
Forord 


Skønt de færreste forfattere giver udtryk for deres anerkendelse 
af den indsats, som redaktører, korrekturlæsere og andre, som 
har hjulpet med at frembringe en given bog, har ydet, er det 
min fornemmelse, at disse personers indsats undervurderes og 
derfor fortjener taknemmelighed og påskønnelse. En bog som 
denne fødes gennem en fælles indsats af både forfatteren og alle 
de andre personer, som hjælper med til at forfine og definere 
hans intentioner. Og det er dem alle i fællesskab snarere end 
bare forfatteren alene, som udgør den kanal, hvorigennem bo- 
gen kommer til verden. 

Jeg vil derfor gerne rette en speciel tak til Joanie Case og Bar- 
bara McEnerney for deres redigering og korrekturlæsning og jeg 
står i gæld til dem begge for en masse glimrende forslag vedrø- 
rende denne bogs form og indhold. Det er gennem deres dybe 
forståelse af ikke alene redaktionelle krav, men også af selve 
astrologien, at det, der måtte være værdifuldt i denne bog, er 
blevet tydeliggjort og tilgængeligt for læseren. 

Jeg vil også gerne takke Pacia Ryneal for at have kreeret de 
mandalaer, som jeg føler i høj grad beriger denne bog, Dierdre 
Engstrom for tegningen af illustrationerne i kapitlerne 6 og 10 
og Diane Simon for korrekturlæsning og positivt feed-back. 

Endelig vil jeg gerne udtrykke min værdsættelse af Jim May- 
nard og Sharon Saltzman for deres brede mangfoldighed af fær- 
digheder, praktisk viden og opmuntring vedrørende denne bogs 
formgivning og produktion. 

En lille del af det materiale, som er indeholdt i denne bog, er 
tidligere blevet udgivet i form af artikler i Dells Horoscope Maga- 
zine, Popular Library Aquarian Astrology og Llewellyns Astrology 
Now. Vi sætter derfor pris på redaktørernes tilladelse til at udgi- 
ve det i denne totalt reviderede og forøgede præsentation. 


Til min hustru, partner og rådgiver, Kathy. 
I værdsættelse af hendes opmuntring, hendes praktiske 
og spirituelle hjælp og hele hendes måde at være på. 

Indledning 


Uden at fare udenlands er det muligt at kende hele 
verden. 
Uden at se ud af vinduet er det muligt at kende Himlens veje. 
Jo længere ud man går, jo mindre ved man. 
— LAO TZU 


Lige siden Jeg begyndte at studere astrologi, en interesse, som 
startede i en periode med store personlige forandringer og som 
efterfulgtes af en alvorlig fordybelse i C.G. Jungs skrifter, har jeg 
vidst, at astrologien rummer mere end de fleste astrologibøger 
nogen sinde omtaler. Jeg har med andre ord altid været intuitivt 
klar over den kendsgerning, at der bag den traditionelle astrolo- 
gis symboler og arkaiske sprog ligger et enormt område af po- 
tentiel visdom, en dybere forståelse af selve livets love og en ind- 
sigt, som kan lede en hengiven student til en mere forfinet opfat- 
telse af erfaringens spirituelle dimensioner. Siden da, hvor jeg 
begyndte at sluge den ene astrologibog efter den anden, fandt 
Jeg mig selv i færd med at søge efter den dybere mening bag 
symbolerne, den indre betydning af dette kosmiske sprog, som 
forekom mig at rumme et stort potentiale for åndelig vækst og 
højnelse af bevidstheden. 

Efterhånden, som jeg fortsatte mine studier, blev det i stigen- 
de grad klart for mig, at astrologi handler om bevidsthedsni- 
veauer og erfaringsdimensioner, som går langt ud over den jor- 
disk betingede logiske forstand. Det blev tydeligt, at det kun er 
det højere, intuitive sind (hvad man kunne kalde sjælens øje), der 
virkelig kan forstå astrologien med al dens dybere indhold og 
betydning. Med årene fandt jeg ud af, at jeg kunne skærpe min 
intuition gennem meditation, konstant træning og ved at åbne 
mig i en sådan grad, at jeg umiddelbart kunne fornemme den 
grundlæggende virkelighed, som forfattere har forsøgt at forkla- 
re i så mange bøger. 

Skønt jeg gik i lag med astrologien med meget lidt af den 
skepsis, som mange inden for den vesterlandske kultur må over- 

vinde i en bestræbelse af denne art, blev jeg imidlertid igennem 
mine tidlige studier hurtigt og dybt skuffet over kvaliteten af den 
tænkning, skelneevne, objektivitet og spirituelle bevidsthed, som 
er eksemplificeret i de fleste både klassiske og moderne astrolo- 
gers skrifter. Denne desillusionering strakte sig ikke alene til de 
arbejder, som hovedsagelig fokuserer på begivenheder, forudsi- 
gelse og overfladisk karakteranalyse, men også til tekster om 
esoterisk astrologi, som, om end de af og til er korrekte for nog- 
le folk, sædvanligvis er temmelig latterlige i deres generaliserin- 
ger og prædiken og således forbigår enhver diskussion af de for- 
skellige astrologiske faktorers væsentlige betydning. Som følge 
heraf føler jeg mig heldig stillet i og med, at jeg snart blev ført til 
Dane Rudhyars arbejder og til dybdestudier inden for områder 
som yoga, healing, østlige religioner samt til mange åndelige læ- 
reres skrifter og foredrag foruden Jungs usammenlignelige, vi- 
denskabelige undersøgelser, som jeg fortsatte med at studere i 
mange år. Alle disse interesser, sammenholdt med min egen sta- 
dig klarere opfattelse af energifelter plus et langtidsstudium af 
hundredvis af yderst lærerige drømme og en intuitiv syntese af 
disse mange eksistensdimensioner omkring et centralt, spirituelt 
ideal, ledte mig ul sidst til en metode til at forstå og til at anven- 
de astrologi, som jeg nu føler mig ganske godt tilpas med. 

Jeg har ikke til hensigt at drage den slutning, at jeg med dette 
har udviklet et lukket system for astrologisk tolkning. Tvært- 
imod, sådanne patentløsninger bliver hurtigt ufleksible og uhen- 
sigtsmæssige og det er præcis den slags systemer, jeg har fundet 
så utåleligt begrænsende. Jeg mener bare, at jeg nu har tillid til, 
at den retning, jeg forfølger i min egen forståelse og i mit råd- 
givningsarbejde, er den rigtige for min egen vækst og faktisk er 
langt mere konstruktivt nyttig for mine klienter, end det udvalg 
af uafprøvede teorier og formodninger, som udgør så meget af 
traditionel, begivenheds-orienteret eller esoterisk astrologi. De 
usandheder og grundløse generaliseringer, som man møder i så 
mange astrologibøger, er særdeles skadelige, hvis de anvendes i 
individuelle situationer uden forædling og følsom tilpasning til 
personens bevidsthedsniveau. Disse udsagn bliver alle mere lat- 
terlige, når man opdager, at selv en flygtig efterprøvning af 
dem, foretaget med ærlighed og uden selvbedrag, i de fleste til- 
fælde viser deres totale mangel på sammenhæng med erfarin- 
ger fra det virkelige liv. 

Det vil måske interessere læseren at vide, at da Jeg startede 
mine astrologiske studier, var følgende transitter virksomme: Sa- 
turn var i konjunktion med min radix-ascendant, Neptun var i 
aspekt til Venus og både Pluto og Uranus i Jomfruen var i et 
snævert aspekt til Uranus i radix. Alle gennem såkaldte hårde el- 
ler spændingsfyldte aspekter. Jeg nævner dette for at pege på 
den kendsgerning, at for mig omfatter astrologien ikke kun en 
fuldtidskarriere, en måde at tænke på og en metode til at søge 
sandheden med; men også et værktøj til stadig forædling af min 
egen natur og til inspiration i retning af større højder af umid- 
delbar erkendelse. Denne bog er resultatet af de ideer, som jeg 
har samlet sammen gennem mine undersøgelser af livets for- 
enede principper og astrologiens dybere betydning. Det indbe- 
fatter et stort udvalg af emner, som enten undervejs i mine egne 
studier har været vanskelige for mig selv at forstå ud fra traditio- 
nelle lærebøger, eller som slet ikke er tilgængelige i nogen bø- 
ger. Jeg har ikke gjort noget forsøg på at skrive en slags »koge- 
bogsttekst fyldt med hundredvis af standard-tolkninger og jeg 
antager, at læseren allerede kender i det mindste tegnenes, pla- 
neternes, husenes og aspekternes traditionelle, grundlæggende 
betydninger. 

I dette arbejde ønsker jeg primært at belyse bestemte astrolo- 
giske dimensioner. Der findes mange astrologiske tolkningsni- 
veauer. Det, som er blevet overset i den astrologiske litteratur, 
er tolkningernes dybere mening, deres indre dimensioner og 
vækstorienterede, erfaringsbaserede tolkningsniveau. Denne bog 
egner sig ikke for de personer, som er tilfredse med forudsigel- 
sesformler, arkaiske begreber og forenklede karakteranalyser. 
De, som stadigvæk stiller sådanne spørgsmål som: »Hvorfor vir- 
ker astrologien?«, »Hvorfor blev en given person født med be- 
stemte aspekter i sit fødselshoroskop?«, »Hvad er formålet med 
denne tilsyneladende vanskelige tidsperiode?«, »Hvorfor har en 
given person ikke været i stand til effektivt at klare visse proble- 
mer?«, de vil finde den nyttig og oplysende. Denne bog er først 
og fremmest baseret på personlig og klinisk erfaring og jeg har 
forsøgt at gøre den så praktisk, som muligt. På grund af nogle af 
de diskuterede emners dybereliggende indhold og enorme per- 
spektiv er den imidlertid også, sine steder, yderst spekulativ. Jeg 
gør ikke fordring på at have alle svar på fundamentale spørgs- 
mål og jeg hævder bestemt ikke, at jeg har opnået den ophøje- 


13 


de, spirituelle bevidsthed, som kræves for en endegyldig viden 
om livets højere dimensioner. Denne bog udgør afgjort ikke et 
regelsæt, hvormed man kan tolke horoskoper på en mekanisk 
måde. Den er snarere en vejviser, som bør bruges i overens- 
stemmelse med ens egen intuition og personlige erfaring. Speci- 
fikke regler kan lede os i de første stadier af vores astrologiske 
studier; men de må efterlades i grøftekanten efterhånden som 
den enhed og kærlighed, som rækker ud over alle vores omhyg- 
geligt udtænkte regler og love, bliver en levende realitet, som 
oplyser hvert enkelt øjeblik og ethvert møde med et andet men- 
neskes mysterium. 

En stor fare i enhver form for okkult studium er, at studenten 
kan fare vild i denne enheds endeløse, perifere manifestationer i 
stedet for at se alting som blot en refleksion eller et aspekt af 
den centrale, forenende realitet. Citatet af Lao Tzu i begyndel- 
sen af denne indledning udtrykker på en smuk måde den essen- 
tielle værdi og sandhed der ligger i enkelhed. En erkendelse, 
som nødvendigvis må blive umiddelbart indlysende for enhver, 
der beskæftiger sig med astrologi, hvis han eller hun nogen sin- 
de skal kunne begynde at syntetisere den mangfoldighed af fak- 
torer, som findes i ethvert horoskop, til en sammenhængende, 
meningsfuld helhed. Den enhed, som kommer til syne på højere 
bevidsthedsniveauer, bliver til mangfoldighed, når den reflekte- 
res på lavere eksistensniveauer. Jo længere væk man kommer 
fra den centrale virkelighed, desto mere mangesidigt og selv- 
modsigende forekommer livet. Efterhånden, som man kommer 
i samklang med dette center, med denne højere enhed, opfatter 
man imidlertid med voksende klarhed, at fødselshoroskopet er 
et helt, forenet, levende symbol og at det enkelte individ ikke 
blot er en sammensætning af mange forskelligartede faktorer, 
men en levende enhed af guddommelig energi. De vækstproces- 
ser, som astrologien handler om (dvs., transitter og progressio- 
ner) er ikke isolerede cykler, som af og til tilfældigvis overlapper 
hinanden, De er derimod allesammen aspekter af en forenet be- 
vidsthed under udvikling, som fungerer samtidigt på mange for- 
skellige niveauer og i mange forskellige dimensioner. Det er der- 
for min opfattelse, at man, hvis man primært er engageret i at 
bruge en sådan viden som en dybtgående, hjælpende og indivi- 
dualiseret kunst, ikke behøver at bekymre sig om alle de forskel- 
lige forudsigelses- og tolkningsteknikker, som nu oversvømmer 

næsten alle astrologiske publikationer. Som jeg ofte fortæller 
mine elever, når de spørger mig: »Hvor skal jeg begynde, når 
jeg tolker en eller andens horoskop?«, leder horoskopet selv en 
til det center, hvorfra alt udspringer, hvis blot man forstår en af 
faktorerne heri til bunds og starter der. Med andre ord, begynd 
bare at snakke om noget, som I virkelig forstår, relatér det til 
personens egen erfaring og forståelse og lad det så komme af 
sig selv. Som Albert Einstein har udtalt, hvis man trænger ind til 
kernen i hvad som helst, så vil man til sidst møde den dybeste 
virkelighed og sandhed. 

Den enkelhed, som jeg har peget på, er ikke bare et uopnåe- 
ligt ideal. Det er ikke noget, som bare lyder smukt; og som i 
praksis er uanvendeligt og irrelevant. Det er en kvalitet, som ud- 
vikler sig fra individets bevidsthed om enhed og fra en bevidst- 
hed om de uendelige muligheder, som findes i ens indre liv. For- 
standen kan være »virkelighedens banemand«, som den orien- 
talske vismand udtrykker det og i så tilfælde er den klarhedens 
og lysets fjende. Ens forstand kan virkelig blive så absorberet i et 
bestemt horoskops indviklede detaljer, at man mister opfattelsen 
af klientens helhed og personlige værdier. I så tilfælde er for- 
standen sandhedens fjende og tjener kun til at besmykke det ak- 
tuelle problem med en masse forvirrende detaljer. Klienten kan 
muligvis føle sig bedre tilpas i nogen tid, da forstanden er blevet 
afledt til at tænke over alt muligt nyt; men hvor længe vil denne 
lettelse vare, før personen igen bliver konfronteret med behovet 
for at se den aktuelle situation i øjnene og for at tage sig af den 
på en koncentreret og dybtgående måde? 

Forstanden kan imidlertid også tjene som instrument for det 
højere selv og i så tilfælde hjælpe til at belyse livets og den indivi- 
duelle skæbnes uudgrundelige realitet. Kvaliteten af enhver 
astrologisk samtale afhænger mere af sindets renhed, koncentra- 
tionsdybden og rådgiverens specielle livsideal end af noget som 
helst andet. De, som forsøger at udelukke vigtigheden af astrolo- 
giens filosofiske eller åndelige idealer, idet de hævder, at en så- 
dan indstilling er mystisk, uvidenskabelig eller irrelevant i for- 
bindelse med sunde astrologiske grundprincipper, forekommer 
mig at have meget lidt forståelse for deres arbejdes påvirknings- 
kraft og for det ansvar, de påtager sig ved at rådgive andre. Det 
iøjnefaldende kaos, som findes i visse astrologiske kredse nutil- 
dags og den forvirring, som til tider overvælder nye astrologistu- 

derendes forstand, kan kun klargøres igennem vores erkendelse 
af, at de filosofiske og spirituelle holdninger, som underbygger 
vort arbejde, er overordnede. Som Dr. Kenneth Negus skrevien 
fortrinlig artikel: 


»Astrologi, når den er bedst, tager sig ikke alene af den 
materie og energi, som er videnskabernes primære inter- 
esse. Kun en højere filosofisk tilnærmelse kan på anstæn- 
dig vis behandle de overordnede, skabende kræfter, som 
gør vores verden og dens omgivelser til et kosmos. — Dette 
er en af de højeste astrologiske sandheder og den er uvi- 
denskabelig.« 


»Vi har behov for at erkende et videnhierarki inden for sel- 
ve astrologien. Det betyder, at de filosofiske og humanisti- 
ske niveauer i den astrologiske viden ikke alene må være 
væsentlige ingredienser i astrologiske studier, men at de 
virkelig må gives en transcendent forrang.« (Fra Astrology 
Now, Vol. 1, No. 11, s. 18) 


Jeg føler ikke, at det er min opgave at prædike hvad der er sandt 
og ikke er det, i mit forsøg på at lede læseren i retning af helhed 
og enkelhed. Selve denne bogs natur gør det imidlertid nødven- 
digt, at jeg bruger min egen forståelse og mine egne værdier 
som basis for mine forslag til mulige betydninger eller til skel- 
nen mellem diverse faktorer. Jeg har primært prøvet at afsløre 
astrologiens overordnede enkelhed ved at tale om, hvad jeg kal- 
der temaer i et horoskop. Denne tilnærmelse til astrologien er 
blevet udlagt af mange astrologer. Dr. Zipporah Dobyns taler 
igen og igen om det astrologiske alfabets tolv bogstaver, hvortil 
alle horoskopfaktorer kan reduceres. Richard Ideman taler om 
de forskellige »dialoger« mellem disse grundlæggende faktorer, 
hvorigennem planeter, tegn og huse kombineres til en sammen- 
hængende helhed. Jeg har ofte brugt begrebet vekselvirkning tl 
at beskrive de mulige samspil mellem de grundlæggende tolv 
astrologiske principper.” Jeg føler, at enhver astrologistuderende 
skulle kunne drage fordel af denne betragtning — en måde at op- 
fatte horoskopfaktorerne på, som bragt til sin logiske konsekvens 
fuldstændigt transcenderer det tolkningsniveau, som klassifice- 
rer alting som godt/dårligt eller gunstigt/ugunstigt. 

Den helhed, jeg har talt om, er smukt eksemplificeret i denne 
bog ved mandalaerne for hvert af dyrekredsens tolv tegn, tegnet 
af Pacia Ryneal. En mandala er et perfekt symbol for enhed og 
koncentreret form og selvfølgelig taler mange astrologer om at 
se fødselshoroskopet som personens individuelle mandala. Der 
eksisterer gamle dyrekredsmandalaer fra de arabiske, hebræi- 
ske, indiske, babyloniske, græske, romerske, tibetanske, sumeri- 
ske og europæisk kristne kulturer. Disse moderne mandalaer, fø- 
ler jeg, indeholder både klassisk symbolisme og moderne inten- 
sitet på en måde, som grafisk afslører de astrologiske symbolers 
dybere dimensioner. Tiden er inde til at modernisere astrologi- 
en både vedrørende teori og praktisk tolkning og Pacia Ryneals 
kunst er en refleksion af denne udviklingstendens i retning af en 
relevant modernisering. 

Endelig må det fastslås, at en bog som denne (idet den be- 
handler spørgsmål som karma, reinkarnation og selvtransforma- 
tion) nødvendigvis er baseret på antagelser, som fuldstændigt 
modsiger mange af de uudtalte antagelser, som ligger i både 
sund fornuft og de fleste typer af astrologisk tolkning. Dette skyl- 
des, at når man først opfatter reinkarnation og karma som nog- 
le af livets kendsgerninger og når man først helliger sig selv- 
transformation baseret på et åndeligt ideal, så krænges vrangen 
ud på alle de traditionelle etiketter, betydninger og fortolkninger 
i den begivenhedsorienterede astrologi. Når først man antager 
denne mere omfattende tilnærmelse, baseret på accepten af en 
virkelighed, som er højere end, hvad vores fysiske sanser opfat- 
ter, bliver det indlysende, at vigtige løsninger ikke kommer fra 
den ydre verden, men indefra. I stedet for at fokusere på, hvor 


” Før de læsere, som ikke er fortrolige med denne tilnærmelse til astrologien, nævnes her 
nogle eksempler på sådanne »vekselvirkninger«. Et eksempel er de forskellige vekselvirk- 
ninger mellem, hvad man kan kalde det astrologiske alfabets syvende og tiende bogstav 
(eller princip). Alle disse vekselvirkninger er generelt set ens, om end hver af dem manife- 
sterer sig en smule forskelligt i detaljerne: Saturn i Vægten, Saturn i 7. hus, Venus i Stem 
bukken, Venus i 10, hus, alle Venus-Saturn-aspekter og i en vis udstrækning alle kvadrater 
mellem 7. og 10. hus og mellem Vægten og Stenbukken. 

Et andet eksempel er alle vekselvirkningerne mellem det 4. og det 10. princip: Månen i 
Stenbukken, Saturn i Krebsen, Månen i 10. hus, Saturn i 4, hus, alle Måne-Saturn-aspekter 
og i en vis udstrækning alle oppositioner mellem £. hus og 10. hus og mellem Krebsen og 
Stenbukken. 

Hvis noget som helst individuelt horoskop indeholder to eller flere tilfælde af en be. 
stemt type vekselvirkning, så vil den specielle dynamik udgøre i det mindste et mindre 
»terna« i den pågældende persons liv. Hvis horoskopet indeholder tre eller flere, er det 
sandsynligt, at et større livstema således er indikeret. 

megen nemhed eller behagelighed vi oplever i en given situa- 
tion eller tidsperiode, trænger man ind i de belæringer og vækst- 
muligheder, som indeholdes i alle »vanskelige« oplevelser og ta- 
ger de »lette« oplevelser med store skridt uden at miste balancen 
eller få sit ego blæst op. I en sådan tilnærmelse er bekvemmelig- 
heden og velværet på tilværelsens materielle plan ikke en faktor 
af større vigtighed. Det er derimod den indre tilstand af væren 
og selvudviklingsprocessen, der har højeste prioritet. 

For eksempel, hvis man er født med Venus i kvadrat til Må- 
nen, Neptun, Uranus eller Saturn, er det ikke særligt vigtigt, at 
man har en eller anden grad af vanskeligheder med kærligheds- 
affærer eller sociale relationer. Det vigtige er at vide, hvad den- 
ne erfaring betyder i det større perspektiv i vores bevidste vækst, 
hvad den kan lære os og hvad dens formål er. I denne bog har 
jeg derfor forsøgt at lede læseren i retning af forståelse af fød- 
selshoroskopet, transitter, progressioner og horoskopsammen- 
ligningsfaktorer på et dybdeplan, som forhåbentlig vil bringe en 
opvågning for dagen vedrørende personlige behov, ressourcer 
og formål. Det er ikke nogen let opgave, da livet er en proces, 
som foregår på mange forskellige niveauer. Selv om man med 
en vis grad af tillidsfuldhed ved, at en bestemt transit for eksem- 
pel på overfladen vil manifestere sig på en bestemt måde, som 
de fleste mennesker vil erkende og reagere på, ligger der ofte 
samtidigt en dybere mening i denne tidsperiode, en livsudvikling 
eller bevidsthedsændring, som kan have meget langsigtede kon- 
sekvenser. Det er astrologens pligt og yderst vanskelige udfor- 
dring at forklare klienten denne mening og at hjælpe med til at 
reorientere klientens opmærksomhed på den grundlæggende 
proces, som finder sted i stedet for blot på de overfladiske foran- 
dringer. Som Jung mange gange har påpeget i sine skrifter, ople- 
ves det, som man ikke har bevidst føling med, søm skæbne. Det 
synes at hænde for en og så tager man ikke noget ansvar herfor 
eller man erkender ikke sin rolle med hensyn til at få det til at 
ske. Jo mere bevidst føling man har med sit indre liv, desto 
mere giver astrologien — ikke sensationelle overraskelser eller 
en måde at manipulere med skæbnen på — men derimod et mid- 
del til at tydeliggøre de trin i ens selvudvikling, som man burde 
byde velkommen og bruge som chancer til personlig transfor- 
mat1on. 

Vædderen 


1 - Karma 


Det, der sker for et menneske, er karakteristisk for ham. Han re- 
præsenterer et mønster og alle delene passer sammen. Efterhån- 
den, som hans liv skrider fremad, falder de en efter en på plads i 
overensstemmelse med en eller anden forudbestemt plan. 

-— C.G. JUNG 


Ordet karma bruges på så mange forskellige måder af okkulti- 
ster, astrologer og andre, der beskæftiger sig med de universelle 
love, som styrer vores liv, at vi frem for alt bør gøre os dette 
ords mening klar, når vi overvejer astrologiens forhold til kar- 
ma. Grundlæggende henviser det til den universelle lov om år- 
sag og virkning, identisk med den bibelske idé: »Som man sår, så 
høster man.« Denne lov er kun den bredere anvendelse af vores 
jordiske ideer om årsag og virkning. Det er klart, at ingen, som 
planter tidsler, kan forvente at høste roser. Karmaloven ligner 
den newtonske lov, som siger: »Til enhver aktion svarer der en 
lige så stor og modsatrettet reaktion.« Den eneste forskel mel- 
lem den universelle karmalov og den verdslige, fysiske lov om 
årsag og virkning er det livssyn, som hver af dem omfatter. Kar- 
maloven antager, at livet er en ubrudt, sammenhængende ople- 
velse, som på ingen måde begrænses til en enkelt inkarnation i 
den materielle verden. Den universelle karmalov kan derfor op- 
fattes som en måde, hvorpå universel retfærdighed og ligevægt 
opnås. Det er faktisk en af de mest enkle og altomfattende livslo- 
ve. Den er uadskillelig fra, hvad nogen har kaldt opportunitets- 
loven — dvs. en universel lov, som anbringer os i de omstændig- 
heder, som giver os præcis de spirituelle belæringer, vi behøver 
for at blive mere guddommelige. 

Karmabegrebet er baseret på det polaritetsfænomen, hvor- 
igennem universet opretholder en tilstand af balance. Det bety- 
der ikke en tilstand af inerti, men snarere en dynamisk, konstant 
vekslende ligevægtstilstand, I dette begreb er den antagelse inde- 
holdt, at en individuel sjæl (eller et væsen ifølge nogle filosofiske 

skoler) i sig selv indeholder den kausale kraft, som til sidst bærer 
frugt i form af virkningerne. Den evne, som igangsætter denne 
proces, er viljen, og hele det kausale fænomens opbygning kal- 
des ønsket. Ønsket kan opfattes som anvendelsen af viljen på en 
sådan måde, at persønens energi rettes mod manifestationen af 
en impuls eller en idé. 

Hele ideen om karma er, selvfølgelig, uadskillelig fra teorien 
(eller loven) om reinkarnation. Skønt nogle forfattere har anset 
karma og reinkarnation for at være metaforer eller symboler for 
en kosmisk proces, der er langt mere subtil, end det fremgår af 
den populære opfattelse af begreberne, så er de fleste menne- 
sker, som har accepteret læren om reinkarnation og karma som 
en levende realitet, tilfredse med ordenes traditionelle og indly- 
sende mening. For de fleste mennesker refererer reinkarna- 
tionsprocessen simpelthen til et dødeligt væsens, en sjæls eller 
en ånds periodiske manifestation i den fysiske verden med hen- 
blik på at lære visse lektier og på at udvikle bestemte måder at 
leve på som en forberedelse til en højere eksistensform (eller be- 
vidsthed). Ifølge den reinkarnationsteori, som er formuleret i 
den berømte, clairvoyante Edgar Cayces (nu ofte kaldet, Den So- 
vende Profet, efter titlen på Jess Sterns best-seller) mediumistiske 
meddelelser, blev alle »væsener« skabt »i begyndelsen« og inkar- 
nerer periodisk for at lære de spirituelle lektier, der drejer sig 
om kærlighed, tålmodighed, mådehold, balance, tro, hengivelse, 
osv. Ifølge Cayce er det tit en hjælp til åndelig udvikling at have 
kendskab til basale, universelle love såsom reinkarnation, kar- 
ma, nåde, »som fader — så søn« og »sindet er bygmesteren«. I 
Cayces mediumistiske meddelelser er Nådeloven den vigtigste. 

Ligesom den newtonske mekanik sammenlignet med moder- 
ne atomfysik synes karmaloven at fungere på et temmeligt groft 
plan sammenlignet med nådeloven, som ifølge Cayce tilsidesæt- 
ter karmaloven, når man åbner sig for den indre Kristus-bevidst- 
hed. Denne Kristus-bevidsthed er den menneskelige oplevelse af 
enhed, hvori der ikke findes nogen reaktion, fordi enhedsople- 
velsen ikke finder sted på det plan, hvor loven om polaritet (eller 
modsætning) fungerer. Derfor finder vi, hvis vi accepterer Cay" 
ces opfattelse af nådeloven, at karmaloven ikke er den mest fun- 
damentale lov bag vores eksistens. Det kan dog stadigvæk være 
en støtte at forstå karma, hvad det er og hvordan det fungerer. 

Cayce har selv erklæret, at »hvert liv er resultatet af alle tidligere 
inkarnationers jeger« og at »alt, hvad der tidligere er blevet 
skabt af både godt og ondt, indeholdes i denne nye chance« (dvs. 
den nuværende inkarnation). Gennem sine tusinder af nedskrev- 
ne, mediumistiske meddelelser har Cayce igen og igen pointeret, 
at når en person oplever en bestemt slags problem eller en bela- 
stende livsfase, så er det simpelthen udtryk for at »møde sit jeg«. 
Med andre ord er individet nu nødt til at stå ansigt til ansigt med 
selve den oplevelse, som han har skabt i fortiden. 

På sit groveste plan udtrykkes karmaloven i det bibelske aksi- 
om, »øje for øje og tand for tand«. Man kan ikke overvurdere 
ønskets magt som den dybeste kraft til igangsætning af karma. 
Kun det enkeltstående ego kan ønske, for det essentielle jeg (el- 
ler sjælen) er allerede ét med alting og ønsker derfor ingenting. I 
virkeligheden fortæller karmaloven os: »Du får, hvad du ønsker 
— til sidst«. Men det kan selvfølgelig være, at vi ikke forstår vores 
ønskers indhold, før vi erfarer det. En person kan for eksempel 
ønske sig materiel velstand. Derfor fødes han på et senere tids- 
punkt i en familie med forbløffende rigdom og luksus. Nu har 
han så, hvad han ønskede; men er han tilfreds? Nej. Andre øn- 
sker opstår omgående, for det er det rastløse sinds natur at ska- 
be ønsker. I virkeligheden kan det godt være, at han kommer til 
at erkende, at hans nyfundne velstand ikke alene er utilfredsstil- 
lende, men endda en rædselsfuld byrde! Da han var fattig, havde 
han i det mindste ikke noget at miste og var derfor fri. Nu, hvor 
han er velhavende, er han uafladeligt bange for at miste, hvad 
han i virkeligheden ikke længere ønsker, men alligevel er knyt 
tet til. Spørgsmålet bliver så: »Hvordan befrier man sig for (eller 
bliver befriet for) sine ønske-smedede bindinger med henblik på 
igen at blive fri?« (Den store, engelske digter William Blake kald- 
te disse bindinger for »tankesmedede håndjern«.) Denne frihed 
er det efterstræbte mål for alle frigørelsesveje og selvrealise- 
ringsteknikker. 

Den største rigdom af viden om karmalovens natur og måde 
at udtrykke sig på findes i forskellige spirituelle læreres skrifter 
og belæringer. De fleste af disse lærere kommer fra Østen og de- 
res belæringer har rod i buddhistiske eller hinduistiske traditio- 
ner. Paramahansa Yogananda, en af de første østerlandske, spiri- 
tuelle mestre, som spredte deres viden bredt i den vestlige ver- 

den, skrev en smuk og inspirerende bog under titlen, En Yogis 
Selvbiografi, hvori vi finder følgende citat: 


»Skæbne, karma, forsyn — kald det hvad I vil — der findes 
en retfærdighedens lov, som på en eller anden måde, men 
ikke via tilfældigheder, bestemmer vores race, vores fysiske 
opbygning og nogle af vores mentale og følelsesmæssige 
træk. Det, der er vigtigt at erkende, er, at mens vi ikke kan 
flygte fra vores eget grundlæggende mønster, så kan vi ar- 
bejde i overensstemmelse hermed. Det er her den fri vilje 
kommer ind. Vi er frie til at vælge og til at skelne inden for 
grænserne for vores forståelse og efterhånden som vi på 
rette vis træner vores evne til at vælge, vokser vores forstå- 
else. Derefter, når man én gang har truffet sit valg, må 
man acceptere konsekvenserne heraf og fortsætte derfra.« 


Yogananda forklarer yderligere, hvordan man skal håndtere sin 
karma og hvordan den rette holdning til ens skæbne bør være: 


»Frø fra fortidig karma kan ikke spire, hvis de er blevet ri- 
stet i den guddommelige visdoms ild …. Jo dybere et men- 
neskes selverkendelse er, jo mere påvirker han hele uni- 
verset gennem sine subtile åndelige vibrationer og jo 
mindre bliver han selv påvirket af fænomenernes foran- 
derlighed (karma).« 


Yogananda havde også et nøje kendskab til astrologi som følge 
af, at hans guru var mester i alle de gamle kunstarter og viden- 
skaber. Hans kommentarer vedrørende astrologi og perspekti- 
vet i dens relevans er derfor værd at tænke nærmere over: 


»Et barn fødes på den dag og det klokkeslæt, hvor de him- 
melske stråler er i matematisk harmoni med hans indivi- 
duelle karma. Hans horoskop er et udfordrende portræt, 
som afslører hans uforanderlige fortid og dens sandsynlige 
fremtidige resultater. Men fødselshoroskopet kan kun tol- 


kes korrekt af mennesker med intuitiv visdom. Sådanne er 
få. 


= Borgens Forlag, 1965. 

Jeg har lejlighedsvis bedt astrologer udpege mine værste 
perioder ifølge planetariske indikationer; men jeg har alli- 
gevel altid villet gennemføre en hvilken som helst opgave, 
Jeg har sat mig for. Det er sandt, at min succes på sådanne 
tidspunkter har været ledsaget af ekstraordinære vanskelig- 
heder; men min overbevisning er altid blevet retfærdig- 
gjort. Tro på den guddommelige beskyttelse og den rette 
brug af menneskets af Gud givne vilje er formidable kræf. 
ter, som overgår alle andre.« 


I den buddhistiske tradition kaldes målet for frigørelsesteknikker 
og åndelige øvelser for Nirvana, et ord, som er blevet ukorrekt 
fortolket af mange vesterlændinge der har forsøgt at trænge ind 
i dybderne i buddhistisk visdom. Den bogstavelige betydning af 
ordet Nirvana er: »Hvor karmas vind ikke blæser«. Den eneste 
vej til at opnå åndelig fremgang er med andre ord at vågne op 
(Buddha betyder simpelthen: En, som er vågen) til et bevidst- 
hedsniveau hinsides karmas domæne og hinsides illusionernes 
plan. Fra denne lære kan man forstå, at den eneste måde at 
håndtere karma på i sin yderste konsekvens er at hæve sig op 
over den. Så længe vi er inkarnerede i fysisk form, påvirker kar- 
maloven os imidlertid på en eller anden måde og det vil derfor 
være yderst nyttigt, hvis vi kan opnå en forståelse af de karmiske 
mønstre, som vi skal tage os af i dette liv. Hvis ikke af nøgen an- 
den grund så fordi det ville sætte os i stand til at se vor skæbne i 
øjnene med ynde, accept og styrke. 

En gammel tradition i Indien, som går meget dybt i sin analy- 
se af karmaloven, opdeler karmatyper i tre grupper. Pralabd-kar- 
ma betragtes som skæbne eller bestemmelse, dvs. karma, som 
skal behandles i det nuværende liv. Dette basale skæbnemønster 
anses for at være fundamentalt uforanderligt. Ganske enkelt et 
mønster og en rækkefølge af oplevelser, som individet skal bear- 
bejde i denne inkarnation. Det er imidlertid fastslået, at en ånde- 
lig tilnærmelse til livet, en åndelig mesters hjælp eller simpelt- 
hen Herrens nåde nu og da kan lægge sig imellem og formind- 
ske et særligt tungt karma og således »gøre et sværdslag til et nå- 
lestik«. Kriyaman-karma er den karma, som vi skaber nu i selve 
dette liv og hvis virkning vi må stå ansigt til ansigt med på et se- 
nere tidspunkt. Den primære årsag til diverse åndelige vejes af 
og til strenge disciplin er, at en sådan adfærdskontrol kan hjælpe 

den rejsende på vejen til at afstå fra at skabe mere karma, som 
kunne hæmme hans åndelige fremgang i fremtiden. Udover at 
praktisere en sådan disciplin består den primære metode i at 
undgå at skabe karma i øjeblikket, ved at afstå fra intense begær 
og bindinger samtidig med, at man dyrker et rent sind og en 
ubunden holdning under udførelsen af sine daglige pligter. At 
opretholde et rent sind og en ubunden holdning er naturligvis 
svært og anses af de fleste åndelige skoler for at være absolut 
umuligt uden meditation. Endelig er Sinchit-karma betegnelsen 
som gives til den karmareserve, som er akkumuleret over man- 
ge liv; men som ikke er specielt aktiv i denne inkarnation. lfølge 
disse belæringer har vi igennem tusinder af inkarnationer opho- 
bet så enorme, karmiske forviklinger, at det ville være umuligt 
at møde alle resultaterne af fortidige tanker og handlinger i ét 
liv. Vi ville simpelthen blive overvældede, både fysisk og psykisk. 
Derfor er den portion karma, som ikke er tildelt vore nuværen- 
de livs skæbne, eller Pralabd-karma, holdt i reserve. Vi bliver 
ifølge disse belæringer nødt til også at se al denne karma i øjne- 
ne på et eller andet tidspunkt i fremtiden, medmindre en per- 
fekt åndelig mester befrier os fra noget af denne byrde. En ånde- 
lig lærer med mange tilhængere i USA, Meher Baba, forklarer 
karmas funktionsmåde på lignende vis: 


»Som fysisk legeme fødes du igen og igen, indtil du realise- 
rer dit virkelige jeg. Som sind fødes du kun én gang og dør 
kun én gang. I denne forstand reinkarnerer du ikke. Den 
fysiske krop bliver ved med at forandre sig; men sindet (det 
mentale legeme) forbliver det samme hele vejen igennem. 
Alle indtryk (sanskaras) lagres i sindet. Indtrykkene skal en- 
ten bruges eller modvirkes gennem friskt karma i efterføl- 
gende inkarnationer. Du fødes som hankøn, hunkøn, rig, 
fattig, intelligent, dum osv. for at opnå den erfaringsfylde, 
som hjælper med til at transcendere alle former for duali- 
tet.« 


Jeg tvivler på, om nogen med kendskab til astrologiens nøjagtig- 
hed og dybtgående anvendelighed vil benægte, at fødselshoro- 
skopet i symbolsk form afslører individets primære livsmønster, 
såsom styrker, talenter, tilknytninger, problemer og dominante 
mentale karakteristika. Hvis det forholder sig således, så er det 

soleklart, at fødselshoroskopet afslører en konstruktionstegning 
eller et røntgenbillede af sjælens nuværende Pralabd- eller skæb- 
ne-karma. Som jeg meget detaljeret har vist i min bog, Astrology, 
Psychology and the Four Elements, så kan fødselshoroskopet anskues 
som afslørende individets energimønster, der manifesterer sig 
på alle niveauer samtidigt, dvs., fysisk, mentalt, emotionelt og in- 
spirationsmæssigt svarende til de fire elementer jord, luft, vand 
og ild. Sinchit- eller reserve-karmaen er ikke indikeret i fødsels- 
horoskopet, da det ikke er tildelt dette liv. Ligeledes er Kriya- 
man-karmaen ikke indikeret, måske fordi det synes, som om vi 
har en vis grad af frihed, så begrænset den end måtte være, med 
hensyn til at bestemme, hvilken karma vi vil skabe i nutiden, 
Som følge heraf ønsker jeg ikke ved at tale om skæbne, bestem- 
melse eller lignende at skabe det indtryk, at vi på grund af vores 
karma er ude af stand til at gøre noget som kan ændre vores liv 
på en positiv måde. Tværtimod er fødselshoroskopet også et 
værktøj, der, til trods for at det viser karmaen og derfor de be- 
grænsninger, som binder os og forhindrer os i at føle os frie, 
sætter os i stand til klart at se, på hvilke livsområder vi må arbej: 
de på at forandre vores nuværende udtryksmåder. Som Edgar 
Cayce gentagne gange siger i sine meddelelser, »sindet er byg- 
mesteren«. Vi bliver det, som optager vort sind. Hvis vi derfor 
gennem meditation bringer vores bevidsthed i samklang med 
nogle højere frekvenser, hvis vi på en dybtgående måde ændrer 
vores holdninger og måder at tænke på, ikke bare ved at have 
idealer, men ved også at leve dem, kan vi begynde at frigøre os 
fra bindinger og at trække vejret frit i harmoni med livets rytme. 

Som en af det tyvende århundredes største astrologer, Dane 
Rudhyar, har understreget i sine omfangsrige skriverier, så er 
det virkelig sådan, at begivenheder ikke kommer til folk på nær 
så betydningsfuld en måde, som folk kommer til begivenheder- 
ne. Disse sidste ord opsummerer mulighederne i vores spirituel- 
le-psykologiske udvikling, efterhånden som vi møder vor karma, 
hvad enten den er behagelig eller pinefuld. Det er med andre 
ord vores holdning over for vores oplevelser, der er den kritiske 
faktor. Det er alene vores holdning, som bestemmer om vi lider 
(og forbander vores skæbne), når vi møder vanskelige oplevelser 
eller om vi vokser gennem at lære den lektie, som livet er i færd 
med at give os. 

Fødselshoroskopet viser derfor vores tankemønstre, vores tid- 

ligere betingninger, de mentale indtryk og mønstre, som Meher 
Baba henviser til som sanskaras. Horoskopet viser, hvad vi er nu 
på baggrund af hvad vi har tænkt og gjort i fortiden. Det er ikke 
let at ændre disse urgamle, dybt indprentede mønstre. Lad dette 
være sagt uden nærmere begrundelse! Det er ikke nogen enkel 
sag at forandre magtfulde vanemønstre ved at anvende en smu- 
le gammeldags viljestyrke. Disse mønstre ændrer sig heller ikke 
grundlæggende ved at blive besmykket med modepræget sprog- 
brug fra »new-age«psykoterapi eller med filosofier, som puster 
egoet op gennem at opmuntre folk til at hævde: »Jeg tager an- 
svaret for mit eget liv. Jeg får alt til at ske. Jeg ved nu, at jeg får 
mig selv til at lide osv.« Menneskelig, åndelig udvikling er langt 
mere dybtgående end det. De gamle ord »hvor der er en vilje, er 
der en vej« er en måde til at håndtere sine problemer på, som 
bryder sammen, når udfordringen bliver for intens. Forsøget på 
at bortrationalisere sine konflikter og åndelige kriser kan kun 
dæmme op for livsenergierne for en kort tid efterfulgt af et sky- 
brudsagtigt energiudslip, som helt og aldeles afslører overfla- 
diskheden i pseudo-spirituel eskapisme. De karmiske mønstre er 
virkelige og magtfulde. Sådanne vaner forsvinder ikke fra den 
ene dag til den anden som følge af en kort opmuntringssnak om 
positiv tænkning. Disse livskræfter må accepteres, erkendes og 
gives passende opmærksomhed. 

Selverkendelse og selvrealisering er nødvendige forspil til 
Gudsrealisering; men — på de tidlige stadier — taber en søger ef- 
ter åndelige sandheder eller højere former for astrologi ofte mo- 
det, når hans eller hendes nye indsigt i selvet afslører så mange 
negative træk, følelser og vanemønstre. Det er på dette sted i in- 
dividets udvikling, at der må udvises stor forsigtighed både af 
personen selv og af enhver person — astrolog eller andre — som 
forsøger at rådgive eller lede den søgende, Det bør forklares, at 
ligesom det at åbne en dør på klem og lade en lysstråle skinne 
ind i et mørkt rum, afslører alt støv og måske andet snavs i luf- 
ten, som ikke tidligere var synligt i rummet; ligesådan udvikler 
den søgende meget ofte hurtigt en negativ holdning over for sit 
selv, sin skæbne eller sit horoskop osv., når de første skridt tages 
i retning af selverkendelse, hvad enten det er den lysstråle, der 
kendes som astrologi, eller en anden oplysende metode der be- 
nyttes. Det bør yderligere forklares, at efterhånden som lysinten- 

siteten øges, vil den søgende blive endnu mere bevidst om sine 
fejl, svagheder og negative egenskaber; men at en sådan bevidst- 
hed skal bydes velkommen som en indikation på større selver- 
kendelse og afgørende udviklingsmæssig fremgang. Den søgen- 
de bør opmuntres til at bruge en sådan indsigt som en drivkraft 
til at gøre noget afgørende konstruktivt ved den positive trans- 
formation af sit eget personlige liv i stedet for at bruge den som 
grund til eller undskyldning for frygt og bekymring. Det kan 
yderligere påpeges for den søgende, at efterhånden som ni- 
veauet af selverkendelse vokser, begynder personens karma ofte 
at udtrykke sig på dybere planer, da han eller hun nu er åben 
over for at lære, hvad der skal læres om selvet. Som følge heraf 
er der ikke længere noget behov for chok eller dramatiske begi- 
venheder til at opvække individet fra det åndelige sløvsinds 
slummer. 
Som Jung påpeger: 


»Den psykologiske regel er, at en indre situation, som man 
ikke er bevidst om, optræder i det ydre som skæbne. Dvs., 
at når individet ikke bliver bevidst om sine indre modsigel- 
ser, så må verden nødvendigvis demonstrere konflikten og 
blive splittet i modsatte halvdele.« (Aion, s. 71) 


Man kan derfor trygt sige, at et engagement i selvudvikling og 
selverkendelse ikke alene indeholder et løfte om hjælp til at bli- 
ve en mere hel, lykkelig og oplyst sjæl i fremtiden; men også be- 
gynder at lindre en stor del af den nuværende lidelse, når først 
den indledende forvirring og modløshed er overvundet. 

Vi kan således forstå, at vi alle er under visse karmiske påvirk- 
ninger, som vi må se i øjnene. Vi må alle høste frugterne af, 
hvad vi har sået. Ved at forsyne os med en arbejdstegning over 
vores bindinger, problemer, talenter og mentale tendenser, gi- 
ver astrologien os en vej — et indledende skridt — til ikke alene i 
detaljer at blive klar over nøjagtigt, hvad vor karma er og til at 
hjælpe os med at bearbejde disse konfrontationer i os selv eller 
udenfor, men også en metode til at begynde at løfte os op over 
denne karma og opnå et perspektiv heri. Den idé, at det indivi- 
duelle fødselshoroskop afspejler, hvad vi har gjort i fortiden, be- 
kræftes i Edgar Cayces mediumistiske meddelelse 4 5124-L-1: 

»For som givet fra begyndelsen er planeterne og stjerner- 
ne givet os som tegn og som årstider og som år, således at 
mange kan finde deres tættere relationer under overvejelse 
af universet. For mennesket er skabt som medskaber til 
Guddommen. Ikke fordi mennesket er godt eller dårligt 
ifølge stjernernes stilling; men stjernernes stilling viser, 
hvad det enkelte menneskelige væsen har gjort ved Guds 
plan i sine jordiske aktiviteter i de perioder, hvor han har 
fået chancen til at gå ind i materielle manifestationer.« 


Fødselshoroskopet viser derfor den forgangne, skabende brug 
eller misbrug af vores kræfter. Hvis vi accepterer ideen om det 
individuelle sinds og viljes magt, så må vi også acceptere den 
idé, at vi er ansvarlige for vores skæbne, bestemmelse og proble- 
mer, som er vist i fødselshoroskopet. I egentligste forstand kunne 
vi endda sige, at fødselshoroskopet ikke viser andet end karma. 
Alt i horoskopet kan så formodes at stamme direkte fra vores 
fortidige handlinger, resultater og begær. Skønt Saturn i mange 
skrifter alene er blevet kaldt, skæbneplaneten, så er dette en 
overforenkling. Astrologien kunne virkelig retfærdigvis kaldes 
en videnskab om karma — det vil sige en vej til at erkende og ac- 
ceptere ens ansvar på en præcis måde. 


Specifikke horoskopfaktorer 


I tolkningen af høoroskoper kan næsten enhver faktor betragtes 
som karmisk eller som havende en karmisk betydning. Der fin- 
des imidlertid nogle specielle astrologiske faktorer, som vi bør 
ofre særlig opmærksomhed i denne slags undersøgelse. Mange 
af disse behandles meget mere detaljeret senere i denne bog; 
men et kortfattet omrids af specielle omstændigheder, som det 
er værd at fokusere på bør nævnes her, 


Saturn 


Saturn, som ofte er blevet kaldt »Karmas Herre«, siges af mange 

astrologer at repræsentere de større karmiske problemer i et- 
hvert individs liv. Planeten Saturn, bliver kaldt »Karmas Herre«, 
ikke fordi det er det eneste element i horoskopet, som symboli- 
serer et aspekt af personlig karma; men fordi Saturns stilling og 
aspekter afslører, hvor vi møder vores mest specifikke og kon- 
centrerede prøvelser såvel som, hvor vi oftest oplever smerte og 
frustration, og eftersom den populære forståelse af karma er, at 
den er negativ og besværlig, anskues Saturns prøvelser af mange 
som identiske med karmas værk. Dette er selvfølgelig en grov 
overforenkling såvel som en mistolkning af, hvad karma virkelig 
er. Det er nok mere præcist at sige, at Saturn i fødselshoroskopet 
(især med hensyn til dens husposition og aspekter som konjunk- 
tioner, kvadrater og oppositioner) viser, hvor vores »vanskelige« 
karma kommer mest specifikt i fokus. Disse udfordrende Saturn- 
aspekter viser krystalliserede vanemønstre i tanke og handling, 
som hæmmer vores skabende energis strøm. Sådan et aspekt 
kan afsløre det fortidige misbrug af et talent eller en styrke, som 
vi nu må disciplinere og omdirigere til konstruktive kanaler. Det 
er på dette område, at en radikal justering af vores tilnærmelse 
og holdning er nødvendig. Et sådant aspekt (og dette kunne i 
mindre grad også gælde aspekter som quinqunx, halvkvadrat og 
halvsekstil) genererer stor energi fra dets indre spænding og vi 
kan bruge denne energi til at udvikle større bevidsthed og kreati- 
vitet. Saturn er formens og strukturens planet og vi finder ofte, 
at en planet, der står i et snævert aspekt til Saturn, har behov for 
at blive givet en ny udtryksform. (Se kapitel 5 hvor der står mere 
om Saturn.) 

Saturn er imidlertid ikke den eneste indikation i fødselshoro- 
skopet på forhindringer, som vi må tage os af. Næsten enhver 
overbetoning, vital mangel eller særlig spændingsladet konfigu- 
ration — lige meget hvilke planeter, der er indblandet — kan pege 
på et vigtigt behov for vækst og udvikling, Det primære er at er- 
kende, at livet er meningsfuldt og at vi bliver nødt til at møde 
disse forskellige vanskeligheder af en positiv grund. Som mediet 
Arthur Ford siger: 


»Jo større forhindringer på det materielle plan, desto stør- 
re lejlighed for sjælen til at afbetale karmisk gæld og opnå 
hurtigere åndelig vækst. Forhindringerne er midler til 
fremgang, når først de overvindes, og den sjæl, som i en 

kødelig krop muntert møder og besejrer fysiske handicap, 
vokser hurtigere end en anden, som efter jordiske normer 
synes at have alt at leve for. Belønningen findes ikke i den 
fysiske form, men i åndelig udvikling og jo flere forhindrin- 
ger, der overvindes i den fysiske livstid, desto sjældnere be- 
høver den sjæl derefter at vende tilbage til fysisk form for 
at afslibe ru pletter på sin karakter.« (Fra A World Beyond af 
Ruth Montgomery, s. 46) 


Aspekter og elementer 


Emnet aspekter vil blive behandlet i kapitel 6, men her kan vi 
kort nævne nogle vigtige punkter. Ved karmisk fortolkning af 
fødselshoroskopet viser alle kvadrater (90”) og oppositioner (180) 
nødvendigheden af at finde sig til rette med sin egen komplice- 
rede beskaffenhed og på en eller anden måde udvikle den be- 
vidsthed, som er nødvendig for at kunne omfatte udpræget for- 
skellige tilnærmelser til livet.” De kræfter, som vises i kvadrat- 
aspektet har formål, som går på tværs af hinanden og som for- 
styrrer hinandens måde at udtrykke sig på. Der er derfor behov 
for, at disse kræfter bliver bragt i harmoni inden i individet. En 
proces, som sædvanligvis tager år, da en person kun langsomt 
udvikler nye adfærdsmønstre og større selvforståelse. De kræf- 
ter, som indgår i oppositionsaspektet, afslører modsatrettede og 
dog komplementære dragninger mod udtryksformer, som indi- 
videt mest umiddelbart føler i forhold til andre. Et behov for at 
harmonisere disse polariteter er derfor også vist i disse aspekter; 
men oppositionen betoner især behovet for at udvikle mere be- 
vidsthed om ikke alene ens eget selv, men også om andre folks 
ønsker, forventninger og synspunkter. Den ovenfor nævnte har- 
monisering kan kun finde sted gennem udviklingen af en højere 


= Det forekommer mig at være en fornuftig hypotese, at i det mindste i mange tilfælde 
gror disse »udpræget forskellige tilnærmelser til livet« ud fra, at individet har haft udpræ- 
get forskellige slags oplevelser i diverse tidligere liv. For eksempel, hvis en person blev ud. 
dannet som mandlig kriger i ét liv og så som traditionel hustru og moder i et andet liv, 
kunne denne sjæl blive født i dette liv med, for eksempel, et kvadrat-aspekt mellem plane- 
ter og Vædderen og Krebsen, som indikerede den indre spænding, søm personen selv nu 
føler fra sådanne udpræget forskellige livsretninger og måder at udtrykke sit selv på. 

bevidsthed om de involverede kræfter og drifter. I sine studier af 
alkymi citerer den eminente psykolog, C.G. Jung ofte det klassi- 
ske alkymistudsagn: »tertium non datur«, som betyder, at den 
tredie faktor (som alene kan løse problemet i modsætningsfor- 
hold og personlige konflikter) gives ikke. Jung går videre med at 
forklare, at en konflikt aldrig løses på det samme plan, som den 
opstår; men at den kun kan løses på et højere plan, baseret på et 
højere perspektiv og bevidsthedsniveau. Som følge heraf viser 
kvadrater og oppositioner områderne med de største spændin- 
ger inden i os selv, men også —.en kendsgerning, som burde by- 
des velkommen med iver — områderne med de største vækstmu- 
ligheder. 

En anden faktor med relation til spændingsladede aspekter, 
som jeg efterhånden giver megen opmærksomhed, er det ele- 
ment eller de elementer, hvori de mest spændingsbetonede pla- 
neter står. Da spændingsaspekterne kan betragtes som visende 
områder, hvori vi må lære at forædle vores natur, at justere og 
udvikle nye tilnærmelser, så er konsekvensen, at enhver planet 
(især enhver personlig planet), som indgår i et sådant aspekt, bør 
betragtes ikke alene i overensstemmelse med sin egen natur og 
sit eget fundamentale princip, men også i overensstemmelse 
med det tegns element, hvori den står. Eftersom de fire elemen- 
ter afslører de aktuelle energiniveauer og livsdimensioner, som 
individet umiddelbart kan opleve, og som jeg meget detaljeret 
har gennemgået i Astrology, Psychology, and the Four Elements, så er 
elementet for ethvert tegn, som indeholder et eller flere af disse 
stærkt energiladede og kraftigt spændingsbetonede planeter, 
uundgåeligt en livsdimension, hvor der er behov for Justering og 
forædling. Det element, hvori vi hver især finder sådanne plane- 
ter, viser hvilken slags bindinger og begær, der er stærkest for 
os, hvad et af det nuværende livs højere formål er og hvilke livs- 
områder, der bliver ved med at skabe problemer for os og der- 
for behøver transformation. Hvis en person har en snæver kon- 
Junktion eller et snævert stellium i et bestemt tegn og alle plane- 
terne heri står i et spændingsbetonet aspekt til en anden planet/- 
andre planeter, så viser dette bestemte tegns element ufravige- 
ligt den livsdimension, som personen må bearbejde på en eller 
anden måde; enten med henblik på at udtrykke den pågældende 
energi mere harmonisk eller positivt, eller simpelthen for at for- 

ædle karakteren af sine bindinger i dette område både med hen- 
syn til intensitet og grovhed. 

Nogle eksempler kan måske hjælpe med til at tydeliggøre det- 
te sidste punkt. Hvis den spændingsbetonede planet (eller plane- 
ter) står i et vandtegn, er der behov for at forædle ens følelser og 
ens måde at udtrykke dem på. En person med sådan en planet- 
placering udtrykker muligvis i dette liv sine følelser på en alt for 
grov eller tvangspræget måde. En eller anden slags disciplin (det 
vil ikke sige undertrykkelse) kan være nødvendig for at give det 
indre tryk, der skal til for at skabe en forædlende forvandling af 
denne energi. Personens instinktive reaktioner kan være enten 
for undertrykte eller for ukontrollerbart dominerende, hvorfor 
han må lære både at kanalisere sin følelsesmæssige energi kon- 
struktivt og at beskytte sig selv mod udefra kommende, negative 
påvirkninger uden at lukke af for alt livets vand. Det kan også 
være, at personen er for knyttet til følelsesmæssig tilfredsstillelse 
og derfor lader dette gå frem for alt andet. 

Hvis den spændingsbetonede planet eller sammenstilling står 
i et ildtegn, kan det være nødvendigt at kontrollere ens impulsi- 
vitet og egocentriske adfærd samt at udvikle kærlighed, følsom- 
hed og tålmodighed. En forædlet, disciplineret brug af den rigeli- 
ge ildenergi er langt mere effektiv og kreativ end de blotte fru- 
strerede trods- og selvforherligelsesgebærder. Det kan være nød- 
vendigt for personen at lære at leve i nuet og at udvikle den yd- 
myghed, som kommer af at underkaste sig en højere vilje eller 
guddommelig magt. Andre lektier, som kan være indikeret ved 
et eftertryk på ildtegnene, handler om at lære at være modtage- 
lig og at indrømme sine svagheder og dybere behov samt om at 
lære at bede om hjælp, når man lider. Ildprægede mennesker er 
ofte for stolte til at indrømme, at også de har behov. Denne ten- 
dens, sammen med overdreven tilknytning til grov handling 
som den eneste måde at håndtere livet på, hæmmer dem i at ud- 
vikle en umiddelbar bevidsthed om deres indre liv. 

Hvis den spændingsbetonede planet eller sammenstilling står 
i et lufttegn, kan individet have behov for at disciplinere sine 
tankeprocesser; ikke alene med hensyn til hvordan han tænker, 
men også med hensyn til den måde, hvorpå tankerne udtrykkes 
over for andre. Fantasier, intellektuel eskapisme, unødvendige 
projektioner ud i fremtiden, urealistiske planer og en vane ved- 
rørende fornuftsbetonet tænkning kan nu have udtjent deres 

formål og personen kan derfor blive stillet ansigt til ansigt med 
behovet for at omstrukturere hele dette livsområde for at lære, 
at intellektet er en god tjener — hvis det er ordentligt discipline- 
ret — men en ringe herre. Der kan forekomme for megen ul- 
knytning til intellektuel viden, kloge ideer, såkaldte videnskabeli- 
ge beviser og velordnede begreber. Dette individ burde tage den 
kendsgerning til sit hjerte, at en lærd person, som ikke handler i 
overensstemmelse med sin viden og gør den til virkelighed gen- 
nem direkte erfaring, ikke er bedre end et muldyr med et læs 
bøger på ryggen. Såkaldt viden kan ende med blot at være en 
byrde og personens intellekt kan udvikle sig til et uhyre, hvis grå- 
dighed efter mere og mere boglig viden ikke kender nogen 
grænser. 

Hvis den spændingsbetonede planet (eller planeter) står i et 
Jordtegn, kan der forekomme for stor tilknytning til de fysiske 
sanser, jordiske værdier, fysisk komfort, omdømme, besiddelser, 
og bogstavelig visdom. Personen vil uden tvivl blive nødt til at 
tage sig af spørgsmålet om, hvad der virkeligt og vedvarende gi- 
ver den dybe tryghedsfølelse, som han eller hun længes efter. 
Bevidstheden om umiddelbare overlevelsesbehov (penge, mad, 
husly osv.) kan opnå en sådan forrang i forhold til dybere og 
mere inspirerende ting, at personen forsøger at kompensere for 
manglen på glæde og entusiasme i livet ved at arbejde endnu 
hårdere på den endeløse opgave at skabe tryghed. En tryghed, 
som — hvad det ikke skulle være nødvendigt at sige — kan blive 
udslettet når som helst. En person med denne jordbetoning kan 
være så forankret i at leve og tænke på en praktisk måde, at han 
eller hun aldrig giver plads til en mere transcendent eller inspi- 
rerende tanke eller aktivitet inden for sin personlige livsstil. 

Som en åndelig lærer siger: »Karma er binding.« Derfor viser 
fødselshoroskopet, og især de stærkt accentuerede komponenter 
i horoskopet, hvad vi er i samklang med — og som følge heraf 
vores bindinger og dermed vores karma. At betragte horoskopet 
og ens liv på denne måde sætter alting i et nyt lys. Den vilkårlige, 
dømmende og falske skelnen mellem positive og negative træk i 
et fødselshoroskop begynder at smelte væk. Der eksisterer ikke 
mere nogen gode eller dårlige horoskoper, aspekter eller men- 
neskelige væsener, Vi er alle en del af det enorme kosmiske 
skuespil og — på det materielle plan — alle viklet ind i vore egne 
karmiske net. Når først dette er opfattet, bliver spørgsmålet: 

»Hvad kan man gøre for at frigøre sig fra disse karmiske ind- 
blandinger og begrænsende eksistensmønstre?« Den fællesopfat- 
telse, som jeg har været i stand til at udlede af mange åndelige 
mestres skrifter, er, at ingen grad af ønsken, villen eller håben 
på at blive frigjort eller »oplyst« udretter ret meget. Man kan 
kun blive frigjort fra sine gamle vanemønstre ved at blive til- 
knyttet til noget bedre. Hvis for eksempel en tigger kun har 5 
øre og han pludselig taber dem, så vil han skynde sig efter dem 
for at beskytte det lidet, han har. Hvis tiggeren imidlertid i det 
øjeblik, hvor han tabte sine 5 øre, så en 50-kroneseddel flyve hen 
ad gaden, så ville han straks glemme sine småpenge og fare af 
sted efter pengesedlen. Heraf kan vi se, at det ikke er nok kun at 
blive led og ked af vores gamle jeg, vores gamle måde at være 
på og vores livslange konflikter. Eftersom fortidens vanemønstre 
udøver et stærkt og konstant træk i os og da vi føler os utrygge, 
hvis vi begiver os for langt væk fra disse vanemønstre, så bliver 
vi nødt til at finde et eller andet meget stærkt at knytte os til, 
hvis det skal kunne trække os væk fra de karmiske tendenser. 
Det eneste, som er tilstrækkeligt magtfuldt og ubegrænset til at 
udvirke denne frigørelse, er en åndelig kraft af en eller anden 
slags. Jeg overlader det til læseren at finde den metode til at 
bringe sig i samklang med denne højere magt, som passer til 
hans eller hendes udviklingstrin. Men uanset hvilken vi vælger, 
forsyner det følgende bibelske udsagn os med støttende tro: 
»Søg og du skal finde. Bank på og der skal blive åbnet.« 


Karmiske tegn 


Det er her unødvendigt at diskutere alle de tolv tegns forskellige 
karakteristika, som kan relateres til karma og transformation. 
Der findes mange bøger af høj kvalitet, som belyser hvilke lekti- 
er, der skal læres og hvilke holdninger, der skal udvikles i hvert 
af tegnene.” Men jeg ønsker at omtale nogle aspekter vedrøren- 


” Se især The Pulse of Life og Triptych af Dane Rudhyar, From Pioneer to Poet af Isabe] Pagan 
og Wisdom in the Stars af Joan Hodgson, som allesammen er fremragende og gennemtræn- 
gende analyser af tegnenes dybere mening. 

de de tre tegn, Jomfruen, Fiskene og Skorpionen. Af alle de tolv 
tegn er det disse tre, der mest åbenbart handler om kriser, som 
klart kan relateres til karma. Det synes ofte, som om Jomfru- og 
Fiskemenneske (dvs. dem med disse tegn stærkt betonede i deres 
horoskoper og ikke bare dem, der har Solen i disse tegn) skal 
bære langt mere end deres del af byrderne, både hvad angår fy- 
sisk slid og pligter (Jomfruen) og følelsesmæssig uro og forvir- 
ring (Fiskene). Dette skyldes, at disse tegn repræsenterer kritiske 
stadier i selvudvikling, vækst- og udviklingsfaser, i hvilke perso- 
nen må se frugterne af sine handlinger og holdninger i øjnene, 
(Bemærk, at Fiskene, det tolvte tegn, markerer afslutningen på 
en hel livscyklus og at Jomfruen er høstens tegn!) Begge tegn 
symboliserer en renselsesproces som en forberedelse til videre 
udvikling. Jomfruen handler om renselse af egoet og af de per- 
sonlige motiver bag den synlige adfærd og Fiskene er relateret 
til renselse af følelserne og mentale billeder, som har hober sig 
op gennem århundrederne. Tegnet Skorpionen kan især relate- 
res til karma, fordi det er gennem denne udviklingsfase, at man 
ærligt må se sine sande begær i øjnene og komme til at erkende 
den magt, de indeholder. Dette er grunden til, at så mange men- 
nesker med en stærk Skorpion-betoning er så kraftigt tiltrukket 
af mysterier, det okkulte, »hemmelige« erfaringsområder og 
åbenbaringer vedrørende livet efter døden. Disse mennesker 
har kontakt med de kraftigste negative aspekter i deres væsen 
og deres velkendte mistænksomhed og mangel på tillid til andre 
stammer fra den kendsgerning, at de, da de ved, hvor utroværdi. 
ge deres egne følelser og hvor hensynsløse deres egne motiva- 
tioner kan være, naturligvis antager, at andre er tilsvarende mo- 
tiveret. Skorpionen er tegnet for død og genfødsel og enhver 
med en større betoning af Skorpionen i fødselshoroskopet er 
splittet mellem at klynge sig til gamle, tvangsprægede begær ale- 
ne på grund af vane og det inderste Jegs dybere ønske om at bli- 
ve genfødt. 


Vandhusene 


De såkaldte vandhuse (4., 8. og 12. hus) er blevet kaldt sjælens 
treenighed eller den okkulte treenighed og tilsammen udgør de 

en større faktor i relation til personligt karma.” Skønt det tolvte 
hus alene er blevet kaldt huset for karmiske tilbøjeligheder i den 
traditionelle astrologi, så er al karma en tilbøjelighed, som bin- 
der os til det materielle plan og til et begrænset bevidsthedsni- 
veau. Alle vandhusene handler om fortiden og om tilpasnings- 
skabte reaktioner, som nu er instinktive og som opererer gen- 
nem følelserne og som følge heraf — om karma. På et plan dre- 
jer disse huse sig om sjælens dybeste længsler. Længsler, som 
ifølge selve deres natur er i det mindste delvis ubevidste. Vand- 
husenes cyklus viser processen til opnåelse af bevidsthed gen- 
nem fordøjelse af fortidens essens og gennem at give slip på den 
rest, som har udlevet sin nyttighed. Det følelsesmæssige affald 
og de udmattede følelsesmæssige adfærdsmønstre skal udrenses, 
før sjælen kan udtrykke sig selv klart. Folk med en betoning af 
vandhusene lever inden i sig selv og er yderst vanskelige at lære 
at kende, (især hvis Solen, det individuelle selvs symbol, står i et 
af disse huse). Så meget af deres livsenergi fungerer på et under- 
bevidst plan. Så meget af deres motivation er påvirket af irratio- 
nelle, uforklarlige og ofte forvirrende nuancer. Deres følsomhed 
er uforudsigelig, da man aldrig ved, hvad der vil aktivere en 
gammel erindring, irritere et gammelt ømt punkt eller give 
energi til et besværligt kompleks. Alle disse huse svarer derfor til 
behovet for at opnå følelsesmæssig fred og frihed fra fortiden. 
Enhver, med en større betoning af disse huse i fødselshorosko- 
pet, har et behov for at bringe deres hjemsøgelser og angst, som 
er skabt af fortidige oplevelser, op til overfladen og for at lade 
disse følelser blive oplyst i fuld bevidsthed. 

Richard Ideman, en astrolog, som har gjort en pionerindsats 
med hensyn til at omformulere astrologiske begreber til psykolo- 
gisk sprogbrug fastslår, at vandhusene kan indikere diverse typer 
for frygt. Frygt for at vende tilbage til det hjælpeløse barndoms. 
stadie (4. hus), for sociale tabuer (8. hus) og for kaos (12. hus). 
Hvor kommer sådan frygt fra? Tydeligvis fra fortiden, hvad en- 
ten den stammer fra tidligere betingning og opdragelse af en 
speciel art eller fra specifikke typer af traumatiske oplevelser el- 
ler chok. Planeter, som står i vandhusene, repræsenterer derfor 
drifter i retning af udtryksformer, som er farvede af karmiske 


= Se forfauerens Astrology, Psychology, & the Four Elements, kapitel 16, The Elements & the Hou- 
ses for mere specifik information om vandhusene. 

mønstre, følelsesmæssige fordomme eller ubevidste mMotivatio- 
ner og angstformer. De viser ofte fortidens spøgelser, som sta- 
digvæk hjemsøger personen. Den kendsgerning, at de i det 
mindste til en vis grad er ubevidste, forklarer, hvorfor disse 
energikomplekser så ofte har en tilbøjelighed til at underminere 
den bevidste holdning til livet. Disse kræfter, disse drifter og 
energier venter, så at sige, på at blive genfødt gennem vores be- 
vidste indsats, og de vil ikke lade os være i fred, før vi ser dem 
ærligt i øjnene og befrier dem gennem modig handling. 

Planeterne i vandhusene viser, hvad der sker på dybere eller 
underbevidste planer. De viser kilder til dybtgående oplevelser i 
det nuværende liv, som — skønt de stammer fra den fjerne fortid 
— stadig er i live og udgør en større koncentration af livsenergi. 
Så længe vi forbliver ubevidste om disse sider af vores natur, vil 
den energi og de psykiske funktioner, som er repræsenteret ved 
planeter i vandhusene, være utilgængelige for bevidst styring og 
kreativ udnyttelse. Når disse dele af os selv bliver bevidstgjorte, 
kan de imidlertid komme til live igen med stor kraft. Den kends- 
gerning, at planeter i vandhuse ofte afslører faktorer i vores liv, 
som transcenderer, overvælder eller underminerer vores bevid- 
ste orientering, må bydes velkommen, da Jeg-bevidstheden ofte 
bliver hængende i begrænsede udtryksmønstre og derfor behø- 
ver en periodisk konfrontation med de dybere livskilder inden i 
os. En sådan erfaring kan være forfriskende, da den bevidste 
ego-personligheds selvdestruktion, kaos, tab af selverkendelse el- 
ler rene og skære opløsning, som opleves af en person med en 
større betoning af vandhusene, kan åbne denne for åndelig ind- 
sigt og oplysning. En stærk betoning af vandhusene kan vise, at 
disse faktorer i individers liv kæmper for anerkendelse, dvs. for 
accept i bevidsthedens lys. (Bemærk, at det anvendte, engelske 
ord for anerkendelse, recognition, betyder at vide igen, idet det 
henviser til en fortidig viden om den indikerede faktor, som på 
nuværende tidspunkt er glemt eller ubevidst.) De følelsesmæssigt 
negative virkninger af spændingsaspekterede planeter i disse 
huse kan ofte mildnes ved bevidst at anerkende dem og ved at 
skænke de således symboliserede livskræfter opmærksomhed, li- 
gesom oldtidens mennesker tilbad hver af planeterne som en 
guddom (dvs. en universel magt eller lov) vel vidende, at guder- 
nes nemesis med sikkerhed ville blive resultatet, hvis en person 
arrogant tilsidesatte højere magters krav. 

For at give et omrids af vandhusenes specifikke betydning kan 
vi summere som følger: Det fjerde hus afslører den betingning, 
som knytter os til dette livs familie, hjem, følelse af isolation og 
hjemlig ro samt andre lignende tryghedsfaktorer. Det er forbun- 
det med fordøjelsen af vores oplevelser i ungdommen og med 
forståelsen af specifikke karmiske bånd til forældrene eller andre 
individer, som har haft en stærk indflydelse på vores opfostring. 
Det fjerde hus repræsenterer yderligere en længsel efter fredeli- 
ge omgivelser, hvori den enkelte person kan føle sig beskyttet og 
næret. De som har en betoning af dette hus har ikke alene en 
tendens til selv at føle behovet for sådanne omgivelser; men 
også til at udvise en beskyttende og nærende adfærd over for 
andre. (Bemærk imidlertid, at visse planeter i fjerde hus — især 
Uranus og Mars — formindsker chancerne for, at personen vil 
udtrykke ro inden for dette livsområde!) Den fred, som disse 
mennesker længes efter, søges ofte gennem en livsstil præget af 
isolation og/eller gennem at frigøre sig fra den følelsesmæssige 
turbulens i forholdet til forældrene. Dette kan ske enten ved fy- 
sisk at holde forældrene på afstand eller ved på et dybere, indre 
plan at finde sig tilrette med egne følelser vedrørende forældre- 
ne. 

Det ottende hus afslører på lignende måde et stærkt behov for 
privatliv og personen er sædvanligvis temmelig vanskelig at bli- 
ve bekendt med på et intimt plan. I modsætning til fjerde hus? 
persontype bliver dette individ imidlertid ikke tilfredsstillet alene 
gennem at leve i afsondrethed, fordi han også ønsker magt. 
Denne type er stærkt motiveret for at udvise en eller anden slags 
magtfuld indflydelse i verden og samtidig opretholde en betrag- 
telig hemmelighedsfuldhed. Denne motivation er sædvanligvis 
af en tvingende art, idet den driver personen til at stræbe efter 
diverse mål, hvortil han er karmisk knyttet. Det ottende hus vi- 
ser betingninger fra tidligere liv, som vi til tider er bevidste om; 
men som stadigvæk virker instinktivt og som henter stor følel- 
sesmæssig styrke fra kilder dybere end vor bevidsthed. Planeter i 
det ottende hus viser følelsesmæssigt tvangsprægede tendenser, 
som vi prøver at styre og sædvanligvis holde hemmelige; men 
som ikke desto mindre udviser en formidabel magtfaktor i vores 
liv. Det er vanskeligt at eliminere disse drifter alene ved brug af 
viljestyrke, som mange folk med betoning af Pluto, Skorpionen 
eller ottende hus prøver at gøre det; men disse drifter kan trans- 

formeres eller omdannes og forædles gennem et engagement i 
selv-reformation sammenholdt med intensitet i umiddelbar op- 
levelse. Fortrængning eller selvkontrol alene er aldrig tilstrække- 
ligt til at håndtere livsfaktorer vist via planeter i ottende hus. 
Man må hengive sig til engagementer med andre og man må 
lære nu og da at løbe en risiko med henblik på at tillade energi- 
en at strømme frit og lade de dybeste fornemmelser og drifter 
komme op til overfladen. Det ottende hus kan derfor relateres til 
fordøjelsen af mange livs erfaringer med seksualitet, værdier 
forbundet med intime, menneskelige relationer og ansvar i for- 
bindelse med at anvende enhver form for magt, som påvirker 
andre. Det ottende hus repræsenterer en længsel efter den dybe 
følelsesmæssige fred, som kan befri personen fra det tryk, som 
tvangsprægede følelser og instinkter har udøvet i så lang tid. 
Denne fred og tilfredshed er naturligvis forbundet med sjælens 
længsel efter den absolutte tryghed og ro (frelse!), som kun kan 
opnås ved at blive fri for begær og tvangspræget egensindighed; 
men forholdsvis få mennesker med en betoning af ottende hus 
erkender deres dybeste længslers sande natur. I stedet leder de 
efter veje til etablering af følelsesmæssig fred ved at prøve at til- 
fredsstille følelserne (med penge, sex, jordisk magt, okkult viden 
osv.) snarere end ved at arbejde på at vokse ud af det magtfulde 
greb, som deres følelser har på dem og således opleve følelses- 
mæssig fred som et naturligt biprodukt til et engagement i selv- 
reformation i overensstemmelse med principperne for åndelig 
udvikling. 

Det tolvte hus afslører derimod indflydelser, som er helt og ty- 
deligt uden for vores kontrol. Det er ofte klart for personen, at 
han eller hun ikke vil være i stand til at tilfredsstille de indre 
længsler gennem nogen ordinær aktivitet, skønt det kan koste 
mange års lidelse at udvikle denne klarhed. De længsler efter fø- 
lelsesmæssig fred, som findes i det ottende hus, er stadigvæk til 
stede, men er blevet blandet sammen med en bevidsthed om be- 
hovet for absolut sjælefred. Planeter i fødselshoroskopets tolvte 
hus symboliserer kræfter, som ofte overvælder os og som vi kun 
kan gøre noget effektivt ved gennem at omdirigere den pågæl- 
dende energi til et ideal, som inspirerer os indadtil i retning af 
større selverkendelse og hengivenhed til alle tings Enhed og 
udadtil mod større åndelig og servicebetonet gavmildhed. Dette 
hus drejer sig om den proces, der består i at fordøje et omfatten- 

de spektrum af erfaringer fra alle livsdimensioner; især vedrø- 
rende håndteringen af ansvar over for alle andre levende væse- 
ner. Gennem en eller anden form for hengivelse, åndelig øvelse 
eller uselvisk tjeneste begynder man at opnå frihed fra resulta- 
terne af fortidige handlinger og deres ledsagende mentale ind- 
tryk. Kontakten til et omfattende panorama af oplevelser fra tid- 
ligere liv kan også sætte personen i stand til at udtrykke en ube- 
grænset forestillingsevne på det kunstneriske område såvel som 
til ganske enkelt at udtrykke forståelse og medfølelse for alle le- 
vende væseners lidelser og glæder. Både det ottende og det tolv- 
te hus har relation til okkulte og metafysiske studier og øvelser 
samt til lidelse på et dybt plan som et forspil til en eller anden 
form for genfødsel og en umiddelbar bevidsthed om realiteter- 
ne i livets okkulte og åndelige dimensioner. Den primære forskel 
mellem ottende og tolvte hus er, at medens planeter i ottende 
hus må konfronteres umiddelbart og gennemarbejdes, så kan 
planeter i tolvte hus transcenderes. I det første tilfælde bringer 
man gamle tendenser op til overfladen for at omdanne dem 
gennem umiddelbart og intenst engagement, medens man i det 
sidste tilfælde fuldstændigt hæver sig op over problemerne. 

Fra ovenstående bemærkninger kan man udlede, at planeter i 
vandhusene har en magtfuld påvirkning på de dybereliggende 
eksistensplaner. Deres indflydelse er derfor ikke altid iøjnefal- 
dende og let at tolke. Ifølge min erfaring er 4., 8. og 12. hus de 
vanskeligste huse at tolke i et fødselshoroskop, da man aldrig 
ved, på hvilket niveau de manifesterer sig. For eksempel kan Sa- 
turn i hvilket som helst af vandhusene indikere en stivhed på 
dybe planer i sindet, en underbevidst modstand mod følelses- 
mæssige udtryksformer. I nogle tilfælde findes der en udpræget 
frygtsomhed, en tilbagetrukket natur, skyld- og pligtfølelse eller 
en generel følelsesmæssig træghed, som gennemsyrer individets 
bevidsthed. Men af og til har disse selvsamme folk en meget 
dybtgående forståelse af okkulte eller ubevidste kræfter. Sig- 
mund Freud, astrologen Vivian Robson og teosoffen Annie Bes- 
sant havde for eksempel alle sammen Saturn i tolvte hus. 

Nogle få andre, kortfattede eksempler på planeter i vandhuse- 
ne skulle kunne tjene til at give et mere fuldstændigt indtryk af, 
hvad det er, jeg har henvist til. Med Månen i disse huse kan per- 
sonens fornemmelse af indre tryghed og følelsesmæssig støtte 
være uklar eller ubevidst. Som følge heraf findes der ofte et stort 

behov for en fornemmelse af orden til at afstive personens tryg- 
hedsfølelse. Det er måske derfor, så mange astrologer har Må- 
nen i disse huse. De synes at finde den støtte og fornemmelse af 
orden, som de behøver i sådanne studier. Med Merkur i vandhu- 
sene er det snarere intuitionen end den strenge logik, der udgør 
grundtonen i sindets måde at fungere på. Opfattelsesevnen og 
kommunikationen er ofte mudret, men — til andre tider — yderst 
dybtgående og gennemtrængende. Sindet har en naturlig ten- 
dens til dybdetænkning og — skønt besættelsesprægede tænke- 
måder kan forekomme — findes der også ofte et talent for okkul- 
te eller spirituelle studier eller skriverier. Med Mars i disse huse 
drives personen ofte frem af kræfter uden for hans kontrol og 
hans stærkeste ambitioner kan have en karakter eller et mål, 
som ikke er let at definere. Personen kan blive drevet til græn- 
sen af besættelse ligesom Vincent van Gogh, der havde Mars i 
tolvte hus, eller han kan kanalisere sine lidenskaber i retning af 
at kæmpe energisk for dem, som er i vanskeligheder eller imod 
sine egne negative tendenser. Den sidstnævnte angrebsform kan 
føre til, at han er for hård ved sig selv; men det kan ikke benæg- 
tes, at Mars i vandhusene kan udgøre en effektiv stimulation i 
retning af selvudvikling. 

Venus i vandhusene viser sædvanligvis, at personen ikke kan 
finde følelsesmæssig tilfredsstillelse i nogen almindelig, overfla- 
disk aktivitet eller medmenneskelig relation. En kendsgerning, 
som begrædes meget af nogle astrologiske skribenter. Selve den- 
ne kendsgerning kan imidlertid lede personen til en mere frugt 
bar udforskning af sit indre liv eller til at begynde at rette sine 
energier mod åndelige mål som et middel til at opnå følelses- 
mæssig tilfredsstillelse. Denne person behøver tid alene, med 
henblik på at udforske den indre verden. Med Jupiter i disse 
huse kan de religiøse behov kun tilfredsstilles ved at bringe sig i 
samklang med dybere livskræfter. Der forekommer ofte en in- 
dre, åndelig gavmildhed, som understøtter personen i hårde ti- 
der og giver inspiration, når alt på livets overflade ser trist ud. At 
have nogen af de trans-saturniske planeter i vandhusene indike- 
rer ofte en udpræget okkult følsomhed og/eller tydeligt aktive, 
ubevidste kræfter, 

I korthed afslører planeter i vandhusene det, som ikke kan fin- 
des — eller let opleves på en tilfredsstillende måde — på livets 
overflade, og som kun kan fuldbyrdes i dybderne af indre erken- 

delse. En hvilken som helst planet i hvilket som helst vandhus 
kan således tolkes som en side af personens natur, som en di- 
mension af livserfaring, som personen kun kan tilfredsstille ved 
at søge inden i sig selv. Personen må blive en søger, en forsker i 
tilværelsens indre områder, før han kan opnå tilstrækkelig for- 
ståelse af det indre liv til, at han kan tilfredsstille de længsler han 
nærer. Som følge heraf viser planeter, som står i disse huse, nog- 
le aspekter af tilværelsen, som er yderst problematiske, når per- 
sønen er åndeligt umoden, når han endnu ikke har taget afgø- 
rende skridt til at lære sin indre natur og sine motivationer at 
kende og se dem i øjnene. Når først han eller hun har opfattet 
det dybereliggende formål bag disse længsler og den grundlæg- 
gende årsag til denne midlertidige frustration og længsel, er in- 
dividet godt på vej til at erfare den nødvendige transformation 
af bevidstheden. 


Månen 


I det nuværende liv bygges personligheden på fundamenterne 
fra fortiden. Ligesom det fjerde hus befinder sig i selve bunden 
af fødselshoroskopet og således udgør det fundament, hvorpå vi 
bygger hele vores operationelle personlighed, således repræsen. 
terer Månen — som traditionelt hersker over Krebsen og det fjer- 
de hus og som tager del i det samme princip — vores dybeste fø- 
lelser vedrørende os selv. Måne-princippet ligner det, som man- 
ge psykologer kalder ens selv-opfattelse, selvom den jeg-fornem- 
melse, som repræsenteres af Månen, ikke så meget er et bevidst, 
visuelt billede som en sublim, sædvanligvis temmelig uklar an- 
tydning af, hvad vi virkelig er. Astrologer har traditionelt for- 
bundet Månen med fortiden, hvad enten det blot er fortiden i 
dette liv i relation til tidligere betingninger i barndommen og til 
forholdet til forældrene (især moderen) eller det er i forbindelse 
med en bredere forståelse af fortiden i sammenhæng med rein- 
karnationsteorien. Det er i mange astrologiske skrifter blevet 
hævdet, at Månen viser fortiden, Solen viser den nutidige orien- 
tering, medens Ascendanten peger i retning af fremtidig udvik- 
ling. Der er uden tvivl sund fornuft bag disse paralleller og på et 

abstrakt plan er de muligvis ganske præcise i de fleste tilfælde. 
Alt mødes imidlertid i nuet. Det, som vi hidtil har været, fortsæt- 
ter med at øve indflydelse på vores orientering, vores handlin- 
ger i nuet. Hvordan vi føler vedrørende os selv og hvilke ud- 
tryksmønstre, der falder mest naturlige og føles mest bekvemme 
for os (Månen), øver alt sammen en stor indflydelse på vores nu- 
værende livsstil. 

Ligesom Månen i vores solsystem reflekterer sollyset til Jor- 
den og således fokuserer livskraften i retning af praktiske formål 
(symboliseret ved Jorden), således repræsenterer Månen inden 
for astrologien en generel refleksion af, hvad vi har været i forti- 
den. Den er et billede af fortidige erfaringer og adfærdsmønstre, 
som vi har optaget i os og som vi nu føler os godt tilpas med, 
fordi de er bekendte og fordi vi i virkeligheden har eksemplifice- 
ret sådanne kvaliteter i selve vort væsen. Med andre ord symbo- 
liserer Månen — især i overensstemmelse med dens tegnposition 
— specifikke mentale og emotionelle karmiske mønstre, som en- 
ten hæmmer eller hjælper os i vores forsøg på at udtrykke vores 
inderste jeg og i at tilpasse os til den ydre verden. Hvis aspekter- 
ne til Månen er harmoniske, så afslører de tidligere betingnin- 
ger og mønstre for spontane reaktioner, som kan hjælpe perso- 
nen med at tilpasse sig til livet og samfundet og tl at udtrykke sit 
inderste jeg. Hvis aspekterne til Månen er spændingsbetonende 
og således symboliserer en manglende evne til let at tilpasse sig 
til livet og/eller en negativ selv-opfattelse, så skal disse følelses- 
mæssige, forudbestemte dispositioner gennemleves. Det er vig- 
tigt at bemærke, at Månen symboliserer sådanne spontane reak- 
tions- og adfærdsmønstre og at disse primært er iøjnefaldende i 
barndommen, hvor ens adfærd er temmelig uskyldig og uhæm- 
met. Det følger heraf, at lunare tegn og aspekter mest er umid- 
delbart virksomme i den tidlige del af ens liv. Efterhånden, som 
man bliver ældre, er det muligt at vokse fra nogle af de gamle 
følelsesmæssige mønstre; endda i en sådan grad, at de følelses- 
mæssige blokeringer, som er vist igennem de lunare aspekter i 
horoskopet, ikke længere har nogen vigtig betydning. Jeg siger 
ikke, at Måne-tegnet hører op med at være vigtigt, for det vil al- 
tid symbolisere en dominant tone i personens grundlæggende 
måde at være på; men jeg understreger, at man næsten fuld- 
stændigt kan vokse fra de problemer og konflikter, som sættes i 


45 


forbindelse med Måneaspekter og med den måde, hvorpå de 
dermed symboliserede kvaliteter udtrykkes eller at man i det 
mindste kan tilpasse sig til dem på en sund måde. 

Eftersom Månen er sådan et sammensat symbol og eftersom 
dens betydninger er så mange og forskellige, så er den mest eg- 
nede måde at forklare dem yderligere på at give en skematisk 
skitse heraf: 

A. Månen symboliserer det billede, som personen ser af- 
spejlet af sig selv i sim måde at håndtere offentligheden på. 
Som følge heraf kan en spændingsaspekteret Måne vise en 
manglende evne til at projicere sig selv på en harmonisk 
måde, således at andre folk svarer igen på en positiv ma- 
ner. En harmonisk aspekteret Måne viser ofte, at man kan 
udtrykke sig harmonisk, når man har med offentligheden 
at gøre og at man har en god fornemmelse for, hvad of- 
fentligheden kan lide. (Da man med andre ord intuitivt re- 
agerer præcist på andre, så reagerer de til gengæld på en 
positiv måde.) Harmoniske aspekter til Månen viser derfor 
områder, hvor vi let kan projicere os selv med henblik på 
at opnå et godt feed-back. 


B. En spændingsaspekteret Måne viser ofte, at personen 
har et udpræget unøjagtigt billede af sig selv; af hvordan 
han føler vedrørende sig selv på basis af fortidige mønstre; 
og fortidig identitet er muligvis ikke en præcis beskrivelse 
af vedkommendes natur på nuværende tidspunkt. Den 
unøjagtighed, som personen har i sit billede af sig selv, af- 
spejles ofte i en adfærd, som kan bestå i at opfatte tingene 
på en forkert måde, ved at være oversensitiv eller ved at 
overreagere på bagateller, ved at klæde sig på en måde, 
som ikke passer til ens sande natur og personlighed og ved 
at være for defensiv. 


C. Månens husposition i fødselshoroskopet viser det livs- 
område, hvor vi behøver et feed-back, hvor vi kan blive i 
stand til at opfatte os selv mere objektivt og hvor vi kan 
bringe os i samklang med en jeg-fornemmelse, som kan 
give os indre ro. 


D. Månens tegn viser, hvordan vi instinktivt forsvarer os 
selv. For eksempel reagerer Måne i ild med vrede, Måne i 
luft med fornuftsforklaringer, argumenter og diskussion, 
Måne i vand med tilbagetrækning eller følelsesmæssige ud- 
ladninger og Måne i jord med udholdenhed. 


E, Månens tegn symboliserer også en udtryksmåde, som 
kommer naturligt, og en adfærdsform, hvori vi føler os 
trygge; for Månetegnet viser et gammelt livsmønster, som 
sædvanligvis er rimeligt bekvemt (medmindre aspekterne 
er for spændingsbetonede). Nogle få eksempler: Måne i 
Stenbukken finder tryghed ved alder, ved at optræde gam- 
mel, ved at dyrke en alderspræget adfærd. Måne i Tyren 
kan finde tryghed ved at optræde som en jordbunden bon- 
de. Måne i Løven finder tryghed i dramatiske opvisninger 
eller i det mindste ved at blive anerkendt. 


F, Eftersom Månen repræsenterer en stærk tilskyndelse til 
en væremåde, som er en naturlig og intim del af en selv, så 
viser Månens tegn også, hvad man har brug for at udtryk. 
ke for at føle sig godt tilpas med sig selv! Som Grant Lewi 
formulerer det, viser Månen »hjertets begær«. Aspekterne 
ul Månen viser ganske enkelt, hvor uanstrengt man evner 
at udtrykke denne væremåde og hvor let man er i stand til 
at opnå denne følelse af velvære. 


G. Måne-tegnet symboliserer den praktiske anvendelse af 
den solare energi og det formål, som Solens position indi- 
kerer. Dette er grunden til, at en trigon, en sekstil eller — til 
en vis grad — en konjunktion mellem Solen og Månen (så- 
vel som blot det at have Solen og Månen i forenelige tegn) 
er sådan et stabiliserende og potentielt kreativt aspekt; for i 
disse tilfælde kan den solare energi let udtrykkes på en 
praktisk måde. 


Fra alt det ovenstående skulle det være klart, hvor vigtige Må- 
nens tegn, hus og aspekter er i enhver overvejelse af karmiske 
åbenbaringer i horoskopet. Der findes sandsynligvis ikke nogen 
anden faktor i fødselshoroskopet, som så umiddelbart kan sættes 

i relation til fortidige oplevelser og vanemønstre. Vi bør passe 
på ikke at oversimplificere forbindelsen mellem Månen og tidli- 
gere liv i en sådan grad, at vi kommer med udtalelser som: »Vel, 
du har Månen i Løven, så du må have været skuespiller i et tidli- 
gere liv.« Sådanne fortolkninger kan lejlighedsvis være gyldige; 
men de har sædvanligvis ikke noget konstruktivt formål og kan 
give klienten det indtryk, at astrologen bare prøver på at gøre 
indtryk gennem sensationelle udtalelser. En konklusion, som kan 
være ganske præcis. Det, som det er vigtigst at hæfte sig ved, er 
det behov, som Månen symboliserer i dette liv og at den mest 
konstruktive tilnærmelse til tolkning af horoskoper fra et kar- 
misk synspunkt består i at belyse de dybere motivationer og 
spændinger, som personen måtte føle; men som han eller hun 
ikke på nogen måde kan identificere sig med eller sætte i et stør- 
re perspektiv. 

Ved afslutningen af dette kapitel kan vi sige, at enhver af os 
har chancen til at bringe universets forskellige manifestationer i 
harmoni i vort indre, og vi har chancen til at acceptere alle an- 
dre menneskelige væsener. Endda dem, som vi er i disharmoni 
med på personlighedens plan. Kan vi leve uden at kræve, at alle 
oplevelser og alle mennesker skal være i harmoni med vores 
indstilling? Kan vi udfolde en moden, frigjort bevidsthed, som 
sætter os 1 stand til at se os selv spille vores tildelte rolle i det kos- 
miske drama? Kan vi le af vores komplicerede beskaffenhed, vo- 
res konflikter og vores inkonsekvenser? Vigtigst af alt, kan vi tro 
på, at universet er harmonisk og at det kun er vores snæversyn, 
som ser disharmoni? Svarene på disse spørgsmål vil i stor ud- 
strækning bestemme, hvordan vi møder vor karma i dette liv og 
hvilken slags karma, vi skaber nu. 


Tyren 


2 . Transformation 


Ingen astrolog — såvel som ingen psykolog — kan tolke et liv og en 
skæbne på et højere niveau end det, hvorpå han selv fungerer. 
— DANE RUDHYAR 


Der har eksisteret perioder i historien, hvor folk, som studerede 
astrologi, andre okkulte videnskaber og diverse åndelige retnin- 
ger, er blevet forfulgt, landsforvist, tortureret og plaget på anden 
måde. I disse perioder blev det nødvendigt for sådanne folk at 
udvikle et hemmeligt sprog, en hemmelig kode eller en samling 
symboler, hvormed de kunne kommunikere med hinanden, 
uden at udenforstående vidste, hvad der blev meddelt. I disse hi- 
storiske epoker tjente det okkulte — eller skjulte — sprog det prak- 
tiske formål at sikre trygheden for de individer, som var indvie- 
de i denne viden. I det sene, tyvende århundredes Amerika har 
vilkårene imidlertid — i det mindste for en tid og på de fleste ste- 
der — forandret sig dramatisk. Det forekommer stadigvæk, at 
personer, som anvender astrologi, spirituel healing eller hvad 
som helst generes; men — i det store og hele — er den frihed til at 
udforske diverse metoder til personlig vækst, som borgere i et 
demokrati forventes at nyde, ved at blive mere til virkelighed. 
Store folkemasser har faktisk udvist en voksende interesse for 
alle former for okkulte, spirituelle og mediumistiske emner, som 
det fremgår af bogsalget, kursus- og foredragstilslutningen og 
fremhævelsen af disse emner i massemedierne. Måske vil vi en- 
gang, når den modeprægede, folkelige interesse aftager, sidde 
tilbage med kun et lille antal seriøse tilbedere og engagerede 
elever, sådan som de findes i enhver tidsalder. Vi bør selvfølge- 
lig ikke lade os vildlede alene af tal og således tage fejl af interes- 
sens kvantitet kontra dens kvalitet. 

Uanset hvad fremtiden bringer på det astrologiske område, 
føler jeg, at der er to ting, som er sikre. For det første findes der 
mange astrologistuderende, som længes efter — og som er lydhø- 
re over for dem, som er i færd med at udvikle — et nyt, moderni- 

seret astrologisk sprog. For det andet findes der mange folk, 
som er nysgerrige med hensyn til astrologi, men som hurtigt mi- 
ster interessen efter at have læst et par traditionelle bøger eller 
fulgt et kursus om emnet. Mange af dem ville sandsynligvis for- 
følge denne interesse, hvis astrologien blev præsenteret på en 
tidssvarende og konstruktiv måde, som gjorde den mere tlgæn- 
gelig for positivt tænkende og praktiske mennesker. Da astrologi 
så ofte i dag præsenteres på en forældet måde baseret for meget 
på tro og ikke på virkelig viden og forståelse, må en studerende 
være tiltrukket af astrologien med stor styrke og føle en overvæl- 
dende fascination herfor for at være i stand til at bevare interes- 
sen og engagementet i længere tid. I dag er det ikke længere 
nødvendigt at holde astrologien på et esoterisk eller mystisk 
plan, selv om vi stadigvæk kan håndtere astrologiens esoteriske 
aspekter på en direkte og erfaringsmæssig måde, således som 
jeg prøver at gøre det i denne bog. Emnet har i sig selv en stor 
evne til at indgyde en stærk følelse af ærefrygt for universets my- 
sterier. Vi behøver ikke selv at tilføje noget til dette mysterium. 
Jeg føler ofte, at anstrengelsen for at holde astrologien på et my- 
stisk plan kun er et ego-trip, ligesom hvis personen ville sige: »Se 
hvor dygtig og klog jeg er, siden jeg kan finde ud af alle disse 
kosmiske mysterier!« I andre tilfælde er det klart, at astrologen 
(eller astrologen in spe) får tingene til at synes mystiske eller 
uklare, simpelthen på grund af hans eller hendes mangel på for- 
ståelse. Jo mere man virkelig forstår gennem direkte erfaring 
(snarere end blot gennem teoretiske betragtninger), jo enklere 
og mere praktisk kan man udtrykke denne forståelse. Som Ein- 
stein siger: »Hvis du virkelig forstår en ting, skulle du være 1 
stand til at forklare den for et lille barn.« Og, som jeg nævnede i 
indledningen, hvad der for tiden er behov for — ikke alene inden 
for det astrologiske område, men i vort hele syn på verden — er 
forenklende og helhedsskabende principper. Med andre ord, 
hvorfor skulle vi blive ved med at lege egocentriske gættelege in- 
den for astrologien, når vi kan operere direkte og umiddelbart 
med selve livets arketypiske, strukturelle principper? 

Hvilke simplificerende og syntetiserende ideer vedrørende 
astrologi kan vi begynde med? Først og fremmest bør vi være 
enige om, at al astrologi — når den anvendes på enkeltpersoners 
liv — handler om transformation. Det er med andre ord en meto- 
de til klart at opfatte og opnå perspektiv vedrørende de konstan- 

te forandringer, cykler, vækst- og forfaldsperioder, som karakte- 
riserer alt i naturen, Vi bør også være enige om, at astrologien 
stiller et erfaringsbaseret sprog til vores rådighed. Dvs. et sprog, 
som er yderst anvendeligt, hvis det bruges til at beskrive et indi- 
vids indre oplevelser af livet og dets uophørlige forandringer.” 
Astrologi behøver ikke nødvendigvis at symbolisere den ydre si- 
tuation eller begivenheder i en persons liv, selv om den kan 
gøre det i mange tilfælde. Den vil derimod meget oftere symbo- 
lisere den indre oplevelse og hvordan denne oplevelse passer 
ind i det totale livsmønster. Hvis nu f.eks. en eller anden person 
blev forelsket, da Saturn transiterede Solen i radix i et kvadrat- 
aspekt. Meget få astrologer vil være i stand til korrekt at udlede 
af denne sammenstilling alene, at personen faktisk havde påbe- 
gyndt et nyt kærlighedsforhold. Derimod ville enhver astrolog 
med kendskab til Saturn-transitters dybere betydning være i 
stand til i en vis udstrækning at beskrive meningen med denne 
oplevelse, hvad personen ville føle under indflydelse heraf og 
den omtrentlige varighed af den mest intense fase i dette parfor- 
hold. Dette eksempel viser behovet for feed-back i astrologisk ar- 
bejde med klienter og hvorfor en konsultation i form af en vejle- 
dende samtale er meget mere specifikt præcis og nyttig, end en 
ensidig »læsning«. 

I det foregående afsnit hævdede Jeg, at al astrologi — når den 
anvendes på enkeltpersoners liv — handler om transformation. 
Måske det ville være nyttigt at være mere præcis ved hjælp af en 
skematisk opstilling. Astrologi, baseret på de planetare sammen- 
stillinger under overvejelse, handler om følgende typer af per- 
sonlig transformation: 


SOL. Transformation af identiteten og udtryksformen for 
den kreative energi. 

MÅNE. Transformation af ens følelser vedrørende en selv 
og hvor godt tilpas man er med sig selv. 

MERKUR. Transformation af ens tænke- og opfattelses- 
måde og af den måde, hvorpå man udtrykker sin intelli- 
gens. 


” JE s. 79 i Astrology, Psychology, & the Four Elements, hvor Jeg har defineret de grundlæggen- 
de astrologiske faktorer i erfaringsbaserede vendinger: Planeterne som erfaringsdimen- 
Sioner; tegnene som erfaringskvaliteter og husene som diverse erfaringsområder. 

VENUS. Transformation af ens følelsesmæssige værdier 
og den måde, hvorpå man udtrykker og forstår sine behov 
for nærhed. 

MARS. Transformation af ens evne til at hævde sin vilje 
og til at vide, hvad man virkelig ønsker. 

JUPITER, Transformation af ens tro, stræben og langtids- 
planer for fremtiden — som altsammen lover en eller an- 
den slags forbedring. 

SATURN. Transformation af ens ambitioner, prioriteter 
og arbejdsstruktur. 

URANUS. Transformation af ens fornemmelse af frihed, 
individuelt formål og personlig egenart. 

NEPTUN. Transformation af ens spirituelle og/eller socia- 
le idealer. 

PLUTO. Transformation af brugen af ens indre kræfter og 
ressourcer, især tanke- og viljestyrken. 


I senere afsnit af denne bog vil jeg gentagne gange henvise til 
disse forskellige slags transformation og disse mere detaljerede 
referencer skulle kunne tydeliggøre rækkevidden og meningen 
med de derigennem indikerede forandringer. Men det bør fast- 
slås her, at for at opleve disse transformationer på en sund og 
forholdsvis harmonisk måde må man have den rette holdning 
over for og forhold til de forskellige energier og kræfter, som 
planeterne repræsenterer. Der må findes en bevidsthedsstyret 
overensstemmelse inden i os selv mellem alle disse sider af vo- 
res væsen, for at vi kan være totalt åbne over for de endeløse 
transformationer, som livet vil kræve af os. Og denne overens. 
stemmelse — denne åbenhed — har en direkte forbindelse til vo- ' 
res fysiske, mentale og spirituelle helbred. Som den jungianske 
psykiater, Robert M. Stein har skrevet: 


»Psykosomatisk forskning har næsten udelukkende været 
begrænset til undersøgelser af sind-krop forholdet udtrykt 
som årsag og virkning. I modsætning til den kausale mo- 
del, som anvendes i moderne videnskabelig medicin, hæv- 
der den magiske medicins gamle, akausale model, at syg- 
dom er en konsekvens af guddommelig handling. Et fun- 
dament i den magiske medicin er, at den guddom, som bi- 
bringer såret, på en og samme gang er såvel sygdommen 

som kuren. Målet er derfor ikke at bekæmpe sygdommen, 
som i den allopatiske medicin, men snarere at etablere en 
forbindelse. Dvs. et korrekt forhold til den guddommelige 
magt.« (Fra Body and Psyche: An Archetypal View of Psychosoma- 
tic Phenomena; Spring, 1976) 


For at bruge gammel terminologi så er planeterne de »guder«, 
som vi må tilbede. Dvs. det er nødvendigt at give kræfter både 
inden i os og uden for os behørig opmærksomhed med henblik 
på at leve i en tilstand af sundhed og helhed. Eftersom »den gud- 
dom, som bibringer såret, på en og samme gang er såvel syg- 
dommen som kuren«, som hævdet i ovennævnte citat, kan vi 
forstå, at ethvert livsproblem, som er vist i fødselshoroskopet, er 
et vink til os om, at et bedre forhold til denne universelle magt 
eller dette universelle princip er påkrævet. Det er med andre ord 
på dette livsområde, at en transformation af en eller anden slags 
er nødvendig. Det er nytteløst at foregive, at sådan et problem 
bare er en plage, som let kan undertrykkes eller ignoreres. En 
holdning, som er alt for åbenlys i det almindelige astrologiske 
råd, som lyder: »Du skal ikke bekymre dig om det. Så snart den- 
ne planet går ind i det næste tegn, vil alting blive OK igen.« 
Hvad der ikke forstås af de, som giver den slags råd, er, at der 
ikke behøvede at eksistere ret meget af et problem i nutiden, 
hvis individet havde opnået det rette perspektiv og den rette 
fuldstændiggørelse igennem tidligere belæring og fordøjelse af 
tidligere erfaring. Hvilke som helst konflikter eller nødvendighe- 
der for beslutningstagning, som bliver aktiveret i nutiden, vil 
vise sig igen i fremtiden, om end måske i en lille smule anderle- 
des skikkelse, hvis ikke de er blevet effektivt behandlet i nuet. 

I mange gamle kulturer blev planeterne betragtet som væren- 
de enten virkelig himmelske guddomme eller i det mindste le- 
gemliggørelsen af åndelige kræfter eller funktioner. 1 visse grene 
af hinduismen blev planeterne betragtet som Herrer, som den 
højeste guddom udpegede til at herske over de forskellige regio- 
ner i skabelsen og til at udmåle ens karma. Hvis vi kan betragte 
en guddom som værende en legemliggørelse af en guddomme- 
lig kraft eller en universel lov, så er det i en meget reel forstand 
let at tage det næste skridt bestående i at betragte planeterne fra 
det samme punkt, som de gamle gjorde. Dvs. som symboler på 
eller refleksioner af diverse universelle love, principper og kræf- 

ter, som virkelig — vurderet ud fra deres indflydelse på vores liv 
— kunne kaldes guddommelige. Yderligere studier af diverse 
gamle skrifter fra Orienten kan også forsyne os med et mere ud- 
førligt og detaljeret billede, ikke alene af universets struktur, 
men også af de astrologiske faktorers virkelige betydning og 
funktionsmåde. For eksempel siger belæringerne i Vedanta — en 
populær tradition i Indien — at de enkelte principper på et plan 
styrer de indviklede sammenhænge på de underliggende planer. 
Som følge heraf indebærer astrologiske studier, hvad enten vi 
erkender det eller ej, at vi faktisk studerer de højere principper, 
som styrer alt liv på de underliggende planer. Ved at forstå hvor- 
ledes de højere principper arbejder i vores liv, kan vi forhåbent- 
lig lettere og mere harmonisk tilpasse os selv til det kosmiske 
formål bag vores umiddelbare oplevelser. 


Sol- og Måneprincipper 


Vedanta-traditionen taler endvidere om mange eksistentielle un- 
derplaner mellem det fysiske plan og det rent kausale (eller men- 
tale) plan. »Sol-verdnerne« omtales først, dernæst »Måne-verd- 
nerne« og derefter talrige underzoner. Som tilføjelse hertil siges 
det ofte, at Solen og Månen set med de fysiske øjne blot er re- 
fleksioner af Solens og Månens energikilder på finere planer. 
Vedaerne og Shastraerne — to indiske skrifter, der er så gamle, 
at ingen virkelig kender deres oprindelse — siger, at individuelle 
sjæle kommer ned fra de astrale regioner til denne materielle 
verden langs Solens og Månens stråler. Måske er det derfor, at 
Solen og Månen er så vigtige i astrologien, og hvorfor alt i høro- 
skopet bør relateres til personens Sol: og Måne-tegn og 
-aspekter. Hvis sjælen virkelig er en grundlæggende enhed af 
guddommelig energi, så er den i sig selv hel og komplet. Men 
når sjælen inkarnerer i dualiteternes rige, såsom i den materielle 
verden, hvor vi altid har polariteterne, godt — dårligt, dag — nat, 
mandlig — kvindelig, synes det, som om sjælen polariserer sig i 
overensstemmelse med Solens og Månens positioner. Den af- 
spejles med andre ord i to aspekter af væren, idet den manifeste- 
rer sig som bevidst og ubevidst, aktiv og passiv, maskulin og fe- 
minin — 5ol- og Måneprincipper. Helheden er tabt, opsplitningen 

er begyndt. I de fleste tilfælde er kvinder mere i kontakt med de- 
res lunare egenskaber og mænd mere med deres solare egen- 
skaber, selv om det her må huskes, at vi arbejder med arketypi- 
ske principper, som ikke manifesterer sig i en ren form i menne- 
sket. Som følge heraf er der mange mænd (for eksempel dem 
med en betoning af Krebsen, Tyren og Fiskene), som er i tæt 
kontakt med og i stand til at udtrykke deres lunare egenskaber 
og der er mange kvinder (især dem med en betoning af Vædde- 
ren, Vandmanden og Skorpionen), som finder sig ganske godt 
tilpas ved at udtrykke den styrke og uafhængighed, som er ka- 
rakteristisk for Solen. 

Selv om det videnskabelige verdenssyn beskriver Solen som 
umådeligt meget større end Månen, har det altid forekommet 
mig at være et specielt slående symbol, at Solens og Månens re- 
lative diametre og afstande er sådan, at når de ses fra Jorden, 
dækker begge skiver næsten præcis den samme synsvinkel (0,5) 
og forekommer som havende den samme størrelse. Dette illu- 
strerer ikke alene symbolsk, at de lunare og solare kræfter i vo- 
res liv har absolut lige stor betydning; men det demonstrerer 
også klart, hvor stor en hel grad er, når vi betragter himlen fra 
jorden.” Den kendsgerning, at Solen og Månen ser lige store ud, 
burde give astrologer endnu mere grund til i ethvert horoskop 
at anse Månetegnet for at have lige så stor vigtighed som Solteg- 
net og til at basere deres tolkninger på en syntese af Sol- og Må- 
nepositionerne i forhold til hinanden. 

Præcist hvad er disse solare og lunare principper? Vi kan igen 
finde den tydeligste forklaring på deres psykologiske betydning i 
C.G. Jungs skrifter. Jung korrelerer den lunare kraft med det ar- 
ketypisk feminine princip og den solare energi med det maskuli- 
ne princip, netop som astrologer og alkymister har gjort det i år- 
tusinder. Han definerer ydermere det feminine princip som 
Eros, ikke i moderne forstand som alene værende fysisk tiltræk- 
ning, men i den bredere forstand som forholdet til andre men- 
nesker. Han definerer så det maskuline princip som Logos: 


»Kvindens psykologi er baseret på Eros' princip, den store 


= Denne form for erkendelse kunne meget vel tjene tl at tilskynde astrologer til at bruge 
mindre orbis for interplanetare aspekter. En grad er to gange Solens eller Månens diame 
ter og den 10" orbis, som ofte bruges for lunare eller solare aspekter, er tyve gange Solens 
eller Månens diameter! 

binder og løsner, hvorimod det herskende princip, som fra 
! gammel tid tilskrives manden, er Logos.« (Fra Woman in 
Europe; Collected Works, Vol. 10; par. 254) 


»Medens logik og objektivitet sædvanligvis er fremhersken- 
de træk i en mands ydre holdning eller i det mindste be- 
tragtes som idealer, er det følelse for en kvindes vedkom- 
mende. I sjælen er det derimod omvendt. Indadtil er det 
manden, som føler og kvinden, som tænker. Heraf følger 
en mands større tilbøjelighed til total fortvivlelse; medens 
en kvinde altid kan finde trøst og håb. I overensstemmelse 
hermed er det mere sandsynligt, at en mand gør en ende 
på sig selv, end at en kvinde gør det. Uanset hvor meget of- 
fer for sociale omstændigheder en kvinde kan være, for ek- 
sempel som prostitueret, er manden ikke i mindre grad of- 
fer for impulser fra det ubevidste, idet det her tager form 
af alkoholisme og andre laster.« (Fra Psychological Types; 
CW., Vol. 6; par. 805) 


»Kvindens bevidsthed har mere en lunar end en solar ka- 
rakter. Dens lys er Månens blide lys, som snarere smelter 
tingene sammen end separerer dem. Det fremviser ikke 
genstande i al deres medlidenhedsløse adskilthed, som da- 
gens barske, blændende lys gør det; men blander i en be- 
dragerisk flimren det nære og det fjerne, idet det på ma- 
gisk vis forvandler små ting til store ting, højt til lavt, blød- 
gør alle farver i en blålig dis og blander det natlige land- 
skab sammen til en uventet enhed.« 


»Det kræver virkelig en meget måneagtig bevidsthed at 
holde en stor familie sammen på trods af alle forskellighe- 
derne og at tale og handle på sådan en måde, at de enkelte 
deles harmoniske forhold til helheden ikke alene ikke for- 
styrres, men faktisk forstærkes. Og hvor grøften er for dyb 
udjævnes den af en månestråle.« (Fra Mysterium Coniunctio- 
nise, C.W., Vol. 14; par. 223 & 227) 


Skønt der er store forskelle mellem kulturer og generationer 
med hensyn til, hvilke udtryksformer der opmuntres i de seksu- 
elle roller (en kendsgerning, som alt for ofte ignoreres af astrolo- 

ger), er søgningen efter personlig helhed ved at blive en beskæf. 
tigelse blandt mange folk i den vestlige verden. I et enkelt kort- 
fattet afsnit har Jung koncist beskrevet vores aktuelle behov for 
at udvikle begge sider af vores natur (Sol og Måne) og selve den- 
ne udvikling i retning af personlig integration er et af de hoved- 
områder 1 livet, hvor astrologien kan være til særlig megen 


hjælp: 


»Menneskelige relationer leder ind i psykens verden, ind i 
det mellemliggende område mellem fornuft og ånd, som 
indeholder noget af begge uden dog at miste noget af sin 
egen enestående karakter. Manden må vove sig ind på det- 
te territorium, hvis han ønsker at møde kvinden på halvve- 
jen. Omstændighederne har tvunget hende til at tilegne sig 
en del maskuline træk, for at hun ikke skal forblive fanget i 
en antikveret, rent instinktiv feminitet, fortabt og alene i 
mændenes verden. Således vil manden også blive tvunget 
til at udvikle sin feminine side, til at åbne sine øjne for psy- 
ken og Eros. Det ér en opgave, som han ikke kan undgå, 
medmindre han foretrækker at gå i hælene på kvinden på 
en håbløs drenget facon, idet han tilbeder hende på af- 
stand; men altid er i fare for at blive stuvet af vejen i hen- 
des lomme.« (Fra Woman in Europe; par. 258) 


Begrebet, individuel helhed, er selvfølgelig et ideal, som psykolo- 
gisk og spirituel vækst bør bevæge sig frem imod. Det er bestemt 
ikke et almindeligt fænomen. I virkeligheden kan mange af de 
problemer, som opleves mellem mennesker af modsat køn, di- 
rekte tilskrives den kendsgerning, at denne helhed mangler. For 
igen at citere Jung: 


»Det er næsten en regelbunden forekomst for kvinden at 
være åndeligt helt opslugt af sin ægtemand og for manden 
at være følelsesmæssigt helt opslugt af sin hustru.« (Fra 
Marriage as a Psychological Relationship; C.W., Vol. 17: par. 
331c) 


Efterhånden som vi vokser i bevidstheden om vores egen hel- 
hed, bør den slags astrologi, vi arbejder med, også vokse med 
henblik på at afspejle denne enhed under udvikling. Når først vi 

har opnået et perspektiv vedrørende de seksuelle roller 1 vores 
kultur gennem vores egen erfaring, så kan vi begynde at forstå 
vores klienter som individuelle menneskelige væsener, som gen- 
nem selve deres potentiale overskrider sådanne rollers begræns- 
ninger. Indtil det virkelig lykkes for os at opnå dette perspektiv, 
vil der være mange situationer, som vi ikke kan behandle objek- 
tivt og som vi prøver at løse ved at give råd, som er så betingede 
af vores kulturelle og seksuelle fordomme, at de i bund og grund 
er værdiløse for det kæmpende individ, som søger vores hjælp. 
(Der findes også betydelige seksuelle fordomme i mange astrolo- 
giske traditioner, om end ikke så mange som visse ekstremister 
gerne vil tro; for de som siger, at astrologi er »sexistisk«, blot for- 
di den taler om de arketypiske mandlige og kvindelige princip- 
per, har simpelt hen ingen forståelse for deres egen potentielle 
helhed.) Det kan for eksempel være aldeles upassende at anven- 
de det 19. århundredes rigide, astrologiske korrelationer vedrø- 
rende ægteskab i astrologisk arbejde med et moderne, ungt 
menneske. Men det ville være lige så upassende at bruge vendin- 
ger og formodninger, som er relevante for mange yngre folk, i 
en konsultation med en ældre person, hvis livsmønster er mere 
traditionelt. 

Sol- og Månepositionerne i fødselshoroskopet afspejler også 
vores oplevelse af forældrene og vores forhold til dem. I dette liv 
udgør forældrene så at sige den konkrete og åbenlyse kilde til 
vores liv, vores identitet og vores karakter. Mange af de ældre 
bøger om astrologi giver det indtryk, at vi fra horoskopet ufravi- 
geligt kan udlede, hvordan forholdet til forældrene er og hvor: 
dan de kommer ud af det med hinanden, hvorvidt de er blevet 
skilt eller om den ene forælder døde tidligt og så videre. jeg har 
ikke fundet det let at udlede denne specifikke indsigt, som visse 
skrifter kunne lede en til at formode. Det er ofte muligt at tage 
chancen med et gæt på basis af horoskopets data, som viser sig 
at være korrekt; men — selv i sådanne tilfælde — beviser det i vir- 
keligheden ikke noget og giver ingen nyttig indsigt. Det er blot 
en gæuteleg. Hvorfor skulle vi bruge psykisk energi og værdifuld 
tid på at prøve at gætte noget, som vi ofte kan finde ud af blot 
ved at stille klienten et simpelt spørgsmåP? Det forekommer mig, 
at Sol- og Månepositionerne og især deres aspekter sædvanligvis 
symboliserer ens indre oplevelse af forældrene, hvad forældrene 
repræsenterede som par for personen, hvorvidt de forekom per- 

sonen at have et positivt forhold til hinanden og hvordan perso- 
nen følte sig i forhold til dem som individer hver for sig. Vi bør 
være klar over den kendsgerning, at fødselshoroskopet primært 
viser vores oplevelse og ikke nødvendigvis situationens objektive 
kendsgerninger. Jeg har for eksempel set mange tilfælde, hvor 
barnets horoskop havde en Sol-Måne-trigon og fuldstændigt 
manglede de traditionelle indikationer på et splittet familieliv til 
trods for, at forældrene ofte sloges og sluttelig blev skilt. I sådan- 
ne tilfælde er personen tilsyneladende ikke alvorligt påvirket af 
forældrenes disharmoni. Jeg har set andre tilfælde med folk, 
hvis horoskoper indeholdt et Sol-Måne-kvadrat og talrige andre 
indikationer på et forældre-kompleks og hvis forældre alligevel 
var ganske lykkeligt og harmonisk gift i 40 år. I disse tilfælde 
kunne man formode, at individet opfattede forældrene som re- 
præsenterende modstridende adfærd og måder at udtrykke sig 
selv på (mest udpræget vist gennem Sol-Måne-kvadratet), som så 
skabte visse problemer i personen med hensyn til at relatere til 
de faktiske forældre, såvel som en indre konflikt mellem de akti- 
ve og passive dominerende og modtagelige roller. I flertallet af 
fødselshoroskoper, vil Solen og/eller Månen have både harmo- 
niske, flydende aspekter og spændingsbetonende, udfordrende 
aspekter til andre planeter. En snæver analyse af disse horoskop. 
faktorer kombineret med en intim diskussion af personens dybe- 
ste følelser vil sædvanligvis åbenbare, at selv om personen hav- 
de (eller stadigvæk har) et harmonisk forhold til en bestemt for- 
ælder på nogle planer, så er der andre planer, hvor han elier 
hun oplever stor frustration eller konflikt. Hvis for eksempel ens 
Måne står i trigon til Merkur, men i kvadrat til Venus, er det 
sandsynligt, at personen har en god intellektuel kontakt til mo- 
deren, men ikke let udveksler kærlige følelser og nyder fysisk 
nærhed. 

Det mest nyttige vi kan gøre, når vi psykologisk analyserer in- 
dividets tidlige liv fra et astrologisk synspunkt, er at erkende, at 
vores specielle vibrationer, karma og mønster, hvori vi udtryk- 
ker vort selv, uundgåeligt vil frembringe visse reaktioner fra 
andre og især fra dem, som vi lever tæt sammen med dag efter 
dag. Forældrene kan til syvende og sidst ikke lastes for vores 
problemer, og der findes ikke noget konstruktivt formål med en. 
sådan projektion af vores egne ansvar over på andre. Hermed 
drager jeg ikke den konklusion, at der ikke er nogen forælder- 

barn-forhold, som kræver en nøje undersøgelse og somme tider 
psykoterapeutisk behandling. Tværtimod! Det synes som om, vi 
ofte fødes som forælder til eller barn af et væsen, med hvem vi 
har en særligt intens karma. Men hvis selve dette forhold, snare- 
re end bare et individs holdning ul det, virkelig er et reelt pro- 
blem, så er det ufravigeligt nødvendigt at se ikke alene et fød- 
selshoroskop, men også en detaljeret horoskopsammenligning 
mellem de indblandede personer. Nogle mennesker er af så helt 
forskellig natur og indstilling, at de er helt og holdent uforeneli- 
ge og — i disse tilfælde — vil intet omfang af bearbejdning af for- 
holdet gøre disse mennesker mere ens. De er muligvis i stand til 
at lære, hvordan de skal acceptere hinanden mere fuldt og give 
hinanden mere plads til selvudfoldelse; men de ønsker måske 
stadigvæk ikke at omgås hinanden ret meget. 

Et barn lever i forældrenes energifelt. Barnet ånder og lever 
med andre ord i den atmosfære som forældrene skaber gennem 
deres forhold til hinanden. Som følge heraf kan en person mu- 
ligvis finde frem til — efterhånden som han bliver ældre og lever 
mere og mere uafhængigt af forældrene — gennem dette øgede 
perspektiv, at hans sande natur ikke er foreneligt med forældre- 
atmosfæren, som han stadig bærer med sig i form af psykologi- 
ske vanemønstre. Hvis dette er tilfældet, så behøver denne per- 
son at finde og udvikle sin egen atmosfære, en måde at leve på 
og at relatere til andre mennesker på, som er gavnlig for hans 
egen totale natur. Meget ofte symboliserer tegnet på den 4. hus- 
spids den type atmosfære, som et individ behøver for at føle sig 
godt tilpas med sig selv. En horoskopsammenligning kan, mere 
end blot en analyse af det individuelle horoskop, sædvanligvis 
afsløre om en person vil være veltilpas og sund i forældre-atmos- 
færen og om de betingningsmønstre, som er forbundet med 
denne atmosfære, vil fremme eller hæmme personens selvudfol- 
delse. Et individ må komme til klarhed over hele dette spørgs- 
mål for at opnå den form for ubundet perspektiv, som gør ham i 
stand til at tage sig objektivi og effektivt af sine egne børn og til 
at erkende deres behov for uafhængigt råderum. Hvis denne 
objektivitet ikke opnås, så vil individet sædvanligvis ubevidst gen- 
tage forældrenes fejltagelser. Som Jung skriver: 


»Den katastrofale gentagelse af familiemønstret kunne be: 
skrives som den psykologiske, oprindelige synd eller som 

Atrides forbandelse, der fortsætter ned gennem generatio- 
nerne,« (Fra Mysterium Coniunctionis; CW., Vol. 14; par. 232) 


TRANSFORMATION I SOCIAL SAMMENHÆNG 
I stedet for et initieringsritual — som kunne resultere i den per- 
sonlige transformation, der kræves for at sætte osi stand til hur- 
tigt og komplet at løsrive os fra barndommens bindinger til for- 
ældrene og som kunne drive individet frem mod voksenstadiet — 
findes der i den amerikanske kultur kun en lang, udstrakt perio- 
de, hvor man prøver at overbevise sig selv om, at man er et vok- 
sent, uafhængigt og selvtilstrækkeligt væsen. I stedet for hellige 
ord og myter til at beskytte ham eller hende undervejs igennem 
denne risikofyldte transformationsperiode, har individet intet 
andet end svage løfter koblet sammen med et kørekort og en til- 
ladelse til at drikke alkohol. Eftersom der ikke findes noget »rite 
de passage« (overgangsritual) ved et skift fra en livsform til en 
anden, varer denne proces i USA sædvanligvis hele vejen igen- 
nem tyverne og bliver meget ofte aldrig afsluttet, idet indivi- 
det aldrig opnår en fuld frigørelse fra barndomsmønstre og 
-behov. De kulturelle idealer i USA er så høje og så urealistiske, 
at ingen nogen sinde kan nå dem. Således bliver vi en nation af 
får, en nation af fortabte børn, som leger voksne. 1 USA er der 
ingen konge, ingen absolut autoritet uden for os selv. Derfor må 
vi vende os mod vores egne ressourcer. Det er skrækkeligt 
skræmmende for os. Vi reagerer ofte ved helt desperat at søge 
efter tryghed i en eller anden social, professionel eller familiær 
rolle. Vi løber derfor væk fra vores eget ansvar og prøver at 
gøre alle andre tilfredse, idet vi således undviger den byrde, der 
består i at acceptere vores eget jeg og vores egne idealer. Såle- 
des begynder mange af os at dø indvendigt og senere i livet fin- 
der vi så os selv ubestemmeligt harmfulde uden nogen klar gen- 
stand for vores harme. I stedet for at indse, at vi harmes over vo- 
res egen uvidenhed, tåbelighed og fejhed, vender vi ofte vores 
harme mod en eller anden gruppe, et uklart defineret udsnit af 
vores samfund, som enten praler åbent med deres manglende 
interesse for vores undertrykkende værdibegreber eller som på 
en eller anden måde repræsenterer de undertrykkende sociale 
strukturer, som vi opfatter som havende gjort os til slaver. 

I et samfund, hvor vi bliver nødt til selv at finde vores initie- 
rings- øg transformationsmetoder, spiller astrologien en særlig 

værdifuld rolle. Vi må dog huske, at astrologi ikke er noget, som 
er adskilt fra livet. Det er ikke i sig selv nogen religion, ej heller 
en videnskab, som omfatter alle andre tilnærmelser til menne- 
skelig forståelse. Det er simpelthen et værktøj, et af mange muli- 
ge værktøjer, som kan bruges på alle mulige måder. I vorés egne 
individuelle liv kan astrologien tjene det formål at lede os gen- 
nem diverse initieringer, transformationer og kritiske overgan- 
ge. Den kan give os den kosmiske ramme og mening, som ind- 
gyder dyb betydning i en hver større oplevelse. Noget som de 

| fleste religioner prøver — men mislykkes i — at gøre. Og i udøvel- 

! sen af astrologisk rådgivning som profession er en bevidsthed 
om sociale roller, forældreindflydelse og -bånd og individuelle 
behov for at gå gennem de arketypiske, menneskelige transfor- 
mationsfaser en absolut nødvendighed for effektiv rådgivning. 
Når en persons samfund eller religion mislykkes med hensyn til 
at give midler til forståelse af sådanne vigtige processer og be- 
hov, så er det nødvendigt at finde en anden metode, og astrologi 
er en metode til forståelse, som millioner af folk søger vejled- 
ning i. 


HØJERE BEVIDSTHED 

I denne bog bruger jeg ofte vendingerne, »højere bevidsthed«, 
»et højere bevidsthedsniveau« og lignende. Før jeg går videre 
med at diskutere specifikke astrologiske faktorer, vil det derfor 
være nyttigt at tydeliggøre disse vendinger. Nogle astrologer har 
skrevet og under offentlige foredrag sagt, at man ud fra fødsels- 
horoskopet kan konstatere bevidsthedsniveauet, at man — som 
følge af visse aspekter og planetpositioner — kan sige, om en per- 
son er en udviklet sjæl eller en gammel sjæl alene ud fra astrolo- 
giske data. Jeg føler, at dette er en grov fejltagelse. En fejltagelse, 
som ikke alene kan mislede en person i hans anstrengelser for at 
opnå selverkendelse; men som også kan føre til en fordømmen- 
de, selvretfærdig holdning over for andre mennesker, især 
blandt astrologiske begynderstuderende, som endnu ikke har ud- 
viklet det raffinement, som kun praktisk erfaring kan give. Vi er 
ganske enkelt alle sammen kæmpende sjæle på vejen mod stør. 
re kærlighed og lys. Vi kan befinde os på forskellige stationer 
langs vejen; men vi befinder os alle på den samme vej, hvad en. 
ten vi erkender det eller ej. Fødselshoroskopet er et symbolsk 
kort over den specielle del af vejen, som vi rejser på i dette liv. 

Som Dane Rudhyar har gjort sig megen umage med at forklare i 
sine voluminøse skrifter, så afslører fødselshoroskopet livets 
strukturelle mønstre.” Indholdet og bevidstheden i denne struk- 
tur er ikke vist i horoskopet. Selv om en spirituelt orienteret og 
psykisk sensitiv astrolog ofte kan være i stand til intuitivt at for- 
nemme en anden persons bevidsthedsniveau (og faktisk vil være 
nødt til at kunne gøre dette i en forfinet anvendelse af astrologi 
til brug for selverkendelse), så kommer en sådan fornemmelse 
mere fra astrologen end kun fra horoskopet. Ideelt set kan man 
intuitivt syntetisere mønstrene i horoskopet med et direkte ind- 
tryk af den levende person med henblik på at opnå en dybtgåen- 
de forståelse af det pågældende individ. Men selv om vi er til- 
strækkeligt sensitive til at kunne føle os ind på en persons be- 
vidsthedsniveau, må vi være yderst forsigtige med at basere no- 
gen vurdering på denne personlige intuition. Rudhyars udsagn, 
som er citeret i begyndelsen af dette kapitel, forklarer, hvorfor 
denne forsigtighed er så nødvendig; for enhver af os har be- 
grænsninger og niveauet for vores forståelse og vores personlige 
værdiopfattelse kan virkelig begrænse objektiviteten og effektivi- 
teten i vores rådgivning. 

Det, at antage at horoskopet viser bevidsthedsniveauet eller 
niveauet for åndelig udvikling, er også en meget begrænsende 
tilnærmelse til den individuelle person. Er vores bevidsthed ikke 
i stand til at vokse igennem dette liv? Lad os håbe det! Jeg er så 
heldig at have to søstre, som er enæggede tvillinger. De er 10 år 
yngre end jeg, og jeg har kunnet iagttage dem vokse op, blive 
selvstændige individer og udvikle deres egne livsnormer. De 
blev født meget hurtigt efter hinanden og deres fødselshorosko- 
pér er næsten identiske. Selv ascendanterne falder inden for 1 1/2 
grad fra hinanden. Ifølge de astrologer, der hævder, at de be- 
dømmer bevidsthedsniveauet ud fra fødselshoroskopet, ville 
begge disse sjæle blive opfattet som værende på det samme ån- 
delige udviklingsniveau og skønt deres horoskoper præcist be- 
skriver hver af dem på generelle måder og med psykologiske ka- 
rakteristika, er de alligevel så forskellige som nat og dag på det 
spirituelle plan. Den ene er særligt spirituelt disponeret, er vege- 
tarianer, er interesseret i astrologi og er temmelig tænksom. 


"JE kapitel 4 i Astrology, Psychology, & the Four Elements, hvor der findes en fuldstændig rede- 
Børelse for struktur- og udviklingsprincipper. 

Den anden er meget mere udadvendt og —i det mindste på nu- 
værende tidspunkt — ikke nær så interesseret i disse emner, som 
sin søster. 

Da den konstruktive brug af astrologi nødvendiggør, at vi ikke 
alene ved, hvad astrologi kan udrette; men også hvad dens be- 
grænsninger er, har jeg følt det nødvendigt her at understrege, 
at individets bevidsthedsniveau ikke kan bedømmes alene på ba- 
sis af de astrologiske data. Dertil kommer, at selv om de arkety- 
piske, karmiske mønstre er tydeligt symboliserede i fødselshoro- 
skopet, så kan den præcise måde, hvorpå disse mønstre vil mani- 
festere sig og de eksakte karmiske konfrontationer, som perso- 
nen vil opleve, heller ikke afdækkes ud fra horoskopet alene. Ho- 
roskopet kan bruges som en linse, med hvilken vores opmærk- 
somhed fokuseres og gennem hvilken vores psykiske evner kon- 
centreres. Selvfølgelig har nogle mennesker evnen til at stille nd 
på specifikke karmiske oplevelser med en meget stor detalje- 
ringsgrad gennem brugen af sådanne psykiske sanser; men det 
er en helt anden metode end blot at bruge fødselshoroskopet 
alene. 

Så hvordan kan vi forstå dette begreb, »højere bevidsthed? 
Den bedste analogi, jeg kan komme 3; tanke om, er den om elek- 
tricitet og en elektrisk pære. Efterhånden som bevidsthedsener- 
gien (den elektriske strøm) strømmer mere intenst, vokser be- 
vidstheden (mængden af lys). En meget ubevidst sjæl kan sam- 
menlignes med en 15-watt pære, en gennemsnitsperson med en 
60-watt pære og en, der studerer en af de højere meditationsfor- 
mer kan måske opnå et niveau på 200 watt. En perfekt spirituel 
mester (i Indien kaldet en Sant Sat Guru eller sand helgen) kan 
måske være kanal for så ubegrænset energi og lys, at selv analo- 
gien med en pære på en trillion watt er utilstrækkelig til at sym- 
bolisere sådan et bevidsthedsniveau. Efterhånden som vores be- 
vidsthedsenergi strømmer med mere koncentration og renhed, 
kan vores egen bevidsthed måske vokse fra et 75-watt niveau til, 
lad os sige, et 200-watt niveau i ét liv. Hovedsagen er at erkende 
— på trods af kejtetheden i denne utilstrækkelige analogi — at vo- 
res fødselshoroskop viser strukturen i det livspotentiale, som bli 
ver belivet og forhåbentlig oplyst af vores bevidsthedsniveau. 
Hvis bevidsthedens lys kultiveres, næres og tillades at udvikle sig, 
kan det, som er vist i horøskopet i form af et arketypisk omrids, 

udtrykkes på en mere og mere forfinet og positiv måde i daglig- 
dagen. Hvis vi kan tillade dette at ske, så er det sand vækst — Psy: 
kologisk og åndelig — og det er sand transformation. 


Tvillingerne 


3 - Nøgler til transformation: Del I 
Uranus & Neptun 


.…. vær munter, Herre, 
Vores gilder er slut nu. Disse, vores aktorer, 
Som jeg forudsagde, var alle ånder, og 
Er smeltet til luft, den blå luft: 
Og som det grundløse stof i denne vision, 
De sky-hættede tårne, de prægtige paladser, 
De højtidelige templer, selve den store klode, 
Ja, alt som den indeholder vil gå i opløsning, 
Og ligesom delte uvirkelige festspil tonede bort, 
Levnes ikke et stativ. Vi er sådant stof, 
som drømme er lavet af; og vores små liv 
afrundes med en søvn... 

— SHAKESPEARE (i Sformen) 


I det forgangne årti er der skrevet en hel del om betydningen af 
de trans-saturniske planeter Uranus, Neptun og Pluto. Det ville 
være umuligt for mig at kondensere alle disse foreslåede betyd- 
ninger inden for rammerne af et eller to kapitler og det er heller 
ikke mit hovedformål her. I dette kapitel vil jeg forsøge at tyde- 
liggøre disse planeters funktionelle betydning — dvs. de dynami- 
ske kvaliteter i de livsforandringer og personlige transformatio- 
ner, som symboliseres ved disse planeter, sådan som disse ener- 
gier og erfaringsdimensioner umiddelbart føles af det enkelte in- 
divid. I astrologiske skrifter og foredrag bliver det ofte fortalt, at 
disse planeter ene og alene refererer til gruppekvaliteter, gene- 
rationsforskelle eller masse-karma. Skønt disse planeter unægte- 
ligt har forbindelse med disse faktorer, er det nødvendigt for 
den psykologisk orienterede, astrologiske rådgiver at kende be- 
tydningen af de trans-saturniske planeter i det individuelle liv fra 
et praktisk, erfaringsmæssigt synspunkt. Når alt kommer til alt, 
kan disse kræfter kun operere gennem en bestemt gruppe, hvis 
de fungerer gennem de individer, som udgør denne gruppe. Da 

jeg føler, at Uranus og Neptun generelt forstås bedre og er for- 
klaret tydeligere i tilgængelige astrologibøger, end Pluto er, har 
jeg helliget hele næste kapitel til at diskutere Pluto i en vis dybde, 
medens dette kapitel behandler alle tre trans-saturniske planeter 
som en gruppe af relaterede, transformative energier med sær- 
ligt eftertryk på Uranus og Neptun. Gennem disse transcendente 
kræfters indflydelse oplever et menneske store forandringer i sit 
tankemønster, sit bevidsthedsniveau, sin livsstil og sin evne til at 
udtrykke sit inderste jeg. 

Det er min fornemmelse, at de trans-saturniske planeter er 
dem der mest direkte påvirker individets dybeste psykiske liv. 
Styrken af disse kræfter er imidlertid ofte så stor, at de springer 
ud af deres psykiske rammer, så at sige, ud i verden, hvorfor de 
også manifesterer sig som forandringer i den fysiske verden. En 
moderne astrologisk skole (som drejer sig om menneskelig ud- 
vikling udtrykt som sjælevækst) hævder, at de trans-saturniske 
planeter kun har en stærk indflydelse på en sjæl, som til en vis 
grad er vågnet op til erkendelse af åndelig sandhed. Disse plane- 
ters energier siges at påvirke vores subtile legemer — men kun 
når sjælen har nået det udviklingsstadie, hvor disse er parate til 
at blive vækket. Teoretisk set vil flere og flere sjæle — efterhån- 
den som Vandmandens tidsalder skrider frem — blive påvirket af 
de trans-saturniske planeter og disse planeter vil have den effekt, 
at de sætter sjælen i gang på en »højere udviklingsspiral«. Jeg er 
bestemt enig i, at de trans-saturniske planeter refererer til en hø- 
jere vibration (eller i det mindste til mere forfinede og gennem. 
trængende kræfter) end de den gamle astrologis syv planeter 
gør. Jeg er også enig i den idé, at individets bevidsthedsniveau 
påvirker oplevelsen af de trans-saturniske planeters indflydelse; 
men jeg føler, at det er for bred en generalisering at hævde, at 
kun højt udviklede sjæle er modtagelige for disse planeters ener- 
gier. Det vil være mere korrekt at sige, at en mere bevidst per- 
son er i stand til som kanal at give udtryk for disse kræfters rene- 
ste, mest forfinede og mest konstruktive manifestationer, som 
det er tilfældet med alle planeterne; men vi kan på ingen måde 
påstå, at destruktive revolutionister er uimodtagelige for Uranus, 
Mafiamedlemsner for Pluto og stofmisbrugere for Neptun. Disse 
folk udtrykker helt sikkert et aspekt af de trans-saturniske energi- 
er i deres liv, skønt tydeligvis ikke i deres optimale udtryksform. 

Uranus, Neptun og Pluto symboliserer kræfter, som konstant 

fremmer forandring (og forhåbentlig vækst) af vores bevidsthed. 
Dane Rudhyar har refereret til de trans-saturniske planeter som 
»Galaxens ambassadører«. I en artikel publiceret i tidsskriftet 
Astroview siger han: 


»Ethvert organisk system eller enhver kosmisk enhed er 
udsat for to modsatrettede kræfter. Der er et træk, som dri- 
ver enhver af systemets dele mod centret (f.eks. tyngdekraf- 
tens træk); men der er også det træk, som udøves af det 
ydre rum, hvilket faktisk betyder af et større system inden 
for hvilket, det første system fungerer. 

Enhver af vores solsystems planeter og ethvert levende 
væsen på Jorden påvirkes i nogen grad af de tryk og træk, 
som når os fra Galaxen. Vi påvirkes også i modsat retning 
af tyngdekræfter fra Solen, vores systems center. 

Saturn repræsenterer imidlertid en grundlæggende de- 
markationslinie mellem disse to modsatrettede kræfter, ga- 
laxale og solare. Planeterne inden for Saturns bane er ho- 
vedsagelig Solens skabninger og vasaller; mens planeterne 
uden for Saturn er, hvad jeg for mange år siden kaldte 
»Galaxens ambassadører«. De fokuserer energien fra dette 
enorme fællesskab af stjerner, Galaxen, på solsystemet. De 
tilhører ikke solsystemet fuldstændigt. De befinder sig in- 
den for dets indflydelsessfære for at udføre et job beståen- 
de i at sammenkoble vores lille system (i hvilket Solen er 
centrum og Saturns bane omkredsen) med det større sy- 
stem Galaxen. 


Det, at de trans-saturniske planeter er symboler for kosmiske (el- 
ler galaxale) kræfter, som fremmer (og erfaringsmæssigt faktisk 
ofte hæmmer) individet i at vokse og i at forene sin bevidsthed 
med større, mere omfattende livskræfter, afsløres på talrige må- 
der. For det første, set fra jorden bevæger de trans-saturniske 
planeter sig langsomt og bliver derfor i samme tegn i dyrekred- 
sen i mange år. Således finder vi hele generationer af mænd og 
kvinder, som, generelt set, erfarer de samme forandringer, selv 
om forandringernes specifikke brændpunkt varierer fra person 
til person i overensstemmelse med huspositioner og aspekter til 
andre planeter. 

For det andet kan vi i horoskopsammenligninger se, hvordan 

de kosmiske udviklingskræfter opererer gennem individuelle 
personer, idet dette kommer specielt i fokus i forholdet mellem 
10 personer. Den evige generationskløft er et godt eksempel på, 
hvordan de trans-saturniske planeter korresponderer med ople- 
velsen af et pres i retning af vækst og mere omfattende bevidst 
hed. Der forekommer ofte en temmelig pinefuld opvækkelse til 
en erkendelse af vores behov for at udvikle en mere åben og 
helhedspræget tilnærmelse til livet, som resultat af en dybtgåen- 
de kontakt mellem mennesker fra forskellige generationer. I en 
horoskopsammenligning mellem to personer, som er født med 
nogle få årtiers afstand, står de tre ydre planeter ikke alene i for- 
skellige tegn i de individuelle horoskoper, men sædvanligvis 
også i forskellige huse, når man bruger den horoskopsammen- 
ligningsmetode, som består i at placere den ene persons plane- 
ter i den andens horoskop. Hvis jeg med andre ord placerer min 
Pluto som står i 2. hus (for eksempel 2" Løve) i 2” Løven i min 
fars horoskop, så kan den komme til at stå i hvilket som helst af 
hans fødselshuse; men det er meget usandsynligt, at den vil kom- 
me til at stå i det samme hus som hans Pluto (radix). På den an- 
den side, hvis jeg placerer min Pluto (radix) i et horoskop tilhø- 
rende en person, hvis alder er kun få år fra min, så er chancerne 
for, at min Pluto falder i det samme hus, som hans Pluto står i, 
store. Vi kan således se, at de typer af større forandringer, som 
afstedkommes af nære forhold mellem personer af helt forskel- 
lig alder, sandsynligvis vil være af en helt ny orden, idet de påvir- 
ker begge personer på totalt nye måder og presser dem til at 
transformere eller radikalt ændre deres tilnærmelse til specifik- 
ke livsområder. For yderligere at klargøre dette punkt, så antag, 
at en 20 år ældre eller yngre persons Uranus, Neptun eller Pluto 
i radix falder i mit 9. hus. Der ville i så fald findes et stærkt po- 
tentiale for dette individs indflydelse på mine idealer, min tro, 
min religiøse orientering og Mine planer vedrørende selv-for- 
bedring, som drejede sig om at revolutionere (Uranus), om at 
forfine eller åndeliggøre (Neptun) eller om dybtgående at trans 
formere (Pluto). I en situation som denne påvirker Uranus-, Nep- 
tun- og Plutoenergierne derfor begge personer på nye og udfor- 
drende måder. Det at mødes med mennesker fra andre genera- 
tioner kan derfor være vanskeligere end at stå i forhold til vore 
samtidige, idet sådanne forhold nødvendigvis ryster os ud af vo- 
res gamle tanke- og adfærdsmønstre på et eller andet livsområ- 

de. Sådanne forhold nødvendiggør, at vi vokser med henblik på 
at kunne rumme mere (man kunne sige at blive mere »kosmi- 
sked. Som følge heraf truer forhold til mennesker fra andre ge- 
nerationer os og kræver ofte en stor indsats. Vi kan blive nødt til 
at se en eller anden slags smerte eller en eller anden form for 
frygt i øjnene inden for det område, som er indikeret, idet vi ud- 
fordres til at ændre vores holdninger; men som Jung har skre- 
vet: »Der findes ingen bevidstgørelse uden smerte.« Nogle af os 
byder selvfølgelig udfordringer og chancer til at lære af dem, 
som har et andet syn på livet og et udpræget anderledes udvalg 
af livserfaringer, velkomne. Hvis vi kan forblive åbne over for lL- 
vet og nye belæringer, som til en vis grad er baseret på vores be- 
vidsthed om værdien af andre menneskers erfaringer, så vil dis- 
se udfordrende møder med andre fra andre generationer blive 
budt velkommen og endda nydt. 

De grundlæggende faktorer i ethvert individs liv er altid de 
samme. Disse essentielle kræfter eller livsdimensioner har eksi- 
steret i alle mennesker gennem tiderne. De motiverer tydeligt 
adskilte orienteringer i et individs bevidste liv, selv om den grad, 
i hvilken de gives adgang til bevidst opmærksomhed, i høj grad 
afhænger af ikke alene de indbyrdes relationer mellem disse fak- 
torer i det enkelte individ (symboliseret ved aspekterne); men 
også af omgivelsernes indflydelse og de kulturelle normer på et 
givet sted og tidspunkt. Astrologisk er disse kræfter (som er de 
grundlæggende personlige faktorer i ethvert individs liv) symbo- 
liseret ved Solen, Månen, Merkur, Venus og Mars.” Jupiter og 
Saturn udgør et mellemled mellem de personlige planeter og de 
trans-saturniske planeters transpersonelle, upersonlige kræfter, 
da de så ofte handler om vores deltagelse i samfundet og om so- 
cialt farvede normer, trosbegreber og ambitioner. De tegn, huse 
og aspekter, hvori vi finder disse syv planeter indikerer de speci- 
elle måder, hvorpå disse kræfter fungerer i et individ. Faktorer- 
ne, symboliseret ved disse syv planeter, kan til en vis grad modi- 
ficeres gennem bevidst oplevelse og koncentreret brug af viljen. 

Uranus, Neptun og Pluto er på den anden side fuldstændigt 
uden for bevidst kontrol, ligesom de faktiske planeter befinder 
sig langt væk fra Jorden. Derfor kan en person overhovedet ikke 


"Se side 96 i Astrology, Psychology, & the Four Elements tor et komplet, skematisk overblik 
over de personlige, kollektive og transpersonelle faktorer repræsenteret ved planeterne, 

styre disse energier; men han kan styre sin holdning over for de- 
res indflydelse på hans liv. Han kan modificere sin bevidste hold- 
ning over for disse større kræfters manifestationer. Udtrykt ved 
deres funktion fremmer Uranus; Neptun og Pluto, som tidligere 
nævnt, altid forandring i det påvirkede livsområde. Denne foran- 
dring vil sædvanligvis ske harmonisk og uden for mange brud, 
hvis disse planeter står i lette aspekter til de andre syv planeter. 
Hvis de trans-saturniske planeter imidlertid står i spændingsbeto- 
nede aspekter til de andre planeter, vil forandringen være van- 
skeligere at håndtere. Det vil sige, at vi vil opleve vanskeligheder 
med at mestre situationen og vi kan blive overvældede af disse 
kræfter, fordi de trans-saturniske planeter symboliserer energier, 
som er langt stærkere end nogen af de andre planeters. Vilje- 
styrke og beslutsomhed alene er aldrig nok til at klare disse ener- 
gier. 

Hvis en af de trans-saturniske planeter for eksempel står i kva- 
drat til en anden planet, så er disse kræfter i modstrid med hin- 
anden. Noget må nødvendigvis give efter. Vi kan somme tider 
modstå det voksende tryk i retning af forandring i vores liv i 
ganske lang tid; men vi kommer til sidst til at erkende, at en så- 
dan modstand i virkeligheden er modstand mod det, som skulle 
gøre os mere hele og derfor mere menneskelige. Denne mod- 
stand er derfor i sin yderste konsekvens selvdestruktiv. Et eksem- 
pel på et sådant stresset aspekt i fødselshoroskopet ses hos 
Meher Baba, en indisk lærer, æret af sine tilbedere som en inkar- 
nation af Gud. Faktisk svarede Meher Baba selv, da han blev 
spurgt om han var Gud: »Hvem skulle jeg ellers være?« I Meher 
Babas horoskop finder vi Solen i 1. hus i kvadrat til en Pluto-Nep- 
tun-konjunktion i 4. hus. (Pluto-Neptun-konjunktionen danner 
også en quinqunx med Månen i 9. hus). Derfor var Meher Babas 
fornemmelse af en bevidst identitet (Solen særlig stærk i 1. hus) i 
modstrid med de stærke kræfter, som repræsenteredes af Pluto 
og Neptun (i 4. hus — ens fundamentale væsens rødder). Med en 
så stor energi, som dette spændingsaspekt skaber, måtte noget 
give efter, Det, som »gav efter«, var opfattelsen af at være et in- 
divid, et særskilt væsen. Sol-faktoren blev derfor en kanal, hvor- 
igennem de større kræfter kunne manifestere sig. Månen blev 
(symbolsk) en faktor for udbredelsen og fokuseringen af disse 
kræfter. Hvis vi erkender, at Neptun til dels symboliserer mystisk 
bevidsthed og at Pluto repræsenterer potentiel åndelig genfød- 

sel, så har vi den symbolske nøgle til den slags kosmiske energi- 
er, som kom til udtryk gennem denne store lærer. Solens og Må- 
nens huspositioner (de kanaler, hvorigennem disse kræfter fun- 
gerede) afslører, på hvilke livsområder sådanne indflydelser ma- 
nifesterede sig. Solen i 1. hus (identitetshuset) er et velegnet sym- 


bol for en person, som så fuldstændigt identificerede sig med Li 
vets skabende energi. Månen i 9. hus (huset for religion og sand- 
hedssøgning) giver et symbol for en åndelig lærer. 

Dette eksempel demonstrerer, hvordan de trans-saturniske 
planeter i fødselshoroskopet skal tolkes. Den nærmere præcise- 
ring af de forandringer i ens liv, som skyldes trykket fra højere 
magter, der ønsker manifestation, kan opnås ved at undersøge 
de snævre aspekter til Uranus, Neptun og Pluto. De trans-satur- 
niske planeter handler derfor gennem os, ved så at sige at akti- 
vere de psykologiske kræfter, som repræsenteres af Saturn, Jupi- 
ter, Mars, Venus, Merkur, Månen og Solen. Det er, som om 
energien strømmer fra Uranus, Neptun og Pluto gennem de ka- 
naler, som symboliseres af de andre syv planeter. De involvere- 
de aspekter giver en nøgle til denne energistrøm. (Se kapitel 6 
vedr. mere om disse aspekter.) 

Eftersom Uranus, Neptun og Pluto bevæger sig så langsomt 
gennem ekliptika i forhold til Jorden, har de virkelig specifikke 
virkninger på forskellige generationer. Disse påvirkninger foran- 
dres i overensstemmelse med den kultur, som er fremherskende 
i et givet område, Aspekter til de trans-saturniske planeter i fød- 
selshoroskopet afslører derfor, hvordan et individ er i samklang 
med de forandringskræfter, som ikke alene manifesterer sig i 
ham selv, men også i løbet af en bestemt tidsepoke. Vi kunne 
derfor — i relation til de sociale omgivelser og de forskellige 
strømninger i sociale forandringer på et givet tidspunkt — spør- 
ge: »Vil personen være ærkekonservativ, totalt revolutionær el- 
ler lidt mere moderat? Er han i harmoni med forandringskræf- 
terne i hans tid og åben over for budskaber fra »Galaxens am- 
bassadører& Eller modsætter han sig eller er han ligeglad med 
disse veer, som opstår under fødslen af en ny bevidsthed?« 

Foruden huspositionerne og aspekterne i fødselshoroskopet er 
Uranus”, Neptuns og Plutos transitter også yderst betydningsful- 
de. Disse vil blive behandlet ret detaljeret i kapitel 9; men det 
kan nævnes her, at disse planeters passager hen over følsomme 
punkter i fødselshoroskopet er de mest gennemtrængende og 

vidtrækkende af alle transitter og at deres virkninger til syvende 
og sidst er de mest omfattende og langvarige. I de følgende af- 
snit af dette kapitel vil jeg kort beskrive betydningen af hver af 
de trans-saturniske planeter, og jeg vil også omtale, hvorledes 
disse planeters transitter opleves af den enkelte person. 


Uranus 


Planeten Uranus symboliserer en kraft, som manifesterer sig 
som pludselige forandringer i livsmønstret, pludselige bevidst- 
hedsændringer, glimt af indsigt og hurtige udbrud af nye ideer 
og originale begreber. Uranus kan opfattes som en kanal, hvor- 
igennem stærke kræfter strømmer ind i bevidstheden med elek- 
trisk hurtighed. Uranus manifesterer sig også som impulser i ret- 
ning af uafhængighed, oprør, det uberegnelige, det ukonventio- 
nelle, det originale og det uventede. Uranus” indflydelse gør ikke 
en person særlig stabil; men den gør ham til en kanal, hvorigen- 
nem nye ideer bliver født. Når Uranus står stærkt 1 et horoskop, 
bliver den faktor, som symboliseres af den planet (eller de plane- 
ter), som danner aspekter) med Uranus, elektrificeret, magneti- 
seret, stærkt energiladet og, hvis alt går vel, oplyst. Vi ser derfor, 
at Uranus »handler« elektrisk, i pludselige impulser. Denne ener- 
gi er nødvendig for at bryde igennem det saturniske ego-forsvar 
og den bevidste forstands tankebarrierer. I modsætning til visse 
synspunkter arbejder Uranus ikke altid destruktivt. Den manife- 
sterer sig kun som destruktion, når der er modstand mod dens 
indflydelse. Da en vis form for modstand sædvanligvis er til ste 
' de, vil en Uranus-transit imidlertid (især hvis Uranus indgår i 
spændingsbetonede aspekter) ofte opleves som yderst sønderri- 

vende. 
En Uranus-transit skærer det gamle væk og revolutionerer ens 
! væremåde på det område, som er indikeret. Den medfører gen- 
I nemgribende forandringer, som har den virkning, at den reor- 
ganiserer (ofte disorganiserer den til at begynde med) ens be- 
vidsthed med henblik på at tillade ny vækst at komme frem. Psy- 
kolagisk set sprænger den sig vej mdi bevidstheden i form af alle 
mulige ideer, følelser og erkendelser, som tidligere var underbe- 

vidste, dvs. lige akkurat under bevidsthedens tærskel. Dens tran- 
sitter er derfor fjendtlige over for undertrykkelse af enhver art. 
Hvis et individ har levet på en undertrykt måde, med en livsstil, 
hvori vitale elementer i hans eller hendes natur har været bloke- 
ret, negligeret eller ignoreret, er det næsten helt sikkert, at en 
Uranus-transit i konjunktion, kvadrat eller Opposition til en af de 
personlige planeter meget hurtigt vil bringe en intens konfronta- 
tion med disse dele af personens natur op til overfladen. Uranus 
accelererer altid naturens rytme og som følge heraf bliver en 
person, der oplever en af disse transitter, ofte »elektrificeret«, let 
ophidselig, rastløs og drevet frem af et overvældende ønske om 
forandring og frihed. Uranus er, når den er bedst, den store be- 
frier, opvækkeren, oplyseren, der sætter liv i personens indre og 
ydre liv med så stor intensitet, at tingene aldrig bliver de samme 
igen bagefter. Denne planet kunne sammenlignes med den my- 
tologiske skikkelse, Prometeus, som stjal ilden fra guderne og 
dermed gjorde menneskene i stand til at øge rækkevidden af de- 
res viden. Under Uranus-transitter tilskyndes de fleste menne- 
sker til at udleve deres behov for spænding, frihed og eksperi- 
menteren. De vil ofte tage yderliggående skridt for at ændre det, 
de opfatter som værende en kvælende livssituation. En lille pro- 
centdel af mennesker vil imidlertid opleve Uranus-transitter næ- 
sten udelukkende på et indre plan og vil herunder i det stille 
ændre deres holdning, forståelse og måde at udtrykke sig selv på 
på de indikerede områder. Deres ydre liv vil ofte afspejle denne 
nye, mere bevidste tilnærmelse til livet, men i disse tilfælde er 
det ikke nødvendigvis umiddelbart iøjnefaldende. Under Uranus- 
transitter får individet ofte en impuls i retning af at flygte fra 
livssituationer, som ses som hæmmende eller frustrerende for 
hans individualistiske måde at udtrykke sig på. Men det kan som- 
me tider, under forudsætning af at livssituationen er fundamen- 
talt sund og vitalt fleksibel, være en mere konstruktiv tilnærmel- 
se for personen at eksperimentere med radikale ændringer in- 
den for rammerne af den gamle situation, hvad enten det drejer 
sig om ægteskab, job eller hvad som helst i øvrigt. Den udvidelse 
"af selvforståelsen, som kan blive resultatet af en sådan udfor- 
dring, er ofte langt større, end hvad der ville blive opnået ved 
bare at kaste det gamle over bord og opildnet springe ud i det 
nye og anderledes. Hermed skal det selvfølgelig ikke benægtes, 

at en total revolution eller repolarisering på nogle livsområder 
somme tider er nødvendig. 

I mange tilfælde kan Uranus” indflydelse defineres kulturelt, 
for Uranus begynder, hvor Saturn ender. Saturn markerer græn- 
sen for den personlige jeg-bevidsthed, idet den symboliserer de 
kollektive, kulturelle normer og standarder (en slags kulturelt su- 
perego i freudianske vendinger). Saturn er derfor streng og 
sammentrukket. Uranus gennembryder derimod denne gamle 
struktur med revolutionære impulser og stivheden i den saturni- 
ske begrænsning forårsager sædvanligvis, at den revner og går i 
stykker. De uraniske kræfters psykologiske manifestationer er, 
således som de opleves af individet, ikke alene ganske omfatten- 
de, men endda livgivende for det sind, som er åbent over for det 
nye. I klassisk astrologi var planeten Merkur kendt som guder- 
nes budbringer, en vending som lyder ganske lig Rudhyars be- 
tegnelse for de trans-saturniske planeter »Galaxens ambassadø- 
rer«. Merkur blev på det tidspunkt forbundet med menneskets 
skabende evner. Selvfølgelig havde de klassiske astrologer — så 
vidt vi ved — intet kendskab til Uranus' eksistens. Alligevel var 
mange alkymister bevidste om en skabende funktion, som fand- 
tes på et dybere (eller højere) plan end den rationelle forstand, 
som er Merkurs primære betydning i moderne astrologi. Disse 
alkymister forbandt denne kreative aktivitet med Merkurs okkul- 
te betydning, som værende foreneren af modsætninger. Fra vo- 
res moderne synspunkt kunne vi meget vel spekulere på, om de 
refererede til Uranus” funktion, idet de ikke havde et sådant pla- 
netsymbol til at udtrykke, hvad de oplevede. Denne hypotese fo- 
rekommer så meget mere sandsynlig i lyset af det faktum, at tal- 
rige moderne astrologer nu hævder — i modsætning til den klas- 
sisk græske version af Merkurs forhøjelse og værdighed i Jom- 
fruen — at det bør overvejes, om ikke Merkurs forhøjelse skulle 
være i Vandmanden, Uranus-tegnet. 

Dane Rudhyar henviser i sin dybtgående og inspirerende bog, 
Triptych, til Uranus som »den universelle ånds kreative energi«. 
Rudhyar siger, at Uranus refererer til stadiet af personlig »for- 
vandling« og at »det forvandlede individ er blevet et brænd- 
punkt for frigørelsen af det universelle sinds energi«. Han hæv- 
der også, at Uranus kan opfattes som »Guds stemme«, »den 
kreative energi i den mystiske Lyd, som ifølge Indiens gamle tra- 

dition, gennemsyrer hele rummet ...« Det »universelle sinds 
energi« er åbenlyst i de ekstraordinært hurtige sanseopfattelser, 
som ledsager en samklang med Uranus. Dette stammer fra ev- 
nen til at opnå viden og indsigt fra andre dimensioner gennem 
en forhøjet psykisk sensitivitet. Uranus repræsenterer intuitiv 
indsigt og forlængelsen af den rationelle proces ud over rum- 
mets og tidens begrænsninger. Den eksperimenteren, som Ura- 
nus-energierne driver et individ i retning af, stammer fra denne 
indre fornemmelse af, at der ikke findes nogen begrænsninger 
for menneskelig viden. Den stammer fra den indre tro på, at et 
individ besidder evnen til at forstå livet på en mere omfattende 
måde og at han eller hun har den guddommelige ret til at forføl- 
ge denne viden, lige meget hvad konventionel visdom måtte dik- 
tere. (Naturligvis bliver mange Uranus-mennesker så opslugte af 
spændingen ved opdagelse og eksperimenteren, at de alminde- 
ligvis går til yderligheder i deres holdninger og meninger og i så 
fald bliver tilbøjelige til fanatisme, komplet ligegyldighed over 
for traditioner og hårdnakket egensindighed.) Denne »intuition«, 
som Uranus-folk er i stand til at udvise, er imidlertid ikke ufor- 
enelig med logik. Grant Lewi påpegede for mere end tredive år 
siden, at Uranus fungerer på en meget logisk måde; men at lo- 
gikken går så vidt, at den forekommer at være intuition. Han 
skrev også, at Uranus repræsenterer opfattelsesevnens forlæn- 
gelse ind i områder af superbevidst mentalitet, hvilket vi kan tol- 
ke som evnen til at bringe sig i samklang med det universelle 
sinds arketypiske vidensplan. Når først man passerer Saturns be- 
grænsninger og vover sig ind i Uranus og Neptuns sfærer be- 
gynder alle dualiteter, alle modsætninger opfattet på basis af be- 
grænset logik og alle adskilte former at forsvinde. På det tids- 
punkt starter en sammensmeltning af tvedelinger, som i Uranus- 
præget opfattelse manifesterer sig som det at se ting som væren- 
de både—og snarere end enten—eller. Modsætningerne i det ma- 
terialistiske, logiske sind ses, med andre ord, i et glimt af umid- 
delbar opfattelse som dele af et altomfattende helhedssyn på li- 
vet. 

Uranus" husposition viser os, hvor vi har mulighed for at erfa- 
re og udvikle denne opvækkende energi, hvor pludselige foran- 
dringer, indsigter og en følelse af at behøve udstrakt personlig 
frihed føles helt umiddelbart. Dette hus viser, på hvilket område 

man føler sig tilskyndet til at forlade konventionelle udtryksfor- 
mer og hvor man ofte vil forkaste traditioner og nytteløse byr- 
der med henblik på at nå dette, Hvis man har Uranus i et hjør- 
nehus, vil det medføre en særlig stærk trang til at udleve ens 
ukonventionalitet på en iøjnefaldende og dynamisk måde. Hvis 
Uranus derimod står i et af de andre huse, kan personen godt 
føle en lige så stor trang i retning af revolutionære og ukonven- 
tionelle handlinger; men han kan muligvis bringe disse følelser 
til at fungere i dagligdagen på en mere subtil måde, mens han 
måske på overfladen kan forekomme nærmest konservativ. 


Neptun 


Planeten Neptun repræsenterer en kraft, som ligger helt uden 
for vores styring, for den befinder sig hinsides fornuftens græn- 
ser og alt, hvad der kan omfattes af det logiske sind. Den eneste 
måde, hvorpå Neptuns fundamentale energi virkelig kan forstås, 
består i at overgive sig til den; for den er per definition og funk- 
tion hinsides begrænsninger. Det er kun, når vi smelter sammen 
med den — dvs. når vi selv bliver ubegrænsede — at vi kan lære 
den at kende. Som følge heraf forbindes Neptun med mystidis- 
me, mystik, en fornemmelse af enhed, åndelig udvikling og in- 
spiration. Den siges også at repræsentere formløshed, illusion, 
opløsning, fantasi og idealisme. For mig er den mest hensigts- 
mæssige måde at beskrive Neptuns essentielle betydning på at 
sige, at den repræsenterer trangen til at miste sit ego i en anden 
bevidsthedstilstand (hvad enten det er en højere eller lavere be- 
vidsthed) og trangen til at flygte fra alle begrænsninger, både fra 
den materielle tilværelses begrænsninger og kedsommelighed 
og personlighedens og egoets begrænsninger. Man kan naturlig- 
vis søge at flygte enten gennem selv-destruktive eller personligt 
konstruktive aktiviteter. En neptunisk person kan være undvi- 
gende eller eskapistisk eller han kan have en meget forfinet san- 
seopfattelse og være yderst medfølende (eller en blanding af 
begge dele!) 

Et individs oplevelse af Neptuns indflydelse, således som den 
symboliseres gennem planeternes sammenstillinger i fødselsho- 

roskopet, husposition og transitter, karakteriseres ofte ved en 
fornemmelse af forvirring, usikkerhed, af at være »ude at flyve« 
og uden jordforbindelse. Det er i det mindste ofte, sådan det fø- 
les, når individet begynder bevidst at se den i øjnene inden den 
tilstrækkelige jordforbindelse til at kunne holde den psykiske ba- 
lance er opnået. Denne forvirring er til dels et resultat af den al- 
mindelige holdning, som kræver at enhver ny oplevelse passer 
smukt ind i vores forudfattede ideer om mentale kategorier, Det 
kan imidlertid aldrig lykkes at sætte begrænsninger på Neptun. 
Hvordan skulle det, som i selve sin natur er ubegrænset og form. 
løst, kunne anbringes inden for vores begrænsede begreber og 
livsstrukturer? Med andre ord udvikler den forvirring og følelse 
af manglende jordforbindelse, som så ofte opleves i relation til 
Neptun, sig hovedsagelig kun, når man modsætter sig den uund- 
gåelige sønderdeling og opløsning af nogle af mønstrene i ens 
liv og nogle aspekter af ens personlighed. Denne negative side af 
Neptuns manifestation er også meget mere synlig, som nævnt 
ovenfor, når man ikke har fodfæste i den materielle verden. 
Man kunne sige, at medmindre man har fundet sig til rette med 
Saturns tryk, realiteter og forpligtelser, har man ikke tilstrække- 
lig jordforbindelse til. at håndtere nogen af de trans-saturniske 
planeters intensitet og sønderrivende virkninger. Man må med 
andre ord tage Uranus' indsigt og frihed samt Neptuns inspira- 
tion og idealisme og gøre dem til virkelighed ved at bringe den- 
ne bevidsthed ned på jorden, afprøve disse fjerne tilbøjeligheder 
og indpasse dem i ens daglige tilværelse.” Hvis det ikke lykkes at 
arbejde med denne indre integration med stor ærlighed og flid, 
vil det ofte medføre enten en enorm følelse af utilfredshed eller 
i nogle tilfælde psykologiske forstyrrelser, som til sidst kan føre 
til opløsning af personligheden i stor målestok, Et strålende ek- 
sempel på behovet for at have sine fødder solidt plantet i den 
praktiske virkelighed som en komplementær modvægt under 
ethvert åndeligt eller psykisk arbejde findes i C.G. Jungs selvbio- 
grafi, Memories, Dreams, Reflections.” I denne bog skriver Jung om, 


” Dette er særligt nødvendigt, hvis ens fødselshoroskop indeholder tætte aspekter mellem 
Saturn og Uranus eller Neptun, især konjunktioner, kvadrater eller oppositioner. 


" Erindringer, drømme, tanker, Lindhardt og Ringhof, 1984. 

hvordan han oplevede den mest intense fase i sim konfrontation 
med det ubevidste — og igennem denne tidsperiode mødte og 
kommunikerede med talrige arketypiske skikkelser og væsener — 
og at det eneste, som hjalp ham igennem denne totale bevidst- 
hedstransformation, var den kendsgerning, at han altid kunne se 
tilbage og se at han havde en bestemt plads i verden med speci 
fikke erhvervs- og familiemæssige pligter. Uden et sådan solidt 
anker til at holde ham på jorden følte han, at han let kunne 
være blevet væltet omkuld og psykologisk ødelagt, i lighed med 
en lille båd, som er fuldstændig hjælpeløs i et uvejr på havet. Vi 
kan se, hvor stor muligheden er og hvor destruktiv en sådan 
hærgen kan være gennem at bevidne resultaterne af mange 
folks eksperimenter med psykedeliske stoffer, som kunstigt for- 
cerede en åbning af psykiske kanaler til de intense vibrationer, 
som de trans-saturniske planeter repræsenterer. Mange af disse 
folk oplevede spirituelle og psykiske realiteter, som dybtgående 
ændrede deres liv; men de fleste af dem havde — da de var så 
unge-og derfor uden en solid jordforbindelse i de praktiske reali- 
teters og pligters verden — store vanskeligheder med at integre- 
re denne dybe indsigt i deres endnu ikke færdigdannede person- 
ligheder. Kampen med at integrere sådanne glimt af højere rea- 
liteter i den under udvikling værende personligheds-struktur 
nødvendiggjorde en markant transformation af bevidsthed og 
livsstil, hvilket i mange tilfælde virkelig viste sig til syvende og 
sidst at være frugtbar og kreativ. Men det at ankomme til den 
anden bred efter at være blevet kastet rundt på den kollektive 
bevidstheds vande var slet ikke nogen let opgave og næsten en- 
hver, som i udstrakt grad eksperimenterede med disse stoffer, 
kan berette om andre, de kendte, som aldrig nåede den anden 
side eller som efter mange års anstrengelse stadigvæk prøver at 
finde noget stabilt at holde fast i for at finde støtte. 

I ethvert fødselshoroskop bliver den faktor, som symboliseres 
af en planet i et snævert aspekt til Neptun, yderst sensitiv og for- 
finet. Denne sensitivitet manifesterer sig ofte som modtagelig 
hed for illusioner, selvbedrag, forvirring eller endda opløsning i 
det påvirkede livsområde; for Neptun disponerer en person iret- 
ning af urealistisk idealisering af eller fantasi om et bestemt livs- 
område. Men disse problemer kan i sig selv lede personen til en 
frugtbar søgning efter en løsning. Under denne søgning efter 
svar kan et Neptun-aspekt indikere en praktisk og positiv ideali- 

sering og virkelig åndeliggørelse af den indikerede faktor, når 
personen erkender, at han eller hun faktisk er ved at lære om en 
højere realitet ved at opleve desillusionering. Neptuns betydning 
i ens åndelige søgeproces er nærmere forklaret i kapitel 6; men 
da den så sjældent forstås ordentligt og klart i astrologiske lære- 
bøger, bør der her nævnes et par ting. Vi har sagt, at Neptun op- 
løser de gamle velordnede bevidsthedsmønstre. Vi bliver således 
gjort bevidste om begrænsningerne i vores sædvanlige sanseop- 
fattelser og om den kendsgerning, at der findes noget større og 
mere omfattende, end vi tidligere har antaget. Denne interven- 
tion i vores liv af noget mere forenet (uanset hvor usubstantielt) 
modtages af nogle folk som et dybt åndeligt mysterium eller 
som en nådegave. Jeg har personligt fundet, at Neptun enten 
stod i konjunktion, kvadrat eller opposition (de såkaldte dårlige 
aspekter) til de personlige planeter eller Ascendanten i fødsels- 
horoskopet for ethvert af de individer, Jeg har mødt og som ak- 
tivt følger en eller anden spirituel vej som hans eller hendes pri- 
mære livsopgave. Disse spændingsbetonede aspekter er tydelig- 
vis ikke så dårlige for spirituelle søgere. Man kunne formode, at 
den energi, som genereres af sådanne aspekter, er nødvendig 
for at tilskynde et individ til at handle på basis af sine spirituelle 
tilbøjeligheder og til at stræbe med større anstrengelse på dette 
livsområde. C.E.O. Carter har ligeledes fundet, at disse aspekter 
til Neptun peger mere på kunstnerisk kreativitet og åndelig 
fremgang, end de såkaldte lette aspekter gør. I hans bog The 
Åstrological Aspects, en behandling af aspekter, som jeg føler inde- 
holder flere indsigtskim end nogen anden bog om dette emne, 
skriver Carter vedrørende de uharmoniske aspekter mellem Ve- 
nus og Neptun følgende: 


»I nogle henseender synes disse at føre til klarere resulta- 
ter, end trigonen og sekstilen gør; fordi de giver en gud- 
dommelig utilfredshed og en konstant rastløs søgen efter 
et ideal, som ikke er let at realisere. Dette gælder i særlig 
grad kærlighedsanliggender. Idealerne er virkelig meget 
høje og der kan forekomme en vedholdende utilfredshed 
med både ting og personer, varierende fra en pirrelig eller 
gnaven holdning til en ædel higen og vedholdende bestræ- 
belse efter at opnå en mere fuld realisering af indre visio- 
ner, 

.…. De uharmoniske kombinationer findes ofte i store 
kunstneres fødselshoroskoper. Selv om de gode aspekter 
mellem disse to planeter naturligvis er gunstigere for lykke 
og lette betingelser, så synes det som om, når det gælder 
opnåelse af resultater, moralsk karakter og kunstneriske 
evner, de uharmoniske aspekter på ingen måde er ringere. 
De kan faktisk være bedre i og med, at de kan frembringe 
mere energi.« (s. 119) 


Denne guddommelige utilfredshed, som Carter taler om, findes 
virkelig ofte hos dem, som har næsten en hvilken som helst af 
Neptuns konjunktioner, kvadrater eller oppositioner til de per- 
sonlige planeter eller Ascendanten. Denne utilfredshed kommer 
fra den kendsgerning, at Neptun gør en mere følsom over for el- 
ler bringer en i samklang med de usynlige, immaterielle livs- 
kræfters virkelighed. Når man sanser, at der faktisk findes et fi- 
nere, højere plan af væren, som er tilgængeligt for den menne- 
skelige bevidsthed, så er det ofte vanskeligt tålmodigt at leve en 
jordisk tilværelse i en materiel verden, som i stigende grad ser 
ud som og føles som et fængsel. Det forekommer mig, at nøglen 
til at skabe et rigtigt forhold til de neptuniske kræfter i vort liv 
består i at erkende, at der ikke kommer nogen tilfredsstillelse el- 
ler frigørelse ud af konstant at søge i den ydre verden efter det 
ideal, som vi higer efter, og at dette kun opnås, når vi accepterer 
ansvaret (Saturn) for at gøre vores liv ideelle gennem vores egen 
kreativitet og hengivenhed. Vi må med andre ord vende os mod 
vores indre, vi bliver nødt til at leve idealet for at gøre det ul vir- 
kelighed. Det er ikke til nogen nytte, altid at søge urealistisk efter 
den perfekte situation, hvad enten det drejer sig om det perfekte 
arbejde, det ideelle ægteskab eller det billedskønne hjem med 
en smuk udsigt til alle sider. Neptun gør os tilbøjelige til at blive 
fanget af billeder, af forestillinger om det perfekte, som vi så øn- 
sker at løbe hen til for at flygte fra dagligdagens smerte. En 
yderst sensitiv person kan naturligvis have et behov for at bo i 
omgivelser eller for at have en form for arbejde, som i det mind- 
ste ikke dræner vedkommendes psykiske energi gennem kon- 
stant stress. Men at insistere på at alt skal være perfekt, før vi vil 
leve helt og fuldt med det — før vi vil engagere os fuldt ud i det — 
er en holdning, som sikrer, at vi aldrig vil føle nogen indre fred. 

I nogle astrologiske skrifter er det blevet hævdet, at Neptun 
repræsenterer vores fornemmelse af forpligtelse over for sam- 
fundet og andre mennesker, hvilket i ekstreme tilfælde kan ud- 
trykke sig sorn skyldfølelser. Dette er uden tvivl den måde, hvor- 
på mange oplever Neptuns energi og man kan endda sige, at 
Neptun i dette tilfælde viser en kanal, hvorigennem vi må afbe- 
tale en vis karmisk gæld qtil andre. Denne opfattelse af Neptun 
er imidlertid kun til dels rigtig, da den indre motivation bag dis- 
se følelser og denne adfærd, ikke er forklaret. Føler man sig 
forpligtet over for andre uden nogen grund? Er det i alle tilfælde 
blot en karmisk gæld, som vi på et underbevidst plan føler, at vi 
skylder andre? Eller findes der en mere generel forklaring? Det 
forekommer mig, at sådan en følelse af forpligtelse over for 
samfundet, menneskeheden eller faktisk over for ethvert lidende 
menneske eller dyr skyldes den kendsgerning, at vi fornemmer 
vores enhed med alle andre levende væsener. Hvis man meget 
intenst føler, at man er det samme som ethvert andet menneske 
(eller endda at vi dybest set også er ét med dyrene), hvordan kan 
man så afstå fra at hjælpe enhver, som er i nød? Det er faktisk 
ikke gavmildhed at give til en anden, som grundlæggende er det 
samme som en selv. Det er snarere en umiddelbar forpligtelse 
og hvis jeg ikke tilfredsstiller denne fornemmelse af forpligtelse, 
kan jeg faktisk godt føle mig ganske skyldig. Denne tendens til at 
identificere sig med alle andre, må imidlertid, om end det uden 
tvivl er en fin åndelig egenskab, relateres til praktiske kendsger- 
ninger. Ellers blotter man sig selv for at blive manipuleret, ud- 
nyttet og endda udmattet af andres krav. For det er sjældne 
mennesker, som i virkeligheden ikke behøver en eller anden 
form for hjælp eller bistand. Bare fordi vi føler, at vi er ét med 
den større helhed af alt liv, er det ikke ensbetydende med, at vi 
har energi og ressourcer til at støtte alle andre levende væsener. 
Vi må indse, at Gud også har sin rolle at spille. Han vil gøre sit 
uanset, hvad vi gør, så vi behøver ikke at påtage os hans ansvar. 
Vi ser så ofte neptuniske folk øse enhver dråbe af deres livskraft 
ud i et forgæves forsøg på at tilfredsstille deres umættelige følel- 
se af forpligtelse over for andre. Dette er en misforståelse og en 
fejlanvendelse af åndelige idealer, som ofte ledsages af forskelli- 
ge former for selvbedrag vedrørende ens eget høje niveau af ån- 
delig udvikling. Neptun er måske den mest subtile af alle plane- 

terne i sin måde at fungere på og spændingsbetonede Neptun- 
aspekter til de personlige planeter viser ofte, at personen lider af 
en forfinet form for åndelig selvoptagethed.” 

Fra alt det ovennævnte kan vi forstå, at naturen af Neptuns 
indflydelse for enhver af os afhænger af vores holdning til den, 
af den værdi vi tillægger den og af hvordan vi indpasser oplevel 
ser af finere energier i vores livsstruktur. Hvis vi byder de neptu- 
niske energiers fremstormen velkommen med et åbent sind og 
en åben sjæl, så vil vi kunne opleve en øget inspiration. Arketypi: 
ske billeder vil kunne ses og tidløse realiteter vil kunne føles. 
Som Dane Rudhyar skriver, er Neptun »på alle planer den helhe- 
dens magt, som healer og understøtter det hele«. Rudhyar siger 
yderligere: 


»… ham, hvis sjæl er blevet et indviet, helligt skrin for den 
levende Gud, hvis selvs omkreds potentielt indbefatter hele 
universet, hvis sind bygger sine formuleringer på udtryk, 
som forsoner alle modsætninger, idet intet holdes uden for 
dets altomfattende, flerdimensionale logik — ham svarer 
Gud med Nåde.« (Fra Triptych) 


Neptun indikerer ved sin husposition i fødselshoroskopet, hvor 
' denne mulighed for Nåde, for at bringe sig i samklang med 
transcendentale indflydelser berører ens liv mest umiddelbart. 
Men den viser kun en mulighed for at opleve Nåde eller åndeli- 
ge realiteter. Man kan selvfølgelig opleve ikke-materielle kræfter 
og psykisk sensitivitet enten på en konstruktiv måde (som Dr. 
william Davidson kaldte den »englelige velsignelse«, idet han 
henviste til en form for højere beskyttelse og ledelse) eller på en 
selv-destruktiv måde (besiddertrang, selvbedrag eller bortødslen 
af ens energi). Præcis hvordan den subtile Neptun-energi og livs- 
dimension vil blive integreret i hele ens livsstruktur afhænger 


» Denne åndelige seivoptagethed er særlig almindelig i tilfælde, hvor Sølen er involveret i 
Neptun i konjunktion, kvadrat eller opposition; for Solen relateres symbolsk til egoer og 
den bevidste fornemmelse af identitet. De samme Neprun-aspekter til enhver af de per: 
sonlige planeter eller Ascendanten kan også manifestere sig i en bestemt form for åndelig 
ambition. Et fænomen, som er yderst almindeligt hos mennesker, hvis horoskop indehol- 
der Neprun-kvadrater, eftersom kvadrataspektet fra naturens hånd ofte antyder ambition 
af en eller anden art. En sådan ambition kan naturligvis rettes enten mod ufrugtbare for- 
søg på at opnå spiritue) magt eller jørdisk magt inden for åndeligt orienterede grupper — 
eller mod disciplinerede og konsekvente former for åndelige øvelser baseret på hengiven- 
hed til er idea! snarere end til ens egen forherligelse. 

for en stor del af, hvor ærlige, modige og praktiske vi er. Det er 
nødvendigt at have fodfæste i den saturniske virkelighed for 
fuldt ud at kunne værdsætte og udnytte det opløftende aspekt i 
Neptuns livsdimension. Som vi nævnte tidligere, da vi talte om 
C.G. Jungs konfrontation med det ubevidste og hans taknemme- 
lighed over, at han havde fodfæste i arbejdets og pligternes ma- 
terielle verden, må man have integreret de saturniske nødven- 
digheder i en sund holdning over for alt liv, hvis man ønsker at 
blive i stand til at åbne sig for Neptuns påvirkninger uden at bli- 
ve opløst i kaos. Hvordan kan vi værdsætte værdien af ubegræn- 
sethed, hvis vi ikke har etableret et livsmønster inden for veldefi- 
nerede grænser? 

De egenskaber, som kræves for at blive en kanal for de høje- 
ste manifestationer af Neptuns principper, er ganske sjældne; for 
— når alt kommer til alt — er der så nogen af os, som kan hævde, 
at vi er fri for selvbedrag, urealistiske fantasier eller ønsker om 
at undvige den barske virkelighed? Af denne grund indikerer 
Neptuns husposition i fødselshoroskopet for de fleste af os et 
livs- og erfaringsområde, som vi har en tendens til enten at idea- 
lisere eller flygte fra, sædvanligvis motiveret af lidet forståede til- 
skyndelser fra det ubevidste eller det overbevidste sind. Det er 
på dette erfaringsområde, at vi leder efter et ideal, at vi tror, 
hvad vi ønsker at tro. Jeg føler, at tilskyndelsen til at flygte fra at 
konfrontere dette livsområde ofte stammer fra den ubevidste 
frygt for, at det at konfrontere dette lige på og hårdt vil afsløre 
tomheden i vort selybedrag. Som følge heraf foretrækker vi ofte 
at forblive i mørket, at opretholde vores fornemmelse af mystik 
snarere end at risikere at komme til den erkendelse, at det, som 
vi har idealiseret i så lang tid, virkelig ikke er så værdifuldt, som 
vi har ønsket at tro. Det synes som om, vi ofte identificerer et el- 
ler andet område for jordisk erfaring med vores dybeste åndeli- 
ge længsler og resultatet er forvirring. Nøje skelnen (Jomfruen — 
det modsatte af Neptuns tegn, Fiskene) er nødvendig for at gøre 
os i stand til at tydeliggøre for os selv, hvad der virkelig har at 
gøre med vores åndelige vækst og hvad der blot er et livsområ- 
de, som vi har håbet (måske i flere liv) ville tilfredsstille vores ån- 
delige længsler og ensomhed. 

Jeg har ofte spekuleret på om Uranus, Neptun og Pluto i fød- 
selshoroskopet er relateret til det at udtrykke viden opnået enten 
i tidligere liv eller mellem jordiske inkarnationer. Uranus kendes 

ses 


1 


som planeten for indsigt, originalitet og genialitet. Hvor kom- 
mer denne indsigt og nye viden fra? Neptun afslører en fantasi- 
og forestillimgsevne og en fornemmelse af mystisk enhed, som 
tydeligvis er erfaringsaspekter, der ligger langt fra dagligdagens 
materielle realiteter. Måske viser en kontakt til Neptun i horo- 
skopet en vag opildning af medfødte, mentale billeder eller erfa- 
ringer, som vi har mødt før, måske mellem tidligere liv i andre 
dimensioner? Måske viser en kontakt med Uranus en samklang 
med viden, som blev fuldstændig tilegnet for lang tid siden, og 
som nu blot bliver tappet for udtryk i dette liv? Kapitel 11 vil, 
tror jeg, sprede lidt lys over dette spørgsmål, for Edgar Cayces 
mediumistiske meddelelser udforsker i udstrakt grad forholdet 
mellem planetare samklange og sjælens oplevelser mellem in- 
karnationer. 

Alle de trans-saturniske planeter repræsenterer bevidsthedsni- 
veauer, hvor vi bliver temmelig upersonlige. De handler alle 
sammen potentielt om mere forfinede livsdimensioner og trans- 
formerende energier. De relaterer alle tre til forskellige typer af 
psykiske evner, såkaldt intuition, ESP og lignende slags sensitivi- 
tet. Men de er alle forskellige og ingen af dem kan alene kaldes 
planeten for intuition eller psykiske evner. Fra et spirituelt syns- 
punkt handler alle de trans-saturniske planeter om højere eksi- 
stensplaner og vi kan opdele dem som følger: 


URANUS repræsenterer mental forståelse af højere planer, be- 


. vidsthedsniveauer, hvor dualiteter er forenede i den levende 


sandhed. 

NEPTUN repræsenterer en følelsesmæssig samklang med hø- 
jere planer, en higen efter og forgabelse i højere eksistenspla- 
ner, 

PLUTO repræsenterer et engagement i at handle i overens- 
stemmelse med vores behov for transformation, for at inkorpo- 
rere de højere bevidsthedsniveauer i selve vores væsen, idet vi 
ved, at alle begær og tilknytninger må bringes op til overfladen 
og udrenses, og at alle vores sande motivationer må ses i øjnene. 
På dette bevidsthedsniveau er man ikke tilfreds med den blotte 
viden eller forgabelse; man ønsker at bringe alle sine mentale 
og følelsesmæssige ressourcer til anvendelse i transformations- 
processen. 


Krebsen 


4 - Nøgler til transformation: Del II 
Pluto 


Selv om havene truer, er de barmhjertige 
Jeg har forbandet dem uden grund. 
— SHAKESPEARE (i Stormen) 


De fleste astrologer er enige om, at planeten Pluto symboliserer 
en livsdimension, som er så kompleks og har så dybe rødder, at 
denne planets betydning i ethvert fødselshoroskop er omgivet 
med en aura af mystik. Siden dens opdagelse har der været man- 
ge forsøg på at tydeliggøre denne planets betydning og selv om 
astrologer er i stand til at finde mange forskellige betydninger, 
som er brugbare for deres specielle formål og selv om der er 
skrevet mange artikler om Plutos indflydelse på masse-karma og 
jordiske begivenheder, har jeg ikke været i stand til at finde no- 
gen forklaring på denne planets betydning for det enkelte men- 
neske og hans psykologiske status, som jeg har kunnet anse for 
fyldestgørende. Det synes som om, der altid er noget skjult ved 
Pluto, noget subtilt og noget som det er vanskeligt at gøre begri- 
beligt i almindelige, logiske vendinger. Alt, hvad der har forbin- 
delse med Pluto, ligger lidt uden for det almindelige, er en smu- 
le excentrisk og peger på en sfære af kosmisk intensitet, som sin- 
det viger tilbage for. Dette gælder ikke alene planetens astrologi- 
ske funktion, men også selve planetens bevægelser. 

Plutos bane er ligesom alle de andre planeters baner en ellip- 
se; men Plutos bane er betydeligt mere elliptisk end nogen af de 
andre større planeters baner inden for solsystemet. Medens alle 
de andre større planeters baneplaner højst afviger 7" fra Jordens 
baneplan eller Ekliptikas plan, danner Plutos baneplan en vinkel 
hermed på hele 17”. Denne planets middelafstand fra Solen er 
næsten 40 astronomiske enheder, hvor en astronomisk enhed er 
middelafstanden mellem Jorden og Solen eller groft regnet 150 
millioner kilometer. Som følge heraf beløber en afstand på 40 

astronomiske enheder sig i runde tal til 6.000.000.000 km. Plane- 
tens bane er imidlertid så udtalt elliptisk, at dens afstand fra So- 
len varierer med helt op til ca. 3.000.000.000 km, idet mini- 
mumsafstanden er lig med ca. 4.500.000.000 km eller en smule 
mindre end Neptuns, og idet maximumsafstanden er ca. 
1.500.000.000 eller næsten 65% større end Neptuns. Ligesom de 
andre planeter går Pluto rundt om Solen fra vest til øst — det vil 
sige i retning mod uret. Dens omdrejningstid omkring Solen er 
ca. 250 jordår. Som følge heraf er et »år« i denne »verden« lig 
med 2/2 århundrede her på Jorden! Pluto nærmer sig nu sit 
perihelium eller det punkt i dens bane, som er nærmest Solen; 
men den passerer ikke dette punkt før i 1989, hvor den vil befin- 
desigien afstand fra Solen, som kun er en anelse mindre end 
Neptuns (4.500.000.000 km). Pluto vil da også være nærmest Jor- 
den og i den generelt set gunstigste position for observation fra 
Jorden. 

Det er en interessant omstændighed, at når Pluto er i sit peri- 
helium, ville den befinde sig inden for Neptuns bane, hvis de to 
planeters baner lå i samme plan. Som et resultat af den store 
hældningsforskel mellem disse to planeters baneplaner skærer 
deres baner imidlertid ikke hinanden; selv om Pluto, når den er 
nærmest Solen, faktisk er en smule (omtrent en halv astrono- 
misk enhed) nærmere Solen end Neptun. Ifølge Dr. F ranklin ved 
Haydn Planetariet i New York City vil Pluto befinde sig nærmere 
Solen end Neptun i perioden 11/12-78 — 14/3-99, Mange astro- 
loger har kommenteret denne periode, idet de har forbundet 
den med kritiske ændringer i verdens kulturelle udvikling. Dane 
Rudhyar peger især på, at denne periode, hvor Pluto er nærme- 
re Solen end Neptun, har en stimulerende eller sånings-effekt på 
de dybere planer i den kollektive bevidsthed. Han skriver: 


»Pluto kan i det mindste i én betydning siges at symbolise- 
re frøet, der falder ned i den muld, som er frembragt af de 
opløste og kemisk ændrede rester fra den årlige vegeta- 
tions afsluttede cyklus (produktet af en Neptunisk opløs- 
ningsproces). Det kan også relateres til Kristus” »Nedstig- 
ning til Helvede« før hans genopstandelse. Når Pluto kryd- 
ser ind over Neptuns bane, kan man derfor sige, at en pro- 
ces bestående af en frigørelse fra fortiden og en befrugt- 
ning af fremtiden gennem en frøformig vision symbolsk 

finder sted. En sådan periode for hver gang Pluto har rote- 
ret en omgang omkring Solen er historisk set virkelig 
usædvanlig betydningsfuld. 

I disse perioder kan man ofte bevidne en repolarisering 
af den ubevidste, kollektive bevidsthed og af menneskehe- 
dens idealer, som sker efter principper, der på den ene el- 
ler den anden måde betoner faktorer, som har dybe rød- 
der i den menneskelige natur og således er almindelige for 
et stort udsnit af menneskeheden.« 


Marc Edmund Jones har skrevet, at denne historiske fase i Plutos 
cyklus »markerer den totale og fuldstændige revolution af næ- 
sten alting på kloden«. Zipporah Dobyns gør det yderligere klart, 
hvad hun ser som meningen med denne periode: 


»Denne periode understreger igen den sidste fjerdedel af 
dette århundredes Skorpion-kvalitet …. Pluto befinder sigi 
sit eget tegn fra midten af 1980'erne til midten af 1990'er- 
ne. Menneskeheden bliver gjort opmærksom på, at det er 
på tide, at vi lærer at dele planetens ressourcer. Nøglebe- 
tydningen af bogstavet 8 i vores astrologiske alfabet, hvad 
enten det drejer sig om Pluto, Skorpionen eller det 8. hus i 
horoskopet, er behovet for at lære selverkendelse gennem 
det spejl, som vore nære ligemænd udgør samt at lære 
selvbeherskelse ud fra respekten for andres rettigheder. 


Den idé, at Plutos indflydelse øges i den ovennævnte periode, be- 
kræftes i Edgar Cayces mediumistiske meddelelser. Tidligere i 
dette århundrede hævdede han: 


».…. disse (indflydelser) er en udvikling, som finder sted i 
universet, eller i Jordens omgivelser — Pluto … Den vokser 
gradvist og er således en af de indflydelser, som må være 
en demonstrativ aktivitet i menneskets fremtidige anlig- 
gender og udvikling og i retning af en åndeligsindet indfly- 
delse … 

Disse nuværende (individer) kan siges blot at være dem, 
som er ved at blive bevidste herom. Især inden for de næ- 
ste et eller to hundrede år kan der forekomme en stor 
indflydelse (fra Pluto) på menneskets opstigning; for det er 

helt sikkert, at den af alle aktiviteter på Jorden står disse 
mennesker nærmest og det er en indflydelse under udvik- 
ling, ikke en der allerede er etableret.« (Meddelelse 
1100-27; citeret i Margaret Gammons Astrology & the Edgar 
Cayce Readings, s. 46) 


En af de mest bemærkelsesværdige ting ved Pluto er, at dens be- 
tydning indbefatter mange modsatte kvaliteter, som vi om kort 
tid vil tale mere detaljeret om. Blot at studere planeten fra den 
astrologiske synsvinkel fører uundgåeligt til konfrontationer 
med forhold, som strækker sig fra det allermindste til det ufatte- 
ligt enorme. Pluto tilhører for eksempel ca. den fjortende stella- 
re størrelsesorden, hvilket betyder, at den er omkring en sek- 
stenhundrededel så klar, som den svageste stjerne, der let kan 
ses med det nøgne øje på en klar måneløs nat. Dette meget be- 
skedne klarhedsniveau sammenholdt med dens temmelig lille 
størrelse er to faktorer, som er ganske bedrageriske; for den 
styrke, som Pluto repræsenterer, overgår langt dens fysiske 
egenskaber. Det forekommer iøjnefaldende, at ikke alt, hvad der 
har forbindelse med Pluto (eller med tegnet Skorpionen, eller 
det ottende hus), kan bedømmes præcist på dets udseende og ej 
heller kan forstås alene ud fra en iagttagelse af dets overfladeka- 
rakter. Vores opfattelse af vores planetsystems umådelige stør- 
relse (og således også den menneskelige naturs) er blevet overor- 
dentligt udvidet med opdagelsen af Pluto. Astronomerne plejede 
at tænke på vores solsystem som havende en udstrækning på 60 
astronomiske enheder. Nu ser de det som en trediedel større el- 
ler med en diameter på 80 astronomiske enheder og muligvis 
større, da det er kendt, at Solens tyngdefelt strækker sig langt ud 
forbi Pluto. Solsystemet anses nu for at have sådanne dimensio- 
ner, at lys — som i vacuum rejser med en hastighed på over 
300.000 km/sek — er 11 timer om at bevæge sig fra den ene 
ende af det planetare domæne til den anden. Det er for nyligt 
blevet klart for et stigende antal astrologer, at den mulige be- 
vidsthedsudvidelse, som Pluto symboliserer i det individuelle ho- 
roskop, er en perfekt parallel til den udvidede bevidsthed om sel- 
ve Solsystemets enorme udstrækning, som opdagelsen af Pluto 
medførte. 

Pluto fungerer på så dybt et plan og så meget i det skjulte, at 

forskning i berømte personers horoskoper ikke hjælper os ret 
meget til forståelse af Plutos betydning. Når alt kommer til alt, 
kan vi sædvanligvis ikke vide, hvilke indre problemer og dybtlig- 
gende oplevelser, der formede disse menneskers liv. Som følge 
heraf må den vigtigste forskning vedrørende Pluto udføres på 
basis af vores eget og vores nærmeste venners fødselshorosko- 
per. Hvad enten vi overvejer Pluto i forhold til individuelle erfa- 
ringer eller kollektive fænomener, så symboliserer den altid en 
form for yderst koncentreret energi. Denne energi er så intenst 
koncentreret, at plutoniske fænomeners form og størrelse (lige- 
som planetens) er irrelevant. Atombomben anses sædvanligvis 
for at være en plutonisk energikilde. Den mængde energi, som 
udløses fra en sådan bombe, er overvældende i sammenligning 
med bombens fysiske størrelse. Som nævnt ovenfor, udviser pla- 
neten selv denne karakteristik; for selv om den er mindre end 
Jorden, er dens indflydelse på livet på Jorden forholdsmæssigt 
langt større end dens størrelse lader ane. Plutonisk energi stam- 
mer derfor fra en kilde, som ligger hinsides eller inden i den fy- 
siske form, hvorfra energien udspringer, Plutos store energi 
kommer fra en kilde, som slet ikke er åbenbar og som kunne 
kaldes transcendental. Dette er grunden til, at plutonisk energi 
altid manifesterer sig i modsatte udtryksformer; for det, som er 
virkelig transcendent, kan kun forstås af den almindelige be- 
vidsthed i form af modsætninger såsom: lys og mørke, glæde og 
lidelse, det teatralske show efterfulgt af det uundgåelige antikli- 
maks. For eksempel har man henvist atomenergi og kemiske pe- 
sticider til at være plutoniske fænomener. Begge er kilder med 
stor styrke og vi har alle set de iøjnefaldende resultater, de kan 
afstedkomme; men de er også begge blevet brugt med henblik 
på at frembringe de negative og destruktive aspekter af sådanne 
energier såsom: radioaktiv forgiftning og genetisk beskadigelse 
samt kemisk forgiftning af jord, mad og vand. Så derfor symboli- 
serer Pluto en type energi, som kun kan udnyttes kreativt, når 
brugeren er tilstrækkeligt åndeligt orienteret; for åndelig udvik- 
ling og dybtgående healing er de eneste erfaringsområder, hvor 
Plutos kræfter kan udnyttes uden negativt bagslag. 

kassere 


Plutos transitter 


Den plutoniske energis funktion kan bedst vises ved at se nær- 
mere på betydningen af Plutos transitering af vigtige punkter i 
fødselshoroskopet. Selv om disse transitter vil blive diskuteret 
mere i detaljer i kapitel 9, er det nødvendigt at berøre dem her 
for at tydeliggøre de grundlæggende principper, som Pluto re- 
præsenterer. Plutos transitter drejer sig i almindelighed om det 
gamles død og destruktion, idet denne destruktion er nødvendig 
for at skaffe plads til det nye. C.E.O. Carter skriver at »alle elimi- 
nerende processer er plutoniske, inklusive dem, der slås til lyd 
for ved at blive kaldt naturhelbredelse«. De, der går ind for hea- 
ling ved hjælp af naturhelbredelsesmetoder, tror, at det er nød- 
vendigt, for at en person kan blive healet, at alle giftstoffer, toksi- 
ner og andre forhindringer for livsenergiens strøm elimineres 
for dermed at tillade de naturlige helbredelseskræfter at genop- 
bygge (eller regenerere) kroppen. Carter siger, at en byld er et 
godt eksempel på Plutos virke i lille målestok, da den bringer det 
som skal elimineres op til overfladen. Den selv samme plutoni- 
ske kraft begyndte at være aktiv i stor målestok samtidig med, at 
Pluto blev opdaget, således som det sås i den freudianske tilnær- 
melse til psykologien (at bringe alt undertrykt materiale op i ly: 
set) og i nazismens tilsynekomst (at bringe de uventede dæmo- 
ner, som lurer bag civilisationens facade, op til overfladen). Plu- 
to-transitter har en lignende indflydelse, idet de bringer det, som 
er rede til at blive fjernet og destrueret, op til overfladen. 

En af mine klienter kom for eksempel til mig for nogle få år 
siden på randen af et sammenbrud. Han var på det tidspunkt pa- 
ranoid og hysterisk, skønt han sædvanligvis er meget afbalance- 
ret. Han sagde, at han havde alle mulige fantasier om sin elsker- 
inde. Da vi kiggede på efemeriderne for at finde ud af hvilke 
transitter, der var virksomme på det tidspunkt, blev hans ople- 
velser med det samme tydeliggjort. Transit-Pluto var i eksakt 
kvadrat til hans Venus i radix. Som følge heraf forklarede jeg 
ham, at Plutos transit havde den virkning, at den destruerede 
gamle tanke- og adfærdsmønstre samt eliminerede alle slags psy- 
kiske restproblemer, som forhindrede hans vækst, Eftersom Plu- 
to stod i kvadrat til Venus, påvirkede hans oplevelser naturligvis 
hans følelsesliv og hans nære forhold til andre mennesker. Det 
var ligesom om, al hans angst, alle hans idealer, fantasier og for- 

ventninger, som han havde vedrørende kærlighedsforhold, 
umiddelbart og kraftigt var blevet bragt op til overfladen og var 
blevet renset og elimineret på trods af hans bevidste ønsker. 
Denne forklaring hjalp ham til at få et slags overblik over, hvad 
der foregik dybt inde i ham selv, selv om han selvfølgelig stadig 
måtte gennemgå de følelsesmæssige oplevelser i fuldt omfang. 
Han syntes delvis lettet efter konsultationen og nogle få dage se- 
nere fortalte han mig, at han var ved at lave en aftale med en 
psykiater med henblik på at få hjælp til at komme i kontakt med 
disse dybe følelser. Tingene faldt lidt til ro efter, at denne transit 
var overstået; men da Pluto blev retrograd og igen kom i kva- 
drat til Venus, begyndte den samme slags oplevelser igen, skønt 
denne gang med meget mindre styrke. Den tredie Plutopassage 
(direkte igen) af Pluto i kvadrat til Venus i fødselshoroskopet 
markerede afslutningen på denne meget lange og vanskelige fø- 
lelsesmæssige overgangsperiode. På det tidspunkt, da hele pro- 
cessen var overstået, var han meget mere klar over, hvor han 
stod i relation til sin veninde. Han besluttede at udelukke ægte- 
skab for en tid og han syntes meget mere tilfreds med sit daglige 
følelsesliv. Derudover undergik alle hans værdiopfattelser, hvad 
enten det drejede sig om kærlighed, ægteskab, penge eller smag, 
en total transformation. Vurderet nu, nogle få år senere, er det 
tydeligt, at denne ene oplevelse, om end smertelig og forvirren- 
de, mens den stod på, åbnede døre til ny indsigt og faktisk til et 
helt nyt syn på livet, som stadigvæk påvirker hans dagligdags 
holdninger i høj grad. 

Dette er et punkt vedrørende de trans-saturniske planeters 
transitter, som ikke kan understreges for kraftigt; nemlig at lang- 
tidskonsekvenserne af disse kritiske forandringsperioder ikke bli- 
ver synlige, før vi har opnået det afklarede perspektiv, som kun 
tiden kan give. De forandringer, som sker i disse perioder, er så 
intense og så koncentrerede, samtidig med at deres fulde ind- 
virkning på hele tilværelsen er så subtil, at det for de fleste indi- 
vider simpelthen er umuligt inden for en kort tidsperiode at til- 
egne sig den fulde betydning af denne overgang fra en livsfase 
til en anden. Det kan ofte vare så længe som 10 år før en person 
fuldt ud fatter, hvad der virkelig er sket på de dybere planer un- 
der disse transformationsfaser. På det eksakte tidspunkt for den 
matematisk præcise transitering har man ikke noget overblik 
over, hvad der er ved at ske. Ofte føler man simpelthen bare, at 

tæppet trækkes væk under fødderne på en og at man står desori- 
enteret tilbage med erkendelsen af, at det gamle uigenkaldeligt 
er forladt samtidig med, at der ikke er noget ståsted og ingen 
fast og bekendt vejviser at holde sig til. Det er en meget utryg fø- 
lelse og den ledsages ofte samtidigt af fysiske og / eller psykologi- 
ske symptomer på opløsning. Ofte synes jeg, at den aktuelle op- 
levelse af disse transitter (dvs. enhver af de trans-saturniske pla- 
neters transitter) ikke er nær så stressfremkaldende som den re- 
sulterende panik, angst og bekymring, som hurtigt opstår ide 
fleste mennesker. Eftersom mennesker er vanedyr og derfor 
sjældent tilbøjelige til at opgive den gamle og bekendte tryghed i 
tidligere livsmønstre, så modsætter de sig sædvanligvis sådanne 
forandringer, hvilket kun har den virkning, at indre tryk og 
spændinger øges. Det eneste, som kan få os igennem disse perio- 
der med en vis grad af psykisk balance i behold er en fast, urok- 
kelig tro på selve livets visdom og orden. Den tro må baseres på 
virkelig viden om universelle love; for en forloren tro, som man 
primært klynger sig til på grund af angst, vil uundgåeligt kollap- 
se så snart, man møder en virkelig udfordring. Dette er en af 
astrologiens største værdier; for den kan lede individet til at op- 
dage pålidelig viden om de universelle love, som former vores 
livserfaring. Den kan give individet et ophøjet perspektiv i hans 
oplevelse, en frigørelse, som til sidst kan udvikle sig til visdom. 
Som følge heraf — selv om nogle astrologer hævder, at Pluto- 
transitter altid medfører en eller anden slags separation fra an- 
dre mennesker, ting eller aktiviteter — kan vi af ovennævnte ek- 
sempel se, at Pluto opererer på et plan, som er langt dybere end 
de blotte overgangsfænomeners plan. Jeg siger ikke, at ydre be- 
givenheder i stor målestok aldrig ledsager en sådan transit. Jeg 
understreger, at uanset om der forekommer iøjnefaldende, ydre 
forandringer på dette tidspunkt eller ej, så er meningen med op- 
levelsen aldrig udpræget tydelig; for forandringer på det dybeste 
psykiske niveau er så langvarige og så dybtgående, at det analyti- 
ske sind ikke kan begribe deres sande formål. I ovennævnte ek- 
sempel fandt en »separation« sted; men det var på et dybt følel- 
sesmæssigt plan, igennem en eliminering af livsmønstre, som 
ikke længere tjente et nyttigt formål i personens indre udvikling. 
Han blev derfor »separeret« fra selvdestruktive og hæmmende 
psykologiske mønstre, selv om hans forhold til en bestemt kvin- 
de i udpræget grad udviklede sig med hensyn til varme og dyb- 

de. Desuden voksede hans evne til at forstå sine egne følelses- 
mæssige behov hurtigt og dermed hans evne til at forholde sig 
til andre mennesker på en mere meningsfuld måde. Som følge 
heraf — selv om Pluto-transitter ofte finder sted samtidig med 
den absolutte og totale afslutning af en gammel fase af ydre akti- 
vitet eller en åbenlys måde at udtrykke sig selv på — viser de os 
uundgåeligt indadtil, at tiden er inde til at give slip på et gam- 
melt psykologisk mønster eller en tilnærmelse til livet, som ikke 
længere tjener noget kreativt formål. 

Den samme idé er fremsat af Dane Rudhyar i hans bog, Trip- 
tych, når han refererer til Plutos indflydelse som medførende en 
»frihed fra bindinger til former og ting, som ikke længere er nyt- 
tig for den individualiserede ånd …..« Pluto symboliserer derfor 
via sine transitter styrken til at udskille det mere varige fra det 
midlertidige, hvad enten det måtte være sjælen fra kroppen, når 
man dør, eller det individuelle selv fra personlighedens og ego- 
ets gamle skal. Den transiterende Pluto bringer skjulte eller ube- 
vidste tilstande op til overfladen med henblik på, at denne ener- 
gi kan blive frigjort fra den gamle skal og transformeret til en ny 
kilde af bevidst nyttig energi. En Pluto-transits aktion drejer sig 
altid om både det lyse og det mørke, det gamle og det nye. Som 
følge heraf — medens den ofte bringer rester af det gamle op til 
overfladen, så de kan blive elimineret — kan den også bringe det 
op i lyset, som det indre jeg har lært og manifestere den essens 
af væren, som er varig. 


Reinkarnation og karma 


Planeten Plutos indflydelse kan måske gøres tydeligere, hvis den 
bliver set i lyset af reinkarnation og loven om karma. For eksem- 
pel har den transiterende Pluto en virkning, der destruerer og 
eliminerer gamle psykologiske mønstre, som kan opfattes som 
et levn fra tidligere liv, tanker og handlinger. Hvis enhver per- 
son (eller sjæl) har levet mange liv i mange forskellige kroppe, så 
forekommer det fornuftigt at acceptere, at erindringer og ind- 
tryk fra alle disse livs handlinger og tanker stadigvæk findes i det 
ubevidste sind. Deraf følger så, at sådanne ubevidste tanke- og 
handlingsmønstre let kan blive aktiveret i vort daglige liv og for- 

| | styrre vores handlinger som frie, fuldt bevidste væsener. Plutos 

transitter tjener derfor til at øge vores udviklingshastighed ved 
at ødelægge vores bindinger til det gamle og skabe plads til det 
nye. I traditionel psykologisk sprogbrug kendes disse ubevidste 
sammenhobninger, som ifølge Jung indeholder deres egen be- 
stemte psykiske energi, som »komplekser«. Disse komplekser er i 
live og påvirker stadigvæk individets bevidsthedsliv ved hjælp af 
diverse subtile — men vedholdende — følelser. Disse koncentratio- 
ner af psykisk energi kan i forbindelse med reinkarnationsteori- 
en ses som resultaterne (eller karmaen) af tidligere tanker, be- 
gær og handlinger. Plutos transitter synes derfor ofte at udviske 
meget af dette karmiske levn på et givet område, idet den giver 
| individet en større mulighed for derefter at udtrykke sig som en 
psykologisk fri person. De fantasier, paranoiaer og hallucinatio- 
| ner, som af og til ledsager Pluto-transitter, er således resultatet 
I af, at dette psykiske levn bliver aktiveret og med stor styrke skub- 
bet op til overfladen. 

I mytologien blev Pluton altid forbundet med underverdenen. 
Ligesom Pluton beholdt Persefone i underverdenen, symbolise- 
rer Pluto-kraften i det individuelle horoskop de gamle mønstre 
i og det psykiske affald, som holder os nede og som må elimine- 
| res. I den græske mytologi blev Pluton esoterisk anset som væ- 
! rende identisk med Hades og Dionysos. Som den lærde Kerenyi 
' fremfører, blev både Hades og Pluton betragtet som dæknavne 
for Dionysos. (Eleusis, s. 40). Den kendsgerning, at Middelhavslan- 
denes vingud Dionysos og Pluton blev betragtet som identiske, 
giver os et fingerpeg om, hvorfor folk opfører sig så tvangspræ- 
get under indflydelse af alkohol; for sprutten stimulerer og akti- 
verer de gamle, sædvanligvis ubevidste tvangstanker. Kerenyi 
skriver, at »Persefone blev forført af sin fader, Middelhavslande- 


+ Plutons forbindelse med underverdenen synes at være født af oplevelser under Pluto 
transitter; for i nogle tilfælde forsvinder enten ting eller mennesker af syne, som om de 
var taget fra jordens overflade og ned i underverdenen. I andre tilfælde oplever man, at 
garnle ting eller mennesker, som man engang var involveret i, dukker op igen. Somme ti 
der forekommer der en forsvinden og en senere tilbagekomst i løber af den periode, 

! hvori Pluto gentagne gange transiterer et givet punkt. Forbindelsen med underverdenen 
[1 affødes også af tilfælde, hvor en person i denne periode oplever kontakt med det krirni- 
nelle element. Patricia Hearst er et godt eksempel på begge typer af tildragelser, eftersom 
hun forsvandt ned i underverdenen, da Pluto næsten var i konjunktion med hendes fød- 
, sels-Måne. Kontakter til den kriminelle underverden er også almindelige, hvis man er født 
| med stærke fødselsaspekter, som involverer Pluto og Solen og somme tider også andre 
planeter. 

nes Zeus, Hades eller Dionysos ...« Denne Zeus er identisk med 
Pluton og den kendsgerning, at denne guddom kaldes Zeus, af- 
slører hvilken overvældende magt, han blev tilskrevet. 

Pluton blev af grækerne betragtet som modpolen til Solguden, 
Apollon, og som følge heraf som en uforsonlig fjende af alt nyt 
liv. Denne fortolkning stemmer overens med astrologiske fakto- 
rer; for i det individuelle fødselshoroskop viser Solen, hvad vi tii- 
egner os og i hvilket livsområde vort inderste Jeg finder udtryk, 
medens Pluto viser de aspekter af personligheden, som må eli- 
mineres før selvet kan gro og i hvilket livsområde, vi giver ud- 
tryk for gamle, tvangsprægede væremåder, Som nævnt før, blev 
Pluto sat i forbindelse med den guddommelige kraft, som lever 
inde i Jorden (Middelhavslandenes Dionysos), han, som har nøg- 
lerne til store rigdomme såvel som han, der giver og siden fjer- 
ner de livgivende kræfter i alle naturens former. Denne polaritet 
mellem liv og død, lys og mørke, det gamle og det nye afslører, 
hvor tæt Pluto er forbundet med de mest basale livsprocesser, 
som er aktive på de dybeste erfaringsplaner, I dette lys kan Pluto 
ses som værende identisk med den overvældende, upersonlige, 
jordiske kraft, som Jung kalder »Underverdenens kraft« og den 
hensynsløshed og brutalitet, som ofte sættes i forbindelse med 
Pluto er stærkt iøjnefaldende i naturen, hvor reglen er at »den 
bedst egnede overlever« og hvor den stærke og snedige røver 
fra den svage og langsomme. Der findes selvfølgelig en naturlov, 
som styrer denne proces; men den mindsker ikke den terror og 
rædsel, som vi ofte føler over for naturens upersonlige brutalitet 
på det materielle plan. Måske var det denne forbindelse mellem 
Pluto og Jordens dybereliggende kræfter, som Cayce refererede 
til, da han sagde, at Pluto står nærmest ved planeten Jordens ak- 
tiviteter? 

Hvis man ønsker at opnå en bedre fornemmelse af, hvad den- 
ne underverdenens jordkraft er, vil jeg foreslå, at man følger det 
vink, som findes i en bestemt græsk myte, i hvilken ethvert sted, 
hvorpå der voksede et stort figentræ, blev betragtet som et 
punkt på Jordens overflade, hvor det var let at få adgang til den 
underliggende plutoniske kraft. Man skulle sidde under et sådant 
træ og bringe sig i samklang med dets energi med henblik på at 
blive fortrolig med dets rå styrke. I årtusinder er figentræet i 
mange kulturer blevet betragtet som symbolet, par excellence, 
på Jordens frugtbarhed og dens evne til at frembringe liv selv i 

en ørken. Faktisk var en af de mange astrologiske »tilfældighe- 
der« i mit liv den kendsgerning, at jeg plejede at tage hen til en 
stor bakke i Nordcalifornien for at sidde og meditere under et 
kæmpestort, gammelt figentræs himmelstræbende grene. Jeg 
blev altid voldsomt påvirket af intensiteten i den energi, som ud- 
strålede fra det område, som om jeg steg ned i forhistoriske ti- 
ders urtåger, tider hvori man endnu meget umiddelbart kunne 
opleve kosmiske kræfter og energier. Selv på en dag, hvor tem- 
peraturen var oppe over 40” celsius, var temperaturen under fi- 
gentræet mange grader lavere. Træets stamme var over 4 fod i 
diameter og hele træet må mindst have målt 50 fod mellem de 
yderste grene. Det mærkelige ved det er, at jeg aldrig havde hørt 
om den græske legende vedrørende figentræets forbindelse med . 
Pluto på daværende tidspunkt. Da jeg kort tid senere faldt over 
disse myter, syntes jeg, at ikke alene var den gamle legende ba- 
seret på en virkelig energi, som kunne opleves; men også at det 
var særligt passende, da min progressive Måne på det tidspunkt 
befandt sig i 8. hus og stod i aspekt til Pluto i mit fødselshoro- 
skop. 

Et af de paradoksale aspekter i Plutos natur er, at dens symbo- 
lik indbefatter både de gamle livsformer, som er rede til at blive 
elimineret og selve den energi, som ryster disse former og med- 
fører denne type psykologisk-emotionel kirurgi. Dette tilsynela- 
dende paradoks kan forstås, når vi ser, at Pluto-energien indehol- 
des i gamle former og at den blot skal aktiveres (f.eks. gennem 
en stærk transit) for at blive udløst og dermed bringe tingene 
hurtigt og overbevisende op til overfladen. En analogi kunne 
være spiringen af et frø; for frøets rigide, koncentrerede form 
bliver virkelig ødelagt, når den latente spireevne begynder at 
røre på sig. Når frøet får den fugt og varme, som er nødvendig 
for at den potentielle energi kan udfolde sig, splittes frøet ad og 
bliver faktisk brugt som føde til at ernære og understøtte den 
nye vækst. Vi kunne lære en lektie af denne analogi i og med, at 
mens de gamle livsmønstre og former bliver destrueret og eli- 
mineret fra ens nuværende livsstil i løbet af en plutonisk perio- 
de, så er den energi, som frigøres gennem denne transforma- 
tion (selv om det sker i form af smerte og kval), den samme 
energi, som giver os næring til at bevæge os fremad mod ny 
vækst, 

Plutos husposition 


Vi kan sige, at Plutos position i det individuelle fødselshoroskop 
afslører personlighedens gamle ego eller gamle skal, som stadig- 
væk er virksom og som stadigvæk indeholder en betragtelig kon- 
centration af psykisk energi. Så længe denne energi forbliver 
ubevidst og uløseligt forbundet med gamle livsmønstre, funge- 
rer den som et psykologisk kompleks, som fremmer tvangs- og 
besættelsesprægede tanke- og adfærdsmønstre i vores bevidst- 
hedsliv. Det er kun, når denne energi frigøres fra den gamle 
skals begrænsninger — skallen, som vi nu er vokset fra — at den 
bevidst kan bruges til at hjælpe os med at udtrykke essensen af 
den solare individualitet, den nye væremåde, som er nødvendig 
for vores udvikling. I det individuelle horoskop symboliserer Plu- 
to derfor (ved dens husposition) de dybt rodfæstede psykiske ind- 
tryk, som er resultatet af tidligere ønsker og handlinger, som nu 
ubevidst udtrykker sig som besættelser og tvangstanker, som 
ikke har nogen fornuftig forklaring. De oprindelige ønskers san- 
de natur står med andre ord ikke klart. Dog er vi stadigvæk pris- 
givet disse tilbøjeligheder og det får os ofte til at føle os skidt til- 
pas. Plutos husposition viser derfor også, hvor man er i færd 
med at udleve et gammelt begær eller adfærdsmønster og hvor 
resultaterne af denne overvældende drift ofte skaber smerte og 
lidelse. 

En anden måde at sige dette på er, at vi mest intenst møder 
vores karma i det livsområde, som symboliseres ved Plutos hus- 
position. Skønt Saturn ofte siges at være karmaens planet, er det 
en overforenkling. Det er korrekt, at Saturn afslører specifikke 
karmiske prøver og specifikke behov for selvdisciplin; men kar- 
malovens essens er, som den clairvoyante Edgar Cayce siger det, 
»at møde selvet« og Plutos husposition viser det erfaringsområ- 
de, hvori vi møder vores gamle selv og vores fortidige begær. 
Den lidelse, som ofte nødvendiggøres af konfrontationen med 
dette gamle selv er et klart eksempel på, hvor vanskeligt det er 
at leve op til den gamle grundregel, »kend dig selv«. Plutos place- 
ring i det individuelle horoskop afslører således, hvilket arbejde 
vi må udføre på dybe planer i vores væsen, hvilke eksistensmøn- 
stre vi må give slip på, eliminere eller forkaste. Grunden til at 
Pluto ofte siges at repræsentere Mars” »højere oktav« er ikke ale- 
ne, at de begge har en yderst stærk og dominerende indflydelse; 

men også at begge planeter i ethvert horoskop afslører de speci- 
elle retninger denne energi kan tage. Medens Mars repræsente- 
rer den energi, vi skal bruge til at arbejde i verden med, repræ- 
senterer Pluto den energi, som er nødvendig for arbejde i under- 
verdenen, dvs. på de dybere planer i enhver persons psykiske 
struktur. 

Det hus Pluto befinder sig i er stærkt energiladet; for det er 
her, man er i umiddelbar kontakt med et dybt reservoir af kon- 
centreret energi. Denne store energi kan bruges til at styrke ens 
ønsker på en egensindig, hensynsløs og utiltalende måde eller 
den kan tøjles som positiv vilje og tankekraft og bruges til at høj- 
ne ens bedre egenskaber. Det hus Pluto befinder sig i viser, hvor 
man er tilbøjelig til at prøve at påtvinge andre sin vilje; men det 
er også inden for dette livsområde, at man kan tage de mest dra- 
matiske skridt i retning af personlig udvikling. Der er stor energi 
til ens rådighed i det livsområde som er indikeret gennem Plutos 
husposition og denne energi kan give dybde og omhyggelighed, 
indsigt og koncentrationsstyrke (energi) til dette erfaringsområ- 
de, hvis energien udnyttes med fuld bevidsthed. Plutos husposi- 
tion viser også det livsområde, hvori individet kan føle sig isole- 
ret og ensom; for i dette område foretrækker personen at forbli- 
ve begravet i sine egne interesser. Dette kan indikere en vis aso- 
cial egenskab på grund af den kendsgerning, at man er utålmo- 
dig og krævende på dette livsområde. Denne utålmodighed ud- 
springer af en følelse af, at ens identitet (en identitet, som er 
bragt med fra fortiden) er truet, at alt, som står i forbindelse 
med dette specielle erfaringsområde kollapser og bliver destrue- 
ret ved roden af ens væsen. Her ser vi igen polariteten mellem 
Solen (ens sande identitet i dette liv) og Pluto (et gammelt identi- 
tetsmønster fra fortiden, som stadigvæk er aktivt i underbevidst- 
heden). Den gamle identitet bliver destrueret. En proces, som 
personen må gennemgå for at kunne opleve en ny måde at 
være på. 

Nogle få eksempler kan måske hjælpe med til at forklare den- 
ne forbindelse mellem Pluto og en ræsonnans med et fortidigt 
livsmønster. En af de vanskeligste positioner er Pluto i l. hus i 
fødselshoroskopet. Her oplever personen sædvanligvis en næ- 
sten uafbrudt identitetskrise igennem sine første 25 leveår eller 
måske endda længere. En oplevelse, som alvorligt påvirker per- 
sonens opfattelse af sig selv. Men hvor stammer denne følelse 

fra? Jeg føler, at denne faktor kun kan forklares ud fra begreber- 
ne reinkarnation og karma. Som eksempel kan jeg nævne to 
personer, jeg kender, som af pålidelige clairvoyante personer fik 
oplysninger om fortidige liv, hvis indflydelse var meget aktive i 
deres nuværende liv. Begge havde Pluto i 1. hus, som ofte kaldes 
identitetshuset. Den ene sagdes at have været slave i fortiden og 
denne nedværdigende oplevelse kunne ganske sikkert begrunde 
hendes mangel på selvtillid og periodiske identitetskriser siden 
barndommen. Den anden sagdes at have levet i Atlantis, hvor 
han havde været genstand for alle mulige slags brutale videnska- 
belige eksperimenter, som havde en altødelæggende indflydelse 
på hans identitetsfornemmelse. Dette kunne igen let begrunde 
hans identitetsproblemer i dette liv. En anden person, som hav- 
de Pluto i 5. hus i sit fødselshoroskop, sagdes at have været chef 
for en stør husstand og at have udøvet en hel del magt over an- 
dre mennesker. Denne tendens er overført til hans nuværende 
liv som en tilbøjelighed til at dominere andre og til at glemme, 
at de har deres egne ønsker og rettigheder. (Husk at 5. hus har 
forbindelse med herskertegnet, Løven.) Et eksempel mere er 
den clairvoyante Edgar Cayce, som i en af sine egne mediumisti- 
ske meddelelser sagde, at han engang havde haft en position 
med social autoritet, som præst i Egypten, hvor han havde for- 
met tusindvis af menneskeliv. Denne forklaring stemmer over- 
ens med, at Cayce har sin fødsels-Pluto i 10. hus, autoritetshuset, 
og ingen, som læser Cayces biografi, kan undgå at legge mærke 
til, hvor ofte i sit liv han havde sammenstød med autoritetsper- 
soner. 

Fra ovennævnte eksempler kan vi forstå, at Plutos husposition 
viser et fortidigt livsmønster, som er taget med ind i dette liv. 
Energien fra fortiden er der stadig; men tiden er åbenbart inde 
til at bruge denne energi på en ny måde. Tiden er inde til, at 
gamle livsmønstre dør, og til at en ny væremåde udvikles. På 
dette sted kunne man meget vel spørge om, hvordan denne nye 
væremåde kan udvikles, når hver og en af os er lænket til forti- 
den? Jeg kan kun svare, at man bevidst må give slip på det gam- 
le og åbne sig for andres indflydelse, så man kan tilegne sig nye 
holdninger til det pågældende livsområde. Denne given slip er 
særligt vanskelig for Pluto- og Skorpionprægede mennesker; for 
de hader at give slip på nogen som helst måde, da de frygter, at 
den resulterende åbenhed vil gøre dem sårbare og at de således 

giver den magt, som de ønsker at beholde, i hænderne på andre. 
Hvordan kan man besidde den fornødne tillid til at give slip, hvis 
man ikke har tillid til andre, til sine egne motivationer eller — 
faktisk — til livet eller Gud? Det er dette dilemma, enhver person 
står overfor, hvis han eller hun har et stærkt eftertryk på Pluto, 
Skorpionen eller endda på 8. hus i fødselshoroskopet. Vi kan 
derfor sige, at det første skridt med hensyn til at håndtere denne 
type problem er at lære at have tillid, primært gennem at løbe 
den risiko, der ligger i nu og da at åbne sig og erkende, at man 
kan håndtere hvad som helst, der kan komme ud af det, selv om 
det faktisk kan medføre smerte. En af Plutos selvmodsigende 
egenskaber er, at de, som har en betoning af denne planet (eller 
dens tegn eller hus) ofte er så modige og frygtløse med hensyn 
til lidelser i deres tilnærmelse til de ydre livsaktiviteter og 
-udfordringer og alligevel ofte er rædselsslagne ved at møde 
smerten i deres egne dybere følelser. Denne proces, at lære en 
ny tilnærmelse, at forfine sin måde at udtrykke sig selv på og 
brugen af ens viljestyrke, er ofte blevet kaldt regeneration. Som 
følge heraf kan vi sige, at Plutos husposition afslører det livsom- 
råde, hvor en fuldstændig regeneration må finde sted. Denne re- 
generation forvandler egensindighed, tvangsprægethed og hen. 
synsløshed til en bevidst brugbar energi med stor intensitet, som 
så udtrykker sig som gennemtrængende indsigt, forståelse af 
subtile kræfter (hvilket ofte resulterer i viden forud for sin tid) og 
brugen af viljen til at fremme kreative handlinger. Pluto-energi- 
en kan også ledes ind i healing-kanaler. Faktisk har mange folk, 
som har specialiseret sig i healing ved håndspålæggelse eller 
andre systemer for healing gennem berøring, en fremtrædende 
Pluto i deres horoskop. Det bør understreges, at Pluto-energien 
er så effektiv til healing, fordi den samtidig med, at den er en 
udadrettet, stærk energi, er en modtagende følsomhed. 

De følgende afsnit giver vink og retningslinier for tolkning af 
betydningen af Plutos position i de forskellige huse i radix. Vær 
venlig at huske, at dette kun er retningslinier og at meningen 
med dem primært er at fremkalde indsigt i dit eget sind vedrø- 
rende den person, hvis horoskop er ved at blive undersøgt. Hvor 
positivt eller negativt de forskellige muligheder udtrykkes er op 
til dig at bedømme. 


PLUTO I 1. HUS. I første hus, identitetshuset, indikerer 

Pluto, at personens fornemmelse af sit eget selv må foran- 
dres totalt. Skønt disse personer ofte besidder en dyb og 
gennemtrængende forståelse, forhindrer deres utryghed 
og reservation dem ofte i at udtrykke den frit. De har et de- 
sperat behov for at lytte til andres mening om dem for at 
generere en ny fornemmelse vedrørende sig selv; men de- 
res forsvarsholdning vedrørende deres identitetsfølelse 
hæmmer ofte denne åbenhed. Samarbejde på et dybt per- 
sonligt plan er ofte så vanskeligt for dem, at de tit ender i 
ensomhed og i nogle tilfælde endda bliver fremmedgjorte 
over for venner og familie. Hvis Pluto-energien her bruges 
kreativt, kan personen udvise stærk koncentrationsevne, 
hengivelse til højere åndelige og sociale idealer og en be- 
mærkelsesværdig indsigt i livets dybere mening. 


PLUTO I 2. HUS. Her forekommer et overvældende øn- 
ske om at have styr på sine materielle ressourcer som en 
hjælp til at opnå fred i sindet. Selve orienteringen i retning 
af at have kontrol over eller af at besidde er imidlertid en 
kilde til indre oprør. Pluto i dette hus indikerer, at ens 
holdninger med hensyn til at eje eller besidde ting eller 
folk må transformeres for at opnå en regeneration af ens 
værdiopfattelse. Her indikerer Pluto også, at tvangspræge- 
de udgifter kan være en kilde til vanskeligheder. I så fald 
må man disciplinere denne tendens. En person med denne 
Pluto-position er imidlertid ofte yderst talentfuld i sine an- 
strengelser for at opbygge en slags materiel tryghed og der 
kan forekomme en forståelse for de dybereliggende ener- 
gityper, som penge repræsenterer, 


PLUTO I 3. HUS. Pluto i dette hus indikerer en person, 
som er tvangspræget grundig i alle kommunikationsanlig- 
gender. Denne person ønsker at være absolut sikker på, at 
ideer bliver tydeligt overført. Dette kan udtrykke sig som 
en irritabel måde at tale med andre på eller det kan trans- 
formeres til en skabende evne til at gå i dybden med men- 
neskeligt samspil. Folk med Pluto her kan også besidde sto- 
re energier, som de kan lede ud gennem deres hænder i 
healingsarbejde og de har ofte naturlige evner inden for 
alle former for forskning. 

PLUTO I 4. HUS. Her opererer den plutoniske tvangspræ- 
gethed i hjemmet og i de følelsesmæssige dybder i perso- 
nens psykologiske liv. Der er et stærkt behov for tryghed 
og for et sted, hvortil man kan trække sig tilbage og hvile 
og hvor man præcist kan styre, hvad der foregår i omgivel- 
serne. Dette kan indikere et hjemmeliv, som er genstand 
for alle mulige slags oprør og stridigheder på grund af 
egensindighed og stædighed. Her indikerer Pluto, at det er 
nødvendigt med en total reorientering af de dybeste følel- 
ser vedrørende en selv og af ens tryghedsfølelse, indre fred 
og tilfredshed. Den kan også indikere dyb indsigt i andre 
folks følelsesmæssige behov og en evne til at trænge ind i 
det ubevidste sind. 


PLUTO I 5. HUS. Denne position giver et stærkt tvangs- 
præget behov for »at være noget«, for at udtrykke sin indi- 
vidualitet på en storslået måde. Disse mennesker ønsker 
ofte at være bedst, men det at blive accepteret som væren: 
de bedst modarbejdes, hvorved de ledes til smertelige om- 
vurderinger af behovet for at være så betydningsfuld. Hvis 
den energi, som motiverer deres tvangstanker bliver trans- 
formeret til en bevidst brugbar og praktisk anvendelig 
energi, så kan personen udforske nye kreativitetsområder i 
usædvanlige dybder. Deres kreative arbejde kan være langt 
foran sin tid; men styrken og grundigheden i deres arbejde 
vil til sidst sikre dets accept. Nære følelsesmæssige forhold 
til børn eller elskere tjener også til at hjælpe disse menne- 
sker med at lære sig selv at kende på væsentlige områder, 
selv om det tvangsprægede element i sådanne relationer 
bør elimineres. Nøglen til at udnytte denne Pluto-position 
er, at personen må lære at være tilfreds med sin skæbne og 
at bruge sin vældige energi på at gøre noget specielt, sna- 
rere end bare at ønske at være kendt som én, der er speci 
el. 


PLUTO I 6. HUS. Her i sjette hus indikerer Pluto en per- 
son, som enten ønsker at tjene eller hjælpe andre eller i 
det mindste at føle, at han eller hun er en hjælpsom per- 
son. Der kan forekomme tvangstanker om at tjene andre, 


ofte på måder, som ikke værdsættes af dem, der bliver 
hjulpet. Denne person vil ofte arbejde bedst for og med sig 
selv, ved at rette sine omdannende energier mod sin egen 
personlige transformation. Denne Pluto-position indikerer 
også, at personlige helbredsanliggender, eller en særlig al- 
vorlig sygdom kan tjene som middel til at frembringe store 
forandringer i vedkommendes holdninger og en renselse 
af værdiopfattelser. I nogle tilfælde synes den også at indi- 
kere evner inden for healing. 


PLUTO I 7. HUS. Med Pluto i syvende hus vil individet 
finde, at ægteskab og nære menneskelige relationer er det 
dominerende område, hvorpå hans egen personlige trans- 
formation kan finde sted. Der forekommer ofte tvangspræ- 
gede og smertelige følelsesmæssige problemer i nære 
menneskelige relationer. Selv om personen ønsker at give 
andre en masse frihed og desperat ønsker at blive holdt af, 
finder han ofte sig selv ude af stand til at etablere en reel 
forbindelse med andre. Samarbejde bliver vanskeligt, især 
når personen opdager, at han er involveret i mennesker, 
som udøver en tydelig magt over hans liv. Med denne Plu- 
to-position kan et ægteskab være langvarigt; men kun hvis 
personen accepterer de personlige forandringer, som kræ- 
ves for at få det til at fungere. 


PLUTO I 8. HUS. Pluto i dette hus afslører en tvangstanke 
med hensyn til at påvirke verden gennem brugen af magt, 
hvad enten det sker gennem socialt accepterede autoritets- 
kanaler eller gennem dybtgående psykologiske kræfter el- 
ler okkult energi. Der kan forekomme en tilbøjelighed i 
retning af at manipulere med andre og i retning af at insi- 
stere på, at andre ændrer sig selv i overensstemmelse med 
ens egen værdiopfattelse. Ligesom de, der har Pluto i 6. 
hus, vil denne person gøre bedst i simpelthen, at lade an- 
dre være sig selv og koncentrere sig om at lære, hvordan 
han eller hun skal bruge magten til sin egen personlige 
transformation. Der forekommer ofte smerteligt tvangs- 
prægede oplevelser på det seksuelle område. Nøglen til op- 
løsningen af hele dette kompleks ligger i, at personen bli- 

ver nødt til fuldstændigt at reorientere sin brug af alle for- 
mer for magt, det være sig fysisk, mentalt, socialt, følelses- 
mæssigt og åndeligt. 


PLUTO I 9. HUS. Med denne Pluto-position, forekommer 
der en tvangsprægning med hensyn til at have og udtrykke 
stærke overbevisninger og idealer, som kan vejlede perso- 
nen i hans eller hendes måde at leve på. Når dette udtryk- 
ker sig negativt, kan det tage form af dogmatisme, selvret- 
færdighed og et behov for at omvende eller overbevise 
andre om, at han eller hun er den eneste der kender sand- 
heden. Med henblik på at transformere denne tendens bør 
disse mennesker erkende, at, som Jung har skrevet, en per- 
sons frelse er en andens forbandelse og de bør give slip på 
ønsket om at bevise deres overbevisninger over for sig selv 
ved at prædike for andre. Med denne Pluto-position finder 
vi også ofte, at efterhånden som årene går, får personen 
virkeligt dybe oplevelser, som tjener til at reorientere hans 
eller hendes holdninger til Gud, sandhed og værdien af 
menneskeliv. 


PLUTO I 10. HUS. Plutos tvangsprægethed tager her ofte 
form af utålmodighed over for autoriteter, dvs. uvilje over 
for autoriteter eller en overvældende trang til at etablere 
sig selv som værende fremstående på en måde, som kan 
anerkendes af andre. Disse folk kan ofte opnå den position 
i verden, som de søger; men det medfører sædvanligvis en 
langvarig og ret smertelig revurdering af deres sande mo- 
tiver og værdier. Som følge heraf er det nødvendigt for 
dem, der har denne Pluto-placering, fuldstændigt at trans- 
formere deres holdninger vedrørende jordisk succes, auto- 
ritet og omdømme. Ideelt set, symboliserer den en evne til 
at se bag de ydre former for »autoritet« og som følge heraf 
til at udvikle en dybere ansvarsfølelse med hensyn til at ud- 
øve autoritet. 


PLUTO I 11. HUS. Her manifesterer Pluto sig som en 
tvangspræget trang tl at være accepteret af andre og et be- 
hov for at realisere visse målsætninger, som ikke bevidst er 
særligt klare. Visse fastlåste ideer må nødvendigvis foran- 


dres for at en genfødsel kan finde sted på områder vedrø- 
rende ens inderste ønsker og fornemmelser af formål. Ef. 
tertrykket på fremtiden får somme tider en sådan forrang 
hos disse mennesker, at nuet bliver negligeret. De, der har 
denne Pluto-placering i deres fødselshoroskop, bør lære at 
stole på sig selv i stedet for på andre med hensyn til deres 
fuldbyrdelse, vel vidende at deres inderste håb for fremti- 
den kun vil gå i opfyldelse, hvis det indbefatter en total 
transformation og afklaring af deres eget skabende formål 
inden for rammerne af sociale behov. 


PLUTO i 12. HUS. Med denne Pluto-placering må perso- 
nen transformere kvaliteten af sit følelsesliv ved at knytte 
sig til en tro eller en transcendental sandhed, som har den 
effekt, at den frigør selvet fra et morads af forvirrende fø- 
lelser. Denne reorientering kræver ofte lange perioder af 
ensomhed og afståelse fra socialt samspil; for det at have 
med andre mennesker at gøre har ofte den virkning, at det 
igen roder op i gamle, besværlige følelser, som personen 
prøver at overskride. De bør være omhyggelige med ikke 
at tillade ensporede følelsesmæssige skyldkomplekser og 
følelser af selv-forfølgelse at få overtaget. Nøglen til denne 
orientering ligger i at etablere klare spirituelle holdninger 
til alt i tilværelsen. Når først denne åndelige transforma- 
tion har nået et vist punkt, kan individet udvikle evnen til 
at opleve den enhed i alt liv, som findes bag alle ydre for- 
mer. 


I ethvert hus kan Pluto-energien tappes for at bane vej for en 
upersonlig — men alligevel styrbar — ophøjet bevidsthed og for 
viljestyrken til at rette denne bevidsthed mod skabende aktivite- 
ter, Ligesom for Saturns vedkommende, er der blevet lagt for 
megen vægt på Plutos negative aspekter; for dens virkelige ener- 
gi bliver kun negativ, hvis vi forsøger at blande os i dens arbejde, 


Plutos aspekter 


Det er min erfaring, at aspekter, som involverer Pluto, hører 

blandt de vanskeligst forståelige faktorer i ethvert horoskop; for 
man ved aldrig på hvilket niveau, mulighederne udtrykker sig. 
Selv om Uranus” natur ofte kaldes uforudsigelig, forekommer 
det mig, at Plutos virke er endnu mere uforudsigeligt. I mange 
tilfælde synes det kun at gøre lidt forskel, om det aspekt, som er 
under overvejelse, er harmonisk eller uharmonisk. Det forhol- 
der sig faktisk sådan, at efterhånden, som man begynder at un- 
dersøge et hvilket som helst af de trans-saturniske planeters 
aspekter, ser man, at de såkaldte spændingsbetonede aspekter 
ofte findes i horoskoper, som tilhører de mest kreative og ånde- 
ligt bevidste folk. Vores vurdering af diverse aspekters betydning 
afhænger derfor i virkeligheden fundamentalt af vores egen livs- 
filosofi og af det særlige, individuelle formål, som vi tillægger 
den største værdi. Hvis vores primære formål er at leve et ube- 
sværet liv uden større problemer (men derfor også uden udfor- 
dringer i retning af vækst og kreativitet), så kan det til en vis 
grad retfærdiggøres at tilnærme sig aspekterne på den traditio- 
nelle måde bestående i at benævne dem hård/blød, god/ dårlig 
eller let/svær. Men vi har evnen til at se livets muligheder på en 
mere sammensat og dyb måde og så bliver det meget sværere at 
kategorisere diverse typer af menneskelige oplevelser i simplifi- 
cerede a priori typer. Den mest iøjnefaldende kendsgerning for 
mig at se er, at hvis man antager, at der virkelig findes en krea- 
tiv intelligens, hvorfra alle livets udtryksformer udspringer, så er 
enhver livserfaring ledet af denne højere intelligens og har et 
specifikt formål. Hvordan kan vi drage dette formål i tvivl? At 
gøre det er at afsløre vores egen intellektuelle arrogance; for det 
er et dristigt skridt at tro, at vi er i stand til at vide bedre end ar- 
kitekten bag dette univers. I kapitel 6 er skitseret en mere holi- 
stisk og — føler jeg — mere konstruktiv tilnærmelse til aspekter, 
end hvad der i almindelighed findes i astrologiske lærebøger. 
Nogle af de ovennævnte spørgsmål er yderligere overvejet i det 
te kapitel, ligesom mere specifikt materiale vedrørende Pluto- 
aspekter er det. Men der er nogle grundlæggende punkter ved. 
rørende aspekter, som vi kan tydeliggøre her, eftersom de er re- 
lateret til de allerede diskuterede Pluto-karakteristika. 
Pluto-aspekter til en anden planet i det individuelle horoskop 
viser, hvor let man kan bruge Pluto-energien og hvor let man 
kan gennemgå en plutonisk regeneration. Lignende typer af ud- 
vikling og transformation kan for eksempel indikeres gennem 

både en trigon og et kvadrat mellem de samme to planeter; 
men når aspektet er et kvadrat vil personen måske kraftigt mod- 
sætte sig forandringen. Når aspektet er mere harmonisk (for ek- 
sempel trigon eller sekstil), synes det som om, personen ofte be- 
sidder en indre viden om, hvorfor denne specielle forandring er 
nødvendig og som følge heraf tilpasser han sig lettere de nød- 
vendige ændringer. Specielt, synes det ofte som om, at de, der 
har Pluto i trigon eller sekstil til deres Sol eller Måne (eller til ti- 
der til andre personlige planeter), har en medfødt forståelse for 
naturlige vækst. og transformationsprocesser. De synes ofte at 
tage den kendsgerning, at livet altid kræver, at vi lægger det 
gamle bag os og åbner os for der nye, for givet. Det betyder ikke, 
at sådanne folk aldrig oplever nogen smerte i forbindelse med 
plutoniske forandringer, men blot at de kender og accepterer 
det faktum, at den smerte, de virkelig oplever, er en nødvendig 
del af livet. 

Den kendsgerning, at typer af transformation, som ligner hin- 
anden, kan være indikeret, hvad enten aspektet til Pluto er et tra- 
ditionelt hårdt eller let aspekt, kan illustreres gennem følgende 
eksempel. (Bemærk, at det primært er personens tilnærmelse til 
at håndtere de krævede forandringer, der yderst specifikt indike- 
res gennem selve aspektets relative harmoni eller disharmoni.) 
Under en konsultation med en trediveårig mand for nogle få år 
siden, talte vi om hans følelsesmæssige reaktioner og generelle 
følelsesmæssige tilstand, da han kom med følgende udtalelse: 
»Jeg synes, at jeg altid er nødt til at omdanne mine følelsestil- 
stande, bevidst at ændre mine umiddelbare reaktioner på man- 
ge forskellige situationer.« Denne bestemte person havde på det 
tidspunkt meget lidt viden om astrologi og bestemt intet dybtgå- 
ende kendskab til Pluto-aspekter, Og dog afslørede et enkelt blik 
på hans horoskop, at han var født med Pluto i en snæver trigon 
til Månen! Hvilket bedre symbol kunne vi få på den præcise ople- 
velse, han netop havde beskrevet? Men nøglepunktet her er, at 
han var bevidst om, at han uafbrudt gjorde en bevidst indsats 
for at opnå den reføormerende og transformerende virkning på 
denne del af sin natur. Det var ikke noget, han modsatte sig eller 
var specielt besværet af. Det blev opfattet som blot at være en re- 
gulær transformationsoplevelse i hans dagligdag, som han fuldt 
ud accepterede som en nødvendighed, som om han ikke var be- 
vidst om den astrologiske symbolik for denne proces. En anden 

person med Pluto i konjunktion, kvadrat eller opposition til Må- 
nen i radix kunne måske opleve det samme behov for at ændre 
sine spontane, følelsesmæssige reaktioner med henblik på at kla- 
re og at tilpasse sig til dagligdagen; men en person med disse 
særlige aspekter kunne måske opfatte det mere som et problem 
og være tilbøjelig til at modsætte sig at gøre en indsats for at fo- 
retage de krævede forandringer. 

Pluto i et hvilket som helst aspekt tl en personlig planet bety- 
der, at en udvidelse af bevidstheden er mulig, en slags genfødsel 
med hensyn til den del af en selv, som er symboliseret ved den 
anden planet. Denne øgning af bevidstheden kan betragtes som 
særlig nødvendig for ens vækst, hvis aspektet er en konjunktion, 
kvadrat, quinqunx eller opposition. Den erfaringsdimension, 
som symboliseres ved den planet, som danner aspekt med Pluto 
må med andre ord nødvendigvis transformeres til et højere eller 
mere bevidst udtryksniveau. Blandt de mere dynamiske aspekter 
indikerer konjunktionen, kvadraten og quinqunxen sædvanligvis 
en indre spænding og udfordring, som vi enten kan acceptere el- 
ler som vi kan prøve at undgå eller løbe fra. Det andet dynami- 
ske aspekt, som involverer Pluto, oppositionen, indikerer sæd- 
vanligvis, at tvangsprægede, krævende eller egensindige tenden- 
ser temmelig regelmæssigt forstyrrer udviklingen af visse for- 
hold til andre mennesker i vores liv. Den anden involverede pla- 
net og de huse, hvori planeterne står, giver sædvanligvis nok in- 
formation til, at den specifikke type forhold, hvor dette problem 
er i fokus, kan forstås. Det er min erfaring, at mennesker med 
Pluto oppositioner meget sjældent erkender den kendsgerning, 
at det er deres egne ubevidste krav — krav om, at den anden per- 
son skal være anderledes, end han eller hun virkelig er — der ska- 
ber parforholdsproblemet. Det er faktisk ikke overraskende — da 
Pluto af natur sædvanligvis indikerer visse komplekser af tvangs: 
prægede, ubevidste tendenser — at flertallet af de mennesker, 
som jeg har haft med at gøre, ikke umiddelbart kan identificere 
sig med de tvangsprægede adfærdsmønstre, som indikeres i de- 
res horoskop af Pluto. Det er kun, når de har taget afgørende 
skridt i retning af en ærlig — og ofte hensynsløs — selvanalyse, at 
de bliver så bevidste om deres egne dybere følelser og motiva- 
tioner, at de er i stand til at sætte sig selv i relation til betydnin 
gen af Pluto i deres egne horoskoper. Spændingen i de vanskeli- 

ge Pluto-aspekter kan så generere evnen til at udtrykke Pluto- 
energien på en særlig dynamisk måde. 

Trigoner og sekstiler kan betyde, at man har let ved at udtryk- 
ke Pluto-energierne på en kreativ måde; men dette er ikke nød- 
vendigvis altid sandt. Disse aspekter viser virkelig, at kanalen til 
at give udtryk for denne energi er åben; men hvis energien sta- 
digvæk ikke er blevet forædlet, stadigvæk ikke er blevet regene- 
reret, så kan disse aspekter blot betyde, at man har temmelig let 
ved at udtrykke den negative, tvangsprægede side af Plutos ener- 
gi. Jeg havde for eksempel engang en konsultation med en kvin- 
de, som havde Pluto i 9. hus i eksakt trigon til sin Måne, Pluto i 
9. hus kan betyde stærkt tvangsprægede meninger og overbevis- 
ninger, som er blevet overført fra en tidligere inkarnation og 
dette er en af de sædvanlige betydninger af Pluto i 9. hus, indtil 
en transformation af ens grundlæggende overbevisninger har 
fundet sted. Denne særlige kvinde besejrede gentagne gange 
sine famlende forsøg på vækst ved at klynge sig til disse rigide 
overbevisninger. Der var ingen logik i hendes ideer og de var 
heller ikke baseret på nogen form for personlig åbenbaring eller 
intuition. Hendes trosmønster og de resulterende meninger syn- 
tes blot at være en slags fortidig betingning, som hun havde van- 
skeligheder med at befri sig selv for. Lige meget hvor utilfreds 
hun var med sit nuværende liv og lige meget hvilke alternative 
måder til at håndtere sit liv på, hun blev præsenteret for, var 
hun altid i stand til at trække på nogle usmidige overbevisninger, 
som hun kunne bruge som undskyldning for ikke at løbe nogen 
risiko eller tage noget personligt ansvar med hensyn til at foran- 
dre sit liv. Som følge heraf — selv om aspektet til Pluto i dette til- 
fælde var harmonisk — syntes det blot at indikere, at hun var i 
stand til at udtrykke sine selv-besejrende holdninger og menin- 
ger med forholdsvis lethed. Det er først, når hun har gennemgå- 
et en transformationsproces på dette område i sit liv, når det er 
lykkedes hende at lægge disse hæmmende tvangstanker bag sig, 
at denne trigon kan begynde at manifestere sig på en kreativ 
måde. 

Pluto-aspekter kan også give os en idé om, hvordan en person 
bruger sin viljestyrke og koncentrerede mentale energi. Selv om 
man skal være forsigtig med at anvende generelle principper på 
en enkelt person, føler jeg mig sikker på, at konjunktioner, kva- 

drater og oppositioner tenderer i retning af en egensindig form 
for adfærd, hvormed personen ofte temmelig hensynsløst vil 
prøve at overmande en anden persons vilje. De samme aspekter 
kan imidlertid også vise muligheden for at udvikle en ekstrem 
stor indre styrke og mod, hvis individet lykkes med at blive be- 
vidst om sin tendens til misbrug af magt og bringe den under 
bevidst kontrol. Hvis Pluto-energien udtrykkes kreativt, kan per- 
sonen udvise stærk selvdisciplin, urokkeligt engagement i ånde- 
lig udvikling og stor opfindsomhed. 

En anden indsigt i betydningen af Pluto og dens aspekter blev 
åbenbar for mig, da jeg lyttede til et foredrag af Richard Ide- 
man, en velkendt astrolog og foredragsholder. Han relaterede 
Pluto til »tabubegrebet« og til den frygt, som folk oplever i rela- 
tion til sådanne socialt forbudte områder. Dette tabubegreb er 
meget nyttigt, for det forklarer en hel del, ikke alene om Pluto, 
men også om betydningen af det 8. hus og Skorpionens dybere- 
liggende natur. Det er for eksempel blevet mig klart, at Skorpi- 
on- og Pluto-prægede mennesker er særligt modtagelige for pa- 
ranoia i en eller anden grad. En af grundene til denne dybe, in- 
dre rædsel er, som jeg nævnede tidligere, den kendsgerning, at 
sådanne mennesker ikke har virkelig tillid til andre mennesker 
eller deres egne følelser og motivationer. Men en anden grund 
til denne paranoia og disse adfærdsmæssige problemer og pro- 
blemer med at relatere til andre mennesker, som er resultatet af 
en sådan frygt er, at personen ofte føler sig skyldig i at bryde so- 
ciale, moralske eller familiemæssige tabuer. Der findes en yderst 
intens tiltræknings/frastødnings-konflikt i plutoniske mennesker 
vedrørende livets tabuområder og hvad enten de direkte ekspe- 
rimenterer ved at udleve deres interesse i disse tabuområder el- 
ler de blot tænker på sådanne ting, men undertrykker ønsket om 
at udleve dem, er disse mennesker ofte besværet af skyldfølelser 
og den indre overbevisning, at de kommer til at betale for så- 
danne overtrædelser. Det forekommer mig, at de mennesker, 
som nægter at konfrontere deres sande begær gennem en eller 
anden slags direkte handling, højst sandsynligt er de samme 
som lider under den indre stagnation, negativitet og paranoia, 
som kan florere i et individ med alvorlige fortrængninger. Hvis 
personen udlever sine sande begær, bliver tabuerne og de følel- 
sesmæssige tilknytninger til disse aktiviteter i det mindste bragt 

op i lyset, således at personen kan begynde at tage fuldt ansvar 
for sine dybere følelser. 

Hvordan kan vi tage dette tabubegreb til os og anvende det til 
at forstå specifikke aspekter til Pluto? Med alle aspekter, som in- 
volverer Pluto — især konjunktionen, kvadraten og oppositionen 
— føler individet et pres i retning af at konfrontere et bestemt 
tabu. Dette forbudte område kan være seksuelt, religiøst, etisk, 
familiemæssigt, socialt eller en kombination af nogle eller alle af 
disse livsområder. For de fleste mennesker er den første impuls 
at forsøge at styre denne tendens gennem fortrængning. Mange 
finder imidlertid, at denne opdæmmede transformationsenergi 
driver dem til at konfrontere tabuerne og til at bryde igennem 
restriktiønerne. Det forekommer mig, at en eller anden form for 
gennembrud sædvanligvis er nødvendig for i det bevidste liv at 
opnå den transformation, som er vist som en mulighed i aspekt- 
konfigurationen. Tabuerne må konfronteres, eftersom alt det 
psykiske affald, frygt, tilknytninger og negativitet må bringes op 
til overfladen for at blive udlevet og forvandlet. Hvordan kan 
man flygte fra et fængsel, hvis man ikke har nogen viden om 
fængslets struktur, hvordan de forskellige låse fungerer, hvornår 
fængselsbetjentene ikke går vagt osv.? Alt må ses direkte i øjne- 
ne. Nogle mennesker, som har spændingsbetonede Pluto-aspek- 
ter til de personlige planeter, fornemmer denne underjordiske 
krafts overvældende energi og er rædselsslagne for at blive be- 
mandet af den og før at miste kontrollen (en kontrol, som de alli- 
gevel ikke har i den grad, de tror). De reagerer ofte på denne 
frygt ved at prøve endnu stærkere hensynsløst at manipulere 
andre, at fortrænge deres egne følelser med Jernvilje og ved at 
benægte eksistensen af denne kraft. Denne form for respons 
øger selvfølgelig kun den spænding, som allerede føles, og for- 
værrer i sidste ende problemet. Denne slags fortrængning mani- 
festerer sig for resten ofte til sidst i, at personen handler, som 
var han besat, dvs. handler på en tvangspræget måde og som 
drevet af kræfter, som er totalt ubevidste. Personen er faktisk be- 
sat. Han er besat af et intenst begær, som han nægter at aner- 
kende. Så længe han fortsætter med at fungere ud fra en for- 
modning om, at »hvor der er en vilje, er der en vej«, vil denne 
»magt giver ret«holdning forårsage ham besværligheder uden 
ende. I virkeligheden er grunden til, at Pluto, Skorpionen og det 

i | 8. hus er så forbundne med transformation, at de handler om 
HE ønskets magt, de ønsker, som smeder vores tilknytninger, de øn- 
sker, som stadigvæk motiverer os tvangspræget. Det at komme 
ind til kernen i disse følelser, at trænge ind til kilden for disse be- 
gær og hvad de fører med sig, kan ikke alene oplyse vores dag- 
ligdags oplevelser, men også dette livs karmiske mønstre. 

5 - Saturn: dens natur og cykler 


Et øjebliks tålmodighed 
Kan afværge stor katastrofe; 
Et øjebliks tålmodighed 
Kan ødelægge et helt liv. 
— KINESISK ORDSPROG 


Indtil for få år siden blev der i de fleste astrologiske lærebøger 
henvist til planeten, Saturn, som en ondartet indflydelse, en erfa- 
ringsdimension, som de fleste helst ikke ville se i øjnene; men 
som blot skulle udholdes uden noget som helst positivt formål. 
En konstruktiv tendens i udviklingen af moderne astrologi er 
imidlertid, at mange forfattere i det forgangne årti eller to har 
henvist til Saturns mere positive, vækstfremmende betydnin- 
ger.” Eftersom denne mere positive tilnærmelse er ved at blive 
mere udbredt, føler jeg ikke, at det er nødvendigt at præsentere 
alle de fornuftsbegrundelser, som kunne bruges til at overbevise 
læseren om, at Saturn virkelig har mange positive betydninger. 
Jeg føler imidlertid at Saturns faktiske funktion — især når den 
transiterer horoskopets forskellige huse og aspekterer de forskel- 
lige fødselsplaneter — kan tydeliggøres yderligere. Der er specielt 
behov for denne tydeliggørelse i en skitsering af Saturns indfly- 
delse på psykologisk og åndelig transformation. Lad os først kort 
nævne nogle af Saturns vigtigste, generelle betydninger: 


A. Princippet for selvbevarelse og sammentrækning, som 
kan manifestere sig som forsvars- og angstholdninger eller 
en bevidst stræben mod opnåelsen af ens ambitioner i ver- 
den og en opfyldelse af ens pligter og ansvar. Den kan såle- 


7 Blandt de mere positive tilnærmelser findes følgende bøger: The Transits of Saturn af 
Marc Robertson; The Horoscope as identity af Noel Tyl; og en, som med stor originalitet og 
klarhed viser en særlig dyb indsigt i Saturns psykologiske betydning: A New Lock at an Old 
Devil af Liz Greene. 

des indikere en personlig sammentrækning af ens væsen 
rettet indad mod større selvtillid og indre styrke. 


B. Princippet bag form, struktur og stabilitet; som følge 
heraf er den relateret til lov og orden, kulturelle og sociale 
traditioner, faderen, og alle autoritetsskikkelser. 


C. Princippet bag tid og det at lære gennem umiddelbar er- 
faring, som kun kommer af gentagne belæringer om livet. 
Som følge heraf leder dette princip til mange af de almin- 
deligvis nævnte saturniske egenskaber, såsom: alvor, for- 
sigtighed, jordisk visdom, tålmodighed, praktisk økonomi 
og konservatisme, Saturn sættes i forbindelse med den 
græske gud for tid (Kronos), som upartisk og upersonligt og 
med meget lidt barmhjertighed udmåler streng retfærdig- 
hed. Saturn relateres også til krystallisation, dvs. de gamle 
livsmønstre og personligheden, som bliver mere rigid med 
tiden. Den belæring, som finder sted med tiden, kan forår- 
sage, at saturniske mennesker bliver lukket ude fra livet og 
som følge heraf selvundertrykkende, skeptiske, på vagt 
over for alt nyt og tøvende med hensyn til at vise deres 
ægte følelser. Men den samme slags erfaring kan lede an- 
dre til at udvikle følsomhed over for varige værdier, værd- 
sættelse af og evne til mådehold, ordenssans og effektivitet 
samt — i nogle tilfælde — en ubunden, fredfyldt vision. 


D. Trangen til at forsvare sin livsstruktur og personlige in- 
tegritet samt driften i retning af sikkerhed og tryghed gen- 
nem opnåelsen af håndgribelige resultater. 


E. Ifølge Dane Rudhyar, viser Saturn hen til en persons 
»fundamentale natur«, ens sande selvs renhed. Det synes 
som om, Saturn har opnået sådanne negative betydninger 
i mange astrologers og astrologistuderendes tanker, fordi 
de færreste mennesker lever på deres fundamentale naturs 
betingelser; men snarere på modens, de sociale mønstres, 
traditionens og ego-spillets betingelser. Som følge heraf op- 
leves Saturn ofte som en »alvorlig tilnærmelse« eller en ud- 
fordrende virkning af »skæbnen« med henblik på, at vi be- 
gynder at tage hensyn til vores fundamentale naturs be- 


hov. Saturn er virkelig en hård tugtemester, som mange af 
de gamle bøger siger; men den er især hård, når vi afviser 
at udtrykke vores sande natur. 


F, Psykologisk set repræsenterer Saturn en dimension af 
ego-komplekset, som kan blive og sædvanligvis bliver rigidt 
med alderen — med andre ord den dybt indgraverede 
gruppe af adfærdsmønstre og holdninger, som kan sam- 
menknytte en person i knuder af angst. Saturn sættes også 
psykologisk i forbindelse med, hvad Jung kalder skyggen, 
dvs. de dele af os selv, som vi blokerer, frygter og vedrø- 
rende hvilke, vi føler skyld og som følge heraf projicerer 
på andre. Saturn er blevet sagt at repræsentere Achilles- 
hælen i den rustning man bærer over for verden, instink- 
tet for tilbagetrækning fra livet. Men, som Dane Rudhyar 
påviser, den betyder også den dybt rodfæstede ambition 
om at aktualisere de medfødte evner. Denne ambition om 
at aktualisere de medfødte evner, Denne ambition føles 
som et indre tryk i retning af at blive til eller opnå noget af- 
gørende i overensstemmelse med vort indre mønster af ev- 
ner. 
Af alle Saturns generelle betydninger er den vigtigste sandsynlig- 
vis den, at Saturn repræsenterer koncentreret erfaring og belæ- 
ring, som kun fremkommer gennem liv i den fysiske krop, på 
det materielle plan. Gennem materiens modstandsdygtighed og 
gennem det pres, der ligger i at være inkarneret i den fysiske 
krop, har vi lejlighed til at udvikle et højere niveau af koncentre- 
ret forståelse og større tålmodighed i vores holdninger til selve 
livet. Det er ofte blevet sagt, at Saturn hersker over det massive, 
materielle plan. Når man inkarnerer i den fysiske verden, bliver 
energifeltet indsnævret og dermed koncentreret. Dette er grun- 
den til, at jordisk liv er sådan en god læreproces, for her lærer vi 
gennem erfaringsdybde, koncentreret arbejde og gennem at se 
de umiddelbare resultater af vores handlinger. Jordelivets smer- 
te, anspændthed og pres har derfor et evolutionært og udvik- 
lingsmæssigt formål. Det materielle plan er, som poeten T.S. 
Eliot skriver, krydsningspunktet mellem det tidløse og tiden. Sa- 
turn er tidens planet og gennem den saturniske oplevelse af at 
leve i den materielle verden, hvor alting bevæger sig så lang- 
somt og hvor vi må arbejde så hårdt for at få noget til at ske el- 

ler til at vokse på en eller anden måde, kan vi gøre den største 
åndelige fremgang under dens indflydelse. Det synes ofte at gå 
for langsomt og vores tålmodighed bliver afprøvet på hvert ene- 
ste punkt undervejs; men at holde ud på vej gennem materiens 
iboende modstand viser os tydeligt, hvad der er varigt og hvad 
der ikke er det, hvor vi møder prøverne og hvor vi fejler. Sa- 
turns virke viser os klart omkostningerne vedrørende vores be- 
gær og bindinger. Den afslører vores egos tydeligt afmærkede 
begrænsninger og den viser os, at en højt koncentreret bevidst- 
hed og dybtgående forståelse er det vigtigste, vi kan tage med 
fra denne verden, når vi forlader den. Den viser os værdien af 
arbejde; for alle de vidunderlige overbevisninger og idealer, som 
er udtænkt af mennesker, er kun lidt værd, hvis de ikke anven- 
des i dagligdagen gennem anstrengelse. Saturns tryk bør derfor 
tages som et hjælpende skub i retning af at gøre det arbejde, 
som vi er nødt til at gøre for at udvikle os på et dybt plan, snare- 
re end som noget vi gruer for og prøver at flygte fra. 

Saturns varme og tryk er nødvendigt for, at vi kan udvikle det, 
som buddhisterne kalder »diamantsjælen« eller »diamantlege- 
met« — en betegnelse for vores fundamentale, allerinderste na- 
tur. Saturn alene, uden kærlighed og lethed, er imidlertid stiv- 
hed og død. Når mentale og følelsesmæssige fikseringer og blo- 
keringer er resultatet af ekstreme udtryk for Saturns princip for- 
trænger den negativitet, som bygges op, livets sande kærligheds- 
essens og energi og sjælen sulter og visner, da den mangler sel- 
ve livets vand. Derfor bliver Saturn komplementeret af Jupiter 
(og — i nogle tilfælde — Neptun) for vi har ikke alene behov for 
anstrengelse, men også inspiration (Jupiter/ Neptun), ikke alene 
umiddelbar erfaring og tillid til beviste kendsgerninger (Saturn), 
men også tro (Jupiter/Saturn). Anstrengelse og inspiration fun- 
gerer samtidigt. De er to sider af den samme mønt. Gennem an- 
strengelse åbner man en kanal, hvorigennem inspirationen kan 
strømme. Uden at gøre en indsats kommer den ikke let ind i ens 
tilværelse. Det bør imidlertid påpeges, at et individ sjældent gør 
en indsats på området åndelig vækst, uden at inspirationen dri- 
ver ham eller hende til det. Derfor findes der kun lidt inspiration 
uden anstrengelse; men der findes heller ikke anstrengelse uden 
inspiration. Så vi ser, at Jupiter og Saturn såvel som Neptun og 
Saturn symboliserer komplementære par, som bør relateres til 
hinanden i ethvert arbejde med fødselshoroskoper. 

Saturn bør ikke overbetones; for — på mange måder — er de 
trans-saturniske planeters virke meget stærkere og mere dybt 
transformerende, end Saturn. Saturn viser os det materielle 
plans sande natur, nødvendighedens indflydelse i vores liv, hvor- 
dan tingene virkelig er fra et praktisk, objektivt synspunkt. Men 
de trans-saturniske planeter viser os, hvad der er muligt på eksi- 
stensplaner og bevidsthedsniveauer, som fuldstændig transcen- 
derer den materielle verden. Saturn leder os til at erfare den be- 
grænsning, som er en egenskab, der er uløseligt forbundet med 
den materielle verden. Når som helst Saturn er aktiveret i fød- 
selshoroskopet har man derfor med begrænsningens kendsger- 
ning at gøre i en eller anden dimension af ens liv. Man lærer 
med andre ord, at — på dette plan — kan man ikke bare få alt, og 
man kan heller ikke være alt, hvad man måtte have fantaseret 
om. De trans-saturniske planeter leder os på den anden side i 
retning af eksistensplaner og erfaringsdimensioner, som er ka- 
rakteriseret ved at være ubegrænsede. De er enorme, de lokker 
med løftet om ubegrænset vækst. Fra et synspunkt vedrørende 
åndelig fremgang giver Saturn på to måder det største udbytte. 
For det første viser den os langsomt men sikkert, hvad den ma- 
terielle verdens realitet virkelig er, når alle vores ønsker, håb, 
fantasier, selvbedrag og begær engang er skaffet af vejen. For 
det andet afprøver den saturniske oplevelse af den materielle 
verden os for hvert eneste skridt, vi tager i vores udvikling. Sa- 
turn giver ikke plads til selvbedrag, eskapisme eller efterrationa- 
lisering. Saturn afprøver, hvor koncentreret vores åndelige 
vækst virkelig er og hvor koncentreret vores bevidsthed er. Gen- 
nem saturniske erfaringer må vi besvare spørgsmålet: »Nu, hvor 
det virkelig gælder, sætter vores formodede åndelighed eller 
selverkendelse os da i stand til at møde vores karma med ynde, 
accept og tålmodighed?« Det forekommer mig, at mange sjæle 
er »religiøse« mellem inkarnationer, når de dvæler i diverse af 
skabelsens mere subtile regioner, som indgyder sindet ærefrygt 
med deres lys og herlighed. Men egoet oversvømmer denne be- 
vidsthed om højere realiteter efterhånden, som man vokser og 
udvikler sig under en jordisk inkarnation og således kan kun de, 
som har opnået virkelig koncentreret at fokusere deres livsener- 
gi på et åndeligt ideal, bevare en klar samklang med de højere 
niveauer. Kun de, som virkelig hengiver sig til livets åndelige 
aspekt og som begynder at transcendere egoet og de jordiske 

tilknytninger, kan stadigvæk opretholde denne høje orientering 
under trykket på det jordiske plan. De fleste har nogen ubevidst 
uro og erindringer (Neptun) om højere planer eller om »drøm- 
meverdener«, »himle« eller om en tilstand af væren, som var 
bedre og mere fuldstændigt tilfredsstillende end, hvad de føler i 
nutiden. Men hukommelsen er sædvanligvis ude af fokus og har 
i de fleste tilfælde blot den virkning, at den gør individet util- 
freds og ulykkeligt. Ifølge spirituelle belæringer fra mange tider 
og steder kan kun nogle typer af koncentreret meditation sætte 
os i stand til at bevare en klart fokuseret opfattelse af idealet. 
Denne proces bør begynde nu, i selve dette liv. Gennem kon- 
stant øvelse kan man øge sin opmærksomheds fokusering på de 
højere bevidsthedsplaner dag for dag. Man kunne derfor sige, at 
Neptun repræsenterer trangen til at flygte fra det materielle 
plans begrænsninger og til at smelte sammen med en større, 
mere forfinet Enhed. Men det er Saturn, som viser os behovet 
for at søge denne flugt og for at finde denne vej mod voksende 
Enhed og befrielse. 


Saturn i fødselshoroskopet 


Saturns betydning i det enkelte fødselshoroskop kan være meget 
sammensat, men der er nogle specifikke punkter, som vi kan 
skitsere i relation til Saturns position i tegn og huse. Aspekterne 
til Saturn vil blive behandlet senere. Saturn kan yderst let analy- 
seres ved at henvise til det element og den kvalitet det tegn har, 
som den står i. Jeg vil ikke her gentage de ideer, som jeg har 
fremsat i min bog, Astrology, Psychology & the Four Elements, men 
interesserede bør læse siderne 140-143 med henblik på en mere 
detaljeret forklaring af Saturn i de forskellige elementer. Sa- 
turns betydning i kvaliteterne kan kort skitseres som følger: 


I KARDINALE TEGN. Her har Saturn med organisation 
og nyttiggørelse af ens energier at gøre. En primær måde 
at udtrykke aktiv energi på (enten vand, jord, luft eller ild) 
har en tendens til at være blokeret eller tilbageholdt, hvil: 
ket indikerer behovet for at stabilisere den pågældende 

måde at give udtryk for sig selv på og for at arbejde med at 
udvikle denne egenskab gennem anstrengelse. 


I FASTE TEGN. Her viser Saturn næsten altid en stærk 
egensindighed og stive vanemønstre, som blokerer strøm- 
men af livets kærlighedsenergi. Her må udtryksformen af 
livskraftens essens, det allerinderste jeg og ens essentielle 
vitalitet omstruktureres. Der forekommer ofte en mangel 
på tillid og sædvanligvis en mangel på evnen til at give og 
elske. Det kan der naturligvis kompenseres for, men ten- 
densen er ikke desto mindre til stede. Det kunne lyde som 
en grov generalisering; men man behøver bare at spørge 
sig selv: »Har jeg nogen sinde mødt nogen, som har Saturn 
i Tyren, Løven, Skorpionen eller Vandmanden, som virke- 
lig er givende, som er spontan med hensyn til at imøde- 
komme andres behov? Sådanne mennesker er virkelig 
sjældne! 


I BEVÆGELIGE TEGN. Saturn har her med behovet for 
at omstrukturere ens mentale mønstre og tankestrømme- 
nes funktionsmåde at gøre. Sindet tenderer ofte mod nega- 
tiv tænkning, bekymring og påståelighed, som stammer fra 
tidligere livs skoling eller betingning. Her må personen er- 
kende den måde, han eller hun tænker på såvel som den 
måde, hvorpå han eller hun anvender mental energi til at 
forstå og til at bringe orden i hverdagens oplevelser. 


Vi kan yderligere udforske Saturns betydning i overensstemmel- 
se med dens tegn- og husposition ved at skitsere nogle få an- 
dre specifikke principper. Hver af de følgende begreber kan let 
anvendes på et individs personlige horoskop, Deres anvendelse 
er særlig værdifuld til analyse af Saturns husposition og det er i 
dette tolkningsområde, at de relevante betydninger fremstår ty- 
deligst. Det forholder sig sådan, fordi hvert hus betegner et spe- 
cifikt område for umiddelbar oplevelse, som de fleste temmelig 
let kan identificere sig med. At anvende disse principper på Sa- 
turns tegnplacering kræver imidlertid ofte mere indsigt og vi- 
den om ens dybereliggende psykologiske natur og energistrøm. 

A. Saturn i fødselshoroskopet viser, hvor man er for bun- 
det og rigidt egocentreret, således at man prøver at styre 
sig selv i det pågældende livsområde på for ekstrem en 
måde. Som følge heraf reagerer man ofte defensivt i dette 
livsområde, da man er knyttet sammen i knuder af negati- 
vitet. Man må derfor igennem nogle hårde belæringer i 
dette livsområde med henblik på at nedbryde de mure, der 
består af selvforsvar og egocentriske holdninger. 


B. Som en åndelig lærer har skrevet: »Pligt og ansvar (Sa- 
turn) er den dæmning, som holder styr på sindet.« Derfor 
er det område i horoskopet, hvori vi finder Saturn, et om- 
råde hvor vi oplever specifikke, karmiske pligter og ansvar, 
som tjener til at hjælpe os med at disciplinere vore tanker 
og begær. Denne disciplin hjælper os til gengæld med at 
begynde på at tage ansvar for vores egne handlinger, be- 
gær og engagementer i dette område. Disciplinen kan for 
en tid opleves som frustration eller hæmning; men — som 
enhver rådgiver og psykoterapeut bør vide — frustration 
kan være terapeutisk i og med, at den vender personen 
mod sig selv og således giver ham lejlighed til at udvikle en 
indre styrke ved at trække på sine dybereliggende ressour- 
cer. 


C. I fødselshoroskopet symboliserer Saturn et punkt med 
stor følsomhed, et livsområde, hvor man må kæmpe for at 
overvinde begrænsninger gennem en alvorlig, grundig og 
effektiv indsats. (Eller personen vil måske reagere ved at 
bygge en mur omkring sig selv i dette livsområde for at be- 
skytte sig selv og dermed sikre, at en stadig dybere negati- 
vitet udvikles med årene.) Saturn kan indikere, hvor min- 
dreværdsfølelser, selvoptagethed eller fortrængninger 
hjemsøger os, for derigennem til sidst at forårsage vrede 
og bitterhed, hvis udfordringerne ikke mødes på en pas- 
sende måde. Hvis man imidlertid accepterer Saturns udfor- 
dring til at arbejde på at opbygge en ny struktur og et sæt 
nye holdninger i det pågældende livsområde, så kan dens 
position afsløre, hvor vi kan opleve nogle af de dybeste til- 
fredsstillelser i vores liv. 


D. Saturns position afslører, hvor tyngden virker trykken- 
de, hvor man finder livet tungt og vigtigt, og hvor man 
derfor ofte har lyst til at arbejde hårdere for at skabe tryg- 
hed og stabilitet. Det er her, man må tilpasse sig til livets 
praktiske nødvendigheder på trods af enhver frygt eller 
ængstelse, som måtte føles, ved at udvise ekstra anstrengel- 
se og påtage sig ekstra ansvar. 


E. Saturns position viser, hvor man er særligt følsom over 
for sociale normer og forventninger og hvor man behøver 
social godkendelse og/eller ønsker at leve op til en eller 
anden succes- eller anerkendelsesstandard. I mange tilfæl- 
de vil personen handle, som om han eller hun absolut for- 
kaster sociale roller eller normer i det indikerede livsområ- 
de; men en sådan adfærd bør ikke altid tages for, hvad den 
ser ud til at være, da vedkommende i virkeligheden ofte re- 
agerer på frygt for at mislykkes i det pågældende aktivitets- 
felt. Eftersom personen føler dette livsområde som væren- 
de særlig vigtigt, ønsker han eller hun måske helt at undgå 
det eller fuldstændigt at forkaste det i stedet for at se fryg- 
ten i øjnene og påtage sig de tunge opgaver, det kræver. 


Saturns aspekter 


Saturns aspekter i fødselshoroskopet viser, hvor godt man er i 
samklang med det jordiske plan og med dagligdagens praktiske 
nødvendigheder. Disse aspekter afslører, om det er let for en at 
tilpasse sig det sociale liv, at imødekomme praktiske krav og kul: 
turens normer og standarder eller ej. Saturn er den store lærer i 
praktiske realiteter og det jordiske plans love; for Saturn under- 
viser uundgåeligt i tålmodighed, mådehold, afdæmpning af ek- 
stremer, pligt og arbejde. Disse aspekter er imidlertid ikke be- 
grænsede blot til sociale engagementer i rækkevidden af deres 
betydning; for de viser også, om ens måde at udtrykke sig selv 
på i et eller andet område er hæmmet af ens egen fornemmelse 
af, hvad der er sømmeligt og acceptabelt eller ej. Ens opfattelse 
af hvad der er socialt acceptabelt og hvad der ikke er det, kan 
med andre ord være upræcis. Man hæmmer måske sig selv på et 

vist område på grund af følelsen af, at det ikke er helt korrekt el- 
ler passende eller acceptabelt og dog mdebærer den objektive si- 
tuation ingen reel hæmning af den pågældende udtryksform. 
For at sige det på en anden måde, så kan det, som vi måtte føle 
som en begrænsning, der er pålagt os af samfundet, faktisk være 
en begrænsning, vi har pålagt os selv på grund af fortidig karma. 
Denne fornemmelse af indre begrænsning kan faktisk tjene et 
vækstfremmende formål. Det er sandt, at mange spændingsbeto- 
nede aspekter til Saturn ofte kan udtrykke sig som et individs fø- 
lelse — og somme tider handling — af at være på tværs af konven- 
tionelle sømmeligheds- og autoritetsstandarder; men man må se 
nærmere på de dybere psykologiske og spirituelle betydninger af 
disse aspekter, hvis man virkelig skal forstå grundene til disse fø- 
lelser og denne adfærd. 

Helt præcist kan man sige, at Saturns princip simpelthen er 
frygt, når det manifesterer sig negativt. Som følge heraf indike- 
rer Saturns spændingsbetonede aspekter sædvanligvis, i det 
mindste indtil personen har tilpasset sig til og er vokset fra den- 
ne tendens, at personen har lejlighed til at komme overens med 
en specifik slags frygt gennem bevidst at disciplinere og stabilise- 
re måden at udtrykke den energi på, som indikeres gennem den 
planet, som danner aspekt ved Saturn, Ved at konfrontere den- 
ne medfødte tendens i retning af blokeringer og frygt på en re- 
alistisk måde, kan man begynde at omformulere det personlige 
holdnings- og vanemønster på det aktuelle livsområde. Som så 
ofte — når vi ser en frygt frejdigt i øjnene med fuld villighed ul at 
gøre, hvad der er nødvendigt for at transformere den pågælden- 
de dimension i vores liv — opløses den truende og mørke natur 
af det, som vi frygtede, idet den blot afslører en ny livsudfor- 
dring og blot en ny side af vores eget væsen, som vi har vænnet 
os til at betragte med overdreven forsigtighed og ængstelse. 
Nogle få eksempler på traditionelt problematiske aspekter skulle 
kunne tjene til at tydeliggøre disse punkter. 


SATURN I KONJUNKTION, KVADRAT ELLER 
OPPOSITION TIL MÅNE ELLER SOL 

Ofte en frygt for at udtrykke, hvad man på enhver essentiel 
måde er. Frygt for kritik eller for at være forkert eller utilstræk- 
kelig fører ofte til frygt for at prøve noget nyt. Man må struktu- 

rere sin selvfølelse og sin selvopfattelse (selfimage) på en ny 
måde i lyset af sine aktuelle evner, resultater og styrker i stedet 
for i lyset af sine tidligere vildfarelser, fejltrin og begrænsninger 
(dvs. ens karmiske arv). Man må tage ansvaret for sit eget jeg 
med nyt mod og lære at løbe nogle risici: med hensyn til den 
måde, hvorpå man udtrykker sit selv og med hensyn til ens livs- 
stil med henblik på at opnå en virkelig dyb erkendelse af, hvad 
man er i stand til at gøre eller udtrykke. Projektion af ens frygt 
på andre er et almindeligt udtryk for oppositionsaspektet. 


SATURN I KONJUNKTION, KVADRAT ELLER 
OPPOSITION TIL MARS 

Man kan frygte selvhævdelse, sex eller for at løbe risici på disse 
områder, hvilket personen måske vil prøve at kompensere for 
ved at lægge for megen vægt på sex eller ambitioner. Anvendel- 
sen af og måden at udtrykke selvhævdende og instinktive energi- 
er på må nødvendigvis omstruktureres og disciplineres, hvilket 
personen — i mange tilfælde — opnår ved at engagere sig i en el- 
ler anden stærkt specialiseret slags arbejde, som han kan give 
megen energi og hvorigennem megen fysisk, seksuel energi kan 
sublimeres. 


SATURN I KONJUNKTION, KVADRAT ELLER 
OPPOSITION TIL MERKUR 

Der forekommer en kraftig binding til at være intelligent og vi- 
dende, og intellektuel kompetence tillægges stor vigtighed. Disse 
følelser kan ofte lejlighedsvis relateres til frygten for at blive an- 
set for at være dum, tungnem og ikke-veltalende. Som følge her- 
af — selv om dette aspekt i nogle tilfælde faktisk indikerer en al- 
vorlig mental blokering, der manifesterer sig som talehæmning, 
langsom indlæring og læsning eller en ringe evne til at bruge 
sproget præcist — synes en mere almindelig udtryksform ifølge 
mine erfaringer at være, at personen arbejder mere energisk på 
(og ofte lykkes med) at lære bestemte færdigheder og kendsger- 
ninger med henblik på at forbedre sin intelligens og formåen. 
Denne indsats kan selvfølgelig drives så vidt, at personen bliver 
stærkt påståelig og mentalt arrogant, hvad der klart nok kan 
føre til flere Merkur-problemer i forbindelse med tydelig udvek- 
sling af ideer med andre. Her ligger nøglen i, at personen bliver 

nødt til at omstrukturere og stabilisere sine mentale evner og in- 
tellektuelle udtryksform uden at slå over i en kurs mod usmidig 
binding til begrænsede begreber eller meninger. 


SATURN I KONJUNKTION, KVADRAT ELLER 
OPPOSITION TIL VENUS 

HELEN Her kan der forekomme en frygt for tætte relationer til andre el- 
i ler frygt for at være for sårbar, hvis man for frit giver af sin kær- 
| ' lighed. I mange tilfælde kan dette relateres til tidlige livserfarin- 
| ger fra forholdet til en kold forælder; men i andre tilfælde synes 
i det alene at være en karmisk tendens, som er blevet hængende 
i fra et tidligere liv. Personen vil ofte holde sit indre jeg så adskilt 
i fra andres, at han gennem en sådan adfærd sikrer, at den en- 
i somhed, han føler nu, også vil være en del af hans liv 1 fremti- 
t den, I andre tilfælde synes personen at beslutte sig til at se alle 
aspekter af menneskelige relationer i øjnene, især kærlighedsfor- 
hold, med megen koncentration og udpræget sans for pligt og 
pålidelighed. Men selv i forbindelse med denne måde at håndte- 
re problemet på forekommer der ofte en vis, iøjnefaldende kø- 
lighed eller reservation, som i mange tilfælde stadigvæk fremkal- 
der en frastødende adfærd. I alle eksempler på dette aspekt må 
tilnærmelsen til at give, elske og modtage omdefineres og om- 
i struktureres, og det synes at være almindeligt, at specifikke skuf- 
Nu fende eller smertelige kærlighedsoplevelser er nødvendige til at 
I bevæge individet til at genoptage en nærmere undersøgelse af 
i dette livsområde. 

tIl Det vi indtil nu har sagt om Saturns aspekter har primært 
| handlet om de traditionelle spændingsaspekter. Det er sædvan- 
NH ligvis mere nødvendigt og mere frugtbart at behandle disse 
aspekter — i modsætning til de mere harmoniske — mere detalje- 
i k ret, da de repræsenterer erfaringsområder, hvori personen må 
TEE foretage afgørende justeringer og gøre en bestemt indsats. Sa- 
turns harmoniske aspekter fortjener dog nogen opmærksom. 
ii hed, selv om de kun sjældent medfører den usmidighed og frygt 
: somhed som man finder i tilfælde, hvor de mere dynamiske 
spændingsaspekter forekommer. Grundlæggende kan man sige, 
at Saturns harmoniske aspekter i de fleste tilfælde viser, at det er 
i forholdsvis let for personen at tilpasse sig til livets praktiske reali- 
i! teter i det område, der er indikeret ved den planet, som indgår i 
: aspekt med Saturn og ved de involverede huse. Der kan dog alli- 

gevel forekomme betydelig forsigtighed og reservation, men det 
er sædvanligvis en positiv form for klogskab og sund fornuft sna- 
rere end en forkrøblende hæmning. Individer med sådanne 
aspekter synes at have en glimrende tidsfornemmelse og talent 
for at organisere de involverede energier og den disciplin, som 
er indikeret, føles som værende en af tilværelsens realiteter sna- 
rere end en barsk restriktion. Den energi, som repræsenteres af 
en planet, der danner aspekt med Saturn, strømmer stadig ret 
jævnt, selv om den i nogen grad er farvet af forsigtighed og 
praktisk erfaring og derfor dysset ned til det punkt, hvor perso- 
nen er i stand til at være temmelig realistisk i sin tilnærmelse til 
det pågældende livsområde. 

Da Saturns princip pr. definition er den polære modsætning til 
tro (Jupiter), kan næsten ethvert Saturn-aspekt (hvad enten det er 
harmonisk eller uharmonisk) vise et livsområde, hvor vi mang- 
ler tillid. En af de mest positive konsekvenser af et Saturn-aspekt 
(især dem som involverer en personlig planet eller Ascendanten) 
er derfor den viden, at vi i det indikerede område kan udvikle et 
nyt niveau af tillid. Vi kan opbygge den viden på basis af erken- 
delsen af, hvad vores virkelige evner er, således som de vises 
gennem den afprøvningsproces, som udgøres af tid, arbejde og 
erfaring. Vi kan med andre ord, igennem at vurdere resultater- 
ne af vores anstrengelser fra det ståsted, hvor vi kan se frugter- 
ne af års arbejde, med en vis objektivitet bestemme, om vi har 
fejlbedømt vores evner, eller om vi fremover kan betragte det, 
som var potentielle evner, som nu at være beviste kendsgernin- 
ger. Tidens og erfaringens afprøvning kan således hjælpe os til 
at udvikle en reel, vedvarende tillid, som ikke er baseret på håb, 
selvbedrag eller egoopblæste forestillinger, men snarere på di- 
rekte kendsgerninger. En bemærkelsesværdig indre styrke kan 
udvikle sig som følge af Saturns tryk, en styrke, som delvis stam- 
mer fra en viden om, at vi har udført det krævede arbejde, for- 
tjent resultaterne og taget fuldt ansvar for vores egen udvikling. 
Af ovennævnte udsagn kan man forstå, at tolkningen af Saturn i 
fødselshoroskopet altid bør mildnes af en bevidsthed om vigtig- 
heden af tid; for det, som et aspekt til Saturn betyder lige nu, er 
ikke nødvendigvis det, som det vil betyde om nogle få år. Det 
kan være vanskeligt nu; men den samme energi kan være yderst 
godgørende om nogle få år. Ligeledes — selv om mange bøger 
giver læseren den idé, at Saturn uvægerligt er nedtrykkende og 

blokerer al selvtillid — er det en kendsgerning, at det aspekt til 
Saturn, som antyder mangel på tillid i ungdommen, er det selv 
samme aspekt, som kan indikere en særlig solid og urokkelig til- 
lid til de senere år. Det afhænger altsammen af, hvordan vi 
håndterer den udfordring, som Saturn altid repræsenterer i vo- 
res liv. 


Saturns transitter 


I mange okkulte og religiøse traditioner har der været lagt stor 
vægt på syvårscykler i relation til fysisk vækst, psykologisk udvik- 
ling, verdensbegivenheder og åndelig udvikling. Edgar Cayces 
mediumistiske meddelelser er fyldt med referencer til disse syv- 
årscykler, især i relation til sundhedsproblemer. Ifølge disse 
meddelelser kan mennesker forandre de fleste tilstande, som de 
virkelig ønsker at forandre — fysisk, mentalt og åndeligt — inden 
for en periode af 7 år. Hvis Cayces meddelelser er lige så præcdi- 
se med hensyn til denne idé, som de har vist sig at være på så 
mange andre områder, så er der åbenbart næsten ingen grænse 
for den fornyelse og regeneration, som et individ kan opnå på 
alle eksistensplaner. Nogle få citater fra Cayces meddelelser kan 
tjene til at illustrere hans tilnærmelse til disse cykler: 


»Thi haver Eder ej hørt, hvordan der finder en konstant 
forandring sted og at kroppen fuldstændig reproducerer 
sig selv i en syvårscyklus? Der er altså ikke noget behov for 
nogen til at fejle noget udover denne tidsperiode, hvis — 
ifølge sund fornuft — der udvises den rette omhyggelighed. 
Men hvis dit sind holder fast ved, at du har en afskåret tå, 
så vil den forblive afskåret! Hvis din mave eller din lever 
har det skidt, vil de blive ved med det, hvis du tænker så- 
dan! 

Men kroppen — den fysiske, den mentale og åndelige — 
vil fjerne disse lidelser, hvis du giver den lov og ikke holder 
fast i dem« 

(+ 257-249) 


134 


»... blev et anatomisk og patologisk studium udført over 
en periode af syv år (som er cyklustiden for forandring i 
alle kropselementerne) på en person, som alene blev påvir- 
ket gennem det tredie øje, så ville vi finde en person, som 
ernærede sig på åndelige ting, blive til et lys, som kunne 
skinne fra og i det mørkeste hjørne. En person, som ernæ- 
rede sig på det rent materielle, ville blive en Frankenstein, 
som ikke har noget begreb om nogen indflydelse udover 
det materielle eller mentale.« 


262-20) 


»Sådanne tilstande (muskelspændinger) skal man ikke for- 
vente kurerede på en dag, en uge, en måned eller et år... 
genoplivning, forandring og eliminering tager syv år.« 

(+ 1710-10) 


»Her finder vi behovet for omsorg, træning og konstant 
kontrol af de kropslige aktiviteter ... den fysiske krop æn- 
drer uafbrudt sin udtryksform og ved slutningen af en cyk- 
lus på syv år har den fuldstændig udskiftet det, som eksiste- 
rede ved begyndelsen af perioden for syv år siden. Udskif- 
tet med hvad? De samme gamle tendenser mangfoldig- 
gjort, de samme tilbøjeligheder fordoblet — eller rykket op 
med rode? 

(+ 2533-6) 


En anden mere moderne reference til syvårscykler af en ikke- 
astrolog findes i Dr. Daniel J. Levisons forskning. Dr. Levison er 
professor i psykologi ved Yale School of Medicine og han præ- 
senterede en afhandling om livscykler ved et symposium, spon- 
soreret af The Menninger Foundation. I sin konklusion fandt Le- 
vison, at ingen livsstruktyr kan holde mere end syv eller otte år. 
Da Levison er psykolog, var hans beretninger baseret på hun- 
dredvis af menneskers psykologiske udvikling studeret over en 
årrække. 

Dr. Levisons opdagelser blev brugt som en primær kilde af 
Gail Sheehy til hendes bestseller, Passages: Predictabel Crises in 
Adult Life. I denne bog skitserer hun, efter at have interviewet 
hundredvis af mennesker vedrørende deres sindstilstand og de- 
res personlige værdiopfattelse på forskellige stadier i deres liv, 

bestemte livsperioder, der som oftest synes at være perioder 
med kritiske valg, ændringer og hurtig udvikling. Det vil ikke 
overraske astrologer, at de alderstrin, hun gennem sine inter- 
view og forskning fandt var betydningsfulde perioder i de flestes 
liv, falder sammen med omtrent de perioder, hvor den transitte 
Saturn er i konjunktion, kvadrat og opposition til sin fødselsposi- 
tion. Hvis man kombinerede den transitte Uranus” kvadrat og 
opposition til sin fødselsposition med Saturn-transitterne, ville 
man få en endnu mere fuldstændig og præcis skitse af de større 
forandringsperioder i de flestes liv, end hvad Sheehy fandt. Det- 
te er naturligvis ikke noget nyt for astrologer. I 1940 udgav 
Grant Lewi sin bog, Astrology for the Millions, som udgjorde et pio- 
nerarbejde med hensyn til en bedre forståelse af Saturn-cyklerne 
og som forsynede læserne med et stærkt, astrologisk værktøj, 
som på praktisk vis kunne anvendes på deres individuelle liv. I 
denne bog skitserede Lewi tydeligt de selv samme overgangspe- 
rioder eller passager, som læsere af Sheehys bog nu udråber 
som en vigtig psykologisk opdagelse. Dertil kommer, at C.G. 
Jung for mange år siden påpegede, at de mest vigtige psykologi- 
ske kriser er ledsaget af transitter af enten Saturn eller Uranus. 
Jeg ønsker imidlertid ikke at forklejne det arbejde, som Levison 
og Sheehy har udført; for alt, hvad der yderligere indfører be- 
grebet, livscykler, i den almindelige offentligheds bevidsthed, re- 
præsenterer en positiv tendens. Jeg synes faktisk, at astrologer 
kan få udbytte af at læse Sheehys bog, da den klart viser, hvor- 
dan mænd og kvinder har en tendens til at reagere en lille smu- 
le forskelligt i de forskellige kritiske perioder. Bevidstheden her- 
om kunne lede den astrologiske rådgiver til at understrege visse 
oplevelsesfacetter for kvinder under påvirkning af en bestemt 
transit og andre for mænd. I virkeligheden udtrykker Sheehy 
ofte den erfaringsmæssige betydning af disse kritiske livsfaser 
meget tydeligt: 


»Vi er ikke ulig et særligt hårdført krebsedyr. Hummeren 
vokser ved at udvikle og afstøde en række hårde, beskyt- 
tende skaller. Hver gang den udvider sig indefra, må den 
begrænsende skal skubbes af. Den sidder tilbage udsat og 
sårbar, indtil et nyt dække med tiden vokser ud for at er- 
statte det gamle. 

Ved hver passage fra ét stadium af menneskelig vækst til 

det næste må også vi afstøde en beskyttende struktur, Vi 
sidder udsatte og sårbare tilbage — men også formbare 
som dej og fosteragtige i stand til at strække os på måder, 
vi ikke kendte før.« (s. 20) 


»Tyvernes illusioner kan imidlertid være væsentlige med 
hensyn til at indgyde spænding og intensitet i vores første 
forpligtelser og i at støtte os længe nok i disse forpligtelser 
til, at vi kan opnå en vis livserfaring.« (s. 88) 


De af læserne der ikke er bekendt med den generelle betydning 
af den transiterende Saturns konjunktioner, kvadrater eller op- 
positioner til sin fødselsposition, henviser Jeg til Lewis, Tyls og 
Robertsons bøger om emnet. Da der allerede findes så meget 
godt stof på tryk om dette emne, føler jeg, at det er unødvendigt 
at gentage det her. Jeg har imidlertid lyst til at omtale nogle ide- 
er og nøglebegreber, som jeg har fundet særligt nyttige i rådgiv- 
ning og til forståelse af de forskellige Saturn-cykler. Jeg har ikke 
til hensigt at lade formode, at det kun er Saturns transitter der 
bør tages i betragtning ved vurdering af vigtige forandringspe- 
rioder i det individuelle liv; for enhver astrolog, som arbejder på 
en dybtgående måde, vil uden tvivl se på alle de fem ydre plane- 
ters transitter, vigtige nymåner og deres aspekter og måske den 
progressive Sol og den progressive Måne. Vi vil imidlertid snak- 
ke om andre transitter og også om progressioner i senere kapit- 
ler. Det forbliver ikke desto mindre en kendsgerning, at Saturns 
cykler giver os et særligt komplet og nyttigt symbol på menne- 
skelig vækst, resultatopnåelse og modning. 

Traditionelt er Saturn den store lærer, og Saturn-transitter, 
som er i særligt snæver konjunktion, kvadrat og opposition til 
fødselsplaneter, opleves mere end nogen anden planets transit- 
ter ofte som perioder, hvori vi lærer specifikke lektier om livet. I 
nogle tilfælde tilskynder denne oplevelse folk til at sige sådan no- 
get som: »Det er ligesom om Saturn talte til mig, idet den hviske- 
de mig i øret og fortalte mig, hvad jeg nu måtte gøre for at vok- 
se fra denne nuværende tilstand, som begynder at føles så be- 
grænsende og frustrerende.« Enhver transit af de fem ydre pla- 
neter i snævre aspekter til fødselsplaneter kan opleves som om, 
vi får budskaber fra disse levende guder. De andre planeters 
energier opleves ofte mere som impulser eller tvangstanker, 

mens Saturn ofte opleves som den arketypiske lærer, hvis belæ- 
ringer har stor vægt og vigtighed. Jeg husker, da Saturn transit- 
terede min Merkur i radix i opposition for temmelig mange år 
siden. Det var en periode med dybtgående belæring, som om jeg 
med fuldt overlæg og systematisk blev instrueret af en eller an- 
den højere magt, som vidste præcis, hvad jeg havde brug for at 
lære og som ikke ville mildne det mentale tryk, jeg følte, før jeg 
havde givet hans belæringer tilstrækkelig opmærksomhed. Til ti- 
der blev det mentale tryk så intenst, at jeg følte det, som om jeg 
var ved at eksplodere på grund af alle de utroligt dybe indsigter, 
jeg blev givet. Saturns indflydelse føles altid som en trang tl at 
gøre ting tydelige og konkrete, og derfor følte jeg behov for at 
nedskrive, hvad der blev vist mig. Resultatet var, at jeg omkring 
en måned efter at denne transit havde passeret, havde samlet 
side efter side med notater, som jeg senere ofte søgte til for at få 
ledelse i forvirrende perioder i mit liv. Skønt mange bøger for- 
udsiger en tid med mental depression under Saturns transitering 
af Merkur, var det for mig en tid med dybtgående og inspireren- 
de åbenbaringer. Den pointe, jeg her prøver at få frem, er, at 
man ved at åbne sig for Saturns overordnende objektivitet og 
visdom kan stille ind på meget præcise og specifikke belæringer 
om, hvordan man skal tilnærme sig livet under Saturns mere be- 
tydningsfulde transitter. 


Saturns tilbagekomst 


I ovenstående har jeg understreget de perioder på omtrent syv 
år, som falder sammen med den transitte Saturns konjunktio- 
ner, kvadrater og oppositioner til sin fødselsposition. Der kræves 
næsten altid større justeringer på disse tidspunkter, revision af 
holdninger, vigtige beslutninger, ændring af hvor meget ansvar, 
man påtager sig, eller hvordan man ser på disse ansvar og som- 
me tider radikale forandringer i livsstil, profession, arbejdsstruk- 
tur og privatliv. Af alle disse transitter har Saturns tilbagekomst 
(i omtrent 29-års- og 58-årsalderen) fået den største opmærksom. 
hed i astrologiske skrifter. Uheldigvis har behandlingen af disse 
kritiske perioder ofte befundet sig temmelig meget på den nega- 
tive side, idet den har lagt vægt på, hvor vanskelige disse perio- 

der ofte føles at være. Det er derfor passende, at vi her udfor- 
sker Saturns tilbagekomst lidt mere dybtgående. Det bør bemær- 
kes, at de begreber, som er ridset op i det følgende, også i en vis 
udstrækning kan anvendes på andre Saturn-transiteringer af fød- 
selspositionen. 

Det første, der bør gøres klart, når Saturns tilbagekomst er på 
tale, er at kvaliteten af hele oplevelsen og den grad, hvori det fø- 
les som værende en vanskelig periode, fuldstændigt afhænger af, 
hvordan man har levet i de forudgående 27 år; hvor effektivt 
man har arbejdet på at nå specifikke mål, hvor megen dybde 
man har indbygget i sin forståelse og sin kreative stræben og i 
hvilken grad man har udtrykt eller undertrykt sin fundamentale 
natur. Man kan ikke udlede svarene på alle disse spørgsmål ale- 
ne af fødselshoroskopet; for mennesker er i stand til at arbejde 
med og tilpasse sig til de muligheder, som er vist i fødselskortet. 
Man kan imidlertid få visse nyttige vink ved at se på Saturns fød- 
selsposition og dens aspekter. Hvis fødselshoroskopet afslører 
betragtelige spændinger i forbindelse med Saturn og derfor med 
livets praktiske krav, er det meget mere sandsynligt, at dette in- 
divid har. haft visse vanskeligheder med at håndtere livets prakti- 
ske nødvendigheder og personen kan derfor opleve Saturn-tilba- 
gekomsten som en tid med øget stress, da han eller hun bliver 
vist hvilke yderligere justeringer, der må gøres for at fuldbyrde 
livsmønstret og -mulighederne, Hvis for eksempel en person er 
født med Saturn i snæver konjunktion, kvadrat eller opposition 
til en af de personlige planeter, så vil dette individ sandsynligvis 
finde, at lige meget hvilke konflikter eller problemer, der således 
er indikeret, vil komme endnu skarpere i fokus under Saturn-til- 
bagekomsten og dermed nødvendiggøre en eller anden tydelig 
handling med henblik på at se disse anliggender i øjnene. Så 
længe handlingen bliver udsat eller behovet herfor undertrykt, 
vil trykket fra Saturn-tilbagekomsten ikke blive lettet; men når 
først problemerne er blevet set i øjnene, uanset hvor smertelig 
en sådan konfrontation måtte være, indtræder der ofte en be- 
mærkelsesværdig mildning af trykket og bekymringerne. Hvis 
personen på den anden side primært har Saturn i radix i harmo- 
niske aspekter med andre planeter — og især hvis Saturn (radix) 
er i harmoni med Solen og/eller Månen — er det sandsynligt, at 
personen har indarbejdet saturniske kvaliteter og en bevidsthed 
om praktiske krav og pligter i sin karakter igennem mange år og 


139 


derfor forekommer Saturns belæringer ikke som en overraskel- 
se eller et chok og kan meget vel opleves som en tid med be- 
kræftelse og udkrystallisering af mange af de livsholdninger, 
som personen langsomt har udviklet med årene. Hvis, som det 
ofte er tilfældet, individet har både harmoniske og uharmoniske 
aspekter til Saturn, kan konstruktiv udvikling og vækst af tillid 
indtræffe i et livsområde under en Saturn-tilbagekomst samtidig 
med, at personen bliver udfordret til at konfrontere nogle andre 
problematiske livsdimensioner. 

Saturns første cyklus gennem fødselshoroskopet i de første 29 
år af livet eller så er primært baseret på en reaktion på tidligere 
betingning, karma, forælderpåvirkninger og sociale tryk. I denne 
livsperiode er man sædvanligvis temmelig ubevidst om, hvem 
og hvad man grundlæggende er; men så, ved den første Saturn- 
tilbagekomst, synes det ofte som om en gammel gæld bliver fri- 
givet og mange gamle, karmiske mønstre og forpligtelser plud- 
selig bliver fjernet. På det tidspunkt kan man opleve en dybtgå- 
ende, kompleks eksistenstilstand; for der optræder på samme tid 
en følelse af uforanderlig begrænsning i ens livsstruktur og en 
følelse af indre frihed, som i nogle tilfælde ledsages af opstemt- 
hed og inspirerende glæde. Fornemmelsen af begrænsning op- 
står fra den kendsgerning, at man i højere grad end nogen sinde 
tidligere bliver bevidst om, hvad ens bestemmelse er og derfor 
om, hvad man skal gøre videre frem. Der findes ikke længere til- 
syneladende endeløse chancer og alternativer, Man ved nu, at 
man har gjort sine eksperimenter og udlevet sine ungdommeli- 
ge illusioner, og at man fra nu af skal arbejde på at udfylde sin 
rolle i et enormt drama, selv om man ikke har nogen idé om, 
hvordan det kan være, at man fik tildelt netop den rolle man nu 
spiller. Ens ansvar over for sig selv og andre ses nu med skærpet 
klarhed og måske føles nogle af disse ansvar tunge og begræn- 
sende; men samtidig hermed kan man opleve en dyb indre fri- 
hed, som resultat af den erkendelse, at man ikke længere er bun- 
det af gamle forpligtelser, frygt og indre restriktioner. Denne fø- 
lelse af ubegrænset, indre frihed er også baseret på en klarere 
forståelse af ens virkelige behov, evner og kreative muligheder. 
Hvis du er en af den slags personer, som gennem hele din ung- 
dom har gået og ventet på en tid, hvor du virkelig kunne finde 
dig selv og begynde at udtrykke dig selv med overbevisning og 
tydelig indflydelse, så er din venten slut. Nu er tiden inde til at 

handle, arbejde og leve i nuet med en accept af din bestemmelse 
og glæde over at vide, at nu er din vej frem klar. Denne over- 
gangsperiode sker ikke lige på én gang. Det kan faktisk vare 2 til 
2/2 år fordelt omkring datoen for Saturn-tilbagekomsten. Men 
hvis du i din barndom og i pubertetsårene altid har følt, at du al- 
drig fik din vilje, idet du måske følte, at du nærmest bare sad i 
fængsel og måtte udholde ting, som hverken var tilfredsstillende 
eller kontrollable, så kan du måske på dette tidspunkt mobilisere 
dine energier med stor kraft, ambition og endda en fornemmel- 
se af lettelse over at din venten er ovre, og at du nu kan begynde 
at forme dit eget liv med en vis grad af bevidsthed. Som Grant 
Lewi siger det i Astrology for the Millions: 


»Du står frigjort, når denne transit er forbi, fra mangen 
fordums indre restriktion. Du vil have fejet din natur ren 
for dødt træ og gjort skibet klart til aktion, som nu skrider 
fremad mindre besværliggjort af indre komplekser og per- 
sonlige vanskeligheder. Du vil kort sagt være blevet mere 
moden — »lagt barnagtigheder på hylden« — og du vil være 
parat til at indtage din plads i verden som en voksen«. 


»Saturns transitering af hans eget sted er det mest vigtige 
punkt i livet for den fri vilje til at fungere uden snærende 
bånd og så fri af omstændighederne, som den nogen sinde 
kan blive... Du vil ikke komme til at stå så frit igen. De 
valg, du træffer, er dine valg, så træf dem klogt, for det er 
her, at din frie vilje i en meget virkelig forstand smeder 
din skæbne for en lang tid fremover, om ikke for resten af 
dit liv.« 


Som følge heraf — hvis man konfronterer den første Saturn-tilba- 
gekomst med stort mod og stør ærlighed — så bliver man i løbet 
af Saturns anden 29-års-cyklus mere bevidst og bedre i stand til 
at igangsætte handlinger, uden at være hæmmet af frygt og 
ængstelse og til at tage ansvar for sig selv og sine erfaringer. 
Hvis det lykkes at bringe sig i god samklang med sin sande be- 
stemmelse som en individuel sjæl i løbet af denne periode, så 
kan man siden leve mere i nuet og med den større tålmodighed, 
som er opnået ved at have overgivet sig til sin indre lov med 
fuld bevidsthed og accept. I løbet af denne periode bliver ens 

muligheder for jordisk succes og autoritet ofte konsolideret på 
en direkte måde og man får specifik indsigt i den rolle, man 
fremover skal spille i verden.” Saturns fødselshus og det fødsels- 
hus, som Saturn behersker, er sædvanligvis livsområder, som på 
dette tidspunkt bliver yderligere defineret ud fra en uddybet for- 
ståelse. Sædvanligvis finder også bemærkelsesværdige, fysiske 
forandringer sted, således som det kan forventes, da Saturn er så 
tilknyttet til materie] eksistens. Ofte forekommer ikke alene fysi- 
ske alderstegn, der manifesterer sig som helbredsproblemer, 
som får en til at erkende sine fysiske begrænsninger; men ens 
tyngdepunkt (Saturn) flytter sig på en sådan måde, at man begyn- 
der at legge mærke til, at man har et dybereliggende energila- 
ger til sin rådighed. Personens generelle energiniveau kan være 
bemærkelsesværdigt meget lavere, end da han var i begyndelsen 
eller midten af tyverne; men den til rådighed værende energi er 
nu mere koncentreret, ikke så spredt og det er en mere pålidelig 
og stabil slags energistrøm. Tyngdepunktet flytter sig fra hoved-, 
nakke- og brystområderne til bækkenet og bughulen. Hvad der 
før kun befandt sig i personens hoved, bliver en mere integreret 
del af hele kroppen, dvs. af hans virkelige livsoplevelse. Som føl- 
ge heraf opdager personen, at han ikke behøver at bruge så me- 
gen energi, som da han var yngre. Energien bliver på naturlig 
vis bevaret og stabiliseret og det er op til den enkelte person at 
lære, hvordan han skal leve med og udnytte denne nye form for 
energistrøm. 


+ Et studium af berømte folk og deres oplevelser i tiden omkring Saturns tilbagekomst 
kan hurtigt bekræfte denne astrologiske tradition. For eksempel! skrev Gertrude Stein, 
hvis Saturn tilbagekomst indtraf, da hun var 29 år gammel, følgende i Fernhtrst: 

»Det sker ofte i 29-årsalderen, at alle de kræfter, som gennem barndorns-, pubertets- og 
ungdomsårene har været inddraget i forvirrede og voldsomme slagsmål, organiserer sig i 
ordnede rækker og geledder — man er usikker på sine mål, sin betydning og styrke i disse 
tumultprægede vækstår, hvor stræben ikke står i forhold til indfrielse og hvor rnan kaster 
sig hid og did med energi og fejlagtig retningsfornemmelse under det uvejr og den stress, 
der følger med det at skabe en personlighed, indtil vi til sidst når det 29ende år, modenhe 
dens lige og snævre port, og livet, som bestod af oprør og forvirring, indsnævres til at tage 
form og finde formål og vi erstatter en stor tåger mulighed med en lille hård virkelighed.« 

»Det er også en almindelig oplevelse i vores amerikanske liv, hvor der ikke er nogen 
tvangsforesullinger med hensyn til, hvad der er skik og brug og hvor vi har ret til at ændre 
vores profession så ofte vi har lyst og lejlighed til det, at vores ungdom strækker sig gen 
nem alle de første 29 år af vores liv og at det ikke er før vi når 80, at vi til sidst finder et 
erhverv, som vi selv føler os egnede til og hvortil vi frivilligt ofrer uafbrudt arbejde.« 

Saturns transitering af andre planeter 


Eftersom kvaliteten af energifrigørelsen er nogenlunde den sam- 
me for alle Saturn-transitter uanset hvilken fødselsplanet, der er 
involveret, og eftersom alle saturniske transitter opleves som en 
personlig reaktion i en eller anden dimension af individets liv 
(vist af den involverede fødselsplanet) på Saturns basale princip- 
per og belæringer, føler jeg, at det her er tilstrækkeligt blot at 
skitsere nogle nøgleudtryk og -begreber, som jeg har fundet nyt- 
tige til forståelsen af disse transitter i stedet for at behandle hver 
transit for sig. Som jeg har prøvet at gøre det klart tidligere i det- 
te kapitel, er konjunktionerne, kvadraterne og oppositionerne af 
den transiterede Saturn (af faktisk nogen transiterende planet) 
de vigtigste aspekter at være bevidst om. Det kan også siges, at 
Saturns transitering af de personlige planeter, Ascendanten eller 
sin egen fødselsposition næsten altid bliver bemærket af indivi- 
det på en eller anden iøjnefaldende måde, hvorimod Saturn- 
transitterne til Jupiter, Uranus, Neptun og Pluto kun somme ti- 
der kan sættes i forbindelse med oplevelser eller følelser, som 
personen er umiddelbart bevidst om. Hvor bevidst personen er 
om betydningen af disse sidstnævnte transitter afhænger for en 
stor del af, hvor bevidst personen er om sit indre liv og også af 
positionen, styrken af og aspekterne til disse planeter i fødselsho- 
roskopet. Jeg har personligt observeret nogle ekstremt vigtige 
oplevelser finde sted, når Saturn transiterede Jupiter, Uranus, 
Neptun eller Pluto i et eksakt (eller næsten eksakt — indenfor 10” 
aspekt; men det er også almindeligt, at den dybere mening med 
hvad som helst, som måtte ske i løbet af disse transitter, ikke er 
helt klar i nogle måneder eller endda år. De følgende basale 
principper kan anvendes på enhver Saturn-transit. Nøglebegre- 
bet skal bare relateres til den livsområdeoplevelse, der repræ- 
senteres af den planet, som bliver aktiveret af Saturn. 


A. Saturn dæmper altid naturens sædvanlige rytme i det 
indikerede område; men, ved at dysse tingene ned og til ti- 
der få en til at spørge: »Vil dette her nogen sinde få en 
ende?«, koncentrerer det vores oplevelse, får os til at leve 
mere i nuet og hjælper os med at fokusere vores energi og 
med at koncentrere og bevare den. 

B. Saturn-transitter uddyber og fokuserer ens opmærksom. 
hed og bevidsthed samtidig med, at de gør en mere ubun- 
den og objektiv. For eksempel viser Saturn i aspekt til Ve- 
nus, at man kan blive mere ubunden og objektiv i sin hold- 
ning til kærlighed; men også at man i løbet af denne perio- 
de kan udvikle en større evne til at give og modtage kær- 
lighed, fordi man er mere fokuseret på »her og nu« og 
mere bevidst om præcis, hvad man gør, hvem man elsker 
og hvad det betyder for en. 


C. Saturn-transitter føles ofte som om skæbnens hånd når 
ind i det indikerede område, idet den får ting til at ske og 
tvinger en til at se sin frygt i øjnene i det pågældende om- 
råde. At se disse ting i øjnene kan være vanskeligt og til ti- 
der synes ganske barskt; men det er et nødvendigt skridt 1 
erkendelsen, hvis man vil udvikle en mere tryg og reali- 
stisk tilnærmelse til oplevelser i det pågældende område. 


D. Saturn-transitter afslører ofte for individet, hvad der må 
gøres og besluttes, hvis man vil leve med fuld integritet og 
i overensstemmelse med det ansvar, man føler over for 
ens eget jeg. 


E. Saturn-transitter presser et individ til at gøre den indike- 
rede erfaringsdimension mere tydelig og konkret og den- 
ne mere realistiske tilnærmelse til det pågældende livsom- 
råde er sædvanligvis fremskyndet af en eller to metoder til 
afprøvning af ens holdninger og prioriteter på det pågæl- 
dende erfaringsområde. Enten føler personen, at han bli- 
ver prøvet af omstændighederne for at se, om han lever 
op til visse standarder eller også føler individet en indre 
trang til at undersøge det pågældende livsområde for at se, 
om det imødekommer hans nyfundne værdiopfattelse og 
personlige fordringer. Denne afprøvning kan opleves som 
en begrænsning eller frustration afhængig af rækkevidden 
af individets bevidsthed, efterhånden som personen lærer, 
at han ikke kan få alting; men et sådant pres kan fremme 
væksten af selvtillid og indre styrke i det indikerede områ- 
de. 


F, Saturn-transitter kan hjælpe en med at opbygge ens til- 
lid på det indikerede område baseret på erkendelsen af, 
hvad ens virkelige evner er og på hvad man har fortjent på 
grund af anstrengelse. Når først man mere realistisk ken- 
der sine evner, kan man gå videre frem og påtage sig 
mere ansvar for ens eget liv. 


G. Saturn-transitter er tilbøjelige til at moderere hvad som 
helst, der måtte være overdrevet i ens liv, hvad enten det 
er overdreven stolthed i et eller andet livsområde eller 
overdreven aktivitet, overdreven tilknytning, overdreven 
afhængighed eller endda overdreven (dvs. ubegrundet) tro. 


Saturn igennem husene 


De ovennævnte nøglebegreber (i afsnit A til G) kan også anven- 
des til forståelse af Saturns passager gennem de forskellige huse 
i fødselshoroskopet med følgende sondring: Saturns transit i et 
eksakt aspekt til en fødselsplanet symboliserer processen bestå- 
ende i at definere en specifik dimension af personligheden og vi- 
ser, hvad man mest autentisk føler som værende et grundlæg- 
gende aspekt af ens sande Jeg; hvorimod Saturns passage igen- 
nem et fødselshus repræsenterer en periode, hvor man define- 
rer sin tilnærmelse til et helt område af livsoplevelser og aktivi- 
teter. De forandringer, som repræsenteres af Saturns passager 
igennem fødselshusene, er meget ofte mere offentligt synlige, 
end Saturns transitering af fødselsplaneterne, selv om der findes 
mange undtagelser fra denne generelle regel. Hvis en person er 
født med en planet, som værende tilfældigvis ophøjet, dvs. ved 
fødslen placeret i det hus, hvortil den er knyttet, så vil den perio- 
de, hvor Saturn går igennem dette hus, være særlig vigtig og 
stærk; for Saturn vil da gå i konjunktion med denne bestemte 
planet i den samme periode, hvori den er i det hus, som relate- 
res til denne planet. Hvis man med andre ord er født med Ve- 
nus i 7. hus, så vil Saturn også være i 7. hus, når den går i kon- 
Junktion med Venus og dermed give os to forskellige symboler 
for to beslægtede processer til definition og strukturering af ens 

bevidsthed om partnerskabs- og kærlighedsbehov. Det vil være 
det, som jeg kalder et tema i fødselshoroskopet; for den pågæl- 
dende person vil da opleve dette pres i retning af at se partner- 
skabsfølelser og -aktiviteter i øjnene på en mere realistisk måde 
som et større tema i sit liv i mange måneder og muligvis endda i 
mere end to år. Saturns husposition viser i hvert tilfælde, i hvil- 
ket område af personlig erfaring man prøver (eller bør prøve) at 
strukturere og mere klart definere tingene og i hvilket livsaktivi- 
tetsområde man bør prøve at udvikle en solid, varig forståelse 
og tilnærmelse. 

Det er nødvendigt, at betragte Saturns passage igennem alle 
12 huse som en fuldstændig cyklus af livserfaringer og modning 
med henblik på at forstå betydningen af Saturn i ethvert enkelt 
hus i et større perspektiv; men det er ligeså vigtigt at vide, hvor- 
for man lægger vægt på et bestemt begyndelsespunkt og fokus i 
denne cyklus. Saturns fødselsposition er naturligvis et fokus i 
hele denne cyklus og i den vækstproces, som den symboliserer. 
Selv om Grant Lewis tidlige arbejde med Saturn-cyklen var et 
stort gennembrud i praktisk anvendelse af astrologisk viden og 
indeholder temmelig megen værdifuld indsigt, føler jeg virkelig, 
at han lagde for megen vægt på en enkelt tilnærmelse til Saturn- 
cyklen, nemlig dens betydning i relation til jordisk resultatopnå- 
else og karrieremål. Hvis man ligesom Lewi bruger Saturns pas- 
sage gennem husene som et indeks for kun dette område af livs- 
erfaring, så bør man — ligesom han — lægge vægt på det 4. hus 
som et fokus for nye begyndelser, som kan føre til resultater, når 
Saturn går igennem 10. hus. Saturns passage gennem 1., 2. og 3. 
hus — af Lewi kaldet en »uklarhedsperiode« — bliver ikke frem- 
hævet som værende vigtig undtagen for så vidt som det er en 
forberedelsesperiode for de ambitioner, som kommer klarere 
frem i fokus på et senere tidspunkt. Hvis man bruger astrologi 
som et værktøj til erhvervsvejledning eller måske til personligt 
arbejde for en stor privat eller offentlig virksomhed, skulle Le- 
wis tilnærmelse og begrebsapparat være tilstrækkeligt og sæd- 
vanligvis rimelig præcist; men hvis man er involveret i at rådgi- 
ve mennesker på et mere intimt og subtilt plan, hvorunder de- 
res mere personlige følelser og behov tages i betragtning, vil det 
kun være af ringe værdi at fortælle nogen, at han eller hun går 
ind i en »uklarhedsperiode«, som vil vare de næste syv år og at 
alt, hvad personen kan gøre i den tid, er tålmodigt at vente på et 

dårligt defineret (men selvfølgelig aldeles vidunderligt) fremti- 
digt arbejde eller erhverv, som til sidst vil forlene individets liv 
med stor begejstring og dyb betydning. 

Den slags astrologisk rådgivning, som altid bruger fremtidsløf- 
ter som det der primært kan siges noget positivt og forhåbnings- 
fuldt om, er også den slags astrologi, som sædvanligvis viser sig 
at være tom og hovedsagelig kun nyttig med hensyn til at undgå, 
at rådgiverens fejlagtige forståelse eller direkte uvidenhed finder 
indpas. At lokke klienten med sådanne illusoriske håb kan over- 
hovedet ikke kaldes rådgivning. Det er blot at opmuntre perso- 
nen tl at fokusere på fantasi i stedet for på umiddelbare kends- 
gerninger og følelser. Det er en form for astrologisk praksis, som 
i høj grad ligner spåmænds metoder, med hvem de fleste astro- 
loger højlydt hævder, at de ikke vil sammenlignes! Af alle de pla- 
netare symboler, som bruges i astrologien, er Saturn den som 
stærkest bringer behovet for. at se virkeligheden i øjnene her og 
nu til vores bevidsthed. Som følge heraf tror jeg, at vi her kan 
skitsere en mere konstruktiv måde at forklare Saturns cyklus på, 
for bedre at kunne forstå vores oplevelser. 

Den bedste måde at betragte Saturn-cyklen på er at fokusere 
på den totale cyklus” helhed, den totale, endeløse udviklingspro- 
ces, som symboliseres derved, med særlig vægt på Saturns passa- 
ge igennem 1. hus, da dette repræsenterer det mest personlige 
og individuelle i fødselshoroskopet. Ved at betragte 1. hus som 
den mest vigtige fase i hele cyklen i stedet for blot at være be- 
gyndelsen på en »uklarhedsperiode« er det muligt at tage vigtig- 
heden af Saturns cyklus i betragtning som en indikator for ikke 
alene karriere- og erhvervsændringer, men også for personlig, 
indre udvikling på de psykologiske og spirituelle planer. Det er 
på denne måde, vi vil diskutere Saturns passage gennem de for- 
skellige huse; men før vi går ind i hvert enkelt hus” detaljer, bør 
vi på en alternativ måde se på Saturns passage af horoskopets 
kvadranter, som er videre og mere psykologisk orienteret, end 
de af Lewi givne betydninger. Lignende forklaringer er blevet 
givet af Marc Robertson i hans bog, The Transits of Saturn, og er 
baseret på et begrebsapparat, som oprindelig blev udviklet af 
Dane Rudhyar. Disse ideer kan skitseres som følger: 


KVADRANT I (1, 2. OG 3. HUS). Saturn afslører vores 
evne til at udvikle os i essentiel væren og selvbevidsthed. 

KVADRANT Il (4., 5. OG 6. HUS). Saturn afslører vores 
evne til at udvikle os, vores evne til at forstå og den måde, 
vi udtrykker vores selv på. 


KVADRANT IIl (7., 8. OG 9. HUS). Saturn afslører vores 
evne til at udvikle vores metode til at fungere med andre 
mennesker på og vores bevidsthed om andre som indivi- 


der. 


KVADRANT IV (10., 11. OG 12. HUS). Saturn afslører 
vores evne til at udvikle den måde, hvorpå vi udtrykker vo- 
res indflydelse på andre eller på samfundet som helhed. 


Det bør bemærkes, at de ovennævnte begreber er af generel na- 
tur og har til formål at give astrologen en overordnet fornem- 
melse af Saturn-cyklens betydning. I de fleste tilfælde er den 
mest nøjagtige tilnærmelse at fastholde denne generelle skitse i 
tankerne som en baggrund for forståelsen af de specifikke ople- 
velser, som vises af den transiterende Saturns eksakte husposi- 
tion. 

Et andet punkt, som det er værd at nævne, er, at betydningen 
af en Saturn passage igennem et bestemt hus kan ændre sig be- 
mærkelsesværdigt, efterhånden som Saturn går længere og læn- 
gere ind i huset. Når Saturn begynder at gå ind i et hus (hvilket 
ofte føles, når Saturn kommer inden for 6" eller så fra det pågæl- 
dende hus” spids", selv om planeten teknisk set stadig befinder 
sig i det foregående hus) føler man ofte en mere intens trang til 
at gøre noget ved det indikerede livsområde, end hvad man fø- 
ler senere. Den problematiske side af Saturns position i et givet 
hus synes sædvanligvis at være mere iøjnefaldende i det første 
års tid eller så af den periode Saturn er i dette hus. Derefter sy- 
nes det i mange tilfælde som om, personen er blevet presset til 


” Jeg bruger Kochs hussystem i alt mit arbejde. Efter at have eksperimenteret med Placi- 
dus, Campanus og Equal-hussystemerne, har jeg fundet, at Koc h-husspidserne giver den 
mest præcise tidsangivelse for vigtige ændringer, som vises ved at en transiterende planet 
skifter hus. En orbis på op til ca. 6" fra husspidsen bruges ikke alene i arbejdet med transi- 
terende planeter, men også i analysen af fødselshoroskoper. Hvis, med andre ord, en pla 
net i et bestemt fødselshoroskop teknisk set står i 5, hus for eksempel, men inden far 6" fra 
6. husspids, vil det ofte give mere mening at tolke den planet som en 6. hus' planet istedet 
for som en 5. hus" planet. I nogle tilfælde synes begge tolkninger imidlertid at være fornuft. 
tige. 

at lære nok om mere realistisk at håndtere det livsområde til at 
gøre ham i stand til at tage de videre belæringer med lethed. 
Hvor hurtigt, man lærer de saturniske lektier, afhænger naturlig- 
vis af individet, og denne rettesnor kan ikke gøres til et dogme. 
Det er dog ofte tilfældet, at en person føler vægten af en Saturn 
transit tungest, når planeten er i den første halvdel af et givet 
hus. Frustrationen og presset til at handle eller til at arbejde på 
en eller anden måde er sandsynligvis stærkest i den periode. 
Presset vil derefter stadigvæk være der; men efterhånden som 
personen opnår større stabilitet og forståelse inden for det på- 
gældende erfaringsområde, vil det ikke føles så tyngende eller så 
intenst. Denne retningslinie er i særlig grad gyldig for huse, hvor 
der ikke findes nogen fødselsplaneter; for — når man har plane- 
ter i et givet hus — er Saturns eksakte konjunktion med disse pla- 
neter ofte perioden med størst intensitet. Hvis man har gjort en 
passende tilnærmelse til at håndtere de indre og ydre tryk, som 
føles i den første fase af en sådan transitperiode, så kan den an- 
den fase måske ses som en periode for en dyberegående tileg- 
nelse af de vigtige erkendelser, som er indblandet. 

Efterhånden som Saturn-transitten kommer hen imod slutnin- 
gen af huset og er ved at gå ind i det næste hus (når det med 
andre ord kommer inden for ca. 6" fra den næste husspids), ind- 
træffer der ofte en eller anden slags begivenhed, oplevelse eller 
erkendelse, som er tydeligt relateret til hele den periode, som 
netop er ved at slutte og til den grundlæggende betydning af det 
hus, som Saturn er ved at forlade. Der vil ofte ske noget, som 
klart symboliserer en konsolidering af de sidste to eller tre års 
anstrengelser og hændelsen vil i mange tilfælde — selv om den 
ofte er ganske vigtig — ikke falde sammen med nogen anden 
større transit eller progression. Man kan kun sjældent finde en 
større astrologisk faktor end den, at Saturn er i færd med at for- 
lade et bestemt hus, til at symbolisere hvad end der er ved at 
ske, Det der så er ved at ske er ofte ledsaget af en følelse af lettel- 
se eller en fornemmelse af udrensning eller tilfredshed, en slags 
rydning af dækket før søsætningen af Saturns passage igennem 
det efterfølgende hus. Jeg omtaler dette fænomen i en sådan ud- 
strækning, fordi jeg gentagne gange har set det ske med stor re- 
gelmæssighed og fordi nogle astrologer ofte vil søge sanseløst ef- 
ter en eller anden speciel transit, progression eller direktion, 
som kan »gøre rede for« sådan en oplevelse. Det samme fæno- 

men finder faktisk også sted med den progressive Måne, når den 
er ved at forlade et givet hus og gå ind i det næste. En hel bog 
kunne fyldes med mine historier om tilfælde, der har relation til 
disse almindelige hændelser; men vi må fortsætte med at disku- 
tere de specielle betydninger af Saturns passage igennem de for- 
skellige huse. 


1. HUS 

Efterhånden som Saturn går igennem dette hus, skabes en ny or- 
den efter, at den gamle orden blev opløst, medens Saturn var i 
12. hus. Efterhånden som Saturn nærmer sig Ascendanten og 
derefter går i konjunktion med den, oplever du ofte noget, som 
bringer dig ned på jorden, som får dig til at erkende resultaterne 
af dine handlinger og tidligere adfærdsmønstre og som følge 
heraf kan tilskynde dig til at tage mere ansvar for dig selv og 
dine handlinger, end det tidligere har været tilfældet. Sædvanlig- 
vis driver en eller anden ydre omstændighed dig til at konfronte- 
re vigtige, umiddelbare kendsgerninger eller situationer, som 
måske er blevet negligeret eller taget for givet i fortiden. Denne 
slags oplevelse er begyndelsen på en lang fase bestående i at 
komme til en erkendelse af nogle praktiske sandheder om dig 
selv. Da de fleste er mere bevidste om deres fejl og behov for 
fremtidig udvikling på dette tidspunkt, er det ofte en periode, 
hvor man aktivt søger feed-back fra andre for at få et klarere bil- 
lede af, hvad og hvem man virkelig er. Man kan søge at få den- 
ne feed-back fra venner; men det tager ofte form af at gå til en 
rådgiver, psykiater, astrolog eller anden slags terapeut. Det er 
kort sagt en periode, hvor du bliver mere realistisk vedrørende 
dig selv og prøver at få overblik over hvilket slags Du, du ønsker 
at skabe, og hvor du begynder at opbygge dette nye Du gennem 
en koncentreret indsats og ærlig selvvurdering. Det er en perio- 
de, hvor du ofrer dig selv megen opmærksomhed med betydelig 
alvor, en tid, hvor du kan begynde at lære dig selv dybere at ken- 
de end nogen sinde før, og hvor du kan lære mere om dine indi- 
viduelle evner. Saturns passage gennem både 12. og 1. hus er 
ofte en personlig kriseperiode, en genfødelsesproces, som kan 
strække sig over fem år. Den gamle personlighedsstruktur bliver 
uigenkaldeligt forladt; men den' nye struktur og den nye side, 
hvorpå du tackler tilværelsen og udtrykker dig selv, er i det store 
og hele afhængige af det niveau af ærlighed, hvormed du kon- 

fronterer dig selv på dette tidspunkt. Det er min fornemmelse, at 
hele den periode, hvor Saturn befinder sig i 12. og 1. hus, bør 
ses som udgørende en af de større overgangsfaser i enhvers liv. 
Det er derfor tilrådeligt at relatere Saturns betydning i 1. hus til 
Saturns passage gennem 12. hus, i stedet for at se hver enkelt 
fase som en isoleret tidsperiode. 

Udtrykket, »at få samling på tingene«, er velegnet til at beskri- 
ve Saturn i 1. hus; for idet Saturn forlader 12. hus føler individet 
sig som et nyfødt barn, åben over for alt, endeløst nysgerrig, 
men også uden ret megen disciplin og en klar personligheds- 
struktur. De nye muligheder, som dukkede op i 12. husfasen er 
endnu ikke integreret i en sammenhængende, funktionel hel- 
hed. Idet Saturn går ind i 1. hus, føler du ofte behovet for at bli- 
ve til noget, for at arbejde aktivt med at udvikle dig selv i stedet 
for at forblive i den åbne men passive tilstand, som symboliseres 
af det 12. hus. Man gør derfor ofte en betydelig indsats for at 
skabe en ny identitetsfølelse, et nyt, dybere niveau af tillid, og 
når Saturn nærmer sig slutningen af 1. hus, vil man ofte få en 
oplevelse eller møde en person, som leder en i retning af ople- 
velsen af at erkende sin egen helhed med øget klarhed. Denne 
nye følelse af at være integreret og indvendig stærk er baseret 
på en dyberegående sans for varige værdier og på en stærkere 
fornemmelse af ens personlige ansvar og grundlæggende indivi- 
dualitet. 

Medens Saturn krydser Ascendanten og forbliver i 1. hus, sker 
der ofte markante fysiske ændringer. At tabe i vægt uden an- 
strengelse er almindeligt, lejlighedsvis endda i den grad, at man 
ser stærkt afmagret ud. Den fysiske energi er ofte ganske lav, 
hvilket manifesterer sig som træthed, dårlig fordøjelse og til ti- 
der depressivitet. Man bør imidlertid erkende, at dette er selve 
den periode, hvor man har den maximale chance til at opbygge 
en ny krop, såvel som en ny personlighed; men denne opbyg- 
ning kræver disciplin, udholdenhed og en masse arbejde. Jeg 
har set robuste og sunde mennesker visne hen til ingenting i lø- 
bet af denne periode, hvis de ikke tog noget skridt i retning af at 
forbedre deres sundhedsvaner og disciplinere deres levevis og 
spisevaner. Men jeg har også været vidne til, at svage og sygelige 
påbegyndte en sundhedsdiæt i denne periode, som resulterede i, 
at de opnåede en tilstand af strålende helbred og overskydende 
energi endda før, Saturn forlod 1. hus! 

Saturns passage af 1. hus kan med andre ord betragtes som 
værende Saturn-cyklens nøglefase; for det er i løbet af denne 
livsperiode, at vi i virkeligheden skaber den person, som vi øn- 
sker at være og erkender, hvilken person vort karma kræver, at 
vi er. Derfor vil alle ens aktiviteter og engagementer i den ydre 
verden undervejs i resten af den 29-årige cyklus vokse direkte på 
basis af den værdiopfattelse, man anlægger og den karakter, 
man har opbygget i denne periode. Saturns passage igennem 1. 
hus kan faktisk betragtes som en uklarhedsperiode i den for- 
stand, at man primært ofrer sig selv opmærksomhed i stedet for 
aktivt at engagere sig i større engagementer og ambitioner, som 
let kunne bemærkes af offentligheden (selv om der findes undta- 
gelser hertil!). Men det er selvfølgelig næsten altid nødvendigt, at 
man går ind i sig selv og i nogen grad afstår fra engagementer i 
den ydre verden i en hvilken som helst periode med markant 
personlig transformation og accelererende vækst. Det bør derfor 
også påpeges, at det er temmelig almindeligt, at personen på 
dette tidspunkt begynder at arbejde med et studium, en interes- 
se eller et langtidsmål, som til sidst udvikler sig til et fuldtidser- 
hverv eller en større ambition; for karriere- eller ambitionspla- 
neten (Saturn) befinder sig i huset for nye begyndelser (1. hus). 
De som engang var personens højere ambitioner og langtidsmål 
kollapser eller synes indholdsløse, mens Saturn er i 12. hus, 
hvorimod nye mål og erhvervsinteresser begynder at tage form, 
efterhånden som Saturn går igennem 1. hus. Ofte erkender per- 
sonen ikke, at disse nye interesser vil komme til at spille sådan 
en vigtig rolle i senere års større aktiviteter. Alligevel synes det 
ofte, som om individet bliver ledet mod specielle typer arbejde 
på dette tidspunkt, selv om han eller hun føler en tydelig mod- 
stand mod at tage sådanne aktiviteter op. Når alt kommer til alt, 
føles Saturn ofte som skæbnens hånd, der griber ind i vores liv 
og dette er netop yderligere et tilfælde, hvor den spiller denne 
rolle med hensyn til at definere vores fremtidige orientering. 


2. HUS 

Når Saturn går ind i 2. hus, ebber den periode, hvor vi har været 
interesseret i vores egen identitet, ud og der indfinder sig ofte en 
markant følelse af lettelse, såvel som en stærkere fornemmelse 
af, at vi nu må i gang med at arbejde for at være produktive. 
Mange udtrykker dette skift i, hvor vægten lægges, som noget i 

retning af dette: »Jeg er træt af bare at tænke på mig selv og alle 
mine problemer. Jeg føler, at jeg nu har en ganske god idé om, 
hvem jeg er og at dvæle yderligere i et sådant spørgsmål vil kun 
være selvforgabelse. Det jeg ønsker nu er at få sat noget i gang i 
den virkelige verden, opnå nogle tydelige resultater og tjene 
nogle penge.« Som følge heraf har en person, som har den tran- 
sitte Saturn i 2. hus, sædvanligvis en stærk trang til at strukturere 
sin finansielle situation, til at sætte noget hårdt arbejde ind på at 
etablere eller fremme nogle indtægtskilder, opsparings-, investe- 
rings- eller levebrødsmuligheder. Det er almindeligvis en tid, 
hvor en person vil begynde at opbygge en ny forretning fra 
grunden, at engagere sig i en eller anden form for læreplads 
(hvad enten det er formelt eller uformelt) eller at skaffe sig en el- 
ler anden slags praktisk træning, som en gang med tiden vil sæt- 
te ham i stand til at tjene flere penge, Det handler med andre 
ord om at lægge fundamentet til ens sikkerhed og stabilitet i den 
materielle verden. Selv om ens indtægt muligvis ikke er særlig 
stor, mens man engagerer sig i sådanne forberedende anstren- 
gelser, og selv om man kan føle megen ængstelse vedrørende 
penge eller andre tryghedsfaktorer, så er de ofte hørte udsagn 
om denne Saturn-position som havende relation til forgældning, 
fattigdom og svære trængsler ifølge mine erfaringer betydeligt 
overdrevne, De fleste føler virkelig det saturniske tryk i dette 
kvsområde; men flertallet af de klienter, jeg har set, har klaret 
disse anliggender på en meget praktisk måde og har ikke ople- 
vet specielt store finansielle kalamiteter. En af mine klienter 
vandt faktisk $15.000 i en konkurrence, medens Saturn befandt 
sig i hendes 2. hus, og flere andre klienter påbegyndte forretnin- 
ger eller ny uddannelse i denne periode, som i den sidste ende 
gav bonus i stor målestok. 

Det, der ofte sker i denne periode, er, at finansielle nødvendig- 
heder bliver mere virkelige for personen og nogle praktiske be- 
læringer om overlevelse siver ind under påvirkning af nødven- 
dighedens tryk. Hvor meget du er indstillet på at tage dig af dine 
materielle behov ved begyndelsen af denne fase, vil have stor 
indflydelse på, hvad du kommer til at opleve i denne periode. 
Det vigtigste at huske er, at Saturn er langsom, men sikker og at 
der i den sidste ende kan komme materielle gevinster ud af at 
anlægge en tålmodig, alvorlig tilnærmelse til praktiske affærer i 
denne periode. Udbyttet er muligvis ikke synligt med det sam- 


153 


me; men hvis du ser behovet for at skabe en finansiel og tryg- 
hedsmæssig struktur i øjnene uden at ignorere de sande person- 
lige omkostninger, så vil det, som skabes nu, kunne tjene dig ud- 
mærket i mange år. Betydningen af Saturns passage gennem 2. 
hus er ikke begrænset til kun at omfatte materielle ting; men da 
det er på dette livsområde de fleste føler det mest direkte, har 
jeg koncentreret mig om denne dimension af denne transit. 
Man kan imidlertid sige, at det er en periode med langsom, men 
sikker akkumulation af alle slags ressourcer, både materielle og 
psykologiske, som alle sammen kan bidrage til selvtillid baseret 
på viden om, hvilken støtte og fremdrift du besidder samt hvilke 
dybereliggende til rådighed værende ressourcer og viden du kan 
trække på, efterhånden som du går igennem livet. Det handler 
også om at tage bestik af, hvordan du har brugt specielle færdig- 
heder og ideer i fortiden (2. hus er det 12, hus regnet fra det 3. 
hus) og hvorvidt de har tjent dig godt og sat dig i stand til at pro- 
ducere noget eller om de blot har vist sig nytteløse og uprakti- 
ske. Hvis de har vist sig at være værdifulde og hvis man bruger 
sig selv på de opgaver, som er for hånden, oplever man ofte en 
slags konsolidering af sin finansielle situation, når Saturn begyn- 
der at forlade dette hus. 


3. HUS 

Når Saturn begynder at gå igennem 3. hus, sætter følelsen af at 
mange af de praktiske sager, som længe har beslaglagt ens op- 
mærksomhed, er bragt i orden, en i stand til at begynde at afse 
energi til at lære noget nyt, som vil forstærke dybden af ens pro- 
fessionelle baggrund og værdien af ens ideer. Denne periode fø- 
les sædvanligvis ikke så tung, som Saturns passage gennem det 
foregående jordhus, selv om den relative betydning af 3. husfa- 
sen afhænger af om personen er intellektuelt orienteret eller en- 
gageret i arbejde, som involverer kommunikation eller rejseakti- 
vitet. Der forekommer ofte en tendens til ubegrundet bekym- 
ring, og enhver utryghed vedrørende ens meninger eller dybden 
af ens viden bliver sædvanligvis synlig. Man bør koncentrere sig 
om at lære nye kendsgerninger, nye ideer og nye færdigheder, 
som vil give den måde, hvorpå man udtrykker sin intelligens, 
dybde og praktisk anvendelighed. Det er en glimrende periode 
til forskning eller enhver form for dyb tankevirksomhed. Der gø- 
res ofte en større indsats for at strukturere ens uddannelsespla- 

ner, undervisnings. eller skrivemetoder eller den måde, hvorpå 
man udtrykker sine ideer. Der lægges øget vægt på seriøs analy- 
se, praktisk tænkning og evnen til at udtrykke ideer mere præ- 
cist. Mange oplever, at de bliver oppe sent for at læse mere og 
nogle få erfarer, at ikke alene den måde, de kommunikerer på, 
ændrer sig, men også tonen i deres stemme. Sådanne udviklin- 
ger tilvejebringes af personens følelse af, at han eller hun har 
behov for at skabe en mere solid struktur, hvorpå ideer og me- 
ninger kan baseres. Som følge heraf påtager individet sig ofte 
flere uddannelsesaktiviteter eller engagerer sig i privat forsk- 
ning, som kan tjene dette formål; for, selv om mange af de ide- 
er, kendsgerninger og færdigheder, som er indlært i denne pe- 
riode, muligvis ikke vil blive brugt ret meget i fremtiden, giver 
personens bekendtskab med et sådant udvalg af teknikker og 
synspunkter en bred baggrundsviden, som kan gøre ham i stand 
til at sammenligne og bedømme teorier, begreber og metoder 
på basis af hans egen personlige erfaring. 

En bredere indlæring eller forskning er også nødvendig på 
dette tidspunkt for at uddybe tryghedsfornemmelsen vedrøren- 
de ens intelligens; for hidtil har man måske kun udtrykt ideer og 
meninger på et abstrakt plan uden at besidde den direkte erfa- 
ring, som giver dem troværdighed, I mange tilfælde er det også 
en periode, som indebærer øget rejseaktivitet affødt af ens er- 
hverv, familiepligter eller andre ansvar. Det er også en periode, 
hvor det drejer sig om at få hold på eventuelle løse ender, ikke 
alene på de intellektuelle livsområder, men også i ens forhold til 
andre mennesker. Der kan forekomme en tendens til præcist at 
definere grænserne for diverse relationer til venner og bekend- 
te. 


4. HUS 

Under Saturns passage igennem 4. hus handler det om at få fat i 
grundlaget for ens tryghed og overlevelse. Det er en tid, der er 
egnet til at bringe sig i samklang med grundlæggende behov, for 
følelsen af tilhørsforhold og ro. Man har en tendens til mere al- 
vorligt at se på sin plads i samfundet og prøver ofte at etablere 
en fornemmelse af soliditet og orden i hjemmemiljøet. Det kan 
naturligvis betyde mange forskellige ting for forskellige menne- 
sker; men der er sædvanligvis to områder vedrørende hjemmet, 
som tiltrækker sig opmærksomhed. 1) Hjemmets fysiske tilstand 

og indretning kan synes ikke at passe til dine formål, og i så til- 
fælde vil du ofte tage skridt til at forandre hjemmesituationen på 
en eller anden måde. Det kan bestå i at bygge noget til selve hu- 
set eller på gårdspladsen eller til tider endda i at flytte til en hel 
ny bolig. 2) Dine forpligtelser over for familien kan blive mere 
virkelige og trykkende. Du kan eventuelt føle at dine omgivelser 
er for snævre og det kan være et vink om, at du har brug for 
nærmere at definere grænserne for ikke alene dit hjemmeliv, 
men også for dine ambitioner i livet (10. hus — polær modsæt- 
ning til 4. hus). Faktisk er Saturns passage gennem 4. hus en pe- 
riode, hvor du bør lægge fundamentet for enhver langsigtet am- 
bition, du måtte have og beslutte hvilken operationsbase, der be- 
høves i din karriere. Det kan føre til en ændring af dit arbejde el- 
ler din profession eller i det mindste til en omstrukturering af de 
omgivelser, du arbejder i. En sidste note vedrørende 4. hus er, at 
folk ofte synes direkte at opleve karma, som er relateret til deres 
tidligere kreative bestræbelser og/eller kærlighedsaffærer. Dette 
kan forklares ved at se, at 4. hus er det 12. hus regnet fra det 5. 


5. HUS 

Saturns passage gennem 5. hus ligner til en vis grad dens passa- 
ge af de forudgående fire huse: 1. hus ved at det er en periode 
med større alvor vedrørende en selv og med nedsat vitalitet og 
frejdighed. Da 5. hus forbindes med Løven og Solen, påvirker 
denne transit på markant vis ens sans for glæde, spontanitet og 
velvære. Nogle beklager sig over, at de aldrig har det særligt 
sjovt i denne periode og at de føler, at de ikke bliver elsket og 
værdsat. Sådanne følelser er forståelige, når vi erkender, at den- 
ne transits essentielle betydning er at gøre os bevidste om, hvor- 
dan vi bruger vores livskraft inden for alle livsområder. Dvs. vo- 
res fysiske og seksuelle energi, vores emotionelle kærligheds- 
energi og alle andre former for skabende kræfter. Det forholder 
sig ikke sådan, at vi pludselig oplever alle mulige slags blokerin- 
ger og hæmninger, som vi aldrig har følt før. Det er snarere det, 
at vi bringes til at erkende, hvilke blokeringer og hvilken frygt, 
der vanemæssigt har reduceret vores energier eller forstyrret 
den måde, hvorpå vi har udtrykt vores skabende kræfter og vo- 
res kærlighedsnatur. Det er, kort sagt, en tid, der er egnet til at 
konfrontere hvilken som helst frygt eller vane, som har fået os 
til at føle os afkræftede, kreativt frustrerede eller ude af stand til 

at elske og blive elsket. Det er en tid til at lægge mere dybde i 
den måde vi udtrykker os selv på, og hvor vi bør arbejde på at 
gøre et dybt indtryk på andre gennem ansvarlig og disciplineret 
handling i stedet for gennem dramatiske opvisninger og tomt 
gøgl. 

Saturns tryk i denne periode vender dig mod dig selv, idet det 
har den virkning, at det stiller dig ind på at udvikle dine egne 
indre kærligheds- og kreativitetsressourcer, i stedet for at søge 
tilfredsstillelse for disse behov i den ydre verden. Følelsen af at 
være ensom og uelsket kan imidlertid drive dig til ubevidst at 
søge efter mere kærlighed fra ægtemage, børn, elskere eller 
andre; men du kan blive for krævende — sædvanligvis uden at er- 
kende det — og dermed skubbe de selv samme mennesker fra 
dig, som du ønsker at komme nærmere, hvilket kan føre til en 
følelse af at være udstødt. Hvis man imidlertid på dette tidspunkt 
kan udtrykke sin dybeste kærlighed og loyalitet gennem ansvar- 
lig ærlighed, pligt og anstrengelse, så kan det give en en dyb til- 
fredsstillelse; fordi man kan indse, at der ikke findes nogen virke- 
lig kærlighed i denne verden, uden at den ledsages af en følelse 
af ansvar. Den måde, man udtrykker kærlighed til andre på, kan 
blive mere faderlig og beskyttende, og sådanne følelser kommer 
særlig stærkt til udtryk i ens holdninger over for børn, da dette 
er en tid, der egner sig til at komme i kontakt med sine børns 
virkelige behov og med ens dybereliggende pligter over for dis- 
se, Man bliver ofte tiltrukket af saturniske typer som værende 
mulige elskere; for i disse mennesker fornemmer man den følel- 
sesmæssige stabilitet, som man for tiden mangler. Det kan give 
sig udtryk ved at man bliver tiltrukket af en ældre person eller 
blot en, som er i udtalt harmoni med Saturn eller Stenbukken. 
En saturnisk persons ubundethed, reservation og realitetssans 
kan virke appellerende i denne periode; for man er langsomt 
ved at lære sig selv at være mere uafhængig og objektiv i sine 
forsøg på at tilfredsstille følelsesmæssige behov. I nogle tilfælde 
vil en person med den transitte Saturn i 5. hus være tilbøjelig til 
at bruge andre (ofte ubevidst, i håbet om, at han eller hun er for- 
elsket) med henblik på at prøve at lindre følelsen af ensomhed 
og for at prøve at flygte fra en konfrontation med ens egen man- 
gel på dyb, ansvarlig hengivenhed. 

En uimodståelig indre trang til at skabe noget kan udfordre 
dig til at disciplinere dine kreative arbejdsvaner og til at yde en 

større indsats for at åbne en kanal, så din skabende energi kan 
strømme frit. Hvis du for eksempel har ambitioner inden for de 
skabende kunstarter, er denne tid egnet til at engagere sig i en 
regelmæssig arbejdsrutine og til at begynde at stole mere på en 
vedvarende arbejdsindsats og organisation, i stedet for på mid- 
lertidige »inspirationsflyveture«. Det er muligt at erkende, at 
enhver kreativ handling, du udfører, sker gennem dig, snarere 
end at udspringe fra dig. Vi kan med andre ord erkende, at vi — 
hvis det er vores karma at skabe noget — blot bør gøre en regel- 
mæssig indsats med henblik på at lade de kreative kræfter ud- 
trykke sig selv gennem os. Det er imidlertid vanskeligt at opnå 
dette, da vi i denne periode sædvanligvis kun er i besiddelse af 
meget lidt tro og tillid og derfor har en tendens til at lukke af el- 
ler til at blive bange for at begå fejl. Vi har en tendens til at tage 
livet alt for alvorligt i alle dets aspekter, fordi vi tager os selv for 
alvorligt. Som følge heraf er det ofte en tid med kreative bloke- 
ringer, hvor selv etablerede forfattere og kunstnere med flere 
oplever betydelig modløshed med hensyn til deres arbejde. Men 
det kan være en tid, hvor vi kan styrke vores selvtillid og vores 
kreative udtryksmetoder, hvis vi erkender at inspiration er al- 
mindelig, medens arbejde ikke er det og at 95% af al kreativitet 
er banalt, hårdt arbejde. Som forfatteren Henry Miller skrev i 
sin dagbog: »Når du ikke kan skabe, så arbejd!« Forfatteren Wil- 
liam Faulkner blev også engang spurgt om, hvornår han udførte 
sine skriverier og svarede hertil: »Jeg skriver kun, når jeg har 
lyst til det... og jeg har lyst til det hver mørgen.« 

Da 5. hus også er huset for leg, hobby og rekreation, har 5a- 
turns passage gennem dette hus også indflydelse på disse livsom- 
råder. Overanstrengelse er almindelig på dette tidspunkt, da det 
er vanskeligt for personen at afsætte tid til at more sig. Selv om 
personen holder en ferie, vil han måske opdage, at han ikke kan 
slappe af, fordi hans sind bliver ved med at dvæle ved alvorlige 
tanker. I andre tilfælde kan det, som plejede at være en hobby, 
blive mere produktivt og ofte endda en velorganiseret forret- 
ning. En anden forståelse af denne periode dukker op, når vi be- 
tragter 5. hus, som det 12. hus regnet fra det 6. Som følge heraf 
kommer resultaterne af ens tidligere arbejde og af hvor effek- 
tivt, man har udført sine pligter, til udtryk, enten som glæde på 
et dybt plan af tilfredshed og en støt strøm af kreativ energi,eller 
som udsvævelser og chancetagning i et forgæves forsøg på at 

kompensere for det, som man aldrig virkelig har indtjent gen- 
nem en solid arbejdsindsats. 


6. HUS . 
Saturns passage gennem 6. hus er en periode med selvjusterin- 
ger og forandringer vedrørende ens tanke-, arbejds- og helbreds- 
vaner. Personen bliver sædvanligvis enten drevet af en indre 
trang eller presset af omstændighederne til at blive mere organi- 
seret og disciplineret på mange praktiske livsområder, men især 
vedrørende arbejde og helbred. Jobskifte eller forandringer i ar- 
bejdsstruktur er almindeligt forekommende, ligesom kedelige, 
kroniske helbredsproblemer er det. Jeg har set en person, som 
var bemærkelsesværdigt uorganiseret og ineffektiv, blive så me- 
get mere disciplineret i sin arbejdsmetode i denne periode, at 
han udbrød: »Jeg kan slet ikke fatte alt det, Jeg får udrettet for ti- 
den. Jeg er ved at blive virkelig effektivt« Saturn i dette hus pres: 
ser os til for os selv at finde ud af, hvad det er vi forsøger at 
udrette og til at skelne mellem det væsentlige og det uvæsentli- 
ge. Nogle gange er skelneevnen faktisk så virksom i denne perio- 
de, at individet lider af depressioner og psykosomatiske dårlig- 
domme, som stammer fra overdreven selvkritik. Denne selvkri- 
tik bliver yderligere motiveret af vores begyndende forståelse af, 
hvordan mennesker, som vi lever og arbejder sammen med, vir- 
kelig opfatter os. Vi opfatter, om vi virkelig er nyttige eller om vi 
betragtes som en byrde. Da 6. hus er det 12. hus regnet fra det 
7., bliver vi med andre ord mere bevidste om resultaterne af de 
forskellige medmenneskelige relationer i vores liv. 

6. husfasen i Saturns cyklus handler grundlæggende om selv- 
renselse på alle planer. Mange af de helbredsproblemer, som 
opstår i denne periode kan direkte relateres til personens spise- 
vaner og dermed ul forurening af blodet. Det synes, som om 
kroppen prøver at smide disse forureninger bort, og hvis man 
ikke samarbejder med denne renselsesproces, vil der ofte opstå 
fysiske symptomer. Saturns transitering af 6. hus er en glimren- 
de periode til at justere sin kost, sine motions- og andre helseva- 
ner eller til at tage en længere faste eller en renselsesdiæt. På 
dette tidspunkt er det hovedsagen at være bevidst om, at ethvert 
helbredsproblem (eller problemer i ens arbejdssituation) er en 
speciel belæring, som viser hvilke ændringer, der kræves vedrø- 
rende ens dagligdags vanemønstre, og som forbereder en til en 

ny livsfase, som begynder, når Saturn går over Descendanten og 
ind i 7. hus. 


7. HUS 

Ligesom Saturns passage igennem et hvilket som helst andet hus 
kan denne position manifestere sig på en række forskellige ni- 
veauer samtidigt. Et par af mine klienter begyndte at etablere 
forretningspartnerskaber på dette tidspunkt, da det som regel vi- 
ser sig at være et godt tidspunkt for konsolidering, når Saturn går 
ind i 8. hus. Alle relationer til andre mennesker tages mere al- 
vorligt i denne periode og personen begynder ofte at blive mere 
ansvarlig med hensyn til at opretholde sin del af et givet forhold. 
Opmærksomheden synes imidlertid at blive fokuseret på indivi- 
dets primære personlige parforhold eller ægteskab. Når Saturn 
krydser Descendanten og påbegynder den del af sin halv-cyklus, 
som ligger over horisonten, indfinder der sig ofte erkendelser 
vedrørende ens parforholdsbehov, -begrænsninger og pligter. 
Dette tidspunkt markerer også personens indgang til en større 
skueplads for offentlig og social medvirken. Hvis man har taget 
et vigtigt forhold for givet eller har følt, at et bestemt forhold 
ikke lever op til ens behov, så vil det nu være tiden til at tage sig 
af det på en realistisk måde. (Saturns transitering af fødsels-Ve- 
nus ligner dette.) Saturn får dig ned på jorden i hvilket som helst 
livsområde, som indikeres af det hus, den transiterer, Her bør 
du prøve at etablere en solid, veldefineret tilnærmelse til de for- 
hold, som har en stærk indflydelse på hele din livsstil og din 
identitet. (Bemærk, at når Saturn transiterer Descendanten i kon- 
junktion, er den samtidig i opposition til Ascendanten.) Hvis du 
forventer for meget af et parforhold eller et ægteskab eller hvis 
du fornemmer, at det ikke kan fungere på områder, som er vig- 
tige for dig, så er dette tiden til at se sådanne kendsgerninger i 
øjnene på en objektiv og ubunden måde. En vis kulde og reser- 
vation i holdninger og adfærd inden for snævre parforhold ud- 
vikler sig ofte på dette tidspunkt og din partner kan muligvis spe- 
kulere på, hvorfor du synes at have trukket dig tilbage fra din 
sædvanlige måde at fungere sammen med ham eller hende på. 
Hvis det kan forklares for partneren, at du blot trækker dig lidt 
tilbage fra ham eller hende for en tid for at få et bedre overblik 
over forholdet og over i hvilken grad, du ønsker at deltage i det, 
så vil partneren i det mindste ikke være tilbøjelig ul at forestille 

sig noget, som er værre end den aktuelle situation. Der er ingen 
tvivl om, at dette kan være en prøvelsernes tid for mange ægte- 
skaber og intime parforhold; men den grad af stress, som ople- 
ves 1 denne periode, afhænger af den kvalitet og ægthed, som 
har karakteriseret forholdet tidligere. 

Det er min erfaring, i modsætning til visse traditionelle på- 
stande, at skilsmisser ikke er mere almindelige på dette tids- 
punkt end i den periode, hvor Jupiter går igennem 7. hus — fak- 
tisk synes det at være mindre almindeligt end i Jupiters transit- 
periode, hvor Jupiter-perioden er en tid, hvor man søger at for- 
grene sig og udvide grænserne for sine forhold udover deres nu- 
værende begrænsninger. Saturns passage gennem 7. hus er en 
tid med parforholdsbeslutninger og -engagementer (eller om-en- 
gagementer) og måske er det mest vigtige ved denne periode, at 
den giver dig evnen til at forstå din partner på en mere objektiv 
måde — som en individuel person, der er helt forskellig fra dig 
selv, i stedet for som et vedhæng eller blot som en genstand, 
hvorpå du kan overføre dine projektioner. Kort sagt, hvis et gi 
vet parforhold er tilstrækkeligt sundt og fleksibelt til at tillade dig 
at opleve dit eget selv fuldt ud og relatere til andre og til samfun- 
det med fuld bevidsthed, så er det sandsynligvis ganske funk- 
tionsdygtigt og det er det, du vil erkende i løbet af denne perio- 
de, selv om denne erkendelse først indfinder sig efter nogle 
strenge afprøvninger af forholdets kvalitet. Ellers er det imidler- 
tid nødvendigt, at forholdet og din holdning til det omdefineres 
og at der træffes beslutning om, hvor megen energi du må satse 
på det for at få det til at fungere. 


8. HUS 

Denne periode kan lægge vægt på en af de følgende livsdimen- 
sioner eller dem alle: Det finansielle, det seksuelt-følelsesmæssi- 
ge, det psykologiske eller det spirituelle. Da 8. hus forbindes 
med Pluto og Skorpionen, er dette en tid for afslutning af man- 
ge gamle livsmønstre, og idet man giver slip på nogle intense 
begær- eller tilknytninger — oplever man en slags genfødsel, 
når først denne fase er tilendebragt. Behovet for at disciplinere 
sine begær og organisere sine følelsesmæssige bindinger bliver 
sædvanligvis gjørt klart, enten ved at omstændighederne driver 
dig til at konfrontere visse kendsgerninger gennem et frustra- 
tionspres eller gennem din egen indre erkendelse af de sluttelige 

konsekvenser af dine begær og af, hvordan du har brugt alle for- 
mer for magt; det være sig finansielle, seksuelle, følelsesmæssi- 
ge, okkulte og spirituelle. Mange oplever denne periode som en 
tid med dyb lidelse, hvis årsag det er vanskeligt at sætte fingeren 
på. Nogle beskriver det endda som en følelse af at gå gennem 
helvede eller skærsilden, hvorigennem deres begær og tilknyt- 
ninger forfines og deres bevidsthed om livets dybereliggende 
energier vækkes. Det er kort sagt en tid til at se livets mest fun- 
damentale realiteter i øjnene; kerneoplevelser, som så ofte igno- 
reres og forsømmes. Mange synes optaget af sjælelivets essenti- 
elle realiteter, livet efter døden, og selve døden. Det er en tid til 
at se dødens ubønhørlige kendsgerninger i øjnene på en mere 
realistisk måde, og bevidstheden om dødens uundgåelighed får 
ofte folk til at afsætte energi til at organisere deres ejendomme, 
samlede aktiver og testamenter. Andre større finansielle trans- 
aktioner er også gængs på dette tidspunkt; men den almindelige 
faktor er, at indvidet søger at beskytte sig selv og ofte at etablere 
en slags sjæletryghed på det dybest mulige plan. 

Det er også en periode med erkendelse af vigtigheden af ens 
sexliv og betydningen af, hvordan man har kanaliseret sine sek- 
sualenergier. I nogle tilfælde er det en periode med seksuel fru- 
stration, som synes at indtræffe og dermed tvinge personen til at 
blive mere selvtilstrækkelig og disciplineret. I andre ulfælde vil 
personen gøre en bevidst indsats for at afskære visse seksuelle 
udtryksformer eller aktiviteter, som tidligere var et større enga- 
gement, idet han eller hun erkender værdien af at tilbageholde 
seksualkraften i sig selv, medmindre den bruges til et healende 
eller konstruktivt formål. Det er også en tid, hvor virkelig mange 
bliver dybt engageret i okkulte studier, åndelige øvelser eller for- 
skellige former for forskning. Det forekommer mig, at en af 
nøglerne til forståelse af denne tidsperiode ligger i at erkende, at 
8. hus er det 12. hus regnet fra det 9. Saturns passage gennem 
dette hus bringer med andre ord resultaterne af dine forsøg på 
at leve dine idealer og din tro op til overfladen. Dette manifeste- 
rer sig så igen i din oplevelse af transformation — enten som no- 
get glædeligt eller gennem lidelse, som kræves for yderligere at 
omformulere dine livsidealer. 

9. HUS 

Saturns passage gennem 9. hus er primært en periode, der hand- 
ler om at fordøje mange års erfaringer og relatere dem til et el- 
ler andet meningsfuldt ideal, en meningsfuld filosofi eller styret 
selvforbedring. Det er på dette tidspunkt almindeligt at påbegyn- 
de en velorganiseret rejse i retning af at opnå større bredde og 
forståelse, enten gennem virkelig fysisk rejse, akademisk skoling, 
ved at gå til foredrag eller gudstjenester eller blot gennem egne 
koncentrerede studier. Jeg har set tilfælde, hvor personer faktisk 
kombinerede flere af disse muligheder, for eksempel ved at gå i 
skole i udlandet. Grundlæggende er det en tid til at undersøge 
og definere sine fundamentale trosopfattelser, hvad enten ens 
tendenser fører en til en filosofi, en religion, metafysiske studier 
eller juridiske eller sociale teorier. Dine trosopfattelser må nød- 
vendigvis defineres undervejs i denne periode, fordi de herefter 
vil tjene som idealer, som vil lede dit liv og belyse din selvsty- 
ring. 

Det er kort sagt en tid, hvor de fleste har en stærk trang til 
selv-forbedring. For nogle betyder det, at de bør bringe deres liv 
i harmoni med et højere ideal. For andre betyder det, at de føler 
et behov for at rejse rundt i verden eller for at studere diverse 
emner med henblik på at opnå et videre perspektiv i deres liv. 
For atter andre, især de, som er tilbøjelige til at acceptere socialt 
definerede opfattelser af, hvad det betyder at forbedre sig selv, 
er det en tid, hvor de påbegynder eller i det mindste engagerer 
sig mere dybtgående i et akademisk uddannelsesprogram. Det 
er en glimrende periode til en seriøs anvendelse af ens mentale 
energier og det er almindeligvis en tid, hvor ens ambitioner i re- 
lation til at påvirke andre gennem undervisning, foredrag eller 
publikationer konsolideres på en afgørende måde, Det bør også 
bemærkes, at 9. hus er det 12. hus regnet fra det 10. og som føl- 
ge heraf repræsenterer det resultaterne af, hvordan du har ar- 
bejdet mod at opnå dine ambitioner. Dette udtrykker sig enten 
som rastløshed og utilfredshed eller simpelthen i form af, at du 
erkender, at du nu bliver nødt til at arbejde hårdere på at ud- 
trykke den viden, som du har opnået gennem tidligere bedrifter 
eller erhvervsmæssige aktiviteter. Denne transitperiode er også 
en forberedelse til den efterfølgende 10. husfase i den forstand, 
at de ambitioner, du vil søge at indfri til den tid, i høj grad af- 
hænger af de idealer, du engagerer dig i nu. 

10. HUS 

Saturns passage af MC og indgang i 10. hus bringer sædvanligvis 
en alvorlig interesse for ens ambitioner, ens håb om at opnå re- 
sultater i sin karriere, ens rolle i samfundet og omfanget af den 
autoritet, man besidder og den specifikke arbejdsstruktur, hvor- 
igennem man forsøger at nå sine mål, i forgrunden. Det kan fø- 
les som en periode med frustrationer på disse livsområder eller 
med bekymringer, hvis du er belastet med ubehagelige pligter; 
men dette er primært tilfældet, hvis den karriere eller erhvervs- 
mæssige struktur, du har opbygget, er for tyngende eller ikke er 
realistisk nok med hensyn til at passe til din sande natur. I mod- 
sætning til, hvad nogle astrologiske traditioner kan lede os til at 
tro, indikerer denne fase ikke nødvendigvis, at dine ambitioner 
vil blive modarbejdet. Den viser bare, at dette er den rette tid til 
at arbejde ekstra hårdt med at definere rækkevidden af og me- 
ningen med dine ambitioner. Nogle oplever i virkeligheden på 
dette tidspunkt en meget positiv kulmination af deres karriere- 
mål med betragtelig anerkendelse og fuldbyrdelse. Set på basis 
af mine erfaringer sker dette imidlertid ikke med så stor regel. 
bundenhed, som Grant Lewis teorier synes at forudsige, selv om 
det er almindeligt. Det er også en tid, der drejer sig om at opnå 
et ubundet overblik over, hvad du virkelig har opnået, således 
som det adskiller sig fra dit omdømme (som ofte er upræcist) el- 
ler fra, hvad du gerne vil tro, du har udrettet. Hvis vi ser 10. hus 
som det 12. hus regnet fra det 11., kan vi yderligere udlede, at 
denne fase viser resultaterne (12. hus) af dine forbindelser med 
andre mennesker, dine målsætninger og din fornemmelse af dit 
individuelle formål (11. hus). Hvis din karriere eller din erhvervs- 
mæssige struktur forekommer frustrerende på dette tidspunkt, 
stammer det ofte fra den kendsgerning, at du ikke i tilstrækkelig 
grad har indbefattet dine sande personlige mål og socialt værdi- 
fulde idealer heri. Men du kan begynde at gøre dette, når Saturn 
går ind i 11. hus. 


11. HUS 

Betydningen af 11. hus er kun gjort klar i de færreste astrologi- 
ske tekster og de nøgleord som gives for 11. hus er ofte vage og 
forvirrende. Det forekommer mig mere end noget som helst an- 
det, at dette hus symboliserer ens fornemmelse af individuelt 
formål. Dvs., hvordan man ser sin funktion i samfundet og hvor- 

dan man ønsker at udvikle sig på et personligt plan i fremtiden. 
Dette hus er sandsynligvis det mest fremtidsorienterede af alle 
husene og mennesker med Solen eller andre vigtige planeter i 
dette hus har en tilbøjelighed til at være særligt stillet ind på 
fremtiden, både med hensyn til, hvad de ønsker at blive og med 
hensyn til, hvordan samfundet udvikler sig og hvor det vil føre 
hen. 

Som følge heraf indikerer Saturns passage af dette hus en tid, 
hvor du erkender, hvad du har gjort, hvad du ikke har gjort og 
hvad du bør gøre i fremtiden, især i forhold til andre mennesker 
og til samfundet som helhed. Det er en tid, hvor det drejer sig 
om at finde ud af, hvad du bør give til andre nu, hvor du har 
etableret dig i en eller anden position i samfundet (10. husfase). 
Det er en tid, hvor det er vigtigt at gennemtænke dine målsæt. 
ninger. Ikke så meget karrieremålsætninger som dine egne per- 
sonlige målsætninger; hvad du ønsker at være og blive og hvil 
ken rolle, du føler, du er skabt til at spille i fællesskabet med an- 
dre mennesker. Det er en periode, der er egnet til at definere 
dine egne inderste håb og ønsker og din fornemmelse af formål 
for dig selv i relation til dme medmenneskers behov. Det er der- 
for en periode, hvor det drejer sig om at påtage sig mere ansvar 
for den måde, hvorpå du relaterer til alle mennesker. Denne 
øgede interesse fører til en mere sober holdning ikke alene til in- 
dividuelle venskaber og alliancer, men også til engagementer i 
større grupper. I nogle tilfælde er det nødvendigt at afskære di- 
verse venskaber eller gruppetilknytninger; men i andre tilfælde 
kan du måske opdage, at du føler trang til at påtage dig større 
ansvar med hensyn til den måde, hvorpå du tager dig af dem. 
Der var for eksempel en dame, som påtog sig arbejdet med at 
organisere (Saturn) udflugter for store grupper af enlige, da Sa- 
turn gik gennem hendes 11. hus. Som det kan ses af dette hus' 
forbindelse med Vandmanden, er det en tid som handler om at 
distribuere og fordele til andre hvad du har lært og opnået, 
mens Saturn gik gennem de forudgående ti huse. 


12. HUS 

Som hævdet i begyndelsen af dette afsnit falder Saturns passage 
af dette hus og af 1. hus sammen med en vigtig overgangsfase i 
alles liv. Saturns 12. husfase er en periode, hvor du møder resul- 
taterne af alle de tanker, handlinger, ønsker og aktiviteter, du 

har været engageret i undervejs i Saturns cyklus gennem de an- 
dre huse. Den måde, du har udtrykt dig på i verden (1. hus) i no- 
gen tid nu, har uundgåeligt ført til, at du har mødt denne særlige 
slags karma. Hvis det er Saturns første passage af 12. hus i dette 
liv, så kan den livsfase, som her afsluttes, være en periode, som 
begyndte i et tidligere liv. Det er i hvert tilfælde afslutningen på 
en gammel cyklus, og derfor oplever man ofte utilfredshed, for- 
virring, desorientering og en følelse af emotionel-mental inde- 
lukkethed, efterhånden som de gamle livsstrukturer begynder at 
bryde sammen. De ambitioner, værdier, prioriteter, aktiviteter 
og trosopfattelser, som én gang gav mening og retning i dit liv, 
begynder med andre ord at gå i opløsning når Saturn går ind i 
dette hus, og de fremherskende følelser af at være flippet ud el- 
ler være fortabt er sædvanligvis stærkest i det første års tid af 
denne fase, indtil man har konsolideret nye værdiopfattielser og 
nye, mere forfinede holdninger til selve livet. Det er derfor en 
tid, der er egnet til at definere sine idealer og sin fundamentale 
spirituelle orientering og mange bruger denne periode til at ek- 
sperimentere med forskellige nye tilnærmelser til livet efter, at 
de har afskaffet de gamle tilknytninger, som nu har vist sig at 
være ganske tomme og livløse. Det er kort sagt en periode, der 
handler om at arbejde på at tydeliggøre de transcendente og 
subtile dimensioner af livet, som, selv om de ofte er vanskelige 
at verbalisere, udgør den inderste kilde af styrke, som hjælper os 
med at fortsætte vores kamp for vækst midt i livets slagsmål og 
forhindringer. 

12, hus er blevet kaldt isolationens hus og en eller anden slags 
psykisk isolation er ganske almindelig i denne periode. Men 
hvad der er meget mere almindeligt er, at personen, i det mind- 
ste i den første halvdel af perioden, føler det som om, han befin- 
der sig i et følelsesmæssigt fængsel, isoleret fra den ydre verden, 
som forekommer fjern og uvirkelig. Det er en tid, hvor vi bør 
rette opmærksomheden indad med henblik på at tappe vores 
indre kilder af emotionel og åndelig styrke og det synes ofte som 
om, at der, hvis vi ikke bevidst vælger at gå ind i os selv på dette 
tidspunkt, vil opstå omstændigheder, som driver os til at opleve 
en eller anden form for personlig isolation, som ikke giver os an- 
det valg end at overveje vores liv fra et ubundet synspunkt. Men 
i de fleste tilfælde, som jeg har set, kræver personen isolation og 
et middel til at trække sig tilbage fra den ydre verdens anliggen- 

der, hvad enten det tager form af at stikke af til et kloster eller 
blot består i at trække sig tilbage fra mange af de jordiske forbin- 
delser og aktiviteter, som tidligere var meningsfulde. Det er et 
glimrende tidspunkt for studier af spirituelle, mystiske eller ok- 
kulte emner og mange føler sig da også særligt tiltrukket af mu- 
siske, poetiske eller visionære udtryksformer i denne periode, da 
det de føler ikke lader sig udtrykke i logiske eller fornuftsbetone- 
de vendinger, men kun gennem billeder, vibrationer og intui- 
tion. Der forekommer også ofte en dragning mod humanitære 
aktiviteter og servicearbejde som midler til at finde værdier i ens 
eget liv. 

Helbredsproblemer er ikke ualmindelige i denne tid og de er 
sædvanligvis psykosomatiske, vanskeligt diagnostiserbare syg- 
domme, som kun kan påvirkes gennem psykologisk/ spirituel te- 
rapi. Ens psykiske energi er ofte lav på grund af den følelsesmæs- 
sige dræning, som afstedkommes af denne rene og skære opløs- 
ning af hele ens gamle personlighedsstruktur. Det gamle liv op- 
løses for at give plads til fødslen af en ny livsorientering og 
-struktur. Det, som imidlertid er så vildledende ved denne perio- 
de, er, at den består i at vente og drømme og i en udforskning af 
den indre verden, hvor individet ikke har nogen faste grænser 
eller noget solidt anker at holde fast i. Man forholder sig afven- 
tende og forberedende i forhold til fødslen af den nye struktur; 
men den vil ikke begynde at blive opbygget, før Saturn har pas- 
seret Ascendanten på vej ind i I. hus. Men hvis man kan vinde 
indre styrke ved at erkende, at et helt nyt jeg er ved at blive 
skabt, frigjort fra mange nytteløse byrder, så kan vi blive lettere 
og lettere og lykkeligere og lykkeligere, efterhånden som Saturn 
bevæger sig gennem 12. hus og nærmer sig Ascendanten. 


6. Transformationsaspekter i 
fødselshoroskopet 


For at et træs grene kan nå til himlen, 
må dets rødder nå til helvede. 
— MIDDELALDERLIGT ALKYMISTISK UDSAGN 


Individet kan stræbe efter perfektion, men 
må opleve lidelsen fra sine intentioners 
modsætning for at opnå sin fuldkommenhed. 
— C.G. JUNG 


Begge de ovenstående citater giver den samme pointe. En poin- 
te som altid bør huskes under enhver indsats for at forstå astro- 
logiske aspekter. Nemlig, at selve livet kræver af os, at vi møder 
alle slags oplevelser, høje og lave, lyse og mørke, gode og dårli- 
ge, lette og svære for at vores bevidsthed kan vokse og blive 
mere hel. Mange af os er bekendte med den kendsgerning, at en 
oplevelse, som synes særligt vanskelig eller traumatisk på det 
tidspunkt, hvor den indtræffer, ofte er den selv samme oplevel- 
se, som giver os den øgede forståelse, som belyser vores liv og 
motiverer hurtig vækst i de kommende år. På grund af den sær- 
lige form for bevidsthed, som var fremherskende i England og 
USA i den tidlige del af det tyvende århundrede, undlod det sto- 
re flertal af astrologiske skrifter imidlertid at tage denne kends- 
gerning i betragtning. I astrologibøger frembragt i denne perio- 
de blev næsten enhver faktor i et individs fødselshoroskop auto- 
matisk betragtet som værende god eller dårlig afhængigt af, 
hvor let eller svær den måtte være for personen at udtrykke, tl- 
fredsstille eller at integrere i vedkommendes natur. Der udvikle- 
de sig derfor et særlig snævert og fordrejet livssyn i de menne- 
skers sind, som fordøjede disse tidlige astrologiske skriverier og 
uheldigvis dominerer dette snæversyn stadigvæk i dag blandt 
mange, som er aktive på det astrologiske område. 

I de senere år har der indfundet sig en reaktion mod dette ne- 

gative, fordrejede udsyn, og mange forfattere og føredragshol- 
dere har omformuleret astrologien i lyset af det mere subtile, 
mere psykologiske perspektiv, som blev initieret af Dane Rud- 
hyar og Marc Edmund Jones. Som det så ofte sker på ethvert 
område, når en reaktion på en yderliggående holdning sætter 
ind, har mange af pionererne inden for den mere positive, 
vækstorienterede holdning til astrologien forsøgt at kompensere 
for den traditionelle astrologis fejltagelser ved at gå til den an- 
den yderlighed. Dvs. ved at lægge for megen vægt på livets lyse 
side og undlade at konfrontere mørket. Hvad der plejede at bli- 
ve betragtet som et svært aspekt i et horoskop bliver så oversuk- 
ret med alle mulige former for idealiseret og blomstrende sprog 
og den kendsgerning, at nogle af disse aspekter ikke alene indi- 
kerer virkelige problemer for personen, men også at defekter el- 
ler negative karaktertræk overses. Det forekommer mig, at det 
er på tide at blive realistisk vedrørende astrologien, hvilket bety- 
der, at vi må blive mere realistiske vedrørende os selv og vores 
livssyn. Livet er fuldt af vanskeligheder og problemer. Det er 
det, som gør det til sådan en dybtgående læreproces for sjælen. 
Hvis vi betragter fødselshoroskopet som et altomfattende sym- 
bol på en persons livspotentiale og livsmønster, så må dette sym- 
bol indeholde indikationer på disse kritiske livsproblemer, disse 
livsområder, hvori vi kan lære nogle vigtige lektier, som frem- 
mer vores vækst. Hvad der imidlertid ikke er vist i horoskopet, 
er den holdning til vores kosmiske arv og til karma, som vi be- 
vidst kan udvikle og dyrke. Fordi den indre holdning ikke kan 
bestemmes alene ud fra fødselshoroskopet, må astrologen være 
forsigtig i enhver vurdering af en planetsammenstilling, da den 
primært viser energipotentialet inden i den pågældende person, 
men ikke denne energis specifikke udtryksform som en forudbe- 
stemt kendsgerning. En sådan erkendelse kræver en periode 
med udforskende spørgen og samtale i en astrologisk rådgiv- 
ningssession, for at rådgiveren kan få en fornemmelse af de spe- 
cifikke holdninger og idealer, som måtte lede individets brug af 
sine energier. 

Eftersom nogle tager vanskeligheder og problemer med let- 
hed, idet de accepterer dem som en del af livet, og da disse men- 
nesker støttes af en indre optimisme og tro, så betragtes det, 
som er vist i horoskopet som værende potentielt besværligt, ikke 
altid af enhver person som værende et større problem. Det kan 

simpelthen ses som en af livets kendsgerninger og som en ac- 
cepteret del af personens natur. Hvis rådgiveren forsøger at læg- 
ge for megen vægt på den problematiske side af sådan en sym- 
bolsk sammenstilling, så kan det være, at personen synes at råd- 
giveren bare bringer alle mulige besværlige spørgsmål på bane 
uden noget konstruktivt formål. Dette sker faktisk ofte i en astro- 
logisk tolkning, som blot er en ensidig demonstration ved astro- 
logen. Hvis, på den anden side, rådgiveren betragter og forkla- 
rer de svære aspekter som udfordringer, personen vil møde i sit 
liv, vil en energisk, positivt tænkende person blive interesseret i 
at få kendskab til sådanne prøvelser af hans eller hendes karak- 
ter, styrke og viden og den mere frygtsomme, selvbevidste per- 
son kan begynde at anskue disse større livsspørgsmål i et nyt lys. 
Det, vi hovedsagelig bør erkende, ikke alene intellektuelt, men 
også åndeligt, er, at sådanne udfordringer, vanskeligheder, pro- 
blemer (kald dem hvad du vil) er nødvendige for sundheden og 
bør bydes velkomne som chancer til at lære det, som vi har be- 
hov for at vide. Som Jung skriver: 


»Frygten for skæbnen er et meget forståeligt fenomen, for 
den er uberegnelig, umålelig og fuld af ukendte farer. Neu- 
rotikerens evige tøven med at kaste sig ud 1 livet kan let 
forklares af dette ønske om at stå til side for dermed at 
undgå at blive indblandet i den farlige kamp for tilværel- 
sen. Men enhver som afstår fra at opleve livet, må nødven- 
digvis kvæle sin livslyst — han må med andre ord til dels 
begå selvmord.« (Fra Symbols of Transformation, CW, Vol. 5, 
par. 165) 


Der er sikkert ingen astrolog, som ønsker at tro, at han eller hun 
faktisk opmuntrer neurotisk adfærd hos klienter. Dog er den 
form for astrologisk praksis, som får klienten til at frygte sin 
skæbne, til at tøve med at handle indtil planeterne er på deres 
rette pladser eller til at gøre alt muligt for at undgå farlige eller 
udfordrende situationer, faktisk at opmuntre til neurotisk afhæn- 
gighed af astrologen og hæmmer udviklingen af tro og selvtillid 
hos klienten. Grundlæggende set indikerer de traditionelt van- 
skelige aspekter måske områder med maximalt stress og spæn- 
ding i personens indre liv og denne spænding kan også bydes 
velkommen med en åben holdning. For igen at citere Jung: 


171 


»Jo større spænding, jo større er potentialet. Stor energi 
udspringer fra en tilsvarende stor spænding mellem mod- 
sætninger.« 


I resten af denne bog foretrækker jeg derfor at bruge de følgen- 
de begreber, når jeg kategoriserer aspekter i stedet for de tradi- 
tionelle let-hård, god-dårlig klassifikationer. 

DYNAMISKE ELLER UDFORDRENDE ASPEKTER. 
Denne terminologi refererer til de vinkler mellem plane- 
ter, som sædvanligvis kaldes spændingsbetonede eller 
uharmoniske og som omfatter kvadratet, oppositionen, 
quinqunxen (eller inkonjunktionen), nogle af konjunktio- 
nerne (afhængigt af de involverede planeter) og nogle af 
halvkvadraterne og sesquikvadraterne og andre mindre 
aspekter (afhængige af harmonien mellem de involverede 
elementer og tegn). Disse vinkler korresponderer med op- 
levelsen af indre spænding og fremtvinger sædvanligvis en 
eller anden slags afgørende handling eller i det mindste 
udviklingen af en større bevidsthed på de indikerede områ- 
der. Selv om vendingen uharmonisk er gyldig for mange 
af disse aspekter, er denne vending ofte misvisende, da det 
er muligt for individet at udvikle en relativ harmonisk ud- 
tryksmåde for disse energier ved at påtage sig ansvar, ar- 
bejde eller andre udfordringer, som er i stand til at absor- 
bere den fulde styrke af den energi, som bliver frigjort. 


HARMONISKE ELLER FLYDENDE ASPEKTER. Den- 
ne terminologi refererer til de vinkler mellem planeter, 
som sædvanligvis kaldes lette eller gode og som primært 
omfatter sekstilen, trigonen, nogle af konjunktionerne (af- 
hængigt af de involverede planeter) og nogle af de mindre 
aspekter (primært afhængigt af harmonien mellem de in- 
volverede elementer og tegn). Disse vinkler korresponde- 
rer med spontane evner, talenter og måder at forstå og ud- 
trykke tingene på, som individet er i stand til at udnytte og 
udvikle med relativ stor lethed og konsekvens. Disse evner 
udgør et sæt stabile og pålidelige, psykologiske aktiver, 
som personen til enhver tid kan trække på. Selv om indivi- 
det måtte foretrække at koncentrere sin energi og op- 


mærksomhed på de mere udfordrende, dynamiske livs- 
aspekter, så repræsenterer disse flydende aspekter virkelig 
muligheder for at udvikle ekstraordinære talenter. De står i 
kontrast til de dynamiske aspekter i og med, at de mere på- 
viser eksistenstilstande og spontan harmoni med etablere. 
de udtrykskanaler, hvorimod de dynamiske aspekter viser 
behovet for justering gennem anstrengelse, afgørende 
handling og udvikling af nye kanaler til at udtrykke sig 
igennem. 


Før vi går mere detaljeret ind på emnet aspekter, kan vi under- 
søge spørgsmålet om, hvorfor de dynamiske vinkler i et horo- 
skop synes at få mere opmærksomhed, end de flydende aspekter 
gør. Er det blot et udslag af negativ tænkning, som astrologer 
finder masochistisk nydelse i ved at dvæle på de mere problema- 
tiske sider af livet? Eller findes der en anden forklaring på dette 
fænomen? Jeg tror, at C.E.O. Carter tydeliggør dette punkt, når 
han i Astrological Aspects skriver, at de uharmoniske aspekter er 
lettere at tale om på grund af den kendsgerning, at de »har affi- 
nitet til det materielle og derfor udtrykker sig klarere og lettere 
opfatteligt«. Carters udsagn støttes af det faktum, at indtil for ny- 
lig overså den astrologiske skole, som kendes som »Kosmobiolo- 
gi«, næsten totalt de harmoniske aspekter, idet de foretrak at be- 
nytte de dynamiske aspekter i deres arbejde. Enhver, som er be- 
kendt med de underliggende antagelser og holdninger i de fleste 
kosmobiologers arbejde, ved, at de primært er interesserede i 
begivenheder, større forandringer, iøjnefaldende traumer og ge- 
nerelt set i den materielle verdens hændelser snarere end i indi- 
videts psykologiske holdning over for oplevelser eller deres spiri- 
tuelle betydning. Selv lægger jeg stor vægt på de dynamiske 
aspekter, ikke fordi jeg har den samme orientering som kosmo- 
biologerne; men fordi disse vinkler afslører, hvor man i udpræ- 
get grad bliver udfordret til at tilpasse sig og til at vokse gennem 
koncentreret oplevelse, og da størstedelen af min astrologiske 
erfaring stammer fra medmenneskelige samtaler med klienter (i 
stedet for alene fra personlig forskning, studium og arbejde med 
mit eget horoskop), er jeg blevet draget mod studiet af de positi- 
ve muligheder, som indirekte findes i mine klienters forskellige 
livskriser og som så ofte symboliseres af de udfordrende aspek- 
ter, Derfor vil jeg i dette kapitel primært lægge vægt på de dyna- 

miske aspekter i en bestræbelse på at tydeliggøre det, som fortol- 
kes negativt i de fleste astrologiske tekster i et positivt lys, og jeg 
vil specielt fokusere på de aspekter, som involverer de trans-sa- 
turniske planeter, da de repræsenterer særligt afgørende former 
for personlig transformation. 


Aspekter i vor tid 


I løbet af det tyvende århundrede er den moderne astrologi ek- 
sploderet med nye teknikker, teoretiske spekulationer og anven- 
delsesniveauer, som overgår ens forstand og som gør det umu- 
ligt for nogen enkelt person at forstå alle de nye udviklinger. Det 
er særdeles vanskeligt at behandle emnet aspekter på altomfat- 
tende vis uden at skrive en enorm og udtømmende afhandling. 
Moderne forskning og klinisk erfaring har på afgørende måde 
vist, at sådanne faktorer som midtpunkter, planetare billeder 
(sammenstillinger, der involverer talrige planeter og midtpunk- 
ter) og harmonier kan forsyne den udøvende astrolog med sup- 
plerende værktøjer til forståelse af mennesker og ofte bidrager 
med indsigt, som traditionelle metoder ikke giver lige så speci- 
fikt. Vi ser mere og mere, at forholdet mellem de forskellige pla- 
neter (og derfor mellem de forskellige dimensioner af et menne- 
skes psykosomatiske energistruktur) ikke er begrænset til det iso- 
lerede aspekt mellem to planeter eller til den specifikke vinkelaf- 
stand mellem planeter, som traditionel astrologi har lagt vægt 
på i århundreder. Som nævnt i bogens indledning er det ved at 
blive almindeligt at høre astrologer tale om planetare dialoger 
eller samspil, det vil sige planetare relationer, som kan udtrykke 
sig kraftigt, selv om der ikke findes noget snævert, traditionelt 
aspekt. Det er også i stigende grad ved at blive åbenlyst, at de 
planeter, som er involveret i enhver given sammenstilling (i ste- 
det for blot sammenstillings- eller aspekttypen), først og frem- 
mest bestemmer naturen af de psykologiske faktorer, som er i 
arbejde og »tonen« i energiudløsningen. Disse kendsgerninger 
gør det vanskeligt at etablere pålidelige tolkningsregler for speci- 
fikke aspekter, når man i den praktiske erfaring finder så mange 
forskellige udtryksformer for det samme grundlæggende aspekt. 

Derfor er astrologien — for de, som holder sig ajour med de 

seneste forskningsresultater og som føler behov for at integrere 
denne nye viden i deres praksis og for de, hvis retskaffenhed dri- 
ver dem til at vurdere gyldigheden af traditionelle astrologiske 
læresætninger på en realistisk måde — blevet vanskeligere og 
mere kompleks, end dens sædvanlige forenklede præsentations- 
form lader formode. Denne erkendelse af den iboende komplek- 
sitet i astrologien er blevet beklaget af nogle af dem, som arbej- 
der på området; men den overvældende skabelse af nye teknik- 
ker og begreber, som har fundet sted i de senere år, kan have to 
meget positive virkninger. Det kan først og fremmest motivere 
os til at søge efter forenende og helhedsskabende principper 
med større energi, sådan som jeg prøver at gøre det i mine for- 
skellige skriverier. Disse underliggende principper er allerede til 
stede inden for astrologiens rammer. De behøver ikke at blive 
opfundet eller opdaget gennem computeranalyser. De skal bare 
erkendes mere klart og forstås mere dybtgående, hvis dskal 
være fuldkommen relevante for den praktiske anvendelse af 
astrologien på menneskeliv. Og for det andet kan denne eksplo- 
sion af nye ideer mere umiddelbart afsløre, hvor umuligt det er 
at få lette, solide og forenklede informationer ud af et fødselsho- 
roskop og dermed tvinge os udøvende astrologer og astrologi- 
studerende til at stole på vores egen viden, erfaring, rådgivnings- 
evne og evne til at udvikle en fuldstændig individualiseret form 
for astrologisk praksis, som passer specielt til os, hver især. 

Hertil må tilføjes, at når vi overvejer denne tilsyneladende 
vækst i kompleksitet på det astrologiske område, er der visse 
andre kendsgerninger, som springer i øjnene. En åbenlys kends- 
gerning er, at den astrologiske rådgiver, som har en rimelig stor 
praksis og som må tjene til livets opretholdelse alene gennem 
rådgivningsarbejde, simpelthen ikke har tid tl at bruge blot en 
lille del af de teknikker, som er tilgængelige i den traditionelle 
astrologi, i nogen enkelt konsultation. For slet ikke at tale om at 
indføre mulig viden fundet gennem nyere metoder. For en så- 
dan professionel rådgiver får de økonomiske overlevelseskrav 
plus klientens umiddelbare behov forrang i forhold til hans intel- 
lektuelle nysgerrighed. Hvis man hovedsagelig fokuserer på kli- 
entens behov for rådgivning i stedet for på fødselshoroskopets 
endeløse mangfoldighed af data, vil der sjældent være noget be- 
hov for eller ønske om mere viden, end den som visse grund- 
læggende astrologiske procedurer kan give — under forudsæt- 

ning af, at man virkelig forstår de symboler, som er umiddelbart 
iøjnefaldende. Jeg har for eksempel fundet, at »nøglecyklus-syste- 
met«, udviklet af Wynn”, er en yderst præcis og psykologisk gen- 
nemtrængende teknik. Jeg har ofte fundet, at det klart symboli- 
serer visse udviklingstræk og orienteringer på en mere specifik 
måde, end de almindeligt anvendte transitter og progressioner 
gør. Jeg har imidlertid sjældent tid til at bruge det selv for mig 
selv, for slet ikke at tale om at bruge det til dusinvis af klienter. 
Det er dog sjældent, at jeg savner det, selv om jeg erkender, at 
det ofte kan give mig yderligere og pålidelige data at arbejde 
med. Men min hovedorientering er at rådgive klienten igennem 
at etablere en dialog på et personligt plan, hvor jeg primært bru- 
ger astrologien som et strukturelt kortlægnings- og ledelsessy- 
stem. At overse nogle få, forholdsvis trivielle data skulle ikke 
hindre en god rådgivning i at hjælpe klienterne til at opnå et kla- 
rere og mere positivt overblik over deres liv! 

Et andet punkt er, at hvis man sammenligner fødselshorosko- 
pet med et musikstykke, så vil de forskellige temaer falde i øjne- 
ne af sig selv. Disse temaer kan afdækkes af mange forskellige 
astrologiske metoder og for det meste vil brugen af komplicere- 
de, nye teknikker ikke afsløre noget større, nyt tema, men vil 
kun yderligere understrege og måske give en lille smule flere de- 
taljer vedrørende de temaer, som klart vises af rimeligt enkle og 
traditionelle metoder. Brugen af mange af de nyligt popularise- 
rede metoder giver med andre ord sjældent mere indsigt i den 
enkelte persons psykologiske essens på nogen måde, som kan 
udnyttes umiddelbart og praktisk. Mange af disse nye ideer er in- 
teressante og udfordrende og lokker med et løfte om engang 
med tiden at blive benyttet på en sådan måde, at statistiske studi- 
er og forudsigelsesforsøg vil frembringe signifikant bedre resul- 
tater. Men hvad med den enkelte person, som er i vanskelighe- 
der? Hvordan anvendes disse metoder i en rådgivningssituation? 
Og hvordan kan de hjælpe den astrolog, som ikke alene bruger 
astrologien til at overbevise videnskabsmænd eller til at forudsi- 
ge begivenheder, men til at hjælpe andre med at forstå sig selv? 
Det forekommer mig, at dette er et tilfælde mere, som peger på 
den kendsgerning, at astrologien er blevet et i høj grad speciali- 


» »The Key Cycle« af Wynn. Oprindelig publiceret som en artikelserie i The AFA Bulletin i 
1970. Den kan nu fås i hæfteform hos »The American Federation of Astrologers«. 

ceret område og at nogle astrologer primært er rådgivere, mens 
andre primært er forskere og teoretikere. Det vigtige er, at den 
enkelte udøver er bevidst om sin særlige rolle, sin underliggende 
filosofi og — mest af alt — det formål, som hver især håber at 
opnå ved hjælp af astrologien. Hvis ens rolle er en rådgivers, 
hvad enten det er formelt gennem en etableret professionel 
praksis eller uformelt ved hovedsagelig at tage sig af venner og 
slægtninge, bør man passe på ikke at komplicere de situationer 
unødigt, som man konfronteres med dag ud og dag ind. For de 
arketypiske, menneskelige historier og problemer er faktisk gan- 
ske få og de bliver ved med at gentage sig selv i alle vores liv, så 
intenst som var det aldrig sket før. Rådgivning af andre med 
henblik på at hjælpe dem med at klare disse arketypiske proble- 
mer er en yderst krævende kunst og vores formål bør være at 
hjælpe andre med at opnå det overblik over deres individuelle 
situationer, som vil gøre dem i stand til at leve livet mere fuldt 
gennem en større forståelse. 


Specifikke aspekters natur 


Mange forfattere har talt om aspekter som værende kraftlinier 
mellem de forskellige energicentre (planeter) i individets energi: 
felt. Noget af den mest praktisk orienterede viden om disse kræf- 
ters fysiske og psykologiske manifestationer findes i Dr. William 
Davidsons Lectures on Medical Astrology (foredrag om medicinsk 
astrologi), hvori han med stør originalitet diskuterer de forskelli- 
ge sygdomme og grundlæggende principper, som står i forbin- 
delse med forskellige aspekter. En kombination af energipoten- 
tialer, symboliseret ved aspekter, er naturligvis i sig selv hverken 
god eller dårlig. Det er blot potentialer med iboende tendenser i 
retning af harmoniske og behagelige eller destruktive og smerte- 
fulde udtryksformer. Dr. Davidsons erfaring med astrologisk 
symbolik på det medicinske område rummer ikke megen tvivl 
om, at de dynamiske aspekter virkelig symboliserer en stærkere 
tendens i retning af fysisk sygdom, end de harmoniske, flydende 
aspekter gør; for de dynamiske aspekter genererer en indre 
spænding og belaster den fysiske krop; men hvordan individet 
håndterer denne belastning og hvordan han eller hun kanalise- 

rer denne energi og prøver at lette denne spænding er nøglen 
til, hvorvidt en bestemt kombination til syvende og sidst udtryk- 
ker sig som et alvorligt fysisk problem eller viser sig som et ener” 
gireservoir, som kan tappes til skabende formål. Vi bør ikke un- 
dervurdere sindets og viljens styrke; for selve vores tanker, idea- 
ler og ønsker kan på subtil vis ændre kraftlinierne i vores totale 
energifelt. Et eksempel på denne proces i sin enkleste form fin- 
des i det betragtelige omfang af forskning, som har bevist — selv 
for skeptiske videnskabsmænd — at meditationsteknikker som 
Transcendental Meditation tydeligt forandrer visse fysiske ryt- 
mer og udgør en effektiv teknik til spændingsopløsning. 

Et andet punkt, som er værd at gentage, er, at ethvert aspekt 
må vurderes i overensstemmelse med de involverede planeters 
natur. Der findes tydelige beviser på, at nogle af trigonaspekter- 
ne svarer til destruktive eller problematiske tilstande i langt flere 
tilfælde, end det fremgår af traditionelle belæringer om trigoners 
godartede virkninger. En trigon til Neptun findes for eksempel 
ofte i fødselshøroskopet for folk, som udviser temmelig negative, 
Neptun-tendenser, såsom narkotikaproblemer, eskapisme, uhen- 
sigtsmæssige eller hykleriske åndelige interesser og endda svæ- 
rere psykologiske tilstande af afstandstagen, normalt kaldet psy- 
koser, ukontrollerbare hallucinationer, storhedsvanvid eller blot 
manglende evne til at fungere effektivt i den materielle verden. 
Uranus-trigoner er næsten lige så almindelige som de mere dy- 
namiske Uranus-aspekter i fødselshoroskoper for folk, som i sær- 
lig udtalt grad er selvcentrerede, ude af stand til at samarbejde, 
ofrer for »jeg ved altwsyndromet og så overspændte med hensyn 
til deres egne interesser, at de er yderst utålmodige med andre. 
Jupiter-trigoner synes ofte at indikere lidt mere end blot en ten- 
dens i reming af doven selvoptagethed og forkærlighed for at 
stole på alt andet end deres eget hårde arbejde. I kontrast hertil 
viser de dynamiske aspekter, som involverer disse planeter, som 
vi om lidt vil undersøge nærmere, sig ofte at symbolisere energi, 
som kan udtrykkes med stør koncentration, styrke og kreativitet, 
selv om det må indrømmes, at de ofte viser konflikter og proble- 
mer (somme tider samtidigt). Hvis vi således kan opnå et forstå- 
elsesniveau, hvor vi begynder at se den iboende værdi i anstren- 
gelse og endda smerte, i stedet for blot at se astrologien som et 
fænomen, der er isoleret fra selve livet, så kan vi begynde at for- 

stå aspekterne på en præcis, dybtgående og hensigtsmæssig 
måde. Min yndlingslov for aspekttolkning er: 


Planeterne i de forskellige tegn repræsenterer de basale 
drifter til at give udtryk for noget og behov for fuldbyrdel- 
se; men aspekterne afslører den faktiske energistrøm og 
hvor megen personlig anstrengelse, der er nødvendig for 
at udtrykke en given drift eller for at tilfredsstille et givent 
behov. 


Et givet aspekt fortæller os med andre ord ikke, om denne per- 
son vil eller ikke vil gøre sådan og sådan. Det fortæller os heller 
ikke om han kan opleve eller opnå noget. Men det fortæller os, 
hvor megen anstrengelse det kræver, forholdsvist set, at opnå et 
givet resultat. Vi kunne imidlertid tilføje, at hele horoskopet så- 
vel som individets baggrund, miljø og specielle uddannelse må 
vurderes for at give os en idé om, hvorvidt personens faktiske 
evner og karmiske mønstre sætter ham eller hende i stand til at 
tilfredsstille disse drifter og behov. 

Idet vi holder os de begrænsninger, som ligger i at anvende 
generelle principper på individuelle tilfælde, for øje, kan vi nu 
begynde at analysere en energistrømsteori for aspekter. Men vi 
må huske, at de følgende ideer er et forsøg på at beskrive speci- 
fikke former for energistrømme på et meget subtilt funktionsni- 
veau. Denne energi kan manifestere sig som utallige former for 
adfærd og i et ubegrænset udbud af personlighedstræk. For en- 
kelhedens skyld kan vi kategorisere aspekter i to grupper, som 
tidligere omtalt, nemlig: dynamiske eller udfordrende aspekter 
og harmoniske eller flydende aspekter. De harmoniske aspekter 
viser, at de to mvolverede energier (og dermed de to dimensio- 
ner af individets væsen) vibrerer i harmoni og forstærker hinan- 
den inden for personens energifelt, i lighed med to bølger, som 
svinger harmonisk med hinanden og blander sig til et forenet 
udtryk af sammensatte energier. For eksempel, hvis Merkur og 
Mars er i harmoni med hinanden, finder der en blanding af dis- 
se to energier sted, som kan frembringe mental styrke, evnen til 
at forfægte sine ideer, et stærkt nervesystem og evnen til at pro- 
jicere sine ideer ud i klar handling. Det er ligesom om, Merkur 
stiller sin intelligens til rådighed for en styring af Mars” selvhæv- 

delse, samtidig med at Mars giver energi til Merkurs opfattelses- 
evne og verbale udtryksform. Sådan et planetarisk samspil kan 
udtrykkes visuelt på følgende måde: 


De harmoniske aspekter indikerer med andre ord en tilstand af 
væren og samklang, som indadtil er stabil og stærk, en måde vi 
bruger vores energi på, så vi forbliver flydende og afslappede. 
(Det betyder ikke, at energierne ikke kan misbruges af en given 
person eller i en given situation. Det viser blot, at energien 
strømmer temmelig let.) 

De udfordrende aspekter viser, at de involverede energier (og 
således livsdimensionerne for et individ, hvis horoskop indehol- 
der et sådant aspekt) ikke vibrerer i harmoni. I stedet for at for- 
stærke hinanden er de tilbøjelige til at forstyrre hinandens ud- 
tryksmåder og skabe spændinger i energifeltet, på samme måde 
som hvis de to bølger er i disharmoni og dermed frembringer 
en ustabil eller irriterende tone. Denne irritation eller ustabilitet 
kan imidlertid drive personen mod en eller anden bestemt 
handling med henblik på at opløse spændingen. For igen at bru- 
ge Merkur og Mars som eksempel, så kan et dynamisk aspekt 
mellem disse to planeter udtrykke sig som utålmodighed (Mars) i 
forbindelse med kommunikation (Merkur), en stærk lyst (Mars) til 
at lære (Merkur), en tendens til for stærkt at forfægte (Mars) sine 
ideer og meninger (Merkur), et irritabelt nervesystem, en over- 
kritisk natur osv. Hvis det imidlertid lykkes at kontrollere og diri- 
gere irritabiliteten og den indre spænding, så kan en sådan per- 
son meget vel være i stand til at fokusere den store lyst til at lære 
på udviklingen af exceptionelle færdigheder, som kræver et 
kvikt hoved. Et sådant planetforhold kan udtrykkes således: 

De ovenfor viste energistrømsdiagrammer bliver endnu mere 
instruktive, hvis vi sammenligner denne aspektteori med elektri- 
citetsteorien. Inden for elektrisk ledningsføring er en 3-faset 
strøm med 60" faseforskydning den mindst belastende måde at 
lede energi gennem ledninger på. Dette svarer til sekstil- (60?) og 
trigon- (2 x 60”) aspekterne i astrologien. 90" eller 180" lednings- 
føring er meget belastende og varmer ledningerne op, da der på 
nogle tidspunkter fremkommer spændingsspidser og på andre 
tidspunkter slet ingen spænding. Denne form for ledningsføring 
svarer naturligvis til kvadrat- og oppositionsaspekterne, hvor vi 
ser, at energierne i individet strømmer uregelmæssigt, idet de 
på nogle tidspunkter fungerer unisont og på andre tidspunkter 
skaber interferens og stilstand. Denne slags vekselvirkning i 
energistrømmen er af C.E.O. Carter blevet karakteriseret som et 
»lunefuldi« energiudtryk; for somme tider har personen en mas- 
se energi til rådighed; medens han på andre tidspunkter fore- 
kommer fuldstændig drænet. Læg mærke til — i diagrammet 
ovenfor — at kraftlinierne skiftevis forenes og adskilles. Når be- 
lastningen topper, frigøres endnu mere energi (varme, når det 
drejer sig om ledninger) og denne øgede energi kan bevidst ret- 
tes mod et eller andet konstruktivt mål eller den kan blot eksplo- 
dere og forårsage problemer i individets liv (i vores elektriske 
analogi kan overskudsenergien starte en ildebrand). 

Der findes en glimrende sammenfatning vedrørende aspek- 
ter, både om deres teori og deres traditionelle betydninger i Ni- 
cholas de Vores Encyclopedia of Astrology, en bog som jeg føler er 
en sand klassiker på området og som eksemplificerer en forbløf- 
fende bredde af oplyst lerdom kombineret med sund fornuft. 
DeVores Encydopedia påpeger, at alle organiske strukturer er op- 
bygget af celler, som i deres enkleste form er sekskantede i lig- 

hed med. cellerne i en bikage og den fortsætter med at påpege, 
at sekskanten er det primære strukturmønster for harmoni. Den- 
ne idé støttes af den kendsgerning, at ingeniører for nylig har 
opdaget, at sekskanten er den stærkeste og mest økonomiske la- 
gerbeholder, noget som bierne har bygget i millioner af år. Af- 
snittet om aspekter fortsætter: 


»Når lys rammer en struktur med en indfaldsvinkel på 60" 
og en udfaldsvinkel på 120" belyser det nødvendigvis alle 
strukturens dele med ens påvirkningslinier. Det lys, som 
strømmer ind under en af disse vinkler, medfører harmo- 
niske vibrationer, som stimulerer vækst. Modsat dette fin- 
des krystalliseringsprocessen, som kendes fra magnetisme 
og elektricitet, hvor to kræfter fungerer vinkelret på hinan- 
den — et geometrisk forhold, som er destruktivt for organi- 
ske former. Resultatet heraf er, at der i naturen findes to 
gensidigt antagonistiske kræfter side om side, som, til trods 
for deres antipati mod hinanden, arbejder sammen i ret- 
ning af helhedens ordnede disposition. Den ene baseret på 
kvadraturen, den anden på sekskanten — kvadratet og tri- 
gonen. 

Astrologien postulerer, at kvadraturforholdet mellem 
energikilder er destruktivt for form gennem at frigøre den 
energi, som er låst fast i de forskellige strukturer, som na- 
turen har opbygget og at trigonaspekterne udgør den kon- 
struktive side af naturen, hvorved organiske former ska- 
bes, ernæres og foreviges for at blive opløst, når efterføl- 
gende, destruktive sammenstillinger mødes. (s. 26) 


Fra ovenstående citat kan vi udlede en anden måde at klassifice- 
re aspekterne på, nemlig i energi-frigørende og i form-bevaren- 
de aspekter. De energi-frigørende aspekter er selvfølgelig pri 
mært kvadratet og oppositionen, selv om nogle af konjunktio- 
nerne og de mindre aspekter (afhængigt af de involverede plane- 
ter, tegn og elementer) også symboliserer særligt dynamiske for- 
mer for energifrigørelse. De form-bevarende vinkler er primært 
sekstilen og trigonen, selv om nogle af konjunktionerne og visse 
mindre aspekter også falder i denne kategori. Den relative dyna- 
mik eller harmoni i ethvert specielt samspil afhænger ikke alene 
af den specifikke vinkel mellem planeterne, men også af de in- 

volverede elementer. Betydningen af vendingen, form-bevaren- 
de kan bedst illustreres ved at se disse typer af energistrøm som 
værende særligt stabile. Sekskanten blev i det ovenstående for- 
klaret som værende en særligt stabil og livsfremmende struktur. 
Trekanten er ligeledes en stabil, selvforevigende form og dette 
ses mest umiddelbart i pyramiderne, som langt har overlevet 
strukturer bygget tusinder af år senere. De former som indikeres 
ved de energi-frigørende aspekter (såsom kvadraten) synes ved 
første øjekast at være yderst stabile; men når man ser på struktu- 
rer fra et energistrømssynspunkt, ses sådanne former som væ- 
rende mere ustabile og tilbøjelige til forfald, end seks- og trekan- 
tede strukturer. Det ideelle i et fødselshoroskop er at finde en ba- 
lance mellem de form-bevarende og de energi-frigørende aspek- 
ter; for der kan så skabes en syntese af disse komplementære 
energifunktioner inden for personens totale energifelt. 

Hvordan energien faktisk strømmer gennem de form-beva- 
rende aspekter skulle være rimeligt klart, eftersom de fleste af 
disse aspekter involverer kombinationer af harmoniske elemen- 
ter; men det vil nok være ulejligheden værd at omtale, hvordan 
energien faktisk frigøres gennem de mere dynamiske aspekter. 
Hvis de dynamiske aspekter involverer planeter i kardinale tegn, 
udtrykker den frigjorte energi sig som rastløshed, stærk trang til 
handling, som igangsætter nye aktiviteter og projekter og gen- 
nem at se kriser i øjnene. Personen er normalt aktiv og aggres- 
siv og får sædvanligvis, hvad han vil have, har masser af planer 
og følger en rimelig klar retning i livet. Hvis faste tegn er invol- 
veret, indikeres dybt indgraverede vanemønstre, som genererer 
yderst koncentreret styrke og som udtrykker sig som stædig 
egensindighed. Når først denne energi begynder at strømme, 
bliver vidtrækkende evner og en ualmindelig beslutsomhed med 
hensyn til at bringe ting til en afslutning imidlertid tøjnefalden- 
de. Med bevægelige tegn involveret synes den frigjorte energi 
primært at strømme igennem mentale kanaler, idet den manife- 
sterer sig i en stor spændvidde af interesser og som et intenst be- 
hov for en bred mangfoldighed af oplevelser for at tilfredsstille 
individets tørst efter ny viden. 

Nogle nøglebegreber vedrørende de mere betydningsfulde 
aspekter bør skitseres her: 


KONJUNKTION. Enhver konjunktion mellem to planeter 

(eller mellem en planet og Ascendanten) i et individuelt ho- 
roskop bør betragtes som værende betydningsfuldt, efter- 
som den indikerer en stærk sammenblanding og veksel- 
virkning mellem to livsenergier. Konjunktionen er det 
kraftigste aspekt inden for astrologien og de vigtigste og 
stærkeste af alle konjunktioner er de, som involverer en af 
de personlige planeter (Sol, Måne, Merkur, Venus og Mars) 
eller Ascendanten. Sådanne konjunktioner karakteriserer 
næsten altid dominerende dimensioner i personens liv, 
fremherskende motiver og behov og særligt stærke former 
for energistrtømme og måder at udtrykke ens personlighed 
på. Konjunktionens grundtone er handling og selv-projek- 
tion og derfor finder man ofte, at en konjunktion med en 
personlig planet eller Ascendanten karakteriserer en di- 
mension i individets liv, som udtrykkes meget mere kon- 
sekvent og betydningsfuldt end noget andet aspekt i perso- 
nens natur. 


SEKSTIL. Betydningen af sekstilaspektet var uklart for 
mig i årevis, indtil jeg blev gjort opmærksom på, at en 
sekstil fra Ascendanten i et fødselshoroskop står i forbin- 
delse med spidsen af enten 3. eller 11. hus, som begge er 
»lufthuse« og som begge har relation til venner, intellektu- 
elle anliggender og eksperimenteren med nye variationer 
af oplevelse. Som følge heraf forekommer det mig, at seks- 
tilen er et aspekt, der indebærer åbenhed over for alt nyt; 
såsom nye mennesker, nye ideer, nye holdninger og at den 
symboliserer muligheden for at skabe nye forbindelser til 
enten mennesker eller ideer, som i sin yderste konsekvens 
kan føre til ny lærdom. Sekstilen er hovedsagelig et aspekt, 
som indebærer fleksibilitet og muligheder for forståelse og 
det tenderer mod at være et mentalt aspekt, selv om de 
planeter, som indgår i en sådan vinkel, må tages i betragt- 
ning. Måske er det vigtigste, at sekstilen viser et livsområ- 
de, hvor man kan dyrke ikke alene et nyt forståelsesniveau, 
men også en større grad af objektivitet, som kan føre til en 
fornemmelse af stor frihed. 


TRIGON. En trigon repræsenterer en let (men afhængigt 
af de involverede planeter, somme tider udisciplineret) 


energistrøm ind i etablerede udtrykskanaler. Man behøver 
ikke at opbygge en ny struktur eller at foretage udprægede 
justeringer i sit liv for at udnytte denne energi kreativt. De 
i trigonaspektet involverede planeter afslører livsdimensio- 
ner og specifikke energier, som er naturligt integrerede og 
som strømmer harmonisk sammen. Ft sådant aspekt viser 
imidlertid ofte en væremåde snarere end en handlemåde; 
for man tager de evner og talenter, som vises ved trigo- 
nen, for givne og føler sig derfor ikke udfordret til at gøre 
den indsats, som kræves for at bruge energien på en krea- 
tiv måde. I mange tilfælde tages de naturlige evner faktisk 
som så selvfølgeligt, at personen forbliver fuldstændig ube- 
vidst om, at han eller hun er i besiddelse af dem, medmin- 
dre han eller hun opmuntres til at bruge disse energier gen- 
nem en støttende påvirkning fra andre. Fordi trigoner vi- 
ser livsområder, hvor vi kan opleve en letflydende strøm af 
komplekse energier, giver de ofte indikationer på, hvad et 
individ gør med henblik på at slappe af og nyde sig selv. I 
karmiske vendinger kan man antage, at disse aspekter ofte 
viser evner, som vi har udviklet gennem mange liv og der- 
med forklare, hvorfor de udtrykker sig så ubesværet i det 
nuværende liv. 


QUINCUNX. Planeter med en vinkelafstand på 150" indi- 
kerer ofte en stærk energistrøm mellem de symboliserede 
livsområder; men individet kan muligvis føle, at oplevelsen 
af disse energier er for tvangsprægede eller konsekvent ge- 
nerende. Der er næsten ufravigeligt et behov for en skarp 
skelneevne som en metode til at opnå frihed fra sådanne 
tvangstanker og for en eller anden form for disciplin til at 
give personen et blidt skub i retning af transformation på 
dette område. Det synes ofte, som om den måde, hvorpå 
hver af de to involverede faktorer udtrykker sig, er gensi- 
digt afhængige af den anden og derfor som om personen 
finder det svært at udtrykke den ene af drifterne eller at til- 
fredsstille det ene af behovene uden også at tage sig af den 
anden energi. Som følge heraf bør den krævede skelnen 
udtrykkes mere i form af en finjustering af holdningen til 
disse livsområder snarere end i form af at prøve at forcere 
en radikal indre opsplitning heraf og en total afskæring af 

KVADRATER OG OPPOSITIONER. Der er allerede 
sagt nok i tidligere afsnit til at give læseren en god fornem- 
melse af de potentialer, som indikeres gennem disse udfor- 
drende aspekter. Af disse to aspekter er kvadratet det mest 
problematiske, da det sædvanligvis involverer planeter i 
uharmoniske elementer og derfor kræver mere anstren- 
gelse for at integrere sådanne divergente energier. Et kva- 
drataspekt viser, hvor energi må frigøres — sædvanligvis 
gennem en eller anden slags bestemt handling — for at en 
ny struktur kan opbygges. Oppositionen indikerer derimod 
ofte — især da den sædvanligvis involverer planeter i har- 
moniske elementer — en grad af overstimulation i perso- 
nens energifelt, som udtrykker sig stærkest som en livsud- 
fordring i området for personlige relationer til andre men- 
nesker. Der forekommer ofte en udpræget mangel på 
objektivitet, da individet er tilbøjeligt til at benytte sig af 
projektion af forskellige sider af sin natur på andre, og såle- 
des er der ofte vanskeligheder med hensyn til at skelne 
mellem, hvad der er ens eget og hvad der er andres. Kva- 
draterne og oppositionerne er nødvendige både i vores in- 
dividuelle horoskoper og imellem to horoskoper i en syna- 
stri, for at vi kan blive bevidste om vores egne energier og 
begær. Man kan sige, at vi behøver kvadraterne og opposi- 
tionerne som udfordringer; men at vi også behøver de let- 
flydende aspekter som ressourcer med hvilke, vi møder 
disse udfordringer. Den spænding, som indgår i de udfor- 
drende aspekter, tvinger os til at handle med henblik på at 
forandre utilfredsstillende omstændigheder både i os selv 
og uden for os selv; for hvis vi ikke handler og konfronte- 
rer udfordringerne, så lever vi i en tilstand af indre frustra- 
tion og uro. 


Planeter i udfordrende aspekter er mere energiladede end de, 
der står i harmoniske aspekter. På grund af den øgede udfor- 
dring og for at lette spændingen stræber man mere på disse livs- 
områder. Når først man effektivt har klaret de indikerede udfor- 
dringer, opnår man også ofte en større følelse af tilfredshed, end 
der ville opstå ved alene at bruge de harmoniske energier. Man 
kan sige, at kvadrater viser det, som man bliver nødt til at tage 
sig af gennem direkte erfaring, hvorimod trigoner indikerer det, 

som sandsynligvis dukker naturligt op. Men man kan ikke alene 
på grundlag af horoskopet vide, om man vil foretrække udfor- 
dringen i de dynamiske aspekter eller ubesværetheden i de har- 
moniske aspekter. Mange astrologer har skrevet, at kvadrat- 
aspektet besidder Saturns natur og dermed det, som man bliver 
nødt til at tage sig af. En anden saturnisk kvalitet, som står i for- 
bindelse med kvadraten, er frygt; for vi er ofte bange for at have 
med hvad som helst, der symboliseres ved kvadraterne i vores 
horoskop, at gøre. I vores forsøg på at håndtere de mdikerede 
chancer bør vi huske, at det er frygten der er fjenden! At frygte 
udfordring begrænser den energi, der er til rådighed til at tage 
sig effektivt af et hvilket som helst foreliggende problem. Man 
kan lejlighedsvis falde over et horoskop, som mangler kvadrater 
og udfordrende konjunktioner, og det er faldet mig ind, at man- 
ge med et sådant horoskop aldrig har lært at se problemer eller 
udfordringer i øjnene, De lever ofte i deres egen verden (sæd- 
vanligvis en illusionernes verden) og mange af deres problemer 
synes at være selvskabte i selve dette liv snarere end at opstå fra 
et vanskeligt karma fra fortiden. 


Aspekter og karma 


Planeter involveret i udfordrende aspekter giver os en skarp ind- 
sigt i hvilken slags karma, der skal behandles i dette liv. Især i 
den forstand at pleneter i sådanne sammenstillinger viser, hvad 
der er vores dybeste tilknytninger og vores mest uafbalancerede 
mentale og emotionelle mønstre. Det synes ofte, som om en spe- 
ciel planetarisk funktion og energi i en vis grad er blokeret eller 
hæmmet med henblik på, at vi gennem direkte erfaring kan er- 
kende konsekvenserne af vores handlinger, følelser, tanker og 
ønsker. Hvis dette specielle handlings- eller tankemønster kunne 
udtrykkes uden vanskelighed (en vanskelighed, som tvinger os til 
at revurdere det, vi er i færd med at gøre), hvordan kunne vi så 
lære noget som helst? Vi ville blot fortsætte med at udleve vores 
gamle vaner uden overvejelse eller selvanalyse. Det synes faktisk 
ofte, som om en planet i et udfordrende aspekt afspejler et tidli- 
gere misbrug af den specielle energi i fortiden. Dermed bringes 
den negative vane med ind i nutiden. I dette liv kan vi imidlertid 

bearbejde disse ubalancer og blokeringer i vores natur. Trigo- 
ner, sekstiler og harmoniske konjunktioner kan også indikere 
tilknytninger; men det forekommer mig, at sådanne bindinger 
ikke er så negative eller spirituelt destruktive, at de trækker os 
ned eller blokerer vores liv på en væsentlig måde. Det, som et 
bestemt aspekt viser i et individuelt horoskop må naturligvis 
overvejes i relation til de andre horoskopfaktorer og i relation til 
personens aktuelle livsstil, idealer og resultater; men det følgen- 
de kan muligvis give læserne en vis retningslinie for denne form 
for tilnærmelse til aspekter. De følgende planeter kan betragtes 
som indikerende denne slags bindinger, når de indgår i udfor- 
drende aspekter: 


SOL. For megen binding til at være speciel. 


MÅNE. For megen binding til fortiden, til familie og race- 
mæssig baggrund og til jordisk fred (i den forstand at man 
forventer, at den ydre verden er perfekt). 


MERKUR. For megen binding til intellekt og mental stolt- 
hed. 


VENUS. For megen binding til fysisk komfort, følelses- 
mæssig tilfredsstillelse og til andre mennesker i almindelig- 
hed. 


MARS. For megen binding til handling, til at opnå resulta- 
ter, til at vinde over en anden person og til at indfri sine 
slutmål. 


JUPITER. For megen binding til at gøre ting på en storla- 
den måde (og dermed mangel på ydmyghed). 


SATURN. For megen binding til social accept, magt, auto- 
ritet og omdømme. 


I resten af dette kapitel ønsker jeg primært at fokusere på de 
aspekter, som involverer Uranus, Neptun og Pluto. Saturn-aspek- 
ter er allerede blevet behandlet i kapitel 5 og med undtagelse af 
disse er det de aspekter, som involverer de trans-saturniske pla- 

neter, som i sandhed kan kaldes transformations-aspekter. (Vi vil 
tage os af de vigtige aspekter, som involverer Ascendanten i ka- 
pitel 10.) Derudover vil jeg legge vægt på de aspekter til de 
trans-saturniske planeter, som involverer en af de personlige pla- 
neter; for disse aspekter er langt de vigtigste, da de indikerer en 
indre dynamik, som sædvanligvis er umiddelbar og tvangspræ- 


get. 


Aspekter til Uranus 


Medens Saturns aspekter viser, hvor vi kun har ringe frihed, og 
hvor vi må disciplinere eller dæmpe en bestemt udtrykskanal, vi- 
ser aspekter, der involverer Uranus, hvor vi må åbne os, eksperi- 
mentere med det nye og det anderledes og blive mere modtage- 
lige for sandhed med fuldstændig objektivitet. Alle Uranus- 
aspekter til personlige planeter indikerer områder i vores liv, 
hvor vi har en stærk trang til at opnå udtryksfrihed uden be- 
grænsninger og hvor vi føler behovet for konstant spænding og 
eksperimenteren. Det er på disse livsområder, vi ønsker at være 
forskellige fra alle andre, vi ønsker et bredt perspektiv med hen- 
syn til uafhængighed af bindende traditioner og fortidige beting- 
ninger, og hvor der ofte er et udpræget talent for originalitet, 
opfindsomhed og tolerant objektivitet. Selv om talentet for så- 
danne positive udtryksformer hos enhver person, som berøres 
af Uranus-vibrationerne i en eller anden dimension af sit liv 
(som med andre ord har Uranus i noget som helst snævert, vig- 
tigt aspekt til nogen af de personlige planeter eller Ascendan- 
ten), bør vi imidlertid huske, at Uranus repræsenterer en høj- 
spændt, temperamenisluld og hurtigt omskiftelig vibration. I lø- 
bet af en brøkdel af et sekund kan der opstå en ændring (eller re- 
polarisering) fra den ene yderlighed til den anden og det kon- 
stante behov for spænding og ofte formålsløs forandring kan 
føre til egensindighed, utålmodighed og fanatisme. Ved vurde- 
ring af aspekter til Uranus, ligesom for de andre trans-saturniske 
planeters aspekter, er det misvisende at evaluere en bestemt 
sammenstilling som et a priori, der sandsynligvis vil udtrykke sig 
konstruktivt eller destruktivt; for Uranus repræsenterer mere 
end nogen anden planet det bevidsthedsniveau, hvor man tæn- 

ker og handler på en både/og-måde, snarere end på en enten/- 
eller-måde. En Uranuspræget person udtrykker med andre ord 
sædvanligvis noget af begge polariteter, positive og negative og 
han kan muligvis udtrykke dem begge samtidigt! 

For at koncentrere os om essensen i Uranus-aspekter kan vi 
fastslå visse principper: 


A. Uranus-aspekter afslører en stødvis rytme i aktiviteter 
og energistrøm. Den kan ændre sig på et øjeblik og er fuld- 
stændig uforudsigelig. Uranus-energiens kreative udtryk 
ledsages sædvanligvis af nogle af de mindre attråværdige 
Uranus-kvaliteter. 


B. Uranus" forbindelse med stødvis aktivitet forklarer man- 
ge fysiske dårligdomme, hvis grundlæggende årsag, ifølge 
Dr. William Davidson, er spasmer.” Som følge heraf er 
Uranus-energien meget hård ved den fysiske krop og en- 
hver, som i særlig høj grad er i samklang med Uranus bør 
dyrke specielle metoder til at håndtere den konstante be- 
lastning, som Uranus-energien udsætter nervesystemet for. 


C. Uranus elektrificerer alt, som den berører. Som følge 
heraf er enhver personlig planet i ethvert snævert aspekt 
til Uranus elektrificeret, accelereret og genstand for både 
højspændingsglimt af indsigt og chokerende impulser og 
oplevelser. (Korrelationen mellem Uranus og elektricitet 
synes ikke alene at gælde bogstaveligt, men også metafo- 
risk; for opdagelsen af Uranus bebudede æraen for global 
kommunikation under udnyttelse af elektronisk teknologi 
og Uranus-mennesker er kendte for deres fryd over at gøre 
ting, som chokerer andre ud af traditionens sløvsind.) 


D, Den objektivitet og upersonlige frihed, som Uranus er 
kendt for, er i visse situationer en positiv egenskab. Denne 
orientering er imidlertid ofte ledsaget af en mangel på per- 
sonlig varme og endda en iskold afstandtagen fra både 


” Jævnfør Lectures on Medical Astrology af Dr. William Davidson, publiceret af The Astrologi 
cal Bureau, Monroe, N.Y. (Kan skaffes fra CRCS Publications.) 

andres og egne dybere følelser. Dette afhænger især af de 
involverede tegn. 


E. I sin yderste konsekvens er det umuligt at nagle Uranus 
fast eller at klassificere den usmidigt; for den bryder alle 
regler og finder en intens ego-centreret fryd ved at ryste 
alle konventioner. 


F. Uranus-aspekters transformatoriske betydning kan op- 
summeres ved at sige, at Uranus tjener det formål radikalt 
at repolarisere et individs tilnærmelse til tingene på et be- 
stemt livsområde og hurtigt afskære alle spor af fortidige 
livsmønstre. Den åbner en for nye erfaringsområder enten 
gennem fornøjelig spænding eller gennem chokerende, 
traumatiske kriser; men på den ene eller den anden måde, 
hvad enten man kan lide det eller ej, bliver man konfron- 
teret med friheden til at eksperimentere med nye måder 
at leve på. 


Efterhånden som vi vurderer de følgende planetariske samspil, 
ønsker jeg primært at fokusere på kvaliteten af de energier og 
oplevelser, som symboliseres gennem hver kombination. En spe- 
ciel vægt vil imidlertid blive lagt på, hvordan energien udtrykker 
sig, når kombinationerne danner dynamiske aspekter. Jeg øn- 
sker ikke at spilde tid på at gentage, hvad andre forfattere allere- 
de tydeligt har forklaret, for eksempel i Carters The Astrological 
Aspects og Okens The Horoscope, the Road, and its Travellers, som 
begge indeholder glimrende behandlinger af specifikke aspek- 
ter,” Jeg vil derfor hovedsagelig påpege kvaliteter i disse aspek- 
ter, som forekommer mig at være særligt interessante, usædvan- 
lige, vigtige eller dårligt forståede. 


” Carters bog må studeres omhyggeligt, for at man kan trænge ind i dens dybere indsigt. 
Visse af hans vurderinger må tages med reservation, da han lejlighedsvis virkelig fremfø- 
rer usmidige fordomsprægede udsagn og henfalder til at bruge kategorier af gode/dårli- 
ge sammenstillinger. Men man må huske, at denne bog blev skrever i 1930, da denne type 
astrologisk sprog var almindelig. Bøgen forbliver dog stadigvæk en guldgrube af indsigt 
og velbegrundede observationer og det er en af de meget få astrologiske arbejder, som gi 
ver mig ny indsigt med hver læsning. 

Sol-Uranus-aspekter 


Individualiteten er farvet af den ophidselige, uforudsigelige og 
selvcentrerede Uranus-vibration. Individet er ofte usædvanligt 
kreativt på en mangfoldighed af aktivitetsområder; men han el- 
ler hun finder det ofte vanskeligt at falde til ro i noget enkelt 
specialiseringsområde, da der er et stærkt behov for konstant ny 
stimulation og modvilje over for rutine, Som følge heraf går dis- 
se mennesker ofte igennem mange forskellige livsformer, ar- 
bejdstyper, parforhold og interesser i løbet af deres liv. De føler 
sædvanligvis behov for at forene deres kræfter med et eller an- 
det højere formål eller en gruppeindsats, selv om de ofte finder, 
at det samarbejde, som kræves ved sådanne indsatser, i udpræ- 
get grad sætter deres tålmodighed på prøve. Der forekommer 
næsten altid et stærkt anstrøg af uafhængighed i deres natur, og 
disse mennesker handler ofte ud fra den antagelse, at de er i de- 
res fulde ret til at gøre, som de har lyst til uden hensyntagen til 
diverse ansvar og pligter, de måtte have påtaget sig. Man finder 
egensindighed og en »jeg-ved-alt«- holdning, selv om de, der har 
udfordrende aspekter, er tilbøjelige til at eksemplificere dette 
mere, end de andre. 

I bedste fald er disse mennesker videnskabelige i ordets bog- 
stavelige forstand. Dvs., at de er åbne over for at prøve hvad 
som helst i det mindste en gang med henblik på, at de kan få at 
vide, hvad der er sandt og hvad der ikke er det på basis af deres 
egen erfaring. De, der har Uranus i et snævert aspekt til Solen, 
udviser ofte egenskaber og energier, som almindeligvis sættes i 
forbindelse med Solen i Vandmanden. Disse folk er også tilbøje- 
lige til at opleve periodiske, radikale ændringer i deres livsstruk- 
tur og i den måde, de udtrykker sig selv på, eftersom enhver vig- 
tig transit eller progression, der aktiverer Solen også vil aktivere 
Uranus. 

Den primære forskel mellem de harmoniske og de udfordren- 
de aspekter af denne type kan betragtes på følgende måde: de, 
der har de harmoniske aspekter, er sædvanligvis i stand til at in- 
tegrere deres nye viden, impulser og eksperimenter i den livs- 
struktur, som de allerede har etableret; medens de, der har de 
udfordrende aspekter, ofte oplever en spænding, som driver 
dem til at overskride deres aktuelle måde at leve på og gå ud i 
det ukendte på en meget mere radikal måde. Med de harmoni- 

ske aspekter kan personens bevidsthed blive transformeret og 
livsstilen alvorligt forandret i perioder; men han eller hun besid- 
der sædvanligvis evnen tl at opbygge de nye holdninger og ori- 
enteringer på det gamles fundament; hvorimod de, der har de 
mere dynamiske aspekter, ofte føler, at de må afskære alle levn 
af det gamle for at være helt frie til at kunne opleve de iboende 
muligheder, som findes i de nye frø, som er ved at blive sået. 
Begge typer får pludselige glimt af indsigt, som dog til tider kan 
være markant unøjagtige og upålidelige, men de, der har de dy- 
namiske aspekter, har en stærkere tendens til at gå til menings- 
mæssige yderligheder uden hensyntagen til nøjagtighed. 

Med både de harmoniske og de dynamiske aspekter har indi- 
videt evnen til at forske i nye grænseområder for tænkning og 
handling; men forskellen synes at være, at de, der har de udfor- 
drende aspekter, ofte er ude af stand til at håndtere trangen til 
forandring og finder det svært at udholde den spænding, som 
udvikler sig. De synes derfor ofte drevet ud i at tage yderliggåen- 
de afstand fra normerne og fra deres gamle livsform for simpelt. 
hen at forløse spændingen. De, der har de udfordrende aspekter, 
kaster derfor ofte det væk, som andre bevarer. I deres opstemt- 
hed over mulighederne i nye og friere horisonter i livet synes de 
at føle, at den hurtigste måde at komme videre til det nye sim- 
pelthen består i at smide det gamle overbord uden reservation 
eller noget som helst spor af sentimentalitet. Fordi de tror på, 
hvad de gør, og på deres ret til at gøre hvad de vil, er de ikke 
hemmelighedsfulde vedrørende deres planer. De er tilbøjelige til 
at være kompromisløst oprigtige og ærlige, selv om de ofte er 
taktløse og ufølsormnme over for andres følelser. Som min redak- 
tør med Solen i konjunktion med Uranus siger, er det Sol-Ura- 
nus-personers opgave, uanset hvilket aspekt Solen og Uranus 
står i, fuldt ud at udtrykke deres individualitet som et vidnesbyrd 
på selve deres persons mageløshed og værdi. Ved at gå hinsides 
den blotte egøcentricitet kan disse folk være kanaler for Uranus” 
sande humanitære vibration. 


Måne-Uranus-aspekter 


Nogle af de samme egenskaber og principper beskrevet i oven- 

stående afsnit om Sol-Uranus-aspekter gælder også Måne-Ura- 
nus-aspekter. Som Carter har påpeget, forekommer der imidler- 
tid ofte usmidighed og vanskeligheder med at tilpasse sig til livs- 
ændringer i forbindelse med disse aspekter, som synes lige så al- 
mindelige ved harmoniske aspekter som ved udfordrende, Det 
kan forklares ved at erkende, at de harmoniske aspekter ofte er 
temmelig dovne og som følge heraf ønsker individet ikke at til- 
passe sig nogen ydre påvirkning og foretrækker blot at oprethol- 
de sin aktuelle fremdrift i de handlinger, som han selv har sat i 
gang. De udfordrende aspekter kan udtrykke sig på en lignende, 
usmidig måde i nogle tilfælde; men i andre tilfælde findes der en 
stærk trang til forandring og spænding, som får personen til at 
byde ydre stimuli i retning af at revidere sin livsstil velkomne. 
Tilsyneladende har de, hvis horoskop indeholder dynamiske 
Uranus-aspekter til Månen, kun små muligheder for at vælge an- 
det end at tilpasse sig behovet for periodiske, radikale ændringer 
i deres liv, startende i deres tidlige ungdom. Begge aspekttyper 
kan forstås bedre ved at relatere dem til den grundlæggende be- 
tydning af Månen i Vandmanden, hvor man finder et stærkt be- 
hov for afveksling og forandring sammen med en kraftig trang 
tl at have styr på tingene og dermed modstand mod at skifte 
mening. (Vandmanden er et fast tegn!) Vandmanden er en sam- 
mensat blanding af eksperimental åbenhed over for alt nyt og 
anderledes og en tendens til en usmidig, endda fanatisk holden 
fast i en idé eller holdning. En sådan sammensathed er særlig 
stærk, hvis Månen står i Vandmanden, Lignende egenskaber er 
iøjnefaldende hos de, hvis horoskoper indeholder Måne-Uranus- 
aspekter. 

Intuitionen er særlig skarp hos de, der har disse aspekter (selv 
om der kan argumenteres for, at de harmoniske aspekter indike- 
rer en pålidelig og støt type af intuition), eftersom Månen er en 
modtagelig og intuitiv planet. De, der har de udfordrende aspek- 
ter, har ofte et bevidst ønske eller en indre trang til at ændre de- 
res identitet på en yderliggående måde og til at rydde selvet for 
den fortidige betingning, hvorpå deres gamle jeg-følelse er base- 
ret. Dette afspejles i den kendsgerning, at mange af disse perso- 
ner undergår en eller flere navneforandringer i løbet af dette liv 
(hermed hentydes ikke til den sædvanlige navneforandring, som 
kvinder traditionelt accepterer i et ægteskab). Dette sker somme 
tider for personer, når de er unge og for eksempel skifter far; ul 

andre tider synes de at vælge et nyt navn på grund af dets trans- 
formative symbolik. 

Carl Payne Tobey, som har skrevet nogle særligt skarpe ting 
om aspekter, påpeger, at de, der har de udfordrende Uranus- 
aspekter, oplever beslutninger, som kommer »ligesom den flod- 
bølge, som sprænger dæmningen«. Der forekommer sædvanlig. 
vis mange skift af bopæl og stor rastløshed, og mænd med disse 
aspekter (af enhver type) finder ofte traditionelt ægteskab og mo- 
nogami som værende alvorligt begrænsende for deres behov for 
at eksperimentere med følelsesmæssige udtryksformer. Tobey 
påpeger også, at de harmoniske Uranus-aspekter til Månen ofte 
frembringer ekstremt unikke og nyttige egenskaber, såsom ud- 
præget metodisk effektivitet på mange aktivitetsområder. Han 
skriver, at »glimrende reflekser gør en i stand til at reagere hen- 
sigtsmæssigt på næsten enhver given situation«, og han hævder, 
at disse folk kan regne med at få den rette indsigt til rette tid. De 
reagerer med øjeblikkeligt at anlægge en passende handlings- 
kurs. Denne idé peger på den kendsgerning, at de, der har Ura- 
nus i snævre aspekter til de personlige planeter (især til Solen, 
Månen og Merkur), har en evne til at fremdrage information og 
viden fra andre dimensioner på en brøkdel af et sekund med 
henblik på at tage sig af ethvert opstået problem. Det eneste, der 
er nødvendigt for at udnytte denne information, er en opvakt 
evne til at skelne mellem sand, objektiv viden og rent fanatiske, 
følelsesladede meninger. 


Merkur-Uranus-aspekter 


Alle aspekter mellem Merkur og Uranus betegner en samklang 
mellem det bevidste, logiske sind og det universelle sind på en 
eller anden måde; men harmonien i samklangen bør bemærkes. 
Alle disse aspekter indikerer, at nervesystemet og sanseopfattel- 
sen er forceret til et punkt, hvor personen kan udvise stor ind- 
sigt, genialitet, originalitet og hukommelse; men sindets funk- 
tionsmåde tenderer mod at være uregelmæssigt og ikke til at 
stole på, især når aspekterne er udfordrende. Disse aspekter 
symboliserer en usædvanlig associationsevne og en evne til hur- 
tigt at forbinde og opnå indsigt i ideer, som tilsyneladende ikke 

har noget med hinanden at gøre. Sindet fungerer så hurtigt, at 
andre mennesker kan synes, at sådanne sammenkoblinger er 
ulogiske eller endda latterlige, mens personen, hvis horoskop in- 
deholder et sådant aspekt, ofte er utålmodig over langsommelig- 
heden i andre folks tænkning. Hvis imidlertid personens sind er 
tydeligt i samklang med Uranus, kan de såkaldte frembragte ide- 
er set i retrospektion være helt logiske, selv om individet synes 
at skøjte hen over nogle få analytiske skridt undervejs til sine 
konklusioner. En person med disse aspekter er sædvanligvis også 
utålmodig over for det traditionelle system for formel uddannel- 
se, som levner så ringe plads til kreativ og original tænkning og 
som begrænser ens tanker ved at opstille stive grænser for 
spændvidden af den sandhed, som man tillades at opfatte. 

Som følge heraf — selv om en sådan persons sind ofte synes at 
fungere mere via intuition end logik — er der sædvanligvis en lo- 
gisk proces i gang, når samklangen er tydelig. Disse mennesker 
er næsten altid højspændte og i nogen grad excentriske tænkere, 
hvis spændvidde af originale ideer er bred, men dog slet ikke 
konsistent i sin kvalitet. I ekstreme tilfælde synes personen at til- 
bede intellektuel viden og at hælde til »ved alt«&-syndromet. Og 
for næsten alle, hvis horoskop indeholder disse aspekter, får ten- 
densen til at blive overvældet af stødvise glimt af indsigt eller 
nye tankebaner dem til at virke inkonsekvente og mentalt udis- 
ciplinerede. En af nøglefaktørerne for denne persontype er, at 
han bliver så optændt af sine egne ideer og så forgabet i sin 
egen forstands funktion, at han kun sjældent sætter tempoet ned 
længe nok til at lytte til andre eller til at tilegne sig den form for 
feed-back, som han behøver for at forfine sine oprindelige men- 
tale indtryk. Denne utålmodighed — især når aspekter er et af de 
udfordrende — er derfor til skade for personens evne til at relate- 
re ubesværet til andre; for hvordan kan vi relatere til andre, hvis 
vi ikke kan sidde stille længe nok til at høre en andens syns- 
punkt? Især oppositionen mellem Merkur og Uranus udtrykker 
sig som en uregelmæssig mental-funktion. Denne person kan 
være omskifteligt begavet — med en fotografisk hukommelse og 
kvik forståelse af nye ideer, og til andre tider distræt og fanatisk 
påståelig. Selv om de mentale impulser er uregelmæssige, synes 
det, som om personen, der har et aspekt mellem disse to plane- 
ter, har evnen til at tappe sit reservoir af viden og indsigt, når 
som helst det er virkelig vigtigt at gøre det. Når det virkelig gæl- 

der, kommer de mentale evner i sving for fuld styrke. Jeg ken- 
der for eksempel en doktor med Merkur i opposition til Uranus, 
som i løbet af sin tid på medicinstudiet kun læste umiddelbart 
før eksaminer. På de tidspunkter for han simpelthen igennem 
det krævede stof og »affotograferede« det og han fik uundgåeligt 
høje karakterer. Han fik den trediebedste embedseksamen i sin 
klasse. På det personlige plan har han ingen nære venner, da 
han er ude af stand til at kommunikere harmonisk med andre 
og da han er så utålmodig over for alle andre, at ingen føler sig 
godt tilpas i hans selskab. Han er fanatisk påståelig og besidder 
kun lidt af den fordomsfrihed, som sædvanligvis forbindes med 
disse aspekter. Han er et eksempel på persontypen med dette 
oppositionsaspekt, hvis primære vanskeligheder i livet stammer 
fra den manglende evne til at kommunikere effektivt. 


Venus-Uranus-aspekter 


Aspekter, som involverer Venus er ringe forklaret i de fleste 
astrologiske lærebøger. Som følge heraf bør vi — før vi tager os 
af disse specifikke aspekter — tydeliggøre et vigtigt punkt vedrø- 
rende alle Venus-aspekter. Venus” aspekter i horoskopet (såvel 
som dens tegnplacering) viser evnen til at indgå i et bevidst for- 
hold til et andet menneske. De udfordrende aspekter til Venus 
betyder ikke nødvendigvis, at man ikke er elsket eller at man 
ikke føler nogen kærlighed i sig selv. De betyder blot at man kan 
have en tilbøjelighed til at blokere for det at udtrykke kærlige fø- 
lelser og at man ligeledes hæmmer sig selv i at modtage affek- 
tion fra andre. 

Alle aspekter mellem Venus og Uranus, især de udfordrende 
er dårligt forklaret i traditionelle bøger. Dynamiske aspekter 
mellem disse to planeter er blevet kaldt skilsmisseaspekter og 
ofte sat i forbindelse med seksuel promiskuitet og perversion. 
Der er selvfølgelig en vis grad af sandhed i at forbinde sådan- 
ne aspekter med disse erfaringsområder; men, som Carter skri- 
ver, »disse aspekter giver ikke tilbøjelighed til promiskuitet el- 
ler vulgære laster og deres forbindelse med perversion er sand- 
synligvis yderst overdrevet.« Der findes givetvis tilfælde, hvor 
sådanne aspekter synes at stå i forbindelse med denne slags 

adfærd. Flertallet af personer, hvis horoskop indeholder sådanne 
aspekter, udtrykker disse energier på mere subtile måder. Der 
forekommer sædvanligvis et stærkt behov for følelsesmæssig 
spænding og romantiske eventyr; men den grad af sensualitet el- 
ler seksualitet, som er indblandet, afhænger primært af Venus 
tegnplacering sammen med andre faktorer i horoskopet. Hvis 
Venus står i Tyren eller Skorpionen for eksempel, er der meget 
mere sandsynlighed for seksuel eksperimenteren, end hvis Ve- 
nus står i Vægten, Tvillingerne eller Løven; for Venus” behov for 
fysiske udtryksformer er mere intenst i nogle tegn end i andre. 
Der findes sædvanligvis et ønske om at eksperimentere med 
mange typer af forhold og en insisteren på en ekstraordinær 
grad af frihed i ens intime kontakter. I nogle tilfælde vil dette be- 
hov blive udtrykt som homoseksuel, biseksuel, orgiastisk eller lig- 
nende form for kulturelt set ukonventionel adfærd (Uranus dri- 
ver virkelig folk til at bryde igennem kulturelle normer på en 
yderliggående måde). De fleste, som har sådanne aspekter, især 
de dynamiske, vil imidlertid udtrykke det, som Tobey kalder 
vnænsom ukonventionalitet«. De vil i de fleste tilfælde have en 
stærk interesse i det modsatte køn og næsten altid i et aktivt sel- 
skabsliv som indbefatter en bred mangfoldighed af som regel 
ikke-konventionelle mennesker. 

De harmoniske aspekter mellem Venus og Uranus afslører 
ofte evnen til at komme godt ud af det med alle slags mennesker 
på en fordomsfri måde. De hovedproblemer, som indikeres selv 
i disse relativt harmoniske aspekter, er den foranderlighed og 
upersonlighed, som kan gøre, at personen let trættes af ethvert 
forhold, som ikke mere virker særligt spændende. Kombinatio- 
nen af den upersonlige, afstandtagende Uranus og den person- 
ligt orienterede, sensitive Venus er ikke det mest forenelige sam- 
spil; men de harmoniske aspekter udtrykker sig som regel ikke 
nær så problematisk, som de udfordrende aspekter. 

Denne kombinations følelsesmæssige rastløshed når sit mest 
intense niveau i de dynamiske aspekter og vi finder her ofte 
mennesker, hvis selvcentrerethed, kulde, ufølsomhed og insiste- 
ren på deres ret til at eksperimentere uden hensyntagen, vil øde- 
lægge deres vigtigste medmenneskelige forhold. Konjunktionen, 
kvadraten, quincunxen og oppositionen kan alle udtrykke sig på 
nogenlunde ens måder; men oppositionen mellem Venus og 
Uranus er særlig indikerende for alvorlige parforholdsproblemer, 

eftersom ikke alene Venus, men også oppositionsaspektets na- 
tur, symboliserer relationer til andre mennesker. Den selvcentre- 
rethed, som karakteriserer disse dynamiske aspekter er ofte ble- 
vet påpeget; men den er sjældent blevet forklaret på basis af de 
fungerende indre dynamikker. Disse mennesker er ofte bange 
for at elske på et intimt, personligt plan; fordi de ofte føler, at et 
sådant engagement vil begrænse deres følelsesmæssige frihed. 
Der findes en uregelmæssig, anspændt kvalitet i det emotionelle 
energifelt, som manifesterer sig i en højspændt irritabilitet og 
utryghedsfølelse, selv om det muligvis ikke er umiddelbart jøjne- 
faldende. Der er en tendens til kun at lade sig blive elsket glimt- 
vis, på grund af den stødvise trækken sig tilbage fra ethvert følel- 
sesmæssigt engagement. At føle sig bange for at blive såret sik- 
rer, at man bliver såret, og en følelse af at blive forkastet er 
yderst almindeligt for dem, som blev født under et af disse dyna- 
miske aspekter. Som følge heraf prøver disse mennesker ube- 
vidst at håndtere deres følelser ved at give deres partnere, elske- 
re eller venner en fordækt besked, der lyder: »Jeg har ikke virke- 
lig brug for dig«, og de er derfor tilbøjelige til at give den anden 
person meget råderum i frihedens navn. Nogle gange er det 
imidlertid for meget, og der begynder at opstå en kløft imellem 
de to personer. Partneren kan opfatte beskeden som: »Jeg er 
træt af dig. Jeg har ikke brug for din tilstedeværelse«, og som føl- 
ge heraf fremlokker personer med disse aspekter i virkeligheden 
en forkastelse eller tvinger partneren til at gå andre steder hen 
efter dyb, personlig affektion. 1 nogle tilfælde udtrykker en per- 
son, hvis horoskop indeholder et af disse aspekter, en yderst selv- 
centreret, intens adfærd samtidig med, at han eller hun beklager 
sig over, at »ingen elsker mig«. I dette tilfælde kan man antage, 
at denne måde at tilnærme sig relationer til andre er en karmisk 
overlevering fra fortiden; men den vigtige kendsgerning er, at 
det er et levende energimønster i selve dette liv og at individet 
skaber sin egen elendighed i nutiden ved at udleve de gamle 
mønstre, Det synes ofte, som om et af de transformative formål 
med at være født med et sådant aspekt er, at man skal lære at 
give (Venus) frit (Uranus), men at gøre dette med en vis grad af 
balance og følsomhed — uden at frigøre sig selv for menneskeli- 
ge følelser. 

Mars-Uranus-aspekter 


Ethvert samspil mellem Mars og Uranus viser en ekstremt stærk 
energistrøm, som sædvanligvis udtrykker sig i beslutsomhed, 
fremdrift og exceptionelle energiressourcer. Ethvert sådant 
aspekt indikerer en stærk rastløshed og en let vakt pirrelighed, 
især på områderne seksuelle drifter, fysisk motorik og ambitio- 
ner. Der findes sædvanligvis betragteligt mod, opfindsomhed, 
dumdristighed, lederevner og personlig uafhængighed. Som 
Carter skriver, er personen tilbøjelig til at »kende sit eget sind 
yderst godt«, men man kan dog ikke heraf udlede at personen 
altid forstår, hvad der virkelig motiverer ham, da dette er aspek- 
ter af tvangspræget aktivitet, eventyrlyst og spænding. Personen 
stimuleres af nye grænseområder for viden eller aktivitet (læg 
mærke til Mars' tegnposition) og har ofte ingeniørmæssige eller 
mekaniske færdigheder. (For eksempel har de to eneste kvindeli- 
ge ingeniører, jeg kender, Mars-Uranus-oppositioner.) Det er et 
samspil med stor, og ofte i overmål, anspændthed, Især med de 
dynamiske aspekter eksploderer denne anspændthed i vrede, 
vold (fysisk, verbal eller følelsesmæssig), formålsløs destruktion 
eller seksuel aktivitet, der grænser til vold. Medens disse aspek- 
ters ry for vold imidlertid ikke er uden grund, så behøver de 
kraftige energier, som er symboliseret, ikke tage denne form. 
Samspil mellem Mars og Uranus er for eksempel almindelige 
for healere, opfindere og super-sælgere, som simpelthen over- 
mander den potentielle køber af deres produkter. Healeren, kal- 
det »Mr. A.« i Ruth Montegomerys strålende bog, Born to heal, 
var født med Mars i kvadrat til Uranus og hans biografi afslører 
de utrolige helbredelser, han var i stand til at udføre ved at bru- 
ge disse formidable energier. En hel del afhænger af, hvordan 
Mars og Uranus er relaterede til de andre planeter i horoskopet 
og af Mars” tegnposition. Hvis den ene eller de begge danner 
aspekter med en af de andre personlige planeter eller Saturn, 
formindsker det sandsynligheden for, at personen er voldelig. 
Det spørgsmål, som må overvejes, når disse aspekter vurderes i 
noget som helst horoskop, er: »Hvor velkontrolleret og styret er 
denne energi og er personen involveret i aktiviteter, som kan 
absorbere en så intens energi?« Et af de bedste karakteristika for 
denne slags energifrigørelse er, at personen sædvanligvis er i 
stand til at håndtere alle mulige udfordringer og uventede begi- 

venheder. Faktisk opsøger han eller hun dem, somme tider ube- 
vidst. Som Carter siger: »Personligheden viser sig ofte bedst i fa- 
refulde situationer … .« 

Især de dynamiske aspekter tenderer mod fuldstændig man- 
gel på tålmodighed. Personens manglende evne til at sætte tem- 
poet ned og moderere sit yderliggående sind er måske denne 
kombinations værste træk. Egensindigheden er i visse tilfælde in- 
tet mindre end fanatisk og behovet for primitiv pirring er ofte 
overvældende. Som Carter skriver, så »ønsker en sådan person 
for enhver pris at få det på sin måde«. Hvis individet er i stand til 
at opleve den spænding, han eller hun ønsker, i en mere forfinet 
og koncentreret form, kan disse aspekter være usædvanligt krea- 
tive; men for de fleste er ønsket om frihed og en total ignoreren 
af enhver form for begrænsning så stærk, at det skaber en tyde- 
ligt irriterende og besværlig vibration i personens energifelt. I 
sådanne tilfælde er Carters følgende vurdering passende: »Perso- 
nen er ofte dårligt egnet til en almindelig tilværelse og han eller 
hun er udpræget ugunstigt disponeret for ægteskab eller en ord- 
net levevis«. Jeg har tit spekuleret på, om ikke disse aspekter i 
mange tilfælde er overleveringer fra tidligere livs oplevelse af 
krigsførelse eller fra, at personen er blevet optrænet i ekstreme 
former for fysisk eller psykologisk råhed. 

Sammenfattende kan vi sige, at Uranus-aspekter til alle de per- 
sonlige planeter (og især de udfordrende aspekter) indikerer 
vækstfaser, hvori vores holdninger, energisamklange og basale 
livsstrukturer bliver radikalt transformerede, for dermed at sæt- 
te os i stand til at bryde løs fra gamle livsmønstre, som kan have 
hæmmet vores udvikling. Uranus-personer bliver således udfor- 
dret til at lære, hvordan de skal skabe balance mellem deres be- 
hov for frihed og de ansvar, de har påtaget sig. Gennem en spe- 
ciel erfaringsdimension bliver den elektrificeret og intenst akti- 
veret undergår den (symboliseret ved den planet, som aspekte- 
rer Uranus) en transformation, for dermed at fremskynde perso- 
nens vækst ved at sætte ham i stand til at opnå en ekstraordinær 
erfaringsbredde på forholdsvis kort tid. Gennem Uranus” indfly- 
delse bliver vi skubbet ind i fremtiden og sat i gang med højpo- 
tentielle oplevelser og med muligheder for at opnå stor åbenhed 
og objektivitet. 

Aspekter til Neptun 


Ligesom Uranus-aspekter indikerer Neptun-aspekter også speci- 
fikke dimensioner i vores liv (afhængige af den anden planet, 
som er involveret), hvor vi føler trang til at opleve et nyt plan af 
frihed. Der er imidlertid en subtil, men højst vigtig forskel i de 
former for frihed, som Uranus og Neptun repræsenterer. Me- 
dens Uranus symboliserer en individualistisk, egocentreret og 
egensindig trang til udtryksfrihed, repræsenterer Neptun, ideelt 
set, en drift i retning af en grundlæggende, transcendental fri- 
hed, hvori vi mister jeg-personlighedens begrænsninger og bli- 
ver frie af både intellektets og egoets grænser. Neptun indikerer 
en længsel efter at opleve en tilstand af enhed med alt liv, sam- 
mensmeltning med livets helhed og opløsningen af alle grænser, 
følelser af adskilthed og egocentricitet. Måske er den mest prak- 
tiske måde at udtrykke Neptuns grundlæggende natur på at sige, 
at dens aspekter repræsenterer måder, hvorpå vi prøver at und- 
slippe fra alle begrænsninger, såsom tradition, ego, den materi- 
elle verden og hverdagens råhed. Mange bøger har korrekt hæv- 
det, at Neptuns aspekter har relation til fantasi og at de udfor- 
drende aspekter ofte afslører selvbedrag, forvirring og opløs- 
ning. Men de undlader sædvanligvis at lægge vægt på den vigtig- 
ste kendsgerning vedrørende Neptun-aspekter, nemlig, at et- 
hvert snævert aspekt mellem Neptun og en personlig planet el- 
ler Ascendanten indikerer muligheden af at komme ul en umid- 
delbar erkendelse af den spirituelle dimension og enheden i al 
skabelse, og at de udfordrende aspekter, tiere end de harmoni- 
ske, udtrykker sig i, at individet tager afgørende skridt for at ind- 
befatte åndelige idealer i sin hverdag. Det er sandt, at sådanne 
aspekter kan udtrykkes på en negativ måde, såsom selvbedrag, 
pseudo-spirituel selvoptagethed, selvdestruktiv eskapisme og va- 
nen at undgå alle ansvar over for sig selv eller andre. Men selv 
sådanne negative udtryksformer er ofte en indikation af, at per- 
sonen i det mindste er ved at begynde at føle uroen fra sjælens 
dybeste længsler; men at han eller hun endnu ikke har lært den 
essentielle betydning af disse følelser, og hvordan man skelner 
mellem de forskellige måder at håndtere dem på. Der forekom- 
mer ofte forvirring på grund af den kendsgerning, at personen 
søger i den ydre verden efter fuldbyrdelsen af højere bevidst 
hedstilstande eller en fuldstændig oplevelse af et åndeligt ideal. 

Det fører naturligvis til tab af illusioner, eftersom Neptun grund- 
læggende repræsenterer en samklang med den indre verdens 
ubegrænsede ressourcer og med realiteten i uhåndgribelige op- 
levelsesplaner. I virkeligheden kan vi definere Neptuns udfor- 
drende aspekter som livsfaser, hvori vi lærer om åndelige værdi- 
er og realiteter på en subtil måde ved at opleve tabet af illusio- 
ner fuldt ud! Den erfaringsdimension, hvori vi konfronterer det- 
te tab af illusioner symboliseres af den planet, som står i det 
snævreste aspekt til Neptun. 

Som vi omtalte i kapitel 3, er Neptuns udfordrende aspekter 
ofte mere kreative og produktive, end de harmoniske. Vi kunne 
faktisk kalde de dynamiske Neptun-aspekter til de personlige pla- 
neter for åndelige søger-aspekter. Det betyder selvfølgelig ikke, 
at alle de, som har sådanne aspekter i deres horoskop, bevidst vil 
forfølge en spirituel orientering i deres liv; men det indikerer, at 
når en astrologisk rådgiver ser et snævert, udfordrende aspekt 
mellem Neptun og en personlig planet i et individuelt horoskop, 
bør han eller hun sørge for omhyggeligt at udforske personens 
dybereliggende spirituelle tilbøjeligheder, i stedet for bare at 
koncentrere sig om de dagligdags livsproblemer, hvormed så- 
danne aspekter ofte forbindes. Ved således at lægge vægt på dis- 
se aspekters dybere mening og betydningen af individets inder- 
ste længsler, vil astrologen ofte finde, at klienten bliver hjulpet 
til at opnå et helt nyt syn på diverse vanskeligheder igennem at 
blive opmuntret til at betragte sådanne områder af forvirring 
som spirituelt betydningsfulde og — i virkeligheden — som væren- 
de spirituelt ønskelige! For når man anlægger et spirituelt syns- 
punkt, ændrer vores perspektiv sig radikalt. Hvad der engang 
blev betragtet som et større problem, bliver en velsignelse, og 
hvad der engang blev anset for en lidelse, hvis smerter skulle ud- 
holdes, bliver en vej mod større åbenhed over for en mere 
transcendental og inspirerende virkelighed. 

Eftersom Neptuns og dens aspekters generelle betydning blev 
udforsket i kapitel 3, kan vi nu fortsætte med at etablere visse ba- 
sale principper, der kan vejlede os i forståelsen af disse aspekter. 
Læseren har måske lyst til at repetere det sidste afsnit i kapitel 3, 
før han eller hun læser de følgende principper. 


A. Neptun-aspekter indikerer områder i ens liv, hvor man 
er i færd med at åbne sig for det uendelige og grænseløse. 

Efterhånden som man begynder at opleve denne åbning 
og dermed møder et eksistensplan, som er uendeligt loven- 
de, men helt uden form og ikke integreret i etablerede, 
mentale strukturer, forekommer der ofte forvirring og, 
som Carter skriver, en tendens til »at sidde på stakittet og 
til at undgå klarhed i bedømmelser og handling«. Denne 
tilstand af uvished er tilbøjelig til at forblive problematisk, 
indtil man erkender, at det er nødvendigt at handle på en 
afklaret måde og at engagere sig på basis af sine nødven- 
digvis begrænsede synspunkter, så længe vi befinder os i 
den fysiske krop. Så længe vi med andre ord befinder os på 
det relative plan, bliver vi nødt til at handle på det relative 
plan, selv om vores spirituelle holdning måtte fortælle os, 
at en sådan begrænset opfattelse er uvirkelig og illusorisk. 
Vi kan aldrig have fuld viden om alle de mere subtile kon- 
sekvenser af vores handlinger eller om alt i vores fremtidi- 
ge karma. Derfor bliver vi nødt til at leve i nuet, gøre vores 
bedste og overlade resten til Herren. Som en spirituel læ- 
rer siger, bør vi på dette plan være »oprigtige skuespillere«, 
idet vi spiller vores tildelte roller fuldt ud og idet vi befin- 
der os i denne verden uden at være af denne verden. Det 
er nødvendigt med en skarp og yderst forfinet spirituel 
skelnen for at kunne håndtere enhver stærk Neptun-indfly- 
delse og hvis vi skal undgå at blive ofre for de fristende, 
men selvbedrageriske lokketoner i dens magi. 


B. Enhver, som er i stærk samklang med Neptun (hvad en- 
ten det er gennem aspekter til personlige planeter, plane- 
ter i Fiskene, Neptun placeret i 1. hus eller Ascendanten i 
Fiskene), har desperat behov for at finde en tydelig og dis- 
ciplineret måde at udtrykke sin trang til at transcendere og 
flygte på. Medmindre en sådan person finder og bliver en- 
gageret i et særligt ideal, et program for selvudvikling eller 
en spirituel vej, er det meget usandsynligt, at han eller hun 
vil være i stand til at opnå nogen fornemmelse af fred eller 
orden i sit liv; for den guddommelige utilfredshed vil bestå, 
indtil der tages klare skridt til at arbejde med den. 


C. Snævre Neptun-aspekter af enhver art kan indikere, at 
personen er i stand til at stille ind på yderst subtile opfattel- 


sesniveauer. Sådan indsigt synes ikke alene at komme fra 
personens samklang med åndelige bevidsthedsdimensio- 
ner i almindelighed; men i nogle tilfælde også fra en egent- 
lig hjælp og vejledning fra forskellige åndelige guider, 
astrale fænomener eller spirituelle lærere. Det er det, som 
Dr. Davidson har kaldt den »englelige velsignelse«, dvs. vir- 
kelig beskyttelse og ledelse fra andre eksistensplaner. Det 
er for eksempel meget almindeligt at møde amerikanere 
(især unge mennesker), som ved, at de har åndelige guider, 
som i tidligere inkarnationer har været indianere og som 
er særligt velbevandrede i kommunikation mellem forskel- 
lige eksistensplaner, da deres oplæring, medens de var på 
Jorden, forberedte dem til et sådant arbejde. Når man be- 
gynder at tale om åndelige guider og lignende fænomener, 
bør man imidlertid lægge mærke til den kendsgerning, at 
dette er et af områderne for Neptuniske oplevelser, hvor 
absolut ærlighed og skarp skelnen bør anvendes; for man- 
ge Neptun-personer fortaber sig tydeligvis i selvbedrag af 
denne art og bliver selvoptagne med hensyn til, hvor spiri- 
tuelle og clairvoyante de er. Sådan er det, fordi Neptun på- 
virker os — medmindre vi har en solid jordforbindelse og 
er helt ærlige over for os selv — til at tro, hvad vi ønsker at 
tro og til at se, hvad vi ønsker at se. Der går en meget fn 
streg mellem fantasi og virkelighed, direkte oplevelse af 
spirituelle realiteter. 


D. Som påpeget i afsnit C, kan visse aspekter, som involve- 
rer Neptun, indikere misforståelse og fejlanvendelse af spi- 
rituelle kræfter. Et udfordrende Neptun-aspekt til en af de 
personlige planeter afslører ofte et karmisk mønster, som 
handler om at have misforstået eller fejlanvendt åndelige 
energier og sandheder i tidligere liv, selv om jeg ikke på 
nogen måde drager den slutning, at disse aspekter altid in- 
dikerer et sådant karmisk mønster. Men i de tilfælde, hvor 
denne tolkning synes fornuftig, er det en naturlig konse- 
kvens, at personen har behov for i dette liv at konfrontere 
sådanne tilbøjeligheder og for at tage sig af åndelige ener- 
gier og idealer på en meget direkte og aktiv måde. Han el- 
ler hun har med andre ord behov for at opbygge en ny 
struktur, hvormed samklangen med Neptun kan blive 

praktisk udtrykt på en mere opløftende og forfinet måde. 
Ved at gøre dette kan den forvirring, den selvdestruktive 
eskapisme og selvoptagethed, som var fremherskende i 
fortiden, blive reduceret, efterhånden som personen får 
bedre jordforbindelse og bliver mere bevidst om de mere 
subtile konsekvenser af sine idealer. 


E. Enhver planet i et snævert aspekt til Neptun bliver gjort 
yderst sensitiv og den erfaringsdimension, som den symbo- 
liserer, er åben for forfinelse, inspiration og — i nogle tilfæl- 
de — åndeliggørelse. Ved at give os denne øgede følsom- 
hed og ved at åbne os for ukendte og transcendentale erfa- 
ringsniveauer udsætter Neptun-samklangen os imidlertid 
for overfølsomhed, som tapper vores energi og for godtro- 
enhed, hvis vores øgede åbenhed gør os forsvarsløse og 
for tillidsfulde, 


Den forfinelse og sensitivitet, som Neptun repræsenterer, er 
selvfølgelig positive egenskaber i deres grundlæggende natur; 
men de egenskaber og holdninger over for livet, som er et resul. 
tat heraf, befinder sig ikke særlig godt i den materielle verden. 
En sådan forfinelse og modtagelighed må vogtes og beskyttes, 
hvis vi skal undgå at blive manipuleret af andre og dermed bort- 
øde vores energier. Den måde, man må leve på i den materielle 
verden, hvis man har denne grad af følsomhed, består i at være 
»viis, som en slange, men blid, som en due«. Neptun-vibrationer- 
ne gør os så sårbare over for at blive brugt, udnyttet, bedraget 
og for at føle os ansvarlige for ting, som egentlig ikke vedkom- 
mer os (på grund af en overflod af medfølelse), at vi bliver nødt 
til at lære, hvordan vi kan beskytte os selv uden at lukke af for en 
sådan følsomheds positive aspekter. En viis mand sagde engang 
tl en slange, at den aldrig måtte bide nogen igen, da det var 
ondt at gøre sådan noget. Slangen fulgte hans råd; men opdage- 
de snart, at den konstant blev generet af den lokale befolkning 
og slået med kæppe af børnene, som havde fundet ud af, at slan- 
gen ikke længere bed. Så tog slangen hen til den vise mand og 
beklagede sig over sit dilemma: »Hvordan kan jeg forblive så 
skikkelig og uden ønske om at såre nogen, når min blidhed bli- 
ver udnyttet?« Den vise mand svarede: »Jeg sagde, at du ikke 

skulle bide; men jeg sagde ikke, at du ikke måtte hvæse"« Måske 
skulle Neptun-personer dyrke evnen til at hvæse! 

Vi kan nu undersøge de forskellige samspil mellem Neptun og 
hver af de personlige planeter, idet vi lægger vægt på betydnin- 
gen af de dynamiske aspekter, ligesom vi gjorde for Uranus i det 
tidligere afsnit. 


Sol-Neptun-aspekter 


Disse aspekter er usædvanligt almindelige for de, hvis liv ledes af 
en større, mere altomfattende vision end normalt. Denne brede 
vision kan være humanitær, politisk, kunstnerisk eller spirituel af 
natur. Ifølge Carter er Sol-Neptun-konjunktionen det mest al- 
mindelige aspekt i astrologers horoskoper. Andre samspil mel- 
lem disse to planeter optræder også usædvanligt ofte i horosko- 
perne for de, som er særligt åbne over for og interesserede i li- 
vets uhåndgribelige kræfter. Også hos kunstnere og de, der, selv 
om de måske ikke selv er skabende kunstnere, er stærkt følsom- 
me over for alle typer af æstetiske stimuli finder man ofte Sol- 
Neptun forbindelser, Det er personer, for hvem vibrationer er 
en umiddelbar realitet, hvad enten de opfattes gennem musik, 
farver, auraer, usædvanlige former for healing eller andet. En 
kombination af disse to planeter betyder ikke altid, at personen 
er upraktisk (i modsætning til mange lærebogstolkninger) tvært. 
imod udviser personen ofte store talenter inden for sin jordiske 
formåen. (Givet er det imidlertid, at nogle med disse aspekter er 
fuldstændigt »udflippede« (»spaced out«); men hele horoskopet 
må undersøges for at forstå de andre bidragende faktorer.) 
Personer med disse aspekter i deres horoskoper har som of. 
test visionære egenskaber, som udøver en fascinerende drag- 
ning på dem og det er ganske overraskende at se, hvor mange 
af dem, der fuldbyrder deres visioner! Den mangel på klarhed, 
som traditionelle bøger tilskriver disse samspil, synes ikke at 
være fokuseret så meget på personens måde at håndtere den 
ydre verden på som på hans eller hendes opfattelse af selvet. 
Der forekommer ofte en stærk understrøm af selvbedrag, og 
især for de udfordrende aspekters vedkommende er der næsten 
altid en mangel på en klar bevidsthed om selvet og et realistisk 

syn på en selv. Præcis og praktisk selverkendelse er kun sjældent 
iøjnefaldende; for personen har svært ved objektivt at forstå sig 
selv. Denne person behøver feed-back fra andre med henblik på 
at begynde på at udvikle en klarere jeg-fornemmelse. Eftersom 
personen har for lidt indsigt i sig selv og sine motiver, er han 
ofte særlig let at narre. Som Carter hævder: »Personen er som 
regel let at spille på, enten gennem hans forfængelighed eller 
sympatier eller begge dele.« Personen er imidlertid usædvanligt 
medfølende og sensitiv (i det mindste på en generel, upersonlig 
måde) og karakteriseres ofte ved høje, spirituelle, æstetiske eller 
humanitære idealer. Hovedproblemet er, at han elier hun så 
ofte nægter at se sandheden om sig selv i øjnene, selv hvis den- 
ne sandhed er positiv og opmuntrende og vedkommende kan 
derfor forsømme at virkeliggøre kreative potentialer, da evner- 
ne almindeligvis undervurderes. 


Måne-Neptun-aspekter 


Mange af de karakteristika, som er nævnt i det generelle afsnit 
og i Sol-Neptun-afsnittet, gælder naturligvis også i disse tilfælde. 
Nogle få specielle ting er imidlertid iøjnefaldende. Eftersom Må- 
nen og Neptun begge er særligt sensitive, intuitive og modtageli- 
ge, tenderer sådanne kombinationer meget stærkt mod mysti- 
ske, intuitive eller idealistiske tilbøjeligheder. Der forekommer 
ofte en stor hengivelse til et ideal. (Bemærk, at Månen og Kreb- 
sen samt Neptun og Fiskene i særlig grad sættes i forbindelse 
med hengivenhed.) Og da begge disse planeter forbindes med 
en ustruktureret, konstant skiftende energistrøm, er det natur- 
ligt, at disse kombinationer ofte udtrykker sig som dybtliggende 
indre rastløshed og en tilstand af »guddommelig utilfredshed«, 
som nogle gange nærmer sig total utilfredshed med en selv og 
alt andet. Disse mennesker har store vanskeligheder med at fal- 
de til ro med noget som helst; for de synes at fornemme at for- 
andringernes tidevand bare vil vaske alle deres anstrengelser 
væk. 

Der forekommer ofte en stærk idealisering af en eller begge 
forældre (oftest moderen) og i mænds horoskoper indikerer et 
udfordrende aspekt (inklusive konjunktionen) ofte store vanske- 

ligheder med at finde en mage, som lever op til deres uopnåeli- 
ge forventninger og til deres urealistiske idealisering af kvinder. 
Der findes derfor en sult efter følelsesmæssig næring, omsorg og 
trøst, som er yderst vanskelig at mætte; og kun et fuldkomment 
menneske kan udfylde det totalt givende og uselviske billede, 
som Måne-Neptun-personer projicerer på andre. Og det er net- 
op ofte en person af den art, som vedkommende ubevidst søger. 
Eftersom Månen symboliserer betingningers ubevidste mønster, 
er evnen til selvbedrag endnu større her end for aspekterne mel- 
lem Neptun og Solen (det bevidste jeg). Som følge heraf kræver 
ethvert snævert aspekt mellem disse to planeter en uformilden- 
de beslutsomhed med hensyn til at være ærlig over for sig selv 
og til at undgå en vej, der undviger situationer, som afslører bar- 
ske sandheder vedrørende ens virkelige ønsker og behov. Hvis 
det lykkes for individet med et sådant aspekt at virkeliggøre sin 
hengivenhed til et ideal ved at leve i stedet for bare at lede efter 
det, så kan vedkommende blive en kanal for ubegrænset åndelig 
indsigt og for guddommelig medfølelse. 


Merkur-Neptun-aspekter 


Samspil mellem disse to planeter afslører altid en særlig sensitiv, 
intuitiv og endda visionær tankekvalitet; men den måde, hvorpå 
en sådan samklang udtrykker sig, strækker sig fra inspireret 
tænkning og udprægede, kunstneriske evner til et subtilt talent 
for manipulation eller en vane, der består i at bortforklare et- 
hvert bedrag. Der kan forekomme en samklang med højere livs- 
dimensioner og dermed en følsomhed over for skønhed, farver, 
musik og mystiske sandheder samt en usædvanlig aktiv fantasi. 
Personen kan være i stand til at opnå informationer og viden, 
som ikke kan forklares rationelt og som er vanskelig at udtrykke 
i ord. Det er fordi, Neptun åbner sindet for uendelighedens om- 
råde og for en umiddelbar opfattelse af underfundigheder, som 
lettere kan udtrykkes i billeder, symboler eller kunst end ved 
hjælp af logisk sprogbrug. Faktisk finder disse mennesker ofte, at 
ord kan være frustrerende, med undtagelse af de som udvikler 
en poetisk evne. Der findes ofte talent for skrivning; men det ud- 
trykker sig sædvanligvis mere i poesi, fiktion, fantasi eller i den 

okkult-mystiske genre, end i systematiske afhandlinger eller es- 
says. På grund af den kendsgerning, at opfattelsesevnen er forfi- 
net i en grad, som gør, at personen finder det svært at organise- 
re sine tanker, forekommer sådanne personer ofte mindre fint- 
opfattende og intelligente, end de i virkeligheden er og ud fra til 
fældige observationer af et sådant individs forsøg på kommuni- 
kation, kunne man udlede, at personen er håbløst fortabt i kaoti- 
ske tanker; men personen er ofte i stand til at stille ind på dig på 
et subtilt plan og »læse« dine underbevidste ønsker og motiver. 
Denne meget intuitive styrke sætter personen i stand til at undgå 
andre menneskers intentioner og i nogle tilfælde til at manipule- 
re med dem uden at afsløre sine egne tanker; fordi han kan 
»læse« andre som en bog, samtidig med at han holder sine egne 
indtryk og ønsker fuldstændigt hemmelige. (Lignende egenska- 
ber findes også hos folk, som har Pluto-Merkur-aspekter.) Sand 
kommunikation er naturligvis umulig med en sådan adfærd og 
ubesværede relationer på et klart og autentisk plan hæmmes af 
tågede angstfornemmelser og ubevidste ønsker om at tro, hvad 
man ønsker at wo uden hensyntagen til kendsgerninger eller 
meninger, som andre måtte udtrykke. 

De udfordrende aspekter udtrykker sig ofte i, at individet er 
ude af stand til at kontrollere sit omstrejfende sind, da det ende- 
løst og formålsløst indsamler alle slags urelaterede og umotive- 
rede indtryk uden spor af disciplin. En bemærkelsesværdig man- 
gel på koncentration er ofte iøjnefaldende og at forsøge at kom- 
munikere tydeligt med disse personer er særligt ophidsende for 
de, som kræver, at alle tanker skal udtrykkes med en vis grad af 
logik og præcision, Somme tider er virkelig kommunikation fak- 
tisk umulig, medmindre man kan stille ind på de subtile indtryk, 
som Neptun-sindet prøver at udtrykke. Vanen med at omgå enk- 
le og klare kendsgerninger gør ofte at disse folk møder alle muli- 
ge slags problemer. Før at nævne en ting, så er der ofte megen 
ubegrundet bekymring, som til dels kunne lindres, hvis perso- 
nen ville se nuets umiddelbare realiteter i øjnene. Bedrag (ofte 
bevidst) er særligt almindelig for, især de udfordrende aspekter, 
da Merkur er planeten for kommunikation og fornuft. Som følge 
heraf findes der ofte en evne til at give fornuftsmæssige forkla- 
ringer på alting, samtidig med at man ikke ser sandheden om 
sine egne motivationer i øjnene. 1 bedste fald kan personen 
imidlertid — selv når aspektet er dynamisk — have et ekstraordi- 

nært kreativt sind, som er i samklang med høje idealer og klare 
fremtidsvisioner og inspireret af åndelige eller religiøse følelser. 
Når en sådan person taler, udstråler vedkommende ofte en 
stærk aura af mystik og karisma, hvis højt opladede energi kom- 
mer fra samklangen med højere bevidsthedsplaner. 


Venus-Neptun-aspekter 


Carters beskrivelse af de udfordrende Venus-Neptun-aspekter er 
citeret kapitel 3. Som følge heraf er der ingen grund til at genta- 
ge disse ideer her. Det bør blot understreges, at de udfordrende 
Venus-Nepturnraspekter er primære indikatorer på sand spirituel 
søgning og mystiske længsler. Det skyldes den kendsgerning, at 
kærlighedsplaneten Venus er blevet følsom og idealiseret i en så- 
dan grad, at en person med et sådant aspekt finder det umuligt 
at tilfredsstille sin længsel efter et ophøjet stade af forening med 
sin elskede i noget jordisk parforhold. Som følge heraf — sædvan- 
ligvis efter gentagne bristede illusioner vedrørende, hvad kærlig- 
hed virkelig er, og hvad dens begrænsninger i den materielle 
verden er — drages en sådan person ofte mod spirituelle interes- 
ser, Personen længes med andre ord efter oplevelsen af en til- 
stand af ideel kærlighed og selve denne længsel efter en oplevel- 
se, som ikke tilhører denne verden, driver ofte vedkommende til 
ubevidst at forsøge at undgå engagement i noget intirat forhold. 
Det er, som om opmærksomheden på forhånd er optaget af den 
ideelle drømmekærlighed, det ikke-eksisterende og den næppe 
mulige, perfekte forening. Denne emotionelle forudindtagethed 
fører til en undvigende adfærd over for enhver person, hvor- 
med der eksisterer et direkte forhold. Man kan sige, at tågede 
drømme (og somme tider tågede angstfornemmelser) hæmmer 
personen i at etablere virkelig samhørighed og samtidig skaber 
undren over, hvorfor hans eller hendes parforhold så ofte mis- 
lykkes! Det er naturligvis umuligt at have et en-vejs-forhold og in- 
gen som prøver ærligt og fuldt at have et forhold til en person 
med Venus-Neptun-holdningen kan undgå at blive frustreret 
over den andens flygtighed og ikke-engagerede adfærd. Proble- 
met er ikke, at en person med en sådan samklang, er ukærlig. 
Faktisk er et sådant individ sædvanligvis yderst hjerteligt og 

medfølende. Problemet er snarere, at den kærlighed, som perso- 
nen føler, er ufokuseret og diffus (Neptun). Følelserne er for ge- 
nerelle og altomfattende til at blive kanaliseret ubesværet til kun 
én person. Det samme gør sig gældende hos de, som har Venus 
i Fiskene. Som en ven af mig engang beskrev denne persontype: 
»Ja, de er kærlige; men hvordan kan du vide, at du betyder no- 
get som helst specielt for dem, eftersom de er sådan over for 
enhver?« Det synes derfor, som om Venus-Neptun-kombinatio- 
nerne føler sig mest hjemme, når de kærlige følelser kan forde- 
Jes til mange personer i stedet for begrænset til blot en enkelt. 

På grund af den åbenhjertethed og intense medfølelse, som 
sådanne personer føler, spiller andre ofte på deres følelser. Det 
er forholdsvis let at opnå deres sympati og endda få dem til at 
handle kærligt simpelthen på grund af medlidenhed. Specielt i 
tilfælde med udfordrende aspekter finder man en følelsesmæs- 
sig og somme tider seksuel orientering, som mangler skelnen. 
De bliver let narret af andre, da de ønsker at tro det bedste om 
enhver. (Bemærk, at Neptun kan idealisere ens syn på andre (Ve- 
nus) og deres motiver.) De involverer derfor ofte sig selv i andre 
mennesker, hvis karakter er, mildest talt, mindre end højsindet, 
hvorved de blotter sig selv for følelsesmæssig — om ikke fysisk — 
beskadigelse. Følelsernes ufokuserede kvalitet er også en årsag 
til de seksuelle vanskeligheder, som ofte opstår; for hvordan kan 
man være en engageret og aktiv elsker, hvis sindet og følelserne 
strejfer omkring mellem alle mulige slags fantasier, der har rela- 
tion til alle andre end den virkelige person, som er til stede? Et 
antal kvinder, som jeg har set, har, selv om de virker meget at- 
traktive på det modsatte køn, store vanskeligheder med at blive 
gejlet op af nogen, med hvem forholdet er blevet den mindste 
smule rutinepræget. Med henblik på at tillade sig selv at blive fø- 
lelsesmæssigt (og seksuelt) engageret på en intens måde, må 
partneren enten passe til det romantiske billede af den ideelle el- 
sker eller også bruge en eller anden form for kunstig stimulation 
(såsom musik, dæmpet lys, røgelse, alkohol eller stoffer). Der be- 
høves med andre ord noget, som kan vække interessen i for- 
hold, som er blevet for jordiske. Måske hjælper ovenstående til 
at forklare, hvorfor nogle af de mennesker, som ved det første 
møde forekommer så venlige og kærlige, er de, som har de fle- 
ste vanskeligheder med at bevare et tilfredsstillende og vitalt for- 
hold. 

Sluttelig bør de kunstneriske evner, som er vist ved disse 
aspekter, omtales; for, som Carter skriver: »Det er i fremragende 
grad kunstner-kombinationen og det er snævrere relateret til 
skønhed end til de moralske og videnskabelige sfærer.« De arti- 
stiske evner kan udtrykkes i musik, skuespil, tegning, maling, 
digtning eller andre områder og det er almindeligt at finde folk 
med disse aspekter, som udmærker sig ved at udtrykke sig igen- 
nem en bred mangfoldighed af medier. Det er ikke alle, som vil 
bruge denne samklang produktivt; for Venus-Neptun-aspekter 
kan ofte vise en tilbøjelighed til at være udpræget passiv og som- 
me tider doven (afhængigt af tegnplaceringerne og andre aspek- 
ter); men der findes næsten altid en stor æstetisk sensitivitet og 
ofte en meget forfinet smag. De, der har en kvadrat mellem dis- 
se to planeter er ofte de mest produktive, da de har en tendens 
til at være mere tilbøjelige til at ville arbejde på at udvikle deres 
evner til at udtrykke sig. 


Mars-Neptun-aspekter 


Med disse kombinationer er der måske en bredere kløft mellem 
det konstruktive og det selvdestruktive, de positive og de negati- 
ve manifestationer af energierne, end i nogen anden slags 
aspekt, som involverer Neptun. Dette skyldes sandsynligvis Mars” 
styrke og dens korrelation til bestemt handling, snarere end blot 
opfattelser og følelser, som i ovennævnte samspil. Hvordan disse 
energier bliver udtrykt afhænger derfor af flere faktorer: 1) Indi- 
videts idealer og bevidsthedsniveau; 2) de involverede tegn og 
3)andre faktorer i fødselshoroskopet, såsom de andre fødsels- 
aspekter, som knytter sig til en af disse planeter eller dem begge. 
De positive og negative udtryksformer findes imidlertid ofte 
samtidigt i en enkelt person, især når han eller hun arbejder på 
at forfine (Neptun) den måde, hvorpå den grove Mars-energi ud- 
trykker sig. Disse samspil stimulerer fantasien enormt, hvilket i 
nogle tilfælde fører til høje ambitioner og stræben (somme tider 
hensigtsmæssigt, somme tider ikke) og i andre tilfælde til undvi- 
gende, selvbedragerisk eller angstpræget adfærd. Men lige me- 
get hvilken form for mønster, der dominerer, er personen sæd- 
vanligvis længe om at se eller indrømme sine fejl eller fiaskoer, 

da han er så intenst fanget af de opløftende strømninger i sine 
vidtløftige visioner. Carter indfanger meget konsist en væsentlig 
egenskab hos denne persontype, når han skriver: »Almindeligt 
liv er for banalt og farveløst for Mars-Neptun-personen og han 
søger derfor interesser, som appellerer til sjælens romantiske og 
pragtelskende elementer.« Som følge heraf er det ikke overra- 
skende, meget ofte at finde disse kombinationer i horoskoper 
for kunstnere, atleter, film- og TV-stjerner med publikumstække. 
De, som har disse kombinationer, har en særlig udstråling, som 
synes at passe ind i offentlig fremtræden med deres talenter, 
selv om langtfra alle med disse aspekter foretrækker en livsstil, 
der involverer offentlighed. Især mænd med disse aspekter væk- 
ker offentlighedens opmærksomhed, og det er ofte på grund af 
det image (Neptun), at de er i stand til at udsende (Mars) deres 
maskuline styrke. (Nogle eksempler er: Paul Newman (trigon), 
Mark Spitz (konjunktion) og O.J. Simpson (trigon). De sidstnævnte 
udmærkede sig ikke alene inden for atletik (Mars), men blev også 
TV-kommentatorer og skuespillere og Paul Newman opnåede 
en vis succes, udover den han fik som skuespiller, i en af de mest 
Mars-prægede af alle sportsgrene, nemlig bilvæddeløb.) 

Men de ovenstående kommentarer indfanger på ingen måde 
den brede spændvidde af egenskaber, som symboliseres af disse 
aspekter. Denne energikombination kan manifestere sig på så 
mange planer, at det at fokusere på bare én karakteristisk ud- 
tryksform med sikkerhed vil føre til ganske mange misforståel- 
ser, Som følge heraf er det yderst nyttigt at understrege de psy- 
kologiske dynamikker, som er involveret, i stedet for alene den 
synlige adfærd. I sin mest positive udtryksform kan denne kom- 
bination indikere, at personen besidder evnen til at handle på 
basis af sine bevidste idealer, til intuitivt at erkende en fjern mu- 
lighed, til at virkeliggøre en fjern vision, hvad enten det drejer 
sig om jordiske resultater eller åndelig stræben. Når den er 
værst udtrykker denne kombination sig som handling, motiveret 
af frygt eller irrationelle, ubevidste begær, som fuldstændigt selv- 
bedrag vedrørende hvad man virkelig ønsker (Mars) eller som 
tendensen til at undgå enhver konfrontation, som vil bringe per- 
sonen ned til den barske virkelighed fra visionernes ophøjede 
planer. Personen må lære at tage sig af uafsluttede problemer på 
psykologiske / emotionelle planer, og at se uvished i øjnene på et 
praktisk plan. De har behov for at afklare de idealer, som leder 

deres handlinger og begær, hvis de skal få nogen som helst fred 
i sindet. 

Der kunne skrives et helt kapitel om disse kombinationers sek- 
suelle dimensioner; men der er kun nogle få punkter, som bør 
bemærkes, eftersom de er så almindelige. Som nævnt ovenfor, 
forekommer Mars-Neptun-kombinationer ofte hos mænd, som 
er særligt attraktive for publikken og som symboliserer en ideali- 
seret form af det maskuline image. Den seksuelle tiltræknings- 
kraft findes imidlertid også hos mange kvinder med disse aspek- 
ter og begge køn er tilbøjelige til at svælge i ganske mange sek- 
suelle fantasier. Man fornemmer også ofte, både hos mænd og 
kvinder, forvirring vedrørende deres seksualitet; hvilket sexliv 
de ønsker og hvilke former for seksuelle aktiviteter, de finder an- 
stændige. Eftersom Neptun er tilbøjelig til at lukke op for uende- 
lige muligheder, i det mindste på de underbevidste planer, bliver 
disse folk ofte rådvilde over de følelser og fantasier, de opdager 
hos sig selv, Den seksuelle identitet og — hos mænd — det mandli- 
ge ego (Mars) er, især når aspekterne er udfordrende, ofte et om- 
råde med store indre konflikter. Som følge heraf ser man ofte, 
at disse folk let ledes ind i seksuelle engagementer, som de ved 
nærmere eftertanke ikke virkelig ønskede. Somme tider gør de 
det på grund af medlidenhed med den anden person, somme ti- 
der på grund af angst og til tider for at bevise deres seksuelle 
kræfter. Men i næsten alle tilfælde er der en trang til at bruge 
sine kræfter (Mars) på en idealiseret og overdreven måde (Nep- 
tun). Disse kombinationer er fremragende aspekter for forførel- 
se. I nogle tilfælde er personen aktivt involveret i at forføre an- 
dre og i andre tilfælde tydeligvis åben over for at blive forført, 
sædvanligvis uden ret megen kritisk skelnen. Seksualitet er i 
hvert fald idealiseret og opleves som værende overvældende og 
meget spændende. Det er almindeligt at møde mænd med disse 
aspekter, som har en absolut afsky for homoseksuelle, og som 
derfor benytter enhver lejlighed til at kritisere eller nedgøre 
dem. (Aspekterne findes lejlighedsvis i horoskoper for folk, som 
aktivt søger ind i homoseksuelle forhold; men det er min erfa- 
ring, at det ikke er almindeligt.) I nogle tilfælde synes mænd med 
disse aspekter at kompensere for deres egen angst vedrørende 
deres seksuelle identitet ved at udvikle et macho-kompleks og 
dyrke en adfærd, som kulturelt set betragtes som super-maskulin 
(f.eks. jagt, andre gevær-feticher, risikable og farlige fritidsaktivi- 

teter, osv.) Fra et spirituelt synspunkt bliver alle disse former for 
angst, tvivl og psykologisk forvirring, som korreleres med disse 
aspekter, imidlertid klart formålstjenlige; for, som Isabel Hickey 
skriver: »Neptun opløser den dyriske natur«. Der er med andre 
ord en stærk trang til at udvikle en højere anvendelse af Mars- 
energien. Nogle med denne samklang lever eller prøver derfor 
at leve et liv i cølibat (en anden måde at lade ens seksuelle ud- 
tryksform leve op til et højt ideal!). Hvordan kan man have et in- 
tenst begær (Mars) efter en bestemt person, hvis denne energis 
og dette begærs udtryksform er blevet gjort universelt (Neptun? 
Man kan sige, at disse kombinationer afslører behovet for, at 
Mars-energiens snævre udtryksform bredes ud til det universelle 
plan. Som følge heraf begynder man, efterhånden som denne 
læreproces skrider frem, at erkende, at man ikke kan få enhver, 
som man bliver betaget af. Nogle er længe om at lære det og 
ofte opfatter de seksualitet som et alt-eller-intet-område for ople- 
velse, mens nogle få helt opgiver alle sådanne begær. (Neptun 
symboliserer altid muligheden for overgivelse.) 

Dette afsnit ville blive urimeligt langt, hvis jeg skulle omtale 
alle de andre egenskaber, som forbindes med disse kombinatio- 
ner, men jeg vil opfordre læseren til at studere Grant Lewis for- 
tolkninger af Mars-Neptun-aspekter, som findes i hans bog, 
Heaven Knows What. Lewi er en af de få forfattere, som synes at 
have forstået disse aspekters forbindelse med 1) stærk personlig 
magnetisme, dvs. evnen til at få ting til at ske på en næsten ma- 
gisk vis og 2) spirituel tænkning og lederskab. På det højeste plan 
kan et samspil mellem disse planeter indikere potentialet for en 
enorm selvforfinelse og for at blive kanal for handling baseret 
på en transcendental styrke. 


Aspekter til Pluto 


Da Plutos natur og aspekter ret detaljeret blev overvejet i kapitel 
4, er der ikke noget behov for at uddybe de generelle principper, 
som indgår 1 ethvert Pluto-aspekt. Vi kan derfor umiddelbart 
fortsætte med at omtale nogle af de distinkte egenskaber, som 
vises ved samspil mellem Pluto og de personlige planeter. Man 

kan evt. repetere afsnittet om Pluto-aspekter i kapitel 4, før man 
går i gang med de følgende forklaringer. 


Sol-Pluto-aspekter 


Individer med disse samspil i deres horoskoper eksemplificerer 
egenskaber, som sædvanligvis sættes i forbindelse med Solen i 
Skorpionen. Dvs, trangen til at omforme sig selv, stærk egensin- 
dighed, stor intensitet, forgabelse i magt, udtalt hemmeligheds- 
fuldhed vedrørende deres motiver og begær og til tider bemær- 
kelsesværdig hensynsløshed både over for andre og sig selv. Der 
forekommer ofte en trang til at gøre noget eller til at udtrykke 
sit ego på en magtfuld og ekstrem måde, især hvis aspektet er et 
af de udfordrende. Disse mennesker føler ofte et behov for at 
transcendere sig selv på en radikal måde og for at eliminere 
gamle livsmønstre, som ikke længere står mål med deres idea- 
ler, selv om effektueringen af denne transformation synes at ske 
lidt lettere for dem med de harmoniske aspekter, når først de 
bliver bevidste om den transformatoriske proces. De, der har de 
harmoniske aspekter, synes bedre i stand til at give slip på det 
gamle på en rolig måde og til at forstå de livslove, som nødven- 
diggør, at gamle former uddør, før de nye kan fødes. Uanset om 
aspekterne er harmoniske eller udfordrende, er der næsten altid 
et anstrøg af tvangsprægethed til stede, hvormed personen dri- 
ves af ubevidste kræfter mod et mål, som han eller hun ikke 
klart han lodde dybden af. Faktisk er ordet uudgrundelig ofte en 
passende beskrivelse af den type af oplevelser, som times disse 
folk; for de oplever ofte sammentræf af tilfældigheder og mysti- 
ske sammenhænge og møder, som unddrager sig fornuftsmæssi- 
ge forklaringer; men som er tydeligt relateret til et formålstjen- 
ligt livsmønster, De dynamiske aspekter udtrykker sig næsten al- 
tid som intense magtkampe, der indfinder sig periodevis i livet 
og hele personens identitet bliver ofte genstand for periodiske 
kriser og radikale forandringer, ikke alene med hensyn til, hvor- 
dan han eller hun opfatter sig selv; men også med hensyn til, 
hvordan selvet udtrykkes i den daglige tilværelse. 

Disse aspekter synes ofte at være vanskeligere i kvinders horo- 
skoper, end i mænds, selv om de fleste af de ovennævnte karak- 

teristika vil gælde for begge. I kvinders horoskoper har jeg imid- 
lertid gentagne gange fundet, at disse aspekter (især de udfor- 
drende) samstemmer med, at personen har oplevet store van- 
skeligheder med faderen og sædvanligvis også med andre 
mænd. Der forekommer ofte en mangel på opmærksomhed og 
sand kommunikation fra faderens side, hvilket fører til bitterhed 
og en følelse af at være frarøvet kærlighed. Det synes at være en 
af grundene til, at sådanne kvinder ofte søger en magtfuld ægte- 
mand (endda en hensynsløs, kriminel type), en som, i deres fan- 
tasi, lover at være den autoritative kilde til både styrke og kærlig- 
hed i deres liv. Disse kvinder er imidlertid selv utroligt krævende 
og somme tider upersonligt hensynsløse i en grad, som driver 
selve den kærlighed væk, som de ønsker så stærkt. Selvforherli- 
gelse er en tendens hos begge køn med sådanne aspekter og yd- 
myghed er sjældent iøjnefaldende. Så derfor er relationer til 
andre mennesker for personer, som har disse planeter i dynami- 
ske aspekter til hinanden, naturligvis sjældent harmoniske, med- 
mindre de gør en stor indsats på at arbejde hermed. De der har 
en opposition, synes særligt tilbøjelige til at stille urimelige (ube- 
vidste) krav til dem, som de er intimt involveret med. De synes 
at ønske, at den anden person skal være anderledes, end han el- 
ler hun virkelig er og de udsender sædvanligvis det budskab 
(skønt de sjældent er klar over, hvad de gør), at de ikke fuldt ud 
vil acceptere modparten, før han eller hun er blevet en helt an- 
den — en selvklar umulighed! Derfor er alvorlige skuffelser i 
nære medmenneskelige forhold yderst almindelige med Sol-Plu- 
to-oppositioner, og Pluto-oppositioner til Venus eller Månen har 
samme tendens. 

Det er hovedsagelig de udfordrende aspekter, der udtrykker 
sig i problemer, som de fleste erkender helt bevidst. Da Pluto 
står i forbindelse med kræfter inden i os, som til dels er ubevid- 
ste, synes de dynamiske aspekters styrke og spænding at være 
nødvendig for at tvinge personen til at erkende, at der findes en 
indre konflikt eller et behov for transformation. Selv om de har- 
moniske aspekter indikerer, at individet har lettere ved at tilpas- 
se selvet til livets transformationer, hvis han eller hun er bevidst 
om en sådan igangværende proces, erkendes de fordele og de 
kreative potentialer, som vises ved trigonen såvel som af seksti- 
len, aldrig fuldt ud og der bliver ikke gjort noget ved dem af ret 
mange folk. Som følge heraf gælder bemærkningerne i dette af- 


218 


snit i særlig grad de, som har de dynamiske aspekter i deres ho- 
roskoper. 

En yderligere bemærkning om sammenhængen mellem disse 
aspekter og faderens rolle synes at være ulejligheden værd. Jeg 
har gentagne gange fundet, at ikke alene Solens aspekter til Plu- 
to, men også fødsels-Solens placering i 8. hus (Pluto-huset), meget 
ofte manifesterer sig i en separation fra faderen, som efterlader 
dybtgående psykologiske ar. Denne adskillelse kan være enten 
fysisk (hvor han simpelthen ikke er til stede, fordi han er rejst 
væk, er død eller — i et forbløffende antal tilfælde — sporløst for- 
svundet) eller psykologisk, hvor faderen var fysisk til stede, men 
meget fjern eller reserveret over for barnet. I nogle få tilfælde 
udtrykker dette faderkompleks sig i, at personen gør faderen til 
et idol, efterligner ham og nærer urealistisk positive følelser for 
ham. Personen er i al fald tvangspræget bundet til faderen med 
de deraf følgende vanskeligheder med at etablere en tydelig in- 
dividuel identitet. Et andet punkt, som det er værd at se nærme- 
re på, er den kendsgerning, at Charles Jaynes forskning relaterer 
Sol-Pluto-aspekter i mænds horoskoper til en ekstra stærk bin- 
ding til en kvinde (ofte moderen). I hvert fald bør man forstå, at 
den slags nære relationer, som vises af Pluto og af Skorpionen 
skyldes absorption, hvor en person er helt opslugt af en anden 
og således ikke giver den, der bliver absorberet (eller i nogle til- 
fælde nærmest opslugt) nogen individuel identitet eller tro på sig 
selv. (Bemærk, at en person med sådan et Pluto-aspekt enten kan 
være den absorberende eller den absorberede.) Dette snævre 
forhold levner ikke plads for individuel entydighed og sand 
vækst og det er derfor et mønster, som kan være alvorligt hæm- 
mende, efterhånden som personen bliver ældre og prøver på at 
opnå individuel modenhed og uafhængighed. Det er en type af 
tæthed til et andet menneske, som er baseret på enormt intense 
karmiske bindinger, snarere end på virkelig kærlighed og om- 
sorg; for virkelig kærlighed er støttende og opmuntrende, og 
ikke besiddende og manipulerende. Og alligevel ser vi denne 
form for manipulation og upersonlig dominering af en anden 
person dag ud og dag ind, sædvanligvis forklædt som kærlighed. 
Som følge heraf vil enhver med udfordrende aspekter i fødsels. 
horøskopet mellem Pluto og Solen, Månen, Venus eller Ascen- 
danten kunne drage fordel af at opnå et objektivt syn på sine 
mere væsentlige forhold til andre mennesker og specielt på, 

hvad forældrene i virkeligheden gjorde, og hvad deres virkelige 
motivationer var med deres adfærd over for ham. 


Måne-Pluto-aspekter 


Mange af kvaliteterne beskrevet under Sol-Pluto-aspekterne gæl- 
der også dette samspil; men den primære forskel skyldes Måne- 
Pluto-aspektets større følelsesmæssige ekstremisme. Disse perso- 
ner udtrykker kvaliteter, som har en slående lighed med de, som 
har Månen i Skorpionen i deres radix. Dvs., de er intense, nær- 
mest eksplosivt følsomme, er dybt utilfredse med sig selv og fø- 
ler sig kraftigt tilskyndet til at omforme sig selv på en ny måde. 
De er i stærk samklang med okkulte energier og har behov for 
at undersøge både livets mysterier og andre menneskers motiva- 
tioner og de føler sig tilskyndet til at bryde igennem de tabuer, 
som blev etableret gennem deres specielle form for opdragelse 
og forældrepåvirkning. Der findes sædvanligvis en udpræget 
evne til intenst arbejde, selvdisciplin og ubøjeligt engagement i 
at nå et fastsat mål. Personen er sædvanligvis styret ind på over- 
levelsesbehov i en sådan grad, at han eller hun kan opvise utro- 
ligt mange ressourcer i krisesituationer. (Bemærk at Krebs & 
Måne principper, såvel som Skorpion & Pluto-principper er kom- 
bineret her og at begge disse principper hænger sammen med 
selvbevarelse.) 

Eftersom Månen symboliserer det billede, man har af sig selv 
og føler vedrørende sig selv og eftersom Pluto (især i udfordren- 
de aspekter) afslører en tendens til at destruere og eliminere det 
gamle, manifesterer deres samspil sig ofte som hensynsløshed 
og barskhed over for en selv. Der er en tilskyndelse til at udslette 
ens gamle selvopfattelse og identitet, da personen slet ikke fin- 
der sig godt tilpas med det gamle følelsesmæssige betingnings- 
mønster. I yderliggående tilfælde kan dette endda give sig udtryk 
i selvmordstanker, det mest dybtliggende symbol på selvdestruk- 
tion. I hvert tilfælde er perioder med selvhad og intens emotio- 
nel uro ikke ualmindelige. Denne person har mere end noget 
som helst andet behov for et koncentreret selvtransformations- 
program baseret på en omprogrammering af hans eller hendes 
instinktive reaktionsmønstre med henblik på at blive i stand til 

at tilpasse sig enhver livsoplevelse med større fleksibilitet og 
objektivitet. 

Et moder-kompleks ses ofte tydeligt hos mennesker med disse 
kombinationer. Somme tider opleves dette ganske enkelt ved at 
have en dominerende eller subtilt krævende og opslugende mo- 
der, som projicerer al sin frygt på barnet. (Lejlighedsvis finder 
man, at disse aspekter kan have med en krævende eller forka- 
stende fader at gøre.) I andre tilfælde kan en kvinde føle et be- 
hov for at blive super-moder; enten ved selv at få mange børn 
(for at gøre indtryk på andre med sin moderlige magt) eller ved 
at spille rollen som den moderlige leder af en gruppe menne- 
sker i en organisation eller i en gruppesamlivssituation. Sådan et 
tilfælde kunne være en kvinde, som bliver eller ønsker at blive 
en slags klostermoder (»Mother Superior«) eller leder af et vaj- 
senhus eller en skole. Den samme tendens findes også hos de 
kvinder, som har Solen i et snævert aspekt til Pluto, for, som 
Charles Jayne har observeret i sine berigtigelses. og progres- 
sionsstudier, symboliseres moderen ofte ved Pluto. Så når Må- 
nen — det traditionelle symbol for moderskab — kombineres med 
Pluto, må man naturligvis forvente at finde dette eftertryk end- 
nu stærkere, Det vil ikke sige, at alle sådanne ønsker vil blive til 
virkelighed; men simpelthen at folk med disse aspekter ofte fø- 
ler denne slags tilskyndelser som værende særligt dominerende. 
I denne henseende kan man karakterisere Pluto som værende 
identisk med arketypen for den »grusomme moder«, som findes 
i forskellige myter såsom Kali i Hinduismen. Et sådant moderbil- 
lede er almægtigt, idet hun ernærer sine børn med den ene 
hånd samtidig med, at hun fortærer dem med den anden. Mag- 
ten til at give og tage tilbedes i sådanne guder og det upersonli- 
ge i en sådan magt burde være umiddelbart indlysende. 

Disse kombinationer (især oppositionen) indikerer også en ten- 
dens til ubevidst at identificere sig med andre for derefter at 
kræve for meget af dem, idet de opfattes som forlængelser af en 
selv. Derefter prøver man at få sin identitetsfølelse bekræftet ved 
på en subtil måde at kræve, at andre giver en total opmærksom- 
hed. Der opstår således et stærkt behov for enten at absorbere 
en anden eller selv blive absorberet. I begge tilfælde udsletter 
(Pluto) man sin egen separate identitet eller prøver i det mindste 
at gøre det gennem en sådan forening. 

Merkur-Pluto-aspekter 


Disse kombinationer udtrykker en mental stemning, der ligner 
den, som findes for Merkur i Skorpionen. Dyb koncentrationsev- 
ne er almindelig ligesom interesse i det okkulte, i seksualitet og 
andre af livets tabuområder. Okkult følsomhed og intellektuel 
intensitet er almindelige her, skønt sindet til tider kommer ud af 
kontrol og udtrykker sig på en usædvanlig hemmelighedsfuld og 
angstpræger måde. I sådanne tilfælde findes der en tendens til at 
frygte det værste og til at tro, at man er okkult på tidspunkter, 
hvor man i virkeligheden er i negative følelsers magt. Der findes 
ofte en bevidsthed om evnen til at bruge tankens kraft på en di- 
rekte og formålstjenlig vis. Ofte i en sådan grad at man er i 
stand til at overmande andres sind enten ved hjælp af ren vilje- 
styrke eller listig manipulation. Som følge heraf bør personer 
med en af disse kombinationer omgærde deres okkulte studier 
og udøvelser med en streng etisk kodeks og åndelige idealer. 

De, som har udfordrende aspekter, er særlig tilbøjelige til 
tvangspræget tale, påståelige ideer, og til med vedholdende 
magt at prakke andre deres ideer på, selv om ideerne i sig selv 
ikke nødvendigvis er særligt meningsfulde, når man anskuer 
dem i et stille tilbageblik. Det er med andre ord styrken bag or- 
dene, som gør indtryk, da folk har en tendens til at tro, at en 
hvilken som helst idé, der udtrykkes så magtfuldt, må indeholde 
noget betydningsfuldt. Det er, som om følelserne koger over og 
oversvømmer kommunikationskanalerne med en skybrudsagtig 
frigørelse af ordskvalder, som — skønt ganske imponerende i 
omfang og styrke — kan være ugennemtænkt eller helt uvedkom- 
mende og irrelevant. I nogle tilfælde er den tvangsprægede kva- 
litet af personens ideer så dominerende, at personen ikke be- 
kymrer sig om at underkaste ideerne et kritisk blik og tillader så- 
ledes sig selv at udtrykke en forestilling eller tro, som er totalt 
blottet for klar logik. Visse folk fornemmer så megen indre 
spænding, at de finder det vanskeligt at udtrykke det, som de fø- 
ler er sandheden med konsekvens eller klarhed. Lejlighedsvis 
finder man derfor at disse mennesker udvikler en bemærkelses- 
værdig talehæmning. I sådanne tilfælde står Merkur sædvanlig- 
vis også i et udfordrende aspekt til Månen, Saturn, Uranus eller 
Neptun. Det væsentligste, vi kan sige ud fra Merkur-Pluto-aspek- 
ter, er imidlertid hvordan forstanden fungerer; men vi kan ikke 

vurdere kvaliteten af personens opfattelsesevne på grundlag af 
et aspekt alene, da det sindet frembringer til syvende og sidst 
udspringer fra individets bevidsthed som helhed. 


Venus-Pluto-aspekter 


Disse aspekter har meget tilfælles med de kvaliteter og karakteri- 
stika, som er iøjnefaldende for Venus i Skorpionen. Magnetisme, 
udstråling, et tiltrækkende væsen og en tilskyndelse til at gen- 
nembryde alle tabuer vedrørende kærlighed og sex eller sociale 
relationer i øvrigt, samt en tvangspræget, intens og noget uper- 
sonlig tilnærmelse til følelsesmæssige engagementer. Der findes 
sædvanligvis en hemmelighedsfuld, fordømmende og jaloux 
kvalitet i sådanne aspekter og de implicerede tegn må vurderes, 
da for eksempel en Venus-placering i Vægten eller i Vandman- 
den ofte vil afstå fra at hengive sig til sådanne følelser. Ligesom 
de, der har Venus i Skorpionen, føler næsten alle med disse 
aspekter — især hvis de er i de dynamiske hjørnehuse — tilskyn- 
delsen til at grave i følelsesmæssige og seksuelle mysterier, til at 
undersøge dybderne i følelsesmæssige og sociale oplevelser uan- 
set hvilken smerte, det måtte medføre samt til at anstrenge de- 
res følelsesmæssige og seksuelle evner til det yderste. Emotionel 
tilfredsstillelse og dyb følelse af nære menneskelige relationer 
opleves som en absolut nødvendig del af tilværelsen. Et erfa- 
rings: og udtryksområde, som man ikke kan negligere eller vige 
udenom. Skønt nogle af den slags mennesker vil forsøge at und- 
vige deres dybere behov og fornemmelser, føler de sig aldrig 
lykkelige ved en sådan eskapisme eller undertrykkelse, da det be- 
tyder, at en intens, vital del af dem ikke bliver levet ud. Men på 
den anden side føler sådan en person sig sjældent emotionelt til- 
fredsstillet, selv om han eller hun virkelig bryder igennem en- 
hver begrænsning og ethvert tabu. Grunden til disse vekselvirk- 
ninger er, at man er umætteligt grådig med hensyn til følelses- 
mæssig næring; det er, som om personen prøver ai fylde et in- 
dre kærlighedsreservoir, der er så tomt, at det aldrig kan blive 
fyldt. En del af vanskeligheden ved at prøve at opnå en fornem- 
melse af tilfredsstillelse er, at personen ikke ved, hvordan han el- 
ler hun skal få adgang til kærligheden. Tendensen er at prøve at 

opfylde sine behov ved at tage mere og mere og ved at forbruge 
mere og mere i stedet for at lære at give slip og give mere af sig 
selv. Dette fører os til den grundlæggende betydning af Venus- 
Pluto-vekselvirkninger, idet det handler om muligheden for at 
transformere hele ens tilnærmelse til kærlighed og medmenne- 
skelige relationer. I denne transformative proces bliver gamle 
værdier udslettet og parforhold, der hæmmer transformationen 
afsluttet eller omdannet til et nyt niveau af ægthed. Forståelsen 
af velbehag og lykke bliver forfinet, efterhånden som den indre 
alkymiske forvandling — ved hjælp af den følelsesmæssige kvals 
ild — bliver en personlig realitet. 

Denne form for transformation er naturligvis det ideelle; men 
hvad er det for ting, personen oplever på vejen til sit ideal? Vi 
har allerede nævnt nogle af de almindelige oplevelser og ten- 
denser. Det er også værd at bemærke tilbøjeligheden til at bruge 
ens tiltrækningskraft og venlighed ul at opnå magt, penge eller 
til at puste sit ego op med. Ofte erkender personen ikke, hvad 
det er han eller hun i virkeligheden gør, selv om mange vil op- 
fatte en sådan adfærd som værende forudberegnet og uhæder- 
lig. De, der har de udfordrende aspekter mellem Venus og Pluto 
relaterer hyppigt til andre med upersonlige, tvangsprægede for- 
mer for hengivenhed. De kan synes meget kærlige, rare og venli- 
ge i starten, indtil man begynder at se, at deres virkelige motiver 
ikke er særligt uselviske eller måske ubevidste. I nogle få tilfælde 
har jeg set folk med en Venus-Pluto-konjunktion fremvise det 
mest forlorne smil og den mest påtagede følsomhed, man kan 
forestille sig, idet de åbenbart prøver at aflede min opmærksom. 
hed fra de krav, de stiller til mig i selv samme øjeblik. Det er, 
som om de siger: »Godt, selvfølgelig vil jeg gøre lige hvad du øn- 
sker, for jeg er så omsorgsfuld og hensynsfuld og rar; men du 
må hellere gøre, som jeg ønsker, ellers ...« At udsende denne 
slags vibrationer tiltrækker naturligvis andre, som er indstillet på 
samme måde, og de, der har disse aspekter (især oppositionen), 
er tilbøjelige til at drage andre ind i intime forhold, som viser 
plutoniske karakteristika og derfor skærper deres egen i forvejen 
tvangsprægede situation. Som følge heraf kommer personen 
ofte til at føle sig ensom, uelsket, udnyttet, overset, domineret og 
aldeles følelsesmæssigt udmattet og opbrugt; men det er netop i 
denne fortvivlelsens tid, at en sådan person kan begynde at brin- 
ge sig i samklang med dybderne af sine indre ressourcer med 

henblik på virkelig at forstå behovet for dybtgående, fuldbyrden- 
de kærlighed. 

Der forekommer ofte seksuelle problemer eller fejltilpasnin- 
ger hos folk, som har disse aspekter. Homoseksuelle eller bisek- 
suelle tilbøjeligheder er ikke ualmindelige. Selv i dem, der ikke 
udlever disse tilbøjeligheder, findes ofte en intens følelsesmæssig 
harme over for enten personens eget køn eller det modsatte. 
Det bør understreges, at denne form for harme også forekom- 
mer hos dem, hvis seksuelle adfærd udelukkende er heteroseksu- 
el. Eftersom Pluto almindeligvis udtrykker sig som en samtidig 
tiltrækning og frastødning, ser vi ofte, at disse mennesker enga- 
gerer sig i en selvdestruktiv adfærd eller er opslugt af følelser og 
afsky over at have været tiltrukket af den selvsamme type af op- 
levelse, som på andre tidspunkter frastøder dem. En sidste be- 
mærkning, som ikke bør betragtes som værende gyldig for alle 
med Venus-Pluto-aspekter, men som Jeg ofte har set, når Venus 
er i enten konjunktion eller opposition til Pluto, eksemplificerer, 
hvor fuldstændigt nogle af os bliver nødt til at give slip på gamle 
følelsesmæssige tilknytninger. I flere tilfælde har personen med 
et sådant aspekt gentagne gange haft en elsker eller en forlovet, 
som er død eller forsvundet. En mand var forlovet hele fire gan- 
ge og hver gang døde partneren, kort tid før brylluppet. Det er 
det, jeg vil kalde Plutos uudgrundelige natur; for der er tydeligvis 
et formål bag en sådan række af begivenheder, selv om man vil 
have svært ved at forklare det logisk. 


Mars-Pluto-aspekter 


I lighed med naturen af Mars i Skorpionen repræsenterer denne 
kombination af energier måske den mest intense udtryksform 
for rå styrke, som kan findes i nogen horoskopfaktor. Da Mars er 
den energi, som er til rådighed for gennemførelsen af specifikke 
opgaver i den ydre verden og repræsenterer begær og vilje, og 
da Pluto symboliserer den energi, som er til rådighed for gen- 
nemførelsen af arbejde i »underverdenen« og er korreleret med 
ubevidste begær og egensindighed, indikerer dette samspil altid 
et bundløst potentiale for enten konstruktiv eller destruktiv 
handling. Ligesom Mars i Skorpionen, er en sådan energikombi- 

nation tilbøjelig til at blive udtrykt på ekstreme måder, da den rå 
styrke udløses fra dybderne af ens væsen. Denne ekstremisme er 
resultatet af hovedsagelig to kendsgerninger. For det første har 
personen et næsten uudtømmeligt energireservoir til sin rådig- 
hed, som til dels fungerer på en ubevidst måde, og for det andet 
stræber en person med en sådan samklang næsten altid efter at 
bevare en fast kontrol over denne tvangsprægede energistrøm, 
hvilket kan medføre en eksplosion, når låget fjernes. Der findes 
en særlig hemmelighedsfuld — somme tider uhæderlig — måde 
at få tingene gjort på (som kan være specielt effektive for nogle 
aktiviteter) og personens funktionsmåde er usædvanlig grundig. 
Da disse mennesker hader at gøre noget halvt og har hang tl at 
skære direkte ind til kernen i ethvert problem uden at vige tilba- 
ge for eventuelle tilbageslag, bevirker det ofte energiudladnin- 
ger af hensynsløshed fra andre. Medens utålmodighed, hensyns- 
løshed og kompromisløs egensindighed er almindelige træk for 
de, der har denne samklang, findes der også ubegrænset mod og 
en usædvanlig evne til snarrådig og beslutsom handling i enhver 
nødsituation. De, der har en sådan samklang er særligt kapable i 
situationer, hvor hurtige og dybtvirkende engagementer og be- 
slutninger kræves. 

Enhver, som er født med de udfordrende aspekter mellem 
disse to planeter må konfrontere naturen af en »lige-på-og- 
hårdt«-styrke og de personlige værdibegreber, som styrer denne 
energis udtryksform er af yderst stor vigtighed. Sammenkoblet 
med en human og medfølende indstilling kan sådanne energier 
gøre personen til en kanal som udtrykker de afgørende handlin- 
ger og reformer, som mange længes efter; men som kun få for- 
mår at virkeliggøre. Hvis energierne kommer til udtryk på en 
veldisciplineret måde — og de, der har disse kombinationer, har 
et utroligt talent for selvdisciplin — kan tanke- og viljestyrken 
være dediceret til grundig transformation af enten jordiske 
strukturer eller af ens eget jeg eller begge dele. Hvis energien 
imidlertid ikke styres på passende vis og hvis individet er forga- 
bet i sin egen personlige styrke for dens egen skyld, kan der fore- 
komme et tvangspræget ønske om at vinde for enhver pris og 
en »magt-er-retcholdning, som kan føre til brutal, samfunds- 
fjendtlig og endda kriminel adfærd og en fuldstændig ligegyldig- 
hed over for alle moralske, etiske og sociale værdier. Ønsket om 
at udrette noget ved brug af magt alene kan føre til en form for 

egensindighed, som kan udtrykkes som: »Jeg gør, hvad der pas- 
ser mig, lige meget hvad!« Det mærkelige ved denne holdning 
er, at personen kun sjældent ved, hvad han eller hun virkelig vil. 
Individet drives blot frem af tvangsprægede kræfter — man kun- 
ne sige besat af en overvældende magt, som kræver at komme 
til udtryk. Denne tilstand af at være besat gælder såvel for dem, 
der bruger denne energi konstruktivt, som for dem, der bruger 
den destruktivt. Det er den samme slags besættelse og utilfreds- 
hed, som findes hos dem begge. Den person, som er dediceret 
til et ideal (hvad enten det er et positivt ideal eller ej), vil imidler- 
tid føle denne besættelse som en fornemmelse af at have en mis- 
sion, som ubarmhjertigt driver ham frem mod målet. Derud- 
over kan en sådan fanatisk helligen sig til og engagering i en 
livsmission være af stor værdi på enhver udviklingsvej, der hand- 
ler om selvtransformation og kræver, at vi reformerer os selv 
omhyggeligt og dybtgående og at vi forvandler vores begær til 
højere stræben. 

Når et individ, som er i samklang med disse energier, engage- 
rer sig selv i en udviklingsvej, der handler om transformation, er 
der imidlertid visse problemer, som han eller hun må se i øjne- 
ne. Først og fremmest, er personen tilbøjelig til at blive overdre- 
ven barsk over for sine egne begrænsninger og fiaskoer, når 
utålmodighed og hensynsløshed farver tilnærmelsen til den 
langsomme proces i personlig udvikling. I stedet for at fokusere 
på sine krav til andre eller på samfundet, som personen gjorde 
før i tiden, kræver han eller hun nu for meget af sig selv. Det er 
derfor vigtigt, at en sådan person ser denne tvangsprægede 
magt i sig selv som en objektiv kraft, som ønsker at komme til 
udtryk og som (ligesom et vildt dyr) må kontrolleres og dirigeres. 
Hvis personen identificerer sig for meget med succes eller fiasko 
på en spirituelt orienteret udviklingsvej, vil han eller hun uop- 
hørligt skabe en endnu større indre spænding og et højere fru- 
strationsniveau. Det første skridt er derfor at anerkende sit be- 
hov for reformation. Det andet skridt er at begynde at forstå en 
sådan proces” forviklinger og underfundigheder og det næste 
skridt er at begynde at handle forsigtigt på basis af denne forstå- 
else, idet man udvikler en følelse af tilfredshed med nuet. Et an- 
det problem, som ofte opstår, er den vrede og bitterhed, som 
kommer op til overfladen, efter at personen er begyndt at arbej- 
de på at opnå selverkendelsen. Disse følelsers eksplosive og end- 

da voldelige egenskaber stammer fra, at personen i så lang tid 
ikke har været bevidst om sine dybeste ønsker og frustrationer. 
Disse kombinationer viser en tilbøjelighed til selvundertrykkelse 
og individet er derfor ofte fuldstændig ubevidst om styrken i sin 
egen natur og i de karmiske tendenser, som har motiveret så 
meget af hans adfærd i flere liv. En modgift mod vrede og bitter- 
hed er at arbejde med at udvikle evnen til at tilgive og denne til- 
givelsesevne bør rettes ikke alene mod andre, men også mod en 
selv. 


Måne-aspekter 


Selv om dette kapitels formål primært er at diskutere de aspek- 
ter, som involverer de ydre planeter, kan vi ikke forlade dette 
emne, som har relation til transformation, uden i det mindste 
kort at omtale de aspekter, som involverer Månen. Det er særligt 
nødvendigt at berøre dette emne her, da Månen er så intimt for- 
bundet med fortidig betingning — og som følge heraf med kar- 
ma. 

Det grundlæggende prindp, vi må forstå, hvis vi skal tolke 
lunare aspekter præcist er, at Månens samspil med de andre pla- 
neter viser hvorledes man er i stand til at gøre brug af og til at 
udtrykke resultaterne af tidligere oplevelser og betingninger. 
Disse aspekter afslører med andre ord, hvorvidt vores følelser og 
instinktive reaktioner holder os tilbage og griber forstyrrende 
ind i den måde, hvorpå vi udtrykker vores drifter og tilfredsstil- 
ler vores behov eller hvorvidt de giver os støtte og opmuntrer os 
til at udtrykke os selv på grundlag af indre tryghed og ro. Et har- 
monisk aspekt, som involverer Månen betyder sædvanligvis, at 
ens karmiske mønster i det pågældende område er karakterise- 
ret af en ubesværet fleksibilitet og en præcis fornemmelse af ens 
formåen, som dermed tillader at tappe de indre ressourcer og 
bruge spontane reaktioner på en kreativ og udtryksfuld måde. 
De udfordrende aspekter til Månen afslører ofte livsområder, 
hvor det karmiske mønster er problematisk og somme tider 
ganske usmidigt. Der, hvor vi er usmidige og dermed ude af 
stand til ubesværet at tilpasse os, kan livskraften ikke strømme. 
Vi oplever så en konstant spænding i dette livsområde og denne 

indre anspændthed udtrykker sig i hverdagen, ved at vi reagerer 
på oplevelser med for megen sensitivitet. Man kan faktisk let 
konstruere nøgleudtryk for de forskellige dynamiske lunare 
aspekter ved at fokusere på ordet overfølsomhed. Måne-Mars 
betyder, at man er oversensitiv med hensyn til selvhævdelse, 
Måne-Merkur indikerer overfølsomhed med hensyn til sine ide- 
er og meninger, MåneJupiter viser overfølsomhed med hensyn 
til ens ego, da man ønsker at give indtryk af generøsitet og stor 
formåen, osv. Hvis en planet (især en af de andre personlige pla- 
neter) står i et udfordrende aspekt til Månen, forekommer der 
en almen anspændthed og frygt for at miste sine rødder, for at 
forlade ens følelsesmæssigt trygge fundament eller for at blive 
sårbar, hvis man træder ud af sine gamle adfærdsmønstre (Må- 
nen) for en energi, som er i samklang med en radikalt anderle- 
des vibration (vist ved den anden planet). De harmoniske aspek- 
ter, som involverer Månen, viser derimod en ubesværet og spon- 
tan strømning af vores emotionelle og understøttende energier 
ind i de udtrykskanaler, som indikeres af de andre involverede 
planeter. Med disse aspekter er den måde, hvorpå vi udtrykker 
disse energier, ikke behæftet med frygt, men belivet af positive, 
emotionelle engagementer; for der er en følelse af at være na- 
turligt veltilpas med disse dimensioner af hverdagsoplevelser. 

Et andet vigtigt punkt vedrørende lunare aspekter er, at et- 
hvert snævert aspekt til Månen farver, hvad vi føler med hensyn 
til os selv — det, som sædvanligvis kaldes vores selvopfattelse 
(self-image). Når aspektet er harmonisk, har vi sædvanligvis en ri- 
melig objektiv fornemmelse af vores sande natur og vores evner 
på det pågældende livsområde. Når aspektet er mere dynamisk 
(især i kvadrat eller opposition), har vi sædvanligvis en temmelig 
fejlagtig opfattelse af os selv og mangler objektivitet på det indi- 
kerede område, Når vi udtrykker os selv på en måde, som er iøj- 
nefaldende naturlig, bekvem og ubesværet, reagerer andre na- 
turligvis på os med lethed og entusiasme. Når vi udtrykker ube- 
hag, anspændthed eller angst, samler andre også disse vibratio- 
ner op. De lunare aspekter er derfor nøglen til at forstå, hvordan 
andre og offentligheden i almindelighed reagerer på os og hvor 
godt tilpas, de føler sig med os. 

En sidste tolkningsmæssig retningslinie til brug for vurdering 
af lunare aspekter er forklaret i Robert Janskys bog, Interpreting 
the Aspects. Da jeg faldt over denne kortfattede — men yderst 

brugbare — klassifikation, afklarede det mine følelser af, at luna- 
re aspekter fungerer på markant forskellige måder, afhængigt af 
de andre involverede planeter. For at sige det konsist: 


A. Månen i udfordrende aspekt til Solen, Venus, Merkur og som- 
me tider Mars viser en følelse af at være ude af stand til at ud- 
trykke det, man føler. 

B. Månen i udfordrende aspekt til de andre planeter afslører en 
følelse af at være utilstrækkelig med hensyn til at håndtere tilvæ- 
relsens krav. 


Hvis læseren anvender dette princip på de forskellige samspil 
med Månen, skulle dets anvendelighed og præcision være umid- 
delbart iøjnefaldende. 


Forståelse af temaer i fødselshoroskopet 


Når først man har erhvervet en dybtgående forståelse af betyd- 
ningen af specifikke aspekter, kan man begynde at anvende den- 
ne fortrolighed på de forskellige samspil mellem de tolv funda- 
mentale principper i et endnu bredere perspektiv. Som nævnt i 
indledningen er nøglen til en holistisk tilnærmelse til horosko- 
per evnen til at finde diverse temaer, som dominerer en persons 
liv ved at syntetisere horoskopfaktorerne i indbyrdes forhold 
mellem de tolv grundprincipper. I et givet horoskop må man 
ikke alene bruge selve aspekterne, men også tegn- og huspositio- 
nerne for de involverede planeter. Dette er betydeligt mere van. 
skeligt end blot at isolere et enkelt aspekt og læse en færdig tolk- 
ning i en lærebog, og det er en evne, der ikke uden videre kan 
undervises i eller skrives om på et abstrakt plan, da kombina- 
tionsmulighederne af aspekter, tegn og huse er så talrige. Hvert 
enkelt aspekt bliver modificeret i dets udtryksform i overens. 
stemmelse med de involverede tegn og hver planets energi ud- 
trykkes på en måde, som er farvet ikke alene af dens snævre 
aspekter, men også af dens tegnposition. 

Hvis for eksempel en persons horoskop ikke alene har Mars i 
Skorpionen (et samspil mellem de astrologiske bogstaver 1 og 8, 
hvorved Mars-energiens udtryksform farves eller tones af en Plu- 

to-egenskab), men også indeholder et snævert Mars-Pluto-aspekt 
(et andet samspil mellem bogstaverne 1 og 8), så forekommer 
der en dobbelt understregning af den samme kombination af 
energier, og som følge heraf vil Mars-energiens udtryksform bli- 
ve kraftigt karakteriseret af plutoniske kvaliteter. Hvis Mars også 
står i 8. hus eller hvis Pluto står i 1. hus, så vil dette tema være 
endnu mere dominerende. 

Et andet eksempel kunne måske hjælpe med til at forklare 
denne form for syntetisk analyse, især for astrologistuderende 
som er begyndere og let øvede. Hvis en person har Merkur i 
Stenbukken, så vil denne persons samklang med den bevidste 
forstand uundgåeligt have nogle fundamentale egenskaber fæl- 
les med alle andre, som har denne Merkur placering; men hvis 
nu denne person også har Saturn i et snævert aspekt til Merkur, 
giver det os to forskellige betoninger af det samme tema: et 
samspil mellem de astrologiske bogstaver (eller principper) 3 og 
10 (eller mellem 6 og 10, hvis Merkurs Jomfru-dimension synes 
at være stærk hos denne person). Med en sådan dobbelt beto- 
ning på den samme fundamentale dynamik, ved vi, at dette indi- 
vid vil have en stærk hang til at håndtere præciserende detaljer, 
til at tænke på en seriøs og praktisk måde, til nervøs anspændt- 
hed og til at arbejde hårdt på at udvikle vished vedrørende sine 
ideer. Hvis denne person har andre faktorer i fødselshoroskopet, 
som repræsenterer samspil mellem de samme principper (såsom 
Merkur i 10. hus eller Saturn i 3. eller 6. hus), så vil der være en 
endnu stærkere dominans af dette tema i personens liv og astro- 
logen vil derfor med sikkerhed vide, at dette er en af de mere 
vigtige ting, som bliver diskuteret i løbet af konsultationen. 

Et andet område inden for aspekttolkning, som astrologistude- 
rende finder vanskeligt, er hele spørgsmålet om sammenstillin- 
ger af mange planeter, som indgår i flere forskellige aspekter. 
Til syvende og sidst er det kun års erfaring og øvelse, som sætter 
den studerende i stand til at overvinde denne tilsyneladende 
uoverstigelige hindring. Man må udvikle evnen til at forstå sam- 
menstillinger i et horoskop som en helhed og til at blande betyd- 
ningerne af alle de involverede planeter i sådanne sammensatte 
kombinationer. Mange lærebøger er imidlertid så fyldte med ab- 
strakte teorier om diverse sammenstillinger (stortrigoner, T-kva- 
drater, storkors, drager, osv.), at de får hele processen til at se 
meget sværere ud end den i virkeligheden er. Det, som sædvan- 

ligvis overses, er den kendsgerning, at alle disse forskellige fakto- 
rer og detaljer symboliserer facetter af en hel, levende person 
og i sådanne sammenstillinger er der hovedsageligt tre grund- 
læggende ting, som er meget vigtigere end den eksakte sam- 
menstillingstype, der er involveret: 

A. I stedet for at fokusere på den konfigurationstype, som 
er under overvejelse (for eksempel en stortrigon, et y- 
aspekt, en drage, osv.), må man først og fremmest forstå 
betydningen af de involverede planeter og deres specifikke 
samspil i den pågældende sammenstilling. Man bliver så i 
stand til at blande disse betydninger på en måde, som kor- 
rekt afspejler, hvordan et individ faktisk oplever disse ener- 
gier. Enhver af de traditionelle sammenstillinger kan være 
produktive og kreative, uanset tro på det modsatte, efter- 
som de alle repræsenterer særligt forstærkede samspil af 
energier og principper, som symboliseres af de involvere- 
de planeter. 


B. Man bør koncentrere sig om bestemte planeter i en gi- 
ven sammenstilling i overensstemmelse med vigtigheden 
af disse planeter i personens totale horoskop. Hvis plane- 
ten for eksempel er hersker over Solen, Månen eller det as- 
cenderende tegn eller dispositor for mange andre plane- 
ter, vil den altid være særlig vigtig. Hvis en planet med 
andre ord indgår i de væsentligste temaer i horoskopet og 
derfor symboliserer en samklang, søm individet udtrykker 
på en dominerende måde, er dens rolle i en given konfigu- 
ration speciel opmærksomhed værd. 


C. Mest af alt bør man fokusere sin opmærksomhed på 
enhver personlig planet (eller Ascendanten), som er invol- 
veret i en konfiguration; for den faktor symboliserer den 
mest umiddelbare udtryksform for energierne i hele konfi- 
gurationen og den afslører en dimension af individets væ- 
sen, som sædvanligvis er i det mindste delvist bevidst og 
derfor har en særlig direkte indflydelse på hans eller hen- 
des hverdagsoplevelse. Et individ vil være i stand til at iden- 
tificere sig med betydningen af en personlig planet og vil 
derfor bedre være i stand til at forstå og måske modificere 


den pågældende energis udtryksmåde. Med andre ord, ef- 
tersom individets tilnærmelse til disse erfaringsdimensio- 
ner bevidst kan justeres, kan udtryksmåden for hele en gi- 
ven konfigurations energimønster modificeres. 


Hvis alt andet mislykkes med hensyn til at belyse betydningen af 
et givet aspekt, er der en metode, som ofte er specielt afsløren- 
de, ikke blot for astrologen, men også for klienten: den indre 
dialogs metode. Vi kan spille hver planets rolle, idet vi arbejder 
på i ord, handlinger eller følelser at udtrykke, hvordan hver 
energi manifesterer sig inden i os. Efterhånden som en person 
udlever de primære drifter og behov, vist af hver planet i et gi- 
vet aspekt, er det, som om jegets to halvdele lærer hinanden at 
kende, lærer at acceptere hinanden for, hvad de virkelig er. Den- 
ne metode er særlig værdifuld, når man arbejder med den slags 
blokeringer eller konflikter, som vises af udfordrende aspekter. 
Den indre dialogmetode har været brugt med stor succes i både 
psykodrama og gestaltterapi i mange år og det er en fremgangs- 
måde, som den rådgivende astrolog bør være fortrolig med. En 
sådan fremgangsmåde giver ofte en umiddelbar oplevelse af et 
særligt problem, som symboliseres af et aspekt og en sådan 
umiddelbarhed har meget mere styrke og genererer meget stør- 
re bevidsthed, end blot en intellektuel diskussion af abstrakte 
principper. 

Vægten 


7 - Karma og parforhold 


Medmenneskelige relationer er til far selu-åbenbaring, 
ikke selu-nydelse. Folk, især sande venner, er spejle, 
hvori vi begynder at opdage os selv. 
— H.F. WEEKLEY 


Det kunne let kræve en hel bog at forklare alle de forskellige 
astrologiske faktorer, som vedrører medmenneskelige relationer 
og deres karmiske betydninger. Som følge heraf vil jeg i dette 
kapitel koncentrere mig om de mere væsentlige faktorer, som 
man møder under sammenligning af individuelle horoskoper, 
og som almindeligvis er problematiske og derfor kan behandles 
mere effektivt igennem en overvejelse af de involverede karmi- 
ske mønstre. Ved primært at fokusere på aspekterne til Saturn, 
Uranus, Neptun og Pluto og deres tilsvarende huse, er det ikke 
min mening at drage den slutning, at ingen andre faktorer i en 
sammenligning eller i individuelle horoskoper har karmisk be- 
tydning med hensyn til vores forhold til andre mennesker. Som 
omtalt tidligere i denne bog kan man faktisk anskue fødselshoro- 
skopet som indikerende intet mindre end karma! Hvis loven om 
karma styrer alt i det enkelte liv — i det mindste med hensyn til 
dets generelle mønster, struktur og omstændigheder — så må 
dette være særlig sandt i vores forhold til andre mennesker, 
hvori der forekommer en endeløs given og tagen gennem spon- 
tane energiudvekslinger. Man kan sige, at der foregår en kon- 
stant kreditering og debitering på vores karmiske konto for 
hvert enkelt forhold; en fortsat afbetaling af gæld og forfinelse 
af tilknytninger. I nogle tilfælde er vi nødt til primært at give til 
en anden og i andre tilfælde må vi primært modtage. Og så er 
der forhold, hvori der synes at være en rimelig jævnbyrdig ener- 
giudveksling, ligesom om karmas vægt bringes i balance af per- 
sonernes periodiske samspil. 

Som astrolog, ægteskabs- og familierådgiver har jeg set man- 
ge hundreder af parforhold og den erfaring har afsløret en 

kendsgerning, som man ikke kan løbe fra. Når man foretager 
horoskopsammenligninger, selv om de astrologiske faktorer, 
som symboliserer diverse former for tiltrækning og evne til at 
gå i spænd sammen, næsten er utallige, så kan de synastrifakto- 
rer, som symboliserer tydelige problemer med at få et forhold til 
at fungere på en sund måde, i mange tilfælde reduceres til nogle 
få nøgleelementer. Disse problematiske faktorer er de udfor- 
drende synastriaspekter, som involverer den ene persons Saturn, 
Uranus, Neptun eller Pluto og den anden persons personlige pla- 
neter eller Ascendant.” Disse aspekter afslører livsområder, 
hvori de to personer kan opleve slående konflikter, disharmoni, 
tab af illusioner, undertrykkelse, mistillid eller manipulation. De 
afslører hver et specifikt energisamspil, som udtrykkes som en 
større vanskelighed i forholdet og som en væsentlig hindring i 
forsøg på at opnå harmoni og samarbejde. Det er ikke for at 
sige, at sådanne aspekter ikke kan have positive virkninger eller 
at man ikke kan tilpasse sig til dem; for selve disse spændingsom- 
råder inden for forholdet kan indikere den største læreerfaring 
for begge parter. I de fleste tilfælde vil tilstedeværelsen af sådan- 
ne aspekter i en synastri indikere et behov hos begge personer 
for at opnå et større overblik over deres samspil og for at begyn- 
de at udvikle nye måder, hvorpå de kan relatere til hinanden, 
hvis forholdet skal være en varig og tilfredsstillende oplevelse. I 
nogle tilfælde er spændingen for stor til, at de kan tilpasse sig til 
forholdet. Deres individuelle naturer er så forskellige, at selv 
ikke en nok så stor indsats vil sætte dem i stand til at udvikle en 
gensidigt harmonisk samklang. I tilfælde, hvor der findes en 
grundlæggende harmoni mellem de primære energier, målsæt. 
ninger og idealer (vist ved i det mindste nogle få harmoniske 
aspekter mellem begge personers personlige planeter og Ascen- 
danterne), kan sådanne udfordrende aspekter give den stimula- 
tion, som personerne behøver for at vokse i selverkendelse og 
for at opnå en værdsættelse af hinandens individuelle identitet 
og eneståendehed. 


+ Jeg antager her, at læseren er fortrolig med de grundlæggende fremgangsmåder for 
sammenligning af høroskoper, nemlig 1) at finde de snævre aspekter mellem de to perso. 
ners planeter og 2) at se efter hvilke huse i den enes horoskop, som er aktiveret af plane- 
ter i den andens horoskop. En anden højst vigtig fremgangsmåde er den, der består i at se 
på den generelle harmoni mellem de to personers personlige planeter og Ascendant, 
med hensyn til elementer. Disharmoni mellem to personlige planeter (for eksempel Mars 
i et jordtegn sammenlignet med Mars i et ildtegn) kan også indikere tydelige konflikter. 

Ligesom i arbejdet med individuelle horoskoper, bør man i 
horoskopsammenligninger (synastrier) fokusere på de aspekter, 
som er mest eksakte. Som altid betragtes konjunktionen som 
den mest potente af alle mulige aspekter. De udfordrende aspek- 
ter, som i en synastri involverer de personlige planeter eller As- 
cendanten, afslører konflikter og disharmonier endnu tydelige- 
re, end i et individuelt horoskop. Undtaget er dog visse opposi- 
tioner, såsom Måne opposition Måne, Sol opposition Måne, Ve- 
nus opposition Måne og Venus opposition Sol eller i nogle tilfæl- 
de Venus, som, alene i synastrier, kan indikere stærk tiltrækning, 
stimulation og en følelse af fuldkommenhed. I synastrier er de 
udfordrende aspekter mere tilbøjelige end i individuelle horo- 
skoper til regelmæssigt og pålideligt at udtrykke sig som åbne og 
umiddelbare problemområder, som de to personer næsten altid 
i en vis grad er bevidste om. Disse aspekter udgør en så pålidelig 
faktor til forståelse af medmenneskelige forhold, fordi et individ 
med et sådant aspekt i sit fødselshoroskop, rummer hele energi- 
samspillet i sig selv og endda i en ung alder kan begynde at inte- 
grere de modstridende tendenser og lære, hvordan energierne 
skal håndteres. I et forhold til en anden person kan vi imidlertid 
ikke modificere vores partners energier. Vi er simpelthen nødt 
til at relatere til den pågældende person, sådan som vi nu bedst 
kan. Hvis hans eller hendes måde at udtrykke Sol-, Måne- eller 
Venus-energier på for eksempel ikke harmonerer med vores 
egen måde, så er der ikke ret meget, vi kan gøre ved det, bortset 
fra at lære at acceptere personen uden dom, kritik eller krav. Vi 
kan lære at tilpasse os selv til hans eller hendes væremåde; men 
vi kan ikke lave om på den. Hvis vi kræver, at den anden person 
skal prøve at tilfredsstille vares behov ved at tillægge sig en ad- 
færd, som ikke er ægte og spontan, så resulterer det ofte i endnu 
større frustration sidenhen, eftersom vores afhængighed af per- 
sonen er blevet pinligt iøjnefaldende og eftersom hans eller hen- 
des mekaniske adfærd konstant er utilfredsstillende for begge 
parter. 

Det kan muligvis hjælpe at give et eksempel på forskellen mel- 
lem et givet aspekt i et individuelt horoskop og det samme 
aspekt i en synastri. Hvis en person er født med Merkur i kva- 
drat til Saturn, kan han eller hun klare denne spænding ved at 
arbejde ekstraordinært hårdt på at tilegne sig kendsgerninger og 
færdigheder, på at udvikle en måde at udtrykke sig selv på, som 

er karakteriseret af en velordnet og effektiv forstand eller på at 
justere sine værdibegreber (Saturn) vedrørende intelligens og 
verbale evner. En sådan personlig indsats kan virkelig være læn- 
ge om at frembringe iøjnefaldende resultater og personligheds- 
ændringer; men der er ingen tvivl om, at der kan gøres en eller 
anden bevidst form for personlig justering. I et forhold derimod, 
hvor den enes Saturn står i kvadrat til den andens Merkur, føler 
Merkur-personen trykket fra Saturn-personens kritik, krav eller 
reservation, uanset hvad han måtte gøre for at undgå eller for- 
andre det. Merkur-personen kan måske finde, at det at ændre 
sin holdning over for Saturn-personen er en succesrig måde at 
klare problemerne på og faktisk kan han måske til sidst erkende, 
at han har haft stort udbytte af det påtvungne behov for at dis- 
ciplinere sine tanker og sin kommunikationsform. Det energi- 
samspil, som indikeres af dette aspekt vil imidlertid stadigvæk 
være til stede og Merkur-persønen kan måske synes, at det at 
leve med eller at have omfattende samspil med Saturn-personen 
lægger store belastninger på hans nervesystem og det kan må- 
ske reducere selvtilliden til hans intelligens. Hvor tyngende Sa- 
turn-personen udtrykker kritik, vil selvfølgelig påvirke det, Mer- 
kur-personen oplever; men uudtalt negativitet er ikke desto 
mindre negativitet og kan føles af den anden person som en tru- 
ende indflydelse på hans eller hendes energifelt. På lignende 
måde vil Saturn-personen være ude af stand til at ændre den 
måde, Merkur-personen tænker på, uanset hvilke midler han 
måtte bruge og derfor kan han, hvis han føler sig truet af Mer- 
kur-personens ideer, kun trække sig ud af forholdet eller åbne 
sig for ideerne for at se, hvordan de kan bidrage til hans egen 
forståelse. Merkur-personens ideer kan måske gavne hans arbej- 
de eller ambitioner ved at give ham et andet synspunkt og hjæl- 
pe ham til at løsne op for usmidigheden i nogle af hans menin- 
ger og fordomme; for Merkur er fleksibel, hvor Saturn er sam- 
mensnøret. Det skal ikke nægtes, at et sådant aspekt kan indikere 
mange yderst positive egenskaber; men jeg bruger primært det- 
te eksempel til at vise, at et givet aspekt udtrykker sig på en 
mere forudsigelig og åben måde i et forhold, end når det findes 
i et fødselshoroskop. 

Når der optræder mere end én konjunktion, én opposition el- 
ler én kvadrat, som involverer en af de fire ydre planeter, bør vi 
være omhyggelige med at vurdere, om det hentyder til et domi- 

nant tema i forholdet. Hvis, for eksempel, Marys Saturn er i kon- 
junktion med min Måne og i kvadrat til min Venus, er det klart, 
at mine emotionelle reaktioner over for hende, kan blive frustre- 
rede, kritiserede eller ignorerede og at min måde at relatere til 
hende på følelsesmæssigt kan aktivere hendes saturniske angst 
og forsvarsholdning. Hvis, for at tage et andet eksempel, min 
Uranus er i opposition til Nancys Sol og i kvadrat til hendes 
Mars, kan min reserverethed og uforudsigelige, selvcentrerede 
adfærd let få hende til at føle, at hun ikke kan stole på mig eller 
at hun aldrig kan planlægge noget som helst, der kræver min 
medvirken, eftersom jeg sandsynligvis, når som helst, vil tage af. 
stand fra hendes aktiviteter og forventninger. Hun kan måske 
blive meget bitter på mig på grund af den frustration, jeg forår- 
sager hende. Sådanne temaer er næsten altid indikerede af 
mindst to — og somme tider flere — dynamiske aspekter, som in- 
volverer en bestemt ydre planet på den ene side og de personli- 
ge planeter eller Ascendanten på den anden side. Disse temaer 
kan også være vist ved en gentagelse af de samme (eller i det 
mindste meget lignende) samspil, som involverer en af de fire, 
ydre planeter i hver af personernes horoskoper. Hvis, for eksem- 
pel, min Uranus står i kvadrat til Jerrys Mars og hans Uranus 
står i opposition til min Mars, så er eksplosionsfaren i dette sam- 
spil dobbelt understreget. Jeg husker en sammenligning, jeg har 
brugt i min synastri-undervisning, som indeholder tre af disse 
dobbeltbetoninger, og da jeg har kendt det pågældende par i fle- 
re år, har jeg lagt mærke til, at de temaer, som er vist af disse 
dobbelte samspil, virkelig har været dominerende i deres parfor- 
hold. 


Hans Venus er i konjunktion med hendes Neptun og hendes Ve- 
nus er i konjunktion med hans Neptun. 

Hans Saturn er i opposition til hendes Venus og hendes Saturn 
er i kvadrat til hans Venus. 

Hans Uranus er i opposition til hendes Sol og hendes Uranus er i 
kvadrat til hans Sol. 


Betydningen af disse forskellige sarnspil bliver tydeliggjort i de 
følgende afsnit og faktisk vil enhver, som er fortrolig med Lois 
H. Sargents bog How to Handle Your Human Relations, umiddel- 
bart fornemme, hvordan disse samspil har manifesteret sig; 

men lad det være tilstrækkeligt at sige, at den medfølelse og 
sympati, som er vist ved Venus-Neptun-kombinationerne, ikke 
var nok til at sætte disse folk i stand til at klare frustrationen fra 
Venus-Saturn-kombinationerne og de sporadiske, ustabile ener- 
gier i Sol-Uranus-kombinationerne. De blev skilt kun to år efter, 
de var blevet gift, selv om de i flere år før de blev gift skiftevis 
(Uranus) levede sammen og adskilt. 

Et andet vigtigt spørgsmål, som man bør fokusere på i en sy- 
nastri, er: »Hvordan står den ene persons planeter i forbindelse 
med de mere væsentlige, sammensatte aspekter i den anden 
persons horoskop?« Hvis, for eksempel, en eller andens Ascen- 
dant aktiverer det snævreste kvadrat i mit horoskop, idet den er 
i konjunktion med den ene planet og i kvadrat til den anden, så 
vil den pågældende persons rolle i mit liv — i det mindste delvis — 
være at udfordre mig til at tage mig af et livsområde, som kan 
være yderst problematisk for mig. Jeg vil måske ikke bryde mig 
om frustrationen i sådan en konfrontation og heller ikke om 
smerten bestående i at opnå den nødvendige selverkendelse; 
men det betyder ikke, at forholdet er dårligt eller at vi slet ikke 
passer sammen; for hvis jeg bevidst arbejder på at opløse den 
spænding og konflikt, som indikeres af det pågældende kvadrat 
aspekt, så kan jeg måske i mine mere eftertænksomme og spiri- 
tuelle øjeblikke værdsætte den udfordring, som den anden per- 
son har præsenteret mig for. Hvis, som et andet eksempel, en el- 
ler andens Merkur aktiverer den samme kvadrat i mit horoskop, 
kan jeg måske blive mere bevidst om mine problemer gennem 
samtale med den pågældende og i virkeligheden kan kommuni- 
kationen med en sådan person være særlig effektiv som en tera- 
peutisk oplevelse, da han eller hun så ubesværet stiller ind på 
mine indre konflikter, En anden type af samspil, hvori den ene 
persons planeter knytter sig til den andens væsentligste konfigu- 
rationer, kan eksemplificeres som følger: hvis en eller andens 
Venus står i trigon til en af de planeter, som indgår i en snæver 
kvadrat i mit fødselshoroskop, så kan den pågældende person 
have en evne til at hjælpe mig med at harmonisere det energi- 
udtryk, som sædvanligvis giver mig vanskeligheder. Den pågæl- 
dende kan derfor have en særligt trøstende og opmuntrende 
virkning på mig, mens jeg søger at udtrykke mig selv på måder, 
der sædvanligvis er temmelig svære, Alle de ovennævnte punk- 
ter bør huskes, når man analyserer aspekter mellem to horosko- 

per; for hvis man ikke gør det, bliver forklaringen af disse sam- 
spil ofte noget overfladisk, i stedet for at udforske forholdets be- 
tydning på det dybeste oplevelsesplan. Desuden vil aspekterne 
ikke blive forstået tilstrækkeligt til at sætte de involverede folk i 
stand til at opnå et reelt arbejdsperspektiv i deres forhold. 

I de følgende afsnit vil jeg bruge vendingen interaspekt, i ste- 
det for den mere besværlige vending, inter-horoskop-aspekter, 
til at beskrive et snævert, mere væsentligt aspekt mellem to for- 
skellige horoskopers planeter. Jeg hørte denne vending brugt 
for første gang, da jeg overværede nogle glimrende foredrag 
om synastri, som blev holdt af Mr. og Mrs. Negus på 1976-AFA- 
mødet.” Det er en brugbar og koncis vending og den bidrager til 
udviklingen af et specialiseret sprog, som er relevant for alle for- 
mer for horoskopsammenligninger. 


Saturns udfordrende interaspekter 


Da jeg begyndte at lave horoskopsammenligninger og endnu 
var under indflydelse af traditionelle opfattelser af Saturns dyna- 
miske aspekter i sammenligninger som værende dårlige og som 
dømmende et forhold til fiasko (og sandsynligvis til skilsmisse, i 
tilfælde af, at der var tale om et ægteskab), kunne jeg ikke forstå, 
at næsten enhver synastri vedrørende ægteskaber — inklusive de, 
der holdt i årtier — indeholdt i det mindste et og ofte flere af dis- 
se aspekter. Det mest almindelige er, at Saturn interaspekterer 
den anden persons Sol, Måne, Venus eller Ascendant. Efter gen- 
tagne gange at have set sådanne samspil i hundredevis af syna- 
strier og efter at have erhvervet en bedre forståelse af Saturns 
essentielle betydning og dens relation til karma, begyndte jeg 
imidlertid at indse, hvad det hele drejede sig om. For bare at 
nævne én ting, så symboliserer Saturn ofte noget, som varer 
ved. I andre tilfælde afslører den en trang til at etablere en tryg 
livsstruktur, som vil bestå i lang tid, selv om erfaringen viser, at 
den ikke gør det. Saturns korrelation til specifikke karmiske til- 
knytninger (ofte stive tilknytninger, hvori den ene eller begge 
personers tryghed er bundet op) er også en relevant betydning 


” AFA = The American Federation of Astrologers. 

af dens interaspekter i synastrier; især når man begynder at se 
alle vigtige parforhold i ens liv, som til syvende og sidst værende 
karmiske af natur. Hvis man betragter seriøse forhold (især æg- 
teskaber) som strukturerede arrangementer og dybtgående for- 
pligtelser, hvori de to personer skal lære at arbejde deres tilknyt 
ninger, forventninger og deres gæld til hinanden af, antager be- 
tydningen af disse aspekter en hel ny dimension. Nogle af nøgle- 
ordene for disse interaspekter er derfor: tryghed, respekt, autori- 
tet og ansvar. Lad os undersøge hver enkelt af disse begreber 
med hensyn til parforhold og karmiske sammenhænge. 
Saturn-interaspekter med personlige planeter eller Ascendan- 
ten udtrykker sig ofte ved det første møde, som en følelse af at 
være forsigtig med hensyn til den anden person. Sædvanligvis er 
det den person, hvis personlige planet eller Ascendant er invol- 
veret i aspektet, som er forsigtig eller endda bange for at indlede 
et forhold med Saturn-personen, som om han eller hun under- 
bevidst fornemmer, at der er et eller andet intenst karma, som 
skal arbejdes ud med den pågældende. Undgåelse af forholdet 
eller endda forsøg på helt at stikke af fra det er derfor ganske al- 
mindeligt i dets indledende stadier. Men når denne tøven først 
er overvundet og personen går aktivt ind i forholdet, findes der 
ofte en følelse af yderst dybtgående tryghed på begge personers 
vegne. Selv om de ikke tror på reinkarnation, føler de ofte, at de 
har kendt hinanden tidligere, eftersom de føler sig så trygge og 
godt tilpas i hinandens nærværelse. Der forekommer ofte en fø. 
lelse af fortrolighed, endda i nogle tilfælde, som om man er ble- 
vet genforenet med en længe savnet del af sig selv. De tilknyt- 
ningsbånd, som indikeres af disse aspekter er utrolig stærke og 
det synes ofte, som om man holdes i mørke vedrørende forhol- 
dets negative dimensioner, indtil en forpligtelse er blevet indgå- 
et, som sikrer, at personerne vil være bundet til hinanden i læn- 
gere tid, så de bliver nødt til at tage sig af den indblandede kar- 
ma. Men, som det så ofte gælder for det som Saturn er indblan- 
det i, så »vil tiden vise det« og tidens gang vil langsomt afsløre 
områder i forholdet, som ikke var umiddelbart iøjnefaldende, da 
de lå neden under den mærkbare tryghedsfornemmelse. Efter- 
hånden som disse faktorer i forholdet bliver synlige, risikerer 
tryghedsfornemmelsen for begge personer at komme i fare. 
Især Saturn-personen begynder at føle sin tryghed truet, efter- 
hånden som den anden persons vækst fortsætter. Saturn-perso- 

nen begynder så (sædvanligvis ubevidst) at stille krav om, at den 
anden person bliver ved med at være den samme, som han eller 
hun var i fortiden eller i det mindste opføre sig, som om ingen 
forandring eller vækst havde fundet sted. Men situationens vir- 
kelighed er, at den anden person er vokset og har forandret sig 
igennem længere tid og ikke ønsker at være begrænset til det 
gamle livsmønster, som Saturn-personen ønsker at pålægge den 
anden. Disse krav tager form af kritik af nye måder at gøre tin- 
gene på, begrænsninger og tilsyneladende vilkårlige anvendelser 
af autoritet (for Saturn-personen er sædvanlig den, der besidder 
autoriteten i forholdet) eller simpelthen gennem en forsvarspræ- 
get og ængstelig adfærd. Som følge heraf bliver alt det, som en- 
gang var en kilde til tryghed, en byrdefuld vane; for tryghedsfor- 
nemmelserne var baseret på tidligere associationer, sublime 
erindringer og et gammelt samspilsmønster — som ikke længere 
er egnet til de nuværende realiteter på hver af personernes ud- 
viklingsstadium. Den primære måde, hvorpå man kan tilpasse 
sig til denne type af problemer, er for Saturn-personens vedkom- 
mende at lære, hvordan man afstår fra angstbaserede krav, og 
at vende sig indad for at blive mere selvtilstrækkelig og indven- 
digt tryg samt at bruge sine disciplinære tendenser i arbejdet 
med sig selv, i stedet for at lægge dem på den anden person. På 
tilsvarende måde kan den anden person lære, hvordan han (eller 
hun) skal undgå at udtrykke visse ting, som han af erfaring ved 
vil gøre Saturn-personen urolig eller ængstelig og i virkelighe- 
den kan han opdage, at nogle af de autoritære råd eller den kri- 
tik, som er blevet givet af Saturn-personen, er værdifuld og til sy- 
vende og sidst udbytterig. 

Hvis en eller andens Saturn står i konjunktion, kvadrat eller 
opposition til dine personlige planeter eller Ascendanten, kan du 
måske føle, at denne person har noget på dig. I ekstreme tilfæl- 
de kan du føle dig helt i den pågældende persons magt og i an- 
dre tilfælde kan du føle ærefrygt eller respekt for hans eller hen- 
des autoritet. Du vil være tilbøjelig til at se op til og beundre 
ham eller hende (i det mindste i nogen tid). Dette kan også ople- 
ves, hvis en persons fødselsplaneter aktiverer dit 10. hus; for det 
er et saturnisk hus og har lignende betydninger. I et sådant for- 
hold kan man udlede, at den anden person stadigvæk har magt 
over dig, måske stammende fra en situation i et tidligere liv, 
hvori han udøvede autoritet. I en sådan situation kan du føle dig 

ansvarlig over for Saturn-personen og søge at behage ham med 
henblik på at vinde hans gunst. Saturn-personen kan på lignende 
måde føle sig ansvarlig over for dig og der kan forekomme en- 
ten en gensidig eller en ensidig gældsfølelse, en dybtliggende 
fornemmelse af at skylde den anden noget. Denne gældsfølelse 
vedvarer, indtil gælden er betalt af. En proces, som sædvanligvis 
tager temmelig lang tid; men som ofte gennemføres på en sær- 
ligt koncentreret måde under vigtige Saturn-transitter. Det bør 
imidlertid påpeges, at gældsfølelse er et psykisk mønster, som i 
sig selv er en tilknytning, og som genererer karma i det uendeli- 
ge. Som følge heraf kan den følelse kun blive opløst, når du er 
parat til helt at give slip på tilknytningen til den anden person og 
tiden bliver ofte moden for en sådan realisering, når Saturn 
kommer tilbage til sin fødselsposition eller passerer vores Sol, 
Ascendant, Måne, Venus eller horoskophersker. Det bør også 
understreges, at selv om gældsfølelsen ofte føles af begge parter, 
er det den person med den personlige planet eller Ascendanten 
indblandet i interaspektet, der sædvanligvis er den, som føler sig 
mest forpligtet til at give til den anden person i lang tid, selv om 
intet modtages til gengæld. 

Disse samspil er mere problematiske i forhold, hvor vigtige 
pligter og ansvar deles, såsom forretningskontrakter og -part- 
nerskaber og ægteskaber. Når du med andre ord prøver at nå 
bestemte mål og håndtere dit liv, dme penge, dine energier 
og dine værdiopfattelser i samstemmighed med en anden, er 
der altid behov for lederskab og delegering af autoritet. Det er i 
sådanne målrettede forhold, at konflikterne vedrørende autori- 
tet og magt lettest og hurtigst kommer op til overfladen. Nogle 
af disse forhold kan være yderst produktive og faktisk ganske lyk- 
kelige, hvis resten af synastrien afslører gensidig harmoni, om- 
sørg og sensitivitet og hvis de to personer er modne nok til at se 
negative mønstre fra fortiden i øjnene med objektivitet og fleksi- 
bilitet. Næsten enhver slags forhold, hvori man finder sådanne 
interaspekter er karakteriseret af stor loyalitet og pligtfølelse 
over for hinanden, skønt det må indrømmes, at disse positive Sa- 
turn-egenskaber somme tider degenererer til had, bitterhed, 
svækket livskraft. Dette gælder især i ægteskaber, da denne livs- 
struktur sandsynligvis er den største prøve der findes på samar- 
bejde og på hvordan man passer sammen. (Læg mærke til, at Sa- 

turn er ophøjet i Vægten, det traditionelle ægteskabstegn!) Man 
finder mange varige venskaber mellem folk, som har disse inter- 
aspekter, hvori loyalitet og pligtfølelse er fremherskende uden at 
blive for tunge og udmattende; for i et venskab er begge perso- 
ner i stand til at gå deres egne veje nu og da, til at dyrke deres 
egne udfoldelsesmuligheder og livsstil og til at tilfredsstille deres 
forskellige behov sammen med venner og bekendte. I et ægte- 
skab går folk ofte udelukkende til hinanden for at få tilfredsstillet 
deres behov og ønsker. Det, som starter som en sund nydelse af 
de måder, hvorpå deres naturer passer sammen, udvikler sig 
ofte til at blive en usund, isoleret afhængighedstilstand. I bedste 
fald kan Saturn-personen i et sådant forhold bruge sin erfaring, 
visdom og autoritet til at hjælpe den anden person med at struk- 
turere den måde, hvorpå han eller hun udtrykker sine energier, 
og til at blive mere organiseret og effektiv; men denne positive 
oplevelse bliver kun resultatet, hvis Saturn-personen er kærlig, 
tålmodig og ikke for håndfast! 

Selv om det er umuligt at udlede den specifikke natur af for- 
hold fra tidligere liv alene af astrologiske data (eftersom horo- 
skopet hovedsageligt afslører de arketypiske, karmiske mønstre, 
som er bragt med fra fortiden, snarere end præcise korrelatio- 
ner til diverse interpersonelle roller), så synes det, som om de så- 
ledes indikerede mønstre kan klassificeres i en eller to grupper. 
For det første kan Saturn-interaspekterne simpelthen vise en 
gentagelse af et gammelt samspilsmønster, som begge personer 
stadigvæk er knyttet til og for det andet kan de afsløre, at der var 
mangel på forpligtende engagement eller skulkning fra ansvar i 
fortiden og at de derfor nu må kompensere for denne mangel 
på engagement ved at påtage sig specifikke pligter over for hin- 
anden. I begge tilfælde leder den kendsgerning, at disse inter- 
aspekter er så almindelige i ægteskabssynastrier, os til at drage 
den slutning, at de symboliserer yderst dybtliggende interesser 
parterne imellem og at naturen af dette fortidige engagement 
ikke har været udelukkende positivt og vækstfremmende. Tiden 
er nu inde til at se resultaterne af vores fortidige gerninger i øj- 
nene og til, uden at stille krav, at arbejde på at skabe et forhold 
baseret på både kærlighed og ansvarlighed. 

Uranus” udfordrende interaspekter 


Disse interaspekter kan også betragtes som indikerende to for- 
skellige karmiske mønstre. Enten en gentagelse af et gammelt 
mønster af sporadisk og uberegneligt samspil eller en kompen- 
sation for manglende frihed i fortiden, Jeg føler imidlertid, at 
disse interaspekter er usædvanligt indikative for en gentagelse af 
de samme stødvise, uberegnelige rytmer i at relatere til hinan- 
den, som karakteriserede personernes fortidige forbindelse. Så 
vidt jeg kan se, dels ud fra diverse mediumistiske meddelelser, 
som klienter har fået og dels på basis af min egen intuition, fal- 
der folk, som i dette liv oplever en gentagelse af et fortidigt 
mønster, i en eller to kategorier. Den første er den type af for- 
hold, hvori der i fortiden var for megen frihed og for megen 
upersonlighed. I nogle tilfælde synes personerne at have været 
venner med hinanden, men ikke særligt pålidelige i deres ad- 
færd over for hinanden. Den anden type af fortidige forhold vist 
gennem sådanne aspekter er en, hvori omstændighederne for- 
hindrede personerne i at opretholde et konsistent og stabilt for- 
hold; for eksempel tilfælde, hvor personerne levede på en tid 
med konstant krig, under hvilken de gentagne gange blev skilt 
fra hinanden. I disse tilfælde så individerne kun hinanden i forbi- 
farten eller i sporadiske øjeblikke og blev derfor vant til kun at 
forvente lidt konsistens, men megen opstemthed, når som helst 
de mødte hinanden. Som følge heraf oplevede de igen i dette liv 
denne opstemthed, da de mødtes for første gang og forholdet er 
tilbøjeligt til at udvikle sig med stor intensitet og hast, idet det 
sommetider manifesterer sig i et ægteskab eller en anden type 
engangement i løbet af få uger eller måneder efter det første 
møde. Begge personer forventer imidlertid, at det samme spæn- 
dingsniveau vil blive opretholdt undervejs i forholdet og bliver 
derfor begge sædvanligvis skuffede i løbet af kort tid, når forhol- 
det synes at falde til ro i rutiner, som næppe kan beskrives som 
spændende. Den ene eller begge personer prøver så at oprethol- 
de den gamle følelse af spænding ved at genindføre deres tidli- 
gere adskillelser og/eller ved at lægge vægt på deres personlige 
frihed. 

Der er altid en udtalt tone af frihed i ethvert af sådanne for- 
hold og eftersom en vis grad af individuel frihed er nødvendig i 
et hvilket som helst forhold, for at det kan være ægte og vækst- 

fremmende, kan det udtrykke sig i at personerne er hinandens 
bedste venner med en høj grad af respekt for hinandens indivi- 
duelle behov. Uranus er imidlertid ekstremismens planet og 
denne tendens i retning af personlig frihed bliver ofte bragt til 
yderligheder, i hvilket tilfælde personerne føler sig så frie i for- 
holdet, at de ofte spekulerer på, om der overhovedet eksisterer 
noget forhold. Med nogle af Uranus-interaspekterne vil perso- 
nen med den personlige planet eller Ascendanten involveret 
harmes over Uranus-personens insisteren på frihed, upersonlig- 
hed og reservation og Uranus-personen vil måske gøre oprør 
mod enhver begrænsning, som den anden prøver at pålægge 
ham eller hende for at begrænse denne frihed. Når der optræ- 
der flere udfordrende Uranus-interaspekter i en synastri, som in- 
volverer begge personers fødsels-Uranus, er det sandsynligt, at 
upersonligheds- og uafhængighedstonen bliver så dominerende, 
at hver af personerne ignorerer den andens behov og ønsker, 
hvilket i nogle tilfælde fører til, at de lever sammen rent fysisk, 
uden at deres tanker og følelser nøgen sinde mødes. I hvert til- 
fælde er der en tendens til, at der forekommer et karakteristisk 
udtryk for den uraniske, sporadiske og stødvise rytme, kendeteg- 
net ved en vedvarende skiften mellem afstand og nærhed. Perso- 
nerne frigør sig så meget fra hinanden, som de kan, for derefter 
at blive frustrerede på grund af den mangel på nærhed, som 
udspringer af en sådan selvcentreret måde at leve på. Dernæst 
gør de oprør eller eksploderer af frustration og ensomhed for 
endelig at opnå et hurtigt og spændende samvær en gang til. 
Dette samvær er imidlertid højst ustabilt og ikke så snart har 
genforeningen fundet sted, før det samme mønster begynder at 
dukke op igen og medfører en voksende kløft mellem de to per- 
soner endnu en gang. Et godt eksempel på denne ustabile, spo- 
radiske rytme ses i de almindelige forhold, som altid befinder sig 
på randen af separation; men som aldrig virkelig kommer til en 
afslutning. »Til-og-fractypen af ægteskaber og kærlighedsaffæ- 
rer, som vi alle kender, eksemplificerer denne vibration. Sådan- 
ne forhold karakteriseres af en tone af usikkerhed og uforudsige- 
lighed og især i deres tidlige stadier kan denne følelse i høj grad 
bringe begge personer ud af fatning. Men når først de har væn- 
net sig til denne specielle rytme i deres forhold og når først de 
accepterer behovet for deres periodiske separation (hvilket kræ- 
ver en vis fleksibilitet og selvtilstrækkelighed), så kan forholdet 

vare ved og være ganske udmærket. Det vil altid være en ukon- 
ventionel forening og personerne bliver simpelthen nødt til at 
acceptere det for, hvad det er, i stedet for altid at prøve at få det 
til at passe ind i rammerne for hvilket som helst parforholds- 
mønster, som synes »passende« for dem. Hvis Uranus-tonen i 
forholdet er for stærk — vist ved for mange udfordrende Uranus- 
interaspekter — vil personerne naturligvis blive mere og mere 
uafhængige af hinanden og mere og mere modsætte sig samar- 
bejde, lige til det punkt, hvor forholdet faktisk holder op med at 
eksistere. 

I denne type forhold føler en eller begge personer ofte et be- 
hov for at tage væk fra den anden nu og da, og der kan opstå en 
fornemmelse af at blive absolut kvalt, hvis man ikke foretager 
sig noget nyt og spændende for sig selv, Hvis den anden person 
modsætter sig denne midlertidige adskillelse, vil den anspændt- 
hed, som allerede føles, blot øges. Med andre ord, hvis nogens 
personlige planeter eller Ascendant aktiverer min fødsels-Ura- 
nus stærkt igennem en konjunktion, kvadrat eller opposition, så 
vil selve den pågældende persons natur stimulere mit behov for 
spænding og forandring. Hvis den anden person modsætter sig, 
at jeg giver udtryk for Uranus-behovene og -drifterne, så aktive- 
rer det kun min Uranus så meget desto mere! Som følge heraf 
bør det være klart, at sådanne forhold kun kan trives, hvis der gi- 
ves ganske meget råderum og frihed til Uranus-personen (kan 
være en eller begge personer). Uranus (ligesom dens tegn, Vand- 
manden) afskyr alle former for jalousi og manipulation. Så, hvis 
du er i et forhold med nogen, hvis fødsels-Uranus står i et udfor- 
drende aspekt til nogen af dine personlige planeter og hvis du 
føler, at han eller hun er ved at blive temmelig træt af dig, bør 
du huske, at forsøg på at overtale ham eller hende til at afstå fra 
eksperimenteren og uafhængige aktiviteter næsten altid vil ska- 
be endnu flere problemer. Hvis personen kan udleve sine behov 
for frihed og forandring, så kan — i kontrast hertil — de gamle ru- 
tiner til sidst også forekomme som en spændende forandring og 
dermed generere ny begejstring for at involvere sig i det for- 
hold, som engang føltes så kedeligt. 

Neptuns udfordrende interaspekter 


Under kategorien af udfordrende interaspekter i dette afsnit vil 
vi primært henvise til kvadraten og oppositionen, da det er de 
aspekter, der manifesterer sig som de mest problematiske områ- 
der i synastrier. Konjunktioner, som involverer Neptun i syna- 
strier kan i de fleste tilfælde klassificeres som harmoniske aspek- 
ter, da de fleste af dem (på en måde, der ligner Venus” harmoni- 
ske aspekter i synastrier) glatter tingene ud og afrunder de skar- 
pe kanter i ethvert forhold. Denne harmoni skyldes den kends- 
gerning, at de harmoniske aspekter (inklusive sekstilen og trigo- 
nen) er sympatiske og medfølende vibrationer, som tillader én 
telepatisk at stille ind på den anden persons behov og følelser. 
Af alle de konjunktioner, som involverer Neptun og en person- 
lig planet, er den eneste, som i almindelighed er problematisk, 
Mars-Neptun-konjunktionen og selv den kan udtrykke sig på po- 
sitive måder i nogle forhold. De andre konjunktioner kan også 
være problematiske; men det skyldes hovedsagelig et overskud 
af medfølelse eller i nogle tilfælde medlidenhed. Sædvanligvis 
symboliserer Neptuns konjunktioner med personlige planeter i 
synastrier en stærk gensidig identitetsfølelse med den anden per- 
son og ofte en følelse af forpligtelse over for ham. (Man føler 
også denne forpligtelse, hvis ens 12. hus er aktiveret af en an- 
dens fødselsplaneter.) I nogle tilfælde finder der en idealisering 
sted af den anden person, hvilket tilskynder os til at give til ham 
uden ønske eller forventning om tilbagebetaling. Set ud fra kar- 
ma kan man sige, at vi virkelig skylder den anden noget fra et 
tidligere liv og der er et magtfuldt, underbevidst engagement i 
at betale ham tilbage med de til rådighed værende midler, Som 
følge heraf, og da vi føler denne forpligtelse så stærkt, er vi tilbø- 
jelige til at være tilgivende, gavmilde, føjelige og utroligt toleran- 
te over for en sådan person og vi føler ofte, at han ikke skylder 
os noget til gengæld, og lærer heraf at ikke forvente noget af 
ham. Denne følelse af forpligtelse er ikke den samme som den 
følelse af forpligtelse, som vi oplever med Saturn-interaspekter, 
hvor vi ofte føler, at vi er nødt til at betale den anden tilbage for 
noget, han eller hun gav os eller hjalp os med i fortiden. Det er 
blot nødvendigt, at vi er forsigtige med, at en sådan følelse ikke 
fører til bitterhed, når vi aldrig får noget igen eller til en besæt- 
telse af at skylde et eller andet udefinerligt, som aldrig kan beta- 

les tilbage. Den anden person kan så begynde at bruge os med 
vilje, da vedkommende altid kan regne med at vi føjer os efter 
ethvert krav. Det karma, som er involveret i sådanne forhold er 
yderst subtilt og der findes derfor ikke nogen let måde, hvorpå 
vi kan forklare i detaljer, hvad sådanne aspekter kan betyde i et 
givet tilfælde. Vi bør simpelthen opfatte disse interaspekter som 
fingerpeg om, at vi har en eller anden slags karmisk bånd, som 
fokuserer på et bestemt område af forholdet; men vi bør også 
være opmærksomme på at skelne klart mellem en virkelig 
gældsfølelse og de vage følelser af forvirring, som vil føre til bit- 
terhed på et senere tidspunkt. 

Med kvadrater og oppositioner vil de ovennævnte følelser i 
nogle tilfælde være tydelige; men ofte viser der sig et helt ander- 
ledes mønster. Neptun-kvadrat- og  Neptun-opposition-inter- 
aspekter opleves oftest, som at Neptun-personen føler et behov 
for at flygte fra den andens indflydelse på den indikerede måde 
(især vist ved de personlige planeter, som er involveret med 
Neptun). Der forekommer sædvanligvis en kraftig bølge af for- 
virring og desorientering, som møder Neptun-personen, når 
som helst han eller hun konfronteres med den anden persons 
udfordrende udtryksmåde. Den eneste måde, hvorpå Neptun- 
personen føler sig i stand til at fungere klart og med fokuseret 
koncentration, er hvis han eller hun er i stand til at flygte fra 
denne energi. Jeg arbejdede for eksempel en gang sammen med 
en redaktør, hvis Merkur står i et snævert aspekt til min fødsels- 
Neptun. Hun er en glimrende redaktør og vi havde altid passet 
godt sammen i vores fælles arbejdsindsats. Vi eksperimenterede 
imidlertid på et tidspunkt med at gennemgå specielle kapitler 
sammen, efter at hun havde læst materialet i forvejen og gjort 
nogle noter. Ideen var, at hun skulle vise mig de forskellige af- 
snit, som hun mente skulle ændres. Jeg skulle så læse dem igen- 
nem og vi skulle sammen træffe beslutninger om rettelser, nye 
formuleringer og så fremdeles. Ved at arbejde så tæt sammen 
med hende fandt jeg imidlertid, at hendes Merkur-intensitet akti- 
verede min Neptun og efterhånden som hun viste mig forskelli- 
ge dele af materialet, mistede jeg al koncentration og flippede 
bare ud i en tilstand af ren forvirring. At prøve at redigere på 
denne måde blev til sidst så frustrerende et tidsspilde, at vi holdt 
op. Mens vi endnu prøvede det, fandt jeg imidlertid ud af, at jeg 

måtte anbringe mig i det mindste 3 meter væk fra hende for at 
komme ud af påvirkningen fra hendes energifelt, før jeg kunne 
koncentrere mig tilstrækkeligt om det foreliggende materiale. 
Når først jeg var uden for rækkevidden af hendes aura, kunne 
jeg igen koncentrere mig og tænke klart på sagen. Derfor fandt 
vi med tiden ud af, at arbejdet kunne gøres mest effektivt og på 
ca. en femtedel af tiden, hvis hun simpelthen gav mig en liste 
over foreslåede rettelser og at jeg så gik dem igennem alene. 
Med Merkur i kvadrat til Neptun blev min Neptun aktiveret, 
som omtalt ovenfor; men også hendes måde at udtrykke Merkur 
på blev frustreret, eftersom jeg ikke kunne forstå, hvad hun sag 
de og hun begyndte at blive yderst nervøs og pirrelig, når som 
helst vi gik i gang med redigeringen. 

Med Neptun-interaspekter manifesterer den slags forvirring, 
som er omtalt ovenfor, sig næsten altid i en eller anden grad. 
Lejlighedsvis er det kun en mild irritation, som i ovennævnte ek- 
sempel; men til tider udtrykker det sig i fejltolkninger, misforstå- 
elser og endda som bedrag. Det bedrag, som kan finde sted, 
stammer fra Neptun-personens tendens til at undgå at se noget i 
øjnene med fuldstændig ærlighed. Ting forbliver usagte eller 
ting siges tvetydigt, så at den anden person antager noget, som 
ikke er hele sandheden. Neptun-personen ønsker at opretholde 
sit selvbedrag og bliver utilpas og usikker, hvis han bliver nødt til 
at tage sig af problemet i konkrete vendinger. Ved at være uklar 
eller ved at undvige det foreliggende spørgsmål, er han i stand 
til at afbøde den anden persons indflydelse, samtidig med at han 
ikke forpligter sig til noget. Hvis disse Neptun-interaspekter in- 
volverer den anden persons Sol, kan dette samspil være enormt 
dominerende i forholdet, idet det ofte manifesterer sig i vane- 
mæssig undvigelse og eskapisme for Neptun-personens vedkom- 
mende og som betydelig frustration for Sol-personens vedkom- 
mende, da han eller hun ikke får noget direkte svar eller nogen 
anerkendelse, når han eller hun udtrykker ægthed og skabende 
energi. Konjunktionen mellem Neptun og Solen kan have lig- 
nende egenskaber; men den viser sig sædvanligvis også som en 
stærk gensidig identifikation, som til tider ligger på grænsen til 
det mystiske og hvori hver af personerne føler det, som om han 
eller hun er ét med den anden. Somme tider har yderst tætte 
forhold et sådant aspekt og der findes ofte en kraftig — men højst 

forfinet — kærlighedsstrøm imellem de to personer. Oppositio- 
nen vil somme tider også udtrykke denne mystiske kvalitet, selv 
om de ovennævnte, problematiske elementer næsten altid er 
temmelig tydelige. Men kvadraten er langt det mest frustreren- 
de aspekt, og det der er mest tilbøjeligt til at skabe større konflik- 
ter; for, medens der lejlighedsvis kan forekomme en stærk gensi- 
dig identifikation, er forholdet ofte baseret på en urealistisk idea- 
lisering af den anden person og identifikationen er derfor ofte 
baseret på illusioner og underbevidste fordomme. 


Plutos udfordrende interaspekter 


Disse samspils generelle natur kan let udledes af de karakteristi- 
ka for Pluto, som allerede er beskrevet i tidligere kapitler. Jeg 
gav her eksempler på Plutos forbindelse med manipulation og 
absorption og også på dens symbolik på potentiel transforma- 
tion på en total og yderst positiv måde. Alle disse betydninger er 
ligeledes anvendelige på Plutos interaspekter i synastrier. I virke- 
ligheden kan vi let skitsere de alternative måder, hvorpå sådan- 
ne aspekter kan udtrykke sig. Eftersom Pluto, ligesom Skorpio- 
nen, som den hersker over, er en planet for følelsesmæssig ek- 
stremisme, er energierne tilbøjelige til at blive udtrykt på tem- 
melig ekstreme måder, enten positivt eller negativt. Det bør 
imidlertid huskes, at Pluto, ligesom enhver astrologisk faktor, ud- 
trykker sig i form af polariteter. Det som på et tidspunkt kan 
være yderst negativt, kan på kort tid blive transformeret til en 
yderst positiv udtryksform og især i relation til Pluto er det umu- 
ligt for os at vide, hvad der bliver det endelige udfald af forskelli. 
ge typer af adfærd eller erfaring, som ved første øjekast kan sy- 
nes at være temmelig negative; for Pluto ønsker altid at trænge 
ned i oplevelsernes dybder, at forske i den betydningens kerne, 
som ligger under overfladen og hensynsløst og intenst at kon- 
frontere alle former for oplevelse. For derfor at skitsere essen- 
sen af disse interaspekter kan vi sige, at Plutos samspil med per- 
sonlige planeter kan dreje sig om enten manipulation eller 
transformation. Pluto-personen kan med andre ord enten træk- 
ke den anden ned spirituelt og endda i nogle tilfælde hjælpe 

med til at fornedre den anden person (eller til at opmuntre selv- 
fornedrelse). Pluto-personen kan også opmuntre den anden til 
selvtransformation på en koncentreret og beslutsom måde. Den 
sidstnævnte udtryksform er imidlertid totalt afhængig af, om 
Pluto-personen har opnået en vis grad af åndelig bevidsthed i sit 
liv. Vi kan næppe forvente, at en person, som endnu ikke er ån- 
delig vakt og som er overladt til ubevidste tvangstankers nåde, 
kan være til megen hjælp, når det drejer sig om at opmuntre en 
anden persons spirituelle vækst. 

At prøve at forstå betydningen af Pluto-interaspekter i enhver 
synastri er altid vanskeligt og indebærer altid enten en betydelig 
masse gætteri eller intuition eller i det mindste en yderst dybtgå- 
ende viden om de to personers samspil; for Pluto fungerer kun 
sjældent udelukkende på livets overflade, og medmindre vi ken- 
der personerne intimt og har været i stand til at bevidne den 
måde, de fungerer sammen på, i nogen tid, kan det være umu- 
ligt for os at beskrive, hvordan et sådant aspekt manifesterer sig, 
undtagen i generelle vendinger. Forståelsen af disse aspekter er 
også vanskeliggjort af den kendsgerning, at Plutos betydning er 
så sammensat. Hvis vi er tilbøjelige til at bedømme ting ud fra 
deres overfladeudtryk, er vi næsten sikre på at vurdere et Pluto- 
samspil på en ufuldstændig måde. En grund til at dette er sandt, 
kan illustreres, som følger: lad os antage, at Johns Pluto står i 
kvadrat til min Merkur. Andre kan måske opfatte John som væ- 
rende i færd med at trække mig ned ved at påvirke mig til at 
tænke på »forbudte« ting, at studere tabuemner eller til at ud- 
trykke ideer, som er socialt upopulære og truende. En fordøm- 
mende iagttager kunne derfor sige: »Se, hvordan John påvirker 
den fyrs sind. Han er i færd med at overmande hans sunde for- 
nuft og forstand! Han er en ubehagelig person!« Det, jeg imidler- 
tid oplever gennem forbindelsen med John, kan muligvis være 
af stor værdi for mig. Han trækker mig måske ned i dybderne; 
men måske har jeg brug for en rejse ned i livets dybder og mine 
egne tanker og følelser for at rense mig selv for ubrugeligt, psy- 
kisk affald, gammel angst, utidssvarende holdninger eller tvangs- 
tanker. Jeg vil muligvis komme tilbage til overfladen fra min rej- 
se i dybet med en stor rigdom af indre forståelse og med mere 
livsmod, end nogen sinde før. Selv om Johns motivationer i et 
sådant forhold er fuldstændig negative, hvem kan så sige, at jeg 

ikke vil vokse på grund af denne konfrontation? Når først jeg 
har fået alt det ud af forholdet, jeg kan, vil jeg måske føle mig 
ganske godt tilpas ved at bede John skrubbe af! 

En anden grund, til at man bør være forsigtig vedrørende 
tolkningen af disse aspekter, er, at da Pluto bevæger sig så lang- 
somt, har vi de samme interaspekter fælles med bogstaveligt talt 
millioner af mennesker. Hvis jeg for eksempel er født med Pluto 
i eksakt opposition til min Sol, så vil min fødsels-Sol også være i 
opposition til fødsels-Pluto for enhver anden person, som er født 
inden for flere år fra min fødselsdag. Betyder det, at jeg vil have 
det samme grundlæggende mønster for relationer fælles med 
alle disse millioner af folk? Jeg er nødt til at sige nej. Det pro- 
blem, som er repræsenteret af denne opposition i mit fødselsho- 
roskop, bliver blot aktiveret mest intenst af folk fra min egen ge- 
neration; men hovedproblemet er mit, ikke deres! Så når jeg ser, 
at et fødselsaspekt, som involverer Pluto (eller til en vis grad Ura- 
nus og Neptun), bliver gentaget i en given synastri, lægger jeg 
sædvanligvis kun meget lidt vægt på det og foretrækker at se ef- 
ter andre, mere individuelt enestående dimensioner af forhol- 
det. Det er kun, når et særligt plutonisk tema med flere udfor- 
drende Pluto-aspekter viser sig i en sådan synastri (og somme ti- 
der indbefatter, at den ene persons planet falder i den anden 
persons 8. hus), at jeg ofrer speciel opmærksomhed på de mulig- 
heder, som symboliseres af Pluto, og for at sådanne kombinatio- 
ner skal blive betragtet som værende specielt vigtige, bør de in. 
deholde i det mindste ét aspekt, som ikke findes i nogen af fød- 
selshoroskoperne. I synastrier mellem to personer af omtrent 
samme alder betyder det sædvanligvis et aspekt, som involverer 
den ene persons Pluto og et af det andet horoskops kardinale 
huse. I synastrier for folk af væsentligt forskellig alder er chan- 
cerne for at finde et sådant aspekt meget større og i disse tilfæl- 
de bør enhver konjunktion (og i mindre grad, enhver kvadrat el- 
ler opposition) mellem den ene persons Pluto og den anden per- 
sons personlige planet betragtes som enormt betydningsfuldt i 
karakteriseringen af forholdets kvalitet og betydning. Det bør 
imidlertid igen understreges, at selv om der ikke er nogen vigti- 
ge Pluto-aspekter, vil en stærk betoning af den enes eller af beg- 
ges 8. hus i synastrien ofte afsløre en plutonisk kvalitet i forhol- 
det. Den person, hvis 8. hus er aktiveret af den anden persons 
fødselsplaneter, er sædvanligvis den, som føler trangen til at ma- 

nipulere, at absorbere, at reformere eller til at transformere den 
anden person. 

I karmiske vendinger er det eneste mønster, som synes at duk- 
ke op regelmæssigt i forhold, karakteriseret ved et stærkt Pluto- 
tema, behovet hos den ene eller begge personer for at lære, 
hvordan man lever uafhængigt og hvordan man tillader den an- 
den person blot at være og at vokse på hvilken som helst måde, 
der er spontan og naturlig. Men denne lektie er svær at lære i så- 
danne tilfælde, fordi denne Pluto-betoning synes at indikere, at 
personerne delte tidligere liv, hvor den ene var absorberet i den 
anden, situationer, hvor identiteterne i det store og hele var 
smeltet sammen eller hvor gensidig afhængighed, nærhed eller 
manipulation var overbetonet. Man kommer naturligvis til at 
tænke på mor-barn-forhold i nogle af disse tilfælde; men det nu- 
værende karma kunne også begrundes med visse andre typer af 
forhold fra tidligere liv. Eksempler kunne være tidligere livs erfa- 
ringer som elskende, der næsten ejede hinanden eller forhold 
som mand-kone eller slaveejer-slave, hvor den ene virkelig ejede 
den anden (i overensstemmelse med samfundets love på den 
tid). En anden dimension af denne type af forhold er magt. I de 
fleste tilfælde har den ene person (sædvanligvis den, hvis Pluto 
indgår) et enormt stærkt hold på den anden, især hvis Solen, Må. 
nen eller Ascendanten er involveret med Pluto. Selv om denne 
styring kun sjældent foregår åbent, er den der ikke desto mindre 
og bliver opretholdt af den magnetisme, som den anden person 
føler komme fra Pluto-personen. I mange tilfælde — medmindre 
Pluto-personen frivilligt giver slip på den magt, han eller hun 
har over den anden — kan den anden person til sidst finde det 
nødvendigt at fjerne sig helt fra tilstedeværelsen af denne for- 
styrrende energi for at blive i stand til at leve og trække vejret 
frit. 


Komposithoroskoper 


Eftersom vi i dette kapitel tager os af faktorer, som afslører den 
karma, som indgår i specifikke forhold, bør vi også omtale den 
komplementære side af denne tilnærmelse, nemlig dharmaet el- 
ler det grundlæggende formål i et givet samspil. Jeg var ikke 

særlig interesseret i komposithoroskoper” før for temmelig ny- 
lig, selv om jeg havde eksperimenteret lidt med dem. Min man- 
gel på interesse skyldtes den kendsgerning, at ingen af de forkla- 
ringer, jeg havde læst, om hvad komposithoroskoper forventes 
at indikere, syntes at gælde de komposithoroskoper, som jeg 
havde eksperimenteret med. Fraværet af en meningsfuld filosofi 
og en teoretisk ramme til at belyse sådanne horoskoper med, 
ledte mig til at mene, at hele metoden var ren spekulativ og 
sandsynligvis ganske værdiløs. Disse følelser blev bestyrket, da 
jeg afprøvede tolkningerne i nogle bøger, som handler om kom- 
posithoroskoper; for de passede simpelthen ikke med mine erfa- 
ringer vedrørende bestemte forhold. Så mødte jeg imidlertid en 
astrolog, som hedder Judy Weinstein, som havde udført virkelig 
meget arbejde med kompositter. Hun forklarede mig, at jeg 
skulle betragte kompositter som værende indikative for et givet 
forholds formål. Med denne nye tilnærmelse i tankerne begynd- 
te komposithoroskoper at få en klar betydning. De faktorer, som 
overhovedet ikke havde givet nogen mening før, da de ikke be- 
skrev min oplevelse af forholdet, som traditionelle synastrier 
gør, viste sig nu at være meningsfulde. De symboliserede klart 
specifikke aktiviteter, som de to personer engagerer sig i sam- 
men, såvel som den måde, hvorpå den enhed der er dannet af 
de to mennesker udtrykker sig spontant. Kort efter, mens jeg var 
på en rejse til Seattle for at holde nogle foredrag, fortalte en an- 
den astrolog, June Marsden, mig, at hun også havde fundet, at 
denne tilnærmelse til komposithoroskoper er særlig brugbar og 
præcis, uanset hvad de forskellige bøger om emnet ledte en til at 
tro. Mine erfaringer siden da tenderer i retning af at bekræfte 
dette synspunkt, at en komposit afslører et forholds essentielle 
formål. Så hvis man møder en person, som synes at have en vig- 
tig rolle at spille i ens liv og især hvis den traditionelle metode til 
horoskopsammenligning ikke tilstrækkeligt belyser, hvad sam- 
spillet er baseret på, så kan man opstille et komposithoroskop 


= Før de, som ikke kender disse horoskoper, udgøres komposithoroskøoper af midtpunkter- 
ne mellem de tø personers Sol, Måne, osv., hvorved der skabes et horoskop, som viser fo- 
kuspunkter for energiudtryk, som muligvis ikke har været dominerende i noget af de indi 
viduelle horoskoper. Et komposithoroskop kan bedst tolkes ved at lægge vægt på Ascen 
danten og de besatte huse som værende symbolske for de specifikke akuvitetstyper, der er 
et engagement i og ved at fjerne betoningen på aspekter og tegn. Denne tilnærmelse til 
kompositter kræver naturligvis at begge horoskoper er baseret på præcise fødselsdata. 

med ham eller hende. Ved at gøre dette, kan man måske få et 
bedre overblik over samspillets formål og den endegyldige 
måde, hvorpå de kombinerede energier vil blive udtrykt. 


Skorpionen 


8 - Transformationscykler: Del I 
Progressioner 


Det uundersøgte liv er ikke værd at leve. 
— SOKRATES 


Lev livet, som livet lever sig selv. 
— LAO TSU 


Dette kapitel og det følgende om transitter undersøger nogle af 
de vigtigste, karakteristiske egenskaber ved disse to metoder til 
forståelse af den cykliske natur i menneskelig vækst og udvikling. 
Imedens transitter er blevet behandlet ganske grundigt i flere 
nutidige bøger, er emnet, progressioner — selv om der tales om 
det med stor tungefærdighed i populære astrologitidsskrifter — 
ikke blevet behandlet med den samme dybde og kvalitet.” Der- 
for har vi — på dette tidspunkt i udviklingen af en moderne til- 
nærmelse til astrologien — stadigvæk brug for at udvikle et 
sprog, som er egnet til en forståelse af progressioner ud fra et 
erfaringsmæssigt synspunkt, i stedet for fra den traditionelle til- 
nærmelse, bestående i at se progressioner udelukkende som in- 
dikatorer for ydre begivenheder. Det er hovedsageligt dette nye 
sprog, jeg ønsker at fokusere på i dette kapitel. Men først har vi 
behov for at definere, hvilken slags progressioner vi vil diskutere 
og for at skelne mellem betydningerne af transitter og progres- 
sioner, 

Der findes mindst et dusin forskellige progressionsmetoder, 
som for tiden bruges af astrologer og selve denne kendsgerning 
bør give os indtryk af, hvor subtile oplevelser, nogle progressio- 
ner indikerer; for hvis progressioner ufravigeligt stemmer over- 
ens med klare, synlige oplevelser eller begivenheder i vore liv, så 
skulle man tro, at kun få metoder ville blive brugt, da de ville 
have bevist deres gyldighed gennem års afprøvning. I en vis ud- 


” Noel Tyls The Expanded Present er en undtagelse fra denne udtalelse. Det er en værdifuld 
og instruktiv bog, som ikke alene skitserer forskellige progressionsinetoder og deres an- 
vendelse, men også rager et langt skridt i retning af at udtrykke betydningen af specifikke 
progressioner i et dynamisk, erfaringspræget sprog. 

strækning eksisterer der faktisk en forkærlighed blandt astrolo- 
ger for nogle få særlige metoder; men hvorvidt denne forkærlig- 
hed stammer fra en større pålidelighed ved disse metoder eller 
om det bare stammer fra den kendsgerning, at der kun undervi- 
ses i nogle få metoder af de fleste astrologiskoler, er ikke fuld- 
stændigt klart. Men det er iøjnefaldende, at de progressionsme- 
toder, som bruges i det bredeste omfang af vesterlandske astro- 
loger er systemet for Sekundære Progressioner (eller en-dag-for- 
et-år-metoden) og især i de seneste år: Solar-Arc-metoden. Efter- 
som disse to metoder er de metoder, som jeg primært har erfa- 
ring med, vil jeg begrænse min forklaring til disse. Så vidt jeg 
har været i stand til at bestemme det, er de sekundære progres- 
sioner bedst til forståelse af psykologisk udvikling og perioder 
for personlig udfoldelse med specifikke begivenheder og mere 
betydningsfulde oplevelser som kilde. Pålideligheden af sådanne 
progressioner (dvs., hvorvidt vi kan vide med sikkerhed, at en gi- 
ven sekundær progression vil udtrykke sig på en bemærkelses- 
værdig måde) er rimelig god, når man bruger de progressive 
Sol- og progressive Måne-aspekter; men den bliver mere tvivl: 
som, når vi begynder at bruge disse progressioner af de andre 
planeter. Det indikerer muligvis blot, at folk er mere i kontakt 
med de vækst- og udviklingscykler, som vises af den progressive 
Sol og Måne, snarere end, at de andre progressive planeter ikke 
skulle have nogen betydning eller praktisk værdi. Et eksakt 
aspekt med, for eksempel, progressiv Mars, Merkur eller Venus 
vil ofte stemme overens med bemærkelsesværdige tendenser i 
det individuelle liv; men ikke alle folk vil være i stand til at iden- 
tificere sig med eller relatere til dens antagne betydning. Som 
følge heraf bliver det et spørgsmål om, hvor bevidst individet er 
om sine indre forandringer og dynamikker; for nogle folk hæv- 
der, at de kan notere en tydelig indflydelse fra næsten alle de se- 
kundære progressioners eksakte aspekter, medens andre kun op- 
fatter den progressive Sols og Månes aspekter (og måske lejlig- 
hedsvis en anden planets progressive aspekt). 
Solar-Arc-progressioner synes på den anden side at være en 
anelse mere pålidelige, end de sekundære progressioner, hoved- 
sageligt på grund af den kendsgerning, at Solar-Arc-progressio- 
nen af alle planeterne, og ikke bare af Solen og Månen, synes at 
have samme styrke, da hver af dem er progresseret igennem ho- 
roskopet med samme fart. Solar-Arc-progressionerne synes kon- 

sekvent at være mere indikative for tydelige begivenheder, end 
de fleste af sekundær-progressionerne (hovedundtagelsen er den 
progressive Månes konjunktion med en fødselsplanet) og de bru- 
ges derfor i stigende grad af begivenhedsorienterede astrologer. 
Da Solar-Arc-progressionernes primære anvendelse imidlertid 
ligger i forståelse og forudsigelse af begivenheder og tydelige 
forandringer i vores ydre omstændigheder, er det min fornem- 
melse, at de, hvis hovedinteresse er individets indre liv, bør beto- 
ne sekundære progressioner stærkere (men ikke udelukkende), 
end Solar-Arc-metoder. Da Solar-Arc-målinger er baseret på, at 
planeterne flyttes med samme hastighed, som den sekundære 
progressive Sol (ca. 1 grad pr. år som en grov ansættelse), har de 
en stærk lighed med den progressionsmetode, som blot flytter 
alle planeter og vigtige punkter i horoskopet præcis 1 grad frem 
pr. år og derfor kunne det synes, som om det følgende citat fra 
C.E.O. Carters skrifter, gælder Solar-Arc-progressioner: 


»Hvis jeg forlod alle andre (dvs. alle andre progressions- og 
»direktions+&metoder), ville jeg i det mindste bevare »1' = 1 
år-målingen« …. i mit eget tilfælde, har jeg aldrig set den 
mislykkes i at fungere ...« (Fra Some Principles of Horoscopic 
Delineation, s. 75) 


Man må imidlertid huske, at pålideligheden af Solar-Arc-progres- 
sioner er lettere at afprøve, end den sekundære progressionsme- 
todes er; for den sidstnævnte symboliserer ofte livsudviklinger, 
som — selv om de er yderst vigtige — er så subtile, at deres betyd- 
ning ikke altid er umiddelbart iøjnefaldende. Eftersom mit fokus 
i denne bog er rettet mod fødselshoroskopets indre dimensioner 
og individets personlige erfaring, er mine kommentarer vedrø- 
rende betydningen af specifikke progressioner hovedsageligt an- 
vendelige på sekundære progressioner og da den progressive Sol 
og Måne — og alle de progressive planeter i det sekundære sy- 
stem — er de mest pålidelige og de mest indikative for vigtige 
indre udviklinger, vil jeg koncentrere mig om betydningen af de 
sekundære progressioner af de to lysende himmellegemer. 
Endnu et indledende spørgsmål bør diskuteres før vi fortsæt- 
ter med detaljerne i tolkning af specifikke progressioner: forskel- 
len på transitter og progressioner, både med hensyn til betyd- 
ning og anvendelsesrækkevidde. Det første vi bør være opmærk- 

somme på er, at den ofte gentagne udtalelse, om at progressio- 
nerne kun viser indre udviklinger, og at transitter primært viser 
omgivelses- og omstændighedsmæssige forandringer, er et for- 
søg på at oversimplificere situationen ved at ignorere mange 
vigtige kendsgerninger. At forsøge at skelne imellem disse to 
metoder på denne måde er baseret på en kunstig tvedeling mel: 
lem det indre og ydre, det personlige og omgivelsesmæssige. 
Den ydre verden er en afspejling af vores karma og af vores in- 
dre situation og vi har alle erfaret, hvordan en ændring af hu- 
mør eller holdning kan give et helt anderledes syn på ydre om- 
stændigheder. En given progression korresponderer somme ti- 
der med begivenheder i den ydre verden, til andre tider med 
forandringer i vores bevidsthed og ofte med begge dele, hvilket 
også kan siges om transitter. Som jeg påpegede i introduktionen, 
afhænger det for en stor del af vores bevidsthedsniveau, hvor 
meget af ens karma og bestemmelse, der er manifesteret i den 
ydre verden som omstændigheder, der synes at ske for os. I den 
fortræffelige indledning til sin bog, Planets in Transit, uddyber 
Robert Hand den kunstige sondring mellem indre og ydre ople- 
velser: 


»Sagen er, at det, vi kalder en objektiv beskrivelse, ikke er 
andet end en kollektiv, subjektiv oplevelse. Der findes må- 
ske en absolut virkelighed, som ligger uden for menneske- 
lig erfaring; men det er helt irrelevant for vores daglige til- 
værelse. Vi påvirker vores univers og vi modtager reaktio- 
ner fra det i et sammenhængende bevidsthedsfelt.« (s. 5) 


Hand fortsætter med at sammenligne progressioner og transit- 
ter lidt mere i detaljer og jeg opfordrer læseren til at studere 
hans iagttagelser. Det følgende citat er en fortræffelig sammen- 
fatning af hans bemærkninger: 


»Et givet sæt af astrologiske symboler kan udtrykke sig på 
mange måder. Transitter indikerer, hvordan vores livs 
symbolik udfolder sig med tiden, præcist som progressio- 
nerne gør, selv om transitterne giver flere detaljer i et kort 
tidsforløb. Progressionerne indikerer en mere generel 
struktur i et længere tidsforløb.« (s. 6) 

Vi finder også, at transitter henviser til en mere specifik sam- 
klang af energier, som faktisk kan føles meget umiddelbart, 
hvorimod de fleste progressioner indikerer stemninger, nye in- 
teresser og nye livsholdninger, som sædvanligvis ikke ledsages af 
en bevidsthed om en forskelligartet form for energistrøm i det 
totale energifelt. Det er, som om planeterne etablerer vores op- 
startssamklang eller »kosmiske betingningswenergimønster ved 
fødslen og at vi så fortsætter med at vibrere i den rytme og fre- 
kvens igennem hele vores liv. Forandringer i de kosmiske omgi- 
velser (transitter) indikerer imidlertid perioder, hvor vi vibrerer 
(eller ræsonnerer) enten i harmoni eller i disharmoni med vores 
basale fødselssamklang. En transit kan faktisk midlertidigt ændre 
vores fødselsenergimønster ved at tilføje en anden vibration til 
vores sædvanlige væremåde. Til tider vil denne nye energistrøm 
blot ophøre, når transitten er forbi, idet den afslører, at der kun 
fandt lidt ændring sted i den periode, hvor den var virksom. I 
andre tilfælde vil individet imidlertid synes at have optaget no- 
get af den nye energi (idet det manifesterer sig som en ændret 
tilnærmelse til en eller anden livsdimension) og — selv om fød- 
selsenergimønstret generelt set vil blive bevaret — vil mere be- 
tydningsfulde personlighedsændringer tydeligvis have fundet 
sted. Progressioner derimod afslører den forudbestemte periodi- 
citet eller det cykliske mønster, som vi alle gennemgår i løbet af 
vores liv. Det energifelt, som vi er i samklang med fra fødslen, 
undergår med andre ord naturligt og regelmæssigt periodiske, 
rytmiske forandringer indefra og disse forandringer indikeres af 
progressionerne. 

Det forekommer mig, at der lægges for megen vægt på pro- 
gressioner i mange skoler af astrologisk tænkning, til tider endda 
i en sådan grad, at transitter helt udelukkes. Personligt kan jeg 
ikke forstå, hvordan nogen, som har anvendt transitter konse- 
kvent i en årrække, overhovedet kan udelade den forbløffende 
og utroligt nyttige indsigt, som viden om transitter kan give. 
Nogle astrologer lægger efter min smag også for megen vægt på 
et såkaldt progressivt horoskop ved at opstille et horoskop base- 
ret på aktuelle progressioner for derefter at tolke det på et ab- 
strakt plan uden relation til individets fødselshoroskop. Sammen 
med mange andre astrologer føler Jeg, at alle progressioner og 
transitter nødvendigvis må ses i relation til fødselshoroskopet, 
da sådanne teknikker afslører udvikling og udfoldelse af de po- 

tentialer, som tydeligst symboliseres ved selve fødselshorosko- 
pet. Jeg er også enig med Carter om, at transitter oftere viser 
vigtige livsændringer, end progressioner og at transitter i den 
forstand er mere praktisk anvendelige i dagligdags, astrologisk 
rådgivning, end progressioner. Carter skriver: 


»Så vidt min personlige erfaring rækker, tror jeg, at mindst 
3/4 af begivenhederne i mit ikke begivenhedsløse liv kun- 
ne gives en passende begrundelse ud fra ordentligt forstå- 
ede transitter.« (Some Principles of Horoscopic Delineation, s. 73) 


Ordene, »ordendigt forståede«, i Carters citat indeholder nøglen 
til hele denne kontrovers; for når først en person er begyndt at 
få en fornemmelse for den rigtige anvendelse af transitter, et 
overblik, som kun udvikler sig efter megen studeren og praktisk 
øvelse, vil han eller hun opdage, at omtrent 90% af de vigtige op- 
levelser og tidsperioder kan forstås klart og specifikt ved brug af 
transitter. I det følgende kapitel har jeg medtaget mange finger- 
peg vedrørende passende brug af transitter, som jeg har fundet 
betydningsfulde og som omtales i de færreste astrologiske lære- 
bøger. Der findes virkelig tidspunkter, hvor ingen metode til for- 
ståelse af livscykler synes at kunne give en ordentlig forklaring 
på en bestemt oplevelse. Sådanne tidspunkter er sjældne; men vi 
bliver nødt til at indrømme, at vi faktisk lejlighedsvis bliver gjort 
opmærksomme på dem; hvis vi er intellektuelt ærlige og derfor 
nægter at udvide betydningen af eksisterende cykler, bare for at 
prøve at give en begrundelse for enhver livsoplevelse. Carter 
fremsatte følgende citat i sit hæfte, The Seven Great Problems of 
Astrology, så tidligt som i 1927 og hans kommentarer er gyldige 
for såvel transitter som progressioner: 


»Når vi ser tusind forskellige årsager føre til det præcise 
tidspunkt for, at en direktion indfinder sig og er i tæt over- 
ensstemmelse med naturen af den pågældende direktion, 
så er vi tilbøjelige til at tro, at det altid er sådan og at vi har 
et vidunderligt eksempel på naturens altomfattende en- 
hed.« 


»Men til at begynde med må vi huske, at direktioner (dvs. 
progressioner) ikke altid falder ud på denne smukke måde. 

Somme tider er vi nødt til at indrømme, at begivenheder 
indtræffer uden passende direktioner eller på den anden 
side, at direktioner svigter eller virker på et forkert tids- 
punkt eller på en forkert måde eller med større eller min- 
dre styrke, end astrologiske regler kunne lede en til at for- 
vente. Ganske mange systemer har fået talt deres sag og 
nye dukker stadigvæk op fra tid til anden; men det er tvivl 
somt, om nogen når det perfekte. Grunden hertil ligger i 
livets uendelige kompleksitet, ikke alene med hensyn til 
det enkelte individ; men også med hensyn til hans uende- 
ligt mange forhold til andre ... At forvente perfektion af 
noget direktionssystem er et udslag af overtillidsfuldhed. 
Dette er især tilfældet, når mange personer påvirkes af en 
enkelt begivenhed. For eksempel hvis en arbejdsgiver dør 
og adskillige ansatte bliver påvirket, skal alle så have pas- 
sende direktioner til deres MC på samme tid? Hvis det for- 
holdt sig sådan, så ville astrologiens perfektion betyde, at 
mennesket var buret inde i en stiv, matematisk eksakt ma- 
skine.« (s. 10) 


Sandheden i Carters udtalelse bør føre os til en klarere erkendel- 
se af, at brugen af astrologi er en kunst, en højst forfinet kunst, 
hvori astrologen ikke alene er kunstneren, men også det primæ- 
re udtryksmedium. Transitter, progressioner og andre metoder 
er blot de værktøjer, som bruges under udøvelsen af denne 
kunst. Et andet vigtigt punkt, som begynderstuderende i astrolo- 
gi sædvanligvis er længe om at lære og som endda mange erfar- 
ne udøvere af astrologi ikke synes at forstå, er, at alle de proces- 
ser, som symboliseres ved transitter og progressioner, blot er 
dele af Den Store Proces: det enkelte levende menneske. De cyk- 
ler og forandringsperioder, som indikeres, er ikke isolerede begi- 
venheder, som kommer ud af den blå luft. Som jeg skrev i ind- 
ledningen, er de alle aspekter (eller dimensioner) af en samlet, for- 
enet bevidsthed (den enkelte person), som udvikler sig og som fungerer 
samtidigt på mange forskellige eksistensplaner. Der findes med andre 
ord i virkeligheden ikke sådan noget som en person, der for ek- 
sempel har en progressiv Sol i kvadrat til fødsels-Mars. Progres- 
sioner er ikke noget, du kan gå ud at købe i et stormagasin eller 
noget, som en eller anden kan give dig. Det er en direkte ud- 
vækst af DIG, din natur, din nuværende livssituation og dine 

fremtidige muligheder. Hvad der virkelig sker kunne bedre ud- 
trykkes ved at sige: »DIN Sol har bevæget sig frem til det punkt, 
hvor den aktiverer DIN Mars.« Dette betyder simpelthen, at din 
identitet, bevidsthed og brugen af din kreative energi (Sol) har 
bevæget sig frem (eller udviklet sig) til det punkt, hvor du er pa- 
rat til at bruge din evne til at udvise initiativ og selvhævdelse 
(Mars). Som følge heraf kan du yderligere integrere Mars-energi- 
en i dit bevidste liv og vokse ved at optage denne energi og få 
mere styr på den fra nu af. 

Vores tolkning af progressioner er med andre ord blevet per- 
sonificerede, dvs. sat i forhold til individets fundamentale natur 
(og dermed til fødselshoroskopet). Det er kun på denne måde, at 
brugen af progressioner (og transitter) kan være en konstruktiv 
og indsigtsfuld metode til at opnå bedre selvforståelse. For at 
sige det på en anden måde afhænger effekten af enhver progres- 
sion eller transit af naturen af den samklang, du fra fødslen har 
med de energier, som indgår i den specielle sammenstilling af 
planeter, som er under overvejelse. For eksempel kan et pro- 
gressivt Sol- eller Måneaspekt til fødsels-Saturn indikere en tid 
med dyb tilfredsstillelse og hurtig vækst for en person, som er i 
harmoni med (og derfor ikke gør modstand imod) Saturn-prin- 
cippet. En vis anstrengelse kan dog stadigvæk kræves; men en 
sådan person tager den nødvendige indsats for givet og uddra- 
ger stor tilfredsstillelse fra den, Hvis Jupiter er involveret og hvis 
individet ikke er i samklang med Jupiter på en sund og harmo- 
nisk måde, så vil resultatet af den pågældende periode måske 
blot være tabte chancer eller spildt anstrengelse, selv om det 
progressive aspekt er harmonisk. De sekundære progressioner 
(især Solens og Månens) giver os, mere end noget andet, lejlig- 
hed til at integrere forskellige aspekter af vores natur og til at 
blive mere bevidste om og få bedre styr på vores energier. En 
forståelse af disse progressioner giver os nøgler, hvormed vi kan 
låse op for selvtransformationens hemmeligheder og få hjælp til 
at flyde med i den modningsproces, som tiden fører os igennem. 

Jeg nævnte ovenfor, at en ordentlig forståelse af transitter i de 
fleste tilfælde sætter en astrolog i stand til at »gøre regnskab for« 
omtrent 90% af de vigtige tidsperioder i en persons liv. Man kan 
derfor spørge om, hvorfor det er nødvendigt for en astrologiud- 
øver overhovedet at bekymre sig om progressioner; især da der 
findes velkendte og højt respekterede astrologer, som aldrig bru- 

ger dem. Min holdning til alle astrologiske metoder er, at man 
bør gøre sig bekendt med en flerhed af metoder, eksperimente- 
re med dem i nøgen tid og derefter koncentrere sig om de me- 
toder, som giver de bedste resultater for ens egne specielle for- 
mål. Personligt anbefaler jeg studerende at lære både det sekun- 
dære progressionssystem og Solar-Arc-metoden og så fokusere 
særligt på den progressive Sol (den samme i begge systemer) og 
den progressive Måne i det sekundære system. For selv om pro- 
gressive Sol- og Måneaspekter kun symboliserer en lille procent. 
del af de vigtige oplevelser og perioder i ens liv, så er de, som er 
symboliserede, sædvanligvis af ekstraordinær betydning. Der er 
imidlertid også nogle få andre typer af sekundære progressio- 
ner, som er værd at lægge mærke til og de vil blive omtalt i slut- 
ningen af dette kapitel. 


Den progressive Sol 


Selv om den progressive Sols aspekter til fødselsplaneter kan tol- 
kes på mange måder og i mange forskellige slags sprog, repræ- 
senterer den følgende information de måder at udtrykke og for- 
stå sådanne aspekter, som jeg efterhånden selv har fundet betyd- 
ningsfulde og som klienter uden kendskab til astrologi synes at 
være i stand til at forholde sig til uden større vanskeligheder. 
Der, hvor jeg lægger hovedvægten ved brug af den progressive 
Sol, er på de aspekter, som den laver med fødselsplaneter eller 
akser. Ulig nogle astrologer retter jeg kun lidt opmærksomhed 
på den progressive Sols tegn- og husposition, da jeg føler, at dis- 
se faktorers vigtighed ofte overvurderes. Selv om der kan ligge 
en vis betydning i den progressive Sols aktuelle tegn- og husposi- 
tion, er den alt for generel til at være særlig vigtig for en person 
i en rådgivningssituation, da den vil stå i hvert tegn og hus i ca. 
30 år eller så. Jeg retter imidlertid min opmærksomhed meget 
på de tidspunkter, hvor den progressive Sol skifter tegn og hus; 
for disse overgangsperioder er ofte vigtige og føles af individet 
som værende faser for reorientering og ændringer af værdiop- 
fattelse. Men uanset, hvad den progressive Sols tegn- eller huspo- 
sition måtte betyde, tilpasser personen sig uundgåeligt til æn- 
dringen på den ene eller den anden måde i løbet af et år eller io 

og er derfor ikke længere bevidst om en sådan faktor som et dy- 
namisk fokus for aktuel interesse. Derfor giver aspekterne den 
mest værdifulde information om individets nuværende oriente- 
ring og fokusering i forbindelse med brugen af den progressive 
Sol. Selv om der bør lægges vægt på konjunktionen, kvadraten 
og oppositionen, kan alle aspekter mellem den progressive Sol 
og punkter i fødselshoroskopet bruges med gode resultater, end- 
da i en sådan grad, at mindre betydningsfulde aspekter som 
halvsekstiler og halvkvadrater kan finde anvendelse. Den pro- 
gressive Sols hastighed er så lav, at et aspekt vil forblive inden 
for 15' (eller '/4 grad) af det eksakte i ca. 6 måneder. I løbet af en 
sådan periode, hvor der er et dynamisk samspil mellem to stær- 
ke energier i længere tid, er det næsten uundgåeligt, at individet 
vil begynde at blive bevidst om en eller anden grad af indre in- 
tensitet og tilskyndelse til at foretage ændringer, selv hvis denne 
udviklings symbolske indikatorer er såkaldte mindre aspekter. 
Ovennævnte kommentarer bringer spørgsmålet om, hvilken 
orbis man skal bruge under tolkning af progressive Sol-aspekter, 
i erindring. Hvordan bør man med andre ord udtrykke og hvor- 
dan kan man forstå den sandsynlige varighed af et givet progres- 
sivt Sol-aspekts aktivitet? Som diverse astrologers meget spredte 
forkærlighed måtte indikere, er dette i det store og hele en indi- 
viduel sag; da nogle er mere sensitive over for indre forandrin- 
ger, og nye tendenser og vibrationer i deres liv, end andre. Yder- 
ligere materiale om dette spørgsmål om orbis findes i det efter- 
følgende kapitel; men personligt bruger jeg meget mindre orbis 
for den progressive Sol end den 1”, som ofte anbefales. Hvis 
man bruger 1" i tiltagende og aftagende i forhold til den eksakte 
vinkel, så vil et progressivt Sol-aspekt kunne føles i to år. Selv om 
dette ofte gælder, er det ifølge min erfaring ikke sædvanligvis til- 
fældet, da de fleste har alt for travlt til at lægge mærke til nogen 
vigtig ændring, før denne maser sig ind i deres bevidsthed med 
en intensitet, som ikke kan ignoreres. Jeg foretrækker at give en 
maximal orbis på 30' (eller !/2 grad) tiltagende og 15' (eller !/4 
grad) i aftagende. Dette indikerer blot, at de fleste først begynder 
at føle virkningen af et snævert progressivt Sol-aspekt tydeligt 
seks måneder eller mindre før det præcise aspekt er dannet. Når 
først det eksakte aspekt begynder at aftage, vil den indikerede 
oplevelses umiddelbarhed sædvanligvis begynde at ebbe ud tem- 
melig hurtigt (ofte inden for tre måneder), selv om det kan tage 

meget længere tid for personen at fordøje dets betydning fuld- 
stændigt. Så vidt jeg har set det, synes de fleste at gå igennem 
det progressive Sol-aspekts indikerede oplevelse inden for et tids- 
rum af 6 måneder eller mindre. Det er i løbet af den tid, at den 
mest intense oplevelsesfase vil være fremherskende i deres liv. 
Betydningen af den progressive Sols aspekter kan bedst for- 
stås ved at definere det astrologiske princip, som repræsenteres 
af både Solen og Løven, som »driften til at være, til at blive og til 
at udtrykke sit jeg«. Hvis vi kan se den progressive Sol i dette lys, 
så kan vi beskrive alle progressive Sol-aspekter som værende in- 
dikative for perioder, hvor man optager nye livskvaliteter og ud- 
vikler nye måder at udtrykke sit selv på. Efterhånden som den 
progressive Sol danner aspekter med andre planeter, får vi lejlig- 
hed til at komme mere bevidst i samklang med de potentialer, 
som vises af disse planeter og dermed til at lære, hvad disse sym- 
boler betyder i vores liv på en højst personlig og specifik måde. 
For at tydeliggøre, hvad jeg mener med »at optage nye livskvali- 
teter«, så lad os se på Løvens tegn og undersøge, hvordan dens 
energi fungerer. En Løve-person siger faktisk: »Jeg vil være no- 
get« og derefter fortsætter Løven med at blive, hvad den end 
har forestillet sig. De giver sig helt hen til hvilken som helst rol- 
le, der repræsenterer det, de ønsker at blive. Den kendsgerning, 
at de ikke nu er det, som de ønsker at blive, hindrer dem på in- 
gen måde. De begynder simpelthen at blive det ved at spille rol- 
len og på den måde demonstrerer de en af hemmelighederne 
ved selv-transformation. Der findes andre måder at transforme- 
re sig selv på; men Løven demonstrerer Sol-princippets funk- 
tionsmåde, At sætte dette i relation til den progressive Sol kan 
gøres som følger: efterhånden som den progressive Sol aspekte- 
rer en planet, bliver man mere lig denne planets natur. Et så- 
dant aspekt viser en periode, der handler om at blive mere, end 
man var før og denne tilblivelsesproces sker, hvad enten perso- 
nen er bevidst om den eller ej. Man kan virkelig sige, at både So- 
len og Løven repræsenterer driften til at blive mere, end man 
er, viljen til at blive større og mere fuldstændig, end man er nu. 
Hvis vi i det alt væsentlige ser Solen som et symbol på at blive, 
så indikerer ethvert af den progressive Sols aspekter en periode, 
hvori vi vil være aktivt involverede i hurtig udvikling og vækst. 
Hele vores personlighed kan forandre sig i løbet af en sådan pe- 
riode og det perspektiv, vi har vedrørende vores måde at udtryk. 

ke os selv på og som vi føler os godt tilpas med, kan blive udvi- 
det betragteligt på et sådant tidspunkt. 

Nogle få eksempler fra mit arkiv skulle kunne hjælpe med tl 
at forklare denne tilnærmelse til den progressive Sols aspekter: 


Progressiv Sol i konjunktion med Mars (mand, 25 år): Han begyndte 
at få kontakt til sim maskulinitet, personlige styrke og magt. Den 
angst og de hæmninger (vist ved en fødselskvadrat mellem Sa- 
turn og Mars), som tidligere havde forhindret ham i at gå efter 
det, han ønskede, begyndte at få mindre og mindre magt over 
ham og dette var faktisk en periode med megen vækst i selvtillid 
og mod. Han vendte aldrig tilbage til sin gamle frygtsomme, 
tvivlende måde at handle og tale på; for han syntes fuldt ud at 
have tilegnet sig en stærk dosis Mars-energi. Han blev mere lig 
Mars” natur: stærkere, selvhævdende, frygtløs og tilbøjelig til at 
igangsætte nye projekter og aktiviteter, endda nogle som inde- 
bar betydelig risiko. Det var en periode med radikal selvtransfor- 
mation. 


Progressiv Sol i konjunktion med Venus (kvinde, 48 år) aldrig gift og 
næsten uden nogen erfaring hverken med hensyn til kærligheds. 
forhold eller seksuelle forhold begyndte hun i denne periode at 
vågne op til denne forsømte del af hendes natur. Hun blev sek- 
suelt involveret i to forskellige mænd og selv om forholdene 
ikke varede ret længe og selv om hun var besværet af talrige 
konflikter omkring sine handlinger og begær, var det en periode 
med enorm vækst, eftersom hun kom mere i kontakt med sine 
Venus-behov, -evner og -begær og dermed fik tillid til sin kvinde- 
lighed og tiltrækningskraft og åbnede sig for hele den erfarings- 
dimension, som symboliseres af Venus. I løbet af denne periode 
blev hun mere Venus-præget — med øget sensitivitet og større 
følelsesmæssig dybde. 


Progressiv Sol i kvadrat til Jupiter (mand, 19 år): dette var en periode 
med stor ekspansion, selvforbedring og eventyr. Han begyndte 
på denne tid at eksperimentere med nye former for livsstil, ide- 
er, idealer og måder at relatere til andre på, hvilket åbnede 
mange døre til større selverkendelse. Det var en periode, der 
handlede om »at finde sig selv« og blive mere tillidsfuld, lykkelig 
og uafhængig. Han fandt også nye religiøse interesser på dette 

tidspunkt, eftersom han da for første gang blev udsat for øster- 
landske belæringer om reinkarnation og taoistisk filosofi. Øko- 
nomisk beskyttelse var også til stede, eftersom han fik en bil for- 
æret og et månedligt stipendium tl at gå på college for. 


Progressiv Sol i konjunktion med Neptun (kvinde, 26 år): markerede 
en periode, der handlede om at blive mere idealistisk og om fak- 
tisk at prøve at leve op til disse idealer. Der fandt en åndelig 
vækkelse sted og en øget bevidsthed om mange subtile, uhånd- 
gribelige faktorer i hendes liv, som tidligere havde været ignore- 
ret. Begyndelsen af denne periode blev markeret ved, at hun 
kvittede sit job og trak sig tilbage fra verden i ca. tre måneder, 
idet hun i løbet af denne tid begyndte at udvikle en plan for sin 
fremtid, som skulle være mere tilfredsstillende og inspirerende, 
end hendes tidligere livsstil. Under denne progression begyndte 
hun at fatte interesse for en karriere på det medicinske område, 
som hun har oppebåret i mange år siden da og finder yderst til- 
fredsstillende. Hun blev også mere Neptun-præget i løbet af den- 
ne periode i den forstand, at hun blev mere åben over for spiri- 
tuelle faktorer som karma, skæbne, osv. 


Progressiv Sol i konjunktion med Uranus (mand, 27 år): markerede 
en periode med store forandringer både i hans ydre liv og i hans 
indre fornemmelse af formål og individualitet. I begyndelsen af 
denne periode flyttede han til en anden stat for at optage en ra- 
dikalt ny interesse: et universitetsstudium i musik (selv om hans 
første universitetsgrad var i psykologi). Så, efter kun nogle få må- 
neder på sin nye bopæl, tilskyndede hans rastløshed ham til at 
droppe studiet og vende tilbage til sin tidligere bopæl for at give 
sig i kast med astrologi og rådgivning, endnu en fuldkommen ny 
tilnærmelse for ham, eftersom han ikke tidligere havde været 
rådgiver og kun periodisk havde fusket lidt med astrologi. Han 
blev mere Uranus-præget, hvilket fremgik ikke alene af de talri- 
ge ændringer i hans ydre liv, men også af den enormt øgede in- 
teresse for astrologi. 


+ 


Progressiv Sol i kvadrat til Pluto (mand, 30 år) en periode, der hand- 
lede om at lægge det gamle bag sig, idet han erkendte, at han 
ikke længere var et helt ungt menneske, hvis værdiopfattelse og 
holdninger stammede fra hans erfaringer på college. Det var en 

periode med fordøjelse af den kendsgerning, at fortiden var 
uigenkaldeligt forbi og at den tvangsprægede, mekaniske tilnær- 
melse han havde til mange livssituationer ikke længere hverken 
var tilfredsstillende eller interessant. Denne periode faldt sam- 
men méd en 3-ugers sygdomsperiode, som bebudede en større 
genfødsel, eftersom han, da han først var blevet rask, afsluttede 
alle de arbejdsaktiviteter, som han havde levet af i flere år og 
dermed ryddede vejen for begyndelsen til en helt ny karriere. 
Under sin sygdom havde han erkendt, at han absolut ikke kunne 
fortsætte med at udføre fortidens meningsløse og uinspirerende 
aktiviteter. På dette tidspunkt blev han plutonisk ved at blive me- 
get mere hensynsløs (på en positiv måde) i den måde, hvorpå 
han styrede sit liv og han blev meget mere koncentreret om sine 
mål. 


Progressiv Sol i kvadrat til Saturn (mand, 25 år): en periode, hvor 
han blev meget mere konservativ i sine synspunkter og værdiop- 
fattelser. I løbet af denne periode optog han mange saturniske 
egenskaber, hvoraf nogle blev konfronteret gennem hans fore- 
havender med en ældre professor, som han havde nogle konflik- 
ter med. Han følte trang til at tage orlov fra sit arbejde og fra sit 
universitetsstudium i ca. 5 uger for at få tid til at vurdere, om 
han skulle fortsætte med at efterstræbe det, som engang havde 
været hans hovedambition. Da først denne periode var overstå- 
et, forsonede han sig for første gang i sit liv med mange prakti- 
ske realiteter og han var blevet meget mere saturnisk, med stør- 
re tålmodighed og accept af ældre medlemmer af det etablerede 
samfund. 


Ovennævnte eksempler skulle være et tilstrækkeligt bekendtskab 
med de progressive Sol-aspekter til at kunne afprøve denne me- 
tode i praksis. Man kan se, om dens læggen vægt på psykologisk 
vækst er egnet for den type astrologisk arbejde, som man udfø- 
rer. Skønt den progressive Sols mindre aspekter og dens trigo- 
ner og sekstiler ikke altid indikerer større psykologiske udviklin- 
ger, er det ikke desto mindre ulejligheden værd at lægge mærke 
til dem; men man kan altid på forhånd være sikker på, at en 
konjunktion, en kvadrat eller en opposition fra den progressive 
Sol vil markere en mere betydningsfuld fase af selvtransforma- 
tion og et potentielt tidspunkt, hvor personen er i stand til be- 

vidst at integrere en fremherskende del af sin natur. Hvis perso- 
nen er i harmoni med de mere subtile dimensioner af hverda- 
gens oplevelser, kan han eller hun være bevidst om, at et mere 
betydningsfuldt karmisk mønster er i færd med at blive aktiveret 
og bragt opi bevidsthedens lys. For de, som ikke er så følsomme 
over for fremgangen i deres indre liv, vil disse perioder ofte star- 
te nogle større begivenheder eller oplevelser, som, om jeg så må 
sige, tvinger dem til at tage sig af specielle dele af dem selv og 
det igangsætter en fase af personlighedsudvikling og øget mo- 
denhed, som de ikke havde gjort sig klart var nødvendig. 


Den progressive Måne 


Den progressive Måne i sekundære progressioner er et særligt 
værdifuldt værktøj, da dens relativt store hastighed gør det mu- 
ligt at bruge ikke alene de aspekter, den danner til punkter i fød- 
selshoroskopet, men også det hus den står i, som tolkningsmæs- 
sige ledetråde. Derudover tjener den progressive Månes fuld- 
stændige cyklus gennem et individs horoskop (ca. 27-28 år) som 
et perfekt supplement til den transitte Saturns Cyklus (21 !/2-30 
år). Den progressive Månes husposition indikerer blandt andet, 
at du er i færd med at blive bevidst om det pågældende område 
i dit liv og det pågældende erfaringsområde. Du føler dig draget 
imod det og dit sind er tilbøjeligt til konstant at dvæle ved disse 
anliggender.” I kontrast hertil repræsenterer den transitte Sa- 
turn, som beskrevet i kapitel 5, et specieit livs- og udtryksområ- 
de, som du enten bevidst er i færd med at bearbejde eller som 
omstændighederne tvinger dig til at gøre en indsats på. Den pro- 
gressive Månes husposition kan også indikere følgende: 


A, en tendens til at fortidige reaktionsmønstre og underbe- 
vidste holdninger (karma fra tidligere liv) over for det på- 
gældende livsområde kommer til syne. 


" Bemærk, at Månen i Hindu-astrologi er symbolsk for sindet, dvs. den konstante strøm af 
tanker, følelser, indtryk, stemninger, billeder, behov og erindringer, som karakteriserer 
Vores generelle sindstilstand. Forskelligt fra denne type af sind er den bevidste, rationelle 
forstand symboliseret ved Merkur, som blot er en bestemt evne i det bevidste sind, Det er 
derfor ukorrekt at tilskrive nøgleordet sind til Merkur, selv om det ikke kan nægtes, at 
Merkurs funktion er fuldstændigt mental. 

B. at der vil blive rettet megen opmærksomhed mod det 
pågældende erfaringsområde i hele den periode, Månen er 
i det hus. 


C. at en ændring af interesser vil blive tydelige, når den 
progressive Måne skifter hus (og især når den aspekterer 
diverse fødselsplaneter). 


D. at nye kontakter, møder eller forhold til andre menne- 
sker vil være tilbøjelige til at indtræffe, enten når den pro- 
gressive Måne skifter hus eller når den danner et snævert 
aspekt til fødselsplaneter. 


E. at ens gennemgående sindsstemning vil være symbolise- 
ret af den progressive Månes husposition, og de bestemte 
psykologiske udviklinger der er tilbøjelige til at indtræffe, 
efterhånden som man tilegner sig denne nye erfaring. (Be- 
mærk, at Månen er tæt relateret til ernæring, at være mo- 
der og dermed i færd med at lære at understøue liv. Som 
følge heraf kan man sige, at vi tager næring fra det pågæl- 
dende erfaringsområde i den periode, hvor Månen befin- 
der sig i et givet hus.) 


F. at den progressive Månes position, som mange forfatte- 
re hævder, i nogle tilfælde viser hverdagens omstændighe- 
der og omgivelser; men i næsten alle tilfælde, afslører den 
det, som optager sindet. 


G. at den progressive Månes husposition viser, hvor dine 
livsenergier går hen, hvilket erfaringsområde og hvilke ty- 
per af interesse, du bliver tiltrukket af og over for hvilket 
livsområde, du er særligt modtagelig og sensitiv. 


Når den progressive Måne (eller den transitte Saturn) befinder 
sig i et hjørnehus, er det tilbøjeligt til at stemme overens med en 
periode af markant aktivitet, i et fast hus med en konsoliderings- 
og opbygningsfase eller en tid med tryghedssøgning; og i et be- 
vægeligt hus med megen indlæring og nye erfaringer, somme ti- 
der via rejser eller uddannelsesmæssige engagementer. Den pro- 
gressive Månes bevægelse (og dette er også i nogen grad gyldigt 

for både Saturns og Jupiters transitter) kan forklares yderligere 
ved at klassificere husene i overensstemmelse med elementerne 
for de tegn, som de korrelerer til: 


Passerende igennem lufthusene (3., 7. og 11): stimulerer planlægning, 
nye ideer, nye forhold, idéudveksling og opnåelse af et ubundet 
syn på tingene. 


Passerende igennem ildhusene (1., 5. og 9.): stimulerer en stærk trang 
til aktivitet og forpligtende engagement i ting, som du vil gøre, 
skabe eller stræbe efter. Stærke engagementer i den ydre ver- 
den. 


Passerende igennem vandhusene (4., 8. og 12.): stimulerer overvejel- 
se, et behov for at trække sig tilbage fra den ydre verden og 
dybtgående indlæring. Kan være en periode med markant ånde- 
lig vækst og øget psykisk sensitivitet. 


Passerende igennem jordhusene (2., 6. og 10): stimulerer bevidsthed 
om umiddelbare nødvendigheder og sager der vedrører arbej- 
de, praktiske pligter og — i al almindelighed — hvordan du passer 
ind i den ydre verden. Vil også til tider vise perioder, hvor man 
er nødt til at bære byrder eller afbetale specifikt karma gennem 
hårdt slid. 


Det bør bemærkes, at den progressive Månes position i et luft- 
eller ildhus sædvanligvis indikerer en lysere sindsstemning i det 
daglige liv, end hvis Månen er i et jord- eller vandhus. Det er fak- 
tisk ofte slående så bemærkelsesværdig sindsstemningsændrin- 
gen er, når ens progressive Måne skifter hus. Vitalenergierne sy- 
nes at strømme friere og mere spontant, når den progressive 
Måne er i et ild- eller lufthus, hvorimod de synes at blive holdt 
nede eller hæmmet, når den er i et jord- eller vandhus. Hvis for 
eksempel en person, som har haft den progressive Måne i 8. hus 
i2!/2 år, nu oplever Månens indgang i 9. hus, vil den pågælden- 
de persons opførsel sandsynligvis ændre sig fra en tung, intens, 
indadvendt stemning til at få et præg af optimisme, eventyr og 
endda legesyge. 

Som nævnt i kapitel 5, er en anden faktor, som er relevant for 
brugen af den progressive Månes husposition, det almindelige 


275 


færre 


fænomen, der består i, at en afgørende begivenhed finder sted, 
lige før Månen forlader et givet hus og går ind i det næste. Jeg 
vil ikke antyde, at en Måne-overgang fra et hus til et andet altid 
vil falde sammen med en vigtig og afgørende oplevelse; men — 
ved brug af Kochs hussystem — har jeg så ofte set sådan en hæn- 
delse, præcis når Månen kommer inden for 6-8" fra den næste 
husspids, at jeg altid er vågen over for muligheden. Den progres- 
sive Månes rejse gennem et givet hus kan beskrives som følger, 
og dette mønster gælder også Saturns passage igennem husene: 
når planeten er i begyndelsen af huset, er vi ofte nødt til at træf 
fe beslutninger eller i det mindste komme til en mere bevidst er- 
kendelse af en ny retning for vores energi og vækst; når den er i 
slutningen af huset, manifesterer resultaterne af vores planer og 
anstrengelser sig (såvel som vores karmas mønster i det pågæl- 
dende livsområde) ofte ganske tydeligt og konkret. Det er, som 
om potentialerne, som først kun var abstrakte og i live på ideer- 
nes og fantasiens plan, krystalliserer i en specifik form og når 
først det er sket, opdager man ofte, at hele det livsområde, som 
er vist ved det pågældende hus, falder mere til ro og føles mere 
behageligt og bekendt. 

Der er også en anden parallel mellem den transitte Saturn og 
den progressive Måne: nemlig begges tilbagekomst til deres fød- 
selsposition i alderen mellem 27 og 30 år. Medens Saturn-tilba- 
gekomsten handler om at acceptere sin skæbne, især i forhold til 
den ydre verden, er den progressive Månes tilbagekomst en 
mere privat og subjektiv sag. I lighed med perioden for Saturns 
tilbagekomst er det en tid, hvor det drejer sig om at lære at ac 
ceptere sig selv, som man virkelig er og at acceptere sine indre 
behov og følelser, som virkelige og vitale. Men måske er den vig- 
tigste konsekvens af den progressive Månes tilbagekomst, at den 
giver en chancen til endelig at føle sig godt tilpas med sig selv! 
Forældremæssige, sociale, religiøse og uddannelsesmæssige tryk 
har alle sluttet sig sammen om at gøre os usikre på, hvem vi var 
og i virkeligheden også usikre på, om det er i orden at være, 
hvad vi er. Derfor udvikler de fleste af os en mistillid til dele af 
os selv og vi føler os ofte på en udefinerlig måde utilpasse med 
disse dele af vores natur, som ikke har fået godkendelsesstemp- 
let fra nogen autoritativ kilde; men efterhånden som den pro- 
gressive Måne vender tilbage, kan vi begynde at lægge vores 
barndoms utryghed bag os og falde til ro i at være det, som vi 

har erfaret, at vi er, uden skyld, anspændthed eller selvbevidst 
klodsethed. Fødsels-Månens tegn og aspekter er vigtige at lægge 
mærke til i denne henseende; for Månens fødselstegn viser visse 
egenskaber, som vi nu kan begynde at udtrykke mere frit og 
dens aspekter afslører den grad af spænding, som nu kan frigø- 
res og transformeres til konstruktiv, skabende energi. 


Den progressive Måne igennem husene 


I stedet for at gentage de traditionelie betydninger af de forskel. 
lige huse eller at prøve på at beskrive alle den progressive Må- 
nes mulige udtryksformer i et givet hus ønsker jeg blot at skitse- 
re nogle få generelle tendenser, som ofte synes at blive erfaret 
af alle slags individer. 


1. HUS 

begyndelsen af en ny cyklus, hvor man ofte føler, at man »bliver 
sin egen« efter at have været holdt tilbage af alle mulige faktorer 
uden for ens egen kontrol (især da Månen var i 12, hus). Der vi- 
ser sig mere selvtillid og uafhængighed og man relaterer til den 
ydre verden og oplever generelt livet med større umiddelbarhed 
og spontanitet. Kan være en følelse af befrielse! 


2. HUS 

falder til ro i en arbejdsrytme, tjener til livets opretholdelse og 
planlægger sit liv mere konsekvent. Lægger grundarbejdet for 
mange slags tryghed (især materiel tryghed) baseret på dybere- 
liggende og mere praktiske værdiopfattelser. 


8. HUS 

man er mere spontant modtagelig over for andre; for man er 
bevidst om, at man kan lære af enhver. Der forekommer ofte en 
ny åbenhed og et stærkt ønske om at få en bred mangfoldighed 
af oplevelser, såvel som en bevidsthed om, at man har brug for 
at blive mere alsidig. 


4. HUS 
man bliver bevidst om afslutningen af en cyklus og kimene til en 

ny. En periode for tilbagetrækning, forberedelse og måske til at 
blive mere hjemme, end tidligere. Næsten altid en overvejelser- 
nes tid, hvor man har behov for privatliv og en eller anden slags 
socialt, hjernligt eller familiemæssigt »moderskød«, hvori nye 
dele af ens jeg kan udklækkes og udvikle sig i en beskyttende at- 
mosfære. 


5. HUS 

mere selvtillid og mere frodighed. Fornemmer sin formåen 
mere præcist og klart, idet man erkender sit potentiale for suc- 
ces og kreativitet og begynder at tage risici med hensyn til at ud- 
trykke sig selv og tilfredsstille sine behov for anerkendelse, kær- 
lighed og fornøjelse. En tid, der handler om at »tage mål af sig 
selv« for at se, hvor meget man i virkeligheden kan udrette, hvis 
man får og giver sig selv chancen. 


6. HUS 

renselse af selvet. Kan give ny mening med ens liv gennem selv- 
analyse, gennem at tage sig af sit helbred eller at anbringe sig 
selv på en vej for personlig udvikling eller discipelskab. Sætter 
somme tider en tilbage fysisk med henblik på at tilskynde en tl 
at revurdere og forbedre sig selv. Somme tider lidt nedtrykken- 
de, når man bemærker alt det, som er galt med en. Lykke kom- 
mer i denne periode hovedsagelig fra hengivent arbejde eller 
tjeneste, som kan absorbere ens mentale energi. 


7. HUS 

følger en stærk dragning mod at dele med andre og mod part- 
nerskab. Der går mere energi til parforhold eller til forehaven- 
der med offentligheden (eller begge dele). Nye forhold starter og 
gamle slutter, især når Månen går mod slutningen af huset, 
Mere hang til sociale engagementer af enhver art. 


8. HUS 

en dybtgående orientering i retning af livsspørgsmål. For mange 
mennesker, en af de tungeste og mest dybtgående perioder i de- 
res liv. Okkulte, metafysiske og spirituelle interesser er alminde- 
lige, ligesom beskæftigelse med negative polariteter og deres 
manifestationer: begær, selvoptagethed, ondskabsfuldhed og an- 
fald af magtbegær, som alt sammen forårsager stærke indre 

konflikter og lidelse. I bedste fald en periode til forfinelse af ens 
jeg og søgning efter dybereliggende værdier efter at have brudt 
igennem nok tabuer til, at ens gamle samfundsbetingede værdi- 
er er blevet set som værende overfladiske og tomme, Kan give 
en følelse af at være i skærsilden. 


9. HUS 

en orientering i retning af at udvide sine horisonter, at lære, 
hvad der til syvende og sidst er sandt, at udvikle og forbedre sig 
og at søge at finde nogle klare, idealistiske livsformer eller sæt af 
overbevisninger. For de som søger, er dette en periode med 
uophørlig efterforskning og stillen spørgsmål. For de, som tror, 
at de har fundet noget, er dette ofte en periode til at dele dette 
med andre gennem snak, undervisning, foredrag eller ved at 
skrive bøger, osv. En stærk trang til vidtrækkende rejseaktivitet, 
indadtil eller udadtil. 


10. HUS 

en ambitiøs orientering, idet man konstant tænker på at opnå 
noget eller arbejder hen imod noget. En upersonlig tilnærmelse 
til livet, hvori andre enten passer ind i ens praktiske mål eller 
overhovedet ikke passer ind i ens liv. En stærk trang til at opnå 
resultater eller til at skabe sig en plads i verden. Dette indikerer 
oftere et toppunkt i stræben mod resultater end mod rent faktisk 
at opnå dem (som mange bøger indikerer), især for mennesker 
under 35 år. 


11. HUS 

udvikler en voksende sans for socialt engagement, socialt ansvar 
og sociale pligter, hvorigennem man virkeliggør sit formål i rela- 
tion til mange andre mennesker (dvs., hvordan man passer ind i 
deres liv og hvilke af deres behov man tilfredsstiller). Ofte føl- 
somhed over for ens popularitet eller mangel på samme og over 
for at være accepteret af andre. Kan være en tid med service 
over for mange mennesker, somme tider ved at øse sin viden ud 
til dem. 


12. HUS 
en vigtig tid, hvor man kastes tilbage mod sig selv og føler sig 
sejlende af sted for vind og vejr uden nogen gamle forankringer, 

som engang gav orden og mening til ens liv. Kan være en tid 
med ensomhed (enten på grund af omstændighederne eller på 
grund af ens indre behov for tilbagetrækning fra verden). En pe- 
riode, hvor alt, hvad der kan ske, sker, idet den efterlader en 
med essensen og den spirituelle betydning af tidligere erfarin- 


ger. 


Man bør i ethvert horoskop også være opmærksom på den pro- 
gressive Månes tegnposition, selv om den efter min erfaring 
sjældent symboliserer noget ekstraordinært vigtigt, hvis den 
overvejes uafhængigt af Månens husposition. Da et fødselshoro- 
skop er et integreret hele, er den ideelle måde at analysere den 
progressive Månes betydning på imidlertid at kombinere tegnets 
egenskaber med den karakteristiske betydning af dens specielle 
husplacering. Nogle astrologer har fortalt mig, at de synes at til- 
trække og ofte blive engageret i mennesker, som generelt kan 
beskrives ved den progressive Månes aktuelle tegnposition. Jeg 
har ikke lagt mærke til, at det skulle være en ufravigelig hændel- 
se; men jeg har set eksempler nok på denne slags tendenser til 
at gøre en sådan idé værdig til fremtidigt studium. 


Den progressive Månes aspekter 


De vigtigste aspekter, som Månen danner, efterhånden som den 
bevæger sig frem gennem et horoskop er, som tidligere nævnt, 
konjunktionen, kvadraten og oppositionen. I de fleste tilfælde vil 
der, når Månen danner disse aspekter med fødselsplaneter, fore- 
komme en mærkbar udvikling eller oplevelse, selv om der lejlig- 
hedsvis findes undtagelser. Det er imidlertid min erfaring, at den 
progressive Månes konjunktioner aldrig svigter med hensyn til 
at falde sammen med betydningsfulde og mærkbare begivenhe- 
der, oplevelser eller erkendelser og derfor betragter jeg kon- 
junktionen som værende langt det kraftigste og pålideligste 
aspekt, efterfulgt i rækkefølge af oppositionen og dernæst kva- 
draten. Det er desuden nyttigt at bemærke ethvert andet aspekt, 
som den progressive Måne danner, inklusive sekstilen og quin- 
cunxen; for — mens sådanne aspekter ikke regelmæssigt falder 
sammen med vigtige udviklinger — vil de også kunne ses at op- 

træde på afgørende vis i nogle tilfælde. Jeg blev for eksempel 
gift, da den progressive Måne var i sekstil til min Venus, præcis 

å minuttet, selv om jeg på det tidspunkt ikke havde noget kend- 
skab til progressioner og det var faktisk den eneste mulige indi- 
kator på et muligt ægteskab, som var tæt på at være eksakt på 
det tidspunkt. Men alt i alt føler jeg, at blot at fokusere på kon- 
junktionerne, kvadraterne og oppositionerne ved den progressi- 
ve Måne, kan give den udøvende de fleste af de nyttige data, 
som kan afledes af denne progressionsteknik. Den progressive 
Måne er så vigtig, ikke alene fordi den ofte stemmer overens 
med indre forandringer; men også fordi dens aspekter så ofte 
markerer vigtige ydre begivenheder: møder med nye menne- 
sker, som vil være vigtige i ens liv i en tid fremover; nye interes- 
ser og aktiviteter, som vil udvikle sig i fremtiden og vigtige over- 
gangsperioder, rejser og beslutninger. Faktisk manifesterer den 
progressive Månes aspekter sig i tydelige ydre begivenheder i en 
procentvis større del af tiden, end den progressive Sols aspekter 
gør. Det er, som om den progressive Måne symboliserer viseren 
på et ur, som »aftikker« karmiske begivenheder og situationer, 
som vi har brug for at møde i den ydre verden. Alle sådanne vig- 
tige begivenheder vil slet ikke være symboliseret ved den pro- 
gressive Månes aspekter; men de kraftigste progressive Måne- 
aspekter symboliserer ofte vigtige begivenheder og oplevelser, 
som ikke vises af andre metoder. 

At bruge en usmidig orbis på 1" eller 2” for disse aspekter er 
ikke nær så hensigtsmæssigt som at udnytte en tidsorbis. Som en 
generel retningslinie anbefaler jeg at bruge en maximum-orbis 
på en måned (før og efter det eksakte aspekt), i løbet af hvilken 
tid den potentielle situation kan manifestere sig. Dette synes at 
være en nøjagtig fremgangsmåde ifølge min erfaring og den lo- 
giske begrundelse for den er ganske enkelt, at mange progres- 
sioner (og også transitter) ikke synes at »handle«, før den transit- 
te Måne udløser dem. Som følge heraf vil der ved at bruge en 
1-månedsorbis være to forskellige tidspunkter, hvor den transitte 
Måne går i konjunktion med hver af punkterne, involveret i det 
progressive aspekt. Mit overordnede syn på tidsfastsættelsen af 
den progressive Månes virkningsperiode bekræfter C.E.O. Car- 
ters iagttagelse. Han siger, at de progressive lunare aspekter 
sædvanligvis er virksomme i en måned eller så, medmindre det 
er en konjunktion eller en opposition, som han kalder »de mest 

potente kontakter« og som han siger lejlighedsvis kan virke i en 
lidt længere periode. 


Andre vigtige progressioner 


De eneste andre progressioner, som jeg ønsker at omtale i dette 
kapitel, er de, som involverer et af horoskopets 4 hjørnehuse. 
Disse deler sig i to typer og begge korrelerer med mere betyd- 
ningsfulde livsudviklinger, De kan beskrives som følger: 


1. Aspekter dannet af den progressive Ascendant og MC 
med fødselsplaneter, som derfor samtidigt også involverer 
den progressive Descendant og IC. 

2. Aspekter dannet af en progressiv planet, når den er i 
konjunktion med akserne i fødselshoroskopet. 


Den første klassificering af progressive aspekter kan være forvir- 
rende for astrologistuderende, da der findes så mange måder at 
beregne den progressive MC og Ascendant på. Jeg anbefaler al- 
tid begynderstuderende at benytte Solar-Arc-metoden til at be- 
regne disse punkter, dvs. at addere det totale antal grader og mi- 
nutter af længdegrader som den progressive Sol har flyttet sig, 
til fødsels-Ascendanten og -MCen. Den anden yderst almindelige 
metode til at finde den progressive Ascendant består i at slå 
MCen op (progresseret efter Solar-Arc-metoden) i en hustabel og 
finde den Ascendant, som stemmer overens med din givne 
breddegrad. I sin bog, Some Principles of Horoskopic Delineation, 
lægger C.E.O. Carter megen vægt på disse typer af progressio- 
ner: 
»Aspekterne dannet af den progressive Ascendant og MC 
er kendt for at være blandt de mest potente af alle stellare 
indikationer, det de, næsten uden undtagelse, frembringer 
begivenheder af en epokegørende natur. Kun den progres- 
sive Sols aspekter kan kappes med hensyn til vigtighed og 
måske lidt lavere på skalaen kommer aspekter mellem 
progressive planeter og hovedakserne.« (s. 74) 


Når ens progressive Ascendant eller MC kontakter fødselsplane- 

ter (især i konjunktion), begynder man umiddelbart at absorbere 
de egenskaber, energier og aktiviteter, som symboliseres af disse 
planeter, i sit liv og disse aspekter markerer ofte perioder med 
beslutninger, nye erkendelser eller vigtige begivenheder. 

De aspekter, som dannes af forskellige progressive planeter 
med fødsels-Ascendanten eller -MCen (igen især i konjunktion), 
indikerer sædvanligvis, at den erfaringsdimension, som repræ- 
senteres af den progressive planet, er ved at komme til ens op- 
mærksomhed på en særlig direkte måde. Aspekterne til MCen 
repræsenterer sædvanligvis faktorer, som baserer sig på ens 
langsigtede planer, ambitioner eller livsstruktur; hvorimod 
aspekterne til Ascendanten er tilbøjelige til at indikere en ny ud. 
vikling i ens privatliv, et skift i bevidsthed, en vigtig ny interesse 
eller en forandring i den måde, du udtrykker dig selv på. Hvis 
for eksempel den progressive Venus går i konjunktion med 
MCen, kan der muligvis ske en udvikling i de langsigtede planer, 
i det erhvervsmæssige udsyn eller i ens plads i samfundet, som 
synes lovende og behagelig. Hvis på den anden side den progres- 
sive Venus går i konjunktion til fødsels-Ascendanten, er det 
mere sandsynligt, at den erfaringsdimension, som symboliseres 
af Venus, vil komme op til overfladen på en direkte personlig 
måde, for eksempel via en kærlighedsaffære, finansielle udviklin- 
ger, kunstneriske aktiviteter eller behagelige sociale kontakter, 
hvor enhver af dem kan vække en til forståelse af Venus? betyd- 
ning i det specielle fødselshoroskop. De progressive planeters 
konjunktioner med de andre vinkler (Descendanten og ICen) kan 
også være vigtige og bør også overvejes. Sådanne konjunktioner 
betyder ofte mærkbare udviklinger i ens relationer (Descendant) 
eller ens hjemmeliv og boligsituation (IC), som det kunne forven- 
tes ud fra den traditionelle betydning af disse punkter. Da imid- 
lertid Ascendanten/Descendanten og MC/IC danner akser for 
kraft. og energistrømme i fødselshoroskopet, vil en konjunktion 
med enhver af disse vinkler ofte manifestere sig på en måde, 
som tydeligt minder om det modsatte punkt. I forståelsen af så- 
danne progressioner er det derfor tilrådeligt at tage polaritets- 
virkningen mellem modstående punkter og huse i betragtning. 
En konjunktion med MCen kan for eksempel manifestere sig i 
køb af nyt hus (IC). Dette er blot en indikation mere på den 
kendsgerning, at fødselshoroskopet ikke er en samling af fakto- 
rer, som ikke har noget med hinanden at gøre, men snarere et 

9 - Transformationscykler: Del II 
Transitter 


Der findes ingen bevidsthedsudvikling uden smerte. 
- C.G. JUNG 


I dette kapitel ønsker jeg hovedsageligt at præsentere en temme- 
lig kortfattet syntese af et enormt emne, idet jeg lægger vægt på 
transitters transformative og vækstfremmende potentialer. Som 
følge heraf vil jeg forsøge at forklare visse væsentlige betydnin- 
ger af disse typer af transitter, idet jeg vil belyse deres praktiske 
anvendelse som symboler på specifikke oplevelsestyper og som 
tidsindikatorer for temmelig forudsigelige faser af intensive, per- 
sonlige forandringer. Eftersom der findes flere fortræffelige bø- 
ger, som tager sig af transitter på en systematisk måde og efter- 
som nogle af dem er ganske omfattende, føler jeg ikke, at der er 
noget behov for at illustrere de forskellige principper ved at op- 
stille standardtolkninger for hver eneste mulige transit. En sådan 
behandling af transitter kan kun præsenteres i en temmelig om- 
fangsrig bog, som udelukkende tager sig af dette emne. Blandt 
de bedste bøger om transitter der findes er Lewis Astrology for the 
Millions, som efter mere end 35 år stadig er et detaljeret studium 
værd; Robert Hands bog Planels in Transit og en ny og yderst in- 
teressant behandling af transitter set fra et humanistisk og holi- 
stisk synspunkt af den sweiziske astrolog Alexander Ruperti, Cyc- 
les of Becoming". I stedet for at kede læseren med at gentage man- 
ge faktorer, som er blevet diskuteret i andre bøger, er jeg derfor 
interesseret i at give et konsist overblik over værdien af transit: 
ter til forståelse af transformative perioder i livet, såvel som nog- 
le retningslinier for brug af transitter, som jeg har fundet me- 
ningsfulde og pålidelige. 

Jeg vil her lægge vægt på noget, som kun sjældent er påpeget 


” Cydles of Becoming: The Planetary Pattern of Growth. 

i publicerede skrifter om transitter og som det har taget mig 
mange år at erkende, nemlig, transitternes essentielle enkelhed. 
Hele astrologien er virkelig meget enkel. Den handler hovedsa- 
geligt om fire fundamentale energier (de fire elementer) og 
hvert planetarisk princip viser et fokuspunkt for energistrøm. 
Som følge heraf stimulerer (eller aktiverer) alle transitter blot 
disse energier til at strømme på en bestemt måde og med en be- 
stemt rytme. For eksempel ligner alle transitter af fødsels-Venus 
hinanden i og med, at de alle aktiverer Venus-princippet i et ho- 
roskop. De sætter med andre ord energi på den oplevelsesdi- 
mension, som vises af Venus og påvirker strømmen af den ele- 
mentale energi, som vises ved Venus' tegnposition. Men hver 
planets transitter aktiverer eller påvirker denne energistrøm og 
oplevelse på forskellig måde. De vigtigste transitter er de fem 
ydre planeters (med undtagelse af Nymånens snævre aspekter til 
fødselspunkter), da de aktiverer det ubevidste og bringer en i 
kontakt med essensen af fødselsfaktoren. Alle de fem ydre plane- 
ters transitter sætter, om jeg så må sige, tryk på det ubevidste 
med henblik på at tilskynde en til at forandre sig, til at transfor- 
mere sig, til at give slip — og mere end noget andet — til at være 
bevidst! Man kan virkelig sige, at alle transitter i deres yderste 
konsekvens er ens. Selv om denne generalisering uden tvivl vil 
bringe en reaktion af forvirring og vrede for dagen fra mange 
astrologer, kan den muligvis forekomme mindre radikal, hvis 
man overvejer følgende punkter: 

1. Hver enkelt, individuelle person er en levende enhed og 
alle transitter til et givet horoskop afspejler forandringer, som 
finder sted inden i den givne person. Hvis en transit påvirker en 
del af helheden, påvirker den helheden og som følge heraf — 
medens en specifik transit fokuserer på en eller to specielle erfa- 
ringsdimensioner i den pågældende persons liv — påvirker den i 
realiteten hele personen. 

2. Alle transitter konfronterer en med oplevelser, som man er 
parat til at tage sig af. Hvad enten man bevidst ved, at tiden er 
moden for sådanne oplevelser, eller ej, så er transitter tilbøjelige 
til at bringe de dele af en selv og de dimensioner af ens liv, som 
er rede til at blive erkendt og fordøjet, op til ens bevidsthed. 
Hvis man bringer sig i harmoni med sit sande værensmønster 
og sin sande vækstrytme ved at erkende, at livet er en læreople- 
velse og at hvad som helst, man måtte opleve, er godt for en set 

fra synspunktet af ens højere jegs udvikling, så vil meget få tran- 
sitter (hvis overhovedet nogen) fuldstændigt overraske en, fordi 
man vil have fornemmet behovet for en sådan oplevelse i forve- 
jen. Man kan faktisk bevidst have ønsket den på forhånd, selv 
om man vidste, at det ville medføre betragteligt stress, arbejde 
og endda lidelse, Men i mange tilfælde står personens bevidste 
holdning i et usmidigt modsætningsforhold til det, der virkelig 
er brug for. I sådanne tilfælde synes individets reaktion på ufor- 
udsete eller udfordrende oplevelser at være: »Jeg vil ikke ha” det! 
Ta' det væki« og hans eller hendes adfærd ligner et barns under 
et raserianfald. 


Transitters enkelhed er også vist af den kendsgerning, at der 
kun findes 12 fundamentale principper i astrologien. Som følge 
heraf ligner alle en given planets transiteringer af ens fødselspla- 
neter eller vigtige punkter hinanden, eftersom den pågældende 
specielle vibration er særlig aktiv i ens liv i den periode, hvor 
transitten er virksom. Alle Plutos transitter antyder for eksempel 
perioder i ens liv, som til dels ligner hinanden, eftersom Pluto-vi- 
brationen og -funktionen vil være særlig kraftig i disse perioder. 
Den grundlæggende Pluto-kraft vil i en vis udstrækning føles, 
hvad enten transitten er til Ascendanten, Solen, Månen, Venus 
eller en anden planet. (Selv om transitterne til de personlige pla- 
neter og Ascendanten sædvanligvis er de vigtigste, findes der 
mange undtagelser.) Derfor bør vi, når vi ser en bestemt transit 
nærme sig, virkelig prøve på at forstå den så grundigt som mu- 
ligt i alle dens mulige afskygninger; men vi bør ikke miste den 
kendsgerning af syne, at, hvis for eksempel transit-Pluto aspekte- 
rer nogen fødselsplanet, så vil det være en plutonisk tid i perso- 
nens liv! At være bevidst om en given periodes generelle kvalitet 
er lige så vigtigt som at være i stand til at opstille en liste over 
mange detaljer i de mulige oplevelser, som kan ledsage en be- 
Stemt transit. Især i de almindelige tilfælde, hvor mange transit- 
ter er aktive i løbet af den samme periode, kan en astrologisk 
rådgiver, som forsøger at forklare en klient (som ikke har nogen 
astrologisk viden) alle detaljerne i hver af de aktuelle transitter, 
let mislykkes i sin pligt til at skitsere et ordensmønster i det på- 
gældende individs liv. Rådgiveren kan i så tilfælde være årsag til 
at klienten midlertidigt erstatter en masse forvirrende detaljer 
med en masse forvirrende følelser. Men på den anden side, hvis 

den astrologiske rådgiver langsomt og tydeligt forklarer de gene- 
relle vibrationer, som er aktive på det pågældende tidspunkt i 
personens liv (i stedet for blot i diverse urelaterede, begrebsmæs- 
sige erfaringskategorier), så vil rådgiveren have taget et skridt i 
retning af at afsløre noget, der ligner en orden, som personen 
kan fatte og hente styrke i. 

Jeg vurderer, at flere end 70% af mine klienter i de sidste fem 
år først ringede til mig for at få en konsultation, da de var i færd 
med at opleve i det mindste to (og ofte tre eller fire) mere betyd- 
ningsfulde transitter samtidigt. Selv om en vigtig transit virkelig 
kan symbolisere en radikal ændring og kritisk overgangsperiode, 
synes det som om, at de fleste folk, som når et niveau af spæn- 
ding, konflikt eller forvirring, som tilskynder dem til at søge pro- 
fessionel hjælp, er ved at gennemgå mere end en enkelt sådan 
transit på samme tid. Hvis for eksempel George er i færd med at 
have en Jupiter-transit i konjunktion med sin Ascendant, en Plu- 
to-transit i kvadrat til sm Venus-Merkur-konjunktion og en Ura- 
nus-transit i kvadrat til Månen, alt sammen på samme tid, så vil 
han uundgåeligt blive udsat for større forandringer, kraftige 
stressperioder og radikale reorienteringer i mere end et år. Det 
kan være passende at forklare hver enkelt transit detaljeret nok 
til, at han kan relatere til det; men en sådan detaljeret uddyb- 
ning bør følges op med en sammenfatning af hele periodens ge- 
nerelle kvalitet og stemning. George kan så genfremkalde så 
mange af detaljerne, som han finder nyttige, i løbet af det næste 
årstid; men det er især sandsynligt, at han vil huske rådgiverens 
sammenfatning af hele perioden og dermed få et generelt 
overblik over hele den tid i sit liv. 

Jeg nævnte ovenfor, at nogle folks reaktioner på ubehagelige | 
oplevelser under diverse transitter ligner et barns raserianfald, 
en følelsesmæssig modstand mod at have med smerte at gøre. 
En fortræffelig forklaring af hele emnet vedrørende menneskers 
holdning over for smerte fremkom i en artikelserie af Donna 

' Cunningham i tidsskriftet, Horoscope for nogle få år siden. Serien 
' hed »A Spiritual-Psychological Perspective on Transits« og er no- 


cal Guide to Self-Awareness (udgivet af CRCS Publications, Nevada, USA). Denne bog inde- 
holder også værdifulde behandlinger af mange andre astrologiske emner, set fra et psyko- 
logisk, vækstorienteret synspunkt og den er skrevet i et positivt, jordnært sprog, som virke- 
lig er forfriskende, 


288 


” Disse artikler er blevet udvider øg medtaget i Donna Cunninghams nye bog, An Astrologi- 
i 
l 
i 


get af det bedste, jeg nogen sinde har læst om dette emne.” I se- 
riens 1. del skriver Cunningham, at »noget af vores psykologiske 
smerte faktisk er en slags raserianfald over ikke at få det, vi vil 
have, når vi vil have det« og at »meget af smerten fra transitter 
synes at stamme fra modstand mod forandring«. Hun forklarer 
også en positiv måde at betragte smerte på, baseret på begrebet 
vækstpotentiale: 


»... smerte er det velkendte og ofte omtalte skrig om 
hjælp; hvis vi lægger mærke til det, hvis vi gør noget kon- 
struktivt ved det, kan vi forebygge yderligere komplikatio- 
ner og gå ind i en sundere periode i vores liv.« 


»Smerte kommer ofte undervejs i processen med at gentil- 
passe os til større krav; men organismen vokser for at til- 
passe sig kravet og snart er det højere funktionsniveau ikke 
længere smertefuldt, men føles normalt for os. Også på 
det spirituelle plan kan vi opleve nogen smerte, efterhån- 
den som vi forsøger at strække os; men vi fungerer snart 
bedre end nogen sinde før. Det er ofte en hård transit, der 
giver os skubbet til at strække os eller som forsyner os med 
de betingelser, hvorunder vi tvinges til at strække os, hvis 
vi ikke gør det frivilligt.« 


»... meget af den smerte, som stammer fra transitter, er, 
tror jeg, ikke andet end en bivirkning fra den proces, som 
indebærer styrkelse, healing og vækst og som følger med 
enhver mere betydningsfuld transit. Vi begår fejl ved at 
rette vores opmærksomhed på smerten i stedet for på 
vækstprocessen . ..« 


Cunningham forklarer også, at »transitter ikke er isolerede begi- 
venheder, som du ikke har nogen kontrol over, men en del af en 
sammenhængende, psykologisk proces, som du aktivt deltager 
i«. Som hun påpeger, er det faktisk en god måde at udnytte tran- 
sitter på i rådgivningsarbejde altid at spørge personen om, hvad 
der er sket i det forgangne årstid, mens man ser efter, hvilke 
mere betydningsfulde transitter, der har været virksomme i den 
forudgående periode. Ved at gøre så kan vi ikke alene få en for- 
nemmelse af den drivkraft vedrørende personlig forandring, 

som individet stadigvæk føler; men vi kan også få vigtige vink 
om, hvordan personen sædvanligvis håndterer sådanne kosmi- 
ske tilskyndelser til vækst ved at vurdere, hvordan han eller hun 
mødte sådanne udfordringer tidligere. Når først vi forstår indivi- 
dets vanemæssige måder at tilnærme sig kritiske livsfaser på, 
kan vi lettere tilpasse vores måde at udtrykke, hvad han eller 
hun går igennem på nuværende tidspunkt. En sådan udspørg- 
ning kan også vise os, hvordan de abstrakte symboler i perso- 
nens fødselshoroskop faktisk manifesterer sig i dagligdagens op- 
levelser. Uden en vis fornemmelse af den måde, hvorpå fødsels- 
horoskopets dynamikker udtrykker sig i virkelige oplevelser, er 
det meget svært fuldt ud at forstå specifikke transitter, for slet 
ikke at tale om at forudsige, hvad sådanne himmelske kendsger- 
ninger vil repræsentere i fremtiden. Men personligt er jeg me- 
get mere interesseret i at forstå, end i at forudsige; for ved at fo- 
kusere på forudsigelser tager vi personens opmærksomhed væk 
fra den virkelige, igangværende proces, som foreligger. Cun- 
ningham, som er statsanerkendt socialrådgiver og som har tem- 
melig megen erfaring med det, som udgør effektiv rådgivning, 
siger noget nær det samme i sine skrifter: 


»Der ofres for megen opmærksomhed på begivenheder i 
astrologien og ikke nok på den proces, som får dem til at 
ske. Faktisk ligner begivenheder mere vejvisere — mere 
synlige end processen, naturligvis. Men du springer ikke 
fra den ene by til den næste; du dækker afstanden gradvist. 
Begivenheder kan være kulminationen af en proces eller 
de kan være en katalysator, som starter en proces; men det 
er mest nyttigt at studere dem som ydre indikatorer på en 
indre tendens. Transittolkninger, som kun fokuserer på be- 
givenheder, går glip af et potent værktøj ul selverkendelse 
og forandring.« 


Under vigtige transitter kan man føle en indre trang til foran- 
dring (hvis man er i kontakt med sig selv) eller man kan komme 
ud for tilskyndelser til forandring gennem ydre omstændigheder 
eller begge dele. Transitter kan betragtes som barometre, der af- 
spejler forandringerne i ens indre »omgivelser«. Ofte vil også 
ydre omstændigheder afspejle den indre tilstand, især hvis man 

har brug for opmuntring til at se indad. Transitterne kan ikke 
adskilles fra personen eller fra hans eller hendes vækstprocesser. 
Især under de vigtige transitter ved de fem ydre planeter, som er 
dem, vi vil koncentrere os om i dette kapitel, kan man tillade sig 
selv at blive transformeret og dermed dybt og grundigt at gen- 
nemgå denne oplevelse eller man kan blive hængende i de ydre 
omstændigheder og prøve at flygte fra dem og fra det indre tryk 
i retning af forandring, som svarer til dem. En person, som an- 
lægger den sidstnævnte holdning, vil sandsynligvis prøve at blive 
ved med at udleve gamle tanke- og adfærdsmønstre, når først 
transitten er forbi, men i en ny situation. Et sådant forsøg vil 
sandsynligvis give forvirrende resultater, eftersom det gamle ad- 
færdsmønster nu vil synes akavet, indholdsløst og unaturligt; ider 
det skaber temmelig megen frustration og desorientering, vil 
personen blive tvunget til at se de samme problemer i øjnene 
næste gang en lignende transformativ cyklus igangsættes. 


Transitter og karma 


Transitter viser, hvordan ens energier (og karma) udløses, ikke 
nødvendigvis hvad der udløses. De afslører en karakteristisk ople- 
velseskvalitet, selv om vi ikke altid kan vide på forhånd, præcis 
hvilken oplevelse, der indikeres. Transitterne »aftikker« det kar- 
miske ur, idet hver af dem aktiverer en energistrøm (eller bølge 
af karma) på en bestemt måde. De varierer i den hastighed, kva- 
litet, intensitet, dybde og kraft, hvormed de bringer tingene til 
bevidstheden. (Se det efterfølgende afsnit for specifikke oplysnin- 
ger om, hvordan hver transiterende planet afviger fra de andre.) 
Under enhver transit kan vi enten være i færd med at så frø til 
ny karma eller med at høste karma, som blev aktiveret tidligere, 
Ide fleste tilfælde er det umuligt at vide, hvorvidt vi møder kar- 
ma fra fortiden eller om vi skaber ny karma, som vi bliver nødt 
til at tage os af på et senere tidspunkt eller en blanding af begge 
dele. Vi bør derfor forholde os til alle oplevelser med den opfat- 
telse, at vi skaber ny karma og derfor bruge en vis grad af forsig- 
tighed, når situationen synes at kræve det; men hvis vores bedste 
bestræbelser mislykkes i at holde os frie af visse forviklinger eller 

aktiviteter, som vi føler er negative indflydelser på vores spiritu- 
elle vækst, så kan vi antage, at det er fortidigt karma, der er ved 
at blive modent til betaling. 

Som Donna Cunninghams ovennævnte citat indikerer, kan be- 
givenheder være enten en kulmination af en proces eller en ka- 
talysator, som starter en proces. På lignende måde — selv om der 
ikke findes nogen sikker måde, hvorpå vi kan vide, om man er i 
færd med at høste karma eller så nye frø — findes der en generel 
sondring mellem visse transitter, som bør udpeges. Saturn- og 
Pluto-transitter er meget ofte høsttidspunkter, perioder, hvor vi 
bliver konfronteret med resultaterne af fortidige handlinger og 
tanker. Det er faktisk sådan, Saturn blev kendt som karma-pla- 
neten igennem tiderne; fordi dens transitter ofte falder sammen 
med iøjnefaldende skæbnebetingede begivenheder og Plutos 
transitter ofte afslører et lignende erfaringsmønster, som ikke 
alene synes skæbnepræget, men ofte forekommer komplet ufat 
teligt. 

Jupiters og Uranus' transitter falder derimod ofte sammen 
med såtidspunkter, hvor potentielle fremtidige udviklinger afslø- 
res for os. Under visse Jupiter-transitter, især når Jupiter går i 
konjunktion med Ascendanten, får vi ofte profetiske glimt af 
fremtiden; enten gennem drømme, intuitive lynglimt eller blot 
gennem en ny fremtidsorienteret række af tanker, som melder 
sig kraftigt i sindet i sådanne perioder. Jeg har også bevidnet dis- 
se tendenser til at få profetiske drømme, anelser eller visioner, 
mens den transiterende Jupiter aspekterede fødsels-Solen i en- 
ten konjunktion eller trigon og fremtidige udviklinger har i beg- 
ge tilfælde bragt sandheden i disse profetiske glimt for dagen. 
Forbindelsen mellem Jupiter-transitter og profetiske oplevelser 
stemmer overens med den kendsgerning, at Jupiter-tegnet, Skyt- 
ten, altid har været kendt som et tegn for profeti og fremtidsori- 
enteret stræben. (Læg for eksempel mærke til William Blakes vi- 
sionære, profetiske digte og tegninger. Han var født med Jupiter 
i konjunktion med Solen i Skytten.) Man bør naturligvis være for- 
sigtig med at acceptere en sådan oplevelse som en guddomme. 
lig åbenbaring af absolut sandhed, især hvis man er tilbøjelig til 
at være for Jupiter- eller Neptun-præget. Men sådanne glimt kan 
være yderst værdifulde, ikke alene som retningslinier for frem- 
tidsplaner og -aktiviteter, men også som en kilde til den styrke 
og selvtillid, som kun visse slags indre viden kan forsyne en med. 

Det bør også fastslås, at ikke alle ubesværet vil kunne stille ind 
på sådanne fremtidstilkendegivelser; for nogle er ikke åbne nok 
til at opfatte dem, nogle er ikke bevidste nok til at anerkende 
dem og nogle tænker for meget til at give Jupiter-visioners alt- 
omfattende natur adgang til deres analytiske forstand. 

Man kan ligeledes modtage sådanne glimt af indsigt under 
Uranus-transitter (især til Ascendanten, Solen eller Ascendantens 
herskerplanet), som udgør et frø til fremtidige udviklinger. Det, 
som da opleves, kan være ti år eller mere om at blive virkelig- 
gjort i den materielle verden; men den spænding og hurtighed, 
hvormed en sådan oplevelse modtages, føles ofte som en pålide- 
lig indikation på den kendsgerning, at hvilke som helst frø, der 
bliver plantet på det tidspunkt, uundgåeligt vil bære frugt i en 
kommende tid. Oplevelser, som disse under Jupiter. og Uranus- 
transitter, er yderligere eksempler på det fænomen, som jeg om- 
talte i kapitel 5: nemlig, at vi ofte får budskaber og instruktioner 
i perioder, hvor vigtige transitter er aktive. Hvad enten man si- 
ger, at sådanne budskaber kommer fra selve planeterne, fra ån- 
delige kræfter, fra det ubevidste sind eller fra andre kilder, gør 
ikke ret megen forskel. Kendsgerningen er, at det, som vi ople- 
ver på sådanne tidspunkter, ofte kan beskrives som at en be- 
stemt planet fører en dialog med os og forsyner os med specifik 
information, som er umiddelbart nyttig. 

Vi kan også udlede visse oplysninger om transitters relationer 
til karma ved at se på de huse, som er besat af transiterende pla- 
neter. De vigtigste huse i en sådan overvejelse er næsten altid 
dem, hvori vi finder transiterende Jupiter og Saturn. De person- 
lige planeter rejser alt for hurtigt gennem husene til regulært at 
indikere vigtige tendenser, selv om det hus, hvori man finder 
den transiterende Mars, lejlighedsvis indikerer en betydnings- 
fuld koncentration af energi. På den anden side er huspositioner- 
ne for transiterende Uranus, Neptun og Pluto sædvanligvis ikke 
særligt nyttige faktorer for den rådgivende astrologs formål 
(med undtagelse af tidspunkter, hvor disse planeter skifter huse, 
og især når de krydser en af horoskopets hovedakser). Det for- 
holder sig således, fordi hver af dem står så længe i et hus; et in- 
divid bliver derfor vant til den pågældende vibration i et bestemt 
Område af sit liv i løbet af relativt kort tid. Jupiter forbliver imid- 
lertid i et hus i ca. 1 år og Saturn i ca, 2/2 år, perioder, som kli- 
enten kan se som udgørende betydningsfulde livsfaser. Jupiters 

og Saturns huspositioner er derfor af overordnet vigtighed, da 
de afslører så meget om strukturen, kvaliteten og rytmen i ens 
cykliske deltagelse i verden som helhed. 

Hvordan man oplever Jupiter- og Saturn-transitterne i husene 
henholdsvis over og under horisonten afhænger næsten udeluk- 
kende af ens fundamentale holdning til livet. Hvis du er en tem- 
melig indadvendt, tænksom person, som foretrækker at leve et 
privat, indadrettet liv, så kan du så meget vel føle, at transitterne 
over horisonten stemmer overens med aktiviteter, som du bliver 
nødt til at udføre, snarere end med ting, du personligt ønsker at 
gøre. Når Jupiter og/ eller Saturn transiterer over horisonten, 
kan du synes, at du bliver nødt til at tage dig af alle mulige for- 
mer for ydre nødvendigheder, forpligtelser og omstændigheder. 
(En person, hvis naturlige tilbøjelighed er mere udadvandt, kan 
finde en sådan periode yderst tilfredsstillende, eftersom ydre 
målsætninger og pligter spiller en større rolle i hans eller hen- 
des liv.) Hvis du er en indadrettet person, så vil du, når Jupiter 
og/eller Saturn transiterer husene under horisonten være tilbø- 
jelig til at blive involveret i og arbejde med disse livsområder, i 
det mindste delvist, fordi du er mere personligt motiveret til at 
gøre dette på grund af dit eget behov for tryghed og lykke. En 
mere udadrettet person kan i en sådan periode muligvis føle, at 
han eller hun bliver tvunget til at rette sin opmærksomhed ind- 
ad, væk fra den ydre verdens adspredelser og energiforbrugen- 
de aktiviteter. 

Når Jupiter transiterer over horisonten, er du i almindelighed 
nødt til at udvide dine aktiviteter i retning af større engagement 
i den ydre verden for at føle, at du har tillid til dig selv og eri 
samklang med livets rytmer. Du er mere sensitiv over for andres 
behov, ønsker og forventninger og du føler behov for at komme 
godt ud af det med dem. Meget af din støtte kommer udefra; 
men når Jupiter begynder at transitere 1. hus og mens den er 
under horisonten, føler du større selvtillid med hensyn til at 
gøre, hvad du ønsker, simpelthen fordi det er dig og uden så 
stor afhængighed af andres råd og godkendelse. Du opnår indre 
vished og selvtillid, mens Jupiter er under horisonten. I denne 
periode føler du Jupiters ekspansive og beskyttende vibrationer 
inden i dig selv og som følge heraf behøver du ikke at bryde dig 
så meget om, hvad andre gør eller siger, hvilket også er gælden- 

de med Saturn. Hvor Saturns passage gennem de sidste seks 
huse kan involvere dig i mange ydre pligter, forpligtelser og kar- 
miske byrder, så markerer dens rejse gennem de første seks 
huse en periode, hvor dit seriøse arbejde og dine interesser ho- 
vedsageligt findes på et personligt og privat plan. Saturns transi- 
tering under horisonten er derfor en tid, hvor du arbejder kar- 
ma af, som er relateret til personlige bekymringer, utryghedsfø- 
lelser og grundlæggende styrker og evner. 


Grundtoner i transitters indflydelse 


Oplevelser, som korresponderer med de forskellige planeters 
transitter, beskrives ofte ud fra den indflydelse, som et individ fø- 
ler i sit liv på det pågældende tidspunkt. Det følgende er en kort- 
fattet række af nøglebegreber med relation til hver transiteren- 
de planet: 


PLUTO bringer op til overfladen og transformerer, ofte 
fuldstændig afslutning af en gammel livs. eller udtryks- 
form. 


NEPTUN underminerer, opløser, forfiner, gør mere føl- 
som og åndelig. 


URANUS sætter skub i naturens rytme, accelererer foran- 
dringer; afbryder, revolutionerer og bringer det op til be- 
vidstheden, som er lige under bevidsthedstærsklen. 


SATURN forsinker og gør naturens rytme langsommere, 
hvorved den koncentrerer oplevelser; begrænser; konfron- 
terer en med en realistisk tilnærmelse til livet. 


JUPITER åbner døre for nye planer, forbedringer og ny 
stræben; bringer en i samklang med fremtidige mulighe- 
der; tilskynder en til at ekspandere (ind i) nye oplevelses. 
områder. 

MARS forstyrrer naturens sædvanlige rytme, idet den op- 
lader den med energi og tilskynder til handling; gør ofte 
en utålmodig og temperamentsfuld. 


VENUS harmoniserer og udjævner strømmen af oplevel: 
ser og udtryksformen af ens energier. Korresponderer 
somme tider med behagelige nyheder eller en fornemmel- 
se af afspændthed. 


MERKUR sjældent vigtig, men stemmer til tider overens 
med kommunikationer og møder, som er betydningsfulde. 


SOL OG MÅNE må tages sammen som en enhed; som 
følge heraf er Nymånens position højst vigtig, da den sæt. 
ter energi på alt, hvad den aspekterer. Fuldmånen kan 
også aktivere fødselsplaneter. 


Det vil være i orden med yderligere et par ord vedrørende bru- 
gen af Solen og Månen som transitter. Selv om mange bøger op- 
stiller den transitte Sols eller Månes indflydelse alene, er Månens 
transitter kun sjældent betydningsfulde i sig selv, selv om de vir- 
kelig synes at aktivere andre transitter (og progressioner), som er 
virksomme på det pågældende tidspunkt. Solens transitter er li- 
geledes kun sjældent betydningsfulde i sig selv, skønt de lejlig- 
hedsvis stemmer overens med bemærkelsesværdige oplevelses- 
kvaliteter i en dags tid eller så. Solen og Månen udgør imidlertid 
en komplet polaritet og energistrømsenhed og derfor må de 
som transitter nødvendigvis bruges i relation tl hinanden. Et- 
hvert studium af transitter bør derfor inkludere brugen af Ny- 
og Fuldmånerne. Især Nymånen er yderst kraftig i og med, at 
den stærkt aktiverer en fødselsplanet, hvis den aspekterer den i 
konjunktion, opposition eller — i mindre grad — i kvadrat. Ny- og 
Fuldmånerne synes at have en karakteristisk egenskab eller ind- 
flydelse i sig selv. De sætter simpelthen energi på hvad som 
helst, der er vist som værende potentielt i fødselshoroskopet. 
Meget ofte vil det, at Nymånen aspekterer en fødselsplanet, 
være den eneste indikator på en vigtig oplevelse. 

Nogle af Ny: og Fuldmånerne vil også være Sol- eller Måne- 
formørkelser, og disse himmelske fænomener anses traditionelt 
for at være langt kraftigere end andre lunationer og Fuldmåner. 

Min erfaring leder mig imidlertid til at tro, at formørkelser er 
stærkt overvurderede i arbejdet med enkeltpersoners horosko- 
per. Man bør huske, at de astrologiske traditioner vedrørende 
formørkelsers styrke blev udviklet i en tid, hvor astrologien ho- 
vedsageligt blev brugt til at forudsige verdensbegivenheder og 
faktisk kan disse traditionelle regler muligvis stadigvæk anven- 
des i den mondane astrologi. Jeg har simpelthen ikke nok erfa- 
ring inden for mondan astrologi til at bedømme det; men nogle 
forskere har fundet signifikante betydninger forbundet med ikke 
alene selve formørkelserne, men også med formørkelsesbælter, 
sådan som de krydser hen over diverse nationer. Min fornem- 
melse i relation til individuelle horøskoper er, at formørkelser 
ikke er stærkere end almindelige Ny- eller Fuldmåner med den 
mulige undtagelse af de formørkelser, som er synlige der, hvor 
man bor. Geocentrisk astrologi er fuldstændigt baseret på vores 
udsigtspunkt på Jordens overflade, og vi bør derfor være tem- 
melig konsekvente i anvendelsen af denne formodning. Det be- 
tyder, at vi kun bør se en formørkelse som et særligt stærkt, per- 
sonligt budskab i tilfælde, hvor den ikke alene aspekterer et vig- 
tigt punkt i fødselshoroskopet; men også er synlig der, hvor vi 
bor. Ellers er det min fornemmelse, at vi simpelthen bør betrag- 
te formørkelser som værende lig med enhver anden Ny- eller 
Fuldmåne. 

En Nymåne er tilstrækkelig kraftig til, at den kan aktivere et 
oplevelsesfelt (symboliseret ved et fødselshus), selv hvis den ikke 
laver nogen snævre aspekter til en fødselsplanet. Sådanne ople- 
velser er sædvanligvis ikke så vigtige som de, der er vist ved 
snævre aspekter; men der forekommer ofte en udtalt sindsstem- 
ning, aktivitetstype eller harmoni i den pågældende periode, 
Hvis for eksempel Nymånen falder i 3. eller 9. hus, er det ikke 
ualmindeligt at rejse mere i løbet af den følgende måned. Hvis 
den falder i 5. hus, kan vi få stærkere trang til fornøjelser, spil, 
fart og andre 5.-hus-anliggender. Det, at Nymånen en gang om 
året falder i 12. hus, markerer for nogle mennesker en årlig pe- 
riode med overvejelser vedrørende fortiden eller med at kon- 
frontere resultaterne af det foregående års tanker og ønsker. Ny- 
månerne udgør med andre ord nøglen til forståelsen af disse år- 
lige cykler, som mange (endda mange, som ikke tror på astrolo- 
gi) bemærker som regelmæssige mønstre i deres liv. Vi har for 
eksempel alle hørt venner sige noget i retning af: »Alle vigtige 

ting i mit liv er hændt mig om efteråret« eller »Hvert år på ca. 
denne tid har jeg vrøvl med mit helbred.« Brugen af Nymåne- 
cykler vil ikke alene sætte os i stand til at forstå disse årlige ten- 
denser, men også til at tidsfastsætte sådanne perioder mere præ- 
cist. 


Grundtoner for planeter aktiveret af transitter 


I dette afsnit vil jeg skitsere nogle karakteristiske betydninger af 
de forskellige planeter, når de bliver aktiveret af transitter. Hvad 
er med andre ord den generelle betydning af en transitering af 
en given fødselsplanet eller et givet fødselspunkt? Når en be- 
stemt planet bliver aspekteret af en hvilken som helst transite- 
rende planet, bliver den oplevelsesdimension, som vises af den 
pågældende fødselsplanet, aktiveret på en eller anden måde, 
Som nævnt tidligere i dette kapitel, føler jeg, at denne form for 
tilnærmelse er brugbar som en måde at fornemme transitters 
enkelhed på. For eksempel kan alle transiteringer af fødsels-Mer- 
kur manifestere sig på temmelig ens måder: transiteringer fra 
Saturn, Uranus eller Pluto med udfordrende aspekter til Merkur 
kan alle føles som en trang til at forlade gamle venner og be- 
kendte. Motivationen eller den logiske forklaring bag en sådan 
trang vil være forskellig i hvert enkelt tilfælde: med Saturn øn- 
sker man ikke at spilde tid og mental energi på folk, som ikke 
tjener ens praktiske behov; med Uranus er man utålmodig over 
langsommeligheden og manglen på spænding i sådanne relatio- 
ner; med Pluto er man utilfreds med forholdets overfladiskhed, 
da man behøver mere dybde og intensitet på det pågældende 
tidspunkt. Men i alle tilfælde kan den åbenbare adfærd, som 
stammer fra disse indre drifter, være næsten identisk. 


PLUTO 

Transitter til fødsels-Pluto påvirker ens brug af ens indre styrke 
og ressourcer. Somme tider er okkulte oplevelser iøjnefaldende 
og i andre tilfælde bliver diverse tvangstanker og -adfærdsmøn- 
stre aktiveret. Transitter til Pluto er ofte skjulte for de, som kun 
er lidt bevidste om deres indre liv. Disse transitter markerer 
somme tider afslutningen på et helt livskapitel, især hvis den 

transiterende planet er Saturn, Uranus eller Neptun, idet de kun 
efterlader sig en tom skal og fjerne minder. 


NEPTUN 

Transitter til Neptun er specielt vigtige for åndeligt orienterede 
mennesker. Eftersom Neptun i sig selv repræsenterer en tilstand 
af ekstrem passivitet, må den nødvendigvis aktiveres af andre 
planeter (især Saturn, Uranus, Pluto eller Nymånen) for at mani- 
festere sig stærkt og konstruktivt. De netop nævnte, specifikke 
transitter indikerer ofte en periode for transformation eller defi- 
nition af ens idealer, for at man kan se sin eskapisme i øjnene el- 
ler for at man kan højne sin mediumistiske sensitivitet. Jeg har 
set mange, som oplevede et særligt højt bevidsthedsniveau, da 
Uranus var i konjunktion med fødsels-Neptun. Der optræder ofte 
en mild krise, når Saturn eller Pluto aktiverer Neptun; for begge 
giver en trang til at integrere ens idealer eller til at rense sig for 
eskapistiske aktiviteter og selvbedrag. I løbet af disse perioder 
tvinger visse omstændigheder os til at se noget i øjnene, som vi 
har ønsket at ignorere, og ofte er det et seksuelt problem (især 
med transiterende Pluto), eftersom vesterlandsk kultur synes at 
specialisere sig i selvbedrag, urealistiske idealer, hykleri og alvor- 
lige hængepartier i dette erfaringsområde; da de ikke besidder 
nogen vitale myter eller metoder til virkelig at forstå sammen- 
hængen mellem seksualenergi og åndelige realiteter (Neptun) 


på. 


URANUS 

Transitter til fødsels-Uranus påvirker, hvor fri man føler sig, 
hvordan man udtrykker sin egenart og originalitet og hvordan 
man håndterer rastløshed, ønsker om forandring og spænding. 
Disse transitter har også indflydelse på ethvert spændende, nyt 
forehavende, som man deltager i. Ens begreber om præcist 
hvad, der udgør virkelig uafhængighed, undergår en vigtig æn- 
dring, når Uranus bliver aktiveret af Jupiter, Saturn, Neptun el- 
ler Pluto. 


SATURN 

Transitter til fødsels-Saturn kan øve indflydelse på hele ens livs- 
struktur og på alle ens langsigtede ambitioner; men betoningen 
føles sædvanligvis i det livsområde, som er mest relateret til ens 

materielle tryghedsfornemmelse. Som følge heraf er det, som 
nu engang er ens job, erhverv eller daglige arbejde, det som of- 
test er fokuspunktet for disse forandringer, og det gælder i lige 
så høj grad rollen som husmoder og moder, som enhver rolle i 
den professionelle verden. Medens en transitering fra Jupiter af 
Saturn ofte svarer til en forbedring eller udvidelse af ens er- 
hvervsmæssige situation, føles en transitering ved Uranus, Nep- 
tun eller Pluto ofte som værende en periode med markant utryg- 
hed og usikkerhed vedrørende ens arbejde eller sociale status. 


JUPITER 

Transitter til Jupiter påvirker hovedsageligt ens fremtidsplaner 
og stræben, hvad enten det specielt drejer sig om forretnings- 
eller finansforehavender, uddannelses. eller rejseplaner eller 
den generelle styring af ens anstrengelser vedrørende selvfor- 
bedring gennem religiøse, filosofiske eller metafysiske aktivite- 
ter. Derfor har transiteringer af Jupiter fra de fire ydre planeter 
den effekt, at de på betydningsfuld måde ændrer ens fremtids- 
planer og deres sande potentiale. 


MARS 

Transiteringer af Mars føles som forandringer i den måde, hvor- 
på man hævder sig selv og i de metoder, man bruger til at nå 
sine mål. En øget klarhed over, hvad man vil, er sædvanligvis ty- 
delig (undtagen i tilfælde af en Neptun-transit), ligesom også en 
markant ændring i ens fysiske og seksuelle energistrøm er det. 
For mænd forekommer der ofte en slående forandring i deres 
følelse af styrke og i deres tillid til deres maskulinitet og hos beg- 
ge køn optræder der ofte en øget fornemmelse af kompetance 
og evne til at hævde sine egne ønsker. 


VENUS 

Transiteringer af Venus opleves som forandringer i en eller fle- 
re af følgende områder: forhold til andre, emotionelle aktivite- 
ter, finansielle affærer, æstetisk smag og personlige værdiopfat- 
telser. Disse transitter svarer også direkte til, hvor lykkelig og til- 
freds man føler sig i det daglige liv. For begge køn forekommer 
der ofte en markant ændring i deres fornemmelse af deres egen 
tiltrækningskraft og af social ubesværethed. Kvinder oplever ofte 

vigtige overgangsfaser i udviklingen af deres seksualitet og tillid 
til deres kvindelighed. 


MERKUR 

Betydningen af transiteringer af Merkur er ofte undervurderet, 
da de sædvanligvis ikke hænger sammen med umiddelbare, ra- 
dikale ændringer i omstændigheder eller med særligt pinefulde 
kriser. Da transitter til Merkur imidlertid påvirker selve den 
måde, man tænker og udtrykker sine opfattelser på og eftersom 
»hvi Eder tænker, skal Eder blive«, bør disse gives præcis lige så 
megen opmærksomhed, som enhver anden vigtig transitering. 
Især, når de fem ydre planeter aspekterer Merkur, giver det en 
kraftig påvirkning af den måde, hvorpå det bevidste sind funge- 
rer, i mange tilfælde førende til en helt anden holdning til livet 
(selv om ændringen kan være subtil og ikke umiddelbart jøjnefal- 
dende for andre) og/eller et engagement i nye færdigheder eller 
studieområder. 


MÅNE 

Transitter til fødsels-Månen påvirker, hvordan man føler vedrø- 
rende sig selv, hvor godt tilpas man er med både sig selv og sin 
aktuelle livssituation og hvordan man betragter sit engagement i 
børn, forældre, familieliv og andre områder forbundet med ens 
rødder. Tryghedsfaktorer står øverst i ens sind på dette tids- 
punkt og man er ofte beskæftiget med tanker om, hvor man hø- 
rer til (dvs., hvor man føler sig virkelig godt tilpas). Kvinder ud- 
vikler ofte en ny bevidsthed om deres kvindelighed og hvad 
dens konsekvenser for deres fremtidsplaner er. Både mænd og 
kvinder får imidlertid på dette tidspunkt lejlighed til at styrke de- 
res bevidsthed om deres egen lunare natur: det blide, yin og de 
næringsgivende kvaliteter af væren. 


SOL 

Enhver transit til fødsels-Solen kan være vigtig, selv Venus”, Mer- 
kurs og Mars, da alt, hvad der aspekterer Solen, kommer umid- 
delbart til ens bevidste erkendelse. Disse transitter påvirker of- 
test den måde, man søger at udtrykke sig selv på, på en selvtil- 
lidsfuld og integreret måde, ligesom de har indflydelse på ens 
skabende potentialer og fornemmelsen af velvære. De er vigtige 

for ens overordnede holdning til livet og til den måde, hvorpå 
man udtrykker hele sit jeg. De har også direkte indflydelse på 
ens fysiske vitalitet. 


En transit til enhver planet kan være vigtig for et bestemt indi- 
vid, afhængigt af hvordan han eller hun er i samklang med den 
pågældende planetare vibration. Hvis en planet er hersker over 
Ascendant, Sol: eller Månetegnet, vil indflydelsen næsten altid 
være større, end hvis den pågældende planet er forholdsvis uden 
forbindelse til de mere betydningsfulde temaer i horoskopet. Det 
livsområde, som er symboliseret ved det hus, hvori en given pla- 
net hersker, vil også meget ofte få ens opmærksomhed, når den 
pågældende planet bliver transiteret af andre planeter. Hvis for 
eksempel Merkur hersker over 6. hus, så vil en transitering fra 
en af de ydre planeter i et udfordrende aspekt til Merkur ikke 
alene manifestere sig i den slags ændringer, som findes i næsten 
alle transiteringer af Merkur; men den vil også tit falde sammen 
med vigtige udviklinger i dit arbejde, dine ansættelsesforhold el- 
ler dit helbred. Enhver konjunktion med enten Ascendanten el- 
ler Descendanten fra en af de fem ydre planeter er sædvanligvis 
betydningsfuld, ofte på en dramatisk eller umiddelbar måde, 
som har langsigtede konsekvenser. Sådanne transitter påvirker 
ikke alene din tilnærmelse til livet i almindelighed og din tillid 
til, hvem du er, men også din helbredstilstand og dit vitalitetsni- 
veau. Transitter til Ascendantens herskerplanet er af lignende 
vigtighed og har også en kraftig virkning på ens helbred og på 
den måde, man. udtrykker sig selv på. Som en klassisk astrologisk 
lov hævder: »Når en planet passerer hen over Ascendanten, 


bringer den anliggender i det (de) hus(e), den hersker over til din 


personlige opmærksomhed.« Jeg har fundet, at den regel er gan- 
ske nøjagtig, og det er derfor værd at lægge mærke til alle transi 
teringer af Ascendanten; for selv en Venus- eller Merkur-transit 
hen over Ascendanten kan være ekstraordinært betydningsfuld, 
hvis den pågældende planet er særlig stærk i dit horoskop. Det 
bør også tilføjes, at enhver planet i fødselshoroskopet, som dan- 
ner et snævert aspekt med Solen og/eller Månen eller til en pla- 
net i 1. hus er yderst følsom, da du i særlig stor grad er i sam- 
klang med dens energi. Transitter til sådanne planeter er derfor 
usædvanligt vigtige og føles stærkt. 

De fem ydre planeters transitter 


I de følgende afsnit vil jeg gentage nogle af de essentielle prin- 
cipper for disse transiterende planeter og præsentere disse prin- 
cipper på en kortfattet måde med henblik på, at de temmelig 
umiddelbart kan bruges selv af nye astrologistuderende. På dette 
punkt skulle det være klart, hvorfor disse fem planeters transit- 
ter bliver understreget til fordel for de andre planeters transit- 
ter; men at omtale nogle få eksempler for hver af dem er nyttig 
som en metode til at skabe helhed ud af de mange allerede om- 
talte ideer. 


Jupiter-transitter 


Jupiters transit gennem ethvert fødselshus kan kort beskrives 
som en periode, hvor man kan: 1) opnå en mere altomfattende 
forståelse af det pågældende livsområde gennem bredere erfa- 
ring; 2) udvide perspektivet i det pågældende livsområde og mu- 
ligvis forbedre det og 3) handle på en måde, som har fremtidige 
konvekvenser og/eller er baseret på fremtidsovervejelser. For 
alle Jupiter-transitter kan der være en tendens i retning af over- 
ekspansion, som fører til spredning af energi og ressourcer. Men 
i modsætning til, hvad mange bøger om transitter indikerer, op- 
lever folk ofte mange af disse transiterende aspekter (inklusive 
kvadraterne) som tidspunkter, hvor de tilskyndes til at handle 
med større selvtillid og til at gøre det, de virkelig har villet gøre. 
Al den udvidelse af personlige planer og aktiviteter, som du læn- 
ge har følt trang til kan med andre ord sættes i værk på disse 
tidspunkter, fordi du er mere motiveret til at forbedre din aktu- 
elle situation og har større tillid til et positivt resultat. Det synes, 
som om flere mennesker er tilbøjelige til at holde sig unødigt til- 
bage, snarere end til at overekspandere i det daglige, og Jupiter- 
transitter giver således en påkrævet lejlighed til at bryde igen- 
nem selvpålagte begrænsninger. Nogle eksempler på Jupiter- 
transitter kan muligvis gøre disse punkter tydeligere. 

Med Jupiter transiterende gennem 1, hus kan man: 1) mere 
omfattende forstå den måde, hvorpå man virkelig har behov for 
at udtrykke sig selv for at føle sig vital og spontan; 2) udvide per- 

spektivet i den måde, hvorpå man udtrykker sig selv og 3) hand- 
le på en måde, som er baseret på en fremtidsvision af ens ende- 
gyldige, potentielle måde at udtrykke sig selv på i verden. I mit 
eget tilfælde startede jeg på at skrive en artikel om de astrologi- 
ske elementer, mens Jupiter var i mit 1. hus (og i opposition til 
min fødsels-Sol) og opdagede, at den spontant voksede til en hel 
bog, som tre forskellige bogforlæggere tilbød at producere. Det 
var således, min bog, Astrology, Psychology & the Four Elements blev 
født. Jeg havde slet ikke planlagt at skrive en sådan bog og hav- 
de faktisk planlagt andre bøger til at blive min første opgave, så 
snart jeg havde gjort min såkaldte artikel om elementerne fær- 
dig. Jeg blev virkelig temmelig overrasket over at opdage, at jeg 
havde så meget at sige om elementerne; men Jupiters trang til 
ekspansion og bredde kan ikke fornægtes på sådanne tidspunk- 
ter, 

Som et andet eksempel på Jupiters virkning blev to kvindelige 
klienter, som begge havde alvorlige seksuelle hæmninger, me- 
get mere eventyrlystne og tolerante over for sex, mens Jupiter 
gik gennem deres 8. hus og begge opnåede ikke alene en meget 
mere omfattende forståelse af seksualenergien og dens plads i li- 
vet, men fik også en øget bevidsthed om deres egne seksuelle og 
emotionelle behov. To andre klienter øgede deres forretninger 
og forhøjede deres priser, mens transitJupiter var i kvadrat til 
fødsels-Jupiter og i modsætning til, hvad man måtte forvente ud 
fra visse udsagn om denne transit i flere bøger, oplevede begge 
personer at få en større indtægt og professionel succes ud af dis- 
se ekspansive tiltag, absolut uden nogen negative konsekvenser. 
Det er værd at nævne, at den transiterende Jupiters oppositioner 
ofte er mere problematiske end kvadraterne. Kvadraterne er 
mere dynamiske og synes at tilskynde til udvidelse, ny handling 
eller en ny udviklingsfase på en måde, der umiddelbart kan 
handles på grundlag af. Nogle Jupiter-oppositioner opleves på 
lignende måde som yderst positive og endda heldige tidspunk- 
ter; men andre synes enten at manifestere sig som overdrevne 
blokeringer på et område eller at øge den problematiske ud- 
tryksform for den fødselsplanet, der bliver aktiveret. En mand 
oplevede for eksempel alvorlige kramper i den øverste del af sin 
ryg, da Jupiter gik i opposition til hans fødsels-Saturn i Løven. En 
anden mand holdt udsalg i sin forretning mens den transiteren- 
de Jupiter var i opposition til fødsels-Venus og opdagede, at næ- 

sten ingen dukkede op til udsalget, hvilket resulterede i, at han 
ikke tjente noget. 

Den transiterende Jupiters konjunktioner med fødsels-plane- 
ter eller med horoskopets hovedakser er næsten altid kraftige. 
Når den går i konjunktion med Solen, forekommer der sædvan- 
ligvis en øgning af selvtillid og kreativ energi, selv om der mulig- 
vis ikke indtræffer åbenbare jordiske succeser på samme tid. 
(vækst i selvtillid ledsager ofte Jupiters kvadrater, trigoner og 
oppositioner til fødsels-Solen.) Når den er i konjunktion med Må- 
nen, forekommer der også mere selvtillid og en følelse af, at tin- 
gene glider mere uanstrengt, end sædvanligt. Nogle er i denne 
periode tilbøjelige til at overreagere på stimuli, som normalt 
ikke ville påvirke dem, men det er mere almindeligt, når aspek- 
tet er en kvadrat eller en opposition. Når Jupiter aspekterer Mer- 
kur i en konjunktion, indfinder der sig ofte nye planer, ideer og 
hurtige udviklinger i ens uddannelsesmæssige stræben. Jupiters 
konjunktion med sin fødselsposition er næsten altid en enormt 
vigtig periode for reorientering og fornyet tro, og i nogle tilfæl- 
de øgede religiøse følelser. Denne periode varer generelt i ca. et 
år og tilbyder en lejlighed til at forbedre sin livssituation hurtigt, 
hvis man går ind for en ny fremtidsvision. Hovedproblemet i Ju- 
piter-transitters måde at udtrykke sig på kan sammenfattes i ét 
ord: overdrivelse. Hvis man kan rumme og moderere den over- 
drevne udtryksform af ens energier under Jupiter-transitter, er 
der virkelig ingen grund til at holde sig tilbage fra at løbe nogle 
store risici på sådanne tidspunkter i ens liv; for der indikeres løf. 
te om ikke alene store gevinster, men også om større selvforstå- 
else og evne til at gå ind for en sag. 


Saturn-transitter 


Da Saturns principper og karakteristika er forklaret ganske grun- 
digt i kapitel 5, behøver vi kun at opsummere nogle få nøgle- 
punkter her, Saturns transitter i dynamiske aspekter til fødsels- 
planeter udfordrer dig til at tage dig af tingene på en realistisk 
måde; især de ting, du har undgået. Disse transitter kan falde 
sammen med problemer, sygdomme, forsinkelser og frustratio- 
ner; men kun hvis du har negligeret et eller andet ansvar over 

for dig selv eller andre eller hvis du ikke har vurderet tingene re- 
alistisk. Disse transitter forårsager ikke problemer; men de pres- 
ser dig til at konfrontere områder i dit liv, hvor du mangler disci- 
plin, struktur eller indre styrke. De afprøver kvaliteten af dit liv 
og det, du går ind for og de reducerer den naturlige rytme i dit 
liv til det punkt, hvor dine oplevelser i disse perioder bliver kon- 
centrerede og gør dybt indtryk på dig. 

Nogle andre eksempler på Saturn-transitter, end dem, der er 
omtalt i kapitel 5, er på sin plads her. Den transiterende Saturns 
konjunktion med fødsels-Pluto ledsages ofte af okkulte eller ån- 
delige oplevelser eller i det mindste af en indre trang til at enga- 
gere sig i en eller anden form for selvtransformation. Der fore- 
kommer ofte en øget bevidsthed om ens dybestliggende pligter 
over for en selv og en stærk trang til at reformere ens dårlige va- 
ner. En 60-årig kvinde mødte netop den dag, hvor denne transit 
var eksakt en person, som lærte hende at meditere. Nogle timer 
senere, mens hun var hjemme, satte hun sig ned for at prøve 
denne koncentrationsteknik og hun forlod omgående sin krop 
og så strålende syn af lys og pragt, sådan som mystikere fra man- 
ge kulturer har beskrevet. Hun blev fyldt af glæde og tro, mere 
end nogen sinde før og hun beskrev oplevelsen, som noget hun 
havde længtes efter i hele sit liv! Dette eksempel illustrerer den 
kendsgerning, at ens mentale og psykiske formåen er yderst 
stærk og koncentreret i sådanne perioder. En mand oplevede en 
mangfoldighed af fysiske og psykologiske symptomer, da Saturn 
gik i kvadrat til hans Merkur. Der var temmelig meget nervøs 
anspændthed, som fysisk udtrykte sig som alvorlig tandpine (selv 
om der ikke var nogen huller ifølge tandlægens undersøgelse). I 
denne periode tænkte han også mange alvorlige tanker, som, 
selv om det bragte ham på randen af fortvivlelse, reddede ham 
fra en masse senere vanskeligheder; for han besluttede på dette 
tidspunkt at undlade at gå ind i et forretningspartnerskab, som 
syntes at give muligheder for økonomisk gevinst. Senere begi- 
venheder viste imidlertid, at han ville have mistet det meste af 
sin investering og en masse tid og energi, hvis hans praktiske 
tænkning ikke havde overtalt ham til ikke at deltage i det pågæl- 
dende forehavende. To andre personer, hvoraf den ene havde 
den transiterende Saturn i konjunktion og den anden havde den 
i kvadrat til fødsels-Uranus, oplevede frustration og ønsker om 
større frihed, som nye ansvar forhindrede. Men til sidst indså de 

nødvendigheden af at acceptere, at begrænsninger på dette tids- 
punkt var en nøglefaktor i deres start på at udvikle en praktisk 
form for kreativitet og en praktisk anvendelse af deres idealisme 
og originalitet. Man kunne sige, at Saturns transitering af Ura- 
nus kan afstedkomme en forståelse af sand, indre frihed og et 
dybtliggende niveau af spænding igennem en frivillig påtagelse 
af pligter, som til sidst vil give en mere struktureret måde at bru- 
ge sin originalitet på. 

Et af de mest interessante eksempler, jeg har set, fandt sted, 
da en ung mand havde den transiterende Saturn i opposition til 
sin fødsels-Jupiter. Saturns transiteringer af Jupiter markerer 
sædvanligvis perioder med konsolidering af ens stræben og pla- 
ner for fremtidig vækst og selvforbedring og hans oplevelse var 
ingen undtagelse. Selv om denne transittype sædvanligvis står i 
forbindelse med finansielle, uddannelsesmæssige eller intellektu- 
elle udviklinger, var hans oplevelse ekstraordinær. Mens Saturn 
stod i opposition ul Jupiter, fik han to separate visioner på to for- 
skellige dage, som begge syntes at give styrke og visdom. Den 
ene vision handlede om en indianer, som eksemplificerede den 
tålmodighed og forståelse, som denne unge mand manglede i 
bemærkelsesværdig grad. Indianeren forekom at være en guide, 
en hjælper, som man kunne regne med hjælp og støtte fra, især 
i nødstilfælde. Den anden vision handlede om en Viking-kriger i 
fuld krigsmaling, som for den unge mand symboliserede den 
styrke og det mod, som han ville behøve, hvis han skulle udnytte 
alle sine kreative evner fuldt ud. Senere sammenfattede han dis- 
se oplevelser ved at sige, at de gav ham mere tro (Jupiter) og 
selvtillid, da han nu vidste ikke alene, hvilke dybtliggende res- 
sourcer han kunne trække på (symboliseret ved disse arketypiske 
skikkelsers egenskaber); men han kom også til mere realistisk at 
erkende, hvad han kunne blive til i fremtiden. 


Uranus-transitter 


Jeg har allerede omtalt nogle af de fundamentale betydninger af 
Uranus-transitter i kapitel 3 og jeg har peget på sammenhængen 
mellem Uranus og pludselige begivenheder. Uranus-transitter til 
alle mulige punkter i fødsels-horoskopet korresponderer med en 

periode i livet, hvor tiden går hurtigere og hvor livsrytmen acce- 
lererer med henblik på at tilskynde en ul at løbe risici og frem- 
skynde eksperimenteren og vækst. Disse transitter forårsager 
ikke nødvendigvis pludselige begivenheder; men de indikerer 
ofte faktiske perioder, hvor vi ubevidst handler på måder, som 
kan tiltrække sådanne oplevelser. En af de bedste måder at ud- 
trykke det grundlæggende princip på, som indgår i disse transit- 
ter, er, at vi på dette tidspunkt, hvis vi tllader os selv at være 
åbne og at blive befriet for den klods om benet, som udgøres af 
traditioner, vaner, fortidige betingninger og socio-kulturelle for- 
domme, opnår et mere ubundet, objektivt overblik over en sær- 
lig overlevelsesdimension. Som alle transiteringer ved de trans- 
saturniske planeter aktiverer Uranus-transitter det, som er rede 
til at ske, fordi du er vokset. Alle de drifter i retning af ny vækst, 
som du endnu ikke har handlet på grundlag af (og dermed 
sparat energierne sammen til et formidabelt reservoir af indre 
spænding), bliver konfronteret hurtigt på sådanne tidspunkter. 
Udfordringen til at vokse frit og hurtigt bliver umiddelbart bragt 
i fokus. Uranus-transitter markerer faktisk ofte perioder, hvor vi 
indser, at vi er vokset fra vores gamle livsmønstre, Selvfølgelig 
er vi ofte tilbøjelige til at blive hængende i de gamle hjulspor og 
rutiner på grund af frygt, inerti, ønsker om tryghed eller æng- 
stelse vedrørende forandringer vi forestiller os; selv om vi er 
vokset fra disse gamle livsformer. Når Uranus imidlertid transi- 
terer fødselsplaneter eller -akser bliver vi pludselig konfronteret 
med alle de ændringer, som er nødvendige for fremtidig vækst. 
Selv om vi måske ikke erkender det, så er det, der i de fleste til- 
fælde sker, blevet programmeret af vores stadigt mere utilfredse 
tanker, følelser og adfærd. Selv om vi så oplever noget trauma- 
tisk, som vi tydeligvis slet ikke ønskede (for eksempel en nær 
vens død eller flytning), så kan vi muligvis nogle måneder eller 
år senere se, at det var godt for os, at det gjorde os frie til at bli- 
ve mere uafhængige og til at lære at klare os selv. Den grund- 
læggende betydning af en Uranus-transit er, at den opvækker os 
til vores sande tilstand af frihed fra det, som vi er vokset fra. Den 
befrier os fra hvad som helst, vi ikke længere er bundet til af 
pligt, frygt, karma eller nødvendighed og den vækker os til en 
uafhængig tilstand af væren og til vores unikke livsformål. 

Nogle eksempler kan måske være til hjælp. En mand kvittede 
sit rutinejob, da den transiterende Uranus gik i kvadrat til hans 

Sol; fordi han indså, at det var på tide at efterstræbe de kreative 
typer arbejde, som han havde forestillet sig som barn; men som 
han siden havde ignoreret. En anden mand blev gennemstrøm- 
met af kvikke instruktioner fra andre dimensioner om kosmiske 
love, åndelig udvikling og astrologiske sandheder, da Uranus gik 
i konjunktion med fødsels-Solen. Han erkendte også, at hans san- 
de natur krævede en partner og at en tilstand af virkelig frihed 
ikke var mulig for ham, medmindre han var gift. Han traf derfor 
en kvinde og giftede sig meget hurtigt i denne periode. I hvert af 
disse tilfælde forekom en markant opvågning til en erkendelse 
af sandheden om personens essentielle natur. En 24-årig kvinde 
erkendte, under den transiterende Uranus” kvadrat til hendes 
herskende planet, Merkur, at hun var vokset fra sine gamle må- 
der at tænke, handle og endda klæde sig på (bemærk, at Ascen- 
danten og dens herskende planet er relaterede til udseendet). 
Hun klippede sig helt korthåret, begyndte at lære en orientalsk, 
meditativ bevægelseskunst og begyndte på at arbejde på deltid i 
stedet for på fuldtid for at få mere fritid til at dyrke sine kreative 
aktiviteter. Alle disse erkendelser havde været undervejs i 
mindst et eller to år, idet de manifesterede sig som utilfredshed 
og stærk trang til en radikal forandring; men denne forandring 
blev ikke moden nok til at handle på, og denne trang til foran- 
dring fik heller ikke nogen tydelig form og retning, før aspektet 
blev næsten eksakt. En mand, som havde den transiterende Ura- 
nus i kvadrat til sin fødsels-Saturn, indså at det faktisk stod ham 
frit for at arbejde med, hvad han havde lyst til og følte spænden- 
de, i stedet for at holde sig til gamle arbejdsmønstre, bare for at 
tjene penge. Han vågnede op til en fornemmelse af frihed fra 
gamle pligter, forpligtelser og angstmotiverede vaner og han 
kvittede derfor helt sin gamle karriere for at gå i gang med en 
kreativ arbejdsform på fuldtid. Før han handlede på basis af den- 
ne trang, begyndte det gamle job at føles så kedeligt og frustre- 
rende, at han næsten var på randen af et nervesammenbrud. 
Uranus-transitter til Venus og Mars føles næsten altid som 
stærk trang til seksuel eksperimenteren og selv om sådanne op- 
levelser ofte er yderst truende for etablerede parforhold, så sæt- 
ter den objektivitet, som opnås, enten ved at udleve eller i det 
mindste konfrontere en sådan trang, i mange tilfælde personen i 
stand til at forbedre eksisterende forhold bagefter. Under de ak- 
tuelle transitter forekommer der sædvanligvis megen uro og for- 

virring og Uranus” udfordrende aspekter til fødsels-Mars er speci- 
elt tumultuarisk og manifesterer sig ofte som en glubende appe- 
tit efter ny opildnende aktion. Der kan på disse tidspunkter fore- 
komme en vækkelse til erkendelse af ens sande Venus. eller 
Mars-behov og til nye måder at udtrykke disse energier på, som 
man muligvis aldrig har forestillet sig tidligere. Som før nævnt 
står Uranus-transitter til fødsels-Neptun ofte i forbindelse med 
en opvågning til realiteten i åndelige eller transcendentale eksi- 
stensplaner, hvorunder personen ganske spontant kan opleve et 
bevidsthedsniveau, som kun kan beskrives som mystisk. 


Neptun-transitter 


De fleste af Neptuns grundlæggende principper blev også disku- 
teret i kapitel 3. Vi behøver her blot at sammenfatte det ved at 
sige, at Neptuns transitter uden undtagelse bringer en person i 
samklang med et område af uhåndgribeligheder. Selv om de 
ofte kan føles som forvirrende perioder med stor uvished, så kan 
de også opleves som perioder med inspiration og endda initie- 
ring gennem en forfinelse og åndeliggørelse af ens jeg på den 
indikerede måde. Disse perioder er potentielt tidspunkter til at 
lære livets mere subtile lektier og til at erkende, at uhåndgribeli- 
ge, ikke-materielie faktorer er vigtigere og stærkere, end daglig- 
dagens jordiske anliggender, som de fleste synes at betragte som 
den endegyldige virkelighed. Gennem Neptuns vibration, som 
gennemtrænger ens bevidsthed, kan man blive (frivilligt eller 
ufrivilligt) åbnet for et område af uendelige muligheder, som 
kan fremskynde en enorm udvidelse af bevidstheden og endda 
en harmonisering med universelle og kosmiske eksistensplaner. 
Neptun-transitter giver os lejlighed til at forfine vores forståelse, 
holdninger og adfærd baseret på en skarp opfattelse af uhånd- 
gribelige kræfter i arbejde. Vi er tilbøjelige til at blive forvirrede 
og udflippede på sådanne tidspunkter, hvis vi ikke accepterer 
den udfordring, der ligger i at bringe sig i harmoni med et ideal! 

Nogle specifikke eksempler er særligt nødvendige til at frem- 
me vores forståelse af Neptun-transitter, eftersom det er svært at 
forklare Neptuns transcendentale vibration på nogen logisk eller 
systematisk måde. En 34-årig kvinde gennemgik en periode med 

dybtgående, personlige forandringer, idet den transiterende 
Neptun gentagne gange i løbet af halvandet år gik i kvadrat til 
hendes fødsels-Sol. 1 denne periode forlod hendes ægtemand 
gennem 12 år hende; og ville ikke forpligte sig til at komme til- 
bage med tiden og ønskede heller ikke en permanent separa- 
tion, Hun var derfor efterladt frit svævende i luften uden at vide, 
om hun skulle starte et nyt liv eller vente på, at han traf en ende- 
lig beslutning. Hun udviklede også en interesse for astrologi, re- 
inkarnation og andre dermed beslægtede områder, som hjalp 
hende til at få overblik over, hvad det var hun gik igennem. Dis- 
se studier gav hende for første gang et åndeligt livssyn og hjalp 
med til at give hende styrke til at beslutte sig til at lade sig skille 
fra ham og til at give sig i lag med sin egen udviklingsvej, i ste- 
det for at opretholde en usund afhængighed af ham. I løbet af 
denne periode opnåede hun en ny fornemmelse af frihed og in- 
dividualitet (Solen) og vækstmuligheder begyndte for første gang 
i hendes liv at vise sig, vidt åbne og højst lovende. En 6-årig 
dreng blev, mens Neptun var i konjunktion med hans fødsels- 
Sol, taget med til et foredrag af en åndelig mester fra Indien, for- 
di hans moder var tilhænger af denne mesters belæringer, Uden 
varsel eller tøven løb drengen pludselig hen til mesteren og bad 
om at blive initieret, noget som normalt aldrig bliver givet til no- 
gen under 21 år; men i dette tilfælde, må det have været det ret- 
te tidspunkt for denne dreng at få kontakt med en kilde til ånde- 
lig inspiration; for han blev lovet en initiering og fik en indre, 
åndelig oplevelse, som fik ham til at miste mælet og stråle af lyk- 
ke. 

Neptun-transitter til fødsels-Venus er særligt vigtige med hen- 
syn til udvikling af en dyberegående, mere forfinet forståelse af 
kærlighed. En kvinde traf en mand under meget usædvanlige 
omstændigheder, mens Neptun var i opposition til hendes Ve- 
nus, Forholdet begyndte som et eventyr, som om det var skæb- 
nebesternt til at være vigtigt. Forholdet var derfor omgivet af en 
slags fortryllelse, som blot viste sig at være en illusion, da transi- 
teringen var ved at være forbi. Manden var en åndeligt oriente- 
ret Fisk og gennem ham, blev hun gjort bekendt med andre 
mennesker af den type. (Bemærk, at Venus handler om alle for- 
mer for forhold, ikke alene romantiske forbindelser.) Hendes in- 
teresse i og forståelse af spiritualitet øgedes i denne periode, 
skønt den havde en aura af fortryllelse omkring sig, snarere end 

at indebære virkeligt seriøse studier. På grund af denne mands 
indflydelse brugte kvinden temmelig mange penge på et kursus i 
tanke-kontrol (mind-control), selv om hun var uklar og forvirret 
(Neptun!) med hensyn til sin egen motivation for at deltage. På 
kurset oplevede hun imidlertid sine psykiske evner på en umid- 
delbar og overraskende måde. Først hen imod slutningen af 
transiteringen begyndte hun at miste sine illusioner med hensyn 
til den upersonlige måde, hvorpå han relaterede til hende og at 
erkende, at hun mere var forelsket i et billede end i en person. 
Selv om hun følte sig følelsesmæssigt (og i en vis grad også mate- 
rielt) plyndret af ham, bærer hun ikke noget nag til ham nu, for- 
di hun føler, at oplevelsen var en vigtig lektion vedrørende væk- 
sten i hendes forståelse af kærlighed. 

En anden person opdagede, mens Neptun var i konjunktion til 
hans fødsels-Venus, at hans aktuelle kærlighedsforhold begyndte 
at gå i opløsning. Hans idealiserede syn på sin elskerinde blev — 
for at sige det mildt — undermineret, da han fandt ud af, at hun 
havde sovet med hans bedste ven. Tidligere havde han været til- 
bøjelig til at betragte hende som sin private ejendom og gen- 
nem betydelig smerte, blev han nu nødt til at konfrontere den 
jalousi og intense besiddertrang, han altid havde følt i ethvert 
vigtigt forhold (til mænd eller kvinder). Vi kan således se, at den- 
ne ene oplevelse rummede vigtige lektier, som kunne anvendes 
generelt på mange områder af hans liv. (Igen, Neptuns tendens 
til universalisme.) Ved at gå igennem smerten opnåede han ikke 
alene en betragtelig frigørelse fra sine følelser og at forfine hele 
sin tilnærmelse til kærlighed; men han opdagede også, at hans 
følelsesliv åbnede sig i en sådan grad, at han nu kunne overveje 
at tage skridt i retning af at indgå i forhold til andre kvinder. 

Under mange Neptun-transitter farer fantasien vild og perso- 
nen bliver ofte plaget af svigtende koncentration og deraf resul- 
terende ineffektivitet (denne egenskab er særlig markant ved 
transitter til enten Mars eller Saturn). Men selv om materielle af- 
færer måtte lide herunder, er det en midlertidig forstyrrelse, 
hvorimod de inspiratoriske og uhåndgribelige oplevelser i så- 
danne perioder kan blive hængende i mange år som erindrin- |) 
ger, der kan lede personens liv på vigtige måder. 

Pluto-transitter 


Et helt afsnit om Pluto-transitter er indeholdt i kapitel 4; men vi 
kan her gentage disse transitters grundlæggende principper. Plu- 
to-transitter konfronterer dig med nødvendigheden af at gøre 
en ende på gamle, udvoksede livskapitler. De fortæller dig, at du 
skal give slip og hvis du ikke gør det, bliver du ofte tvunget til det 
gennem lidelse. Disse transitter åbner for hidtil skjulte eller 
glemte ressourcer og energier ved at fjerne gamle former på li- 
vers overflade. Ikke alene overskygger Pluto-transitter ofte en del 
af dig eller får noget til helt at forsvinde; men de kan også brin- 
ge mennesker, følelser, aktiviteter eller aspekter af din egen na- 
tur, som længe har været væk, tilbage i dit liv. Disse transitter 
har med andre ord styrke til at fjerne den gamle skal med hen- 
blik på at åbenbare den indre værens essens og den spontane 
kreativitet, glæden og friheden. De kan hjælpe os til at opleve 
den slags spontan energi og evner, som vi følte og gennemleve- 
de, da vi var unge; før de blev begravet under vægten af kultu- 
relle mønstre eller karmas slør. Efter en Pluto transit, hvor vi 
har fået ryddet op, kan vi igen opleve vores grundlæggende na- 
tur og begynde at udtrykke den. Pluto-transitter føles faktisk ofte 
som værende en slags eksorcisme eller en form for kirurgisk ind- 
greb (fysisk, emotionelt, mentalt eller spirituelt), hvorunder en ei- 
ler anden del af os selv bliver fjernet eller radikalt ændret. 

Vi kan opnå yderligere indsigt i Plutos natur gennem en til- 
bundsgående forståelse af tegnet Skorpionen. Årets Skorpion-pe- 
riode (i det mindste på den nordlige halvkugle) er en tid, hvor 
livskraften trækker sig tilbage fra alle ydre former i naturen og 
bliver koncentreret om frøet. Det er slående, at det kulturelle 
symbol i USA for denne tid af året er en Halloween pumpkin” 
med fjernet indmad og kun en tom skal med et tomt stirrende 
ansigt. Faktisk er lygtemanden et dødssymbol, et symbolsk død- 
ningehoved med de flimrende rester af den afgåede livskraft, re- 
præsenteret ved stearinlyset indeni. (Skorpion-mennesker føler 
sig ofte som tomme skaller, som om de var i færd med at udleve 
gamle tvangstanker, mens de er yderst utilfredse med en sådan 
adfærd.) Traditionelt var Halloween-festen (Allehelgensaften) et 


" M USA fejres Allehelgensaften (31. oktober) med at udstille udhulede græskar, udskåret 
som ansigter og med lys indeni. 

tidspunkt, hvor de døde vendte tilbage til livet og hvor menne- 
skelige væsener i deres fysiske kroppe helt umiddelbart kunne 
kontakte bortgangne ånder af enhver slags, såvel som deres 
egne skytshelgener. Det er betydningsfuldt, at børn på dette tids- 
punkt får lov til at strejfe om ved nattetide efter deres sædvanli- 
ge sengetid og at de forventes at gå fra hus til hus og tigge om 
mad efter at solen (symbolet på fysisk liv) er gået fuldstændig 
ned! Faktisk synes Skorpion- og Pluto-personer at have en vis til- 
knytning til de mørke oplevelsesområder, enten på en konstruk- 
tiv måde eller gennem angst blandet med fascination. Børn er 
på denne nat klædt ud i alle slags skændige kostumer, ligesom så 
mange fortabte sjæle der strejfer om her og der i søgen efter 
næring. Faktisk minder det velkendte »snyd eller bliv snydt« 
svagt om en Skorpion-måde at kræve noget på. Det skulle være 
åbenbart, at Skorpionen og Pluto altid interesserer sig for død af 
en eller anden art og hvis man er bange for døden, er det sik- 
kert, at man er bange for Pluto-transitter. Skorpionen og Pluto 
repræsenterer en trang til at trænge ind til livets kerne med stor 
intensitet, indtil den rene livskraft opleves gennem en sammen- 
smeltning med en anden kilde (menneskelig eller guddomme. 
lig). Af ovennævnte kan vi derfor slutte, at Pluto-transitter har 
styrke til at bringe os i kontakt med grundkraften i os selv, med 
livsoplevelser i deres mest intense, koncentrerede og ubetingede 
form og med vores grundlæggende natur og positive mulighe- 
der i deres reneste tilstand. Og mens alt dette sker, kan de gamle 
skæl bestående af udvoksede emotionelle og mentale vanemøn- 
stre falde væk eller blive afstødt langt om længe. 

De følgende eksempler skulle illustrere, hvordan sådanne 
transitter kan fungere. En 43-årig kvinde oplevede sin mands 
død, da den transiterende Pluto var i konjunktion med hendes 
fødsels-Mars i 1. hus. Hun havde aldrig haft et ordentligt forhold 
til en mand, før hun mødte ham og han havde hjulpet hende 
med at finde styrke og tillid i sig selv. De havde kun været gift i 
nogle få år, da han døde. Det vigtige ved denne oplevelse var, at 
den udgjorde en transformation af hendes selvtilstrækkelighed, 
styrke og evne til at hævde sig selv og til at styre sit eget liv (som 
alt sammen er symboliseret af Mars). Selv før hun kendte til de 
astrologiske sammenhænge med denne oplevelse, indså hun, at 
hun fra nu af måtte klare sig selv og i uafhængighed begynde at , 
udnytte de indre ressourcer, hun havde udviklet i løbet af de sid- 

ste få år. En 26-årig kvinde rensede sig selv for mange gamle 
holdninger og erindringer, da Pluto var i konjunktion med hen- 
des fødsels-Merkur, Den udadtil mest bemærkelsesværdige ma- 
nifestation af denne fase var, at hun blev mere afslappet (be- 
mærk at Merkur hersker over nervesystemet) og at hendes hold- 
ninger og tanker blev meget mindre overfladiske, end de før 
havde været. Man kan sige, at hendes øgede afslapning indtraf 
på grund af både en uddybet opfattelse og den spændingsløs- 
ning, som kan ledsage plutonisk eliminering. Tre forskellige ek- 
sempler på, hvordan Plutos transitter i kvadrat til Uranus kan 
udtrykke sig, åbenbarer hvor individualiserede astrologiske tolk- 
ninger bør være: 1)en ung kvinde transformerede i løbet af den- 
ne periode sin fornemmelse af, hvad frihed betyder og rensede 
sig selv for sin uregelmæssige måde at udtrykke frihed på ved at 
beslutte sig til ikke at stikke af og tilslutte sig en voldelig, revolu- 
tionær gruppe, som hun var i kontakt med men begyndte i ste- 
det at studere med henblik på en karriere inden for kiropraktik; 
2)en anden kvinde blev syg, mødte to gamle kærester, hun ikke 
havde set i årevis og blev mere afklaret vedrørende hvilken slags 
personlig frihed, hun ønskede; 3) en ung mand fandt, at denne 
periode var en langvarig fase af psykisk transformation og psy- 
kologisk uro, hvorunder han havde megen drømmeaktivitet; 
han blev interesseret i astrologi og begyndte på at blivSindviet i 
psykologisk rådgivning og drømmetydning. 

En 35-årig kvinde gennemgik alvorlige, emotionelle foran- 
dringer, da den transiterende Pluto gik i kvadrat til hendes fød- 
sels-Venus. De var alle sammen pinefulde; men til syvende og 
sidst åbnede de hende for en meget mere glædesfyldt forståelse 
af kærlighed, Hendes mand gennem 15 år forlod hende og — 
kort derefter — blev en af hendes bedste venner lammet (da Ura- 
nus gik i opposition til hans fødsels-Uranus-Mars-konjunktion). 
Det var en periode, der handlede om at smide alle sine gamle fø- 
lelsesmæssige tilknytninger væk, hvilket gav hende en dybtgåen- 
de forståelse, som intet andet kunne have gjort, En 30-årig mand 
forlod hele den karriere, som han havde arbejdet på at opbygge 
igennem 8 år, da Pluto gik i konjunktion med hans Sol. Efterhån- 
den som aspektet nærmede sig, blev han følelsesmæssigt og fy- 
sisk syg og måtte holde sengen i næsten en måned; men i løbet 
af den efterfølgende rekonvalescensperiode erkendte han ikke 
alene, at han ikke kunne fortsætte sit aktuelle arbejde, som grun- 

digt udmattede ham, men han begyndte også at læse mange bø- 
ger inden for det område, som skulle blive hans nye karriere. 
Det var som alle spor af hans gamle levebrød pludselig var fejet 
af vejen, kun efterladende det, som han spontant havde lavet 
med stor glæde, da han var yngre og det var disse gamle, vel- 
kendte evner, som han så begyndte at udnytte i en ny erhvervs. 
mæssig retning. 

Et sidste eksempel er særligt rammende for de, som prøver at 
følge en eller anden slags ideel eller åndelig udviklingsvej: Plutos 
transitter til fødsels-Neptun. Disse transitter kan manifestere sig 
som forvirring og stor utilfredshed, når gamle længsler, idealer 
og fantasier bliver bragt op til overfladen. Man kan opnå en stor 
dybde af indsigt i sine sande motivationer, længsler og hvad der 
tidligere var stærke ubevidste følelser, der tilskyndede til ureali- 
stisk adfærd. Eskapistiske drifter kan være stærke; men man kan 
på dette tidspunkt se, at der kun findes en virkelig flugt fra det, 
som optager ens sind: at se sine reelle begær og behov i øjnene 
og transformere sig selv og sine idealer. Faktisk bliver vage, illu- 
soriske eller eskapistiske aktiviteter ofte renset ud i løbet af den. 
ne periode og selvbedrag bliver ofte bragt betingelsesløst op i 
dagslyset. Kort sagt bliver den trang til at reformere sig selv, 
som i en vis grad er til stede under næsten alle Pluto-transitter, 
på dette tidspunkt fokuseret på ens egne idealer og derfor også 
på at tage sig af de områder i ens liv, hvor man har forrådt sine 
idealer. Det er almindeligt på denne tid, at mennesker konfron- 
terer de mere betydningsfulde måder, hvorpå de har prøvet at 
narre sig selv, og det er sjældent, at en sådan transit passerer 
uden at individet bliver nødt til at se et vigtigt område med selv- 
bedrag i øjnene. Diverse skuffelser kan dukke op på disse tids- 
punkter; men de er sædvanligvis et resultat af personens egne 
urealistiske drømme eller selvbedrag. Sådanne skuffelser tjener 
det formål at lære personen dybereliggende og mere pålidelige 
livsværdier. 


Tidsfasisættelse af transitter 


Jeg omtalte tidligere at tidsfastsættelsen af progressioner og 
transitter ikke kan defineres ved usmidige regler, da så meget af 

hænger af individets sensitivitet og af hvor hurtigt personen er i 
stand til at fordøje den fulde rækkevidde og betydning af de kor- 
responderende oplevelser. Jeg har for eksempel set tilfælde, 
hvor en specifik traumatisk begivenhed eller frustration i 
15-årsalderen (da Saturn transiterede fødsels-Saturn i opposition) 
fortsatte med at plage mennesker i de næste 15 år og hvor be- 
tydningen og dybden af den oprindelige oplevelse først blev 
fuldt ud forstået og accepteret på tidspunktet for den første Sa- 
turn.-tilbagekomst! Mange lignende mønstre kunne forklares 
her; for de fem ydre planeter har alle den egenskab tilfælles, at 
deres indflydelse på det enkelte menneskes liv til tider er så dybt 
gående, at personens bevidsthedsniveau ikke er højt nok til at 
klare det altsammen, for slet ikke at tale om at integrere oplevel- 
sen på kort tid. Det helt overvejende flertal af psykoterapeutiske 
teknikker er faktisk hovedsageligt orienteret mod at fremme in- 
tegrationen og accepten af diverse oplevelser, som ikke fuldt ud 
kunne konfronteres på det tidspunkt, hvor de hændte, fordi 
smerten var så overvældende. Disse terapeutiske teknikker ad- 
skiller sig ret meget fra traditionelle astrologiske teknikker; men 
de to forståelsesmetoder komplementerer hinanden perfekt. 
(Som følge heraf begrænser de, som siger, at astrologer ikke kan 
lære noget af psykologien, sig selv til en ufuldstændig form for 
rådgivning, som kun tager sig af forstanden og ikke af følelser- 
ne. Meget få astrologer kan blive kvalificerede terapeuter; men 
astrologiske rådgivere bør i det mindste være klar over, hvilke 
terapiformer, der er til rådighed for behandling af forskellige 
problemer, så de kan give nyttige henvisninger.) Faktisk er en af 
astrologiens største værdier, at den kan hjælpe os med hurtigere 
og mere fuldstændigt at tilegne os betydningen af enhver given 
oplevelse. Man kan sige, at den kan være en form for forebyg- 
gende medicin, som kan reducere behovet for intensiv psykote- 
rapi i fremtiden. 

Kendskab til astrologi er særligt nyttigt, når man har med 
børn at gøre, hvad enten det er som forælder eller som profes- 
Sionel inden for et eller andet område. Kun meget få børn har 
tilstrækkelig bevidsthed, overblik og ego-styrke til fuldstændigt at 
kunne se barndommens smertelige oplevelser i øjnene. Derfor 
er børn, ligesom de fleste voksne, tilbøjelige til at ignorere, for- 
nægte og undertrykke deres pinefulde følelser, hvorved de ud- 
skyder behovet for at konfrontere dem til senere i livet. Da me- 

get få voksne kan vide, hvad barnet går igennem og da de fleste 
voksne er tilbøjelige til at afvise børns følelser som værende 
temmelig uvæsentlige, får et barn ofte følgende råd: »Det skal du 
ikke bekymre dig om, det er bare en fase, du er ved at gå igen- 
nem. Når du bliver ældre, vil du forstå, at det ikke virkelig betød 
noget.« Men kendsgerningen er, at for barnet er det vigtigt lige 
nu! Og hvis forælderen, rådgiveren, læreren eller slægtningen 
tog astrologien til hjælp, ville han eller hun være i stand til at 
trænge ind i barnets indre oplevelse og dermed begynde at rela- 
tere til den på en mere følsom måde. Mange af barndommens 
pinefulde oplevelser kunne mildnes, hvis blot barnet havde no- 
gen at snakke med, som virkelig forstod, hvad der foregik! 

Men for at komme tilbage til emnet, tidsfastsærtelse af speci- 
fikke transitter, er det klart, at tidsfastsættelse mere er en kunst, 
end en videnskab, da det er et så individuelt anliggende. Vi kan 
imidlertid skitsere nogle få retningslinier, som kan være nyttige, 
idet mindste indtil den udøvende har erfaring nok til, at han el- 
ler hun kan føle de forskellige transitters indflydelse på en speci- 
fik måde. En af de vigtigste ting, som man bør lægge mærke til, 
når man arbejder med transitter, og som kun få bøger om tran- 
sitter nævner, er det almindelige fænomen, at en given transit 
gentager sig selv tre (eller i Neptun” og Plutos tilfælde ofte fem) 
gange i løbet af en periode på mange måneder. Pluto kan for ek- 
sempel gå i kvadrat til min Måne, første gang direkte og så blive 
retrograd for at gå i kvadrat til Månen igen og så igen blive di- 
rekte og gentage kvadraten. I nogle tilfælde bliver Pluto så retro- 
grad igen og gentager aspektet yderligere to gange. Lejligheds- 
vis er den transiterende planet stationær (dvs., dens tilsyneladen- 
de bevægelse er nul, idet den skifter til enten at blive retrograd 
eller direkte igen) i et punkt, som står i et snævert aspekt til en 
fødsels-planet. Disse perioder er særligt stærke! Når man ser, at 
en given transit vil blive gentaget i løbet af en periode på mange 
måneder, bør man betragte den pågældende serie af transiterin- 
ger, som repræsentativ for en hel, sammenhængende ændrings- 
og transformationsproces, som vil være særligt dybtgående og 
som vil starte nogen tid før det første, eksakte aspekt og fortsæt: 
te nogen tid efter det sidste. Det er som om, det eksakte aspekt 
under hele den pågældende periode markerer toppunkter i den 
energistrømsintensitet, som opleves, selv om ændringsprocessen 
stadigvæk fortsætter på et vist niveau, selv mens planeten mid- 

lertidigt ikke står i det snævre aspekt. Det er ikke altid, vigtige 
oplevelser og udviklinger manifesterer sig, når sådanne aspekter 
er eksakte, selv om det er oftere, at de gør det, end de ikke gør 
det. Men de eksakte aspekter er altid »så«-perioder, hvor indfly- 
delsen på ens opmærksomhed og bevidsthed sædvanligvis er 
mest intens. Som tidligere nævnt svarer den første transitering i 
en sådan serie til den mest slående oplevelse af alle de udviklin- 
ger, som indtræffer undervejs i hele forandringsperioden og den 
første transitering står sædvanligvis i forbindelse med den mest 
problematiske oplevelse i de tilfælde, hvor det drejer sig om et 
udfordrende aspekt. (Det bør imidlertid påpeges, at hvis den akti- 
verede fødselsplanet var retrograd ved fødslen, så vil den retro- 
grade periode i serien af transiteringer til tider betegne den 
mest tydeligt intense oplevelse.) Det er som om, man bliver nødt 
til at rydde alle forhindringer af vejen under den første transite- 
ring for at blive åben for de nødvendige belæringer under den 
resterende del af hele processen. 

For nogle transitter kan spørgsmålet om orbis forenkles ved 
at bruge en orbis baseret på tid i stedet for på et specificeret an- 
tal grader. Som omtalt i kapitel 8, føler Jeg, at for almindelige 
formål er det at bruge en maximumorbis på en måned før og 
en måned efter et eksakt aspekt, en værdifuld rettesnor for de 
ydre planeters transitter. Det betyder, at den transiterende Måne 
vil have været 1 konjunktion med hvert af de punkter, som er in- 
volverede i transitkonfigurationen, to gange i løbet af den pågæl- 
dende periode på to måneder. Hvis man prøver at bruge en 
usmidig orbis på for eksempel 1 grad, vil man ofte mislykkes i at 
se de transiteringer, som virkelig modsvarer en speciel oplevel- 
se, selv om de muligvis ikke har været eksakte på tidspunktet for 
den ydre udvikling. Da Solen og Månen regulerer den aktuelle 
energistrøm i vores liv, bør vi indse, at — selv om mange transite- 
ringer vil manifestere sig tydeligt præcist på minuttet — vil andre 
manifestere sig en smule før eller efter, det eksakte aspekt er 
dannet, afhængigt af Solens og Månens positioner. En orbis på 1 
måned er imidlertid et maximum, eftersom en orbis på 2 uger 
(og dermed omfattende en hel cyklus af den transitte Måne) i de 
fleste tilfælde vil være tilstrækkelig til at indramme en periode, 
hvori et givet transitaspekt vil manifestere sig kraftigt. Jeg må 
imidlertid gentage, at dette kun er en rettesnor; for i den virkeli- 
ge praksis findes der flere specifikke faktorer, der er relevante i 

forbindelse med transiterende planeter, og som ikke passer ind i 
nogen generel regel, og som jeg nu vil skitsere mere i detaljer. 


MÅNE-TRANSITTER 

Nymånen i et snævert aspekt til en fødselsplanet vil ofte begyn- 
de at manifestere sig nogle få dage før det eksakte tidspunkt, 
hvor Solen og Månen står i konjunktion. Dette er forklarligt ud 
fra den kendsgerning, at efterhånden som den transiterende 
Måne nærmer sig til den transiterende Sol, begynder deres ener- 
gier at smelte sammen, og idet den transiterende Måne går ind i 
det tegn, hvori den transitte Sol befinder sig, bliver energifrigø- 
relsen endnu stærkere. 


MERKUR-, VENUS- OG MARS-TRANSITTER 

En orbis på 1 grad vil normalt være tilstrækkelig for forståelsen 
af disse transitter. Det betyder for eksempel, at en Mars-transi- 
tering af Solen i opposition sædvanligvis vil manifestere sig 
stærkt i maximalt 3 dage. Den eneste yderligere retningslinie for 
disse transitter er, at alene deres tegnposition kan være sym- 
bolsk for en generel tendens i en kort periode. Når som helst 
den transiterende Venus for eksempel er i dit Sol-tegn, kan den- 
ne periode falde sammen med en større interesse i at indgå i 
nye forhold eller i at træffe nye mennesker. 


JUPITER- OG SATURN-TRANSITTER 

Som tilføjelse il den ovennævnte tidsorbis bør det også under- 
streges, at alene disse transiterende planeters tegnposition bør 
tages i betragtning; for den blotte tilstedeværelse af en af disse 
planeter i det tegn, hvori du har din Ascendant eller det tegn, 
hvori din fødsels-Sol, -Måne eller andre vigtige planeter befinder 
sig, vil farve hele den holdning, hvormed du udtrykker disse 
energier i mange måneder, selv om der ikke forekommer nogen 
snævre aspekter. For eksempel kan Jupiters transitering af dit 
Måne-tegn give dig større selvtillid med hensyn til at udtrykke 
energier, som du altid har følt dig særligt godt tilpas med og 
denne nye fornemmelse kan vare så længe som et helt år. Eller 
hele den periode, hvor Saturn går igennem dit Sol-tegn, kan mu- 
ligvis karakteriseres som en temmelig alvorlig periode i dit liv, 
hvor du prøver at strukturere den måde, hvorpå du bruger dine 
kreative energier. Denne trang til strukturering vil simpelthen 

bliver forstærket, når Saturn begynder at danne et snævert 
aspekt med fødsels-Solen. Det bør også nævnes, at Jupiters tran- 
sitter ofte opleves som en forventning om nogle storstilede 
fremtidige udviklinger i måske 4-6 måneder, før det eksakte 
aspekt dannes. (Bemærk igen Jupiters betydning som en sam- 
klang med fremtiden!) Saturns transitter sakker derimod ofte 
bagud i overensstemmelse med Saturns traditionelle korrelation 
med forsinkelse og langsommelighed, og som følge heraf sker 
mange vigtige udviklinger måske så længe som 1 !/2 år efter, at 
et eksakt Saturn-aspekt er overstået. ” 


URANUS-TRANSITTER 

Disse må hovedsageligt betragtes som værende vigtige, når de 
kommer inden for 5" eller mindre fra et eksakt aspekt. Deres 
tegnposition alene har ikke nær den betydning, som Jupiters og 
Saturns tegnposition har. Uranus-transitter er de mest præcise af 
alle tidsfastsættelsesmidler i astrologien, da de næsten altid synes 
at manifestere sig med stor umiddelbarhed, når aspektet er ek- 
sakt. Derfor er disse aspekter, som påpeget af både Charles Jay- 
ne og Isabel Hickey, særligt nyttige i forsøg på at korrigere fød- 
selstidspunkter. Endelig bør det påpeges, at et individ, som i høj 
grad er i samklang med Uranus-energien i sit fødselshoroskop 
(som de fleste, der er stærkt involveret i astrologi, er) vil være føl- 
som for disse transitter og derfor vil begynde at føle deres virk- 
ning som en generel acceleration af livets gang i et godt stykke 
tid, før det eksakte aspekt dannes. Det er primært i disse tilfælde, 
at den maximale orbis på 5" er nødvendig. 


NEPTUN-TRANSITTER 

Igen, tidsfastsættelsen af disse transitter afhænger hovedsageligt 
af individets stemningsleje. Mennesker som er fuldstændigt en- 
gagerede i de overfladiske anliggender vedrørende materiel 
overlevelse og ansvar er ofte ulbøjelige til kun at bemærke disse 
transitter, når de kommer inden for en. grad eller to fra det ek- 
sakte, hvorimod de, som er åbne over for de finere planer i livet, 
er tilbøjelige til at opfatte Neptun-vibrationer i deres liv, når 
Neptun er så meget som 5" fra at danne et eksakt aspekt. Lige- 
Som for Uranus er den transiterende Neptuns tegnposition kun 
af ringe betydning for den enkelte. 

PLUTO-TRANSITTER 

Disse transitter kan være overraskende kraftige, selv hvis aspek- 
tet er 5" eller så fra at være eksakt. På en vis måde føler jeg, at 
Pluto bør gives en større indflydelsesorbis end nogen anden 
transiterende planet, med undtagelse af Jupiter og Saturn og til 
trods for dens beskedne, fysiske størrelse, For mens den transitte 
Plutos eksakte aspekter til fødselsplaneter sædvanligvis falder 
sammen med vigtige forandringer, som de fleste lægger mærke 
til, så synes yderst kraftige virkninger i mange tilfælde at være 
åbenbare op til et år, før et sådant aspekt finder sted og hvor 
Pluto kan være op til 5" fra at danne det eksakte aspekt. Det er li- 
gesom om, Pluto forbereder personen til de større og dybtgåen- 
de forandringer, der er på vej, ved at nedslide nogle af funda- 
menterne for personens gamle livsstil, før det tidspunkt, hvor 
mere betydningsfulde genfødselsmuligheder bliver tydelige. Folk 
er mere tilbøjelige til at åbne sig for det nye, når de befinder sig 
j en tilstand af desorientering og forud for de eksakte Pluto-tran- 
siteringer opleves ofte træthed, kedsomhed, selvransagelse og 
følelsesmæssig smerte, som påvirker personen så dybt, at det 
medfører en tilstand af psykisk desorientering. Samtidig med at 
dette somme tider kan være pinefuldt og forvirrende, kan det 
selvfølgelig også være en frugtbar oplevelse. Selv om det meste 
af vores uddannelse og vores kulturelle fordomme gør os tilbøje- 
lige til at føle absolut rædsel ved tanken om kaos, så kan værdi- 
fulde lektier læres ved at tilpasse sig hvilken som helst situation, 
som måtte opstå i disse overgangsperioder. Som Carl Payne To- 
bey skriver i The Astrology of Inner Space: 


»Frygt aldrig kaos; for ud af kaos fødes altid noget. I stedet 
for at bekymre mig om en kaotisk situation, afventer jeg 
fødslen. Når din forstand bliver kaotisk — eller når min gør 
det — er det fordi, det er umuligt at se helheden.« 


10. Ascendant og MC: Vitale 
faktorer i personlighedsstrukturen 


Fødselshoroskopet kan kun tolkes korrekt 
af mænd og kvinder med intuitiv visdom; sådanne er få. 
— PARAMAHANSA YOGANANDA 


I mange år lykkedes det mig ikke at få en meningsfuld fornem- 
melse af Ascendanten og MCen, selv om jeg læste enhver astro- 
logibog, jeg kunne finde og også gik til foredrag om emnet. Det 
var først da jeg begyndte at give mange konsultationer, som fo- 
kuserede på en dybtgående udforskning af fødselshoroskopets 
forskellige komponenter, at jeg begyndte at udvikle en fornem. 
melse af disse astrologiske faktorers betydning. Indtil jeg havde 
opnået en vis umiddelbar erfaring gennem rådgivning på to- 
mandshånd, som satte mig i stand til at iagttage mange forskelli- 
ge mennesker og deres forskellige måder at udtrykke sig selv på, 
forblev alle de teoretiske forklaringer af Ascendanten og MCen 
abstrakte og kun til liden nytte. Jeg føler, at denne direkte erfa- 
ring var nødvendig af to grunde. For det første symboliserer As- 
cendanten en måde, hvorpå hele jeget udtrykker sig så umiddel- 
bart og spontant, at ingen ord alene er i stand til at indfange 
dets essens. Det har således en næsten transcendental betydning 
set ud fra dets vigtighed med hensyn til ens totale integration 
som et fuldt fungerende, dynamisk individ. For det andet fore- 
kommer MCens betydning meget abstrakt, når man er ung; 
men — efterhånden som man bliver ældre og deltager mere 
fuldt og helt i samfundet, efterhånden som man lægger mere 
vægt på at indfri sine ambitioner og efterhånden som ens per- 
sonlighedsstruktur bliver mere etableret i et fast mønster — bli- 
ver MCens betydning mere relevant i forhold til ens erfaring og 
dermed lettere forståelig. Ved at legge mærke til sammenhæn- 
gen mellem Saturn og dens egenskaber og MCen (10. husspids i 
de fleste systemer), kan man værdsætte forbindelsen mellem 

MCen og både modenhed og bestræbelserne på at opnå en inte- 
greret livsstruktur. 

Det bør også nævnes, at den franske statistikker, Michel Gau- 
gelins forskning bekræfter de astrologiske traditioner vedrøren- 
de Ascendanten og MCen og især konjunktioner med disse 
punkter. Gauqelins arbejde synes imidlertid at indikere, at As- 
cendanten og MCen ikke udgør begyndelsen af deres rekspekti- 
ve huse, men snarere vigtige fokuspunkter for energistrøm. 1. 
og 10. hus synes at begynde temmelig mange grader før disse 
punkter, antydet af den kendsgerning, at hans studier viste, at en 
planet var særlig betydningsfuld, når den stod i de områder, som 
traditionelt kaldes 12. og 9. hus, nogle grader fra de egentlige 1. 
og 10. husspidser. Denne opdagelse bekræfter det, som jeg og 
mange andre astrologer er begyndt at gøre temmeligt spontant; 
nemlig, at betragte husspidsen som værende et stærkt område i 
ethvert hus, men ikke den absolutte begyndelse af huset, som 
det så ofte hævdes. Jeg går imidlertid ikke så vidt som til at sige, 
at husspidsen ligger i midten af huset, som det også er blevet fo- 
reslået. Personligt føler jeg, at husspidsen og de 6” eller så på 
begge sider er de stærkeste områder i ethvert hus og jeg bruger 
derfor altid en orbis på mindst 6" til husspidser. Ifølge de astrolo- 
giske traditioner blev en planet, som steg op over 1. husspids 
(Ascendanten) i fødselsøjeblikket, betragtet som havende en sær- 
lig stærk indflydelse i personens liv. Grunden til at en planet nær 
ved horisonten er så særlig betydningsfuld, burde være klar, når 
vi overvejer det følgende fænomen. 


Ascendanten 


En hvilken som helst planets position på horisonten (dvs. nær As- 
cendanten) kan anses for at indikere en usædvanlig domineren- 
de betydning af den pågældende planets kvaliteter og energier i 
tilværelsen for en person, som er født i det øjeblik. (Dette afspej- 
ler sig også i den måde, hvorpå transiteringer af Ascendanten 
føles som værende specielt stærke.) Da de fleste former for astro- 
logi er geocentriske og derfor tillægger diverse himmelske fakto- 
rer betydning i overensstemmelse med, hvordan de tager sig ud, 
set fra Jorden, kunne man forvente, at et sådant træk (fundet på 

basis af astrologisk observation) burde være iøjnefaldende i ens 
direkte opfattelse af selve det astronomiske fænomen. Og sådan 
forholder det sig virkelig; for enhver planet på horisonten ser 
ud, som om den er forstørret! Forestil dig en fuld høstmåne, glø- 
dende orange og gylden, lige over horisonten. Den ser enorm 
ud, næsten dobbelt så stor, som normalt. Mange tilskriver denne 
tilsyneladende øgning af størrelsen (som også kan observeres for 
Solen, planeterne og stjernebillederne, når de er nær horison- 
ten), atmosfærisk forvrængning; men medens smog, Støv og an- 
dre atmosfæriske komponenter giver høstmånen sin gyldne 
tone, forstørrer de ikke dens billede. Månen er heller ikke nær- 
mere, når den står i horisonten, selv om det ser sådan ud. (Fak- 
tisk er den nærmest iagttageren, når den står direkte over hove- 
det på ham.) Den overraskende sandhed er, at øgningen i stør- 
relse er et synsbedrag, udelukkende i øjet på den, som ser. Hvis 
man fotograferer og måler Månen, både når den er i horisonten 
og lige over hovedet på en, er diametrene lige store, Billedets 
størrelse har overhovedet ikke ændret sig. Dette fænomen anses 
derfor af videnskabsfolk for at være et rent optisk bedrag. Da 
den måde, hvorpå tingene imidlertid tager sig ud inden for geo- 
centrisk astrologi for os på Jorden (for eksempel planeternes re- 
trograde bevægelse) anses for at være af afgørende vigtighed, 
bør vi betragte dette fænomen som symbolsk for den kendsger- 
ning, at enhver planet nær horisonten er af særlig dominerende 
betydning i vores liv, da deres indflydelse derved forstørres! 

Som et eksempel på betydningen af en planet nær Ascendan- 
ten lad os tage tilfældet med en mand, hvis Sol er i Stenbukken, 
Måne i Jomfruen og Ascendant i Krebsen. Hvis man skulle vur- 
dere hans generelle temperament ud fra disse tre faktorer alene, 
ville det være tydeligt, at han sandsynligvis var en temmelig kon- 
servativ person: forsigtig, selvbeskyttende, tryghedsbevidst og 
måske en lille smule skeptisk over for alt, som ikke havde rod i 
kulturelle eller familiale traditioner. Hvis denne mand imidlertid 
også har Uranus i konjunktion med Ascendanten (hvad enten 
det er på 12. eller 1. hussiden), begynder vi at se en helt ny di- 
mension af hans personlighed. For på trods af alle de fødselsfak- 
torer, som peger på tryghed og traditionalisme, vil Uranus-vibra- 
tionen sandsynligvis indikere et stærkt anstrøg af eksperimenta- 
lisme, uortodoks tankegang og åbenhed over for det nye og an- 
derledes. I stedet for at være en type der bliver hængende i mud- 

deret, fyldt af angst og tvivlen på sig selv, kan han meget vel ek. 
semplificere progressiv tænkning og endda revolutionære tilbø- 
jeligheder på et vist plan. Faktisk ville denne mand aldrig blive 
tilfreds med en Stenbukkeagtig livsstil, hvori den primære beto- 
ning lå på pligt og personlig begrænsning; men også udleve sin 
konstante trang til oplevelsesmangfoldighed og frihed i sin 
måde at udtrykke sig på. 

Et andet eksempel; antag at en kvinde har Solen i Vandman- 
den, Månen i Skytten og Ascendanten i Løven! Det er en stærk 
kombination af positive, overstrømmende energier, som vi kun- 
ne forvente ville blive dynamisk udtrykt på en særlig åbenbar 
måde; men hvis denne kvinde har Pluto i konjunktion med As- 
cendanten, ville det være mest sandsynligt, at hun udtrykte sig 
selv på en måde, som mindede om de, der har Ascendanten i 
Skorpionen: hemmelighedsfulde, stemningsbetonede, eftertænk- 
somme og selvundertrykkende. Eller for at udtrykke det mere 
præcist, der kunne forekomme en stærk frygt for at tillade sig 
selv at udtrykke den slags spontanitet, som hendes andre horo- 
skopfaktorer symboliserer. I dette eksempel forstørrer Plutos til- 
stedeværelse i nærheden af Ascendanten de plutoniske egenska- 
ber langt mere, end det ville have været tilfældet med Pluto i 
andre områder af horoskopet. 

Ascendanten viser en måde, hvorpå vi er stærkt sensitive og 
bevidste og det er en anden forklaring på, hvorfor en transite- 
ring af Ascendanten føles så kraftig; for den påvirker os i det 
område af vores liv og i den dimension af vores energifelt, som 
er den mest følsomme. Nogle astrologer har faktisk sagt, at As- 
cendanten viser det punkt, hvor ånden går ind i kroppen i det 
øjeblik, vi trækker vejret første gang. Jeg ved ikke om dette er 
sandt; men min erfaring med healingkunsten (især med polari- 
tetsterapi) leder mig til at tro, at den del af kroppen, som står i 
forbindelse med det opstigende tegn, indikerer, hvor du er dyna- 
misk forbundet med dine finere energilegemer (eller energifel- 
ter) og som følge heraf hvor der findes en indstrømning af kraf- 
tige energier. Vi kunne her nævne nogle af Ascendantens betyd- 
ninger: 


A. Ascendanten repræsenterer det billede af ens personlig- 
hed, som ses af andre. Det betyder ikke, at dette billede er 
et præcist portræt af ens totale jeg; men det viser ofte no- 

get, som andre faktisk lægger mærke til som deres første 
indtryk. Ascendant-billedet kan faktisk afsløre personlige 
egenskaber, som tydeligt afviger fra ens mere indre orien- 
teringer. 


B. Ascendanten repræsenterer den måde, hvorpå du aktivt 
smelter sammen med livet i den ydre verden, når din ener- 
gi strømmer spontant. Som følge heraf afslører den en ge 
nerel tilnærmelse til livet, som i ældre astrologiske afhand- 
linger er blevet kaldt temperamentet. 


C. Ascendanten symboliserer et vigtigt aspekt af din per- 
sonlige skæbne i den forstand, at du simpelt hen er nødt til 
at udtrykke dig selv på den måde, for at du kan føle dig fri 
og hel. 


D. Ascendanten (især i overensstemmelse med dens ele- 
ment: ild, vand, luft eller jørd) afslører kvaliteten af den 
energistrøm, som direkte giver den fysiske krop livskraft 
og dermed, om der findes en markant ledningsevne (luft 
eller ild) for eller en stærk modstand (vand eller jord) imod 
den spontane strøm af vitalenergi. Denne sammenhæng 
forklarer, hvorfor transiteringer af Ascendanten påvirker 
din vitalitet, dit udseende og din generelle helbredstilstand 
så stærkt. 


E. Forbindelsen mellem Ascendanten og den fysiske krop 
tydeliggøres også af den kendsgerning, at kroppen udgør 
dine mest umiddelbare fysiske omgivelser. Når vi bliver 
født, udgør vores fysiske krop og til en vis grad moderens 
hele vores miljø og selv om vi glemmer det med årene, ef- 
terhånden som vi identificerer os mere med kroppen, for- 
bliver vores fysiske »køretøj« altid en essentiel del af vores 
miljø. Som følge heraf kan vi forstå, hvorfor Ascendanten 
så ofte er blevet sat i forbindelse med kvaliteten af de tidli- 
ge omgivelser; for enhver kontakt med den ydre verden 
bliver filtreret af Ascendantens svingningsleje. Kroppen (og 
dermed Ascendanten) får omgivelserne til at eksistere for 
os og Ascendanten farver derfor, hvorledes vi ser vores to- 
tale miljø og vores holdning til den ydre verden senere i li- 

F. Ascendanten repræsenterer en dimension af ens natur, 
som nogle har korreleret med egoet. Selv om man ikke 
kan skabe en direkte overensstemmelse mellem Ascendan- 
ten og egoet, kan det dog fastslås, at Ascendanten repræ- 
senterer en vigtig dimension af egoet. Når man bliver 
truet, er man tilbøjelig til enten at trække sig tilbage fra 
den udtryksform, som vises af Ascendanten, til det mere 
trygge personlighedscenter, som symboliseres af Solen el- 
ler til stærkere at betone Ascendantens egenskaber for at 
hævde sin individualitet og sikre sin overlevelse. Da Ascen- 
danten i urhoroskopet svarer til tegnet, Vædderen, viser 
Ascendanten altid den måde, hvorpå man udtrykker sin in- 
dividualitet og dermed — i en vis forstand — ens ego. Dette 
skal imidlertid ikke betragtes som en negativ egenskab, 
medmindre man måske er overdrevent tvangspræget i så 
henseende. 


G. Ascendantens transcendentale dimension kan, som tid- 
ligere nævnt, ses af den måde, hvorpå Ascendanten viser, 
hvordan vi rent spontant smelter sammen med livet. Det 
er en måde at leve og være på, som ligger hinsides forstå- 
else. Sol-tegnet mdikerer meget mere end Ascendanten, 
hvordan vi forstår og fordøjer oplevelser. Ascendanten af- 
slører snarere den måde, hvorpå vi føler os selv som væ- 
rende enestående os selv, den højeste grad af spontan, be- 
vidst handling og harmoni med os selv. 


Denne sidste henvisning til Ascendantens transcendentale kvali- 
tet kan til at begynde med synes en smule vidtløftig eller uklar, 
så det er ulejligheden værd at forklare denne idé mere detalje- 
ret, Ascendanten markerer adskillelsespunktet mellem det 12. 
hus (det, som ligger uden for vores bevidste styring) og det 1. hus 
(kræfter, som vi bevidst kan bruge). Som følge heraf indikerer 
enhver planet på Ascendanten (enten ved fødslen eller som tran- 
sit eller progression), at man er ved at blive bevidst om den på- 
gældende funktion, energi eller universelle lov med stor umid- 
delbarhed. Den jungianske psykolog Patrick Harding forklarer 
dette punkt yderligere: 


»... vi ser, at Ascendanten indtager en position, som — hvis 

tidsfastsættelsen er virkelig nøjagtig — ligger præcist mel- 
lem livet i moderskødet og livet i verden uden for det. Den 
viser os således den eksakte position af den tidløse zone 
mellem de to. Det kunne derfor synes, som om det tidløse 
punkt kunne, og næsten altid gør det, spille en rolle med 
hensyn til at præge barnets psyke med det opstigende 
tegns egenskaber«. 


»Hvis vi tager Ascendanten, som det eksakte midtpunkt 
mellem den ubevidste livmoderverden og den bevidste 
yderverden, så vil det forekomme logisk, når disse er i ba- 
lance eller i en tilstand af tidløshed, at treenighedsprincip- 
pet fungerer og psykens tredie medlem, det koliektive ube- 
vidste kommer ind i billedet. I det kollektive ubevidste fin- 
des de store arketyper og der er noget, der tyder på, at de- 
res antal er 12 og at de svarer til de symbolske billeder, 
som er tildelt dyrekredsens tegn. ... Det forekommer der- 
for naturligt, at den aktive arketype for den periode erklæ- 
rer barnet for sit og præger det med sine egenskaber, idet 
det passerer igennem den tidløse zone i fødselsøjeblikket. 
(Fra »Time Alone Can Tell«, Journal of Astrological Studies, 
Vol. 1, s. 193) 


På grund af at en planet er et meget mere koncentreret energi- 
fokus, end et tegn er, bør det her påpeges, at det opstigende 
tegn alene ikke bør tages under betragtning uafhængigt af de 
planeter, som modificerer, aktiverer eller farver den måde, 
hvorpå man udtrykker sig selv, som vist af Ascendanten og hele 
1. hus. Grundlæggende findes der to typer af sådanne planeter: 
1) enhver planet i 1. hus (som ikke alene omfatter planeter under 
horisonten i det traditionelle 1. husområde — undtagen de, som 
står inden for 6 til 8" fra 2. husspids — men også planeter, som 
står i det traditionelle 12. husområde, inden for selv 10' fra As- 
cendanten) og 2) Ascendantens herskerplanet (eller -planeter). 
Ascendantens herskerplanet er behandlet for sig selv i næste 
afsnit, da en fuld forståelse for dens vigtighed kræver en dybtgå- 
ende forklaring. Vi kan imidlertid temmelig kortfattet undersø- 
ge betydningen af en planet, som står i 1. hus. Det første, der må 
lægges vægt på, er, at en planet i 1. hus kan overskygge de vibra- 
tioner, som symboliseres af Ascendanten, i det mindste på nogle 

åbenbare måder. De kvaliteter, som repræsenteres af det opsti- 
gende tegn, er der stadigvæk og fungerer; men tilstedeværelsen 
af en planet i 1. hus (især hvis den er nær ved Ascendanten) indi- 
kerer en ydtryksform, som er særlig kraftig. Der findes en speci- 
elt stærk kontrast i tilfælde, hvor planeten i 1. hus står i et tegn, 
som er forskelligt fra det opstigende tegn. En person med Ascen- 
danten i Løven vil for eksempel uundgåeligt udtrykke visse 
Løve-karakteristika; men tilstedeværelsen af en planet i Jomfru- 
en i 1. hus kan give nok Jomfru-betoning til at foranledige andre 
til at gætte på, at personen har en Jomfru-Ascendant. De, hvis 
horoskop rummer en planet i 1. hus i et tegn, der er forskelligt 
fra det opstigende tegn, er karakteriseret ved at have en mere 
sammensat generel tilnærmelse til livet, end andre. I de tlfælde, 
hvor planeten i 1. hus står i det opstigende tegn, er der en dob- 
belt betoning af dette tegns kvaliteter og energier, selv om den 
specifikke energiudløsningsmåde i høj grad vil afhænge af hvil- 
ken planet, det drejer sig om. Hvis en person for eksempel har 
Saturn i Vædderen i 1. hus og Vædderen også er opstigende, ses 
det, at Vædder-energiens udtryksform er af dybtgående vigtig- 
hed for personen og er noget, som han eller hun muligvis vil ar- 
bejde meget energisk med. Selv om Vædderens egenskaber og 
drifter imidlertid vil være stærke i den pågældende person, indi- 
kerer Saturn-placeringen, at den faktiske udløsning af Vædder- 
energien kan være noget mindre end spontan og noget hæm- 
met. I nogle tilfælde kan en sådan person endda se ud til at være 
mere af en Stenbukke-Ascendant type end en Vædder-Ascen- 
dant type. 


Ascendantherskeren 


Ascendantens herskende planet sammen med dens hus. og tegn. 
position er en anden faktor, som må vurderes samtidigt med 
enhver analyse af et individs opstigende tegn. Man kan faktisk 
sige, at der for eksempel findes 12 grundlæggende typer af Væd- 
der-Ascendanter (afhængigt af Mars' tegnposition), 12 typer af 
Tyre-Ascendanter (afhængigt af Venus' tegnposition) osv.... 
Både den herskende planets tegn- og husposition er yderst vigti- 
ge faktorer i ethvert horoskop. Huspositionen er meget vigtige" 

re, end tegnpositionen, hvis herskeren er Uranus, Neptun eller 
Pluto. Den herskende planets position angiver den primære 
energi og det område af livsoplevelse, som motiverer en til at 
agere i verden. Dertil kommer, at elementet af det tegn, som 
den herskende planet står i, ofte er indikativt for det oplevelses- 
niveau, som får dine fysiske energier til at strømme, og da selve 
Ascendanten repræsenterer den generaliserede oplevelse af at 
være sig selv og af at erkende sin individuelle natur mest spon- 
tant, kan den herskende planets husposition siges at repræsente- 
re det specifikke felt for livsaktivitet, hvori man mest umiddel- 
bart kan opleve sin grundlæggende natur. Når først man har 
bragt sig i harmoni med det erfaringsfelt og den energitype, 
som repræsenteres af den herskende planet og dens hus og 
tegn, begynder man at føle sig mere levende, mere motiveret til 
ar udtrykke sig selv og indadtil mere tryg og autentisk. De aspek- 
ter, som involverer Ascendant-herskeren er også specielt vigti- 
ge, på lige fod med aspekter, som involverer Solen eller Månen 
eller selve Ascendanten. Sådanne aspekter er så betydningsfulde, 
fordi de indikerer specifikke dynamikker, som påvirker den ge- 
nerelle frit strømmende eller hæmmede måde, man udtrykker 
sig selv på. Forbindelsen mellem Ascendantens hersker og 
strømmen af fysisk energi og ens helbredstilstand kan næppe 
overvurderes og dens vigtighed i denne henseende kan let ses 
ved at iagttage transiteringerne af den herskende planet. Sådan- 
ne transiteringer falder ofte sammen med markante forandrin- 
ger i ens helbred, vitalitet eller udseende. En klient (en 34-årig 
mand med Jomfru-Ascendant) oplevede for eksempel et totalt 
nervøst sammenbrud, da Uranus gik i kvadrat til hans Merkur. 
Givet er det, at det at have den transitte Uranus i kvadrat til sin 
fødsels-Merkur, kan forbindes med en periode med nervøst 
stress; men en sådan transitering vil ikke være lige så domine- 
rende en kraft for dem, som ikke har Merkur som Ascendant- 
hersker. 

Man kan spørge om, hvorfor Ascendant-herskeren er så vig: 
tig; ofte mere vigtig end herskeren af Sol-tegnet, når det drejer 
sig om dybtgående, umiddelbare oplevelser og fuldstændige 
ændringer i ens holdninger til livet. For at besvare dette spørgs- 
mål synes Jeg, det er nødvendigt at vende tilbage til et meget 
gammelt begreb, nemlig ideen om at den herskende planet er 
den Herre, som præsiderer over ikke alene ens fødselshoroskop, 

men også over hele ens liv. Inden for diverse klassiske begrebs- 
dannelser vedrørende astrologiske faktorer blev Ascendantens 
herskende planet betragtet som værende den guddom eller kos- 
miske magt, som Gud havde udnævnt til at præsidere over hele 
et individs inkarnation. I mere moderne vendinger kan man 
sige, at den herskende planets natur giver personens hele liv en 
generel grundtone, både med hensyn til hans oplevelser og hans 
tilnærmelse til at spille sammen med den ydre verden. Den her- 
skende planets specifikke tegnposition er derfor af stor vigtighed 
som et symbol på den oplevelseskvalitet, energistrøm og gene- 
relle livsorientering, som vil dominere individets væremåde i 
denne inkarnation. Selv om jeg ikke kan hævde at have nok di- 
rekte erfaring til at bekræfte den ovennævnte klassiske begrebs- 
dannelse på nogen specifik måde, så har jeg haft en oplevelse, 
som gjorde meget stærkt indtryk på mig og sagn kunne være be- 
tydningsfuld i denne heseende. For nogle få år siden var jeg til 
stede ved en hjemmefødsel og jeg havde givet en anden person 
specifikke instruktioner om at notere det præcise fødselstids- 
punkt. Derfor ved jeg, at det barn, som blev født, har et yderst 
nøjagtigt fødselshoroskop. Da det blev klart, at fødslen var nært 
forestående, regnede jeg den omtrentlige Ascendant ud i hove- 
det og antog, at barnet ville få en Vandmand-Ascendant. Idet 
barnet blev født, fyldtes rummet af en kraftig og næsten hånd- 
gribelig åndelig energi. Intensiteten af det tryk, som føltes i det 
pågældende rum i det øjeblik, kunne kun tilskrives en saturnisk 
energi og vibration og jeg sagde til en af de andre tilstedeværen. 
de, at atmosfæren var ladet med denne stærke kraft. Senere den 
nat, efter at tingene var faldet til ro og den nye baby var faldet i 
søvn, beregnede jeg hans horoskop præcist og fandt til min 
overraskelse, at hans Ascendant var 28” i Stenbukken. Hans ho- 
roskophersker var derfor Saturn og jeg kunne ikke have forestil- 
let mig en mere saturnisk fødselsoplevelse og heller ikke en 
mere saturnisk vibration i luften, end den som ledsagede hans 
ankomst. Eftersom det, at blive født i den materielle verden, 
selvfølgelig er en temmelig saturnisk begivenhed, så kan jeg ikke 
sige, om den samme oplevelse ville have fundet sted, hvis barnet 
for eksempel var blevet styret af Venus eller Jupiter. Men jeg fø- 
ler, at dette tilfælde er værd at omtale med henblik på at op- 
muntre folk til at være opmærksom på de vibrationer, som måt 
te blive følt under fødslen af andre sjæle på det fysiske plan. 

Det skulle være tydeligt nu, at ingen overvejelse af Ascendan- 
ten er komplet uden, at man samtidig indbefatter hele det 
kompleks af faktorer, som er snævert relateret til Ascendanten. 
Kvaliteterne af det opstigende tegn og dets herskende planet 
(inklusive dens tegn og hus) såvel som enhver planet i 1. hus vi- 
ser med andre ord alle drifter, behov og holdninger, som udgør 
en af de mest afgørende energikombinationer i ens liv. Alle dis- 
se faktorer udgør tilsammen det nøglestøttepunkt, hvorpå hele 
personlighedsstrukturen balancerer og de afslører et tema, som 
giver farve til den måde, hvorpå hele ens jeg projiceres i den 
ydre verden. Hvis man ikke er i stand til at udtrykke disse energi- 
er ubesværet, udvikler en generel anspændthed sig og i mange 
tilfælde en følelse af at kede sig, af at være livløs og mangle ret- 
ning og formål. For at give et eksempel på, hvordan så mange 
faktorer kan kombineres i en tolkning, så lad os tage tilfældet 
med det ovennævnte barn, hvis Ascendant-kompleks indeholder 
følgende faktorer: 


1. Ascendanten i Stenbukken. 

2. Herskerplaneten, Saturn, i Tvillingerne og i 5. hus og i kon- 
Junktion med Venus og Merkur. 

3. Jupiter i Vandmanden i 1. hus. 


Et behov for at tilnærme sig livet med forsigtighed (Stenbuk-As- 
cendant) og med dybtgående kreativitet (Saturn i 5. hus), både 
mentalt og emotionelt (Merkur og Venus i konjunktion med Sa- 
turn); et behov for at tænke dybt og for at kommunikere disse 
tanker på en alvorlig måde (Saturn i Tvillingerne i konjunktion 
med Merkur) og et behov for at se håndgribelige resultater af sin 
organiserede, veldisciplinerede indsats (Stenbuk-Ascendant og 
Saturn i 5. hus), alt gennemsyret af en uafhængig tro og en eks- 
pansiv, optimistisk gavmildhed over for andre (Jupiter i Vand- 
manden). 


Aspekter til Ascendanten 


En yderligere faktor, som deltager i ovennævnte Ascendant- 
kompleks, er ethvert snævert aspekt til Ascendanten. Traditio- 

nelt siges sådanne aspekter at have indflydelse på ens karakter 
og temperament, selv om meget få bøger indeholder retningsli- 
nier for tolkning af disse aspekter. I dette korte afsnit, har jeg 
ikke til hensigt at give en systematisk liste over tolkninger af så- 
danne aspekter. Der er imidlertid nogle få nøglepunkter, som 
bør huskes med henblik på at genkende de Ascendant-aspekter, 
som er de vigtigste i et givet horoskop. Som en generel regel, vi- 
ser Ascendant-aspekterne, hvordan man mest karakteristisk ud- 
trykker sig selv i den ydre verden. Ubesværet og naturligt (visse 
konjunktioner, sekstilerne og — frem for alt — trigonerne) eller 
med en eller anden grad af stress, anspændthed, hæmning eller 
ekstraordinært stærke ambitioner (kvadrater og oppositioner) 
Aspekter til Ascendanten afslører med andre ord, hvorvidt di- 
verse dimensioner af en selv (symboliseret ved fødselsplaneter) 
er i harmoni eller disharmoni med den udtryksmåde, som As- 
cendantens energier konstant driver os i retning af. 

Oppositionerne til Ascendanten afslører i nogle tilfælde en indre 
splittelse i individet, en tilstand af væren, hvori personen er ud- 
sat for en næsten konstant anspændthed, da der findes en stærk 
trang til aktivitetsformer, som på mange måder er fuldstændigt 
modsatrettede. Denne indre spænding kan generere megen 
energi og manifestere sig som en særlig sammensat type af be- 
vidsthed. En sådan person vil ofte skifte mellem de to livshold- 
ninger i løbet af en årrække, idet han eller hun til tider lægger 
bevidst vægt på den ene udtryksmåde og til andre tider fokuse- 
rer på den anden holdning. Det synes ofte, som om den progres- 
sive Måne eller den transitte Saturn og Jupiter periodevis frem- 
mer den ene eller den anden side af personens natur. 

En kvadrat til Ascendanten er ofte symbolsk for en kvalitet i 
personens tidlige miljø, som sædvanligvis har manifesteret sig 
som en form for undertrykkelse eller hæmning (især hvis den in- 
volverede planet står i 4. hus) eller som et usædvanligt stærkt 
pres i retning af at opnå resultater eller anerkendelse (ofte når 
planeten står i 10. hus). Der findes med andre ord to grundlæg- 
gende typer af kvadrater til Ascendanten, som kan klassificeres, 
som følger: 1) 4. hustypen af kvadrater indikerer ofte emotionel: 
le mønstre, som holder os tilbage fra at nå den udtryksspontani- 
tet, som vises af Ascendanttegnet og 2) 10. huskvadraten afslører 
ofte kræfter inden i os, som trækker os fremad mod en eller an- 
den slags resultatopnåelse. 

En Sekstil til Ascendanten viser generelt, at den involverede 
planets energi kan bringes til at fungere ganske glat, når først en 
indlæringsperiode har fundet sted. Nogle små justeringer må 
muligvis foretages, før den pågældende oplevelsesdimension bli. 
ver fuldt integreret med Ascendanten; men overgangsperioden 
er sædvanligvis kortvarig og opmuntrende. 

Konjunktioner og Trigoner til Ascendanten bør behandles sam- 
men på grund af deres deltagelse i et vigtigt — men sjældent om- 
talt — astrologisk fænomen. Dette fænomen er den trekant, som 
dannes af wildhusene« (1., 5. og 9. hus). Den trekant som dannes 
af ildtegnene er selvfølgelig omtalt i de fleste elementære astro- 
logilærebøger, som også trekanterne (eller treenighederne) mel. 
lem tegnene for de andre elementer er det. Ildhustrekanten er 
kun blevet nævnt i meget få bøger. Grunden til denne tilsynela- 
dende forglemmelse er, at denne trekant repræsenterer et møn- 
ster af energistrømning, som i mange tilfælde grænser til det 
transcendentale. Jeg har allerede omtalt, hvordan Ascendanten 
kan ses som repræsenterende en udtryksmåde og energiudløs- 
ning, som er tidløs, spontan og så naturlig, at det unddrager sig 
vores erobring af dets essens i ord og på en generel måde er 
denne egenskab også gyldig for hele ildhustrekanten; for ildhu- 
sene handler om ren væren og bliven. Renheden i måden at ud- 
trykke sig selv på repræsenteret af dem kan i nogle tilfælde klas- 
sificeres nøjagtigt som spirituel (hovedsagelig i de tilfælde, hvor 
personen er holdt op med at identificere sit ego med de skaben- 
de kræfter, som strømmer igennem ham og i stedet kun ser sig 
selv som en kanal for manifestationen af en højere magt). Jeg 
snublede over vigtigheden af ildhusene tidligt i mine astrologi- 
ske studier, år før Jeg nogen sinde havde set dette fænomen om- 
talt på tryk. Denne erkendelse indtraf, da jeg tegnede og studere- 
de horoskoper for omkring et dusin åndelige mestre. Da Jeg prø- 
vede at finde fælles faktorer i alle deres horoskoper, blev det ty- 
deligt, at det eneste, som var regelmæssigt betonet i flertallet af 
disse horoskoper, var planeternes placering i ildhusene. Efter at 
have prøvet at forstå dette mønster, uden megen succes, fik Jeg 
en livagtig drøm, hvori Jeg fik vist en strøm af ild-energi, som 
cirkulerede omkring den trekant, som dannes af Ascendanten 
og 5. og 9. husspids. Den erkendelsesmæssige umiddelbarhed, 
som ledsagede drømmen, er umulig at beskrive i ord; men det 
var en direkte og dybtgående lektion vedrørende den energi- 

strøm, som repræsenteres af disse huse. Tegningen af ildtrekan- 
ten i dette afsnit er et forsøg på at gengive drømmebilledet. 

Den praktiske anvendelse af denne idé er at anerkende det po- 
tentiale, som vises i et horoskop, hvor planeter står i en snæver 
trigon til eller konjunktion med Ascendanten. Dette betyder 
ikke, at sådanne planetare positioner altid indikerer stor åndelig- 
hed; for — i de fleste tilfælde — kan en betoning af disse huse ikke 
nøjagtigt etiketteres som en spirituel orientering, eftersom de 
fleste folk unægteligt er egocentriske. Generelt er der imidlertid 
en særlig dynamisk strøm af kreativ energi, som kan udtrykkes 
spontant og stærkt. Hvilken som helst oplevelsesdimension, der 
er symboliseret ved en planet i snæver trigon eller konjunktion 
med Ascendanten, kan gives aktivt udtryk med en vis grad af na- 
turlighed, umiddelbarhed og positiv energi, som er større, end 
den der repræsenteres af de fleste andre astrologiske faktorer. 
For eksempel kan en person, som har Mars i konjunktion med 
Ascendanten eller i trigon til den enten fra &. eller 9. husområ- 
derne, være en naturlig leder og være karakteriseret af en mar- 
kant grad af mod og måske en vis grovhed i sin opførsel. Eller 
en person, som har Saturn i en lignende position, kan karakteri- 
seres ved en sans for det praktiske, en god tidsfornemmelse og 
en evne til at udtrykke visdom, som ligger langt ud over hans el- 
ler hendes alder. 

Selv om hvert af ildhusene kan udskilles fra de andre og gives 
sit eget sæt af betydninger, bør vi være opmærksomme på den 
kendsgerning, at enhver planet, som står i denne dynamiske tre- 
kant, sandsynligvis vil udøve en stærk indflydelse på individets 
holdning til livet. En af de enkleste måder at karakterisere ildhu- 
sene som en gruppe på er faktisk at sige, at tegnene på 1., 5. og 
9. husspids, sammen med planeterne lokaliseret i disse huse (spe- 
cielt de, som snævert aspekterer Ascendanten), tilkendegiver do- 
minante egenskaber i individets generelle holdning til livet Ef- 
tersom vores holdning til livet bestemmer ganske mange af vo- 
res oplevelser (for man tiltrækker, hvad man udtrykker i livet), 
kan man let se, hvorfor disse faktorer i ethvert horoskop spiller 
sådan en vigtig rolle i personens generelle livsmønster. Det an- 
det punkt, som må tages i betragtning, er, at vores holdning til 
os selv ikke kan separeres fra vores holdning til livet i alminde- 
lighed. Man kan faktisk sige, at de er en og samme ting. Det er 
klart, at vores generelle holdning til livet udspringer direkte af 

vores holdning til os selv og det modsatte er også sandt; for vi 
har alle set den transformation af selvtillid, som et individ kan 
opleve, når en positiv livsfilosofi er blevet adopteret. Ildtrekan- 
ten symboliserer således den grundlæggende kvalitet af vores al- 
lerinderste jegfølelse, såvel som den indikerer vores generelle 
tlnærmelse til selve livet, 

1. hus og dets planeter kan enten indikere en Spontan strøm 
af vitalenergi med så positive vibrationer, at personen er karak- 
teriseret ved en næsten strålende aura eller en høj grad af selv- 
centrerethed og ofte overdreven stolthed. Disse to væremåder 
repræsenterer naturligvis de ekstreme manifestationer af sådan. 
ne energier; men det er ikke ualmindeligt at finde folk, som ty: 
deligt eksemplificerer disse yderligheder. Enhver planet i kon- 
junktion med Ascendanten svarer for eksempel i nogle tilfælde 
til en barnagtig enfoldighed og gavmildhed eller til en barnlig 
glæde ved at brillere med sine talenter gennem dramatiske op- 
visninger (og ofte begge dele). Solen i konjunktion med Ascen- 
danten ligner Løve-Ascendanten på mange måder, selv om den 
arrogance og selvcentrerethed, som så ofte forekommer hos 
dem, der har Solen i konjunktion med Ascendanten, sædvanlig- 
vis er meget mere pågående, end hos dem, der har en Løve-As- 
cendant. Et andet eksempel kunne være personen, som har Mer- 
kur i konjunktion med Ascendanten, hvor vi ofte finder en be- 
tragtelig stolthed over ens indlæringsevner og intellekt. I nogle 
tilfælde med en Merkur-konjunktion forårsager en tendens til at 
prøve at finde ud af hver eneste lille detalje unødvendige proble- 
mer og konstant bekymring. Disse folk har ofte en særlig skarp 
forstand og en evne til at udtrykke ideer i ord med en ekstraordi- 
nær sans for dramatik, selv om deres meninger kan være deres 
værste fjender. 

5. hus og dets planet afslører ressourcer, som kan tappes i 
overflod, såvel som være nøglesymboler for personens niveau af 
selvtillid, eller i det mindste for, hvad han eller hun føler, der må 
gøres for at opnå virkelig selvtillid. Eftersom 5. hus svarer til So- 
lens eget tegn, Løven, har det ikke overrasket mig, at jeg grad- 
vist er blevet tilbøjelig til at anse dette hus for at være det stær- 
keste hus i horoskopet efter 1. hus; for 5. hus betoner ikke alene 
individets kreative potentialer; men også vibrationer, som karak- 
teriserer den åbenlyse måde, hvorpå personen spontant øser 
sine energier ud. Og med hensyn til ligefrem nyttiggørelse kan 

enhver planet i 5. hus (især, hvis den står i en snæver trigon til 
Ascendanten) farve hele en persons udsyn og måde at projicere 
sig selv på, lige så stærkt, som en planet i 1. hus. 

9. hus og dets planeter angiver skabende, fremtidsorienteret 
tro og stræben. 9. hus” forbindelse med ens generelle holdning 
til livet kan være mere åbenlys, end 1. eller 5. hus”, da 9. hus tra- 
ditionelt står for ens religiøse og filosofiske orientering. Som 
mange bøger hævder, er 9. hus og dets planeter intimt relateret 
til den højere forstand og eftersom vores højere stræben og tro 
er blandt de mest dominerende faktorer med hensyn til at for- 
me vores livsholdninger, kan man forstå, hvor ubesværet 9. hus 
faktorer harmonerer med ildhustrekantens generelle oriente- 
ring. 

Af disse tre huse er det 5. det mest misforståede, på grund af 
den almindelige praksis med kun at betone dets forbindelse med 
børn, spil, kærlighedsaffærer og andre fornøjelser. 5. hus har 
imidlertid en dybere bibetydning, som er snævert relateret til 
den transcendentale betydning af ildtrekanten, som jeg har dis- 
kuteret. Jeg må nødvendigvis sige, at det er ganske overraskende 
for mig, at generationer af astrologer kan fortsætte med at læg- 
ge så forholdsvis lidt vægt på selve det hus, som svarer til Solen 
selv! Selv om 5. hus-energier ofte manifesterer sig som spekula- 
tion, kærlighedsaffærer, sensuelle fornøjelser og barnlig selvcen- 
trerethed har alle disse aktiviteter rod i trangen til at tage chan- 
cer med henblik på at lade en højere magt komme til udtryk 
igennem den individuelle personlighed. Som det er blevet hæv- 
det, viser 5. hus enten kærlighedens magt eller kærligheden til 
magi. I bedste fald indikerer det ens evne til at lade Guds kærlig. 
hed og lys strømme igennem sig og en enkel tillid til selve livets 
godhed. Det er relateret til vores evne til at lade livets skabende 
kræfter manifestere sig gennem os, som vist ved dets forbindelse 
til børn af både sind og krop (ønsket om at få noget, som er stør- 
re end vores begrænsede ego, til at blive født gennem os). Både 
børn og sand kreativitet lærer os den lektie, at vi må gøre det, vi 
elsker at gøre, for at opnå en glædesfyldt fornemmelse af livs 
kraft. Denne form for glæde er en gave eller en guddommelig 
nådesakt, ikke nydelse på en sanselig måde. Langt den bedste 
præsentation af denne dimension af det 5. hus dukkede op i 
Dennis Elwells artikel om emnet i den britiske astrologforenings 

Journal i sommeren 1973. I dette indsigtsfulde skriveri, hævder 
han: 


»Det 5. hus.… repræsenterer et barometer for vores tillid 
til livet og især i dets uberegnelige elementer og i den ud- 
strækning, som livet sikrer os en fornemmelse af vores 
eget værd gennem små tegn på anerkendelse, som kom. 
mer som en gave, en ikke efterstræbt velsignelse.« 


Nogle af disse små tegn kunne være at blive forelsket, som selv- 
følgelig ligger helt uden for vores kontrol, at få et barn eller et 
kreativt arbejde født igennem os (hvilket, vi igen ikke kan styre) 
eller at vinde et spil. Elwell påpeger, at kærlighed måske nok er 
blind, som det så ofte hævdes; men han fortsætter med at tyde- 
liggøre den spirituelle betydning af 5. hus og de Sol-principper, 
som er symbolske for denne slags kærlighed: 


»Måske er det kun, når vi er forelskede i nogen, at vi ser 
dem, som de burde ses! ... Når vi forelsker os bliver vores 
temperatur vendt om: nu betragter vi os selv koldt og vo- 
res mangler bliver alt for åbenbare, mens vi føler varme, 
beundring og begejstring for den anden.« 


Når vi er forelskede, er himlen mere blå, alle livsoplevelser for- 
stærkes og alting ser bedre ud, fordi vi ser tingene, som de er; 
for kærlighedens ild har brændt vores ego op! Vi kunne derfor 
sige, at 5. hus-princippet repræsenterer enten egoets ild eller 
den kærlighedsild, som brænder egoet op, og på en generel 
måde omfatter hele ildhustrekanten denne essentielle betyd- 
ning! Planeter i disse huse er derfor næsten altid af stor vigtig- 
hed og især de, som danner snævre aspekter med Ascendanten 
kan betragtes som indikatorer af ekstraordinær udviklingsmæs- 
sig styrke! 


MC og dens aspekter 


Næsten alle astrologiske tekster omtaler MC som et vigtigt punkt 
i fødselshoroskopet; men meget få giver, hvad jeg vil anse for 

praktiske retningslinier for forståelse af dens betydning. Jeg har 
generelt fundet, at 10. hus-faktorer (eller målsætningsaksen) har 
en almindelig betydning tilfælles og det gælder ikke kun det 
tegn, hvori MCen står, men også dette tegns herskende planet 
og enhver planet i 10. hus: alle disse faktorer indikerer værerå- 
der, personlige evner eller personlighedstræk, som man er tilbø- 


jelig til at beundre, respektere og arbejde hårdt på at prøve at 


udvikle eller blive. MC tegnet symboliserer noget, som vi spon- 
tant flyder og vokser i retning af, efterhånden som vi bliver æl- 
dre (selv om vi muligvis kan udvise nogle af disse egenskaber i 
»frøform«, mens vi er unge); men det kræver ofte virkelig an- 
strengelse at opnå det optimale udtryk af disse egenskaber. MC i 
Vædderen kan for eksempel indikere, at personen beundrer 
styrke og mod og derfor føler sig drevet til at arbejde på at ud. 
vikle sine selvhævdende egenskaber. MC i Tyren kan vise, at per- 
sonen ser op til et billede af sindsro, ubesværethed og skønhed 
og derfør gør en indsats for personligt at udvikle disse egenska- 
ber. MC i Skorpionen kan afsløre, at personen respekterer karis- 
matiske og magtbetonede kvaliteter hos andre og derfor søger 
at bruge sine egne lignende egenskaber til det yderste, MC i Fi- 
skene kan indikere, at individet beundrer medfølende og intuiti- 
ve egenskaber hos andre og derfor bevidst søger at dyrke disse 
egenskaber. 

MCens herskende planet er hovedsageligt vigtig ikke alene på 
grund af dens generelle symbolske betydning, men mere speci- 
fikt på grund af den kendsgerning, at dens husposition ofte viser, 
hvor personens virkelige kald kommer klarest i fokus. Ordet, 
kald, betyder rent bogstaveligt »det, som man bliver kaldet til« 
og ikke alene selve MC-tegnet; men også andre 10. hus-faktorer 
er nært relateret til, hvilket slags erhverv, man føler sig tiltruk- 
ket af; men den mest nyttige faktor synes ifølge min erfaring at 
være MC-herskerens husposition; for det sker ofte, at det pågæl- 
dende hus repræsenterer et erfaringsområde, som føles som det 
sande kald på et meget dybt plan. Man kan muligvis føle, at man 
endelig er kommet hjem for at gøre det, som virkelig var menin- 
gen, når man begynder at erkende sit sande kald. Det er pudsigt, 
at MCen er lokaliseret i toppen af ens horoskop og at den og 
dens herskende planet symboliserer de betydningsfulde færdig- 
heders og ambitioners tinde. 

En anden måde at udtrykke betydningen af MC og 10. hus-fak- 

torer på er, at disse faktorer i et horoskop symboliserer det, som 
er vigtigt for personen. Denne terminologi er særlig relevant for 
betydningen af planeter, som står i 10. hus (især de, som er i 
konjunktion med MCen — selv fra 9.-hussiden). En sådan planet 
repræsenterer væremåder, egenskaber eller aktivitetstyper, som 
er yderst vigtige for individet og som han eller hun respekterer. 
På grund af denne respektfølelse vil man ofte udvise disse egen- 
skaber eller udtrykke disse energier offentligt, for at andre kan 
synes godt om en. (Heraf følger forbindelsen mellem MC, 10. 
hus og ens omdømme). Nogle eksempler kunne måske hjælpe 
med til at illustrere dette punkt: 


Hvis Merkur står i 10. hus, er det vigtigt for personen at være 
uddannet og vidende. Hvis de ikke selv har en uddannelse, som 
de respekterer, kan de enten arbejde hårdt på at få en eller skub- 
be andre til at opnå den. 


Hvis Venus står i 10, hus, føles skønhed i almindelighed (inklusi- 
ve kunstneriske udtryksformer) og ens personlige udseende i 
særdeleshed som værende vigtige og derfor bruges måske man- 
ge penge og megen energi i disse retninger. 


Hvis Saturn står i 10. hus, er nogle håndgribelige former for re- 
sultater ekstraordinært vigtige for personen; for han eller hun er 
tilbøjelig til at have en masse respekt for arbejde, udholdenhed 
og evne til at håndtere ansvar. 


Hvis Uranus står i 10. hus, er det vigtigt for personen at være 
uafhængig og uafhængighedsindstillet. 


Hvis Pluto står i ens 10. hus, er det vigtigt at være autoritativ, 
magtfuld og at udøve indflydelse. 


Lignende fraser kunne også fremsættes for de andre planeter; 
men det ville være at gøre for meget ud af dette punkt. Det bør 
dog påpeges, at den generelle betydning af for eksempel Venus i 
10. hus ligner betydningen af Venus som 10. hus-hersker (dvs. 
MC i Tyren eller Vægten). Som et andet eksempel ligner den ge- 
nerelle betydning af Mars i 10. hus betydningen af, at Mars her- 
skede over 10. hus (dvs. MC i Vædderen). I begge tilfælde er der 

ekstra vigtighed og alvor knyttet til de værdier, egenskaber osv., 
som den relevante planet symboliserer. Den eneste forskel er, at 
en planet, som faktisk er placeret i 10. hus bør ses som et mere 
specifikt og koncentreret energifokus. 

Ud over konjunktionen, som vi allerede har omtalt, kan aspek- 
terne til MC behandles under ét. Disse aspekter overses i de fle- 
ste lærebøger og det eneste tilgængelige, specialstudium af dette 
emne, som jeg kender, er Vivia Jaynes Aspects to Horoscope Angles. 
I denne bog hævder hun, at den præcise type af aspekt (dvs. 
hvad enten sekstil, trigon, kvadrat osv.) til MCen er meget min- 
dre betydningsfuld, end den specifikke planet, som danner 
aspektet. Jeg tenderer mod den samme konklusion ud fra min 
erfaring, selv om jeg virkelig føler, at en trigon til MC kun står 
tilbage for en konjunktion på grund af den kendsgerning, at så- 
dan en planet sædvanligvis står i det samme element, som 
MCen selv. Jaynes bog noterer den generelle betydning af hver 
planets aspekter til MCen, så der er ingen grund til at gentage 
dem her. Som tilføjelse til den traditionelle sammenhæng mel- 
lem sådanne aspekter og den indflydelse de har på, hvordan 
man udtrykker sig selv offentligt, ens karriere og erhvervsmæssi- 
ge mål, behøver vi kun at sige, at enhver planet i et snævert 
aspekt til MCen sædvanligvis indikerer en type af energi og ori- 
entering, som er væsentlig for strukturen af positionen i verden 
som helhed og et middel med hensyn til, hvad personen vil bi- 
drage til samfundet med. 


Sammenligning af de fire hjørnehuse 


Kun få bøger om synastri lægger tilstrækkelig vægt på vigtighe- 
den af aspekter mellem den ene persons fødselsplaneter og den 
anden persons Ascendant, MC eller deres herskende planeter. 
En af de få undtagelser er Lois H. Sargents How to Handle Your 
Human Relations hvori hun gentagne gange henviser til Ascen- 
danten og dens hersker. Her er nogle få af hendes bemærknin- 


ger: 


»Det vigtigste i bedømmelse af tiltrækning er aspektet mel- 
lem det ene horoskops Ascendant og det andets planeter. 

Det gælder ikke kun for ægteskaber, men for alle sammen. 
ligninger.« 


»Sol, Måne, Venus eller Mars i det ene horoskop i det an- 
det horoøskops opstigende tegn er et astrologisk vidnesbyrd 
om en stærk tiltrækning.« 


»Medmindre Ascendanten eller Descendanten i det ene 
horoskop virkelig danner kombinationer med planeterne i 
det andet via tegn, er det tvivlsomt om tiltrækningen vil re- 
sultere i ægteskab. Så vidt, min egen erfaring har været 
inddraget i afprøvning af denne regel, vil jeg sige, at en til- 
trækning aldrig vil resultere i ægteskab, medmindre Ascen- 
danten eller Descendanten i det ene eller i begge horosko- 
per er således involverede.« 


»Det er Ascendanten, idet den symboliserer individets per- 
sonlighed, som bestemmer den virkelige tiltrækningskraft 
eller magnetisme. Et horoskops Ascendant i aspekt til pla- 
neter i det andet bekræfter og understøtter enhver åndsbe- 
slægtethed og sammenlignelighed, som den kan læses ud 
af aspekterne dannet mellem planeterne i de respektive 
horoskoper.« 


Jeg henviser læseren til Sargents bog, hvor der findes en mere 
detaljeret information om Ascendanten og dens hersker i syna- 
strier. I den første del opstiller hun mange af de mulige kombi- 
nationer (med horoskopeksempler), som kan dannes mellem Ås- 
cendanten, Descendanten og begge deres herskende planeter. 
Disse kommentarer og faktisk hele hendes bog er værd at stude- 
re. Jeg ønsker hovedsageligt at understrege, hvor altdomineren- 
de vigtige alle aspekter til alle fire hjørnehusspidser er i synastri- 
er; for det er kun sjældent, at man laver en synastri for to men- 
nesker, som er involveret i et særligt tæt eller vigtigt forhold, 
hvor der ikke findes noget snævert aspekt, som involverer en af 
de fire hjørnehusspidser. 

Sargents bog tillægger imidlertid ikke aspekterne til MCen (og 
dermed dens modsatte punkt, ICen) megen vigtighed. Selv om 
jeg er enig med hende i, at aspekter, som involverer Ascendan- 
ten og Descendanten, er mere åbenbare og mere generelt vigti- 

ge, end de, som involverer MCen, så siger min erfaring mig sta- 
digvæk at aspekter, som involverer MCen, er yderst betydnings- 
fulde, De aspekter, som involverer Ascendanten, er så vigtige, 
fordi, hvis for eksempel en persons fødsels-Sol eller Jupiter er i 
konjunktion eller trigon med min fødsels-Ascendant, så vil den 
pågældende persons indflydelse på mig være — i det mindste del- 
vis — at opmuntre mig til at udtrykke hele mit jeg naturligt, spon- 
tant og dynamisk. Den pågældende persons indflydelse på mit liv 
vil med andre ord være yderst direkte på et personligt plan, som 
farver den måde, hvorpå jeg udtrykker mig selv og min generel- 
le holdning til livet. Alle aspekter, som involverer Ascendanten i 
synastrier har følgende fælles træk: de angiver alle en stærk ind- 
flydelse på ens følelse af spontanitet, vitalitet og ægthed i enhver 
oplevelsesdimension. (Aspekter som involverer Ascendanten er 
også yderst stærke, men tenderer mod at indikere et fokus på 
beslægtethed). MC-aspekterne i synastrier indikerer på den an- 
den side mere specifikke typer af samspil og de findes ofte i for- 
hold, hvori der findes et klart mønster af, at den ene person ud- 
øver autoritet i den andens liv. Dette mønster er ikke, som man 
kunne tro, begrænset til forhold, der udelukkende handler om 
karriere, beskæftigelse eller samspil mellem forældre og børn. 
Lignende mønstre findes ofte i synastrier mellem elskende, æg- 
tepar og nære venner. 

En generel retningslinie for forståelsen af MC-aspekter i syna- 
strier er, at de sædvanligvis indikerer en eller to dominerende 
mønstre: 1) enten hjælper den person, hvis planet aspekterer din 
MC, dig med at manifestere dit potentiale for resultatopnåelse 
på en tydelig måde eller 2) den pågældende person holder dig 
ganske mærkbart tilbage fra at forfølge de ambitioner, som du 
føler dig draget imod, gennem en eller anden form for domi- 
nans. Eftersom MCen hænger sammen med Saturniske kvalite- 
ter og aktiviteter, vil enhver, hvis fødselsplaneter aspekterer din 
MC stærkt, sædvanlig spille en stærk udviklingsmæssig (Saturn) 
rolle i dit liv, enten ved at hjælpe dig med at blive dig selv som 
et produktivt medlem af samfundet eller ved at hæmme dig i at 
opnå dine resultater gennem autoritære indflydelsesmetoder. 
Hvis en persons fødselsplanet danner et snævert aspekt til min 
MC (især, hvis det er en konjunktion), vil jeg meget sandsynligt 
føle betydelig respekt for en eller anden egenskab eller evne, 
som den pågældende person eksemplificerer. Jeg kan muligvis 

beundre personen højt, og selv om min beundring er overdre- 
ven, kan jeg uden at vide det placere mig selv i hans eller hendes 
magt i en grad, som jeg senere måtte fortryde. Fra et karmisk 
synspunkt kan en betoning af MCen eller 10. hus-faktorer i en sy- 
nastri (i lighed med Saturn-samspil i synastrier) ofte tages som en 
afsløring af et mønster bestående i, at den ene person har magt 
eller autoritet over den anden. I nogle tilfælde synes en sådan 
betoning (som selvfølgelig også automatisk medfører en beto- 
ning af 4. hus, som er symbolsk for familien) at hænge sammen 
med familiebånd, hvori den ene var den andens barn. 

Et eksempel kan måske hjælpe til med at tydeliggøre disse 
punkter. Hvis en eller andens fødsels-Sol står i konjunktion med 
din MC, kan du måske synes, at den pågældende person ikke ale- 
ne opmuntrer dine ambitioner og måske endda tager afgørende 
skridt til at fremme dine karrieremål; men også at han eller hun 
ønsker at tage dig under sine vinger på en meget faderlig måde. 
Faktisk kan begge personer føle sig ekstraordinært beskyttende 
over for den anden på en måde, som minder om et forælder- 
barn-forhold. Gennem denne forbindelse kan du blive opmun- 
tret (Solen er i særlig grad planeten for opmuntring. Hvis en an- 
den planet var involveret, ville kvaliteten af indflydelsen på dit 
liv være anderledes) til at udvikle mere tillid til din egen evne til 
at opnå dine mål og ambitioner. 

En sidste synastri-faktor, som bør ofres speciel opmærksom- 
hed er den situation, hvor de to personers horoskopherskere 
(dvs. herskerne over deres Ascendanter) står i et snævert aspekt. 
Den eksakte aspekttype er ikke så vigtig, som den kendsgerning, 
at der er et eller andet snævert forhold mellem sådanne indivi- 
duelt dominante livsorienteringer. (Men det bør påpeges, at kon- 
junktionerne eller de harmoniske aspekter i de fleste tilfælde vir- 
kelig indikerer en mere harmonisk samspilsform. Når aspektet 
mellem de herskende planeter er mere udfordrende, kan der fo- 
rekomme en vis form for iboende konflikt, barriere eller frustra- 
tion i forholdet, selv om personerne kommer yderst godt ud af 
det med hinanden og selv om de opretholder forholdet i mange 
år.) Jeg tager altid et aspekt mellem horoskopherskerne som et 
vidnesbyrd om den kendsgerning, at de to personer sandsynlig- 
vis vil have et forhold af ekstraordinær styrke og vigtighed. De 
har ofte ekstra stærke karmiske bånd til hinanden og den kends- 
gerning, at en sådan synastrifaktor er meget sjældnere, end blot 

et tilfælde, hvor den ene persons Ascendant eller Descendant 
står i samme tegn, som den andens fødselsplaneter, bør få os til 
at give disse specielle tilfælde ekstra opmærksomhed. Det snæv- 
re samspil mellem horoskopherskernes energier kan ses som en 
indikation af et særligt specifikt symbol på, hvordan de to perso- 
ner interagerer med hinanden og på, hvad de ser i hinanden, 
som er særligt stimulerende. I det store flertal af sådanne tilfæl- 
de vil alle de andre samspilsniveauer, vist i en synastri, være se- 
kundære i forhold til den intense form for samspil, som symboli- 
seres ved aspektet mellem herskerne. Det er, som om hele for- 
holdet roterer omkring dette energiudvekslingspunkt, hvormed 
det hele står og falder. Hvordan personerne håndterer den på:- 
gældende energi er afgørende for udviklingen af forholdet. 


Vandmanden 


11 - Astrologiske begreber i Edgar 
Cayces meddelelser 


Med hensyn til tilsynekomster på Jorden, — disse har været ganske 
mangeartede. De kan ikke alle sammen indikeres i nutiden; for — 
som givet — huer cyklus bringer et sjæle-væsen til en ny korsvej el- 
ler en ny drifl fra en af flere af dets aktiviteter på det materielle 
plan. Men disse er udvalgte med det formål at indikere Jor væse- 
net, hvordan og hvorfor disse drifter er en del af væsenets oplevelse 
som en enhed eller som en helhed. Før man går ikke ind i et op- 
hold i den materielle verden ved en tilfældighed; men kontinuite- 
ten i et mønster eller formål bringes til eksistens og hver sjæl bliver 
tiltrukket af de indflydelser, som måtte være forudset oppefra. På 
DENNE MÅDE kan snoningerne på livets Plod betragtes. 

— EDGAR CAYCES MEDDELELSE + 3128-1 


Edgar Cayces meddelelser? rummer en formidabel mængde in. 
formationer relateret til astrologi og det er min fornemmelse, at 
folk, som er engagerede i alle grene af astrologiske studier, kan 
få udbytte af et studium af Edgar Cayces materiale. Dybden og 
bredden i alt Cayces arbejde er forbløffende og den kendsger- 
ning, at hans meddelelser blev så veldisciplineret noteret og do- 
kumenteret gør hans arbejde så meget desto mere værdifuldt 
for forskningsformål. Edgar Cayce troede ikke bevidst på astrolo- 
gi, da han begyndte at give »livlæsninger« i en bestræbelse på at 
forklare indflydelser fra tidligere liv på folks nuværende liv og 
deres karma. Disse særlige meddelelser indeholdt imidlertid næ- 


” På engelsk bruges vendingen psychic readings. Den kan oversættes til okkulte meddelel- 
ser eller mediumistiske meddelelser. Ingen af disse oversættelser synes særlig mundrette, 
hvorfor her er valgt blot at bruge ordet meddelelse. O.a. 


"" På engelsk bruges vendingen Life Reading. Dette er en meddelelse, som specielt hand- 
ler om en enkelt persons tidligere liv og som har til formål at hjælpe personen med at for 
stå sin nuværende inkarnations formål, sit karma og diverse aktuelt påtrængende proble. 
mer og konflikter ud fra begivenheder, tanker, handlinger og relationer mm. i tidligere 
inkarnationer. O.a. 

sten altid henvisninger til astrologiske indflydelser af en type, 
som kunne forekomme usædvanlige for dem, der har kendskab 
til traditionel, vesterlandsk astrologi. Selv om sproget i disse 
meddelelser (som det kan ses af ovennævnte citat) ofte er krøllet 
og somme tider endda en smule forvirrende på grund af den 
kendsgerning, at Cayce prøvede at kommunikere med adskillige, 
forskellige eksistensdimensioner samtidigt, kan vi her prøve at 
tydeliggøre de primære begreber i hans meddelelser, som har 
relation til astrologi, og forklare deres konsekvenser og hvordan 
de udvider vores forståelse af mere traditionelle, astrologiske 
grundprincipper. Jeg vil undersøge to typer af ideer, som findes i 
Cayce-meddelelserne: 1) de, som tydeliggør astrologiske traditio- 
ner enten ved at forklare astrologiske indflydelsers funktionsmå- 
de eller ved at definere perspektivet i astrologiens anvendelse og 
2) de, som står i kontrast til (eller endda modsiger) traditionelle, 
astrologiske teorier. 

En grundig behandling af alle Cayces begreber og ideer med 
relation til astrologi ville kræve en hel bog og faktisk eksisterer 
der allerede en: Margaret Gammons Astrology and the Edgar Cayce 
Readings, hvori forfatteren systematisk undersøger, hvad Cayce 
havde at sige om hver planets natur og sammenligner det med 
den måde, hvorpå den pågældende planet sædvanligvis forklares 
i traditionelle astrologibøger. Derudover går hun i detaljer ved- 
rørende Cayces meddelelser om aspekter, huse og andre speci- 
fikke horoskopfaktorer. Jeg anbefaler i høj grad Gammons bog 
til alle de, som er interesserede i astrologiens dybereliggende di- 
mensioner; men jeg føler virkelig, at det er ulejligheden værd 
her at påpege nogle specifikke ideer i meddelelserne, som umid- 
delbart kan integreres i almindelig astrologisk praksis. For Cay- 
ces meddelelser er generelt ofte uigennemtrængelige og hans 
udtalelser om astrologi i særdeleshed er ofte tilstrækkeligt usæd- 
vanlige til at forvirre enhver astrolog, som prøver at finde enkle 
og direkte sammenhænge mellem Cayces påstande og fødsels- 
horoskoper, sådan som vi nu forstår dem. Jeg besøgte personligt 
Cayce Biblioteket (i »The Association for Research and Enligh- 
tenment Headquaters«, Virginia Beach, Virginia) med henblik 
på at studere de originale meddelelser direkte, Fødselsdata for 
mange af de personer, som fik »livslæsninger«, findes i arkivma- 
terialet og det var derfor muligt i talrige tilfælde at tegne det 

præcise fødselshoroskop med henblik på at forsøge at etablere 
sammenhænge mellem specifikke horoskopfaktorer og de udta- 
lelser, som findes i Cayces meddelelser. Efter at have brugt me- 
gen tid og energi fandt jeg ud af, at jeg kun kunne bruge nogle 
af Cayces informationer i min praksis; medens andre ideer en- 
ten var fuldstændigt uforståelige for mig eller tydeligvis var ba- 
seret på et urgammelt astrologisystem (enten persisk eller egyp- 
tisk), som ikke længere eksisterer i nogen tilgængelig form. Da 
det er godt bevist, hvor nøjagtige Cayces informationer er i tu- 
sindvis af meddelelser om andre emner, føler jeg ikke desto 
mindre at man må antage, at hans astrologiske informationer er 
lige så nøjagtige, hvad enten vores forståelsesniveau sætter oOsi 
stand til at fatte dem eller ej. Som følge heraf er det følgende et 
forsøg på at præsentere, hvad jeg har evnet at sanke af værdi i 
hans meddelelser. 

Det må først og fremmest fastslås, at alle Cayces meddelelser 
var placeret i sammenhæng med reinkarnation, karma og indivi- 
dets potentiale for åndelig vækst og højere bevidsthed. Derfor er 
mange af hans ideer i særlig harmoni med de primære emner i 
denne bog. Cayce understregede, at hvert liv rummer den totale 
sum af alle tidligere liv, i den forstand, at enhver af os simpelt. 
hen møder vores eget jeg i alle vores oplevelser i dette liv. Det, 
vier nu, er en sammensætning af, hvad vi har været og alt som 
tidligere er blevet skabt, både godt og ondt, indeholdes i dette 
livs chancer. Cayce ansporer os til at erkende, at det, vi er i dag, 
er resultatet af, hvad vi har gjort ved vores idealer og vores vi- 
den om Gud (eller skaberkraften i tidligere liv. Som omtalt i cita- 
tet i begyndelsen til dette kapitel, bliver sjælen »tiltrukket af de 
indflydelser, som måtte være forudset oppefra«. Enhver af os 
drages med andre ord mod de astrologiske vibrationer, aspekter 
osv., som bedst passer til vores udvikling. Cayces meddelelser gi 
ver stærk støtte til de klassiske ideer om overensstemmelsen 
mellem mikrokosmos og makrokosmos, for han siger: »Alle de 
grundlæggende kræfter, som er manifesteret i universet er ma- 
nifesteret i det levende menneske og over det, menneskets sjæl« 
(Meddelelse ++900-70). Enheden i al skabelse var en af Cayces 
mest grundlæggende belæringer og denne enhed blev ikke be- 
tragtet som en æterisk, uklar drøm, men snarere som en absolut 
kendsgerning i livet: 

»Der er, som fastsat i begyndelsen, for så vidt dette fysiske 
jordplan angår, de regler eller love i den relative kraft hos 
dem, der styrer planeter, stjerner, stjernebilleder, grupper, 
det, som udgør sfæren, rummet, hvori planeterne bevæger 
sig. Disse er en kraft .. .« (Meddelelse ++ 3744-4) 


Udover Gammons ovennævnte bog findes der en anden be- 
handling af Cayces tilnærmelse til astrologien i There is a River, 
Thomas Sugrues smukke Cayce-biografi. Sugrue forklarer, at i 
Cayces begrebsverden betragtes solsystemet som en cyklus af op- 
levelser for sjælen. Den har 8 dimensioner, svarende til planeter- 
ne (idet de primære energigivere, Solen og Månen, udelukkes). 
Planeterne repræsenterer fokuspunkter for disse forskellige be- 
vidsthedsniveauer”, hvorigennem sjælen passerer mellem sine 
jordiske inkarnationer. Jorden opfattes som den tredie dimen- 
sion og som en slags laboratorium for hele systemet, fordi kun 
her er fri vilje så dominerende. På de andre planer holdes der 
mere kontrol med sjælen for at sørge for, at den lærer de rette 
lektier. Ifølge Cayce-meddelelserne må alt, hvad sjælen lærer 
nødvendigvis bygges ind i livet på det fysiske plan; for sjælevækst 
må udføres, mens den er på det jordiske plan, gennem anstren- 
gelse og anvendt vilje. 

Ifølge Cayce repræsenterer de utallige arrangementer af stjer- 
ner og planeter sjælemønstre og Zodiakkens tegn er 12 funda- 
mentale mønstre, hvoraf sjælen vælger, når den kommer ind på 
jordplanet til en ny inkarnation. Det er mønstre for tempera- 
ment, personlighed og mental indstilling og den fysiske krop be- 
tragtes som værende en materialisering af sjælemønsteret, en 
refleksion af sjælens individualitet. Som Cayce sagde: 


»Zodiakkens tegn er karmiske mønstre; planeterne er væ- 
vestolene; viljen er væveren.« (Meddelelse + 3654-L-1) 


Som i mange okkulte traditioner korrelerede Cayce planeterne 
med de forskellige chakraer (eller energicentre) i os og med de- 


” Disse bevidsthedsniveauer, eksistensplaner eller dimensioner er alle vendinger, som 
dækker den samme realitet, Jeg bruger efterhånden vendingen oplevelsesdimensioner 
til at forklare, hvad planeterne symboliserer, fordi denne vending synes mest beskriven 
de for det, jeg oplever, og den omgår betegnelsen af et begrænset, to-dimensionak syn 
på personlig udvikling. 

res tilsvarende indokrine kirtler. Tilsyneladende manifesteres 
astrologiske indflydelser og vores særlige karma til dels gennem 
disse kirtler og energicentre, som ikke alene påvirker den fysiske 
krop, men også de emotionelle, mentale og vitale legemer. En 
særlig interessant meddelelse præsenterer Cayces definitioner 
på personlighed og individualitet, begreber, som ofte er blevet 
sat i forbindelse med Måne- og Solprincipperne i astrologien: 
»Personligheden er så det materielle udtryk og din individualitet 
er sjælens personlighed« (Meddelelse + 2995-1). For mig indike- 
rer dette udsagn, at det kompleks af tendenser og emotionelle 
mønstre, som er repræsenteret ved Månen og ofte kaldes per- 
sonligheden er umiddelbart relateret til vores oplevelser på der 
materielle plan. Det er faktisk ofte blevet sagt, at Månen afslører 
fortidens dragning og betydningsmønstrene fra tidligere liv. Til- 
syneladende er Cayce-meddelelserne enige i, hvad jeg har skre- 
vet i de forudgående kapitler, dvs., at Månens egenskaber direk- 
te udspringer af vores karmiske arv. Solen er på den anden side 
blevet sat i forbindelse med individualitet i mange astrologibø- 
ger. Selvfølgelig kan Solen ikke siges at repræsentere den virkeli- 
ge Sol og Sol-tegnet kan heller ikke korreleres med den essens 
som er inden i enhver af os, som gør os alle til En og som der- 
med forbinder os med Herren, da hvert Sol-tegn kun er en tolv- 
tedel af Helheden. At sige at Solen og dens tegn repræsenterer 
sjælens personlighed er imidlertid for mig et slående og nøjag- 
tigt og skarpsindigt udsagn; for vores Sol-tegns kvaliteter har så 
meget at gøre med vores væremåde og er så ofte de aspekter af 
vores natur, som er de mest strålende, kreative og dynamiske. 
Emnet, karma, er meget omfattende forklaret hele vejen igen- 
nem Cayces meddelelser og der findes hele bøger, som handler 
om Cayces udsagn om reinkarnation og karma. De bedste af 
dem er Gina Cerminaras Many Mansions og Noel Langleys Edgar 
Cayce on Reincarnation. Visse af disse ideer er særligt egnede for 
en forståelse af spørgsmål, som er fundamentale for astrologien. 
For eksempel kan hele spørgsmålet, om hvorfor og hvordan 
man inkarnerer på et givet tidspunkt og dermed med et givet 
fødselshoroskop, tydeliggøres gennem et studium af Cayce-med- 
delelserne. Valg af inkarnation, siges det, træffes sædvanligvis 
ved undfangelsen, når udtrykskanalen åbnes af forældrene. Et 
nyt mønster (i lighed med Dane Rudhyars »sæd-mønster«, som 
fødselshoroskopet symboliserer) skabes ved sammenblanding af 

forældrenes sjælemønstre. Det synes, som om forældrenes sam- 
spil og undfangelsen starter en specifik vibration (eller kompleks 
af vibrationer), som tiltrækker en sjæl, som befinder sig på et ud- 
viklingstrin, der egner sig for dette mønster. Til trods for denne 
kendsgerning insisterer Cayce imidlertid på, at det horoskop, 
som er mest symbolsk for ens natur og mest anvendeligt til selv- 
analyse, er det, der er opstillet for den faktiske fysiske fødsel, sna- 
rere end for undfangelsen. 

Cayces meddelelser er også fulde af henvisninger til alle muli- 
ge cykler og vi har allerede citeret nogle af hans udsagn om 
7-års-cykler i kapitel 5. Nogle få yderligere citater fra meddelel- 
serne kan give et større overblik over livscykler, som er så vigti- 
ge i arbejdet med transitter og progressioner og som ofte tjener 
som grundlag for astroløgisk rådgivning. 


»Formålet med enhver sjæls indgang er at færdiggøre en 
cyklus, at komme nærmere til det uendelige, så den kan 
lære formålet med Jordens væsen at kende.« (Meddelelse 
3131-1) 


Ideen om nødvendigheden af, at vi gør disse cykler færdige i lø- 
bet af enhver given inkarnation, kunne meget vel forklare os 


forskellige aspekters natur. Cayce påviser, at planeternes posi- 
tion viser individets »hersken på planeten, snarere end planetens 
hersken over væsenet .. .«. Planeternes position (især via aspek- 
ter) viser med andre ord måske, hvor godt vi har mestret diverse 
prøver og hvor grundigt, vi har fuldført diverse erfarings- og læ- 
recykler. Denne idé falder sammen med den tro, som mange 
astrologer har på, at de spændingsfyldte eller udfordrende 
aspekter i et horoskop afslører ufærdigt arbejde og ufuldstændi- 
ge erkendelsescykler, i stedet for vægte der er bundet til sjælen 
for at hindre den i at udtrykke sig uden grund eller formål. Cay- 
ce siger faktisk, »Eder er en Gud under tulblivelse«. Måske viser 
vores fødselshoroskoper os på hvilket stadium i denne tilblivelse, 
vi befinder os og specielt, hvilke lære. og udviklingscykler vi nu 
arbejder med at gøre færdige. 

En anden slags cyklus, som er omtalt talrige gange i Cayces- 
meddelelser, er det fænomen, at en sjæl inkarnerer i en række 
liv efter hinanden på tidspunkter, hvor beslægtede astrologiske 
kræfter er virksomme. 

»For vi finder i dette særlige væsen ofte nogle, som går ind 
i en erfaring som værende en fuldstændig cyklus; dvs. i den 
samme periode under de samme astrologiske oplevelser 
som i opholdet lige før (dvs. at blive født på den samme 
dag i måneden . .. skønt tiden kan være blevet ændret); fin- 
der aktivitetsperioder, som vil være meget nær de samme, 
som de der manifesterede sig i det forudgående ophold, i 
udfoldelsen og i de latente og manifesterede drifter.« (Med- 
delelse ++ 2814-1) 


Hvis denne cyklustype er sand, så modsiger det sandelig, hvad 
der altid har forekommet mig at være et temmelig forenklet for- 
søg på at korrelere astrologiske faktorer med reinkarnations- 
mønstre: den opfattelse, at hvis man har Solen i Vædderen i det- 
te liv, så vil man for eksempel få Solen i Tyren og måske Ascen- 
danten i Vædderen i det næste liv. Der udkastes mange af den 
slags teorier eller belæringer i astrologiske skrifter; men de har 
altid forekommet mig at være helt og aldeles urealistiske og af 
tvivlsom gyldighed. Der findes uden tvivl klare mønstre i den 
måde, hvorpå astrologiske samklange varierer igennem hinan- 
den efterfølgende liv; men jeg vil tro, at enhver persons særlige 
mønster nødvendigvis må passe til hans eller hendes individuel- 
le natur og afspejle, hvor kvikt han eller hun lærte de nødvendi- 
ge lektier. 

Cayce nævner også en anden type mønster for karmiske ople- 
velser, som kan være til hjælp i forståelsen af astrologiske cykler 
og enkeltpersoners oplevelser, idet et livskapitel afsluttes og et 
andet begynder at åbne sig. Denne slags mønstre er forklaret i 
Thomas Sugrues bog There is a River, som følger: 


»Inkarnationerne, som påvirker personligheden, afspejler 
deres mønstre i personens liv. Somme tider blander de sig 
med hinanden: et barns forældre kan muligvis genskabe 
en inkarnations omgivelser. Somme tider arbejder indfly- 
delserne i perioder: hjem og barndom kan genskabe en in- 
karnations betingelser, skole og universitet en andens, æg- 
teskab en tredies og karriere en fjerdes ... (De karmiske) 
problemer præsenteres for ham efterhånden, som han er 
rede til at møde dem.« (s. 319) 

Planetare ophold 


Det begreb, som er mest fundamentalt for en forståelse af Cay- 
ces ideer vedrørende astrologi, er også det, som er mest slående 
forskelligt fra traditionelle, astrologiske belæringer. Cayces be- 
skrivelse af planetare ophold er faktisk en revolutionerende idé, 
som indebærer muligheder for at placere alle teorier om astro- 
logisk indflydelse i et nyt og spændende perspektiv. Jeg har altid 
følt, at et af de svageste led i strukturen af både den traditionelle 
og den mere nutidige astrologi var manglen på en meningsfuld 
og overbevisende teori om, hvordan og hvorfor astrologiske fak- 
torer relaterer til vores liv på Jorden. Cayces idé om planetare 
ophold kunne udfylde dette behov perfekt. Hvad er egentlig dis- 
se ophold, som han refererer til, for noget? Jeg nævnte tidligere 
i dette kapitel, at hver planet kan betragtes som repræsenteren- 
de et helt bevidsthedsniveau eller en hel erfaringsdimension og i 
reinkarnationssammenhæng betragtes sjælen som passerende 
igennem disse forskellige dimensioner efter, den har forladt den 
fysiske krop. Cayce hævder gentagne gange, at astrologiske ind- 
flydelser er et faktum, fordi imellem de jordiske inkarnationer, 
har hver sjæl passeret igennem, dvælet i og er blevet bragt i 
samklang med disse forskellige, mere subtile dimensioner af væ- 
ren, som er symboliseret ved planeterne. 


»Astrologiske tilskyndelser eksisterer ikke bare på grund af 
positionen af Solen, Månen eller nogen af planeterne på 
fødselstidspunktet; men snarere fordi væsenets sjæl er en 
del af den universelle bevidsthed og har dvælet i disse om- 
givelser.« (Meddelelse 4 2132-L-1) 


Cayces meddelelser indikerer derfor, at vores astrologiske sam- 
klang er et direkte resultat af, at vores sjæl faktisk rejser gennem 
disse forskellige dimensioner. Tilsyneladende bliver vi, ved vores 
dvælen på (eller gøren ophold på) disse forskellige eksistenspla- 
ner, bragt i samklang med de forskellige vibrationer og kvalite- 
ter, som symboliseres ved planeterne. Og faktisk er de dimensio- 
ner, som sjælen måtte passere igennem, ikke begrænset alene til 
planeterne i vores solsystem; for mange af Cayces meddelelser 
nævner disse stjerner og stjernebilleder, som havende lignende 
indflydelse på vores liv: 

»Vi finder også, at væsenets oplevelser i intervallerne af pla- 
netare ophold imellem de jordiske manifestationer bliver 
til de medfødte, mentale drifter, som til tider kan eller ikke 
kan være en del af det allerinderste jegs dagdrømme, tan- 
ker eller meditationer. 

Som følge heraf finder vi, at astrologiske aspekter er en 
indflydelse i oplevelsen, men snarere på grund af væsenets 
ophold i omgivelserne end på grund af, at en vis stjerne, et 
vist stjernebillede eller endda dyrekredstegn står i sådan 
og sådan en position på fødselstidspunktet.« (Meddelelse 
+ 1895-1) 


Cayces meddelelser henviser også gentagne gange til den pla- 
net, hvorfra »sjælen tog flugten«, hvilket betyder det sidste be- 
vidsthedsplan eller den sidste oplevelsesdimension, hvor sjælen 
opholdt sig før den nuværende inkarnation. 1 mange tilfælde er 
den planet, hvorfra sjælen »tog flugten«, den der står nærmest 
MCen, selv om der synes at være andre faktorer i arbejde, som 
forhindrer os i at gøre denne retningslinie til en lov, som ikke 
har nogen undtagelser. Men et studium af sammenligninger 
mellem mange livslæsninger og fødselshoroskoper for dem, 
som læsningerne var lavet for, viser virkelig, at planeten nær- 
mest MCen meget ofte er symbolsk for den sidste dimension, 
hvorigennem sjælen passerede før dette liv og derfor repræsen. 
tativ for specifikke kvaliteter, som den pågældende person er 
stærkt i samklang med. 

Cayce-meddelelserne indikerer, at vore behov for fremtidig 
sjælevækst såvel som den type liv, vi førte i vores allersidste in- 
karnation, forklarer, hvorfor en sjæl muligvis tiltrækkes af for ek- 
sempel Uranus, når døden indtræffer, og en anden sjæl drages 
mod Venus. Hvad som helst, der er blevet bygget ind i os gen- 
nem vore tanker og handlinger og hvad vi end måtte have opta- 
get i os i løbet af det senest forudgående liv, fungerer alt sam- 
men som en kraftig motivationskraft, idet vi forlader den fysiske 
krop og passerer igennem andre dimensioner, 


»Umiddelbart efter døden findes der en bevidstløshedspe- 
riode, hvis varighed bestemmes af væsenets åndelige ud- 
vikling. Efter døden ernærer sjælen og ånden sig ved — og 
besiddes i en vis forstand af — det, som blev skabt af sindet 

i løbet af den sidste Jord-oplevelse. Hvad der end er blevet 
opnået på det fysiske plan skal bruges.« (+ 3744) 


Cayces idé om sjælens dvælen i andre dimensioner mellem liv 
på Jorden kan måske forklare noget om, hvordan planeterne 
øver indflydelse på os i dette liv. Hvis vi virkelig lod selve vores 
væsen smelte sammen med disse dimensioner af universet på et 
tidspunkt i fortiden, så kan vi forstå, at vores nuværende sam- 
klang med disse dimensioner ikke skyldes tilfældigheder eller en 
eller anden mystisk virkning af planetare stråler alene; for vi op- 
tog faktisk disse kvaliteter i os og blev harmoniseret med disse 
energier under vores ophold i de forskellige planetare dimensio- 
ner. 

Det overraskede mig at finde lignende beskrivelser af planeta- 
re ophold i det berømte medium, Arthur Fords mediumistiske 
erklæringer i Ruth Montgomerys bog, The Wold Before. Faktisk 
stemmer oplysningerne i denne bog, som hævdes at være blevet 
overført ad mediumistisk vej af Ford, meget nært overens med 
Cayces ideer. I bogens kapitel 13 med titlen »Planetary Visits« 
finder vi beskrivelser af, hvordan sjælen kan rejse ind i andre 
planeter omgivelser og endda til Arcturus og andre stjerner, 
mens den er ude af kroppen. Disse meddelelser understreger 
også, at Jorden er det bedste sted for åndelig udvikling. 


»Hvis man opnår noget nær perfektion i det fysiske liv, er 
disse planetare besøg smertefri; for man går uudfordret 
igennem prøver, som for en anden er skræmmende virke- 
lig. Disse besøg er nødvendige for at konfrontere ens in- 
derste jeg. Til at kompensere for fortræd, man har forvoldt 
andre og til at rense sig for egoistiske holdninger og mere- 
værdsfølelser. De er udligningsprocesser. Igen og igen for- 
tæller vi dig: »Se dig selv i øjnene, mens du er i det fysiske 
liv. Tag bestik af situationen. Forbedr dig, og forsøg at und- 
gå forkerte tanker og handlinger begået mod andre; for 
det er meget lettere at gennemføre det her, end det er at 
gennemgå disse planetare besøgs åndelige torturer. Hvor- 
for ikke sætte tid af nu til at begynde den proces, der består 
i at rense det akashiske register? Vurdér den skade du har 
forvoldt andre og begynd med det samme at gøre det godt 
igen ved udsoning eller hjælpsomhed over for de, som er 

bange for dig. Hvad gør det, hvis de har skadet dig? Det er 
ikke din karma men deres, og når de møder deres eget jeg, 
vil udsoning blive krævet af dem; så overlad det til dem, 
men hjælp, når som helst det er muligt ved at tilgive og 
glemme. Det er let at gøre dette i det fysiske liv og så an- 
strengende efter at man er passeret ind i det åndelige liv. 
Glat fejlene ud, mens der endnu er tid og få mest mulig ud 
af den chance, der er i kødet.«« (s. 164-165) 


Fords meddelelser beskriver yderligere, hvordan disse planetare 
besøg opleves: 


»For at opleve denne nye tilstand begiver vi os fremad og 
udad, idet vi ønsker, at vi befandt os i Mars" eller Neptuns 
eller Uranus” områder for eksempel. Først »tænker« vi os 
selv der. Så bliver vi som nålestik af lys, som bryder igen- 
nem mørket og før vi ved af det, er vi der, på lad os sige, 
Mars" overflade.« (s. 159) 


Arthur Fords syn på Saturn er særligt interessant, når det ses i 
kontrast til de gammeldags ideer om Saturn som kun repræsen- 
terende negative kvaliteter og personlige besværligheder: 


»Saturn er det sted, man tager hen for åndelig opløftelse 
og den gemmes af de fleste, indtil de andre planetare ind- 
flydelser er blevet mødt; for Saturn er så vigtig for at opnå 
perfektion ... at de færreste er rede til den slutprøve for 
sjælen og hellere vil gennemgå de andres kurser først.« (s. 
164) 


Fords syn på Saturn bekræftes af Edgar Cayces udtalelse om, at 
Saturn er den planet »hvortil alt utilstrækkeligt materiale kastes 
tilbage for at blive omdannet«. Denne forbindelse mellem Sa- 
turn og omdannelse lyder beslægtet med min analogi i kapitel 5 
om, at Saturns indflydelse ofte opleves som »kosmiske hænder«, 
der rækker ind i ens liv for at omgøre og omdanne ens væremå- 
de. 

Både Cayce og Ford henviser til Arcturus som en vigtig di- 
mension i relation til spirituel vækst og øget bevidsthed. Ford 
hævder, at »Arcturus er et interessant eksempel på en stjerne, 

som har en bestemt indflydelse på vores åndelige vækst« og Cay" 
ce udvider sin henvisning ved at sige, at Arcturus ikke alene re- 
præsenterer en høj bevidsthedstilstand, men også »døren ud af 
dette system«, hvorigennem sjælen kan rejse hinsides dette solsy- 
stem ind i andre systemer i universet. I en læsning for en særligt 
udviklet sjæl beskrev Cayce dette fænomen: 


»Ikke fordi Solen, som er dette solsystems center, er alt, 
der findes; for væsenet har opnået adgang til Arcturus” om- 
råde ... centret, hvorfra der kan findes en indgang til an- 
dre bevidsthedsområder. Og væsenet har valgt for sig selv 
at vende tilbage til Jorden for at udføre en bestemt mis- 
sion.« (Meddelelse + 2823-L-1) 


Cayces meddelelse ++ 630-2 giver os en koncentreret sammenfat- 
ning af hans syn på astrologi og specielt på planetare ophold: 


»Ved at give det, som kan være en hjælp for dette væsen 
under den nuværende oplevelse, idet opholdene på Jorden 
respekteres, er det godt, at de planetare eller astrologiske 
aspekter også bliver givet. Det bør så forstås, at sjælens gø- 
ren ophold i det miljø (planetare), snarere end positionen 
(kvadrater, trigoner osv. mellem planeter ved fødslen), ud- 
gør en større indflydelse i et væsens eller en krops udtryk 
på ethvert givet plan. 

Dette være ikke sagt for at forklejne det, som har været 
De Gamles studium; men det er snarere for at give forstå. 
else for dette. Og som vi har påvist: det er ikke så meget 
(vigtigt) det, at et væsen bliver påvirket, fordi Månen står i 
Vandmanden og Solen i Stenbukken eller Venus eller Mer- 
kur i det ene eller det andet hus eller tegn eller Månen i 
Solens tegn eller at en af planeterne står i denne eller hin 
position i himlene; men snarere fordi disse positioner i 
himlene stammer fra, at væsenet har været i det pågælden- 
de ophold som sjæl!« 


Selv om Cayces syn på astrologi afviger markant fra traditionelle 
tilnærmelser, tilskyndede han ikke desto mindre folk til at under- 
søge astrologien, hvis de ville studere den og også forstå den or- 
dentligt. For på den måde kunne den give de individer, som prø- 

vede at opnå større selverkendelse, det største udbytte. I nogle få 
læsninger gav han endda, hvad der kunne betragtes som figer- 
peg for tolkning af horoskoper. 


»De stærkeste af sådanne magter i menneskets skæbne er, 
først og fremmest Solen. Derefter de nærmeste planeter el- 
ler de, som var opstigende på fødselstidspunktet. 
Menneskets tilbøjeligheder er så styret af de planeter, 
som han er født under. I denne udstrækning ligger menne- 
skets skæbne inden for planeternes rækkevidde eller sfæ- 
re... uden hensyntagen til viljestyrke eller uden at viljen tages i 
betragtning.« (min kursivering) (Meddelelse ++ 3744) 


Understregningen af viljestyrken er et tema, som findes hele ve- 
jen igennem Cayce-meddelelserne; for Cayce søgte at placere 
astrologiske indflydelser i det rette perspektiv ved gentagne gan- 
ge at formane folk om, at de skulle tage livet i deres egne hæn- 
der så meget, som muligt, gennem at gøre en indsats, snarere 
end at tro for meget på planetare indflydelser. 


»Som der er blevet påvist af nogle, Eder er rub og stub en 
del af en Universel Bevidsthed eller Gud og således en del 
af alt, hvad der findes i den Universelle Bevidsthed: som 
også stjernerne, planeterne, Solen og Månen er det. 

Hersker Eder over dem eller hersker de over Eder? De 
blev skabt for Eders egen brug, som et individ. Ja, det er 
den rolle (de spiller)... For Eder er som et blodlegeme i 
Guds krop; således en medskaber til Ham i, hvad Eder tæn- 
ker og hvad Eder gør ...«(+2794.3) 


Man kunne så spørge om, hvordan man bør studere astrologi og 
bruge den med optimalt udbytte, eller om man overhovedet 
skulle studere den, hvis der så udvikler sig en fristelse til at stole 
for meget på den. I Meddelelse + 3744 blev følgende spørgsmål 
stillet: »Er det passende for os at studere planeternes virkning på 
vores liv med henblik på at forstå vores tendenser og tilbøjelig- 
heder bedre, idet de bliver påvirket af planeterne?« Cayce svare- 
de, som følger: 


»Studeret rigtigt, (er det) meget, meget, meget værdifuldt. 

Så hvordan studeret rigtigt? Ved at studere indflydelsen (af 
planeterne) i lyset af viden, som allerede er erhvervet af 
det moralske menneske. Giv mere af den viden ud — idet 
den forståelse gives, at viljen altid skal være den styrende 
faktor, som leder mennesket videre, altid opad.« 


Det er min fornemmelse, at det mest værdifulde aspekt af Cay- 
ces meddelelser om astrologi er, at de hjælper os til at placere 
astrologien i perspektivet af spirituel udvikling, idet vi ser denne 
klassiske kunstart og videnskab som et praktisk værktøj til selv- 
forståelse. Derudover kan vi gennem Cayces udsagn opnå ind- 
sigti ikke alene de indre processer i astrologien, men også i dens 
begrænsninger. Hvis vi tager essensen af Cayces inspirerende 
formaninger til hjertet, vil vi bruge astrologien med en smule 
ubundethed og ydmyghed, idet vi altid lægger vægt på over for 
os selv eller vores klienter, at energi og vilje er afgørende i den 
måde, hvorpå vi møder vores karma i det daglige liv. Brugen af 
astrologi, enten i vores privatliv eller i en professionel praksis, 
bør betragtes med indre alvor; for det er ikke blot et stykke lege- 
tøj eller en selskabsleg, som kan hives frem når som helst for un- 
derholdningens eller den blotte nysgerrigheds skyld. Vores egne 
fødselshoroskoper afspejler, hvad vi er, hvad vi har været, hvad 
vi kan blive og — som Cayce ofte påpeger — hvad vi har gjort ved- 
rørende vores højeste idealer i tidligere liv. Sikkert og vist, intet 
er mere personligt og alvorligt og derfor respekt og ærefrygt 
værdigt. Det næste kapitel præsenterer en øvelse, som enhver af 
os kan bruge i forsøget på at tydeliggøre vores højeste idealer i 
dette liv og Cayces meddelelser insisterer vedvarende på den 
store vigtighed, vi bør tillægge vores idealer. 


»Hvorvidt en sjæl udvikles eller retarderes i løbet af et bestemt 
liv afhænger af, hvilke idealer personen har og hvad han gør i 
sine mentale og materielle relationer vedrørende disse idealer. 

Livet er en formålsstyret oplevelse og det sted, hvor personen 
finder sig selv, er et, hvor han kan bruge sine evner, fejl, fiasko- 
er, dyder, til at fuldbyrde det formål, for hvilket sjælen beslutte- 
de sig til at manifestere på det 3-dimensionale plan.« (Fra There is 
a River). 

Fiskene 


12. Astrologen og rådgivning 


»Kanin er kloge, sagde Pooh eftertænksomt. 
2ja«, sagde Lillegris, »Kanin er kloge. 
»Øg han har hjerner. 
afaq, sagde Lillegris, »Kanin har hjerner. 
Der var en lang pause. 
ajeg tror«, sagde Pooh, »at det er derfor, 
han aldrig kan forstå naget«. 
— A.A. MILNE, The House at Pooh Corner 


bAlle er go'e nok, faktiske. 
- POOH, ibid. 


Siden jeg har skrevet kapitlet, »Brugen af astrologi i rådgivnings- 
kunsten« i min bog, Astrology, Psychology & the Four Elements er der 
hændt mig ganske meget vedrørende astrologi og rådgivning, 
som jeg har lyst til at dele med læseren. Mange spørgsmål er for 
nylig blevet klarere for mig og denne øgede klarhed leder mig 
til et nyt og sundere syn på mit arbejde, min fornemmelse af for- 
mål og motivation og udøvelsen af astrologi og rådgivning i al- 
mindelighed. 

For mange år siden, da Jeg lige var begyndt at studere astrolo- 
gi, følte jeg, at jeg blev nødt til at arbejde med folk på en vis in- 
tim måde; men jeg havde ingen idé om, hvilken form det ville 
tage. Jeg vidste, at astrologi kunne være et værdifuldt værktøj i 
næsten enhver slags arbejde med folk; men Jeg havde intet øn- 
ske om at være eller at være kendt som astrolog. Jeg gjorde fak- 
tisk modstand mod at acceptere denne etiket i mange år og — på 
nogle måder — gør jeg det stadigvæk. Selv om jeg nu, efter i 
mange år udelukkende at have levet af aktiviteter forbundet 
med astrologi, har vænnet mig til at være offentligt kendt som 
astrolog — og jeg føler mig efterhånden faktisk rimeligt godt til- 
pas med (eller har i det mindste resigneret over for) den etiket — 
insisterer jeg stadig på, at min hovedfunktion i samtaler på to- 
mandshånd er en rådgivers eller en konsulents og at jeg tilfæl- 

digvis bruger astrologien som et primært værktøj i dette arbejde. 
Med mange planeter i 7. hus i mit fødselshoroskop, falder råd- 
givning på tomandshånd let, naturligt og har været en ganske 
livgivende del af mit liv, såvel som en dybtgående læreoplevelse. 
Jeg forstår med tiden, helt klart at jeg, selv om jeg aldrig havde 
fået kendskab til astrologi, ikke desto mindre ville have med 
mange mennesker at gøre på en direkte og personlig måde. Dis- 
se tanker er for nylig vokset ud af den stadig klarere bevidsthed 
om, at det ikke så meget er astrologien, det kommer an på, som 
på astrologen. Udøvelsen af astrologi er en individualiseret kunst 
og astrologen er først og fremmest et menneske hos hvem an- 
dre, af diverse grunde, søger hjælp, vejledning og afklaring. Jeg 
vil vende tilbage til disse tankebaner om lidt; men først kunne 
det være til hjælp for visse yngre astrologistuderende kort at om- 
tale den proces, jeg gik igennem i min søgen efter en menings- 
fuld arbejdsstruktur og en betydningsfuld tilnærmelse til astrolo- 
gi og rådgivning i almindelighed. 

Eftersom jeg, som nævnt, ikke havde noget ønske om at være 
kendt som astrolog med alle de urealistiske, nedvurderende eller 
oppustede opfattelser, som folk forbinder med det begreb, tænk. 
te jeg ganske naturligt, at jeg burde tage en Ph.D. (doktor-/licen- 
tiatgrad) i psykologi, blive psykolog og — efter således at have 
fået min identitet i samfundet bekræftet og en tryg niche skåret 
ud — at jeg derefter kunne udøve den slags rådgivnings- og tera- 
piarbejde, som jeg havde lyst til, med eller uden astrologiens 
hjælp. Som følge heraf startede jeg på universitetet i psykologi 
med tanke på, at jeg kunne fortsætte, til jeg fik min doktorgrad 
(Ph.D.). Det blev imidlertid snart klart for mig, at selv de liberale 
og fordomsfri professorer, som jeg måtte have med at gøre, sim- 
pelthen ikke kunne klare astrologiens idé og alle dens yderste 
konsekvenser. De blev temmelig nervøse, når jeg talte om den 
og det var tydeligt, at de led af en slags mental og emotionel for- 
stoppelse, når de blev konfronteret med behovet for at tage en 
idé til sig, som var så fremmed for deres sædvanlige måde at 
tænke på. Hovedårsagen til sådanne fordøjelsesvanskeligheder 
er, føler jeg, simpelthen det ego-stivsind, som opbygges, når ens 
liv baseres på den uundersøgte antagelse, at man har styr på alle 
aspekter af ens skæbne. 

For at gøre en lang historie kort, så gennemførte jeg kun mit 
cand.psych. studium ved en utrolig vedholdenhed og ved at ud- 

nytte alle mine overtalelsesevner (da den progressive Sol stod i 
kvadrat til min fødsels-Saturn) og ved hjælp af en til dels sympatisk 
indstillet professor (en tredobbelt Krebs). Derefter slog jeg mig til 
tåls med den store sandsynlighed for, at intet Ph.D. studium i 
landet ville passe til min temmeligt oprørske og spørgende na- 
tur. Jeg havde også forstået, at af alle de personlighedsteorier, 
behandlingsmetoder og eksperimentelle studier, som behandle- 
des i akademiske psykologikredse, havde måske kun ti procent af 
dem nogen relevans til, hvad Jeg opfattede som det virkelige liv. 
Dette ikke være sagt, for at astrologer ikke skulle studere disse ti 
procent. Jeg føler faktisk, at de ikke alene burde; men også at de 
sandsynligvis vil være meget dårlige rådgivere, hvis de ikke gør 
det. Personligt har jeg hørt mange astrologer sige ting som: 
»Tror du ikke, at astrologien rummer hele psykologien?« Selvføl- 
gelig har astrologien — eftersom det er et altomfattende sym- 
bolsk sprog om livet — i sin yderste konsekvens værktøjerne til at 
symbolisere alle faser af psykologisk erfaring; men konsekven- 
sen af udtalelser eller spørgsmål som ovennævte er, at eftersom 
astrologien er så stor, ville det så ikke være lettere bare at igno- 
rere denne plage, kaldet psykologi? Det er som at sige, at man 
foretrækker kristendom frem for hinduisme. Når alt kommer til 
alt, drejer de sig formodentlig begge om Gud, gør de ikke? Så. 
danne udtalelser er baseret på den antagelse, at astrologi er en 
tro, ligesom religion. Du vælger bare en og forkaster de andre. 
Denne holdning overser den kendsgerning, at astrologi og psy- 
kologi simpelthen er to forskellige tilnærmelser til livet og til for- 
ståelse af individets indre processer. De kan bidrage meget til 
hinanden og mange af de mest fornyende og banebrydende 
astrologers arbejde beviser værdien af den dynamiske sammen- 
blanding af de to discipliner, 

Jeg burde være den første til at indrømme, at mange psykolo- 
giske teorier og terapeutiske systemer er baseret på antagelser, 
som er usande eller endda latterligt begrænsede. De afspejler 
ofte den forkærlighed, som den teoretiker, der udviklede dem, 
har og — hvis du deler den fordom, den tilnærmelse til livet — så 
vil du måske finde, at den pågældende persons ideer passer sam- 
men med dine egne. Megen psykologisk teori er ikke baseret på 
kosmisk sandhed, men snarere på projektioner af ens utilstræk- 
keligheder og halve sandheder. Dette er uundgåeligt, når alle og 
enhver forsøger at konstruere en teori eller et system til at be- 

skrive og forklare menneskets måde at fungere på, hvis den på- 
gældende ikke har noget universelt overblik over, hvad han skal 
basere sine ideer på. Som følge heraf — selv om jeg føler, at 
mange astrologer kunne drage fordel af mere psykologisk raffi- 
nement og af et bekendtskab med visse psykologiske teorier — 
bør idealiseringen af psykologien ikke få lov til at finde sted. 
Som gruppe, famler psykologer mere rundt i mørket, end astro- 
loger gør. I de fleste tilfælde kan fødselshoroskopet belyse kends- 
gerninger om ens oplevelser, men ikke de endegyldige årsager, 
og psykologiske teorier afslører også kun sjældent de endegyldi- 
ge årsager! For, når det kommer til det endegyldige; når det 
kommer til at besvare klientens dybeste hvorfor, så er det øjeblik. 
ket, hvor udøvelsen af astrologi bliver til en rådgivningskunst; 
øjeblikket, hvor astrologens særlige religiøse, spirituelle og filo- 
sofiske antagelser og tro får sin virkning. Og dette sker, jo mere 
udøveren erkender denne kendsgerning, jo mere han eller hun 
kan tage fuldt ansvar for kvaliteten af sit arbejde og jo mere han 
eller hun kan begynde at åbne sig selv for en umiddelbar erken- 
delse af, at et højere formål er i arbejde. 

Min holdning til mit arbejde på nuværende tidspunkt er van- 
skelig at udtrykke. Jeg identificerer mig ikke med begrebet, psy- 
kolog, og jeg identificerer mig heller ikke med etiketten, astro- 
log. Jeg ser mit arbejde med klienter som en rådgivers, en som 
viser andre vej i retning af forståelse af den dybere mening med 
deres livserfaring, en funktion, som jeg tror bør være et af de 
primære formål med en astrologs arbejde. Jeg ser astrologien 
som et utroligt værdifuldt og ærefrygtindgydende værktøj til at 
hjælpe en med at leve og til at forstå livet mere fuldt; men for 
mig er det hverken en religion eller en livsform. Det er en indi- 
vidualiseret kunst og præcis, som vores brug af astrologi kan 
hjælpe andre til med skærpet klarhed at opfatte deres individuel. 
le egenart, kreative evner og vækstpotentiale, således kan det hjæl- 
pe udøveren med at opdage den essens af skabende formål i ham selv, 
som uundgåeligt transcenderer alle etiketter og professionelle prætentio- 
ner. Jeg føler med andre ord, at enhver, som finder, at hans ska- 
bende formål driver ham til at praktisere som professionel astro- 
log, bør indse, at han er privilegeret til at tjene som guide for 
andre, som kæmper for at finde vej på det materielle plan i li- 
vets uvejr, strømhvirvler og skibshavarier. Hvilken etikette man 
bærer, betyder i virkeligheden meget lidt. Man kunne kaldes psy- 


370 


kolog, astrolog, rådgiver, konsulent, guide, ven, god næste eller 
tjener. Det, det kommer an på, er kvaliteten af det arbejde, af 
den bevidsthed, som præger og forhåbentlig kaster lys over ens 
dybtgående personlige møder med andre. 

Så nu, når mine elever spørger mig, hvordan man bliver pro- 
fessionel astrolog, om der findes skoler, man kan gå på, kurser 
at deltage i, foreninger at tilslutte sig eller prøver, der skal be- 
stås, siger jeg til dem: »Det er DIG det kommer an på. Du skal 
ikke være en datamat, fyldt med meningsløse data og tusindvis 
af informationer. Du bør bestemt lære grundreglerne, være be- 
kendt med de forskellige grene af astrologien og de forskellige 
filosofiske skoler, som handler om forskellige ulnærmelser og 
tolkningsmetoder. Men alt dette er kun en baggrund, et funda- 
ment, hvorpå du opbygger dig selv, dit arbejde, din essentielle 
struktur, hvorigennem din personlige, skabende energi kan 
strømme. Ved at gøre arbejdet, lærer du, at gøre det arbejde, 
som kræves af dig. Ved at være det, du er, bliver du det, du er. 
Der findes intet magisk øjeblik, hvor alle de magiske målinger 
falder på plads og bekræfter, at du nu er udnævnt til at være en 
rigtig, levende astrolog. Hvis du skal leve af at yde rådgivning til 
andre, så vil de komme til dig, fordi du er, hvad du er, mere end 
fordi du ved, hvad du ved. Som Jung sagde, er det doktorens 
personlighed, som har eller ikke har en helbredende virkning. 
Det system du bruger, bliver til syvende og sidst irrelevant; for 
det, som bliver vigtigt, er den kendsgerning, at du bruger dit 
personlige system, født af din egen erfaring: DU er systemet, den 
kanal, hvorigennem din bevidsthed strømmer. 

Min erfaring og mine allerseneste følelser driver mig til at 
sige, at astrologi nødvendigvis må forstås og bruges som en del 
af rådgivning, ikke som noget, der er indeholdt i sig selv og isole- 
ret fra den hjælpende professions intime samtaler. Astrologien 
kan ikke, medmindre den anvendes på en specifik person og på 
en specifik situation, bruges i sit fulde potentiale. Faktisk føler 
Jeg, at mange astrologer (og enhver praktiserende astrolog har 
erfaret dette i en vis grad, hvad enten han eller hun erkendte, 
hvad der skete, eller ej) mister perspektivet i, hvad de laver og 
hvad deres grundlæggende formål er, ved at blive for opslugte i 
astrologiske detaljer, tankelege eller endeløse matematiske eller 
esoteriske tekniske spidsfindigheder. Det er vanskeligt til enhver 
tid at huske myriader af detaljer og tilsyneladende urelaterede 

fakta, samtidig med at man bevarer fokuseringen på helheden 
af den person, vi har med at gøre og de endegyldige virkninger 
og konsekvenser af vores udtalelser. Det store ved Dane Rud- 
hyars arbejde er, at han bliver ved med at minde os om det 
astrologiske arbejdes højere formål og om den enkelte persons 
helhed; men vi siger alt for ofte: »Det er et højt ideal!« og så fort- 
sætter vi med at glemme at leve efter denne erkendelse i vores 
arbejde. Folk er vanedyr og medmindre astrologen hele tiden 
undersøger sig selv og hele tiden omdefinerer og tydeliggør for- 
målet med sit arbejde, er det næsten uundgåeligt, at han falder 
ned i en vaneskure, som til sidst vil hindre ham i at bevare den 
åbenhed, som kræves af et skarpsindigt og hjælpsomt rådgiv- 
ningsarbejde. 

Denne åbenhed er så nødvendig, fordi, føler jeg, astrologen 
tjener som en kanal for en dimension af orden, viden og indsigt, 
som normalt er utilgængelig for andre rådgivere. Gennem fød- 
selshoroskopets linse kan astrologen lære at fokusere sin bevidst- 
hed på en sådan måde, at han begynder at vide ting eller i det 
mindste at fornemme muligheden af ting, som han ikke logisk 
kan beregne, lige meget hvor mange matematiske formler han 
måtte bruge. Efterhånden som udøveren bliver ved med at bru- 
ge astrologien flittigt og dybtgående i flere år, finder han ud af, 
at intuitionen kan skærpes, den psykiske sensitivitet kan øges og 
hans fornemmelse for undere kan overskride alle grænser, I en 
vis forstand fungerer den astrologiske rådgiver ofte som medi- 
um, en antenne som strækker sig ud mod kosmos, i samklang 
med oplevelsesdimensioner, for hvilke der ofte ikke findes no- 
gen færdige psykologiske begreber eller til tider endda ingen lo- 
giske forklaringer. Som følge heraf har kanalens idealer, værdi 
er, formål, motivationer og — generelt — renhed stor effekt. Det- 
te er, mere end noget andet, grunden til at den astrologiske 
praksis, når den er bedst, er en fuldstændig individualiseret 
kunst, som aldrig kan datamatiseres, dogmatiseres eller — måske 
overraskende — indlæres på en måde, som andre emner indlæ- 
res på. 

Astrologi brugt på den ovennævnte måde tjener således ud- 
øveren som en metode til personlig forfinelse og udvikling, et 
middel ul at udvikle de indre styrker og evner, som ligger i dvale 
i de fleste mennesker, Men hvordan begynder man på at opnå 
denne samklang med andre dimensioner (symboliseret i astrolo- 

gens fødselshoroskop ved en stærk understregning af de trans- 
Saturniske planeter? Svaret, tror jeg, er åbenhed (som nødven- 
digvis udelukker for megen selvoptagethed og arrogance) kom. 
bineret med grundig og vedvarende øvelse. Man må vedligehol- 
de samklangen gennem konstant brug af disse under udvikling 
værende evner, ellers — hvis man kun laver et horoskop om må. 
neden eller så — vil hele fremdriften i disse nye evners vækst gå 
tabt. Som følge heraf — når de af mine elever, som ønsker at bli- 
ve professionelle astrologer, udtrykker dette ønske over for mig 
— spørger jeg ofte om, hvor mange horoskoper de laver om 
ugen. Læser de bare bøger eller er de begyndt at anvende teori- 
erne på en direkte måde, idet de afprøver alt og tilegner sig de 
grundlæggende betydninger af astrologiske faktorer gennem 
personlig erfaring? Hvis de siger, at de laver to horoskoper om 
ugen, beder jeg dem lave tre eller fire. Det er kun gennem kon- 
stant og dybtgående træning, at en så transcendental og kræven- 
de kunst, som udøvelsen af astrologi er, kan blive orde natligt ul 
gængelig og praktisk nyttig. 

Man får ikke noget for ingenting. Det er meget svært for en 
weekend-astrolog at komme tilstrækkeligt 1 samklang med astro- 
logiens væsen og at opnå tilstrækkelig erfaring til at udføre ar- 
bejde af høj kvalitet. Hvis du for eksempel er syg, ville du så 
have lyst til at gå til en læge, som kun praktiserer lægevidenskab 
i sin fritid? Jeg ønsker ikke at blive for dogmatisk på dette punkt; 
men det forekommer mig virkelig at være helt klart, at for at 
opnå det højeste niveau af astrologisk praksis, så må man nød- 
vendigvis have megen praktisk erfaring til at give den baggrund 
og bredde, som er nødvendig for at opnå et nøjagtigt overblik 
over den enkelte klients situation. Hvis vi kun har lavet et dusin 
horoskoper i vores liv og de alle sammen er venners eller slægt- 
ninges, har vi virkelig meget lidt erfaring at trække på. Som føl- 
ge heraf — hvis for eksempel en eller anden spørger os om, hvad 
vi kan forvente, når Uranus transiterer Descendanten og den 
eneste erfaring, vi har med den faktor, er, at vi har set Tante 
Mollie blive skilt fra Onkel Bill — kan vi meget let betone mulig- 
heden af skilsmisse som den sandsynlige manifestation i den på- 
gældende periode, idet vi overser den kendsgerning, at en revo- 
lutionær holdningsændring over for partnerskab faktisk kan 
være godt for den pågældende persons ægteskab. Det er ligele- 
des let for astrologer at falde ind i en vane med at forvente de 

mest sensationelle, problematiske eller traumatiske manifestatio- 
ner af enhver astrologisk situation. Denne tilbøjelighed til at 
have en negativ holdning opstår, fordi den astrologiske rådgiver 
— ligesom andre inden for rådgivning i det hele taget — naturlig- 
vis bliver konfronteret med tingenes problematiske sider. De fle- 
ste astrologers klienter ønsker en konsultation, fordi de føler, at 
der er et problem, en svær beslutning, der skal træffes eller fordi 
de har en følelse af utilfredshed eller ængstelse, som de ønsker 
at få klarhed over. Men hvad med alle de andre millioner af 
mennesker, som aldrig udbeder sig assistance, som aldrig laver 
en aftale med nogen rådgivende person? De har sikkert også de- 
res op- og nedture, deres kriser, deres konflikter og de går helt 
sikkert også igennem perioder hvor de fire, ydre planeters tran- 
sitter og progressioner kan betegnes som vanskelige. Hvad ople- 
ver de undervejs i disse cykler? Jeg føler, at det må kræves af 
den samvittighedsfulde astrolog, at han eller hun gør en aktiv 
indsats for at finde andre end klienter at lave horoskoper for og 
på at få en samtale med dem, med henblik på at afprøve, hvilke 
andre mulige manifestationer af disse kriseperioder der kan fo- 
rekomme og med henblik på at udspørge dem om deres person- 
lige oplevelser i disse vigtige ændringsperioder. Enhver der ar- 
bejder professionelt med rådgivning kan meget let udvikle et 
skævt syn på andre mennesker, hvis han ikke er omhyggelig 
med at opretholde en balance mellem sine gøremål med de, 
som har iøjnefaldende problemer og rimeligt normale venska- 
ber, som er helt adskilte fra hans arbejde. 

Hele isolationsproblemet, som ofte bliver skæbnen for de, der 
arbejder som rådgivere findes faktisk meget dybtgående be- 
handlet i bogen, Power in the Helping Professions af Adolf Guggen- 
bubl-Craig. Forfatteren er direktør for Kuranstalten ved C.G. 
Jung Instituttet i Zurich, Sweitz og hans omfattende erfaring i 
rådgivningens samtaleproces og terapi bevises af den store dyb- 
de og indsigt, som oplyser hele hans bog. Forfatteren viser tyde- 
ligt, hvordan rådgiverens, lægens og healerens rolle i alvorlig 
grad kan beskadige forholdet til andre mennesker i privatlivet 
og hvordan det kan, og meget ofte fører til at personen uden at 
vide det bliver netop den slags charlatan eller en falsk profet, 
som han føler, at andre er. Andre af bogens kapitler handler om 
så vigtige emner for rådgivere som: hvordan man effektivt kla- 

rer de problemer, som skabes af rollen som healer; nødvendig- 
heden af selverkendelse og ærlig selvransagelse, hvis man skal 
forblive personligt integreret såvel som effektiv i sit arbejde og 
problemet med sex og kærlighed i rådgivningssituationen. Kort 
sagt, Dr. Guggenbuhl-Craigs bog er en komplet diskussion af næ- 
sten alle de almindelige problemer, som en rådgiver må tage sig 
af ikke alene i sit professionelle arbejde, men også i sit privatliv. 
Jeg anbefaler den i høj grad til enhver, som har eller planlægger 
at udvikle en personlig rådgivningspraksis. (Bogen kan skaffes 
fra CRCS Publications, Nevada, USA.) 

Før vi fortsætter med at diskutere andre overvejelser, relevan- 
te for emnet, astrologi og rådgivning, forekommer det at være 
på sin plads at nævne et citat, som ankom med posten i dag som 
en del af et brev fra en fjern bekendt. Det kunne helt bestemt 
betragtes som et synkront fænomen, at brevet kom, mens jeg 
var i færd med at skrive dette kapitel, med følgende uddrag cite- 
ret: 


»Rådgivning er lige så effektiv, som terapeuten lever effek- 
tivt... Hvis rådgivning ikke er en livsform, så er det en leg 
med teknikker. (Fra Beyond Counseling & Therapy af Carkhuff 
and Berenson) 


Jeg tror, vi på lignende måde kan sige, at astrologisk praksis som 
en mand-til-mand-kunst kun er så effektiv, som astrologen lever 
effektivt og at, hvis vores astrologiske praksis ikke er integreret 
med vores livsform, så bliver det blot en leg med teknikker, tek- 
nikker, som, skønt måske kuriøse og adspredende, til syvende og 
sidst er meningsløse. 


Kunsten ikke at give råd 


Selv om mange astrologer sandsynligvis vil anse en af deres pri- 
mære pligter som værende at give deres klienter specifikke råd 
og selv om mange uden tvivl tror, at de går til en astrolog for at 
få gode råd, har jeg nogle alvorlige reservationer vedrørende 
den praksis, der består i for mundrapt at give nogen råd med 

hensyn til, hvad de skal gøre eller ikke gøre. Vi må først og 
fremmest spørge os selv ærligt, om vi virkelig ved, hvad en gi- 
ven person bør gøre. Som Jung skrev: 


»Det er overmodigt af os at tro, at vi altid kan sige, hvad 
der er godt eller skidt for patienten. Måske ved han, at no- 
get er virkelig dårligt og gør det alligevel og får så dårlig 
samvittighed. Fra et terapeutisk, det vil sige et empirisk 
synspunkt, kan dette virkelig være meget godt for ham. 
Måske er han nødt til at erfare det ondes magt og lide til- 
svarende, fordi kun på den måde kan han opgive sin fari- 
sæiske holdning til andre folk. Måske var skæbnen, det 
ubevidste eller Gud — kald det, hvad I vil — nødt til at give 
ham et hårdt slag og rulle ham i møget, fordi kun en så 
drastisk oplevelse vil gå hjem, trække ham ud af hans barn- 
lighed og gøre ham mere moden. Hvordan kan nogen fin- 
de ud af, hvormeget han behøver at blive frelst, hvis han 
er helt sikker på, at der ikke er noget, han skal frelses fra?« 
(»Civilization in Transition«, Vol. 10, Collected Works) 


Visdommen i dette udsagn er blevet bragt hjem til mig mange 
gange i mit arbejde. Jeg har for eksempel ofte set klienter måne- 
der efter vores møde og har opdaget, at de ikke fulgte mit åh-så- 
kloge råd (lige meget om de stadigvæk tror, de burde, eller ej) el- 
ler at der var sket noget kort efter vores samtale, som satte alle 
deres problemer i et nyt lys eller i en radikalt anderledes sam- 
menhæng. 

Hvad er det så, kunne man spørge, en astrolog gør? Hvad er 
hans formål? Hvad kan han med rette tilbyde folk, om ikke råd? 
Han kan tilbyde sin indsigt, sin forståelse og sin støtte og han 
kan ved hjælp af astrologien give en afklaring, en fornemmelse 
af orden og mening, en mulighed for at opnå højere bevidsthed 
og en fornemmelse af de endegyldige konsekvenser af den nu- 
værende situation. Astrologi, brugt på denne måde, giver et mid- 
del, hvormed folk mere effektivt kan håndtere deres liv ved at 
anerkende deres deltagelse i kosmiske cykler og dermed hjælpe 
dem til at opnå et sandt syn på sig selv og deres håndtering af 
den ydre verden. Et fødselshoroskop er ikke noget statisk, som 
man bare får lavet. Det er snarere et kort, som kan hjælpe perso- 
nen hen ad selvopdagelsens og selverkendelsens vej. Astrologi- 

ens højere formål er ikke at forsøge at ændre ens skæbne, men 
snarere at fuldbyrde den gennem voksende bevidsthed. Selv hvis 
alle aspekter og konsekvenser af et individs situation synes fuld- 
stændigt klare, kan der stadigvæk findes faktorer, som komplice- 
rer forsøget på at give råd. For igen at citere Jung: 


»De store beslutninger i det menneskelige liv har sædvan- 
ligvis langt mere at gøre med instinkter og andre mystiske, 
ubevidste faktorer end med bevidst vilje og velmenende 
fornuft. Den sko, som passer den ene, klemmer den anden; 
der findes ingen universel recept på livet. Enhver af os bæ- 
rer vores egen livsform inden i os selv — en irrationel form, 
som ingen anden kan overbyde.« (»The Practice of Psycho- 
therapy«, Vol. 16, Collected Works) 


Vigtigheden af idealer 


En anden faktor, som har en stærk indvirkning på ikke alene, 
hvad vi siger til en klient, men også på, hvordan vi siger det, er 
personens værdiopfattelse og idealer. Jung påpegede ofte, at en 
rådgiver eller en terapeut aldrig bør beskadige, kritisere eller 
nedvurdere et individs vigtige værdiopfattelser. Der må arbejdes 
med og ikke på personen. Der er ikke plads til prædiken af nogen 
art. Mange, som beder om astrologisk assistance, lider imidlertid 
af mangel på værdier, af fraværet af, eller i det mindste af mang- 
len på, bevidsthed om et vejledende ideal. Næsten alle handler i 
relation til et eller andet ideal; men kun de færreste har gjort sig 
klart, hvad dette ideal er, som så stærkt motiverer og forvirrer 
dem. Jeg begyndte at erkende vigtigheden af individets vejleden- 
de ideal igennem et langtidsstudium af Edgar Cayces meddelel- 
ser. Cayces meddelelser understregede gentagne gange vigtighe- 
den af at blive bevidst om sine egne idealer. Cayce rådede fak- 
tisk ofte folk til at udføre en enkel øvelse til at hjælpe dem med 
denne afklaringsproces og jeg omtaler den ofte for klienter. (Det 
er en særlig nyttig øvelse, når transitter til fødsels-Neptun eller 
fra den transiterende Neptun er virksomme; for kun bevidsthe- 
den om et højere ideal eller om en transcendental, ikke-materiel 
realitet kan give en en fornemmelse af orden i de perioder.) 


Øvelsen er ganske enkelt denne: 

1. Tag et stykke papir og tegn tre kolonner med overskrifter- 
ne: spirituel, mental og fysisk, 

2. Efter nogen eftertanke (denne kunne endda vare et par 
dage) skriv i hver kolonne, så præcist, du kan, hvad dit ideal er 
på det pågældende livsområde. Med andre ord, hvad ønsker du 
at være ligesom spirituelt, mentalt og fysisk? 

3. Tag nogle afgørende skridt for at realisere disse idealer ved 
bevidst at tilegne dig eller gøre det, som vil gøre dig mere lig dit 
ideal. For eksempel, hvis du ønsker at blive fysisk stærkere og 
mere energisk, så begynder du måske på et gymnastikprogram 
eller forbedrer din kost. Hvis du vil være mere kærlig og interes- 
seret i Gud, så lerer du måske at meditere og gør det regelmæs- 
Søt. 

Sy Husk, at dine idealer vil forandre og udvikle sig med tiden. 
Det, du ønskede at være, da du var 21 år, er ikke nødvendigvis 
det, du vil være, når du er 50 år. Som følge heraf bør du føle dig 
fri til at ændre og omdefinere, det du har skrevet, efterhånden 
som forandringer i dine idealer bliver iøjnefaldende. 

5. Hovedsagen er at arbejde i retning af idealerne, idet du er- 
kender, at de er idealer og at de, hvis du fuldstændig havde op- 
nået disse egenskaber, ikke længere ville tjene som vejvisere for 
din vækst. 


Jeg omtaler dette materiale om behovet for at gøre sig sine idea- 
ler klart, ikke alene som en nyttig teknik, som astrologiske rådgi- 
vere måtte ønske at prøve; men også som en introduktion til 
den kendsgerning, at alle råd, givet til klienter, bør være i har- 
moni med klientens idealer, med hvad de prøver på at være og 
blive. Faktisk vil ethvert givet råd, som ikke er i harmoni, i det 
mindste generelt, med individets højere idealer, ikke harmonere 
med personens dybestliggende natur og vil som følge heraf 
være ringere end ubrugeligt. Ikke alene vil rådgiverens råd blive 
overset og forkastet; men det kan endda till tider indføre en dis- 
harmonisk tone i personens allerede besværede liv. Kort sagt, 
hvis astrologen forbliver trofast over for sine idealer og er føl- 
som over for sine klienters idealer og værdiopfattelser, vil hans 
arbejde som rådgiver ofte blive belønnet med umådeligt åben- 
barende og smukt subtile oplevelser. 

Stephen Arroyos tre bøger 
ASTROLOGI, KARMA OG 
TRANSFORMATION 
HÅNDBOG I HOROSKOPTOLKNING 
ASTROLOGI, PSYKOLOGI OG DE FIRE ELEMENTER 
er en smuk trigon, som kan læses af både læg- og fagfolk. 


Stephen Arroyo 
Håndbog i g 
horoskoptolkning 


Forstå fødselshoroskopets psyko- 
logiske dimension. 160 sider 


Arroyo giver nøglebegreber og 
energimønstre til forståelse af 


elementer, tegn, planeter, 

ascendant, huse og aspekter og åbner muligheden for reali- 
stisk psykologisk tolkning, set i lyset af det enkelte individs 
liv og baggrund. En anderledes og hårdt tiltrængt guide for 
den selvstændigt tænkende astrologiinteresserede. 


BORGENS ASTROLOGI BIBLIOTEK 


Stephen Arroyo 
Astrologi, psyko- og; psykologi 
logi og de fire i 

elementer FØ 
235 sider 


En moderne klassiker, der gør 

rede for astrologien som et ene- 

stående psykologisk sprog. 

Den viser, hvordan indgange 

til en virkelig forståelse af 

astrologien går gennem de fire elementer eller energier: Ild. 
Luft, Vand og Jord — dels som symboler på de arketypiske 


> 


principper og dels som et portræt af individets egenart. 


Stephen Arroyo 

; STEPHEN 2 
Astrologi, karma Astrologi, karma 
og transformation & transformation 
Fødselshoroskopets indre Fansebhoroskopets 
dimension 
384 sider 


En værdifuld indgang til dybe- 
re selvforståelse og større ind- 
sigt i den enkeltes rolle i den 
kosmiske scene. Stephen Ar- 
royo ser astrologien som et 
værktøj til psykologisk og spiri- 
tuel vækst og hjælper læseren til at frigøre sig fra stereotype 
kogebogstolkninger og i stedet skabe en individuel, kreativ 
forståelse af fødselshoroskopets indre dimension. 


BORGENS ASTROLOGI BIBLIOTEK 


Liz Greene 


Saturn 


TAZ GREENE 


En nøgle til positiv forståelse 
af Saturns natur. 204 sider i Sabare He 


Planeten SATURN er inden 
for astrologien kendt som en 
ulykkesplanet, hvis indflydelse 
skaber smerte og begrænsnin- 
ger. Liz Greene, en af tidens 
banebrydende astrologer og 
jungiansk analytiker, har en 
helt anden opfattelse af SATURNS rolle: nemlig som opdra- 
geren og læremesteren, der udvikler og modner os. Gen- 


nemgang af planetens position og aspekter i fødselshorosko- 
pet og de deraf følgende udfordringer og udviklingsmulig- 
heder samt Saturn i synastri. 


AT. Mann A N . 
Astrologisk Astrologisk | 

; livsforløb - 
livsfor lø b - fraundfangels 


— fra undfangelse til afslutning 
300 sider 


A.T. Mann har udviklet en helt 
ny astrologisk metode, efter hvil- 
ken horoskopet giver nøjagtige 
oplysninger om personens udvik- 
ling på forskellige alderstrin og 
tilmed gør det muligt at få indblik 
i påvirkninger i fostertilstanden og tiden omkring undfangel- 


sen. 


BORGENS ASTROLOGI BIBLIOTEK 


Derek Appleby 
. K APPLEBY 
Horar astrologi Horar astrologi 


Øjeblikshoroskopet og dets 
tolkning 
200 sider 


En filosofi om, at universet 
indeholder svar på alle spørgsmål, ” 
og at svaret findes i netop det 
øjeblik, spørgsmålet er stillet, En 
seriøs og kreativ indføring i tolk- 
ningsmulighederne beskrevet 
gennem 75 konkrete horoskop- 
eksempler. 


Betty Lundsted 
Transitter 


Planetbevægelser og 
personlig udvikling 
160 sider 


Transitter er planeternes stadi- 
ge bevægelse i himmelrummet. 
Ved at se disse i sammenhæng 
med fødselshoroskopet er det 
muligt at omforme de person- 
lige kriser til personlig vækst. 


Bogen er skrevet med dyb, 
levende og jordnær indsigt og 
gør rede for det potentiale, der 
ligger gemt i hver enkelt planet. 


BORGENS ASTROLOGI BIBLIOTEK 


Under forberedelse: 
Lis Greene: ASTROLOGI OG KÆRLIGHED 
Howard Sasportas: DE TOLV HUSE 


Linda Goodman: 
12 bøger om kærlighed, venskaber og astrologi 


Astrologi, karma & transformation er et af hovedværkerne 

inden for den nyere astrologi. 

Stephen Arroyo ser astrologien som et værdifuldt værktøj ti 

psykologisk og spirituel vækst og hjælper læseren til at frigøre 

sig fra stereotype kogebogstolkninger og i stedet skabe en 

individuel, kreativ forståelse af fødselshoroskopets indre 

dimension. 

Han fremhæver de trans-saturniske planeter, Uranus, Neptun. 

og Pluto, ER deres symbolske DE ane for det enkelte men- 
unive 


